
CREANGA DE AUR 


Wer den Dichter will verstehen muss 
ins Dichten Lande gehen. 


Goethe 


Prezenta lucrare nu este ceea ce se numeşte în mod 
obişnuit un studiu de folclor ; basmele lui Creangă sînt 
doar un punct de plecare, pretext şi materie primă ale 
unor consideraţii strict adecvate şi ţesute pe ştiinţa sim¬ 
bolurilor, disciplină tradiţională caracterizată ca imua¬ 
bilă, unanimă, perenă, cu legi proprii coextensive cu ace¬ 
lea ale unui univers semnificativ şi ierarhizat, misterios, 
dar nu absurd. A poseda această ştiinţă este a poseda 
Creanga de Aur şi firul Ariadnei, simboluri complemen¬ 
tare. 

Creanga de Aur relevează o cărăruie acolo unde ve¬ 
deai numai junglă. Firul Ariadnei lasă o dîră perma¬ 
nentă pe lociil păşit şi împiedică poteca să se mistuie în 
spatele exploratorului, ceea ce ar desfiinţa orice posibi¬ 
litate de întoarcere. 

Cum am dat suficiente precizări asupra mitului şi 
asupra interpretărilor lui posibile, s-ar părea că o re¬ 
venire e o muncă de Sisif. In realitate acelaşi obiect are 
perspective indefinite. Dar pe lîngă aspectul doctrinar 
mai este şi aspectul metodic al problemei. Cititorului îi 
trebuie o învăţătură care să fie în acelaşi timp şi o des¬ 
cărcare electrică. Vrăjmaşul nostru de căpetenie este 
apatia mentală, cenuşa formată de cadavrele noţiunilor 
sedimentate de secole. Straturile lor au înăbuşit în omul 
modern Amintirea, Anamnesis, Dorul, Nostalgia obîrşii- 
lor, care nu sînt facultăţi psihice cum se crede, ci direct 
izvorîte din intuiţia intelectuală. Cîţi o mai au ? Cert, 
foarte puţini. Filozofii moderni încearcă să umple buto¬ 
iul Danaidelor, nu cu mai mult noroc decît fiicele lui 

Danaos 1 . Această sensibilitate, această calificare pentru 
balsamul miturilor nu e o calitate psihică, ci e în strînsă 
afinitate cu intuiţia intelectuală, al cărei simptom de au¬ 
tenticitate este. 

Ne mărginim deci să reamintim principiul fundamen¬ 
tal : mitul nu este invenţie, nici convenţie omenească. 
El coboară de sus în jos pe verticală, fulgurat de un 
prototip uranic, fixîndu-se în virtutea legii de analogie 
inversă în entităţi fabuloase sau reale, afine cu princi¬ 
piile pe care le reprezintă prin continuitate existenţială 
în lumea devenirii, constituind între ele un sistem de 
corelaţii, repetînd inepuizabil o secvenţă de gesturi di¬ 
vine răscumpărătoare ; prin ele, esenţa uranică se stre¬ 
coară în substanţa cosmosului, căruia îi este o hrană sa- 
crificială ; lipsită de ea, lumea s-ar destrăma într-o ce¬ 
nuşă obscură. 

Cînd mitul este măturat de pe cer de simunul ab¬ 
stracţiunilor, rămîne pe firmament un tabel cadrilat de 
noţiuni, fără mai mare importanţă decît aceea a unei 
grile convenţional ticluită, pur cantitativă, aplicabilă pe 
orice, egal lipsită în toate cazurile de virtute explicativă. 

Avem numai o alternativă : sau cerul e o ţesătură 
în care se încifrează hieroglife veşnice, armătură impal¬ 
pabilă a tuturor gesturilor, artelor şi meşteşugurilor ; sau 
firmamentul se destramă în pulbere radioactivă. Cerul 
demitizat de astăzi a fost adînc presimţit de Eminescu, 
din adolescenţă, în versuri dezolate ; 

Se poate ca bolta de sus să se spargă, 

Să cadă nimicul cu noaptea lui largă, 

Să văd cerul negru că lumile-şi cerne 
Ca prăzi trecătoare a morţii eterne. 


Imprudenţii care delimitează lumea sînt strict soli¬ 
dari cu mînuitorii neprevăzători ai dezintegrării nucleare. 
Neîngrădită de paradigme şi scheme transcendente, ener¬ 
gia dezlănţuită transformă cosmosul în haos. 


1 Polygnot, care pictase scena în sanctuarul de la Delfi, pu¬ 
sese în subscripţie : „Neiniţiaţii la Mistere 44 . 

Societăţile tradiţionale aveau raţiunea lor suficientă 
în mit ; actualizau în ele şi în ambianţă gestul primor¬ 
dial al zeilor, mai întîi printr-o prealabilă,* excepţională 
şi înnăscută sensibilitate la aspectul simbolic al lumii, apoi 
printr-o tehnică foarte precisă, rituală în esenţa ei, care, 
oricît de transcendentă ar fi fost fabula, o adapta la am¬ 
bianţă. Prin continuitatea stărilor de fire, cele mai mă¬ 
runte fapte ale vieţii zilnice erau susceptibile de sacra¬ 
lizare, de transfigurare în prototip. Omul murea cînd 
adormea, recrea lumea la răsăritul soarelui ; fiecare gest 
pe care-1 făcea în gospodăria, livada şi ţarina lui imita, 
în viaţa zilnică, gesturile Marelui Dulgher al Univer¬ 
sului, Grădinarul stelelor, în jurul ţărmului polar. Plu¬ 
garul miezonoptic arînd Tăria cu cei şapte boi ai Sep¬ 
tentrionului în jurul ţăruşului polar ; răsturnînd brazda, 
ara firmamentul, ogor, cel puţin tot atît de consistent 
ca bulgării din ţarina lui. Putea să-şi pască boii pe su- 
hat numai pentru că, în cerul stelelor fixe, Arcturus din 
constelaţia Boarului paşte etern cei şapte boi din Carul 
Mare, rotindu-se în jurul Polului. Apoi, în nopţile de 
iarnă, cînd moartea firii îl silea la o nemişcare contem¬ 
plativă, condiţie necesară a reînvierii ce va avea loc la 
echinocţiul viitor, incuba basme al căror sens imediat 
era tocmai această moarte şi reînviere a lumii, prin po¬ 
menirea tribulaţiilor unui principiu solar coborît în 
bezna lumii subterane, ca să dezrobească din captivitatea 
titanilor o esenţă luminoasă, un germene de aur, pe Iana, 
sora soarelui. Torsul basmului actualiza pe Iana Sînziana 
microcosmică din inima povestitorului, din aceea a as¬ 
cultătorului şi din firul de grîu încolţit sub omăt pe 
cîmp, care îşi răsfrîngea tînăra vigoare din nou asupra 
povestitorului. Era un joc de oglinzi inepuizabil, o horă 
de lumini în tot satul. 

Una din notele esenţiale în basmele noastre este 
moartea şi reînvierea eroului. Mulţi au văzut în aceasta 
moartea plantelor iarna şi reînvierea lor primăvara. Dar 
dacă basmele ar simboliza numai moartea şi reînvierea 
naturii vegetale, semnificaţia lor nu ar merge prea 
departe, oprindu-se, cum am spus, la pragul alegoriei. In 
realitate, tribulaţiile eroului, ca şi acelea ale anului, 
încifrează circuitul descendent şi ascendent în lumea 

devenirii, pătimirile în universul formelor, ale unor idei 
eterne, care se sacrifică pentru răscumpărarea lumii, sub 
dublul aspect macrocosmic şi microcosmic. Dacă se poate 
vorbi de cădere, atunci e voluntară, deliberată. 

* 

* * 

Probitatea, dar şi o sinceritate spontană, ne îndeamnă 
să aducem un tribut de admiraţie, de recunoştinţă 
muncii de compilaţie erudită a cercetătorilor de folclor, 
chiar atunci cînd e întovărăşită de lipsa de înţelegere a 
sensului simbolic al materialului cules. Acest material 
poate servi de punct de plecare unor consideraţii depă¬ 
şind competenţa etnografilor, fără comună măsură cu ea. 
Valoarea unei comori nu e în funcţiune de ceea ce crede 
despre ea cel ce-a descoperit-o. Totuşi a descoperit-o. 

Lucrarea lui Ovidiu Bîrlea Poveştile lui Creangă este 
nepreţuită pentru studierea rădăcinilor basmelor lui 
Creangă în glia noastră, şi fără cunoaşterea lor cum am 
putea contempla coroana cerească a arborilor ? Paradig¬ 
mele stelare ale basmelor se reflectă în rădăcinile lor, 
ca un fel de oglindire inversă. Studiul menţionat înlătură 
definitiv prejudecata că basmele humuleşteanului nu pot 
fi categorisite în folclor, mai ales din cauza valorii lor 
artistice, care ar fi permis autorului un anumit eclectism. 
Ca şi cum ar fi o exclusivă ! De aici pînă a spune că 
urîţenia e o garanţie de autenticitate ştiinţifică nu mai 
e decît un pas şi nu sînt puţini cei ce l-au făcut. Sînt 
basme înregistrate pe bandă de magnetofon de o inimagi¬ 
nabilă vulgaritate, dar cu simboluri admirabile, chiar în 
cartea lui O. Bîrlea. Asta impune alternativa că basmele 
redate într-o înaltă ţinută artistică sînt lipsite de valoare 
hieroglifică ? în realitate acest ultim sens este indepen¬ 
dent de forma lui. Soarele se reflectă cu o egală nepăsare 
într-un lac de munte sau într-o baltă. 

Numeroasele variante culese de O. Bîrlea sporesc 
valoarea simbolică a prototipului pentru că evidenţiază 
aspecte ale mitului care sînt în realitate, perspective dife¬ 
rite ce se exclud, pentru acela ce se mărgineşte numai la 
sensul literal. Conspectul mitului se efectuează într-un 

demers spiral nu linear. De pildă, faptul că uneori 
capra din fabulă are trei iezi, alteori şapte, pare să 
impună o exclusivă pe linie dreaptă pentru acel ce se 
mulţumeşte cu sensul literal al mitului. Cercetătorul care 
caută „la substantifique moelle“, cum o spune un alt 
scriitor criptic atît de asemănător cu Creangă, Rabelais, 
nu se găseşte intr-un impas. 

Revenind la exemplul de mai sus, cînd sînt trei iezi 
e vorba de regenţii celor trei lumi, ai Triregnului, Infern, 
Ocean, Ceruri, numiţi în tradiţia greacă Hades, Poseidon, 
Zeus ; cînd sînt şapte, desemnează polii celor şapte ceruri 
planetare sau Septentrionul. Versiunile în care iezii mai 
mari mor ireversibil sfîşiaţi de lup nu exclud pe acelea 
unde ei învie, revărsaţi la lumină de fiara expirîndă (ca 
şi în cazul Scufiţei Roşii). Un mit merge numai pînă la 
moarte, celălalt pînă la reînviere. Nici o contradicţie. Şi 
într-un caz şi în celălalt, lupul Fenris sfîşie întregul uni¬ 
vers, dar un ciclu expirînd dă naştere imediat unui 
ciclu subsecvent. Moartea şi reînvierea sînt cele două feţe 
solidare, complementare şi consecutive al aceluiaşi feno¬ 
men, regentat de legea fundamentală a universului : 
dezintegrare şi reintegrare, corupţie şi regenerare, Solve 
Coagula. 

Diferitele variante îşi cufundă undiţa la adîncimi dife¬ 
rite ale pînzei de apă, de importanţă diversă. Prin sonde 
inegale, genunea îşi dezvăluie tainele. 

* 

* * 

Majoritatea variantelor citate de Ovidiu Bîrlea este 
culeasă în ţara noastră : „poveştile străine sînt cu totul 
sporadice în bibliotecile noastre, ne-am mărginit la 
consultarea lucrărilor cu caracter enciclopedic ale lui 
Bolte-Polivka, St. Thomson şi la Handworterbuch cles 
deutschen Măr cheu. 2 

O constatare se impune de la început, indiscutabilă : 
aria de răspîndire a basmelor e mai mult o pată geo- 


2 Ovidiu Bîrlea, Poveştile lui Creangă, Bucureşti, Edi¬ 
tura pentru literatură, 1967, p. 5. 

grafică, nu o spirală indicînd un curent. Cu alte cuvinte, 
cercetătorii nu au putut determina un centru sigur al ei 
de unde să se răspândească centrifug. In lipsa lui putem 
admite poligeneza. Faptul acesta e de mult cunoscut, dar 
pentru cititorul român, cartea lui O. Bîrlea aduce preci¬ 
zări şi exemplificări, negăsibile la noi. Cităm : 

„Capra cu trei iezi este larg răspîndită în Europa, 
sporadic şi prin Asia (India, China), Africa şi America. 
Documentar, basmul este întîlnit întîia oară în literatura 
latină în fabula despre Romulus (şi Remus), în forma cea 
mai simplă.“ 3 4 5 6 Ne întrebăm de ce O. Bîrlea uită pe Zeus, 
alăptat de capra Amaltheea ? 

„Basmul Ivan Turbincă trebuie să aibă o vechime 
considerabilă, fiind atestat în literatura greacă şi ebraică... 
Boite şi Polivka văd în comanda de intrare (în tur¬ 
bincă), o rămăşiţă dintr-o veche formulă de descîntec, 
prin care spiritele rele erau închise. a 4 

„Basmul (Povestea Porcului , n.n.) se întinde pe o arie 
considerabilă din Europa pînă în India şi Indonezia, apoi 
în Africa şi în America, cu o frecvenţă rar întâlnită. El 
este în acelaşi timp unul din foarte puţinele basme ates¬ 
tate încă din antichitatea clasică, prin faptul că a fost 
inserat de scriitorul latin (Apuleius, în romanul Măgarul 
de Aur , n.n.) din al II-lea secol al erei noastre [...] nu 
basmul popular descinde din romanul lui Apuleius ci, 
dimpotrivă, scriitorul latin a preluat din circulaţia orală 
acest basm. u 5 

„Catalogul Aarne-Thompson (ediţia 1961) înfăţişează 
tipul (Harap-Alb , n.n.) răspîndit în toată Europa, în Turcia, 
India, apoi în unele ţări ale Americii Latine, unde basmul 
a ajuns prin colonişti. In realitate Bolte-Polivka şi după 
ei Thompson, au inclus în acest tip toate variantele care 
conţineau ideea centrală a tipului : strădania impostorului 
în a cauza pierderea adevăratului moştenitor de tron. a G 

Şi aşa mai departe, pentru toate basmele. Cele cîteva 
exemple sînt concludente. Aproape că nu mai e necesar 


3 Ovidu Bîrlea, op. cit., pag. 33. 

4 Ibidem, p. 48. 

5 Ibidem, p. 57. 

6 Ibidem, p. 78. 

să spunem că echivalenţele se găsesc pe glob nu numai 
pentru poveştile lui Creangă, ci pentru orice basm auten¬ 
tic, de oriunde ar fi el. 

Reiese că nu se poate indica, nici cu aproximaţie 
bîrlogul, ţîşnitura originală a unui basm, prin urmare 
nici itinerarul lui pe plan orizontal deoarece îl regăsim 
pretutindeni. Impasul e total. Ce putem spune, cînd 
constatăm în mitologia chinezească prezenţa unor Verde 
împărat, Alb împărat, Roşu împărat, ca şi în basmele 
noastre ? Să le fi luat noi de la chinezi ? Că le-au luat 
chinezii de la noi este şi mai greu de mistuit, ori mai ştii 
minune ? 

Căliman este un nume de fiinţă, reală sau mitică, şi 
de munte în ţara noastră, la bulgari, Koloman şi Kelemen 
la unguri, Calman la evrei ; grecii aveau pe Kaeonimus, 
simplă metateză, etruscii aveau pe Lucumon. Dar tocmai 
la antipozi, vechea insulă Borneo şi-a reluat o* dată cu 
independenţa anticul nume de Kaliman-Tan. Cel mai 
înalt munte din Africa este Kiliman-Giaro. Klmn sînt 
litere ce se succed mai în toate alfabetele. în angelologia 
arabă este numele îngerului din colţul sudic al tronului 
cu opt colţuri, al Tronului ceresc. Cum am putea stabili 
o filiaţie, sau măcar o înrudire între aceste diverse 
toponimii şi* omonimii ? Realitatea este că pe plan ori¬ 
zontal, tribulaţia miturilor se rătăceşte în labirint 
fără ieşire, e un ghem fără Ariadnă, o încîlcitură de aţă 
ce se rupe la fiece moment cînd tragi de ea. 

E cu totul altceva cînd, celor două dimensiuni 
ale planului orizontal le adăugăm, cum e şi firesc, în 
spaţiul nostru dimensiunea verticală, cu alte cuvinte cînd 
admitem pentru basm posibilitatea unei monogeneze 
din Tradiţia Primordială, simultan transcendentă şi funda¬ 
mentală, rădăcină necesară, inevitabilă, a multiplicităţii. 
Căci noţiunea pluralităţii, a diversităţii e un pur nonsens, 
fără o unitate presupusă, prealabilă şi cauzală. Orice 
organism îşi are o obîrşie punct ; e în forţa lucrurilor ca 
folclorul în aspectele lui esenţiale, şi el organic, să fie 
un arbore cu o sută de mii de frunze, cu o mie de crengi 
şi rămurele, dar cu o rădăcină unică, invizibilă şi 
necesară. 

Avem impresia că Ren6 Guănon a fost primul care a 
pus exact problema. Am citat punctul său de vedere 
asupra aşa-zisului folclor în Mitul sub cerul stelelor fixe 
Vom reveni, fără teamă de repetiţie, asupra acestei doc¬ 
trine care e inepuizabilă prin implicaţiile ei şi vom face 
acelaşi lucru ori de cîte ori va fi cazul. Doctrina e funda¬ 
mentală şi ea singură dă cheia miturilor. Intr-un studiu 
despre Graal, unul din cele mai importante mituri ale 
omenirii, Guenon observa : 

„Concepţia însăşi a folclorului, aşa cum e înţeleasă 
în mod obişnuit, se bazează pe o idee radical falsă, ideea 
că există «creaţii populare», produse spontan de masa 
poporului [...] interesul profund al tuturor tradiţiilor zise 
populare, rezidă mai ales în faptul că nu sînt de origine 
populară ; şi vom adăuga că, dacă e vorba, cum e cazul 
aproape întotdeauna, de elemente tradiţionale, în ade¬ 
văratul sens al cuvîntului, oricît de deformate, micşorate 
sau fragmentare ar fi ele uneori, ca şi de lucruri avînd 
o valoare simbolică reală, toate acestea, departe de a fi 
de origine populară, nu sînt nici măcar de origine umană. 
Poate fi popular numai faptul supravieţuirii cînd elemen¬ 
tele acestea aparţin unor forme tradiţionale dispărute [...} 
Poporul conservă astfel, fărâ să le înţeleagă, sfărîmăturile 
vechilor tradiţii, urcîndu-se uneori la. un trecut atît de 
îndepărtat, că ar fi imposibil de determinat şi din această 
cauză ne mulţumim să le raportăm la domeniul obscur 
al preistoriei. Astfel poporul împlineşte* funcţia unei 
memorii colective mai mult sau mai puţin «subconştientă», 
al cărui conţinut vine vădit din altă parte. (Notă în text : 
e o funcţie esenţial «lunară» şi e de remarcat că, după 
Astrologie, masa populară corespunde efectiv lunii, ceea 
ce, în acelaşi timp, indică bine caracterul său pur pasiv, 
incapabil de iniţiativă şi de spontaneitate). De mirare e 
că, atunci cînd ajungi în străfundul lucrurilor, constaţi 
că ceea ce s-a conservat astfel, sub o formă mai mult 
sau mai puţin învăluită, e o sumă considerabilă de date 
de ordine ezoterică, adică tot ce poate fi mai puţin 
popular prin esenţă ; şi acest fapt sugerează prin el 
însuşi o explicaţie pe care ne vom mărgini s-o indicăm 
în cîteva cuvinte. Cînd o formă tradiţională e pe punctul 
de a se stinge, ultimii ei reprezentanţi pot, în mod volun- 

tar, să încredinţeze acestei memorii colective de care am 
vorbit, ceea ce, altfel, s-ar pierde ireversibil; este, în 
definitiv, singurul mijloc de a salva ce mai poate fi salvat, 
într-o anumită măsură ; şi, în acelaşi timp, incomprehen- 
siunea naturală a masei e o garanţie suficientă că ele¬ 
mentul ezoteric nu va dispărea, ci va rămîne ca un fel 
de mărturie a trecutului, pentru acei care, în alte timpuri, 
vor fi capabili să-l înţeleagă 44 . 7 

Mai încolo, Guenon observă că elementele din tradiţia 
dispărută s-au putut conserva mai tîrziu decît se crede 
chiar şi după instaurarea unei tradiţii care i-a luat locul, 
prin organizaţii secrete. Guenon se referă la tradiţia 
druidică, supravieţuind probabil cîteva secole după 
triumful creştinismului. Credem că acest lucru e şi mai 
adevărat în ce priveşte tradiţia dacică, pătrunderea 
masivă a creştinismului în ţările noastre fiind mult mai 
tardivă decît în Bretania şi Galia. 

Cu privire la modurile, uneori incoerente şi insigni¬ 
fiante, în care sînt relatate miturile, Guenon scrie că 
„eşti ispitit să te gîndeşti că* autorul nu ştia despre ce 
vorbea ; nu e totdeauna aşa, fiindcă se întîmplă deseori 
că obscurităţile, uneori contradicţiile sînt perfect voite şi 
că detaliile inutile* au avut scopul de a rătăci atenţia 
profanilor, după cum un simbol poate fi disimulat inten¬ 
ţionat într-un motiv de ornamentaţie arhitecturală mai 
mult sau mai puţin complicat; în Evul Mediu mai ales, 
exemplele de acest gen abundă, dacă n-ar fi decît la Dante 
şi la «Fedeli d’Amore» 44 . 8 

Ceea ce spune autorul* despre caracterul uneori in¬ 
coerent şi contradictoriu al miturilor este exemplificat 
prin cele ce spuneam mai sus despre nepotrivirile apa¬ 
rente ale basmelor cînd, de pildă, vorbesc, uneori de trei 
iezi, alteori de şapte, cînd pomenesc sau nu de reînvierea 
lor. Redactările divergente se integrează într-un tot şi în 
acelaşi timp derutează indiscreţia lui Caliban. 

La început aceste reliquae ale tradiţiilor dispărute, 
erau strict orale, imuabilitatea clasei ţărăneşti garantîn- 


7 Rene Guenon : Symboles fondamentaux de la Science Sacrte. 
Paris, Gallimard, 1962, p. 50—51. 

8 Ibidem. p. 55. 

du-le ortodoxia şi păstrarea neştirbită ; pe măsura moder¬ 
nizării lumii şi a prefacerilor sociale din ce în ce mai 
seismice şi mai dese, a devenit necesară şi aşternerea lor 
în scris ; scripta manent. 

De aceea, gradul de conştiinţă şi de luciditate a redac¬ 
torilor în ceea ce priveşte tîlcul adînc al miturilor pe care 
le aşterneau pe hîrtie are o importanţă cu totul secun¬ 
dară. E posibil ca Ion Creangă să fi fost o piesă de racord 
între lumea exterioară şi o organizaţie secretă de po¬ 
vestaşi cu caracter iniţiatic, ceea ce implica, din partea 
lui Creangă un grad de conştiinţă şi de luciditate asupra 
basmelor apărute sub emblema lui ; e posibil ca alţi cule¬ 
gători să fi fost cu totul lipsiţi de ea ; faptul nu are 
importanţă. Valoarea miturilor e intrinsecă, independentă 
de ignoranţa sau cunoaşterea redactorului. 

„Dante scria în perfectă cunoştinţă de cauză : Chre- 
tien de Troyes, Robert de Borron şi mulţi alţii au fost 
probabil mult mai puţin conştienţi de ceea ce exprimau 
şi poate că unii din ei n-au fost deloc ; dar puţin importă 
în fond, pentru că, dacă în spatele lor se afla o organizaţie 
iniţiatică, primejdia unei deformări datorită incompre- 
hensiunii lor se găsea înlăturată, această organizaţie 
puţind să-i călăuzească mereu fără ca ei să-şi dea seama 
fie prin intermediul unora din membri, dîndu-le elemen¬ 
tele de pus în lucru, fie prin sugestii sau influenţe de alt 
gen, mai subtile şi mai puţin «tangibile», dar nu mai 
puţin reale, nici mai puţin eficace. “ 9 

Cum se vede, Guenon consideră basmele ca nişte rezi¬ 
duuri ale tradiţiilor esoterice dispărute. Nu s-ar putea 
ţine seamă şi de o altă posibilitate ? Anume cazul unei 
concomitenţe a basmului cu doctrina iniţiatică pe care o 
prezenta mascat, aceasta din urmă fiind rezervată unui 
cerc foarte restrîns, capabil să primească lumina direct, 
primul destinat celorlalţi oameni, care vedeau numai 
umbrele, ca în caverna platoniciană, în măsura gradului 
de permeabilitate a ascultătorului ? „Vouă vă e dat să 
ascultaţi adevărul de-a dreptul, ceilalţi îl ştiu prin para¬ 
bole. w Căci şi basmul şi parabola vehiculează influenţele 


9 Rene Guenon, „Le Saint Graal“, în : Symboles fondamentaux 
de la Science Sacree ; Paris, Gallimard, 1962, p. 56. 

spirituale în alt mod, real însă şi el. Coşbuc chintesenţia 
basmul, cu bună dreptate, la Moarte şi Reînviere, la 
Metamorfoză. Or, acesta este specificul definitoriu, ele¬ 
mentul central* şi esenţial al tuturor religiilor, fără a 
excepta creştinismul. Avem o dovadă în faptul că mitu¬ 
rile circulau în lumea antică sub formă de fabulă, fără a 
aduce vreun prejudiciu realităţii incontestabile a exis¬ 
tenţei concomitente a sanctuarelor de la Eleusis, Samo- 
trace, Cumae, Teba şi nenumărate alte locuri, unde reci- 
piendarul realiza tehnic, ritual şi efectiv ceea ce la 
şezători era numai povestit de rapsozi. Am putea spune 
că iniţierea şi basmul vehiculau o dublă circulaţie a 
adevărului, una prin circuitul sanguin, celălalt prin limfa 
organismului social. 

Şi în basmele româneşti, elementul esenţial, raţiunea 
suficientă, este Moartea şi Transfigurarea. Această simplă 
constatare de fapt postulează şi implică în mod necesar, 
precum circumferinţa centrul ei, existenţa unor sanctuare 
necunoscute în care mitul, despicat pînă la miez, era 
realizat în măduvă de participantul la mister printr-un 
ritual adecvat. Dar vom mai avea de vorbit despre aceste 
lucruri destul de obscure în tenuitatea lor, cu inervaţiuni 
calitative, pe care o simplă reproducere pe hîrtie de calc 
nu e suficientă ca să o fixeze. 

* 

* * 

Aceasta fiind natura adîncă a basmelor, e normal ca 
în labirintul operei lui Creangă să nu se poată intra şi ieşi 
decît cu Creanga de Aur în mînă, cu firul Ariadnei în 
cealaltă ; e necesar un răgaz ca să facem cîteva precizări 
asupra acestor simboluri. 

Cititorul român cunoaşte Creanga de Aur din romanul 
cu acelaşi nume al lui Mihail Sadoveanu. Aceia pe care 
i-a îmboldit curiozitatea au mai aflat că sub numele de 
creanga de salcîm se află una din tainele masoneriei. Şi 
pentru ca să nu lipsească profanarea nici aici, Creanga 
de Aur serveşte de emblemă celei mai importante părţi 
a operei lui J.G. Frazer (The Golden Bough) în mărgi- 

nita interpretare pe care o dă miturilor, redusă exclusiv 
la fenomenul de primenire a naturii. 

în copiosul volum rezumativ al acesteia, autorul 
reproduce în pagina de gardă o copie după celebrul 
tablou al lui Turner, purtînd acelaşi nume. 

„Cine nu cunoaşte tabloul Creanga de Aur al lui 
Turner ? Scena, luminată de lucirea aurie în care imagi¬ 
naţia şi mintea divină a lui Turner învăluia, transfigu- 
rînd chiar şi cel mai minunat peisaj natural, este o vedere 
a micului lac pierdut în pădurea din Nenia — «oglinda 
Dianei», cum îl numeau cei vechi. Cine i-a văzut o dată 
apa clipocind calm, într-o vale înfrunzită în colinele 
albane nu-1 va mai uita niciodată 4410 . Lacul apare ca o 
vatră de flăcări apoloniene ; lacul, fiind „oglinda Dianei 44 , 
devine o licoare a celor doi fraţi gemeni divini, un lac 
androgin, o apă de foc, deci băutura de nemurire. Se vede 
că Turner ştia mai multe decît Frazer. 

Cîteva case înconjură lacul ; în primul plan, la stînga, 
o poartă sau o stîncă netezită, verticală, cu nişte ieroglife 
nedescifrabile, care însă trebuie să fi avut un sens pentru 
Turner. 

„în această dumbravă sacră creştea un arbore în jurul 
căruia putea fi văzut furişîndu-se în tot cursul zilei, şi 
poate şi tîrziu în noapte, un personaj cu înfăţişare ame¬ 
ninţătoare. în mînă ţinea o sabie scoasă din teacă şi 
scruta bănuitor împrejurimile ca şi cum în fiecare clipă 
s-ar fi aşteptat să fie atacat de vreun duşman. Era preot 
şi ucigaş şi omul pe care se străduia să-l zărească urma 
să-l ucidă, mai curînd sau mai tîrziu, şi să deţină sacer¬ 
doţiul în locul său. Aceasta era legea sanctuarului. Un 
candidat la sacerdoţie nu putea urma în funcţie decît 
asasinîndu-1 pe preot, şi, după ce îl asasina îşi păstra 
funcţia pînă cînd era asasinat la rîndu-i de un nou can¬ 
didat, mai puternic sau mai îndemînatic. 4411 

Frazer se arată uluit şi nu puţin scandalizat de acest 
„obicei barbar 44 . în realitate, lăsînd sentimentalitatea la 
o parte, e vorba de perpetuarea şi continuitatea neştir- 


10 J. G. Frazer, Creanga de Aur, voi. I, Bucureşti, Minerva, 
1980, p. 8. 

11 J. G. Frazer, op. cit., p. 9. 

bită a unei funcţiuni tradiţionale. Viul devenea frate de 
sînge cu* mortul, printr-o transfuzie mistică. Omorî torul 
moştenea pe predecesorul şi pe victima sa, preluînd nu 
numai funcţia lui, dar şi agregatul său psihic, cum se 
întîmplă cu tulku-rile tibetane. O vibraţie se perpetua 
prin alternanţe de viaţă şi de moarte. 

Tot Frazer ne povesteşte substratul mitic al faptului : 
cultul Dianei a fost instituit la Nemi, de Oreste, care, 
după ce a omorît pe Thoas, regele Chersonezului tauric 
(Crimeea actuală), a fugit cu sora lui, Ifigenia, preoteasa 
Dianei, în Italia, luînd cu el xoanul Dianei taurice. La 
moartea lui Oreste, osemintele i-au fost duse la Roma şi 
îngropate în faţa templului lui Saturn, pe rîpa capitolină, 
lingă templul Concordiei. Ritul sîngeros pe care legenda 
îl atribuie Dianei taurice e familiar acelora care-şi cunosc 
autorii ; orice străin ce debarca pe ţărm era sacrificat pe 
altarul zeiţei. Dar transportat în Italia, ritul a luat o 
formă îndulcită. In incinta sanctuarului de la Nemi, se 
ridica un anumit arbore, din care nici o cracă nu trebuia 
ruptă. Numai un sclav fugitiv putea încerca să rupă una 
din ramuri. Reuşita acestei încercări îi permitea să atace 
pe preot în luptă şi, dacă reuşea să-l omoare, domnea în 
locul lui, cu numele de rege al Pădurii (Rex Nemorensis). 

După părerea celor vechi, ramura fatidică era Creanga 
de Aur, pe care Enea, din ordinul Sibilei, a cules-o, înainte 
de a întreprinde primejdioasa lui* călătorie în ţara um¬ 
brelor. Fuga sclavului reprezenta fuga lui Oreste ; lupta 
sa cu preotul era o reminiscenţă a sacrificiilor omeneşti 
oferite Dianei taurice. Regula succesiunii prin gladiu a 
fost observată pînă la epoca imperială. 

Cum este indicat să mergi la izvoarele accesibile cele 
mai autorizate ale unei tradiţii, recurgerea la Virgiliu, 
autoritate primă privind Creanga de Aur, se impune. Care 
e copacul din care trebuie culeasă ? Cum trebuie culeasă 
şi în ce scop e folosită ? Indicaţii de folosire a ei găsim 
în cartea a şasea a Eneidei, unde se descrie coborîrea lui 
Aeneas în Infern, repetînd gestul lui Tamuz, Ghilgameş, 
Orfeu, Ulise, Făt-Frumos, anticipînd gestul identic al 
îndepărtatului, dar autenticului, urmaş şi discipol al lui 
Virgiliu. Dante Alighieri. Firul continuităţii tradiţionale 
e neştirbit. 

Dar se pune întrebarea : de ce orice cucerire activă 
a cerurilor luminoase, a înălţimilor şi a stărilor supe¬ 
rioare de fire este condiţionată de o prealabilă coborîre 
în întuneric, în abis, în stările inferioare de fire ? Pentru 
că moartea condiţionează reînvierea, pentru că Tod und 
Verklărung (moarte şi transfigurare) constituie un cuplu 
inseparabil cu termeni consecutivi. 

„Cerurile sînt stările superioare de fire ; Infernul, cum 
i-o arată de altminteri numele, cuprinde stările infe¬ 
rioare ; şi cînd spunem superior şi inferior, trebuie înţeles 
în raport cu starea omenească sau terestră, care e luată în 
mod natural ca termen de comparaţie, pentru că e punc¬ 
tul de plecare, prin forţa lucrurilor. Iniţierea adevărată, 
fiind o luare de posesiune conştientă a stărilor superioare, 
e uşor de înţeles că e descrisă simbolic ca o ascensiune 
sau ca o călătorie cerească ; dar cineva se poate întreba 
de ce această ascensiune trebuie să fie precedată de o 
coborîre în Infern. Sînt mai multe motive’ pe care nu 
le-am putea expune complet fără a intra în dezvoltări 
prea lungi, care ne-ar tîrî departe de subiectul special al 
prezentului studiu ; vom spune numai acestea : pe de o 
parte, această coborîre e ca o recapitulare a stărilor care 
preced logic starea umană, determinîndu-i condiţiunile 
particulare şi care trebuie să participe la «transformarea» 
ce va să se împlinească ; pe de altă parte, permite mani¬ 
festarea, după anumite modalităţi, a posibilităţilor de 
ordin inferior pe care fiinţa le poartă în stare nedevelo¬ 
pată şi care trebuie eliminate înainte de a-i fi posibil să 
parvină la realizarea stărilor sale superioare. Trebuie 
observat că nu poate fi vorba pentru fiinţă să se întoarcă 
efectiv la stări prin care a mai trecut; nu poate explora 
aceste stări decît indirect, luînd cunoştinţă de urmele, 
de dîrele pe care le-au lăsat în regiunile cele mai obscure 
ale stării umane ; de aceea Infernul este reprezentat sim¬ 
bolic, ca fiind situat în interiorul pămîntului. Din contra, 
Cerurile sînt realmente stările superioare şi nu numai 
oglindirea lor în starea umană, ale cărei cele mai înalte 
prelungiri nu constituie decît regiunea intermediară sau 
Purgatoriul, muntele pe al cărui vîrf, Dante aşază Para¬ 
disul terestru. Ţinta reală a iniţierii, nu e numai restau¬ 
rarea „stării edenice, care nu e decît o etapă a drumului 

care trebuie să ducă mai sus, deoarece dincolo de această 
etapă începe în adevăr «călătoria cerească» ; această ţintă 
e cucerirea activă a stărilor supraumane, fiindcă, cum 
Dante o repetă după Evanghelie, «Regnum coelorum vio - 
lenza pate» (Paradiso , XX, 94.), şi aici e una din diferen¬ 
ţele esenţiale care există între iniţiaţi şi mistici.“ 12 

Ţinînd seama de analogia dintre Macrocosm şi Micro¬ 
cosm, Infernul e identificat cu o matrice. Pînă şi în psiho¬ 
logia modernă se află o oglindire deformată şi redusă la 
aspectele inferioare ale acestor adevăruri, prin pritocirea 
mlaştinilor din inconştient. Coborîrea în Infern are o ase¬ 
mănare, pînă la un anumit punct, cu acel „regressum in 
utero“ de care se vorbeşte în psihanaliză, regres urmărind 
sleirea reziduurilor nocive din subliminal, prin punerea lor 
în lumina conştientului. Rezultatul însă este aducerea la 
suprafaţă a monştrilor al căror habitat normal este bezna. 
Larvele orbite de Creanga de Aur trebuie stîrpite în iad, 
nu dezlănţuindu-le în lumea noastră. Finalitatea adevă¬ 
ratului voiaj infernal nu e revenirea la starea infantilă, 
mai puţin la cea fetală, ci epuizarea dîrelor ce le-au lăsat 
în noi, în fiinţa noastră prezentă. Trebuie smulşi colţii 
Dragonului, nu semănaţi pe glie, de unde îndată răsar 
ca giganţi. Guenon insistă pe drept asupra faptului că 
este o „recapitulare a stărilor care preced logic starea 
umană“, nu de reactualizarea lor, posibilităţi ce trebuie 
epuizate înainte de a trece la realizarea stărilor supe¬ 
rioare ; repetăm că nu poate fi vorba, pentru fiinţă, de 
o reîntoarcere efectivă la stări prin care a mai trecut, ci de 
o luare de conştiinţă indirectă a urmelor ce ele le-au 
lăsat în regiunile cele mai obscure ale fiinţei umane. 

Reiese că această călătorie în Infern nu e eficace 
decît dacă îi este călăuză lumina „intelectuală* 4 , lucidi¬ 
tatea neşovăită, fără clipire, sub sancţiune de catastrofă. 
Acest element de continuitate, de permanenţă intelectu¬ 
ală, e simbolizat de Creanga de Aur, gaj de înviere şi de 
Nemurire, pentru că menţine în cursul lui descensus In- 
ferni, amintirea şi chiar prezenţa reală a cerurilor lumi¬ 
noase şi a Arborelui Lumii. 


12 Rene Guenon, „L’esoterisme de Dante , Paris, Gallimard, 
1957, p. 46—47. 

Guenon atrage atenţia, că e foarte contestabilă identi¬ 
ficarea Crengii de Aur, cu cîrja sau cu varga, care sub 
forme diverse, se întîlnesc în general în simbolismul tra¬ 
diţional, adăugind notă : ar fi mult mai just să fie asi¬ 
milată Creanga de Aur cu vîscul druidic, cu ramura de 
salcîm din unele rituri de iniţiere, fără a mai vorbi de 
ramurile de finic de la Florii, „chezăşie de înviere şi de 
nemurire“. 13 

Cum reaminteam, Virgiliu povesteşte coborîrea lui 
Enea în Infern, în cartea VI din Eneida. înainte de a se 
încumeta, eroul consultă pe Sibila din Cumae care-1 în¬ 
vaţă : 


„Dacă ţi-i dorul atît, dacă rîvna-aşa mare ţi-e-n suflet, 
Ca să străbaţi ale Stixului bălţi şi, de două ori, negrul 
Tartar să-l vezi, dacă-ţi place să-ncerci o nebună ispravă, 
lată ce e de făcut mai întîi. O crenguţă de aur 
— Varga mlădie şi frunzele — arbor stufos o ascunde 
Şi-i închinată Junonei din iad ; pe aceasta, dumbrava 
Toată-o acoperă, umbre o-nchid în adîncuri de vale. 

Nu este dat să pătrunzi a pămîntului tainiţă-afundă, 
Fără-a-i culege-nainte copacului rodul de aur. 

Să i se-aducă aceasta ca dar, Proserpina cea mîndră 
A hotărît. Şi crenguţa de-i ruptă, o alta răsare, 

Şi ea de aur, frunziş la fel căpătînd ca podoabă. 

Cat-o cu grijă pe sus, cu ochii, şi-odată găsită, 

Ia-o cu mîna pios, căci uşor şi de voie-ţi urmează, 

Dacă ursita te cheamă : altfel, cu puterile toate 

N-o poţi înfrînge, cu fierul cel aspru n-ajungi a o smulge.” 14 

Proserpina, soţia lui Pluton, este regina Infernului, 
dar caracterul şi misiunea ei sînt mult mai complexe 
decît o indică titulatura. Fiică a lui Jupiter şi a lui Ceres, 
mamă universală a vieţii în lume, a grînelor, a întregii 
vegetaţii, ea a fost răpită, pe cînd culegea flori cu prie- 


13 Rene Guenon, Symboles fondamentaux de la Science Sacree t 
Paris, Gallimard, 1962, p. 213. 

iA Publii Vergilii Maronis , Opera omnia, Paris, Ed. J. A. 
Amar, Lefăvre Bibliopolam, 1838, p. 275, v. 133—148. Cităm textul 
în trad lui D. Murăraşu. 

tenele ei, de Pluton, care şi-a făcut-o soţie. De atunci, ea 
domneşte în Hades, dar tocmai de aceea e însufleţitoarea 
extremităţilor îngheţate ale lumii. Acolo unde scrie pe 
portal, „Lasciate ogni speranza u , ea este încă ultima spe¬ 
ranţă, pentru vremurile cînd* timpul se va stinge şi el. 
Se urcă o parte a anului în Olimp, pentru a-şi reînnoi 
forţele la izvor. A oferi, cum spune Virgiliu, Proserpinei 
Creanga de Aur, înseamnă a te legitima, a-i dovedi că 
te-ai cufundat în Infern pentru catharsis, de bună voie, 
nu damnat, nici condamnat, că firul de aur al Continui¬ 
tăţii e între degetele tale, vestigiu al Cerurilor ; atunci şi 
numai atunci, „îngrozitoarea Persefonă a , cum îi spune 
Homer, devine Eleusinia, Prea Milostiva, iar purtătorul 
ramurii de aur devine fiul ei adoptiv. Ea îl întoarce spre 
lumină, „a rivider le stelle w (spre a revedea stelele), ulti¬ 
mul gest al lui Dante în Infern, în momentul cînd Flo¬ 
rentinul revede Tăria. Aurul Crengii e o specificare a au¬ 
rului solar. Intre creangă şi soarele spiritual se toarce un 
fir noetic fără ştirbire, care este firul Ariadnei, continui¬ 
tatea Intelectului unind multiplicitatea şi diversitatea stă¬ 
rilor de Fire prin centrul lor. Aşa că putem răspunde, mai 
precis, la întrebarea ce este Creanga de Aur : este Uni¬ 
citatea în multiplicitate, dîra pe care o adulmecă copoiul 
pe urma vînatului sacru ; mai existenţial şi. mai pregnant, 
este nostalgia începuturilor, Dorul totdeauna prezent, 
luat în sensul lui cel mai înalt şi mai adînc ; este acea 
tendinţă polară care împinge pe Feţii-Frumoşi pe o linie 
îngustă spre finalitatea lor, călăuziţi în sensul de direcţie 
ce-1 au ca păsările migratoare spre tărîmul nevăzut 
Acesta este aspectul psihic şi existenţial al Crengii de 
Aur şi cine o slujeşte cu credinţă pînă la capăt, o de¬ 
pune în mod necesar la picioarele Proserpinei chiar sub 
înfăţişarea vreunei Ilene Cosînzene. 

Aici, exemplificările acestei nostalgii bazale sînt ar¬ 
gumentele cele mai convingătoare. Iată două : 

„Trecu dealuri, văi, colnice, străbătu păduri întunecate 
şi de picior neumblate, dete prin smîrcuri şi lăcovişte. 
Se frămînta cu firea voinicul, cerceta, căuta, întreba ; dar 

nici o ispravă nu-mi făcea. Cu inima înfrîntă, cu sufletul 
zdrobit de mîhnire şi cu dogorul dragostei într-însul, umbla 
ca un smeu şi ca un leu paraleu, dar toate în deşert. Une¬ 
ori îl bătea gîndurile să-şi facă seama singur, să se dea 
la rîpă, ori să-şi sfarme capul de colţii de piatră de prin 
munţi ; dar parcă îi spunea inima că odată, odată, o să se 
sfîrşească toate necazurile sale şi deodată îşi venea în sine şi 
se punea din nou pe drum, mai cu hărnicie şi mai tare în 
credinţă, că cine caută cu amănuntul şi cu stăruinţă trebuie 
să găsească şi gîndul să şi-l izbîndească“. (P. I s p i r e s c u, 
Ziua Zînelor) 

Acesta este simbolul direct al Crengii de Aur. E ele¬ 
mentul unificator al dispresiunii, e talismanul, legitimaţia 
pe care o arăţi lui Charon, dar şi celor mai înalţi îngeri, 
în pădurea sălbatică şi întunecată a fiinţei noastre (la 
selva oscura dantescă), în mlaştinile ei, proliferează ne¬ 
istovit prin sciziparitate şerpii şi balaurii păcatului, ai vi¬ 
ciului, ai împrăştierii, dar în mijlocul ei se află arborele 
opac şi el, dar adăpostind, după spusa lui Virgil, între 
crengile stufoase ramura de aur, terminus- ul, dîra, oglin¬ 
direa în lumea noastră interioară a Arborelui Lumii ; ea 
ne deschide o cale prin pădurea blestemată, în care ne 
pîndesc cele trei fiare danteşti : leul, linxul şi lupoaica, 
pădure pe care Creangă o descrie cu înfiorare : 

„Şi cînd ciocîrlanul pe jos, cînd drumeaţa pe sus ; cînd 
ea pe jos, cînd el pe sus. Şi cînd biata drumeaţă nu mai 
putea nici pe sus, nici pe jos, atunci îndată ciocîrlanul o 
lua pe aripioarele sale şi o ducea. Şi tot aşa mergînd ei 
încă un an de zile, cu mare greutate şi zdruncin, au tre¬ 
cut peste nenumărate ţări şi mări şi prin codri şi pustietăţi 
aşa de îngrozitoare, în care fojgăiau balauri, aspide veni¬ 
noase, vasiliscul cel cu ochi fărmăcători, vidre cu cîte 
douăzeci şi patru de capete şi altă mulţime nenumărată 
de gîngănii şi jigănii înspăimîntătoare, care stăteau cu gu¬ 
rile căscate, numai şi numai să-i înghită ; despre a căror 
lăcomie, viclenie şi răutate nu-i cu putinţă să povestească 
limba omenească.“ (Povestea Porcului) 

Aici Creanga de Aur e reprezentată de furca, de vîr - 
telniţa, de tipsia cu cloşca cu puii de aur dăruite ei de 
cele trei surori, Sfînta Miercuri, Sfînta Vineri şi Sfînta 
Duminică, daruri supranaturale prezente în viermuitul 
naturii. 

Şi exilată în mijlocul unei omeniri sordide, găsim 
Creanga de Aur în sorcova purtată ca o ramură înflorită, 
oferindu-se să ne conducă din capătul unui an în prima 
zi a celui nou. 

In alte basme, Creanga de Aur se înfăţişează ca o 
„cosiţă de aur u a Ilenei Cosînzene. întrebîndu-şi calul 
năzdrăvan; Galben de Soare, dacă s-o lase sau să o ia, 
auzi răspunsul : 

„De o vei lua te vei căi ; de nu o vei lua, iarăşi te 
vei căi ; dară mai bine să o iei.“ 

* 

* * 

Creanga de Aur, care creşte dintr-un copac întunecat 
este deci la rîndul ei tot un arbore, dar fără rădăcini te¬ 
lurice, ca şi vîscul druizilor. Şi aceasta este principiala ei 
caracterizare : lipsindu-i rădăcinile; îi lipsesc elementele 
titanice, asurice, infernale şi se înţelege de ce înaintea 
ei se deschide poarta iadului, căruia şi lui îi reaminteşte 
că e o posibilitate divină. De aici precauţiile cu care 
druizii culegeau echivalentul ei, vîscul, de pe stejarul 
sfînt. îl desprindeau cu o seceră de aur, într-o anume 
noapte a anului, culegîndu-1 într-un. ştergar de mătase. 

Cum am mai spus, Creanga de Aur e o legitimaţie 
pentru cine o posedă, o pecete, o stea în frunte, firul 
de continuitate între stări de fire ierarhizate. Reflexul 
temporal al acestei continuităţi, este perpetuitatea unei 
funcţiuni tradiţionale de-a lungul veacurilor. Chiar în 
romanul cu acelaşi nume al lui Sadoveanu, Kesarion 
Breb preia Creanga de Aur şi funcţiunea de la predece¬ 
sorul său şi devine astfel, „ultimul Dekeneus w . 

* 

* * 

Merg agale prin livezile Persefonei ca să nu sperii 
vînatul, fără grabă spre ţinta indicibilă, fiindcă drumul 

cel mai scurt spre centru este spirala. Vom mai întîrzia 
la Creanga de Aur, privind cu coada ochiului, departe 
spre orizont. 

Versiunea cu cele mai multe detalii şi descrieri ale 
„Crengii de Aur 44 , din cele ce ne-au fost accesibile, am 
găsit-o în basmul lui P. Ispirescu : Cele douăsprezece 
fete de împărat şi Palatul fermecat. 

Atunci, cînd odată era niciodată, se afla un ciobănaş 
într-un sat, orfan de părinţi, care-şi ferea finalitatea, an- 
telehia în cuibul simplicităţii ; „se arăta prostănac 44 spu¬ 
ne Ispirescu şi ceilalţi îl porecliseră „căscăundul satului a . 

„Intr-o zi de primăvară, ostenit fiind tot umblînd după 
vaci, se dete la umbra unui copaci mare şi stufos şi 
adormi. îşi şi alesese, vezi, loc pentru aşa ceva. Era o vîl- 
cea împodobită cu fel de fel* de floricele, toate înflorite, 
de păreau că dă ghies omului să treacă printre ele. Ceva 
mai cît colo, era un pîrîiaş, a cărui obîrşie venea dintr-un 
şipot de apă ce ieşea din coasta unui deluleţ, şerpuia prin¬ 
tre brusturi şi alte buruieni pe unde-şi făcuse loc şi su¬ 
surul apei parcă te îndemna la somn. Copaciul sub care 
se adumbrise era măreţ, parcă se lupta ca • să ajungă 
la nouri. Printre crăcile lui întinse, se giugiuleau păsă¬ 
relele şi-şi făceau cuiburi : numai ascultînd cineva ciri- 
pirile lor, se aprindea într-însul focul dragostei. Desişul 
frunzelor sale făcea o umbră de parcă rămîneai la ea 
(expresie bizară, „de parcă te scufundai în ea“ ? n.n.). Bag 
de seamă, nu era aşa de căscăund flăcăul acesta. 

Dacă basmul are numai un sens literal, ne între¬ 
băm cu cît se arăta mai deştept văcarul, dacă se punea 
la umbra unui copac, lucru ce ştia să-l facă şi o vită ? 

Hiperbolismul descrierii face din copac „Arborele Lu¬ 
mii 44 , identic cu acel descris de Virgil în Eneida f c. VI. 
în coroana lui se cuibăresc păsărelele care simbolizează 
stările îngereşti de fire, cum o spune Mundaka Upani - 
şad, ca şi copacul dat în pildă lui Hristos (în Matei , 
XIII, 31—32). Focul dragostei pe care cîntecul lor îl 
deştepta în ciobănaş se identifică cu misteriosul „Amor 44 
al FecZeZi-lor d’Amore, năzuinţa ireversibilă de a ajunge 
la ramurile de sus ale Arborelui Lumii, adică la Liberare. 

Din Arborele Lumii iese întotdeauna, în simbolul tradi¬ 
ţional* şipotul cu Apă Vie complementar cu el. Susurul 
apei îndeamnă la somn pentru că e o incantaţiune, un 
cîntec de leagăn, care pune pe ascultător în stare se¬ 
cundă. 

Ciobanul adormi sub tulpina copacului şi visă (visul 
se repetă de trei ori) că venise la dînsul 

„o zînă, mai frumoasă decît toate zînele din cer şi de pe 
pămînt şi-i zisese să se ducă la curtea împăratului locului 
aceluia... 44 

E ceea ce se numeşte în limbaj tehnic iniţiatic „deş¬ 
teptarea^ pe care o poate face numai o fiinţă transcen- 
dînd lumea noastră şi atunci cel deşteptat devine sin¬ 
gurul „veghetor" într-o omenire toropită şi amorţită de 
efluviile pămîntului. 

„Căscăundul" îşi ia rămas bun de la stăpînă-su, se 
duce la curtea împărătească, unde se bagă argat la gră¬ 
dină. 


„Pe lingă celelalte trebi grădinăreşti, slujba lui de că¬ 
petenie fu ca să facă cîte douăsprezece mănunchiuleţe de 
flori şi în fiecare dimineaţă să le dea la cele douăsprezece 
domniţe, fete ale împăratului, cînd vor ieşi din casă spre 
a se plimba prin grădină. 44 

Pentru a lămuri de la început ce se ascunde sub fap¬ 
tul divers şi anodin al slujbei de grădinar, reamintim că, 
în mod necesar, orice grădină şi mai ales cele din fa¬ 
bulă, sînt o oglindire, o prelungire a Grădinii Raiului, 
prototip firesc al celorlalte, pentru că e centrul stării de 
fire în care ne aflăm, iar grădinarii se identifică cu Ma¬ 
rele Grădinar. Iată lămuriri dintr-una din rarele cărţi de 
importanţă esoterică din secolul nostru, Der Engel vom 
Westlichen Fenster de Gustav Meyrink. 15 

Personajul principal vizitează o colecţie particulară 
de arme vechi. Un toc de catifea era gol, dar o ţidulă dă¬ 
dea lămuriri despre arma lipsă. E vorba de un vîrf de 
lance, care se arată a fi, în cursul romanului, un substi- 


15 Gustav Meyrink, Der Engel vom Westlichen Fenster , 

Bremen, Karl Schiineman, 1927. 


25 



tut al lăncii Graalului. Era lancea invincibilă a lui Hoel 
Dhat, vechi prinţ de Wales. El o căpătase cu ajutorul 
farmecelor albelfilor (die Weissalben), servitori ai unei 
fraternităţi invizibile, numiţi „Grădinari 44 care conducea 
destinele omenirii. 

Deci unul din numele cele mai vechi, dacă nu cel 
mai vechi al conducătorilor oculţi ai omenirii era acela 
de Grădinar. Adam era, după porunca expresă a lui Dum¬ 
nezeu, Grădinarul Raiului. Hristos a apărut ca grădinar, 
după înviere, sfintelor mironosiţe. Oricine cucereşte 
Creanga de Aur este şi grădinar prin forţa lucrurilor. 
Ciobanul devine Grădinar prin consacrarea şi porunca 
reiterată a zînei. Slujba lui principală, care arată că nici 
în sensul literal al basmului nu era un simplu argat, con¬ 
sta să culeagă flori şi să facă bucheţele pentru cele 
douăsprezece fete de împărat, omagiu zilnic al grădinii, 
în sensul aproape feudal, cercului celor douăsprezece 
constelaţiuni zodiacale în răsfrîngerea lor hominală. 

Un împărat, un palat, o grădină, o coroană perfectă 
în zodiacul împărătesc, într-un cuvînt perfecţiunea. To¬ 
tuşi e ceva putred în împărăţie ca şi în Danemarca lui 
Hamlet, în amîndouă cazurile, tirania unei feminităţi 
deviate. 

„Aceste domniţe erau ursite să nu se poată mărita pînă 
nu se va găsi cineva care să le ghicească legătura ursi¬ 
tei lor şi să facă pe vreuna din ele ca să iubească pe 
cineva. Ursitele lor le dăruise cu patima jocului. Erau ne¬ 
bune după joc şi pe fiecare noapte rupeau cîte o pereche 
de conduri de mătase albă dănţuind. 

Nimeni nu ştia unde merg ele noaptea de joacă. 

împăratul se luase de gînduri cu atîta cheltuială pe con¬ 
durii fetelor şi pentru inima lor de ghiaţă.“ 

Cămara lor era încuiată cu nouă uşi de fier, cu nouă 
lacăte mari. 

Unsprezece peţitori se prezentaseră pentru pază. Pînă 
a doua zi dispăreau fără urmă. Mai lipsea al doispreze¬ 
celea, ca să se împlinească numărul fatidic. 

într-una din nopţi, văzu iar pe zîna din vîlceaua cu 
flori care-i porunci : 

„— Să te duci în unghiul grădinii cel despre răsărit ; 
acolo vei găsi doi pui de dafin, unul cireşiu, altul tran¬ 
dafiriu ; alături cu dînşii vei găsi o săpălugă de aur, o 
năstrapă tot de aur şi un ştergar de mătase. Să iei aceşti 
pui de dafin, să-i pui în două ghivece frumoase, să-i sapi 
cu săpălugă cea de aur, să-i uzi cu năstrapa de aur, să-i 
ştergi binişor cu ştergarul cel de mătase şi să-i îngrijeşti 
ca pe lumina ochilor tăi. Cînd vor creşte şi se vor face ca 
un stat de om, orice vei cere de la dînşii ţi se va do- 
bîndi tocmai pe tocmai.“ 

(A se observa asemănarea cu ritualul druidic de culegere 
a vîscului.) 

Grădinarul* împlini întocmai acest rit vegetal şi cînd 
dafinii fură de un stat de om, îi rugă : 

„Dafine, Dafine, 

Cu săpălugă de aur săpatu-te-am 
Cu năstrapa de aur udatu-te-am 
Cu ştergar de mătase ştersu-te-am 
Dă-mi mie darul de a mă face, oricînd voi eu, să nu fiu 
văzut de nimeni. 

El rămase buimăcit de mirare, cînd în clipa aceiaşi chiar 
văzu cum se înfiinţează un boboc de floare, cum creşte 
de se măreşte şi cum se deschide o floare aşa de frumoasă, 
de nu puteai să te opreşti ca să nu o miroşi. El puse mîna 
de o rupse, o luă şi o băgă în sîn ; vezi că aşa îl învăţase 
zîna.“ 

Spuneam că e vorba de un ritual grădinăresc. Dovadă 
este îmbobocirea, creşterea cvasi-instantanee a florii : ri¬ 
tul suprimă timpul. Grădinarul însumează floarea în or¬ 
ganismul său prin miros, care este calitatea sensibilă a 
elementului său propriu, pămîntul. Or, Dafinul nu este 
altceva decît laurul, vegetalul lui Apolo, cu care Grădi¬ 
narul se identifică prin împărtăşanie olfactivă. Impor¬ 
tanţa considerabilă a faptului se va vedea. 

Seara, un principiu solar nevăzut întovărăşea pe cele 
douăspreze fete lunare cînd coborîră prin duşumeaua din 
camera lor, deschisă de o lovitură de picior a fetei mai 
mari. Ajunseră într-o lume subterană la o grădină îm¬ 
prejmuită cu un gard de aramă, rădăcină şi replică sub¬ 
terană a grădinii de sus. Fata mai mare iar bătu din pi¬ 
cior şi poarta se deschise. Cînd păşi grădinarul în ea, 
călcă din greşeală pe rochia fetei celei mai mici, ceea ce 
e un vestigium pedi, o călcătură, o dîră solară în această 
lume matricială, de feminitate orgiastică, de elaborare a 
germenilor. 

„Trecură printr-o pădure cu frunzele de argint, trecură 
prin alta cu foile de aur, trecură prin altă pădure cu frun* 
zele numai diamanturi şi pietre nestemate, care sclipeau 
de-ţi luau ochii şi ajunseră la un eleşteu mare. 

In mijlocul acestui eleşteu se ridica un dîmbuleţ şi pe 
dînsul nişte palaturi cum nu mai văzuse el pînă atunci.' 1 

Grădina minunată, încinsă cu un zid de aramă, qu 
cercuri concentrice făcute din păduri de argint, de aur, 
de diamant ; centrul era un eleşteu cu o insulă pe care 
se înălţa un palat : centrum in trigono centru. 

„Şi cu aşa meşteşug era făcut, încît cînd te urcai în el, 
ţi se părea că te pogori, iar cînd te dedeai jos din el ţi 
se părea că te urci. 


O lume inversată, oglindire răsturnată a celei de sus. 
Tot aşa Dante, sub conducerea lui Virgiliu, se coboară pe 
spinarea păroasă a lui Lucifer, „îşi duse capul unde erau 
picioarele 14 (expresie ce se găseşte aidoma în basmele 
româneşti) şi pe’ cînd credea că se coboară, în realitate 
se urca spre suprafaţa pămîntului, a rivider le stelle. Ne 
aflăm în centrul pămîntului unde toate raporturile se 
inversează. 

Douăsprezece luntrişoare trecură pe oaspeţi în insulă ; 
în luntrea fetei mai mici, se urcă grădinarul. 

„Cum ieşiră la celălalt mal al eleşteului, se auzi o mu¬ 
zică care, vrînd, nevrînd te făcea să dănţuieşti. Fetele 
se repeziră ca fulgerul, intrară în palat şi se puseră pe 

joc cu flăcăii care le pîndiseră şi jucară, şi jucară, plnă 
ce li se sparseră condurii. 44 

Frază semnificativă, care arată că spargerea condu¬ 
rilor nu era un accident, ci o sleire, simptomul că ritul 
orgiastic fusese bine dus pînă la capăt, cam la fel cu 
fata de împărat care nu a ajuns la Mînăstirea de Tămîie 
pînă nu şi-a tocit opincile de fier. 

Se vede deci, cum spuneam, că avem de-a face cu un 
ritual orgiastic, cum au existat atîtea, din cele mai vechi 
timpuri pînă astăzi, cu un sacerdoţiu feminin deviat, care 
cufundase grădina, la nivelul rădăcinilor ei, un regressum 
in utero macrocosmic. Nu e vorba deci de Agartha, de 
tărîmul nevăzut, propriu-zis, ci de Hades (nu spun iadul, 
cele două termene nu se confundă) de o sferă a rădăci¬ 
nilor, de un plan lunar, amîndouă simboluri feminine. 
Grădinarul cu floarea de Dafin, de Laur, în mînă se iden¬ 
tifică prin natură cu Apollo, cu misiunea poruncită de a 
desface un nod de vrăji lunar şi nocturn. Vîrtejul orgias¬ 
tic se termină cu un ospăţ. 

La întoarcere, flăcăul smulse o ramură din pădurea 
de argint. Tot codrul vui, fără ca o frunză să se clin¬ 
tească. E una din caracteristicile manifestărilor paracle- 
tice : 


„...un freamăt puternic se făcu atunci în toată pădurea 
ca de o furtună ce vine întărîtată asupra copacilor ; şi 
totuşi nici* o frunză măcar nu se mişcă din loc, ba nici 
nu se clătină ca de o adiere de vînt barim. 44 

De ce luă băiatul crenguţa la întoarcere ? Pentru că e 
vorba de o realizare descendentă, de readucere la lumină a 
celor ocultate. Dovada o fac cele ce urmează. 

„A doua zi argatul de la grădinărie, cînd dete mănun- 
chiurile de flori fetelor împăratului, ascunse cu meşteşug 
rămurica ruptă în mănuchiul fetei cele mai mici, 44 

adică îşi arată împuternicirile şi drepturile de a se purta 
cum făcea ; Creanga de Aur e în adevăr o legitimaţie 
pentru a intra şi ieşi din anumite locuri. 

Acelaşi lucru se întîmplă şi în serile următoare, cu 
deosebire că grădinarul rupe o crenguţă de aur, de dia¬ 
mant, pe care le pune în buchetul fetei mai mici. 

Băiatul se duse iar la Dafin : 

„Dafine, Dafine ! 

Cu săpăluga de aur săpatu-te-am 
Cu năstrapa de aur udatu-te-am 
Cu ştergar de mătase ştersu-te-am 
Dă-mi minte şi procopseală de fiu de domn şi împărat" 
Ca şi în celălalt rînd, un boboc de floare încolţi, crescu 
şi se deschise o rujă minunată. El luă floarea şi o băgă 
în sîn. Odată căzură de pe faţa lui arsurile de soare şi îi 
rămase chipul curat şi luminat, ca şi cînd atunci îl făcuse 
mă-sa (a doua naştere n.n.). Simţi că în creerii lui se pe¬ 
trece un ce de care nu-şi putea da seama. Dară văzu că 
începe a judeca altfel decît judeca el pînă acuma. Pasă- 
mi-te se ascuţise la minte. Şi tot deodată se pomeni îm¬ 
brăcat cu nişte haine ca ale fiilor de împărat şi de domn. 4 * 

E unul din rarele basme în care se arată limpede că 
realizarea iniţiatică, sub orice formă simbolică de isprăvi 
exterioare s-ar învălui, e în realitate şi înainte de toate 
o realizare spirituală în domeniul intelectual. împlinirea 
facultăţilor grădinarului nu este o creaţie „ex nihilo tt , 
ci o trecere de la potenţă la act a ceva virtual şi pre¬ 
existent. 


„Atunci se duse la împăratul şi ceru şi dînsul să pă¬ 
zească fetele într-o noapte.* 4 

Cu el se împlineşte numărul fatidic doisprezece. Se 
duse de data asta în palatul vrăjit în calitate de oaspete 
agreat. 


„...jucară pînă de spre ziuă apoi se puseră la masă. I 
se aduse şi lui băutura din care băuseră toţi care veni¬ 
seră înaintea lui, băutură care trebuia să-l facă a-şi pierde 
minţile şi simţirea, băutură care să-l piarză şi pe dînsul ca 
şi pe ceilalţi. 

Atunci unde îşi întoarse nişte ochi lăcrămoşi şi plini 
de focul dragostei ce-1 mistuia ; şi zise cu grai duios domni¬ 
ţei celei mici : 

— Vrei tu? căci eu mă pierz pentru dragostea ta dacă 
ai aşa inimă de ghiaţă. 

— Nu, n-am inimă de ghiaţă ; focul dragostei tale mi-a 
încălzit-o, răspunse ea. Nu bea. Mai bine să fiu grădinăreasă 
cu tine, decît fată de împărat. 

Cum auzi aşa, el aruncă băutura la spate şi mai apro- 
piindu-se de dînsa, îi mai spuse : 

— Să n-ai grijă Măria Tu, că grădinăreasă n-ai să fii 
o dată cu capul“. 

Pygmalion a reînsufleţit statuia. 

„Toţi cei de faţă auziră vorbele lor. Puterea farmecului 
se zdrobi şi toţi cu totul se pomeniră în palatul împăratu¬ 
lui. Palatul cel fermecat pieri ca o nălucă, ca şi cum n-ar fi 
fost pe lumea asta.“ 

împăratul dădu pe fata cea mică grădinarului, iar pe 
celelalte unsprezece peţitorilor dezvrăjiţi. 

Basmul se găseşte în categoria aceea de mituri care 
reamintesc de epoca ciclică în care era dezlănţuit în 
lume un sacerdoţiu feminin degenerat, fără compensarea 
unui sacerdoţiu masculin şi căruia, zice-se, i-a pus capăt 
Parasu-Rama, al şaselea Avatara ; în acelaşi timp a exter¬ 
minat pe kşatriya revoltaţi; deviaţiunile erau pesemne 
concomitente şi solidare. 

Spuneam că fetele închipuie ciclul zodiacal, sub aspect 
uman. Faptul că la masă, Grădinarul zvîrle băutura din 
cupă la spate, ne face să credem că fata cea mică a îm¬ 
păratului este floarea constelaţiei Vărsătorului din mu¬ 
taţiile bruşte ale Metamorfozei. 

Tot basmul arată miracolele Crengii de Aur care con¬ 
duce pe Grădinar de sub copacul mare pînă la hieroga- 
mia finală, de-a lungul unui fir de aur, floarea de aur 
apărînd sub diferite aspecte. 

Faptul că ultima pădure e de diamant, adică pur mi¬ 
nerală, arată că basmul se referă la un sfîrşit de ciclu, 

pentru că se trece de la simbolismul vegetal al Paradisu¬ 
lui terestru incipient la simbolismul mineral final al Ie¬ 
rusalimului Ceresc. Creanga de Diamant e Vajra hindusă, 
fulgerul lui Zeus, care omoară şi învie. 

Creanga de Aur apare implicit, iar Făt-Frumos sub 
înfăţişarea de Grădinar, mai exact, avînd în vedere ex¬ 
cepţionala importanţă a simbolului, Grădinarul apare sub 
ipostaza lui Făt-Frumos şi în alte basme ale lui Ispi- 
rescu. Două sînt identice în miezul lor şi se urmează în 
colecţie, Făt-Frumos cu părul de aur şi Făt-Frumos cel 
rătăcit. 

Fiind în afară de subiectul strict al lucrării noastre, 
nu vom studia în detaliu aceste remarcabile basme. Din 
perspectiva ce ne interesează, vom menţiona că Făt-Fru¬ 
mos ajunge grădinar la curtea unui împărat care avea 
trei fete. De trei ori distruge grădina sub galopul calu¬ 
lui, adică sub vîntul Duhului şi de trei ori o reface mai 
frumoasă, cu o progresivitate indicată de cele trei rîn- 
duri de haine purtate ad-hoc, veşminte furate de la zîne ; 
într-o versiune, haine de aramă, de argint şi de aur ; 
în alta, cu cîmpul cu florile, cu cerul cu stelele şi cu 
soarele pe piept şi doi luceferi pe umeri ; veşminte func¬ 
ţionale, odăjdii cosmice, care arată ce era în adevăr gră¬ 
dina. 

De Creanga de Aur nu e direct vorba, dar s-ar putea 
să fie indicată aluziv, fie‘ de părul de aur al lui Făt- 
Frumos, ascuns sub o băşică, fie de bucheţelele de flori 
date fetei mai mici a împăratului, din ce brumă mai 
rămăsese din cele nestricate de cal, fie din cele trei rîn- 
duri de veşminte minunate. Creanga de Aur e un fir de 
continuitate prin toate lumile ; poate să apară sub cele 
mai neaşteptate deghizări. Unui vid îi urmează un plin 
şi, în aceleaşi 1 haine, Făt-Frumos învinge în trei bătălii 
pe duşmanii împăratului. După aceea se întoarce la so¬ 
ţia lui, amîndoi pitiţi într-un bordei pe care se azvîrleau 
lăturile curţii, dar care ascundea un palat subteran, sim¬ 
bol exact echivalent cu băşica de porc care-i acoperea 
părul de aur. La sfîrşit tot ce era ascuns devine mani¬ 
fest, cum e socoteala în basme. 

* 

* * 

Regăsim Creanga de Aur, în strînsă legătură cu Mag - 
num Opus arhitectural, în alt basm al lui Ispirescu, Fiul 
Vînătorului, cu numeroase tangenţe privind alte enigme 
ciclice. De aceea, nodul trebuie desfăcut cu mari precauţii 
ca să nu se rupă aţa. 

„A fost odată un vînător foarte meşter. El îşi pusese 
de gînd a scoate din fiul său un vînător de să se ducă 
vestea ; dară n-avu parte să-şi împlinească pofta inimii, 
căci muri, rămînînd fiul său mic.“ 

Tatăl doreşte să transmită fiului meseria lui, fapt 
obişnuit în societăţile tradiţionale, cînd breslele erau 
ereditare. 

La fel cu celelalte meserii, ştiinţa vînătorească era o 
tehnică iniţiatică, cu coloratură cosmologică, dar cu posi¬ 
bilitatea de transpuneri metafizice. începutul, temeiul 
şi finalitatea practicilor ezoterice artizanale, erau stabi¬ 
lirea unei circulaţii a sîngelui în omul universal, vie şi 
compensatorie, pentru a asigura omogenitatea fără hiatus 
a organismului acestuia. In virtutea analogiei dintre Ma¬ 
crocosm şi Microcosm, această desăvîrşire se răsfrîngea 
şi asupra artizanului. 

Simbolismul gestului vînătoresc este dintre cele mai 
înalte, relativ uşor de recunoscut. In sensul imediat, pro¬ 
curarea hranei e urmată de o asimilare a substanţei cos¬ 
mice, în forma unei' împărtăşanii. Prototipurile angelice 
ale animalelor jertfite, morfisme ale Omului Universal, 
se sacrificau în ipostazele lor fizice, pentru reîntoarcerea 
lor în modelele lor divine de unde au purces, prin inter¬ 
mediul omului, central în starea lui de fire. Se sfinţesc 
astfel cuvintele lui Dumnezeu, care poruncise lui Adam 
să le dea nume 16 , adică să le scoată din indistincţia sub¬ 
stanţei în distinctivitatea existenţei. Prin hrana pe care 
i-o procură ambianţa, Adam recuperează ce a creat în 
mod secund şi odată cu aceasta scoate sufletul animalu- 


16 Facerea , II, 19—20. 

lui ucis din ciclul de foc, mîntuindu-1 sau chiar eliberîn- 
du-1. Nu trebuie să uităm nici o clipă, că acest gest se 
înscrie într-un circuit fără sfîrşit al substanţei univer¬ 
sale. 

Legătura dintre vînător şi vînat e aceea dintre Cur- 
noscător şi Cunoscut. Cei doi termeni se identifică deci. 
Legătura o face traiectoria săgeţii, care uneşte cei doi 
poli. Vînătorul trebuie să nimerească nodul vital al victi¬ 
mei. Pentru aceasta, trage mai întîi îndărăt coarda arcu¬ 
lui, îşi împlîntă simbolic in pieptul lui coada săgeţii, for- 
mînd astfel din semicercul arcului un cerc, apoi îi dă 
drumul colorată de propriul lui sînge subtil, ca să se 
amestece cu sîngele animalului, adevărată frăţie de cruce 
între vînător şi vînat. Complementar şi în aceeaşi clipă, 
şi invizibil ca reacţie concordantă, îngerul animalului 
vînează pe vînător, atingîndu-1 tot într-un punct vital, 
inimă, frunte sau creştetul capului. Traiectoria săgeţii se 
extinde simbolic, deci legitim, pînă la marginea orizon¬ 
tului. Orizontul devine astfel un semicerc conceptual, vî¬ 
nătorul fiind pe diametrul acestuia, formînd amîndoi un 
arc macrocosmic, pe care arcul sensibil din mîna vînăto- 
rului este perpendicular. In cazul acesta, din toate punc¬ 
tele care alcătuiesc vibraţiile Vortexului Sferic Uni¬ 
versal, pleacă în acelaşi timp cîte o săgeată spre toate 
punctele conceptibile, deci şi prin Zenit unde se află 
„Ochiul Domnului", „Piatra din Vîrful Unghiului" a ca¬ 
tedralei cosmice. 

De aceea, Fiul Vînătorului va putea deveni Mare 
Arhitect, cum se va vedea în cursul povestirii. 

Reamintim că justa ochire e o metodă excepţional de 
eficace în unele ştiinţe tradiţionale pentru obţinerea pu¬ 
terii de concentrare (Ekagra), fără de care o realizare 
spirituală nu se poate concepe. Se ştie ce rol important 
joacă tragerea cu arcul în şcolile budiste Zen. In această 
disciplină, se urmăreşte înainte de toate un nivel de con¬ 
centrare în care ochitorul se identifică perfect cu ţinta. 
In acel moment, ochirea materială devine inutilă şi un 
punct este tot aşa de uşor de ochit ca şi un zid. Această 
transpunere cerească a unei meserii e firească într-o 
breaslă care-şi are patron cea mai frumoasă constelaţie 
de pe cer, aceea a vînătorului Orion. E curios că şi fa- 

bala greacă are un iz titanic de revoltă spre deosebire 
de mitul românesc. După o versiune, Orion era un uriaş 
născut din pămînt. Aurora s-a îndrăgostit de el şi l-a 
răpit, ducîndu-1 la Delos. Orion încearcă să violenteze 
pe Artemis, zeiţă siderală şi castă prin excelenţă, sora lui 
Apolon. Isprava se petrecu la Delos, insula sfîntă a aces¬ 
tuia, sanctuar hyperborean. Zeiţa trimise un scorpion care 
îl înţepă în călcîi, locul vulnerabil al Evei şi a lui Ahile. 
Scorpionul fu transformat în constelaţiune. Aceeaşi fu 
soarta lui Orion. Pesemne, otrava scorpionului a avut 
o eficacitate catartică. 

Dar Fiul Vînătorului e şi fiul Văduvei ; se cunoaşte 
importanţa acestui simbolism în toate tradiţiile. Orfanul 
are atribute de zeu şi destinul lui incipient tragic condi¬ 
ţionează marele lui destin de mai tîrziu. Fără tată, e fiul 
adoptiv al lui Dumnezeu, fără mamă, al Marii Zeiţe. 

Mama eroului nostru îi ascunde meseria şi armele 
tatălui său, ca şi Herzeloide, mama lui Parsifal. In amîn- 
două cazurile, legenda vorbeşte, în primul rînd, de teama 
mamei ca fiul să nu* ia meseria primejdioasă a tatălui. 
Adevăratul motiv e mai adînc : extrema repulsie a sub¬ 
stanţei de a se despărţi de copiii ei, în care vede numai 
aspectul lor matern. E o forţă compresivă. în privinţa 
aceasta, putem urca pînă la modele divine, pînă la Gaia 
şi Cibele, mama Giganţilor şi a Titanilor şi la Soacrei cu 
trei nurori. Elementul asuric e din partea mamei, nu din 
partea tatălui şi de aici, curiosul fel al eroului de a afla 
adevărul asupra tatălui său. 

Vînător era nu numai Orion, ci şi Zagreus care în¬ 
seamnă „Vînătorul w , cu augmentativul za. E un aspect 
al lui Dionysos, fiu al lui Zeus cu propria lui fiică, Per- 
sefone ; cu toată paza Cretanilor, cărora le fusese încre¬ 
dinţat, e surprins de Titanii trimişi de Hera şi, într-un 
moment de nebăgare de seamă, sfîşiat şi mîncat de ei. 
Zeus îi trăsni şi din cenuşa lor făcu pe oameni, care 
astfel, sînt plămădiţi din substanţă titanică, dar cu o scîn- 
teie olimpică, venind de la Zeus. De aceea, oamenii tre¬ 
buie să biruie natura lor titanică prin cea olimpică şi 
s-o resoarbă, spunea învăţătura orfică, aşa cum se realiza 
în mistere, prin retrăirea pasiunii lui Zagreus. El e Mo- 

narhul Universal, asociat puterii suverane a tatălui său. 
E Anima Mundi, căreia îi asigură perpetuitatea. 

Tot vînător era Nemrod, fiul lui Cuş, descendent din 
Ham, fiul lui Noe. Geneza spune despre el : 

„Cuş a mai născut de asemenea pe Nemrod ; acesta a 
fost cel dintîi viteaz pe pămînt. 

El a fost vînător vestit înaintea Domnului Dumnezeu ; 
de aceea, se şi zice : «Vînător vestit ca Nemrod înaintea 
Domnului Dumnezeu». 

împărăţia lui o alcătuia la început: Babilonul, apoi 
Ereh, Acad şi Câine din ţinutul Senaar. 

Din ţinutul acela, el trecu în Asur, unde a zidit Ni- 
nive, cetatea Rehebot, Calah.“ 17 

E de reţinut aspectul de constructor al lui Nemrod, 
care avea deci şi un caracter pozitiv cu toată proasta 
lui reputaţie în tradiţia iudeo-creştină, tradiţie nomadă. 
Descendent din Set, al treilea fiu al lui Adam, el însu¬ 
mează şi aspecte cainite, pentru că a ridicat cetăţi, funcţie 
a popoarelor sedentare. Guenon a subliniat ambivalenţa 
lui Set egiptean, fratele lui Osiris. Aceste precizări erau 
necesare, pentru că eroul basmului românesc este în ace- 
laş timp, vînător şi arhitect. 

Am pomenit pe drept de Nemrod, după un text de 
Guenon : „«Namar» în ebraică, «<nimr» în arabă, este 
propriu-zis animalul pătat, nume comun tigrului, pante¬ 
rei şi leopardului ; şi se poate spune, ţinîndu-ne numai 
de sensul cel mai exterior, că aceste animale reprezintă 
bine pe «vînătorul» care a fost Nemrod, după Biblie. Dar 
în afară de asta, tigrul considerat într-un sens care nu 
e forţamente defavorabil, este ca şi ursul în tradiţia nor¬ 
dică, un simbol de kşatriya ; şi fundarea Ninivei şi a im¬ 
periului asirian de către Nemrod, pare să fie fost rezul¬ 
tatul unei revolte a kşatriylor contra autorităţii sacerdo¬ 
tale caldeene.“ 18 


17 Facerea , X, 8—12. 

18 Rene Guenon, Symboles fondamentaux de la Science Sacree, 
cap. Sheth . Paris, Gallimard, 1962, p. 157. 

Fiul Vânătorului simţea că diferitele meşteşuguri pe 
care le încercase, de altminteri cu succes, nu corespun¬ 
deau firii lui. Tînjea după altceva. Atunci, moaşa care 
îl adusese pe lume, jucînd în basm un rol mai mult de- 
miurgic, pe cînd mama e creatoare, îl învaţă cum să ca¬ 
pete armele tatălui său, ceea ce arată că o meserie tra¬ 
diţională nu se putea împlini decît cu relicvele părinteşti 
cu caracter talismanic. Anume să-i spuie maică-sii că e 
bolnav şi că nu se va face sănătos decît dacă va suge din 
ţîţa maică-sii, de sub talpa casei, temă de altminteri frec¬ 
ventă în basme. Mama are un caracter de rădăcină şi 
nu i se pot obţine anumite taine decît supralicitând carac¬ 
terul ei bazic, mai ales prin cantitate ; după dictonul sco¬ 
lastic, materia est signata quantitate. Mama e constrînsă 
să dea din sînul ei armele părinteşti, relicve calitative. 
Cu ele, Fiul Vînătorului omoară un fildeş (un elefant) 
şi e pîrît împăratului că s-a lăudat să aducă oase de 
fildeş, din pădurea fildeşilor, cît să clădească un palat, 
şi piei de aspidă cît să ajungă să-l învelească. 

Deşi nevinovat, trebuie să împlinească porunca. Sfă¬ 
tuit tot de moaşă-sa, cere împăratului să sece balta din 
pădurea fildeşilor şi să-i aducă o mie de buţi cu vin 
şi o sută de rachiu cu care umple iazul. Fildeşii, nemai- 
putînd răbda de sete, băură din mixtură şi căzură morţi. 

Isprava vînătorului e eminamente suspectă, pentru 
că elefantul reprezintă în general puterea sacerdotală, 
şi vânătorul e un războinic. Denumirea stranie de „Pădu¬ 
rea Fildeşilor 44 poate indica o pădure sfîntă. Ganeşa şi 
Skandha sînt fii ai lui Siva ; Skandha, războinicul, ocro¬ 
teşte meditaţia lui Ganeşa. Vînătoarea din basm este un 
gest caracteristic de kşatriya revoltat (ca şi Nemrod), 
gest poruncit de un împărat şi combinat de un fel de ma- 
giciană. 

Distrugerea elefanţilor, printr-o narcotizare cu bău¬ 
turi ameţitoare, care întunecă în primul rînd facultăţile 
„intelectuale 44 şi contemplative, e un simptom virulent de 
revoltă a kşatriylor, pe care-i reprezintă vînătorul. Tot 
aşa zidurile palatului făcute din piei întinse pe fildeşi, 



ca un trofeu de rege african, presupune intervenţia unei 
magiciene. Parcă vezi tigve de victime înşirate înfipte 
în pari. 

E curios că cele ce urmează indică o restaurare a or¬ 
dinii, realizată tot de acelaşi personaj nemrodian. Aceasta 
poate indica două posibilităţi : 1) mitul a fost aranjat de 
războinici spre convenienţa lor, ca vînătoarea mistreţului 
alb de la Calydon, tîrziu după eveniment ; 2) anumite re¬ 
volte „nemrodiene 44 au fost în adevăr „rectificate 4 *, prin 
intervenţia directă a Centrului Suprem. E greu de hotărît 
care din ipoteze este aplicabilă în basmul nostru. 

„După cîteva zlie îl cheamă iarăşi şi-i zice : 

— Fiu al Vînătorului, mi s-a spus de un oarecine, că 
tu te-ai lăudat că poţi aduce meşteri de la Nedeia Cetate 
să-mi zideşti un palat cum nu s-a mai văzut pînă acum, 
cu oasele astea de fildeş şi să-l înveleşti cu pieile de aspidă 
ce mi-ai adus. u 

Sfătuit de moaşă-sa, care pare să reprezinte un sacer- 
doţiu feminin (iarăşi un simptom sigur de dominaţie â 
kşatriylor), cere să i se dea o sută de corăbii cu sare. 

Spre surpriza cititorului, Vînătorul nostru apare în 
rol şi misiune de Mare Arhitect. Cele ce urmează, îl arată 
ca pe un argonaut. 

„Acum nu-i mai părea rău de slujba ce-i dăduse îm r 
păratul. Bucuria lui era fără margini cînd se văzu pe 
mare, lucru ce nu mai văzuse de cînd îl făcuse mă-sa. Lui 
îi plăcea prea mult să se uite la corăbiile care mergeau 
la rînd ca cocorii (deci în unghi ascuţit, n.n.). Sălta de ve¬ 
selie, cînd vedea dimineaţa, că soarele ieşind din poarta 
raiului, se îmbăia în mare mai întîi şi apoi îşi făcea călăto¬ 
ria pe cer. Cînd vedea razele cele focoase ale soarelui că 
ies din apele mărilor, el se mira cum nu clocotesc apele. 

Seara încă, pe cînd luna se gătea şi se oglindea în 
apele mărilor, el se pierdea în fel de fel de cugete şi 
nu-şi putea da seama, de ce lumina lunii era aşa de sear¬ 
bădă şi de ce apa părea că e o gheaţă lucie. 

Ii plăcea iarăşi să se uite noaptea la stele şi ar fi voit 

■ . să ştie care este steaua împăratului cutare sau a cutărui 
boier ; îi părea rău însă cînd vedea cîte vreo stea căzînd, 
fiindcă ştia că atunci trebuie să fi murit acela a cărui stea 
cădea. 

Şi stînd astfel pe gînduri, legănat de valurile apelor, 
adormea. 

Acestea şi altele, despre care nici prin gînd nu-i ples¬ 
nise pînă ce nu călătorise pe mare, îl făcea să se silească 
a sfîrşi slujba cît se poate de bine u . 

Am citat acest lung pasaj, cert nu de origine popu¬ 
lară, ca să arăt, că prin cuvinte simple se poate indica 
evertuarea puterilor contemplative, intelectuale şi de in¬ 
vestigaţie ale pelerinului* prin însuşi hagialîcul lui. Sub 
cupola cerului şi pe întinsul mărilor, viitorul arhitect me¬ 
dita asupra datelor imediate şi eterne ale lumii, lumina, 
întunericul şi alternanţa lor ; asupra stelelor principale 
faţă de dualitatea cosmică. 

„După o călătorie lungă foarte, ajunse la Nedeia Ce¬ 
tate. Această cetate era vestită foarte pentru meşterii ei 
care învăţase meşteşugul de la zîne şi nu putea nimeni 
să intre acolo 44 . 

Navigaţia cu corăbii se face pe Apele Inferioare, na¬ 
vigarea cocorilor pe bolta cerului, pe Apele Superioare. 
Cum cocorii merg de la sud spre nord, înseamnă că Ne¬ 
deia Cetate se află spre Pol. Nu se poate indica mai 
bine ideea că arhitectura sacră nu e de origină umană, 
că îşi are originea în Cer. In adevăr, termenul românesc 
„zînă** desemnează o fiinţă incomparabil mai înaltă decît 
„fee u sau „fairie**, care nu depăşesc nivelul intermediar 
al lumii subtile, pentru bunul motiv că denumirea de 
„zînă** este femininul de la zeu deci este vorba de o zeiţă, 
deva, entităţi luminoase din paradisurile spirituale. 

Nedeia Cetate, aşa cum e descrisă în basm, ca un fel 
de centru al Arhitecţilor, singurii capabili să edifice un 
anumit fel de clădiri, ar putea fi un colegiu suprem al 
celor ce au fost numiţi „Marii Arhitecţi ai Orientului şi 
ai Occidentului**. Cele două puncte geografice comple- 

mentare se unesc în Pol, unde se află Nedeia Cetate care 
este la* un punct intermediar în drumul spre Paradisul 
Terestru, cum se va vedea. 

De asemenea, e de remarcat că Nedeia este o alite- 
raţiune a Indiei, care, după spusele lui Guenon, nu a 
fost totdeauna ţara indicată cu acest nume, ci s-a aflat 
în preajma Centrului Suprem al lumii ca un fel de aco¬ 
perire a lui. Or, vom vedea în basm că Nedeia Cetate 
nu e Raiul pămîntesc, ci o etapă spre el, în pribegiile 
Fiului Vînătorului. 

Este interesant că la noi Nedeia nu desemnează nu¬ 
mai un loc, ci şi un moment al anului foarte important. 
Avem deci de-a face cu un simbolism bivalent, temporal şi 
spaţial, altfel spus, spaţializînd timpul, ceea ce e într-a- 
devăr treabă de Mari Arhitecţi. 

Din lucrarea lui Nicolae al Lupului, Povestiri olte¬ 
neşti (Bucureşti, Fundaţia culturală Regală Regele Mihai, 
f.a. „La o nedeie pe munte u p. 175—200, passim.) des¬ 
prindem următoarele : 

In Oltenia, Banat şi Ţara Haţegului, se ţineau anu¬ 
mite adunări, numite nedei. Se adunau oameni din toate 
părţile acelui ţinut, femeile şi fetele îmbrăcau cele mai 
frumoase haine de sărbătoare şi se împodobeau cu po¬ 
doabele cele mai de preţ. Flăcăii urmau călări pe cei 
mai buni şi mai ageri cai ce-i aveau. Rămîneau acasă 
numai copiii, babele şi uncheşii cei mai neputincioşi. Se 
aduna lume de pe lume, de obicei în jurul unui lac, în 
care uneori, zice-se, se afla ascuns un balaur. în Oltenia 
se află un munte Nedeia Mare, avînd un lac cu acelaşi 
nume. Alături, se găseşte muntele Nedeuţa unde se fă¬ 
ceau din vremi vechi, străvechi, nedei mari, la patru 
ani o dată, cînd anul are cu o zi mai mult. Nedeuţele 
erau nedei mai mici şi se făceau în fiecare an. Amîndouă 
se sărbătoreau în ziua de Sînziene, moştenire tipic pre- 
creştinească. Se încingea hora în jurul lacului, flăcăii fă¬ 
ceau cunoştinţă cu fetele, se hotărau însoţirile. Se ţinea 
în acelaşi timp şi iarmaroc. 

Pe scurt, era un moment al anului, de prefaceri, de 
schimbări şi schimburi, de pritoceli, de primenire a ma¬ 
teriei prime a ţinutului aceluia, care puteau ascunde la 
un nivel mai adînc şi mai înalt, prefaceri şi transmuta- 

ţiuni tainice, clătinîndu-se stihiile în noaptea de Sîn- 
ziene, prielnică pentru primeniri şi interferenţe; totul 
măsurat cu ceea ce se numeşte în Alchimie, „Arta Ba¬ 
lanţelor u . 

Deci, pe lingă Nedeia ciclică, esenţialmente tempo¬ 
rală pentru că se sărbătorea la solstiţiul de vară, coe¬ 
xista o spaţializare a ei în adine, Nedeia Cetate. Pome¬ 
nesc de ea Ispirescu şi alte tradiţii orale, neculese 
încă. E Nedeia Cetate, cufundată sub muntele cel mai 
sacru din România ; în ea creşte viţa de vie, euharistie 
permanentă ; oamenii cucernici îi aud clopotele la ve¬ 
nirea serii, cînd apune soarele şi răsare luceafărul. Pe 
vremea cînd se petrece basmul lui Ispirescu, Nedeia Ce¬ 
tate era pe faţa pămîntului, dar de pe atunci inaccesi¬ 
bilă. Acum s-a scufundat pe celălalt tărîm. 

Nedeia Cetate e spaţializarea, arhitecturizarea unei 
sărbători anuale, deci temporale. De aceea, locuitorii ei 
sînt Mari Arhitecţi, pentru că au realizat cubajul sferei, 
sau cum i se mai spune, cvadratura cercului. Cum săr¬ 
bătoarea Nedeii e la solstiţiul de vară, înseamnă că Ne¬ 
deia Cetate e un loc unde e veşnic noaptea de Sînziene. 

Şi Nedeia spaţială şi cea temporală aveau ca scop 
să actualizeze India adevărată, într-un punct din timp şi 
spaţiu. 

Adunarea din anul bisect, era în fapt o evocare in¬ 
conştientă pentru masa poporului (dar nu şi pentru cîţiva 
aleşi pierduţi în mulţime), a Cetăţii Nedeii, o implorare 
ca să se ridice din nou pe faţa pămîntului, aşa cum mu¬ 
sulmanii iranieni cheamă pe Imamul Ascuns, la săr¬ 
bătoarea celor doi sfinţi martiri, Hasan şi Husein. Poate 
şi el este în Nedeia Cetate. 


* 

* * 

Fiul Vînătorului ajunge deci la Nedeia Cetate, Insula 
Arhitecţilor. Dacă basmele ar fi să aibă, cum e şi firesc, 
un punct de plecare imediat geografic şi naţional, s-ar 
putea spune că e vorba de Insula Albă, astăzi Insula Şar¬ 
pelui, unde era templul hyperborean al lui Apollo, Zeul 
Arhitect. 

„Fiul Vînătorului, dacă ajunse, se coborî la uscat -şl 
voi să intre în cetate ; dară la porţi îl opriră ostaşii. Atunci 
el le zise : 

— Duceţi-vă de spuneţi împăratului vostru că am ve¬ 
nit cu o sută de corăbii cu sare. 

N-apucă să sfîrşească bine vorba şi să te ţii pîrleo! 
Soldaţii într-un suflet alergară şi spuseră împăratului' cele 
ce auziră. 

La ei acolo se sfîrşise sarea şi era o lipsă de sare de 
să ferească Dumnezeu 11 . 

Ţinînd seama de importanţa capitală a simbolismu¬ 
lui hermetic al sării în Arta Regală, acest bizar episod 
trebuie să aibă o semnificaţie specială. Sarea, în Alchi¬ 
mie (ca de alminteri şi în chimia obişnuită), este un „prin¬ 
cipiu de ssizabilitate", ca să întrebuinţăm expresia _ lui 
Jacob Bohme, sau mai simplu, o „bază", fără de caje 
realizările cele mai uluitoare, pe plan psihic şi material, 
ale Alchimiei şi Chimiei, nu se pot „încarna", ca să ne 
servim de o expresie echivalentă, nu ar putea trece de 
la virtualitate la act şi s-ar volatiliza pur şi simplu. 

Un om este „nesărat", cînd calităţile lui pozitive şi 
negative definitorii, nu găsesc în primul lui fond un fi¬ 
xativ, rămînînd ca o placă fotografică nedevelopată. Vor¬ 
bind în termeni de breaslă, le lipseşte zidarilor din Ne- 
deia Cetate termenul care uneşte elementele disparate 
ale unei clădiri. 

Considerînd corpul social, nici o doctrină, bună sau 
rea, nu prinde decît în măsura vitalităţii acestui prin¬ 
cipiu de încarnare. 

Putem spune că umanitatea e „nesărată", atunci cînd 
imediat ce un grăunte din preţiosul cristal se coagulează 
în psiheea colectivă, e solicitat şi devorat de cele o mie 
şi una năluciri, inepţii şi zăpăceli din care e ţesută 
pînza ambianţei, în vremea respectivă. Devenind un 
vacuum mereu reînnoit, în acest mod, se poate uşor în¬ 
chipui ce ia locul vidului permanent din om : paradisu- 
rile artificiale, onirismul, fantasmele, alienaţiile, hemora¬ 
giile psihice, pînă ce, golit şi inert, omul devine o încă¬ 
pere confortabilă pentru orice spectru. 

: : Cînd privim problema din cel mai înalt punct, din 
acela al unui Centru spiritual în raporturile lui cu lu¬ 
mea datele problemei se schimbă, fondul rămînînd ace¬ 
laşi. Ceea ce-i lipseşte Cetă.ii Nedeie este acelaşi prin¬ 
cipiu de sesizabilitate din care se poate crea o pînză ade¬ 
zivă pentru umanitate, piesă de racord şi de transva- 
zare, de comunicare şi de comună măsură, mediană în 
Ternarul lui Tribhuvana (cele trei lumi). Altfel spus, Ne- 
deia este un centru exclusiv angelic şi se înţelege de ce, 
la patru ani sau la un an o dată, în momentul cel mai 
critic al anului, un rezumat de umanitate face o serie 
de, „gesturi 41 rituale în fond (hore, logodne, schimburi), 
„distilînd 44 o „sare 44 pentru a reîmprospăta influenţele 
din cetatea scufundată. 

în mitul nostru, sarea fusese dilapidată, risipită de 
revolte reînnoite ale războinicilor. Fiul Vînătorului, unul 
de-al lor, face un pact, un tîrg reparator ; dă sarea Ne- 
deiei Cetăţi şi alege în schimb, 

„...vreo două sute de meşteri, tot j5e sprinceană, ştii ! şi 
dete sarea împăratului, primind de la acesta şi mulţumiri 14 . 

Negustoria asta îl identifică, cel puţin în acest episod, 
pe Fiul Vînătorului cu Hermes. Şi pentru că am vorbit 
mai sus de Nemrod, menţionăm că şi acesta a fost iden¬ 
tificat cu Hermes. Se stabileşte astfel prin sare, o zonă 
de contact, bună conducătoare de influenţe spirituale 
după schema caduceului. Pentru a-i da consistenţă, eroul 
nostru 


„... puse de făcu palaturile ce poruncise împăratul şi după 
ce isprăvi, trimise pe meşteri de unde venise 


Se restabileşte situaţia normală în omenire, mai exact, 
intr-un grup uman. (Nu se poate şti, fireşte, aria de in¬ 
fluenţă a „reformei 44 Fiului Vînătorului). Normalizarea 
se datoreşte pactului dintre un vînător nomad prin me¬ 
serie şi nişte meşteri sedentari. Semnul pactului, che¬ 
zăşia lui este edificiul ridicat. 

Revenind la Nemrod, iiu interesează dacă avem de-a 
face cu unul şi acelaşi personaj în basm, dacă Fiul Vî- 

nătorului este identic cu Nemrod, ci dacă fac parte din 
aceeaşi familie spirituală. E totuşi de remarcat un fapt 
curios : povestea românească vorbeşte de elefanţi, care 
nu au existat niciodată în ţara noastră... afară dacă mie^ 
zul mitului datează dintr-un moment cînd mai existau 
mamuţi în Europa... Existau însă elefanţi în Asiria, pa¬ 
tria lui Nemrod, în antichitate, cu atît mai mult pe vre¬ 
mea „vînătorului înaintea Domnului^. 

Spre o finalitate eminamente benefică a Fiului Vînă¬ 
torului ne duce partea finală a basmului : 

„Nu trecu mult şi împăratul iarăşi îl cheamă. 

— Fiule al Vînătorului — îi zise împăratul — mi-a mai 
spus cineva că te-ai fi lăudat că poţi să-mi aduci o craca 
verde din pomul care este în mijlocul raiului, care să-mi 
lumineze palaturile ce mi-ai făcut, noaptea ca ziua. Eu 
îţi poruncesc să-mi faci asta, căci de nu, unde îţi stă pi¬ 
cioarele, îţi va sta şi capul. 4 * 

Palatul este încă. neînsufleţit. De ce ? Pentru că a fost 
făcut de meşteri care nu au sare. 

Se vede după această ultimă însărcinare, de ce ne-am 
ocupat în acest capitol despre Fiul Vînătorului: este 
unul din miturile cele mai convingătoare concernînd 
Creanga de Aur direct solidar cu subiectul nostru. E ul¬ 
tima şi, ca de obicei, cea mai grea probaţiune în vederea 
cuceririi perfecţiunii stării umane. De data aceasta nu 
e vorba de un substitut al Arborelui Vieţii, ca în Cele 
douăsprezece fete, sau în cîntul VI din Eneida, ci de^a 
dreptul de Arborele ce se găseşte în centrul lumii. E 
semnificativă asocierea verdelui cu aurul. Primul arată 
veşnica tinereţe, fiindcă avem de-a face cu Pomul Vieţii, 
al doilea cu perfecţiunea minerală. Se ştie, după Apoca¬ 
lips, natura minerală a Ierusalimului Ceresc, descris ca 
un loc totdeauna luminat. 

Fiul Vînătorului se duce iar la moaşă-sa care-1 în¬ 
vaţă ce să facă şi ceea ce-1 învaţă e just: poate deci sâ 
existe şi un sacerdoţiu feminin perfect ortodox. Apoi 
merse la împărat : 

„— Dacă Impărăţia-ta voieşte .să mă întorc cu sufletul 
în mine, să-mi dai o sută de corăbii cu bucate şi o suţă 


44 



cu carne, iar eu m-oi duce cu ele să-mi cerc norocul şi de 
astă dată şi bun e Dumnezeu ! S-or sfîrşi odată toate nă- 
păstile şi s-or închide gurile care spun aşa minciuni gogo- 
neţe ! 

Cum auzi împăratul unele ca acestea, porunci ca numai- 
decit să se împlinească cererea lui. [... ] 

Lungă fu călătoria aceasta. Merse, merse, pînă ce a- 
junse la ţara porumbeilor. Acolo întîlni pe împăratul lor. 

— Bine ai venit sănătos, îi zise împăratul; dar ce vînt 
te aduce pe la noi, omule ? 

— Bine v-am găsit sănătoşi, răspunse fiul vînătorului. 
Sînt trimis de împăratul meu, să-i aduc o cracă verde din 
rai. Dacă ştiţi calea la rai, dă-mi pe cineva să mă ducă 
pînă acolo.“ 

Şi aici basmul spune textual : 

„— La ce ar putea să-ţi slujească ţie aceste catrafuse ? 
(corăbiile cu bucate şi carne). 

— Am luat cu mine lucruri de acelea cu care să ung 
osia ca să nu scîrţîie roata“. 

frază anodină la prima vedere. In realitate osia este Po¬ 
lul, Osia Lumii, şi a o unge înseamnă a face să înceteze 
o anomalie, o dezarmonie (scîrţîitul) în raportul dintre 
o tradiţie derivată şi Tradiţia Primordială. E încetarea 
unei dezordini. 

Tîrgul se făcu, vînătorul le dete grînele şi împăratul 
porumbeilor îi încredinţă porumbei, drept călăuze. 

Deci, Fiul Vînătorului intră în stăpînirea unor pu¬ 
teri expansive, dilatante, căci acesta este simbolismul po¬ 
rumbelului. Ionah, cum i se spune în ebraică, reprezintă 
pe Solve , după cum se vede în mitul Potopului, cînd 
Noe trimite din corabie un porumbel şi un corb, din 
corabia care este un nod vital, un punct critic, din care 
emană o dublă putere centrifugă (porumbelul) şi cen¬ 
tripetă (corbul). 

„Pe drum porumbeii îi ziseră : 

— Ce vom face noi, căci avem a trece prin împărăţia 
vulturilor ? 

— Să nu vă fie teamă, că :i m-am îngrijit eu de a le 
astupa gura. 

— Totuşi să ne ascunzi undeva. 11 

După o lungă navigaţie, ajunseră în împărăţia vul¬ 
turilor, care se repeziră spre corăbii, urmărind hoiturile. 

Să se observe bine, că nu e vorba de acvile, păsări 
solare, ci de vulturi care se hrănesc cu hoituri, adică de 
vulturi pleşuvi, al căror simbolism este identic cu acel 
al corbilor care reintegrează în circuitul vieţii, prin ab¬ 
sorbţie, materia moartă (coagula). Deci noul Noe descin- 
zînd din el în calitatea lui de Nemrod, Fiul Vînătorului 
capătă stăpînirea altei puteri, compactate de data asta, 
reprezentînd pe coagula. Devine maestru al puterii chei¬ 
lor, pentru că prin porumbel şi prin vulturul pleşuv, a 
însumat în el pe solve-coagula, puterea de a lega şi dez¬ 
lega. Vînătorul dădu vulturilor hoiturile drept justă răs¬ 
plată. 

Mai merseră şi ajunseră aproape de grădina raiului. 

„Dară cine se putea apropia de dînsa ? Acolo nu era 
nicidecum noapte, căci pomul din mijlocul raiului lumina 
ca ziua. 

Atunci Fiul Vînătorului spuse vulturului : 

— Am să dau drumul unui porumbel ; tu să-l iei. în 
goană ; dară să nu te împingă păcatele să-i faci vreun 
rău, căci cu viaţă nici tu nu vei scăpa. Eu voi sta ; cu 
arcul întins, urmărindu-te cu ochii ; şi în clipa ce voi. simţi 
că ai să-mi calci porunca, te voi lua la cătare şi-ţi voi 
trimite o săgeată d-alea înveninatele de-ţi voi răpune capul. 
Ai înţeles ?“ 

Se vede după această ameninţare, ce înverşunată este 
pornirea termenilor celor două complementare una faţă 
de cealaltă. 

„Apoi spuse unui porumbel ce are să facă şi dîndu-i 
drumul, acesta se urcă în slava cerului. 11 

Vulturul după dînsul şi nu-i da răgaz. 

„Porumbelul se mai dete într-o parte, se mai dete în 
alta. Vulturul nu slăbea în goană. Dacă văzu şi văzu 

. : porumbelul, năvăli asupra raiului, svîc ! şi intră înăuntru 
de se puse pe pomul din mijlocul grădinii, spre a se odihni, 
îi ticăia inima de frică, de sta să-i spargă pieptul. Vultu- 
* rul nu putu să intre după dînsul, căci acolo nu se face 
vărsare de sînge. După ce se odihni niţel, porumbelul rupse 
. cu ciocul o rămurică din acel pom, se rădică în zbor şi 
; veni de se puse pe umărul fiului de vînător.“ 

Se vede cît se poate de bine lupta creatoare de per¬ 
fecţiune dintre vultur coagula şi porumbelul solve. Acesta 
nu vrea să intre în rai, nu de frică reverenţioasă, ci 
pentru că natura lui e expansivă, împingîndu-1 spre ex¬ 
terior ; vulturul însă e constrictiv şi din lupta celor două 
tendinţe contrarii se distilează o medie, o limită care 
este puterea ce stăpîneşte viaţa şi moartea, Cerul şi Pă- 
mîntul, punctul distribuitor de perechi complementare, 
într-un cuvîrut Puterea Cheilor, pe care o dobîndeşte Fiul 
Vînătorului, căci tot episodul trebuie privit sub specie 
interioritatis. 

Avem un împrumut de atribute : vulturul împru¬ 
mută porumbelului puterea lui constrictivă cînd îl si¬ 
leşte să se compacteze pe Arborele Raiului ; în acelaşi 
timp, vulturul nu poate intra în rai, căci porumbelul îi 
împrumută pentru un moment, puterea lui expansivă. 
Cu aceste feluri de substituiri de atribute, de schimburi, 
se produce o oprire a roţii lumii şi reintegrarea în centru. 

Fiul Vînătorului se întoarce pe acelaşi drum pe care 
venise. 


„Cînd auzi împăratul că s-a întors Fiul Vînătorului cu 
isprava făcută, trimise numaidecît slujbaşi şi-l aduse cu 
cinste la palat. 

După ce se închină cu slujba, Fiul Vînătorului zise : 

— Să trăieşti luminate împărate ; dară se cădea ca în 
palaturile tale să se afle o astfel de sculă. 

— Am ştiut eu de ce te-am trimis. 

Şi aşezînd rămurică în mijlocul palatului, nimeni nu 
putea căta la dînsa, căci lumina ca soarele.* 4 

Plecat din Occident, Fiul Vînătorului ia din Orient 
Creanga de Aur şi o aduce de unde plecase. Se promo- 

vează astfel ca Mare Arhitect al Orientului şi Occiden¬ 
tului. Creanga de Aur ruptă din arborele raiului, devine 
arbore transplantat într-un rai secundar. Cu alte cu¬ 
vinte, avem de-a face cu o readaptare a Tradiţiei Pri¬ 
mordiale la condiţii ciclice particulare, la crearea unui 
centru spiritual derivat din cel suprem, sau la tămădui¬ 
rea unui vechi centru ofilit pentru că a „tăiat rădăci- 
nile“, după expresia cabalistică, adică a rupt contactul 
cu Centrul Suprem. De aici nevoia de ungere a osiei ca 
să nu scîrţîie roata. Căci pomul din rai e un arbore in¬ 
versat, şi cîteva considerente asupra lui vor încheia acest 
studiu. 

După concepţia tradiţională lumea principală se re¬ 
flectă în lumea noastră fenomenală, ca într-o oglindă în 
acord inversat. De aceea Arborele Lumii care e Axis 
Mundi, element imuabil într-un univers în devenire, e 
principial prin excelenţă. E firesc să apară inversat în 
ochii contemplativilor. Pentru acelaşi motiv, tot ce e. 
trecător e în mod definitoriu simbolic şi e simbolic tot 
ce nu-şi are raţiunea suficientă în el. Universul e tre¬ 
cător şi a-i realiza simbolismul înseamnă a-i realiza ră¬ 
dăcinile din lumea imuabilă a ideilor. Cu alte cuvinte, 
simbolismul îşi are rădăcina în constelaţii. Arborele in¬ 
versat, cu rădăcinile lui cereşti este o imago mundi. 

„Universul este un «arbore inversat», împlîntîndu-şi 
rădăcinile în cer şi întinzîndu-şi ramurile peste tot pă- 
mîntul. Nu este exclus ca această imagine să fi fost su¬ 
gerată de răspîndirea razelor solare. Cf. Rig-Veda, 24,7 : 
«în jos se îndreaptă crengile, sus se află rădăcina ; ra¬ 
zele lui să se coboare asupra noastră». Katha-U'panişad 
(Vî, 1), îl descrie astfel : «Acest aşvattha etern, ale cărui 
rădăcini merg în sus şi crengile în jos, e cel curat (şu - 
hram), e Brahman, e ceea ce se numeşte Non-Moartea. 
Toate lumile odihnesc în el !» Arborele aşvattha repre¬ 
zintă aici, cu toată limpezimea, manifestarea lui Brahman 
în Cosmos, cu alte cuvinte creaţia ca mişcare descen¬ 
dentă. Alte texte din Upanişade confirmă şi precizează 
această intuiţie a Cosmosului ca arbore : «Crengile lui sînt 

eterul, aerul, focul, apa, pămîntul etc.» (Maitri Up ., 
VI, 7). u20 

Am putea spune că Arborele Lumii e inversat numai 
în mod* iluzoriu, prin reflectarea lui în apele inferioare 
ale lumii, în ochii omului obişnuit care nu poate vedea 
dincolo de aparenţe. In realitate viziunea noastră e anor¬ 
mală, e o nălucire a adevăratei direcţii a Arborelui 
Lumii care dispare îndată ce atingem planul de refle¬ 
xie, adică în momentul cînd oglinda apelor inferioare e 
sub noi. 

Numai pentru acela care a trecut prin acest punct, 
simbolul dispare pentru că a dispărut lumea şi ideile 
eterne sînt contemplate direct. 

E uşor de înţeles că în viziunea arborelui inversat, 
Greanga de Aur răsare în vîrful copacului cosmic, adică 
în unghiul lui inferior. O găsim în inima lumii şi în 
inima noastră. 


* 

* * 

Studiul basmelor lui Creangă este exemplar ; altfel 
spus, normele şi găselniţele lui sînt valabile pentru folc¬ 
lorul universal ; caracterul etnic nu ne interesează decît 
în măsura în care se dovedeşte că realitatea cea mai 
imediată, cea mai concretă, e susceptibilă să servească 
drept punct de plecare al unor consideraţii ce o depă¬ 
şesc şi o transcend total. Vom semnala echivalenţele în 
măsura necesităţii şi a informaţiei noastre. Rugăm citi¬ 
torul să ne creadă cînd afirmăm că ne-a trebuit o ade¬ 
vărată sforţare ca să ne smulgem vrăjii geniului lui 
Creangă, adevărată grădină a Armidei ; incantaţiunea li¬ 
terară este un văl în plus, acoperind tainele, năframă ce 
trebuie suflată pentru a descoperi faţa pură ; altfel, prin¬ 
dea rădăcini în una din grădinile fermecate care în¬ 
conjoară burgul Graalului. Făt-Frumos primeşte straş¬ 
nică poruncă de la calul său să Ie străbată fără popas, 
pentru că altfel ar adormi pe veşnicie în livezile Nălu- 


20 Mircea Eliade, Trăite d’histoire des religions, Paris, Peyot, 
1974, p. 236. 

cirii. „Amintirile** constituie realitatea imediată de care 
vorbeam mai sus. Se produce o abia sensibilă mişcare 
de translaţie la povestirile cu mască de nuvelă, din a 
căror seducţiune trebuie să te smulgi ca să le găseşti 
„la substantifique moelle**. 

Tranziţia e insensibilă, ca alunecarea Alicei în Ţara 
Minunilor, în cealaltă parte a oglinzii. E încă lumea noas¬ 
tră şi totuşi nu mai este ea. I s-a grefat o a patra di¬ 
mensiune, nu o suprastructură ; se revelează nişte la¬ 
tenţe preexistente. Personajele, locurile, ambianţa sînt 
ale lumii noastre şi totuşi caracterul lor simbolic devine 
agresiv. 

La nature est un temple ou de vivants piliers 
Laissent parfois sortir de confuses paroles ; 

L’homme y passe â travers des forets de symboles 
Qui Tobservent avec des regards familiers. 

(Baudelaire, Correspondences.) 

(Natura este un templu în care coloane vii lasă eîte- 
odată să se audă cuvinte confuze. 

Omul traversează păduri de imboluri care îl observă 
cu priviri familiare) 

Ca să fim credincioşi celor spuse mai sus, precizăm 
că aceste păduri sînt făcute din arbori inversaţi. Pe mă¬ 
sură ce cercetătorul se înfundă în codru constată că de¬ 
vine nictalop. Viziunea în întuneric nu e o halucinaţie, 
pentru că obiectele percepute există aievea. Totuşi a 
vedea un obiect în plină beznă nu mai aparţine lumii 
noastre obişnuite. Se vede cît de familiar se ţese în ea 
suprafirescul. 


* 


* * 


Vom încerca tîlcuirea basmelor lui Creangă în ordi¬ 
nea următoare : Soacra cu trei nurori, Capra cu trei iezi, 
Punguţa cu doi bani, Fata babei şi fata moşneagului, 
Dănilă Prepeleac, Povestea lui Stan Păţitul, Vom lăsa la 

urmă cele două mari basme, Povestea Porcului şi Harap 
Alb. Făt-Frumos Fiul lepei neterminat, rămîne în afară 21 . 

Altfel spus, vom proceda de la circumferinţă spre 
centru, începînd cu basmele-nuvele, pe care le numim 
aşa, pentru că supranaturalul se altoieşte pe cea mai 
riguroasă, pe cea mai precisă realitate rurală românească, 
constatabilă imediat. Ele sînt, ca să întrebuinţăm ter¬ 
menul tehnic tradiţional, „acoperirea exterioară 44 , incin¬ 
tele concentrice ale unui sanctuar constituit de cele două 
mari basme, pomenite mai sus, lăsate la urmă pentru 
acest motiv. 

Un Magnum Opus trebuie să plece, în mod necesar, 
de la o realitate imediată bazică, şi realitatea imediată 
a operei lui Creangă e ţesută în ţărăniile lui,, din am¬ 
bianţa satului moldovenesc, aşa cum o cunoaşte toată 
lumea, miraculos realizată literar. Creangă arată (am 
putea spune „demonstrează 4 *) că această ambianţă poate 
servi ca bază, ca „subiect 44 , cum se spune în pomicultură, 
unui altoi care nu mai aparţine lumii noastre. 


21 Din raţiuni de spaţiu, nu se includ In ediţia de faţă co¬ 
mentariile la Ivan Turbincă (interpretat de autor ca demon¬ 
straţie negativă a incapacităţii unora de a accede la cunoaştere, 
la înţelegerea marilor sensuri ale existenţei), la snoave şi la Amin¬ 
tiri din copilărie. (N. red.) 



SOACRA CU TREI NURORI 
(GELOZIA MAMEI) 


O mică tragedie familială destul de obişnuită (an¬ 
tagonism între părinţi şi copii, conflict între generaţii, 
între soacră şi nurori, prin altoirea de elemente exogene 
pe trunchiul familial, împărţirea unei moşteniri* într-un 
sat : moldovenesc), afaceri mai mult de judecătorie, devin, 
printr-o logică internă ascunsă, dar reală, prin filiaţie 
şi genealogie de jos în sus, oglindirea unei deveniri cos¬ 
mice. Sîntem constrînşi să căutăm simbolismul, care nu 
e o suprastructură subtil distilată subiectiv de noi, ci e 
obiectiv în natura lucrurilor, în ordinea firii şi existen¬ 
ţial. O pasiune dezindividualizată devine tendinţă cos¬ 
mică. Acela care caută „rerum cognoscere causam tt , să 
cunoască pricina lucrurilor, cum spune Lucreţiu (De rerum 
natura) nu are dreptul să refuze audienţă mitului, 
care povesteşte genealogia cauzelor ce creează şi distrug 
universul. S-ar părea că e vorba de o anecdotă din Ţara 
de Sus. „E meritul lui Boutiere de a fi descoperit va¬ 
rianta armeană din colecţia lui Minas Tcheraz cu care 
varianta Creangă are asemănări izbitoare, avînd aceeaşi 
schemă epică [... ] Prin aceasta, orice presupunere des¬ 
pre paternitatea lui Creangă asupra acestei naraţiuni de¬ 
vine derizorie. wl Bineînţeles, e vorba de. o pretinsă pa¬ 
ternitate privind mitul, nu de scurgerea lui în admirabila 
formă literară a cărui exclusiv merit aparţine humuleş- 
teanului. Acolo unde mitul se ascunde în episoadele cele 


1 Ovidiu Bîrlea, Poveştile lui Creangă , Bucureşti, Editura 
pentru literatură, 1967, p. 111. 

mai anodine, cele mai banale ale vieţii de toate zilele* 
acolo e mai adine criptat. 

„Gelozia mamei divine u e un fapt ce izbeşte în toate 
miturile de geneză. Creatoare a lumilor şi fiinţelor din 
ele le vrea strîns dependente de ea, ca şi cloşca puii ei. 
Tendinţa centrifugă, firească în univers, i se pare un 
scandal cosmic, căci mama e compactantă, cuibar şi ma=- 
trice a Lumilor. Din perspectiva ei, care este aceea a 
substanţei, are o dreptate relativă. Dar mai este şi punc¬ 
tul de vedere al esenţei... Mamă admirabilă, parturientă 
de nenumăraţi copii, nu înţelege să li se taie cordonul 
ombilical care-i leagă de ea şi vai de acela care o în¬ 
cearcă. Persecuţiile înverşunate şi neistovite ale Herei 
împotriva lui Herakles decurg din faptul că eroul solar 
încearcă să sublimeze, să „uranizeze“ făpturile ieşite din 
humă. In* unele din basmele noastre, soţia lui Făt-Fru- 
mos e fiica zmeului, a Materiei prime, a Dragonului ieşit 
din mîl ; e o tovarăşă admirabilă, fuge cu el de la tatăl 
ei ; deodată devine o duşmancă înverşunată, pe măsură 
ce soţul ei se depărtează de pămînt şi se înalţă spre zo¬ 
nele uranice ale Universului. Cîteodată faptul se întîmplă 
cu mama lui. Ea dă naştere eroului solar, dar aceasta-i 
tot ; mai departe nu poate merge. Se întoarce în lumea 
titanică, dîndu-se în dragoste cu zmeul. în altă versiune* 
liniile de forţă ale mitului apar mai evident. Tovarăşa 
lui Făt-Frumos e însăşi sora lui, total devotată pînă în- 
tîlneşte pe zmeu. Se dă tot aşa, total, de partea lui. Com- 
plementarismul este mai evident cînd perechea e com¬ 
pusă din soţ-soţie, frate-soră. 

Ceea ce în Occident se numeşte Esenţă-Substanţa* 
iar în India Puruşa-Prakriti, apare ca armonie din per 7 
spectivă transcendentă. Pe planul orizontal, la nivelul, lor. 
de manifestare, apare însă în luptă şi antagonism înver 7 
sunat. Prakriti e ininteligibilă. Naşte sub acţiunea de*, 
prezenţă a lui Puruşa, fără să-şi dea seama de asta, ca, 
o femeie fecundată în somn. Dar creaturile ei participă; 
nu numai la pasivitatea ei lunară; ele sînt şi odraslele 
soarelui esenţial, ai lumii inteligibile ; e firesc şi în na¬ 
tura lucrurilor să tindă spre polul lor esenţial. Dar Iu-, 
crul nu e posibil decît în măsura în care se rup de marm*. 
lor. înde ira ..., catastrofele cosmice şi sociale, lumea bă.- 

gata intr-un ciclon care, primenind stihiile serveşte, în 
fond, planurile Providenţei. 

, Dovada că avem de-a face cu un alt peren incontes¬ 
tabil, izvorîtor de lumi, tot aşa de eficient în formarea 
unei galaxii ca şi în aceea a unei celule, constă în faptul 
că el se „aspectează a şi în „cercul nostru strîmt a , în ce¬ 
lula familială. Cine nu a cunoscut o mamă geloasă pe 
soţia fiului său ? E un spectacol curent, de toate zilele, 
în loc să căutăm explicaţia în impura interpretare psih¬ 
analitică a mitului lui Oedip, e mai bine să vedem în 
fenomen, inclusiv în tragedia lui Oedip, o oglindire mi- 
crocosmică, dar totală, a unui mit creator de lumi prin 
armonia lor discordantă. 

Să nu ne mirăm deci că-1 găsim şi într-un sat care 
seamănă ca două picături de apă cu Humuleştii de pe 
apa Ozanei, ca şi în toate satele din lume, cum e şi fi¬ 
resc. Lucrurile se complică şi se nuanţează prin faptul 
că maternitatea nu epuizează complet conceptul de fe¬ 
minitate şi că lumile luminoase sînt personificate uneori 
de entităţi feminine, zîne sau iele, care se coboară în 
întunericul lumii noastre pentru a smulge colţii balau¬ 
rului. De aici, simbolismul Fecioarei şi al soţiei exem¬ 
plare, răscumpărînd pe iubitul ei din robia Tălpii Ia¬ 
dului, Isis salvînd pe Osiris, Astarte pe Tamus, Afrodita 
pe Adonis, Beatrice pe Dante, Margareta, „das ewig 
Weibliche w , Eternul feminin, pe Faust, Sonia pe Ras- 
kolnikov. 

Limitîndu-ne la Creangă, găsim exemplificate în opera 
lui, cele două feţe, inferioară şi superioară, ale femini¬ 
tăţii. Aspectul negativ în Soacra cu trei nurori , în baba 
vecină cu moşneagul din Punguţa cu doi bani , în baba 
şi fata ei din Fata babei şi fata moşneagului , în codoaşa 
din Stan Păţitul , în mama fetei de împărat şi în scroafa 
din Povestea Porcului , în Talpa Iadului (nume admira¬ 
bil al rădăcinii bazice a lumii) din Ivan Turbincă. 

Chiar cînd finalitatea e benefică, femeia începe prin 
a fi solicitată de forţele de perdiţiune : incipient, fata 
împăratului în Povestea Porcului , fata împăratului Roş 
în basmul Harap-Alb, cumplita farmazoană, sfîrşind 
prin a fi „transmutată 4 * de răbdarea, ingeniozitatea, dra- 

gostea lui- Harap-Alb. Wagner a personificat-o în Kundry 
din Parsifal. 

* 

* * 


înainte de a începe tîlcuirea Soacrei cu trei nurori * 
trebuie să accentuăm că miturile autentice narează în 
modurile cele mai diferite gestul primordial al Demi¬ 
urgului care face să treacă de la potenţă la act în mate¬ 
ria primă a lumii noastre, reflexul unei posibilităţi su¬ 
perioare, o esenţă captivă a substanţei. în Haosul origi¬ 
nar se imprimă, în mod vibratoriu, un Fiat cosmogonic. 
Depus ca o sămînţă în matricea lumii, el îmboboceşte în 
masa vibratorie, ondulînd concentric pînă la circumfe¬ 
rinţa ultimă, de unde se întoarce printr-o mişcare in¬ 
versă integrantă, sistolă şi diastolă a inimii lumii. După 
Anaxagoras, Nous-ul, creator de lumi, Intelectul prim, 
determină în Haos un vîrtej creator de lumi. în jurul 
acestui punct, „ce din haos face mumă iară el devine 
Tatăl 44 , se nasc şi se nasc lumile. Trebuie bine precizat 
că această geneză e oglindirea pe plan inferior al unui 
„gest 44 ceresc. Drama se desfăşoară deci pe pămînt şi in 
cer, prin sacrificiul Prototipului. 

Soacra cu trei nurori e Nadirul mitologiei lui Creangă, 
Capra cu trei iezi , Zenitul ei. între aceşti doi poli, $e 
desfăşoară basmele următoare. 

E interesant că Soacra a fost aşezată printre basme, 
cînd din perspectiva profană, nimic nu motivează aceasta ; 
povestea nu are nici un element supranatural, cum a- 
bundă în basmele următoare. E o nuvelă, narînd o dramă 
rurală, nu din cele mai rare. A fost un fel de consens 
tacit al editorilor, mai mult un fel de instinct, justificat 
şi prin faptul că autorul a publicat Soacra şi Capra cu 
trei iezi una după alta, în două numere consecutive din 
„Convorbiri Literare 44 . Un fel de avertisment al comple- 
mentarismului lor. 

„Soacra 44 e un fel de poreclă rurală a temeliei radi¬ 
cale, Mulaprakriti, cum o numesc hinduşii, a Manifes¬ 
tării, a Tălpii Iadului, cum i se mai zice în mitologia 

românească, cu o frumuseţe de expresie demnă de înăl¬ 
ţimea şi de rigoarea ei tehnică. 

Mulaprakriti, Mu-devi (zeiţa rădăcină), Talpa Iadului, 
este o „rădăcină fără rădăcină, căci n-ar fi rădăcină dacă 
ar avea ea însăşi rădăcină 2 . Trăieşte numai pentru ea 
şi tot ce produce ţine compactat în sînul ei. E Atracţia 
originară, Cupiditatea, Egoismul radical, pasiunea antre¬ 
nantă a oricărei vieţi elementare, resortul interior al Na¬ 
turii. E o putere în acelaşi timp prolifică şi centripetă, 
geloasă pe copiii ei, nedespărţindu-se de ei, ca Gaia de 
fiii ei, Titanii. 

Baba humuleşteană, solicitată de polul ei masculin, 
a depus pe pămînt mai degrabă decît a născut (căci din 
perspectiva ei radicală, nu depăşeşte nivelul cel mai de 
jos al geneticii) trei fii, pentru că şi Prakriti, pe care o 
reprezintă în regnul hominal, sub actul de prezenţă al 
lui Puruşa, Masculul ceresc, produce o triplicitate de 
tendinţe, cele trei gune, armături ale Marelui cosmos, ca 
şi ale Micului cosmos. Sînt : Sattwa, tendinţă ascendentă, 
luminoasă, cu năzuinţă de reintegrare în principiu ; f?a- 
jas, expansivă, pasională, epuizînd amploarea, adică di¬ 
mensiunea orizontală; Tavnas, descendentă, întunecată, 
însumînd în ea posibilităţile de inerţie şi* de ignoranţă. 
Cele trei gune se repartizează, după cum se vede, după 
un simbolism crucial. Ele nu sînt stări de fire, ci con¬ 
diţii ale stărilor de fire care constituie Existenţa uni¬ 
versală. Nu se află nimic în univers care să nu fie re¬ 
zultatul unor dotări ale lor indefinit variabile. Culorile 
lor simbolice sînt negru pentru tamas, roşu pentru rajas, 
alb pentru sattwa . Cum se vede, pasiuni dezindividuali- 
zate care dezvăluie tendinţe fundamentale ale univer¬ 
sului. 

Aceste cîteva precizări sumare, reducîndu-se la scheme, 
erau necesare pentru înţelegerea basmului nostru, în 
care Soacra este Prakriti, iar cele trei gune care ies din 
indistincţia ei sînt cei trei feciori. Natural, basmul este 
prea sumar, prea scurt şi ca toate basmele, lipsit de nu- 


2 Sankhya-Sutra, I. Adhyaya, sutra 67. — Bătrînii alchimişti 
spuneau despre Materia Primă că este „Radix ipsius 44 , propria 
*ei. rădăcină. 

anţări psihologice, care ar putea caracteriza cele trei 
tendinţe în cei trei feciori. Vor fi dinamizaţi, specificaţi, 
cînd se vor căsători, cînd soţiile Şakti ale lor, repre- 
zentînd elementul dinamic, de „putere", inerent unor 
principii, vor fi înviate din amorţeala lor. 

Şi chiar în cele trei nurori, numai ultima şi cea mai 
mică e incontestabil guna sattwa, ceea ce repartizează 
implicit celelalte două gune în celelalte două nurori mai 
mari. Feciorii rămîn propriu-zis „nediferenţiaţi" şi nu 
e nevoie să fie altfel, deoarece „în numele lor" lucrează 
nevestele respective. 

De aceea Creangă găseşte suficient să-i descrie ca 
fiind „trei feciori înalţi ca nişte brazi şi tari de virtute 
dar slabi de minte", exprimînd credincios „ininteligibili- 
tatea" lui Prakriti. De abia prin însurătoare se vor di¬ 
ferenţia în ei, prin cele trei neveste, tendinţele bazice 
de care am pomenit. E curios că găsim aceeaşi expresie 
şi în Amintirile lui Creangă ; străbunicul lui, Ciubuc Clo¬ 
potarul, întrebat fiind odată de Vodă cu ce-şi ţine’ atît 
amar de turme şi bucate, răspunde : „cu cei slabi de 
minte şi tari de virtute. Măria Ta", pentru că şi argaţii 
lui Ciubuc şi feciorii babei stau ex parte substantiae, în 
partea rădăcinii lumii ; e şi una din probele trecerii in¬ 
sensibile de la Amintiri la basme, de la exterior la in¬ 
terior, pe care am subliniat-o mai sus. 

„Egoismul radical", compactat al rădăcinii tenebroase 
e precis indicat în basm : 

„Pentru a nu răzleţi feciorii de pe lingă sine, mai dură 
încă două case alăture, una la dreapta şi alta de-a stingă 
celor bătrîneşti. Dar tot atunci luă hotărîrea nestrămutată 
de a ţine feciorii şi viitoarele nurori pe lingă sine — In 
casa bătrînească — [... ] Aşa făcu : şi-i rîdea inima babei, 
de bucurie, cînd gîndea numai cit de fericită are să fie. 
ajutată de feciori şi mîngîiată de viitoarele nurori. Ba de 
multe ori zicea în sine : „Voi priveghea nurorile, le-oi 
pune la lucru, le-oi struni şi nu le-oi lăsa nici pas a ieşi 
din casă în lipsa feciorilor mei. M 

Pe cît de prolifică e Prakriti, pe atît e de zgîrcită cu 
făpturile ei, aprigă în a nu le îngădui nici o diferenţiere 
de ea. Deşi matca lor, orice devenire,, orice evoluţie ca¬ 
litativă îi sînt tot atît de incomprehensibile, pe cît de 
nesuferite. Procesul ascendent de integraţiune în uni¬ 
versal, în polul esenţial al. lumii a propriilor ei fructe, 
o fac să cutremure lumile cu mînia ei. Am reamintit 
mai sus de reacţiunile înfricoşătoare ale Gaiei, mama Ti¬ 
tanilor, la încercările de transmutaţie ale zeilor, olim- 
pieni. 

Căci nu trebuie să ne lăsăm iluzionaţi de amăgitoarea 
îmbrăcăminte exterioară a mitului : uciderea Titanilor 
de fulgerele cereşti ale lui Zeus e în realitate transform 
marea unei materii prime lunare în esenţă solară. Zeii 
împlinesc un gest de caritate cosmică, faţă de lume şi mai 
ales faţă de Titani. Termenul „creuzet 44 , vasul în care se 
perfectează transmutaţiunea alchimică vine de la „Crux“ 
şi în el e „crucificată* 4 Materia Primă cu finalitate de 
Piatră Filozofală. Trebuie bine. reţinute acestea, dacă 
vrem să înţelegem adîncimile purtării finale a nurorilor 
faţă de babă. 

Deci baba se pune să găsească nişte soaţe, nişte 
„Şakti 44 (reamintim că în tradiţia hindusă, Şakti repre¬ 
zintă aspectele dinamice ale principiului şi a diferitelor 
lui ipostaze, în general arătate ca fiind feminine), pentru 
feciorii ei, după chipul şi asemănarea lor ar vrea ea : 

„... umblă val-vîrtej în cinci-şase sate şi abie-abie, putu 
nemeri una după placul ei : nu prea tînără, înaltă şi us¬ 
căţivă;. însă robace şi supusă. Feciorul nu ieşi din hotă- 
rîrca maică-sa, nunta se făcu...“ 

Din prima noapte, baba puse din greu la lucru pe 
noră ; ea însă se culcă, spunînd tinerei neveste : 

„Dar tu să ştii că eu dorm iepureşte ; şi pe lingă işti 
doi ochi, mai am unul "la ceafă, care şede purure deschis 
şi cu care văd şi noaptea şi ziua, tot ce se face prin casă. 
Ai înţeles tu ce ţi-am spus ?“ 

De unde să înţeleagă biata fată — şi noi pe lîngă ea — 
admirabila măiestrie cu care Creangă ascunde o taină 
strigînd-o în gura mare ? Tot aşa Moş Nichifor Coţcariul 
îşi zice solomonar ca să nu creadă nimeni că e adevărat. 
E metoda lui Edgar Poe în Scrisoarea furată. Căci baba 
are realmente un al treilea ochi, dar inversul sinistru al 
ochiului ciclopic, frontal, al Eternităţii, ca atare la ceafă. 
E „Atractul invers al Naturii 44 , cum îi spuneau vechii 
hermetişti, ochiul Meduzei, care pietrifică şi îngheaţă 
fundul infernului, staniştea lui Lucifer, şi el cu trei 
feţe, după spusa lui Dante. Cu el baba îşi amorţeşte 
feciorii şi nurorile. Regăsim acest ochi în privirea cer¬ 
bului din Harap-Alb, în acelaşi basm, evoluat, transfigu¬ 
rat, în ochiul frontal al lui Ochilă, adevăratul ochi al 
Eternităţii pe care Yoghinul caută’ să-l deştepte între 
sprîncene, numit ochiul lui Siva. 

In cîteva zile nora s-a dat pe brazdă iar baba poate 
să pună la cale şi pe al doilea fecior : 

„...îşi ie un suflet de noră, întocmai după chipul şi ase¬ 
mănarea celei dintîi ; cu deosebire că aceasta era mai în 
vîrstă şi ceva încrucişată dar foc de harnică.“ 

Detaliul este anodin şi făcut numai ca să diferenţieze 
pe a doua noră de celelalte ; s-ar putea ca strabismul fetei 
să fie în legătură cu ochiul la ceafă al babei, în sensul 
unei deritmii mai atenuate a privirii, esenţială în simbo¬ 
lismul iniţiatic. Natural, este numai o simplă remarcă 
în trecere şi nu se poate măcar presupune ce importanţă 
îi dădea Creangă. 

„Dar binele — cîteodată — aşteaptă şi rău (pentru re¬ 
stabilirea echilibrului, care în lumea noastră nu permite 
un cerc închis în fericire sau nenorocire, n.n.) Nu trece 
tocmai mult şi vine vremea de însurat şi feciorului celui 
mic. Baba însă voia cu orice chip să aibă o troiţă nedes¬ 
părţită de nurori... De aceea şi chitise una de mai înainte. 
Dar nu-i totdeauna cum se chiteşte ci-i şi cum se nime¬ 
reşte. Intr-o bună dimineaţă, feciorul mamei îi aduce o 
noră de cuptior. Baba se scarmănă de cap, dă la deal, dă 

la vale, dar n-are ce face şi de voie de nevoie, nunta s-a 
făcut şi pace bună ! u 

Cum spuneam, în acest moment al basmului, se pro¬ 
duce ruperea unui cerc. Mai exact vorbind, Providenţa 
sancţionează încercarea de a institui un cerc perfect în 
manifestare, printr-o încercare luciferică de separativi- 
tate. Cercul nu e posibil, pentru că violentează ambianţa 
prin izolare, prin discontinuitate faţă de ţesutul cosmic 
şi, indirect, ruperea faţă de Principiu, raţiune suficientă 
a tuturor stărilor de fire, ceea ce este o absurditate cali¬ 
ficată. Căci, vrînd-nevrînd, prezenţa Principiului în lume 
e o necesitate inexorabilă şi în natura lucrurilor. Fie îrs 
întreaga colectivitate umană, fie în cercul strimt al unei 
familii de la ţară, legea e aceeaşi şi intervenţia ei se 
produce năpraznic sau lunecă în vîrful picioarelor. Provi¬ 
denţa fulgurează în gospodăria babei. Intervine acea 
sclipire supraesenţială, acel trăsnet calitativ, incomensu¬ 
rabil în timp, dar şi în efecte, fulger în senin, cu care 
Principiul intervine în lume şi cu care răstoarnă toate 
planurile stăpînitorilor ei. Sub înfăţişarea de spaimă a 
cataclismului, e în realitate o restabilire de echilibru. E 
egal cu el însuşi, fie că distruge o Galaxie, fie că exter¬ 
mină o tiranie domestică. Cantitatea catastrofei nu are 
importanţă, unicul criteriu fiind cel calitativ. Nora a treia 
e un vifor venit din seninătăţi,, coborît pe Avatarana 
ca să purifice miasmele unei lumi stătute, ale unei ti¬ 
ranii stupide, să libereze şi să promoveze esenţe mascu¬ 
line, înrobite de „gelozia“ Materiei Prime. Pentru aceasta 
trebuie să dezmorţească cele trei tendinţe bazice, gunele 
de care am mai pomenit, să le redea libertatea şi înari¬ 
parea jocului lor iniţial, jocul ielelor, căci acestea sînt in 
r ealitate cele trei nurori, primele două căzute în toropeală, 
una prin inerţia ei congenitală de gună Tamas, a doua 
prin expansiune orizontală, aderînd deci pe faţa Abisului, 
cum e în firea lui Rajcts. Singură a treia, Sattwa , în con¬ 
formitate cu Intelectul pur, nu poate fi afectată de Muclevi 9 


3 Avatarana e axul vertical al Universului, de-a lungul 
căruia Principiul, sub chipul lui Vişnu, se coboară ca Avatar in 
lume, cu scop de răscumpărare şi de mîntuire. 

zeiţa Abisului, pentru care Intelectul este inconceptibil, 
•asupra căreia nu poate avea nici o priză. Cruzimea pe care 
o arată nora cea mai mică e salubră, purificatoare prin 
distrugere ca un uragan. Poate fi şi o aluzie la metodele 
tantrice din ritualurile şivaite, este calea Rigorii. 

Faptul că ielele din tradiţiile româneşti personifică 
pe cele trei gune din tradiţia hindusă nu poate suferi nici 
o îndoială. Jocul lor sacru stârneşte manifestarea din 
amorţeala ei bazică, determină dozarea tendinţelor des¬ 
cendentă, ascendentă şi expansivă în măsuri indefinit 
variabile, dozare care este cauză eficientă a tot ce există. 
Vai de profanul, vai de nedemnul pe care îl prind în 
punctul de interferenţă al dănţuirii lor ! Păţeşte ca soacra 
din basmul nostru, e pocit, i se ia gura, i se iau mîinile 
şi picioarele, i se iau minţile. Ielele nu sînt rele; altmin¬ 
teri de ce li s-ar mai zice şi Milostivele ? Ele sînt teribile, 
ceea ce e cu totul altceva. în realitate cele trei zîne nu pot 
suferi abjecţiunea condiţiunii umane şi, invers, aceasta 
nu le poate suferi sfinţenia transcendentă. Ele sînt un 
neistovit izvor de binecuvîntări pentru acela care ştie 
să le înţeleagă, să le tălmăcească, să le iubească. Ielele nu 
admit să se sclerozeze nimic în natură, nici să amor¬ 
ţească. Primenesc toată firea prin dansul lor aparent 
orgiastic care reprezintă mişcarea continuă ce transformă 
întregul cosmos într-un vortex sferic vibratoriu universal. 
Strugurii pe care îi calcă în teascul lumii storc un vin 
ucigător pentru* omul obişnuit, dar tămăduitor, exaltant 
pentru acela care năzuie spre piscul Olimpului, mai 
presus de negurile de la poale. 

Li se spune Iele, „Dînsele“, nu pentru că nu ar avea 
nume, ci pentru că acesta e prea transcendent, deci prea 
primejdios pentru a putea fi rostit fără pedeapsă de către 
profani. Tradiţia noastră dă nu adevăratul lor nume care 
e indicibil, ci substitute. Li se spune Margaîina, Rujalina , 
Savatina 4 şi nu trebuie mai mult pentru a le putea sta¬ 
bili identitatea cu cele trei gune. în adevăr „Marga“ se 
găseşte în mărgăritar şi margaretă ; culoarea ei e deci 
albă. „Ruja“ e roşie şi „Savat u , recte Sabat, e ziua Sîm- 


4 Tudor Pamfile, Sărbătorile de vară la Români, Bucureşti, 
Socec & Comp. C. Sfetea, 1910, p. 19. 

betei, ziua lui Saturn, a cărui culoare este neagră. Or, 
cum am mai arătat mai sus, sînt exact cele trei culori 
ale gunelor Sattwa, Rajas (să se observe asonanţa dintre 
Rajas şi Ruja) şi Tamas. Cit despre desinenţa lina, e 
forma populară a Elenei, deci a Selcnei, Luna. Or, un 
aspect teribil, mortal al Lunii în tradiţiile antice, era 
tripla Hecate, care adăsta noaptea la crucea drumurilor 
cu ceata ei urlîndă de cîini. Sub o perspectivă sinistră şi 
primejdioasă, tripla Hecate înfăţişează un aspect al 
ielelor. 

In ce priveşte purtarea subsecventă a nurorii celei 
mai tinere, nu găsim inutil să cităm de pe acum, cîteva 
rînduri din cartea lui Sri Aurobindo Gosh, intitulată 
Mama, despre aspectul teribil al lui Kali, Şakti a lui 
Siva. 

„Un alt aspect al divinei Mame personifică puterea 
sa de splendidă energie şi de irezistibilă pasiune, aptitu¬ 
dinea ei războinică, voinţa zdrobitoare, repeziciunea impe¬ 
tuoasă şi puterea ce cutremură lumile. Este în Maha Kali 
o intensitate zdrobitoare, o puternică pasiune de împli¬ 
nire, o divină violenţă repezindu-se ca să sfarme orice 
limită şi orice obstacol. Întreaga ei divinitate izbucneşte 
într-o splendoare de acţiune furtunoasă ; ea vrea prompti¬ 
tudinea, acţiunea imediat eficace, lovitura iute şi directă, 
asaltul frontal care mătură pe Asura 5 , primejdioasă şi 
fără milă pentru acei ce urăsc divinul, căci e războinica 
lumilor şi niciodată nu se dă îndărăt de la luptă. Nesu¬ 
ferind imperfecţiunea, e aspră faţă de tot ce în om e rea- 
voinţă, severă pentru tot ce e încăpăţînare ignorantă şi 
obscuritate ; mînia ei este imediată şi terifiantă faţă de 
minciună, trădare şi răutate u . 6 

Din prima seară, nora cea mai mică introduce un ele¬ 
ment exploziv şi salubru în casa toropită de tirania 
babei. Un ospăţ orgiastic, dionisiac, cum se obişnuieşte 


5 Cum vom întrebuinţa des acest termen vedic, trebuie să 
indicăm că în tradiţia hindusă, el reprezintă entităţi inferioare, 
în opoziţie şi complementarism cu Deva , regenţii luminoşi ai 
lumilor superioare. Echivalenţii riguroşi exacţi ai Asurilor în 
tradiţiile greceşti şi româneşti, sînt Titanii şi Zmeii. 

6 Sri Aurobindo, La Mese , Paris, Adyar, 1950. E inutil aproape 
să atragem atenţia asupra asemănărilor cu descrierea Walkiriilor; 

în unele praznice rituale, cu vin vechi de viaţă lungă, cum 
nu mai văzuseră celelalte nurori, în timp ce soacra zăcea 
toropită în tenebrele ei, elementul ei natural. Determină 
astfel o vibraţie iniţială care, amplificîndu-se, va 
transforma materia amorfă a gospodăriei (închipuind le¬ 
gitim, după legile riguroase ale analogiei simbolice, între¬ 
gul cosmos, să se noteze bine acest fapt) într-o masă 
Ondulatorie, promovînd şi emancipind elementele ei pozi¬ 
tive, precipitînd pe cele negative, în rădăcina tenebroasă 
a lumii. 

„Şi de atunci, nurorile nu au mai avut zi bună cu baba... 
rodea în ele cum roade cariul în lemn 11 
credincioasă naturii ei care roade materia fără odihnă, 
reducînd cantitatea continuă la cantitate discontinuă, în 
pulbere atomică. Şi e semnificativă fraza ce urmează : 

„Se lehămetiseră pînă şi cele două de gura cea rea a 
babei ; şi cea mai tînâră găsi acum prilej să-i facă pe 
obraz şi să orînduiască totodată şi moştenirea babei prin- 
tr-o diată nemaipomenită pînă atunci.“ 

Adică elementul iniţial vibratoriu se află în nora cea 
mai mică ; ondulaţia se transmite însă şi celorlalte două, 
această ondulaţie fiind ireversibilă ; venise, timpul, care 
în realitate e eshatologic, de sfîrşit de ciclu, ca haosul 
reprezentat de babă să se transforme în cosmos armonic, 
printr-o „diată nemaipomenită pînă atunci* 6 , pentru că 
judecata din urmă e unică în ciclu ; „diata 66 e o nouă 
normă, o nouă legislaţie pentru lumea răscumpărată ; 
această nouă legislaţie, care este a lui Mânu, e distri¬ 
buită de cei trei feciori, animaţi de Sakti -ile lor respec¬ 
tive divers, dar concordant, şi observaţia merge foarte 
departe. Cei, trei fraţi vor deveni „Cei trei fraţi împă¬ 
raţi ai lui Ispirescu, şefii ierarhiei iniţiatice. 

Metoda e năpraznică în felul lui Kali, dar rugăm pe 
cititor să-şi reamintească citatul din Aurobindo Gosh, 
cînd va avea de judecat pe cea mai tînără dintre ielele 
nurori. 

După învăţătura nurorii mai mici, intrară 

„busna în casă, luară pe babă de pâr, o izbiră cu capul 
de păretele de răsărit, apoi de păretele de apus, pînă i-i 
dogiră. Apoi cea mai tînără, fiind mai şugubaţă decît cele 
două, trânteşte baba în mijlocul casăi şi-o frămîntă cu 
picioarele şi-o ghigoseşte ca pe dînsa ; apoi îi scoate limba 
afară, i-o străpunge cu acul şi i-o presură cu sare şi piperi, 
aşa că limba toată se umflă şi biata soacră nu mai putu 
zice nici cîrc J Şi slabă şi stîlcită cum era, căzu la pat 
bolnavă de moarte 44 . 

Adevărat rit dionisiac de zdrobire a strugurilor în 
vas, „pentru ca viul să fie extras din mort a , conform 
unui ilustru adagiu hermetic, pentru ca elementele nemu¬ 
ritoare, eliberate, să răsară pe faţa licoarei, iar cele rezi¬ 
duale să se precipite în fundul vasului. Şi dacă inimilor 
simţitoare metoda le apare prea feroce şi deochiată, le 
vom reaminti pe Kali dansînd goală pe trupul lui Siva, 
cu un şirag de cranii în jurul gîtului, mestecînd cu dinţi 
ascuţiţi trupuri de oameni, în timp ce sîngele i se scurge 
pe corp, primenind şi însufleţind astfel Universul. 

Cînd deci nora mai mică sare pe, trupul babei şi-l 
frămîntă cu picioarele, imită gestul etern al lui Kali, 
jucînd pe corpul lui Siva, numai că ritul se întîmplă in 
lumile inferioare, nu în cele superioare. Dar amîndouă 
zdrobesc struguri (soacră, soacră, poamă acră), în basmul 
lui Creangă, vinul nou ridicîndu-se în sus, Talpa Iadului 
fiind mortificată. In mitul vedic echivalent este dansul lui 
Kali, ca prototip ceresc al tuturor sacrificiilor. Acesta 
este sensul cel mai adînc şi mai înalt al jocului Ielelor, 
iar zdrobirea celui ce se află în punctul de interferenţă 
e în realitate o tămăduire. 

E remarcabil de asemenea ritul pe care îl operează 
nora cea mai mică cu limba babei, cînd o înţeapă cu 
acul. E cunoscută în magie eficacitatea vîrfurilor ascu¬ 
ţite care servesc la spargerea coagulărilor subtile male¬ 
fice. Limba este astfel purificată şi amuţită, adică trans¬ 
pusă la nivelul suprem şi nemanifestat al Logosului. 
Virtutea purificatoare a sării e tot aşa de cunoscută ; la 
botezul copilului, preotul pune un fir de sare pe limbă, 
sării i se mai adaugă în basm şi piperul cu putere fecun- 
dantă în folclor : mulţi Feţi-Frumoşi se nasc dintr-o boabă 

de piper înghiţită de Văduvă, fecundare supranaturală 
prin foc. Astfel, prin sare şi piper, i se garantează babei 
purificarea şi fecunditatea pe plan spiritual. Tot aşa, cele 
două ingrediente constituie un complementar de Alb- 
Negru care-şi va da roadele mai tîrziu în Harap-Alb. 
Sarea face imputreficabilă carnea şi astfel rămîne din 
babă elementul esenţial organ al Verbului, transfigurare 
prin mortificare. Astfel descrisă, e aceeaşi operaţie pe 
care o face Făt-Frumos în alte basme, cînd, după ce a 
omorît balaurul, ia cu el mărturie numai vîrful limbilor, 
partea esenţială a fiarei, părăsind stîrvul ţiganilor, ciorilor 
şi humei. Şi prin această mortificare a limbei babei îşi 
capătă rezonanţa cea mai adîncă proverbul „fiecare pasăre 
pe limba ei piere u . 

Că această mortificare e un rit de moarte şi de reîn¬ 
viere, o arată rîndurile ce urmează imediat, prefigurare 
a înmormîntării şi a călătoriei pe lumea cealaltă. Tot aşa 
preotul tibetan suflă la urechea muribundului Cartea 
Morţilor (Bardo Thodol), ca să ştie de mai înainte drumu¬ 
rile pe care va avea să le străbată. 

„Apoi nurorile, după sfătuirea celei cu pricina, aşezară 
baba într-an aşternut curat, ca să-şi mai aducă aminte de 
cînd era mireasă (moartea fiind o nuntă n.n.) şi după aceea 
începură a scoate din lada babei valuri de pînză, a-şi da 
ghiont una alteia şi a vorbi despre stîrlici, toiag, năsălie, 
poduri, paraua din mîna mortului, despre găinile ori oaia 
de dat peste groapă, despre strigoi şi cîte alte năzdrăvănii 
înfiorătoare ; încît numai aceste erau de ajuns, ba şi de 
întrecut, s-o vîre în groapă de biata babă“. 


E un itinerar, un ghid oral de călătorie dintr-o lume 
într-alta pentru sufletul în tribulaţiune, în momentul 
despărţirii sufletului de trup şi după aceea. Am pomenit 
de Cartea Morţilor tibetană; dar şi vechii egipteni 
puneau o carte a morţilor pe pieptul mumiilor. Bocetele 
româneşti care descriu călătoria postumă, au acelaşi sens. 

Intre timp sosesc cei trei feciori din cărăuşie. Neves¬ 
tele le ies înainte şi încep a-i lua cu vorba şi a-i 
dezmierda. 

„— Da’ ce face mămuca ? întrebară cu toţii dintr-odată 
pe cînd dejugau boii. 

— Mămuca, le luă cea mai tînără vorba din gură* 
mămuca nu face bine ce face ; are de gînd să ne lase 
sănătate, sărmana.* 4 

Admirabilă expresie populară, explicitînd dictonul 
alchimic citat mai sus : moartea lasă în urma ei sănă¬ 
tatea ca moştenire, condiţionîndu-se şi ieşind una din alta 
printr-o înlănţuire logică şi ontologică, manifestarea 
necesitînd o alternanţă de plusuri şi minusuri. 

„Ielele i-au luat gura şi picioarele 4 * ; iar basmul lui 
Creangă spune „en toutes lettres“, că nurorile sînt ielele 
şi, natural, nimeni nu bagă de seamă. 

„Fiii se răpăd atunci cu toţii în casă la patul mine-sa ! 
Dar biata babă era umflată cîte o bute şi nu putea măcar 
bleşti din gură ; simţirea însă nu şi-o pierduse de tot. Şi 
văzîndu-i, îşi mişcă puţin mîna şi arătă la nora cea mare 
şi păretele despre răsărit, apoi arătă pe cea mijlocie şi 
păretele despre apus, pe urmă pe cea mai tînără şi jos 
în mijlocul casei; după aceia, de abă mai putu aduce puţin 
mîna spre gură şi îndată căzu într-un leşin grozav.** 

Ea denunţă ce i-au făcut cele trei nurori. Dar nora 
cea mică tîlcuieşte acuzarea în binecuvîntare, o trans¬ 
mută : fiul mai mare ia casa de la răsărit, al doilea casa 
de la apus şi perechea cea* mai tînără rămîne în casa 
bătrînească. Gestul acuzator se transformă în gestul 
crucii, care preface gospodăria ţărănească într-un simbol 
al Universului, structurat de cele trei gune, cele trei 
nurori, după cele trei tendinţe fundamentale ale lumilor, 
Sattwa, Rajas, Tamas. 

Mitul atinge o epocă foarte veche, cînd mai fiinţau 
sacrificii umane. E o reminiscenţă a unui sacerdoţiu fe¬ 
minin, pomenit în multe tradiţii, sacerdoţiu provenind se 
parte, din Atlantida, distrus de Paraşu-Rama, al şaselea 
Avatar al lui Vişnu. In orice caz, basmul lui Creangă e 
tantric ca aproape toate basmele lui. Dacii trimiteau lui 
Zalmoxis un sol, aruncîndu-1 în sus şi prinzîndu-1, în 
cădere, în vîrful lăncilor. Sacrificiul babei se situează la 

capătul inferior al suliţelor. Baba e zdrobită, nu înţepată. 
Sacrifciul zalmoxian e uranic şi esenţial; acel al babei e 
substanţial, „ex parte materiae signata quantitate“, ri¬ 
guros simetric cu primul. De aceea, credem că basmul 
revelează vechi ritualuri preistorice. Cît despre aspectul 
uranic al ritului complementar, cel cuprins în acest basm, 
basmul următor ni-1 va dezvălui. 



CAPRA CU TREI IEZI 


Creangă a scris Capra cu trei iezi imediat după Soacra 
cu trei nurori . Cele două povestiri au fost publicate 
consecutiv în „Convorbiri literare" la două luni distanţă, 
respectiv în octombrie şi decembrie 1875. Nu ne putem 
permite să considerăm faptul ca o simplă coincidenţă, 
pentru că cele două basme sînt două jumătăţi ale unui 
tot, cînd sînt privite simbolic. Continuitatea lor este 
intrinsecă şi pecetea ei vizibilă este numărul trei, în ter¬ 
narul nurorilor şi în acel al iezilor. Complementarismul 
basmelor şade în faptul că lumile din cele două basme 
sînt opuse ca două emisfere legate printr-un ax unic. 
Lucrul e uşor constatabil, după puţină reflexiune. Soacra 
fiind Talpa Iadului, e coextensivă cu temelia lumilor şi a 
manifestării integrale, constituindu-i rădăcina tenebroasă. 
Am vorbit mai sus, pe larg, de acest fapt. Nurorile-iele 
introduc un vîrtej salubru în haznaua infernală, arzînd 
cu fierul roşu ţîţîna bubei. Dacă schematizăm „locul" 
mitului, cum o cere imperios disciplina simbolismului, 
lumea basmului incipient e reprezentabilă printr-o 
emisferă inferioară faţă de un plan de referinţă consti¬ 
tuit din lumea noastră obişnuită, care în toate miturile 
are o situaţie mediană. Tot faţă de acelaşi plan de refe¬ 
rinţă, lumea din Capra cu trei iezi este „astrală", pentru 
că această capră este Amaltheea, doica lui Zeus copil pe 
muntele Ida din Creta, ipostaziată apoi de divinul ei 
fiu de lapte în constelaţia Caprei. Vom căuta să justificăm 
identificarea simbolică a caprei lui Creangă cu aceea din 
mitologia greacă. Emisfera cerului, superioară, formează 
împreună cu emisfera infernală, o unică sferă. Continui- 

tatea este asigurată prin cele trei gune, inevitabile am 
putea spune, în întregul univers, deoarese îi constituie 
armătura necesară. Sînt la fel de operante, de virulente 
în cele trei lumi, infernul, cerurile şi planul median, tot 
universul fiind condiţionat de dozările infinitezimale ale 
celor trei tendinţe „bazice“. Primele două basme sînt cei 
doi poli, substanţial şi esenţial, între care se vor desfă¬ 
şura restul povestirilor lui Creangă. 

Spuneam că cele trei iele, în calitatea lor de gune, 
imprimă în acelaşi timp, un caracter de unicitate şi de 
diversitate Universului, determinînd Exaltarea, Amploa¬ 
rea şi’ cufundarea în Abis. E firesc ca ternarul gunelor 
să caracterizeze si pe cei trei iezi, care, oricît de astrală 
le-ar fi fiinţa, aparţin încă manifestării informale. Mitul 
nu socoteşte necesar să insiste asupra celor două nurori 
şi asupra celor doi iezi mai mari, fiindcă războiul spiritual 
al celor mici este suficient ca să configureze pe ceilalţi şi 
să-i plaseze la locul lor normal. Totuşi Creangă arată pe 
iedul cel mai mare, mai • nătăfleţ şi mai guraliv decît 
fraţii săi. 

Cronos s-a însurat cu sora sa Rhea (Pămîntul) căreia 
i s-a consacrat stejarul. I se profetizase de către mama 
lui şi de tatăl său Uranos că unul din fiii lui îl va 
detrona. In fiecare an, prin urmare, înghiţea copilul pe 
care i-1 năştea soţia : întîi pe Hestia, apoi pe Demeter şi 
Hera, apoi pe Hades, pe urmă pe Poseidon. 

In exegeza tradiţională a mitului, Cronos, Regentul 
celui mai înalt dintre ceruri, cerul intelectual, înghiţin- 
du-şi copiii, îr reînnoieşte, îi transfigurează, întărind în 
ei caracterul olimpic. Aspectul psihologic de fapt divers 
al mitului dispare şi fabula marchează acel „Ştirb und 
werde“ („mori şi devino“) goethean, care e baza tuturor 
Teofaniilor şi a Metamorfozelor, adică esenţa întregii 
mitologii. Cînd va vedea iezii mîncaţi de lup, cititorul 
să-şi amintească de aceasta. 

Rhea era furioasă pentru că punctul ei de vedere era 
exclusiv matern. După ce născu pe Zeus pe muntele 
Lykeus din Arcadia (Lykos însemnează Lup şi Lumină, 
acest caracter bivalent al lupului trebuie şi el reţinut), îl 
încredinţă nimfei-capre Amaltheea (Cea bună, duioasa), 
ca să-l crească şi să-l alăpteze. Recunoscător, Zeus, de- 

venit stăpîn, a proiectat-o pe cer, prefăcînd-o în conste¬ 
laţie. Cornul ei a devenit celebrul Cornucopia, Cornul 
Abundenţei. Rhea dădu un vomitiv lui Cronos care vărsă 
şi dărui lumii pe copiii divini, ceea ce arată că faţă de 
cerul suprem, lumea este vărsată din el. 

E adevărat că în varianta lui Creangă, nu se arată că 
lupul a vărsat pe cei doi iezi mai mari, dar în alte va¬ 
riante, faptul este afirmat; cităm pe cea mai celebră 
dintre versiuni, aceea a lui Grimm. Or, mitul nefiind can¬ 
titativ, diferitele lui redacţiuni nu se exclud, ci se între¬ 
gesc una pe alta ca refracţii ale unei imagini unice. Prin 
urmare colaţionarea lor e îngăduită şi putem spune, 
contra aparenţelor, că lupul a vărsat pînă la sfîrşit pe cei 
doi fraţi mai mari. Şi în mitul grecesc, Poseidon şi Hades 
sînt mai vîrstnici decît Zeus. 

Capra pleacă de acasă, ca să adune fructele cerului, 
pămîntului şi ale aerului, să le depună ca un fel de oma¬ 
giu, în sensul feudal al cuvîntului la picioarele celor trei 
viitori regenţi al lumii. Acest omagiu, capra îl aduce în 
Cornul Abundenţei, care este propriul ei corn şi el divi¬ 
nizat mai tîrziu şi transformat în constelaţie. Intr-o 
versiune arabă capra are coarne de aur. 

îi vesteşte să se păzească de anticul duşman, Lupul 
Abisului, şi le spune că o vor recunoaşte la întoarcere, 
după cîntecul acela paradisiac, care leagănă toate sferele 
cereşti ; îl reproducem, deşi cunoscut, pentru că e un 
descîntec, totdeauna nou, totdeauna operant: 

Trei iezi cucuieţi, 

Uşa mamei descuieţi, 

Că mama v-aduce vouă : 

Frunze-n buze, 

Lapte-n ţîţe, 

Drob de sare 
In spinare, 

Mălăieş 
In călcăieşi, 

Smoc de flori 
Pe subsuori. 

Capra seamănă cu unul din acele portrete compozite 
ale lui A^cimboldo. Nu aduce Cornul Abundenţei, îl în¬ 
sumează în ea, în toate părţile fiinţei sale. Nu le su¬ 
portă, le produce. E Omul Universal sub ipostaza Caprei 
divine, ca Isis-Hator sub aceea a Vacii Sfinte. Nici un loc 
în fiinţa ei care să nu fie acoperit de plenitudini şi bine- 
cuvîntări. Aşa cum ne-o prezintă descîntecul, reaminteşte 
statuia Artemisei de la Efes, acoperită cu mamele. 

In privinţa versului incipient, cităm o observaţie in¬ 
teresantă a Ini Ovidiu Bîrlea : „S-ar putea ca iniţial, 
acest vers să fi sunat, Trei iezi cucuiezi, cu rimă internă, 
în care cuvîntul de la sfîrşitul primului emistih este re¬ 
petat cu un prefix lipsit de sens w (op. cit., notă, p. 134). 
Observaţia ne va servi mai tîrziu.‘ Vom vedea dacă în- 
tr-adevăr prefixul este lipsit de sens. 

Cu toate că am mai spus-o în repetate rînduri, nu 
şovăim să revenim asupra problemei fundamentale a ge¬ 
nealogiei mitului. Nici un moment nu ne trece prin 
minte să presupunem o filiaţiune orizontală între mitul 
grecesc şi cel românesc, mai exact între formele lor res¬ 
pective. Nu putem să admitem nici coincidenţa, pe sim¬ 
plul calcul al probabilităţii. In esenţa lui, Mitul este pro- 
totipal, etern, deasupra spaţiului, timpului şi Devenirii, 
pe care el le creează, mai exact le aduce de la potenţă la 
act. Se oglindeşte simultan, de sus în jos, în toate păr¬ 
ţile lumii, ca soarele în toate apele pământului sau în 
miriada de faţete a unui cristal. Schema justă este a 
unui punct central care proiectează un număr nenumă- 
rabil de raze pe circumferinţă. In speţă, mitul mamei mi¬ 
lostive e de cînd lumea, poate chiar o precede. Aceasta 
fără prejudiciul problemei unei civilizaţii a Caprei, cu o 
arie geografică precisă, de care vom vorbi. 

E curioasă insistenţa, am putea spune solemnitatea 
cu care capra îşi ia rămas bun de la iezi, cînd pleacă să 
facă piaţa de toate zilele, ca şi cînd nu ar fi ceva obiş¬ 
nuit ; solemnitate care interzice umanizarea mitului, „psi- 
hologizarea u lui, cum ne-ar ispiti excepţionalul dar de 

viaţă al lui Creangă. Iată despărţirea, chipurile banală 
şi cotidiană : 

„— Dragii mamei copilaşi, eu mă duc în pădure, ca 
să mai aduc ceva de-a mîncării. Dar voi încueţi uşa după 
mine, ascultaţi unul de altul şi să nu cumva să deschideţi 
pînă ce nu-ţi auzi glasul meu. Cînd oi veni eu, am să vă 
dau de ştire, ca să mă cunoaşteţi şi-am să vă spun aşa.“ 

Urmează incantaţiunea pe care am citat-o mai sus. 

„— Auzit-aţi ce-am spus eu ? 

— Da mămucă, ziseră iezii. 

— Pot să am nădejde în voi ? 

— Da mămucă, ziseră iezii. 

— Să n-ai nici o grijă, mămucă, apucară cu gura îna¬ 
inte cei mai mari. Noi sîntem odată băieţi şi ce-am vor¬ 
bit odată, vorbit rămîne. 

— Dacă-i aşa, apoi veniţi să vă sărute mama ! Dumne¬ 
zeu să vă apere de cele răle şi mai rămâneţi cu bine. 

— Mergi sănătoasă, mămucă, zise cel mai mic, cu la¬ 
crimi în ochi şi Dumnezeu să-ţi ajute ca să te întorci cu 
bine şi să ne aduci de mîncare.“ 


S-ar zice că a fost Potopul, că numai casa Caprei se 
înalţă deasupra apelor, că mama capră are de străbătut 
nouă mări şi nouă ţări ca să aducă mîncare copiilor în¬ 
fometaţi, cînd citit literal, e vorba de coşniţa zilnică. In 
dimensiunea mitică, expediţia Amaltheei moldoveneşti 
are solemnitatea rituală a culegerii fructului lumii, a 
smîntînirii Galaxiilor, ca să aducă copiilor divini Am¬ 
brozia şi Nectarul, omagiu al cosmosului. Nu e vorba de 
hrană zilnică, ci de o autentică comuniune. 

Punerea în gardă e atît de insistentă, atît de gravă, 
pentru că primejdia e din illo tempore, adică de tot¬ 
deauna şi din fiece clipă. Sub Olimp se deschide tot¬ 
deauna Hades-ul, Olimp invers, ca două triunghiuri unite 
prin baza lor ; şi gura Iadului e aceea a vechiului vrăj¬ 
maş, a lupului, căscată ca să înghită fructele Cerului, 
fără de care nici el nu ar putea trăi. Substanţa Infer¬ 
nului nu viază’ decît prin esenţele olimpice care cad în 

el, ca sămînţa lui Onan pe pămînt. De ce e lup, la mas¬ 
culin şi nu lupa ca la Dante ? Pentru că, e în antago¬ 
nism complementar cu capra, entitate feminină. Că an¬ 
tagonismul e şi complementarism o arată cu preciziune 
autorul : 


„Un duşman de lup — şi-apoi ştiţi care ? — chiar 
cumătrul caprei (subl. n.) care de mult pîndea vreme de 
prilej ca să pape iezii, trăgea cu urechile la păretele din 
dosul casei, cînd vorbea capra cu dînşii." 

Există un soi de complementarism între Paradis şi 
Infern cînd sînt privite dintr-un punct median ; am pu¬ 
tea adăuga, chiar un fel de solidaritate, un fel de inter¬ 
dependenţă, pentru că Iadul se situează la rădăcina Ar¬ 
borelui Lumii, iar Raiul, în coroana lui. 

Mai este o raţiune pentru care capra uranică şi-a ales 
cumătru pe Talpa Iadului : şi cele mai înalte intelecţiuni, 
ca să subziste în lumea noastră trebuie să se încarneze. 
Au nevoie de un fixativ, de un principiu de sesizabili- 
tate, cum îi spune Bohme, care e Sarea alchimică, sarea 
bază şi, incontestabil, aceasta este Talpa Iadului, rădă¬ 
cina lumii. Reamintim ce spuneam despre cele trei Gune, 
despre cele trei Iele. Infernul este un aspect al gunei 
descendente Tamas, dacă nu complet coextensiv ei. Şi 
cum nimic nu există în univers care să nu fie rezultatul 
dozării indefinite a celor trei gune, în proporţii variabile, 
înseamnă că lupul este necesar în economia Universului. 
Şi un Serafim trebuie să aibă o doză de tamas în el, 
altfel şi-ar risipi fiinţa. S-a spus cu mare dreptate, că 
o hostie, pîine euharistică, are nevoie de tendinţa des¬ 
cendentă, pentru ca elementele ei constitutive să se agre- 
gheze cum spune Fritjhof Schuon 1 . Cum am mai putea 
numi „infernală* pe Tamas, în cazul acesta special ? 
Ceea ce nu împiedică Infernul să fie o specificaţie a lui 
Tamas, în anumite împrejurări. Totdeauna simbolul tre¬ 
buie studiat în contextul lui. 


1 Fritjhof Schuon, De VXJnite transcendente des religions. 
Paris, Gallimard, 1948. 

Simbolismul lupului e complex, bivalent. In vechi 
momente ciclice a avut un sens pozitiv, personificînd pe 
Apollo Lykios. In greceşte Lykos înseamnă şi lup şi lu¬ 
mină... Zeus s-a născut pe muntele Lykaios, din Arcadia, 
după unele versiuni, muntele Lupului-Lumină. Reamin¬ 
tim pe lupoaică, mama adoptivă a lui Romulus şi Remus, 
echivalent exact al Amaltheei, şi pînă la un anumit 
punct, al caprei noastre. Dacă în basmul lui Creangă 
lupul este abisul iadului, în Lupul cel năzdrăvan de Is- 
pirescu e salvator, providenţial, demiurgic, Maestru Spi¬ 
ritual. în alte poveşti, e unul din cei patru căţei, păzi¬ 
tori providenţiali ai lui Făt-Frumos, lîngă Urs, Vulpe 
şi Iepure. 

Lupul are o strînsă legătură cu Dacii. 

„După Strabon, Dacii* s-au numit mai întîi daci. O 
tradiţie păstrată de Hesyhius, ne învaţă că daos era nu¬ 
mele frigian al lupului. P. Kretschmer explicase cuvîn- 
tul prin rădăcina dhau : a strînge, a apăsa, a sugruma 
(deci, o forţă compactantă, tot aşa de necesară, de inevi¬ 
tabilă în univers ca şi forţa dilatantă, n.n.). Printre voca¬ 
bulele ieşite din această rădăcină, să notăm pe lydianul 
Kandaules, numele trac al zeului războiului Kandaon, 
iliricul dhaunos (lup), zeul Daunus etc. Oraşul Daous- 
dava, în Mesia Inferioară, între’ Dunăre şi Haemus, în¬ 
semna literal «satul lupilor». 

Deci, Dacii se numeau ei înşişi «lupi» în vechime sau 
«cei ce sînt la fel cu lupii». Tot după Strabon, Sciţii care 
nomadizau la răsăritul Mării Caspice, purtau, la fel, nu¬ 
mele de daoi. Autorii latini îi numeau dahae şi unii is¬ 
torici greci Daai. Numele lor etnic, deriva foarte proba¬ 
bil, din iranianul (saka) dahae, lup. Să reamintim pe 
Lykaonii din Arcadia, pe Zeus Lykaios arcadian şi pe 
Apollo Lykagenes ; acest ultim supranume a fost expli¬ 
cat ca «acel al Lupului» adică, născut din Leto-Latona* 
schimbată în lupoaică... Asia centrală cunoaşte, în mai 
multe variante, mitul unirii între un lup supranatural 
şi o principesă, uniune ce ar fi dat naştere, fie unui po- 

por, fie unei dinastii**. 2 Reamintim stindardul dacic, ba¬ 
laurul cu cap de lup. 

Cumetria dintre capră şi lup ar putea avea şi un as¬ 
pect ciclic, fără să le excludă pe celelalte, fiecare vala¬ 
bil pe planul lui. Capra a făcut alianţă cu lupul într-o 
epocă străveche, cînd fiara avea încă aspectul luminos. 
A devenit sumbru în cursul degenerării unui ciclu ce go¬ 
neşte spre sfîrşitul lui. Că o epocă, însumînd multe mi¬ 
lenii, a fost contractată într-o singură anecdotă, nu tre¬ 
buie să ne mire, pentru că după cum am mai spus-o, 
cronologia obişnuită nu încape în mit, care se foloseşte 
de un timp contractat şi se desfăşoară în durate elip¬ 
tice. Două evenimente care se succed în basm, pot fi 
despărţite uneori de eoni. Putem cita un exemplu din 
Biblie : succesiunea Abraham, Isac, Iacob, tată, fiu; ne¬ 
pot, e emblema unei întinderi milenare de timp. 

Notam mai sus analogia dintre perechea capră-lup 
cu aceea a Amaltheei-Cronos, care-şi înghiţea copiii. Or, 
Saturn, înainte de a avea aspectul, îndeobşte cunoscut, 
de zeu sumbru şi sinistru pe care-1 posedă în mitologia 
tardivă, cînd fiul său Zeus regenta lumea (utilizat în 
Alchimie ca o desemnare a Plumbului, metal „ignobil**) 
a fost în primăvara ciclului Regentul Vîrstei de Aur. 
Analogia cu simbolismul lupului, ambivalent şi el, e 
•evidentă. Tot aşa s-ar putea, ca aşa-zisa cumetrie să fi 
fost în realitate o căsătorie, urmată de despărţire şi an¬ 
tagonism, cînd ciclul ieşind din indistincţiunea lui pri¬ 
mordială, s-a rezolvat în nenumărate cupluri de com¬ 
plementare, devenite mai tîrziu, opoziţiuni înverşunate 
şi lupte pe viaţă şi pe moarte. In vîrstele prime ale ci¬ 
clului, nu sînt deosebiri precise între frăţie, căsătorie, 
filiaţiune, cumetrie,* pentru că toate acestea se întîmplă 
într-un timp divin, în care afinităţile se amestecă, se 
combină între ele în noduri de şerpi. Ceea ce e promis¬ 
cuitate, tabu în lumea noastră, e sinteză in divinis. Ast¬ 
fel, în mitologia românească, complementarismul şi ver¬ 
bal şi hierogamatic Ian-Sînzian-Iana-Sînziana, pe lîngă 
hierogamie poate implica o frăţie tacită, subiacentă, mai 


2 Mircea Eliade, De Zalmoxis ă Gengis Khan, Paris, Payot, 
1970, p. 13—15. 



ales prin comparaţie cu alte mituri. „Iana u este „sora 
Soarelui“, care o vrea de soţie. Pudibonderia şi adaptarea 
tardivă creştină a mitului interzice în baladă căsătoria 
dintre Soare şi Lună, ca şi cum ea nu se întîmplă pe 
cer ! în realitate, Luna primeşte în plin lumina Soare¬ 
lui ia maximul ei, amîndoi aştrii se suprapun la eclipse, 
în alte balade, fata rătăcită în pustie (sufletul) cere cu¬ 
cului, ce zbura deasupra ei, s-o scoată din nou în lume, 
oferindu-i succesiv şi într-o proximitate crescîndă, săi-i 
fie verişoară, surioară, în sfîrşit soţioară. De abia atunci 
cucul primeşte. Reamintim că sub formă de cuc, Zeus 
s-a unit cu sora lui, Hera. Vom avea de vorbit pe larg, 
despre simbolismul cucului, în legătură cu o cimilitură 
citată de Creangă în Amintiri. Reamintim, de asemenea, 
căsătoriile — incesturi din aproape toate mitologiile 
(Zeus-Hera, frate-soră, Zeus-Persefone, tată-fiică). O 
amintire istorică tardivă a acestor gesturi din illo tem~ 
pore, o constituie căsătoriile faraonice. 

Capra pleacă în lume după treburi ; îndată lupul se 
înfăţişează la uşă şi începe să depene descîntecul la care 
trăsese cu urechea. Cei doi iezi mai mari se şi reped să 
deschidă ; dar cel mai mic îi opreşte : 

„— Sărăcuţul de mine I Să nu cumva să faceţi pozna 
să deschideţi că-i vai de noi ! Asta nu-i mămuca. Eu o cu¬ 
nosc de pe glas; glasul ei nu-i aşa de gros şi răguşit, ci-i 
mai subţire şi mai frumos !“ 

Verbul nu minte dar ecoul lui în lume poate fi în¬ 
şelător. Diavolul poate maimuţări orice, numai sunetul 
primordial Paraşabda nu, pentru că e coextensiv şi în 
fond, identic cu Logosul. Or, limba lupului e limba soa¬ 
crei din povestea precedentă : încă un fir de continuitate 
dintre cele două basme şi cele două entităţi. Dar pe 
prima o exorcizează o zînă, îi înţeapă* limba cu un ac, 
dizolvînd toate coagulatele malefice, presărînd-o cu sare 
şi piper, ingrediente sacre, alb şi negru, eu simbolism 
centrifug şi centripet, restabilind condiţiile pentru profe¬ 
rarea Verbului. în acest fel, nu mortifică limba babei 
decît ca s-o reintegreze în Verb. Dar aceasta este o ope¬ 
raţiune de înaltă teurgie, şi în basmul al doilea nu mai 

este Kali care s-o ducă la bun sfîrşit. Lupul face şi el 
ce poate şi se duce la un fierar, reprezentant tipic şi de¬ 
finitoriu al Vîrstei de Fier, ca să i-o ascută. Operaţie 
grosolană comparată cu subtilitatea celei dinţii. în ha¬ 
giografia creştină se spune că diavolul poate lua cu totul 
înfăţişarea lui Hristos, dar dacă vorbeşte se dă de gol ; : 
glasul lui e un cîrîit deritmic, fără unduire, parcă nu 
s-ar propaga în aer. Lupul se înfăţişează din nou în faţa 
căsuţei caprei, repetînd pe modul strident formula de 
recunoaştere. Cei doi iezi mai mari se şi reped să des¬ 
chidă. 


„— Ei vedeţi ? zise iarăşi cel mai mare, dacă mă po¬ 
trivesc eu vouă... «Nu-i t mămuca, nu-i mămuca». D-apoi 
cine-i dacă nu ea? Că doar şi eu am urechi. Mă duc să-i 
deschid. 

— Bădică ! Bădică ! zise iar cel mai mic, ascultaţi-mă 
şi pe mine. Poate mai de-apoi a veni cineva şi a zice : 

Deschideţi uşa 

Că vine mătuşa ! 

şi-atunci voi trebuie numaidecît să deschideţi ? D-apoi nu 
ştiţi că mătuşa-i moartă de cînd lupii albi şi s-a făcut oale 
şi ulcele sărmana ?“ 

La prima vedere s-ar părea că locuţiunea stihuită e 
un mod aforistic-ţărănesc de a se exprima. La recitire 
atentă, se vede că este vorba de o mătuşă precisă, bine 
individualizată, deşi mitică, contemporană cu „lupul alb“. 
Chiar’ solidară. Or, „Lupul Alb a , e aspectul pozitiv, be¬ 
nefic al lupului, adică lupul-lyke, luminos, al obîrşiilor 
ciclului, căruia lupul negru din basmul nostru îi este o 
oglindire inversată, satanică ; lupul alb este adevăratul 
„cumătru a al caprei, nu rămăşiţa reziduală din basm, 
am putea spune contemporanul nostru. E aproape inu¬ 
til să subliniem că Alb-Negru a celor doi lupi e un com- 
plementarism, de data asta în succesiune, similar cu sa¬ 
rea şi piperul, din „Soacră“, cu străvechiul şi cel mai 
important simbol extrem-oriental al Yin-Yang-ului, cu 
sigizia Harap-Alb. 

Cine este această enigmatică „mătuşă a , numai adîn- 
cimile memoriei şi înţelepciunii populare o ştiu. în orice 

caz, solidară cu „lupul alb 44 contemporan,* in divinis cu 
el. E o „bătrînă a Veacurilor 44 , după cum Adi-Manu e* 
un „Vechi al Timpurilor 44 ? O străbună a ciclului ? O 
Sfîntă Duminică ? Gaia ? Nu ştim. Perechea s-a stins,, 
altfel spus, s-a resorbit de mult, în indistincţia primor¬ 
dială. 

Iedul cel mare nu ţine seamă de spusele celui mat 
mic şi deschide uşa : cînd colo, lupul. Iedul cel mic se 
vîră iute în horn, cu picioarele pe prichici, tace ca peş¬ 
tele. Cel mijlociu, se ascunde iute sub un chersin. 

O progresie în ascundere. Iedul cel mare, prosteşte,, 
în lumina zilei, al doilea dosit sub un chersin, al treilea 
se estompează în înălţime, în fumul şi întunericul ver¬ 
tical, ca o axă, pe alt plan decît fraţii lui mai mari. 

„Şi, nici una, nici două, lupul, haţ, pe ied (cel mare 
n.n) de gît, îi rătează capul pe. loc şi-l mănîncă aşa de 
iute şi cu aşa poftă, de-ţi părea că nici pe o măsea nu 
are ce pune.“ 

Apoi se aşează pe chersin ; şi, 

„ori chersinu s-a crăpat, or cumătrul a strănutat... Atunci 
iedul de sub chersin, să nu tacă ? Il păştea păcatul şi-l 
mînca spinarea, sărăcuţul ! 

— Să-ţi fie de bine, nănaşule ! 

— A !... ghidi, ghidi, ghiduş ce eşti | Aici mi-ai fost !' 
Ia vinâ-ncoace la nănăşelul să te pupe el J“ 

Şi-l mîncă şi pe el ! Cel mai mic tăcea chitic, „ca 
peştele în borş la foc 44 . 

Subliniem în treacăt, cvasi-identitatea mitului cu acel 
al Scufiţei Roşii, în elementele lui esenţiale. Şi acolo e 
o „mătuşă 44 , bunica fetiţei. Şi în basmul Scufiţei, lupul,, 
aviditatea radicală, înghite pe fetiţă. în versiunea Per- 
rault, cu aceasta se termină basmul; în altele, lupul e 
omorît şi varsă la lumina lumii din nou pe Scufiţă, ca¬ 
lota emisferică a cerului. Tot acelaşi dublu sfîrşit îl gă¬ 
sim şi în diferitele versiuni ale „Caprei 44 care, precum 
am spus, nu se exclud, ci se completează unele pe altele. 

Lupul pleacă şi îşi vede de drumurile sale. Putem 
spune că nu e o fiinţă, ci o tendinţă fundamentală perso¬ 
nificată, atractul invers la Naturii, Aviditatea-Radix, 

foamea nesăţioasă care mistuie tot şi la sfîrşit pe ea 
însăşi. 

înainte de a cerceta mai de aproape natura exactă a 
acestei avidităţi, credem că e instructiv să dăm cîteva 
referinţe din Dante, avînd în vedere autoritatea în ade¬ 
văr „altisimă" a Florentinului în Doctrina Perenă. Vom 
vedea că simbolul e universal, că deci, nu e vorba de 
incontinenţe individuale, ci de funcţiuni cosmice. în pri¬ 
mul cînt al „Divinei Comedii", Dante se află iniţia#, 
înainte de a ajunge la poarta Infernului, într-un codru 
sălbatic, una selva oscura , aceeaşi în care se află Eneas 
în cartea a Vl-a a Eneidei. Acolo îi apar trei fiare, un leu, 
un linx şi o lupoaică, una lupa , pe care ar fi prea sumar 
şi expeditiv să le identificăm cu defecte morale, cum 
fac îndeobşte comentatorii, cu o regretabilă superficialitate. 
Iată cum descrie autorul pe lupoaică : 

„Ed una lupa, che di tutte brame 
sembiava carca nella sua magrezza 
e molte genţi fe’ giâ viver grame.“ 3 

[„Şi o lupoaică, ce de toate foametele, părea încărcată 
în slăbiciunea ei şi multe neamuri le-a făcut să trăiască în 
spaimă.“] 

Punct cu punct, epitet cu epitet, se poate spune la 
fel şi de lupul lui Creangă. 

„...la bestia sanza pace," 4 

[bestia fără pace] cum îi spune Dante, cîteva versuri mai 
jos, 

„E ha natura si malvaggia e ria 
che mai non empie la bramosa voglia. 
e dopo’l pasto ha piu fame che pria.“ 5 
[„Şi are o fire aşa de perversă şi rea 
Că nu-şi mai umple nesăţioasa dorinţă 
Şi după ospăţ îi e foame mai mult ca înainte.** ] 
versuri care arată o vînă subterană ezoterică, din care 
s-au inspirat şi Dante, şi Creangă, şi nenumăratele ver¬ 
siuni care există în lume, ceea ce ne dispensează să vor¬ 
bim de „împrumuturi". 


3 Dante Alighieri, Infernul , I, v. 49—51. 

* Ibidem, v. 58. 

5 Ibidem, vv. 97—99. 

Am vorbit, de simbolismul universal, luminos şi po¬ 
zitiv al lupului. La Dante şi la Creangă, lupul apare sub 
aspectul negativ, tot aşa de universal. Despre ce e vorba 
în el ? De plano , trebuie înlăturate ca superficiale, in¬ 
terpretările morale şi sentimentale, cel puţin dacă vrem 
ca sonda să ajungă la adîncimi. Lupul mănîncă pe cine 
trebuie să mănînce, fie din cauza salubrităţii cosmice* 
fiind vorba de elemente ce nu merită să supravieţuiască, 
ancombrante, fie că e vorba de fiinţe ce trebuie să re¬ 
nască a doua oară, regenerate, adică de elita ciclului. Pe 
plan macrocosmic şi pentru, a situa problema la înălţi¬ 
mea şi amploarea cuvenită, amintim şi pe lupul Fenrir 
care, după mitologia Eddelor, va sfîşia pe Odin, Omul 
Universal, adică lumea, la sfîrşitul timpurilor. Dar un ci¬ 
clu moare ca să nască unul nou. E vorba de un agent 
cosmic bazai, vorace şi nesăţios, care mistuie şi reduce 
la indistincţiune tot ce e trecător, lumea manifestată, la 
starea germinală, operaţie condiţionînd renaşterea. In a- 
devăr, voracitatea nesăţioasă a atractului invers al na¬ 
turii transformă în !atenţe, în seminţe, elementele com¬ 
ponente ale cosmosului, care astfel devin generatorii ci¬ 
clului următor, ale unor Ceruri şi Pămînturi noi, printr-o 
înlănţuire logică şi ontologică. De aici simbolismul ma¬ 
tricial al pîntecelui lupului, care mistuie printr-o miş¬ 
care centripetă lumea, pentru ca prin alta, succesivă şi 
solidară, s-o verse din nou afară centrifug. Astfel,* pîn- 
tecele lupului simbolizează ceea ce hinduşii numesc san - 
dhya punctul critic indistinct care desparte şi leagă două 
cicluri consecutive de existenţă, poarta strimtă cum i 
se spune în creştinism, punct generator al ecuaţiei, timp- 
spaţiu, el fiind principiul şi al timpului şi al spaţiului, 
ca şi ale tuturor condiţiilor limitative. Simbolismul lupu¬ 
lui e macrocosmic cînd e vorba de sfîrşitul unei lumi, 
microcosmic, cînd concernă, moartea şi transfigurarea 
unei fiinţe în stază de realizare iniţiatică. lisus spune 
lui Nicodim : „Amin, amin grăiesc ţie, de nu se naşte 
cineva de sus 44 (din apă şi din Duh) „nu va putea să 
vadă împărăţia lui Dumnezeu* 4 . Şi Nicodim, învăţatul 
din Israel a spus : „Cum poate omul să se nască fiind 
bătrîn ? Au poate a doua oară să intre în pîntecele maicii 

sale şi să se nască ?“ 6 exact ceea ce trebuie să facă : să 
reintre, reducîndu-se la punct, în sandhya, în pîntecele 
lupului, de unde va fi expulzat din nou, renăscut în altă 
lume. In treacăt citatul arată că această învăţătură esen¬ 
ţială, se pierduse în Israel, deoarece un, învăţat ca Ni- 
codim, nu o mai înţelegea. Şi ca o parafrazare, Iisus 
spune mai tîrziu : 

„Adevărat, adevărat zic vouă : dacă grăuntele de grîu- 
care cade pe pămînt nu va muri, rămîne singur ; iar 
dacă va muri, aduce multă roadă. 

Cel ce îşi iubeşte viaţa, o va pierde şi cel ce îşi urăşte 
viaţa în lumea aceasta, o va păstra pentru viaţa de 
veci“ 7 . 

Intrarea în pîntecele lupului, a ceea ce se numeşte 
„regressum in utero a , în psihanaliza modernă, redus ca¬ 
ricatural la traumatismele psihice. In alchimie, disciplină 
sapienţială, problema e complet pusă. Astfel, în Rosarium 
Philosophorum, Gdbricus (unul din numele Materiei) este 
dizolvat în atomii lui componenţi, după ce a intrat în 
pîntecele Beyei (unul din numele matricei cosmice) 8 . In 
altă versiune a mitului 9 , Marte dă Lupului, care e fiuî 
lui Saturn, bîntuit de foamea cea mai ascuţită fjame 
acerrima occupatus) să mănînce corpul regelui. Dar 
aceasta e numai prima parte a operaţiei, urmată rigu¬ 
ros de reînvierea mortului. Cele două faze ale operaţiei 
sînt perfect indicate într-o gravură din cartea alchimis¬ 
tului M. Meyer Scurinium Chymicum (Francoforti, 1687). 
în primul plan, lupul sfîşie şi mănîncă pe Rege ; în pla¬ 
nul din fund, acelaşi lup se află în mijlocul unui foc 
care-1 face cenuşă, regenerînd şi eliberînd astfel pe rege,, 
teafăr şi renăscut. Dacă în locul regelui, am pune iezii, 
gravura ar putea ilustra versiunile complete ale mitu¬ 
lui Caprei. Este de asemenea, o ilustraţiune a secvenţei 
lykos-lyke, lup-lumină, lup negru-lup alb. 


6 Ioan, III, 3—4. 

7 Ioan , XII, 24—25 

8 „Nam Beya ascendit super Gabricum et includit eum in 
suo utero, quod nil penitus videri potest de eo... et in partes in- 
dividibilis dividit u , adică în atomi. 

9 Reprodusă de C. G. Jung în : Psychologie und Alchefiiie r 
Ziirich, Racher Verlag, 1944, Figura 175, p. 462. 

E firesc ca în prima etapă, Moartea să fie întovără¬ 
şită de regressum in uter o, de care vorbeam mai sus, uter 
simbolizat de burta lupului. Iedul cel mic scapă, mai exact 
lui nu-i este necesară, pentru că se refugiază în alt uter, 
superior, peştera hornului întunecat, după cum Zeus nu 
a mai avut nevoie să treacă prin pîntecele lui Saturn, ca 
fraţii săi, pentru că s-a adăpostit în peştera de pe mun¬ 
tele Ida, Axis Mundi, privegheat de Capra siderală. 

A noastră se întoarce acasă, dar nu mai era decît ie¬ 
dul cel mai mic care să-i deschidă. Nu-i mai rămîne alt¬ 
ceva decît să pregătească răzbunarea, care transpusă pe 
plan universal, semnifică restabilirea şi întărirea ordinii 
năpădite de puterile Haosului. în recriminările ei capra 
se jeluieşte : 

„— Ia las’ că l-oi învăţa eu! Dacă vede că-s o văduvă 
sărmană şi c-o casă de copii, apoi trebuie să-şi bată joc 
de casa mea ?“ 

Se identifică deci, fără nici un văl, cu văduva simbo¬ 
lică, din toate iniţierile : Isis, Demeter, Maica Domnului, 
Iştar, pe care o găsim în nenumărate basme româneşti, 
văduvită, golită de principiul ei solar. Acest simbolism 
^ corolar cu acel al Orfanului. 

Şi se pune pe lucru şi s-apucă de făcut bucate, ade¬ 
vărat praznic cum se cuvine pentru mort de aproape. 

Lîngă casă era o groapă adîncă (unde e o gură de 
Rai, se cască şi Iadul). Capra umple groapa cu jăratec, 
ca să ardă focul mocnit. După asta, aşează o leasă de 
nuiele numai înţinată şi nişte frunzări peste dînsa ; peste 
frunzări toarnă ţărînă şi peste ţărînă, aşterne o rogojină, 
într-un cuvînt face totul ca să inspire încredere lupului, 
adică ceea ce reprezintă el în acest* moment al basmu¬ 
lui : un ciclu uman în plină descompunere, dar stupid 
încleştat pe iluzia securităţii şi a. solidităţii, mascîndu-i 
focul ce-i mocneşte sub picioare. Şi ca tron derizoriu, al 
iluzoriului, al efemerului şi al fragilităţii, „îi face un 
scăueş de ceară, anume pentru lup w , spune Creangă cu 
o rigoare şi preciziune verbală, de-a dreptul uluitoare. 

Apoi, capra porneşte prin pădure, pînă ce dă de o 
prăpastie grozavă şi întunecoasă şi pe o tihăraie dă cu 

„crucea peste lup 44 spune admirabil basmul, ll pofteşte 
la praznic. Bruta, orbită de lăcomia-i fără fund, nu bă¬ 
nuieşte nimic şi acceptă. 

Lupul se aşează pe tronul său efemer de ceară aproape 
topită şi 


„începe a mînca hîlpav; şi gogîlţ, gogîlţ, gogîlţ, îi mer¬ 
geau sarmalele întregi pe gît. 

— Dumnezeu să ierte pe cei răposaţi, cumătră, că bune 
sarmale ai mai făcut ! 

Şi cum ospăta el, buf ! cade fără sine în groapa cu 
jăratec, căci scăueşul de ceară s-a topit şi leasa de pe 
groapă nu era bine sprijinită: nici mai bine, nici mai rău,, 
ca pentru cumătru. 

Ei, ei ! Acuma, scoate lupe ce-ai mîncat !“ 


adică, nu numai praznicul, dar şi pe cei doi iezi mar 
mari, cum se întîmplă de fapt în alte versiuni. Am amin¬ 
tit mai sus, că acelaşi lucru se întîmplă şi cu Scufiţa 
Roşie, redată uneori lumii. Versiunile completîndu-se, 
mitul se reîntregeşte. 

Lupul nostru se preface în scrum, adică revine la 
elementul lui originar, Materia Primă. 

Referinţele tradiţionale la sfîrşitul Vîrstei Negre prin 
foc la Ekpyrosis şi la azvîrlirea Bestiei în Abis sînt nu¬ 
meroase. Alegem două : 

Una în Apocalips , XIX, 20 : „Şi fiara a fost prinsă 
şi împreună cu ea a fost prins şi proorocul mincinos. [... ] 
Amîndoi au fost aruncaţi de vii în iazul cel de foc... 44 ' 

Iar în XX, 1—3 : „apoi am văzut un înger pogorîn- 
du-se din cer [... ] a pus mîna pe balaur, pe şarpele cel 
vechi care este diavolul şi satana [...] l-a aruncat în 
adînc si l-a închis acolo şi a pecetluit intrarea deasupra 
lui 44 . 

A doua referinţă e din Dante; vestind pe Veltro y 
Ogarul simbolic, care la sfîrşitul timpurilor va lupta cu 
lupoaica, spune : 

„Questi la caccerâ per ogni villa 

fin che l’avrâ rimessa nello inferno 
lâ onde invidia prima dipartilla.“ 

(Inferno, I, 109—111). 
;I„Acesta (Ogarul) o va alunga din toate locurile — pînâ 
o va arunca în Infern, de unde, la început, a trimis-|o 
Invidia. ai J 

Prin „Invidia a se înţelegea tehnic de către Dante şi 
de tovarăşii lui „Fedeli d’Amore“ Aviditatea radix, A- 
tractul invers, foamea compactantă bazică, devorînd Ma¬ 
teria Universului, pentru a o primeni. 

Mai menţionăm în treacăt cîteva aspecte din acest 
inepuizabil mit. Cititorul atent va vedea înrudirea dintre 
*ele. 

Lykson, al cărui nume însemnează Lup înşelător, fiul 
lui Pelasgos, a civilizat cel dintîi Arcadia şi a instituit 
cultul lui Zeus Lykaios, Zeus lup-lumină. A mîniat însă 
pe Părintele zeilor şi al oamenilor, omorînd un copil 
•şi amestecîndu-i carnea cu mîncarea oferită Zeului, care 
îi era oaspete. Acesta l-a prefăcut în lup şi i-a făcut 
■casa scrum, dîndu-i foc, adică, exact ce-i face capra 
lupului în basmul nostru, capra, mama adoptivă a lui 
Zeus. Aceste similitudini şi contaminări de mituri sînt 
fireşti, cum ştim că au ieşit din aceeaşi matriţă comună, 
uneori că din cauza identităţii lor funcţionale diferite 
personaje sau evenimente se topesc într-unul singur, iar 
alteori desemnări de persoane sau evenimente să nu re¬ 
prezinte decît analogii. 

Că acest sfîrşit de basm e în realitate un ritual de 
iniţiere, a cărui finalitate este a doua naştere (regene- 
ratio), o dovedeşte similitudinea lui cu sărbătoarea ro¬ 
mană, Lupercalia. 

„Zeul-Lup are un caracter antitetic. Cum o indică 
mitul alăptării gemenilor divini, încarnează principiul 
vital. Dar în toate religiile antice este şi un animal in¬ 
fernal. Zeul-Lup domneşte asupra lumii morţilor. Lupul 
după o concepţie foarte răspîndită în Antichitate, e în 
acelaşi timp, tatăl oamenilor şi mormîntul lor; cum a 
spus-o S. Reinach, îi cheamă la viaţă şi-i resoarbe (su¬ 
blinierile sînt ale noastre). O serbare în onoarea zeului 
ţine de domeniul funerar. 

Sărbătoarea „Fauni sacra w , menţionată de Ovidiu, m 
Faste II, 268, are un caracter funerar. 

Era invocat întîi Faunus (Pan), apoi se sacrifica un 
ţap (unul din iezii basmului nostru). Doi tineri de neam 
nobil erau duşi lingă victimă. Un grup de oameni numit 
Lupercii, îşi tăiau curele din pielea ţapului sacrificat, 
încinşi cu aceste cingători, o alergare rapidă îi purta în 
jurul Palatinului. Odată alergarea terminată, un banchet 
ritual reunea pe actorii acestui straniu simulacru. 4410 

La Creangă : 

„Şi auzind caprele din vecinătate de una ca asta, tare 
le-a mai părut bine ! Şi s-au adunat cu toatele la priveghi 
şi unde nu s-au aşternut pe mîncate şi pe băute, veselin- 
du-se împreună...“ 

Lăsăm cititorului plăcerea să aplice în amănunt de¬ 
taliile din articolul lui Lambrecht. Are toate datele pen¬ 
tru acest exerciţiu de ascuţime mintală. 

Ospăţul de la sărbătoarea Lupercalia, ca şi acel al 
caprelor din povestea lui Creangă, este ceea ce numeşte* 
G. Dumezil un „Festin d’Immortalite 44 , un ospăţ ritual 
cu caracter euharistie. 

Mai menţionăm : 

Amaltheea a avut cu Hermes pe Pan, frate de lapte cu 
Zeus. După unii mitologi, Amaltheea a fost transfor¬ 
mată în constelaţia Caprei, după alţii în aceea a Capri¬ 
cornului. Mitologia nefiind cantitativă, diferitele per¬ 
spective se completează, nu se exclud. Capricornul se gă¬ 
seşte astrologie în Ianua Coeli, în vîrful Cerului, în 
Poarta lui, în momentul solstiţiului de iarnă. Faptul este 
o justificare a celor spuse la început. Creangă, în Capra 
cu trei iezi, desăvîrşeşte actualizarea Axei lumii, care 
uneşte Cerul cu Pămîntul, vîrful inferior fiind înfipt în 
tenebrele Soacrei cu trei nurori, care astfel se situează, 
la solstiţiul de vară, numit „Ianua Inferni 44 . Identifica¬ 
sem pe cele trei nurori cu cele trei Iele, cărora li se mai 


10 G. Lambrecht, „Les Lupercales, une fete pred£iste ?“ în :: 
Hommage ă Joseph Bidez et ă Franz Cumont, Bruxelles, Latonus. 
f. a. p. 170—173. 

zice şi Rusalii şi Sînziene. Or, marea sărbătoare păgînă 
a Sînzienelor se plasează la solstiţiul de vară, la Ianua 
Inferni. Atunci eficacitatea şi virulenţa lor sînt mai pu¬ 
ternice, în vederea topirii miasmelor care ies din lumea 
întunecată. Vîrtejul lor sumbru restabileşte echilibrul. 
Mi se pare semnificativ că humuleşteanul a descris cei 
doi poli, unind Ianua Inferni cu Ianua Coeli, în două 
basme consecutive, urmîndu-se unul pe celălalt. De aceea 
trebuie totdeauna să se respecte secvenţa,’ nu numai în 
publicare, dar şi în comentar, fiind oarecum voinţa au¬ 
torului, implicită în succesiunea şi solidaritatea povesti¬ 
rilor. 

Dacă, groapa cu jăratec e identificabilă cu incendiul 
care va aprinde lumea la sfîrşitul zilelor, o regăsim şi 
în Athanorul hermetic, de formă cilindrică şi el, cuptor 
al lui Hermes, matrice a tuturor palingeneziilor, în care 
arde totdeauna un foc lent, imperios cerut de Arta Re¬ 
gală. Şi acest detaliu esenţial îl ştia Creangă : 

„...apoi umple groapa cu jăratec şi cu lemne putregă- 
ioase ca să ardă focul mocnit.“ 

Dacă nu se respectă cerinţa fundamentală, germenii vii 
ai lui Magnum Opus, iezii din pîntecele lupului, ar fi 
calcinaţi. Temperatura unui pîntece de mamă nu e ace¬ 
eaşi cu a unui furnal de combinat siderurgic. Se poate 
simţi prin acest exemplu, deosebirea între un foc dis¬ 
trugător şi unul viu. 

S-ar putea ca divina Capră să fi fost totemul unei 
vaste împărăţii mitice, preistorice, dar nicidecum ireale, 
de la care nu ne-au rămas decît zvonuri, cărora, în lipsă 
de altceva, ar fi imprudent să nu le acordăm nici o au¬ 
dienţă. Aşa s-a întîmplat*cu o faimoasă tradiţie, aceea a 
Atlantidei. Atîta vreme cît veştile de la continentul pier¬ 
dut se limitau la informaţiile din Critias şi din Timeu 
ale lui Platon, Insula scufundată a trecut drept un mit, 
in sensul modern al cuvîntului; de cînd au început să 
apară semne mai „palpabile* despre existenţa ei, Atlan¬ 
tida nu mai este mitică şi e păcat; ca mit era mult mai 
interesantă, în adevărul ei pur. 

Aici trebuie să insistăm puţin, pentru că problema 
Atlantidei şi a tradiţiei ei respective, în raporturile ei 
cu tradiţia hyperboreană, nordică, în adevăr primordială 
în ciclul nostru de umanitate, este capitală pentru înţe¬ 
legerea dezvoltării ciclice şi, lucru semnificativ, o cheie 
majoră pentru decriptarea operei lui Creangă şi a bas¬ 
mului românesc. Altfel spus, epoca lui Creangă, printre 
altele, e şi o cheie ciclică. 

Sîntem reduşi la cele mai sumare informaţii cînd 
vrem să studiem preistoria, din cauza lipsei progresive, 
pe măsură ce ne urcăm în timp, a documentelor scrise ; 
şi preistoria începe foarte devreme, prin secolul VII înain¬ 
tea erei noastre, cu excepţia Egiptului, Mesopotamiei 
şi Chinei. Ne rămîn doar tradiţiile orale şi ele aşter¬ 
nute pe hîrtie, cu milenii mai tîrziu după ce au avut 
loc evenimentele pe care le povestesc. Şi pentru ca lu¬ 
crurile să se încurce şi mai mult, întîmplările au o co¬ 
loratură net mitică, ceea ce permite primului venit să 
le respingă în bloc, în numele sacrosanctului bun simţ 
şi a experienţei de toate zilele. 

Personal, admitem autenticitatea şi valoarea infor- 
matorie a predaniilor orale, mai tîrziu scrise, despre tim¬ 
purile străvechi, şi considerăm ca un semn de extremă, 
superficialitate neatenţia cercetătorilor. Faptul că Mom* 
msen escamotează legenda întemeierii Romei şi a rega¬ 
lităţii nu rezolvă problema întemeierii „Urbs“-ului. Preju¬ 
decăţile s-au risipit de atuncea şi nici un istoric nu şi-ar 
mai putea permite să deconecteze începutul Romei de mi¬ 
tul ei. Se simte acum că legenda şi istoria formează un 
tot. 

Vedele afirmă categoric tradiţia habitatului primitiv 
al hinduşilor, nu în ţara desemnată astăzi cu numele de 
India, ci într-un ţinut extrem nordic, chiar polar. Infor¬ 
maţia este cu atît mai preţioasă, cu cît Tradiţia hindusă 
e ieşită direct din marea Tradiţie Primordială a ciclu¬ 
lui, de origine nordică. Grecii o numeau „hyperboreană", 
(Suprem Nordică). Homer vorbeşte de Ogygia, „unde sînt 
revoluţiile Soarelui", expresie enigmatică ce nu ar putea 
avea altă semnificaţie decît că, acolo, soarele are o miş¬ 
care de rotaţie în jurul Zenitului, fără să apună nici¬ 
odată. 


87 



Ca să ajungă în locul de astăzi, Tradiţia Nordică a 
trebuit, în mod necesar să se scoboare din zona polară 
de-a lungul unei Axe Nord-Sud, cu diferite etape. Se 
•spune că acest ax se află pe zona unui meridian care 
desparte exact în două pămînturile locuibile, din punct 
de vedere al suprafeţei, străbătînd, în acelaşi timp, cea 
mai mare întindere de pămînt, şi acesta este meridianul 
Marii Piramide. 

Pe de altă parte, tradiţia despre Atlantida situează 
în Oceanul Atlantic, deci în Occident, „Insula scufun¬ 
dată sub valuri “. Amintirea ei nu a putut subzista decît 
transmisă de locuitorii care au scăpat din diluviu, după 
cum o indică mitul Potopului lui Noe, care de fapt se 
•referă la Atlantida. 

La prima vedere s-ar părea că ambele tradiţii se ex¬ 
clud, pentru că multe şcoli pseudoesoteriste din Occi¬ 
dent, consideră Atlantida ca matca tuturor tradiţiilor 
din lume. Dar cine are date exacte despre Tradiţia Pri¬ 
mordială şi localizarea ei geografică îşi dă seama că 
Hyperboreea şi Atlantida nu se exclud şi că ultima era 
riguros subordonată primei, pentru că tradiţia atlantă 
a fost o readaptare relativ tardivă a Tradiţiei Hyper- 
boreene. între ele nu a putut exista o concurenţă, ci 
doar o răzvrătire a civilizaţiei atlante, sancţionată pro¬ 
videnţial prin potop. 

Acestea sînt tradiţii orale, tardiv puse în scris. S-ar 
putea conjectura că migraţia din Atlantida, în ajunul 
dezastrului, să fi luat calea ţărilor europene riverane cu 
'Oceanul Atlantic şi al Africii de Nord. Migraţia a putut 
ajunge pînă în Egipt, Egeea, Siria, Chaldeea, Asiria, Fe- 
nicia, deci, cum spuneam, de-a lungul unui ax în direc¬ 
ţia Vest-Est. în regiunile sus-citate trebuie să se fi pro¬ 
dus o inevitabilă întîlnire cu axul hyperborean, cobo- 
TÎnd din Nord spre Sud. Dar, pe vremurile acelea, întîl- 
-nire însemna şi joncţiune a tradiţiilor respective, din 
care aveau să rezulte diferitele forme de tradiţii, proprii 
sfîrşitului de Manvantara. în orice caz nu e vorba de o 
resorbire a tradiţiei atlante în tradiţia hyperboreană, 
<ceea ce ar fi suspendat mersul ciclului, ci „de fuziune 
între forme prealabil diferenţiate, care să dea naştere 
<altor forme adaptate la noi circumstanţe de timp şi de 

locuri; şi faptul că cele două curente apar oarecum au¬ 
tonome poate contribui la întreţinerea iluziei unei inde¬ 
pendenţe a tradiţiei atlante. 44 13 In altă parte, Guenon 
sugerează că, în tradiţiile noi constituite, ar fi pur hy- 
perboreană doctrina metafizică, pe cînd doctrinele cos¬ 
mologice ar fi atlanteene, ocupîndu-se exclusiv de lu¬ 
mea „intermediară 4 *, ca Alchimia, Astrologia, Cosmogo¬ 
nia, Ştiinţa numerelor şi multe altele. Metafizica se 
ocupă exclusiv de căutarea Supremului, a Sinelui brah¬ 
man. Precizăm că în Occident, ştiinţele cosmologice in¬ 
termediare sînt înglobate sub numirea generală de Her- 
metism. îndeobşte, ar fi atlant tot ce ţine de cultul Marii 
Mame, de aspectul feminin al Supremului (şi nu de per¬ 
sonaje feminine intermediare, fie ele informale, ca Iana- 
Sînziana, Zînele, Sînzienele, care se găsesc şi în Tradi¬ 
ţia Primordială). Se consideră ca fiind rezultatul unei 
asemenea fuziuni, civilizaţiile egiptene, caldeene, siriene, 
feniciene şi, ceea ce ne interesează mai de aproape, ci¬ 
vilizaţia mino-egeeană, cu centrul în Creta. Or, în Creta 
s-a localizat mitul Caprei, alăptînd pe Zeus, şi aici avem 
o ilustrare a celor spuse mai sus. Raportul între tradi¬ 
ţia hyperboreană şi cea atlantă este cel de la masculin 
la feminin, de la esenţă la substanţă. Or, în Creta, ca 
şi în basmul românesc, Capra dă hrana, elementul sub¬ 
stanţial, lui Zeus, al cărui simbolism este incontestabil 
hyperborean-nordic, deoarece e fiul lui Kronos, nume al 
cărui rădăcină înseamnă „înălţime 44 , „coroană 44 , „vertica¬ 
litate 44 , ca axul Nord-Sud. 

S-ar putea ca divina Capră să fi fost, cum spuneam, 
o desemnare a Supremului în Atlantida, devenind oa¬ 
recum secundară în noile tradiţii rezultînd din fuziunea 
nordică vestică de care am vorbit mai sus. E posibil ca 
divina Capră să fi fost un Totem al unei vaste arii tra¬ 
diţionale, localizată mai ales în Mediterana Orientală. 

Aigos însemnează Capră în greceşte ; Marea Egee e 
marea Caprei; Creta minoiană e insula Amaltheei, deci 
insula Caprei; Egeu, miticul rege al Athenei, tatăl lui 
Theseu, înseamnă „căpresc 44 . Insula Egina e „puterea ca- 


13 Rene Guenon, La place de la Tradition atlanteenne dans 
le Manvantara , în „Le Voile d*Isis“, anul 1931, p. 495—496. 

prei a , ca şi Egystos, omorîtorul lui Agamemnon, soţul 
Clytemnestrei, omorît la rîndul său de Oreste. In sfîrşit 
Egiptul (Aigyptos) e un supin şi înseamnă ţap. 14 

Culoarea simbolică a tradiţiei hyperboreene este Albul 
sau Verdele, a tradiţiei atlante, Roşul. Le reprezintă în> 
basmele noastre Alb sau Verde-împărat pentru prima* 
Roş-împărat pentru a doua. îşi poate oricine da seama 
de importanţa acestui fapt, mai ales cînd se susţine de 
către unii că singurele veşti directe despre Atlantida sînt 
platoniciene. Am avea deci şi izvoare româneşti autoh¬ 
tone. 

Ştiinţele pur metafizice sînt, ca să întrebuinţăm ter¬ 
minologia hindusă, date în depozitul Brahmanilor, al 
castei sacerdotale; ştiinţele intermediare, cosmologice* 
sînt păstrate de kşatriya, de casta războinicilor. 

Cîtă vreme ierarhia domeniilor de cunoaştere ale 
Metafizicii şi ale Cosmologiei este păstrată, fiinţează şi 
subordonarea firească, în natura lucrurilor, a kşatriylor 
faţă de brahmani, şi lumea e în ordine, deoarece cosmo¬ 
logia îşi are rădăcinile fireşti în lumea imuabilă a Idei¬ 
lor. Cînd ştiinţele cosmologice îşi taie rădăcina lor ce¬ 
rească, negîndu-şi propriul lor principiu, încep catas¬ 
trofele, întîi în domeniul social, apoi pe plan cosmic, 
omul fiind central în starea lui de fire. Se pare că prima 
mare revoltă de acest gen, s-a întîmplat în Atlantida. 

Am spus mai sus că predominarea castei războinicilor 
e solidară cu apariţia unui sacerdoţiu feminin, foarte vi¬ 
rulent. El e vizibil în toată opera lui Creangă, aproape 
în fiecare basm, fiind învins sau jugulat pînă la sfîrşit, 
ceea ce arată puritatea şi marea vechime a acestor basme- 
In toate, ierarhia este păstrată neclătinat. Cele mai multe 
din basmele humuleşteanului concernă lumea interme¬ 
diară, deci au o inevitabilă moştenire atlantă ; mai în 
toate, încercările de revoltă a principiului feminin de¬ 
viat, devenit nociv prin aceasta, sînt fără milă nimicite. 
(Soacra cu trei nurori. Capra cu trei iezi, dacă asimilăm 
pe lupus cu lupa, Punguţa cu doi bani, Povestea lui Stan 
Păţitul, Fata babei şi fata moşneagului, Povestea porcu- 


14 Am găsit aceste etimologii în magistrala lucrare a lui 
Robert Graves, The Greek Myths. London, Penguin Books. 1958. 

lui). In Povestea porcului şi în Harap Alb , Creangă ne 
dezvăluie lumea „ultimei Thule a , lumea Tradiţiei Pri¬ 
mordiale, de tonalitate strict hyperboreană, cum se va 
vedea. 

In încheiere, Capra cu trei iezi e un basm eshatologic, 
structurat pe tema Morţii şi Transfigurării. Pentru trăi¬ 
rea lor, ne-a fost dată viaţa pe pămînt. Restul e deşer¬ 
tăciune. Goethe ne porunceşte : 

„Ştirb und werde !“ 

[„Mori şi devino !“] 

Dacă nu : 

„Bist du nur ein truber Gast 
Auf der dunklen Erde.“ 

[„Eşti numai un oaspete turbure, pe pămîntul 
întunecat."] 



PUNGUŢA CU DOI BANI 


E în logica intrinsecă, în natura lucrurilor, ca reali¬ 
tăţile unui plan superior să se reflecte pe un plan infe¬ 
rior sub formă de simboluri din cauza raportului de ire¬ 
versibilitate dintre Principiu şi Manifestare. Faptul de¬ 
curge în mod irezistibil din principiul de raţiune nece¬ 
sară. Ens contingens este condiţionat de ens necessarium 
şi, ca atare, îi oglindeşte posibilităţile, dar ca oglinda, 
în mod inversat, ceea ce e evident sus, jos este criptat, 
învăluit, necesitînd deci o interpretare, care este în fond 
o răscumpărare a lui Dionysos din temniţa Titanilor. Su¬ 
premul se oglindeşte prin glife în lumea noastră diin 
cauza dependenţei acesteia faţă de Energia Primă. 

Existenţa Universului, a Manifestării Integrale, e 
condiţionată de polarizarea Principiului în doi termeni 
complementari, Esenţă şi Substanţă, numiţi în Tradiţia 
hindusă Puruşa şi Prakriti, care, rămînînd în ei înşiri 
nemanifestaţi, produc în cîmpul de forţă dintre ei Mani¬ 
festarea Integrală. Acest cuplu primordial este mirionim : 
Puruşa-Prakriti, Plus-Minus, Pozitiv-Negativ, Bărbat-Fe- 
meie, Verticală-Orizontală, Soare-Lună, Cer-Pămînt etc. 
etc. etc. Cuplul exemplar Bărbat-Femeie e o pildă ana¬ 
logică a celorlalte perechi pentru că este cel mai evi¬ 
dent pentru oameni, dar nu cel mai important în sine. 

Acest cuplu e prezent în planul hominal nu numai 
ca elementul cauzal şi productiv al perpetuităţii speciei, 
prezent în ea prin continuitate, ci şi ca martor oarecum 
în lumea noastră, a perechii primordiale, Puruşa-Prakriti, 
polarizare a Principiului nemanifestat, la rîndul ei şi ea 
nemanifestată, rămînînd în afara Cosmosului pe care-I 

produce, deasupra şi dedesubtul lui. Pe cînd în speţă 
perechea este efectivă, cuplul Puruşa-Prakriti, pentru 
motivele spuse mai sus, nu poate fi prezent în planul 
nostru de existenţă decît ca simbol, infiltrare a planului 
cauzal, cuplu fără de moarte, martor perpetuu al ciclu¬ 
lui, dar neafectat de el. Ca să fie deosebit de perechile 
mereu reînnoite care perpetuează specia, li se desem¬ 
nează în tradiţia populară, transcendenţa şi neangajarea 
prin nume „sterile 44 , ca acelea de Moş şi de Babă („a fost 
odată un moş şi o babă 44 ) ; e un fel de a li se indica ve¬ 
chimea şi preexistenţa şi a se arăta că sînt o dedublare 
a ceea ce se numeşte în anumite tradiţii, „Bătrînul Tim¬ 
purilor 44 , „Vechiul Veacurilor 44 . „Indistincţiunea 44 acestei 
polarizări este bine subliniată prin rolul, aparent şters, 
în realitate transcendent, al perechii de bătrîni. în rea¬ 
litate, ei condiţionează din culise lumea şi comedia exis¬ 
tenţei, prin simplu act de prezenţă. Dacă se întîmplă să 
aibă copii, vin dintr-un ev preexistent ; dacă îi au în 
cursul desfăşurării mitului, e din poruncă dumnezeiască, 
în felul lui Abraham şi al Sarei, al lui Deucalion şi al 
Pyrrhei. 

De înţelegerea şi de dezbinarea lor depind ordinea şi 
dezordinea din univers, sau, pe plan mai restrîns, din 
omenire, ţinînd seama că e în natura simbologiei, ca o 
simplă gospodărie la ţară să reprezinte întregul cosmos, 
după cum şi Ceahlăul este Axis Mundi, dar şi un creion 
ţinut vertical între degete. 

în trei basme ale lui Creangă, perechea vetustă şi 
fără vîrstă apare în ipostaze diferite, dar în toate ca 
martoră a carierei basmului, în realitate condiţionînd-o, 
cum am spus. în ipostaza cea mai pură, mai tradiţională, 
ea se manifestă în Povestea Porcului. în Punguţa cu doi 
bani, perechea e dezbinată, nu în război, dar ostilă, fie¬ 
care din cei doi termeni avîndu-şi gospodăria lui ; e un 
fel de maniheism care desparte universul în două tabere 
antagoniste, prin uitarea principiului comun. Este o dez¬ 
ordine ciclică. Ca să facem o schemă, „moşul 44 emite 
Cocoşul, iar „Baba 44 toate forţele ostile care încearcă să 
nimicească opera lui de restaurare solară şi virilă. Ex¬ 
pediţia e dusă pînă la bun capăt. Dezordinea e mult mai 
gravă în Fata Babei şi Fata Moşneagului. Nu în două 

gospodării, ci într-una războiul e dezlănţuit; în realitate 
tirania babei este o cvasipermanenţă pînă la interveni- 
rea elementului providenţial care fulgeră din senin şi unde 
te aşteptai mai puţin, ca în orice mit soteriologic. Fe¬ 
minitatea covîrşeşte aproape total masculinitatea, ca în 
vremea Amazoanelor. Dar tot o femeie restabileşte dem¬ 
nitatea sexului ei, Fata Moşneagului. 

In Povestea Porcului, perechea de bătrîni are o va¬ 
loare în întregime pozitivă, la nivelul cel mai înalt al 
simbolismului ei, care este armonic şi complementar. Mo¬ 
şul şi baba sînt părinţii adoptivi, „crescătorii" lui Făt- 
Frumos cum le spune Creangă, cu o nuanţă alchimică de 
„multiplicare", de „prosperatio", în împlinirea lui „Mag- 
num Opus". Sînt părinţii adoptivi nu numai ai „Avata¬ 
rului", dar şi a întregului ciclu, „Veghetorii" lui, „Egre- 
gorii" cum le spuneau Gnosticii, supraveghind fără şo¬ 
văire manifestarea tuturor posibilităţilor lui, dinainte 
stabilite de „Vişva Karma", „Marele Arhitect al Univer¬ 
sului". Influenţa feminină nocivă din Povestea Porcului 
este aceea a împărătesei, mama soţiei lui Făt-Frumos, 
conjugată cu aceea a „Tălpii Iadului" şi a scroafei cu cei 
doisprezece purcei. 

Am dat aceste date provizorii şi prealabile pentru 
că avem de-a face cu un grup de basme cu un numitor 
comun. Natural, vom reveni şi le vom dezvolta cînd va 
veni timpul. 

Iată cum situează Creangă problema de la început, 
în primul basm din grup : 

„Era odată o babă şi un moşneag. Baba avea o găină 
şi moşneagul un cucoş. Găina babei se oua de ci te două 
ori pe fiecare zi şi baba mînca o mulţime de ouă ; iar 
moşneagului nu-i da nici unul. Moşneagul pierdu într-o 
zi răbdarea şi zise : 

— Măi babă, mănînci ca în tîrgul lui Cremene. Ia 
dă-mi şi mie nişte ouă, ca să-mi prind pofta măcar. 

— Da cum nu! zise baba, care era foarte zgîrcită. 
Dacă ai poftă de ouă bate şi tu cucoşul tău să facă ouă 
şi-i mînca ; că şi eu am bătut găina şi iacătă cum se ouă.“ 

Fiecare membru al perechii are atributele proprii ale 
sexului său, obiectivate în animale, în acelaşi timp fa¬ 
miliare şi mitice. Deci nu se poate închipui nimic mai 
mult făcut pentru întregire, pentru completare şi înţe¬ 
legere decît acest cuplu. O ostilitate larvară ridică un 
gard între cele două gospodării, caz frecvent în lumea 
obişnuită ; la nivelul mitic poate să însemne mai mult. 
încă o dată trebuie să revin, pentru că e vorba de reali¬ 
tăţi esenţiale ciocnind prejudecăţi tot aşa de înrădăcinate: 
detaliile cele mai anodine, faptul zilnic cel mai trivial 
îşi văd limitele desfiinţate, dacă sînt transpuse, cum e 
legitim şi obligatoriu, în realităţi cosmice incomensura¬ 
bile, în Prototipuri, printr-un simplu proces de urcare 
de la efect la cauză. Bîta unui cioban este Axul polar, 
cele şapte găuri ale fluierului său sînt lungimi de undă, 
mesajele celor şapte planete ; cuşma frigiană a lui Atys 
simbolizează în misterele frigiene emisfera superioară a 
Cerului \ un gorgan în care era înfipt o suliţă actuali¬ 
za pentru sciţi Muntele Polar, certurile a doi bătrîni pof¬ 
ticioşi pentru nişte ouă, sînt simptomul unei învrăjbiri 
între sexe, fatale dar providenţiale, pentru că precipită 
sfîrşitul necesar al unui ciclu uman. Atitudinea competi¬ 
tivă este în acelaşi timp actuală, dar e şi ultimul zvon 
al răzvrătirii unui sacerdoţiu feminin contra Autorităţii 
Supreme. 

Feminismul nu datează de astăzi ; e ultimul reflex 
al unei racile imemoriale. Caracteristica acestui secesio- 
nism feminin este sterilitatea. E rural, dar corect redat 
în povestea lui Creangă, cînd ni se indică sterilitatea ouă- 
lor găinii babei. Fapt semnificativ, cocoşul moşului şi 
găina babei nu fac cuplu, deci germenii găinii nu pot 
avea posteritate, care trebuie înţeleasă mai ales sub for¬ 
ma ei spirituală. Găina nici nu-şi poate cloci ouăle pen¬ 
tru că i le mănîncă pe toate baba. Din punct de vedere 
microcosmic, iniţierea feminină, cînd se bizuie numai 
pe ea însăşi, nu poate da decît cel mult stări orgiastice, 
somnambulice, fără posibilitate de coagulare, de trecere 
de la potenţă la act, de la ou la entitate vie. Această 


1 Jerome Carcopino, La basilique pythagoricienne de la Porte 
Majeure, Paris, L’artisan du livre, 1926. 

feminitate deviată, devenită apoi subversivă, e vag amin¬ 
tită de tradiţiile despre amazoane. Guenon lasă să se în¬ 
ţeleagă că această subversiune îşi are îndepărtata ori¬ 
gine în Atlantida, solidară cu o răzvrătire a războinici¬ 
lor contra autorităţii sacerdotale. 

„...ceea ce permite ca lucrurile să meargă atît de de¬ 
parte, este că aşa-zisa «contrainiţiere» (imagine satanică 
a adevăratei iniţieri n.n.) [...] nu poate fi asimilată cu o 
invenţie pur umană [...] trebuie în mod necesar [...] să 
purceadă din izvorul unic la care se rataşează orice ini¬ 
ţiere [...], dar purcede printr-o degenerare mergînd pînă 
la gradul său cel mai extrem, adică pînă la acea «inver¬ 
sare» care constituie «satanismul» propriu-zis. [..] Aces¬ 
tea conduc logic la concluzia că degenerarea trebuie să 
urce mult mai departe în trecut; şi oricît de obscură 
este această chestiune a originilor, se poate admite ca 
verosimil că se rataşează la perversiunea uneia din vechile 
civilizaţii ce-au aparţinut unuia sau altuia din continen¬ 
tele dispărute în cataclismele ce s-au produs în cursul 
prezentului Manvantara. w 2 

Aluzia la Atlantida este transparentă. 

Ştim că repetatele aluzii la Atlantida pot părea „ne- 
istorice“. Dar aici ne ocupăm de mituri care au premers 
istoriei. 

De aceea reamintim că simbolismul cocoşului este 
eminamente solar. Cîntecul lui în beznă sfîşie noaptea. 
Or, civilizaţia atlantă s-a manifestat şi s-a propagat pe 
un ax echinocţial Orient—Occident, adică tocmai pe zona 
mersului aparent al soarelui pe cer. 

Simbolurile de natură luminoasă sau înflăcărată, ca 
Soarele, Cocoşul, Fenixul, Rugul, sînt de obîrşie atlanta 
ca şi complementarul lor firesc, Luna, Găina, Apele, pri¬ 
vite într-o anumită perspectivă. 

Simbolurile Tradiţiei Primordiale, hyperboreene sînt 
„taciturne* 4 , „nocturne 44 / „polare 44 , „sălbatice 44 , în sensul 
privaţiunii de determinări : Mistreţul, Lebăda, pădurea 
de conifere, Ursul. 


2 Ren£ Gu£non, Le Regne de la quantite et Ies signes des 
temps, Cap. „De l’antitradition â la Contre-tradition“, Paris, 
Gallimard, 1945, p. 257—258. 

Acum, reamintim că au existat „transferuri 44 de sim¬ 
boluri, marcînd transferuri de „influenţe 44 de la o civi¬ 
lizaţie la alta. Astfel, septenarul astrelor Ursei Mari, 
constelaţie eminanente polară, deci hyperboreană, a fost 
transferat constelaţiei Pleiadelor, şi ele şapte la număr, 
constelaţie zodiacală, în timpul predominării tradiţiei at- 
lante. Cele şapte Pleiade sînt fiicele lui Atlas, eponimul 
Atlantidei, aşa că supremaţia simbolică a constelaţiei Ple¬ 
iadelor, în acel moment ciclic se explică 3 . Or, adeseori, 
detaliile cele mai triviale pot învălui perspectivele cele 
mai transcendente. Numele constelaţiei Pleiadelor în po¬ 
por este „Găinuşa 44 , aşa că ne este legitim îngăduit să 
privim pe Moş ca Păzitor al Soarelui — Cocoş —, iar pe 
Babă că păzitoare a Pleiadelor — Găinuşa —, în calitate 
de Strămoşi ai ciclului atlant. 

De ce să nu fie o găină simbolul unei constelaţii, cînd 
un pietroi, un ciot simbolizau în antichitate şi acum as¬ 
pectele cele mai inefabile ale Divinităţii ? 

Tot basmul are ca scop să arate preponderenţa Coco¬ 
şului asupra găinii. Timiditatea moşului faţă de babă 
marchează un dezechilibru. Ordinea o restabileşte Coco¬ 
şul, oarecum prin delegaţie. Toate dezechilibrele au un 
sfîrşit, şi am reamintit de al şaptelea Avatar, Paraşu- 
Rama, „Rama cu securea 44 (identic cu Axa-Tor, din 
Edde), care a distrus prezumţioasa pretenţie a unui sa- 
cerdoţiu feminin deviat, după datele Tradiţiei hinduse. 
Această restabilire a ordinii şi a ierarhiei normale se 
reflectă ca într-un bob de rouă, în „ţărăniile 44 lui Creangă. 

Pe un plan secundar, oarecum „psihologic 44 , neconcu- 
rînd pe cel de mai sus, refuzul şi îndemnul babei trebuie 
luate mai degrabă ca o stupiditate decît ca o ironie, stu¬ 
piditate avînd drept rezultat o încheiere providenţială. 
Baba pune pe moşneag să-şi bată cocoşul ca să-i dea ouă, 
cu un fel de convingere feminină şi feministă că sexele 
se confundă în loc să fie echivalente pe planuri deosebite. 
Găina dă ouă, să facă la fel şi cocoşul : logică feminină. 
Această stupiditate e egalată de torpoarea mentală a 
moşului, care, păzitor al Păsării de foc, al Soarelui în 


3 Ren£ Gu£non „Le Sanglier et TOurse", în : Symboles fon - 
damentaux de la Science Sacree f Paris, Gallimard, 1972. 

domeniul volatil, deţinînd demiurgul lumilor, virilitatea 
transcendentă, „Logos spermatikos w , scoţînd lumina din 
noapte prin cucurigul său, cerşeşte nişte ouă comestibile, 
gata să-şi vîndă, ca Esau, dreptul de întîi născut pentru 
un blid de linte. Degenerarea unui ciclu se arată mai 
întîi prin ruina lui intelectuală, prin incapacitatea de a 
vedea aspectul de semne de foc ale lucrurilor dimprejur. 
Măsluită, găsim pe Soacra din primul basm, venită subte¬ 
ran în al nostru, soacra care voia să vîndă ouăle la tîrg, 
„ca să facem ceva parale“. 

Reamintim că aceste deficienţe aparente ale perechii 
primordiale sînt tribulaţiuni inevitabile şi providenţiale 
pentru devenirea ciclică, pentru, că fără ele, ciclul nu 
s-ar desfăşura. In divirus , cuplul Puruşa-Prakriti are de- 
săvîrşirea esenţelor imuabile ; în lume, deficienţele sînt 
funcţionale, măşti necesare, dezechilibre ad hoc , dezbi¬ 
nări care pînă la sfîrşit se arată a fi ordalii ce mişcă 
roata lumii. Că această stupiditate a babei e providen¬ 
ţială o indică faptul că îndemnul de a-şi bate cocoşul, 
are drept rezultat evertuarea principiului viril, biciuirea 
şi extrapolarea lui pe planuri superioare, cu compensări 
înmiite, cu recuperări spirituale, fără comparaţie posi¬ 
bilă cu nişte ouă comestibile, care, chiar luate simbolic, 
sînt numai germeni. De aceea oul trebuie admirat ca 
scrin de virtualităţi miraculoase 

Dar nu-1 sorbi. Curmi nuntă-n el 

[...] 

Şi mai ales te înfioară 
De acel galben icusar, 

Ceasornic fără minutar, 

Ce singur scrie cînd să moară 
Şi ou şi lume. Te-nfioară 
De ceasul galben necesar. 

(Ion Barbu, Oul dogmatic) 

Mitul exprimă metode tantrice pentru că pune ac¬ 
centul pe aspectul de forţă al Principiului (vira) şi prin 
aceasta se arată mai adaptat sfîrşitului de ciclu. Moşul 
îşi bate cocoşul, adică îşi scutură torpoarea; tantricul 
trezeşte prin tehnici speciale pe şarpele Kundalini, care 

toropeşte încolăcit la baza coloanei vertebrale. Cînd se 
deşteaptă, se urcă de-a lungul ei, arzînd tot ce-i stă în 
cale, pentru ca să se reverse în finalitatea lui necesară 
în Lotusul cu o Mie de Petale, din coroana craniului 
Sahasrara, nimbul sfinţilor. După cum se vede, basmul 
nostru îşi atinge scopul principal prin transmutarea, con¬ 
vertirea şi transfigurarea puterii sexuale. Cocoşul, pe 
lîngă caracterul lui solar are şi unul falie ; de altminteri, 
amîndouă sînt solidare. 

Mai putem vorbi de stupiditate, altfel decît în sensul 
literal, cînd moşul îşi „bate 44 cocoşul, aşa cum Yoghinul 
îşi trezeşte pe Kundalini, cu rezultat identic, în ambele 
cazuri ? Moşul face pe prostul sau mai degrabă basmul 
şi povestitorul lui fac pe proştii pentru a amăgi. 

Cocoşul porneşte într-o expediţie, egală în mijloace 
şi în rezultate cu expediţiile eroilor solari din mitologii. 
Este Agni, asanînd o lume umedă, purificînd mlaştinile 
stătute, stîrpind şerpii şi balaurii din ele. Cînd se va 
întoarce acasă, ograda moşului va deveni Cuibul Co¬ 
coşului, identic în fond cu cuibul Fenixului, care este un 
rug nestins de aromate şi de tămîie ; va fi o Citadelă So¬ 
lară după expresia lui Campanella. Să nu se uite însă, 
că această expediţie are, ca toate miturile, un dublu as¬ 
pect, macrocosmic şi microcosmic şi că simbolurile lui 
sînt valabile pe amîndouă planurile, exterior şi interior. 

Cocoşul porneşte pe o cale al cărei caracter izbăvitor 
şi răscumpărător e vizibil în toate peripeţiile ei. Pe drum 
găseşte o punguţă cu doi bani, punguţa cu Sol-Luna, po¬ 
larizare a unui principiu unic, cuprinzînd între termenii 
ei extremi, toată bogăţia lumii, toate posibilităţile ciclu¬ 
lui, izvor şi corn de abundenţă inepuizabil de plenitudine 
materială, dar mai ales spirituală. Punguţa cu două mo¬ 
nede (de aur şi de argint), este şi Athanorul alchimic, 
conţinînd cele două principii complementare fundamen¬ 
tale,' prealabile oricărei încercări de transmutaţiune. 
Magnum Opus începe cu „lupta celor două naturi 44 în 
vas închis, purifieîndu-se una prin alta, pînă la elabora¬ 
rea unei limite comune care e Materia Primă. In fond, 
punguţa cuprinde sintetic ceea ce reprezintă în Macro¬ 
cosm, Moşneagul şi Baba, adică cuplul primordial Puru- 

şa—Prakriti, ale căror „naturi", Cocoşul le va „rectifi¬ 
ca" şi coordona din nou. 

„Şi cum o găseşte o şi ia în clonţ. [...] Pe drum se 
întîneşte c-o trăsură c-un boier şi cu nişte cucoane. Boierul 
se uită cu băgare de seamă la cucoş, vede în clonţu-i o 
punguţă şi zice vezeteului : 

— Măi! Ia dă-te jos şi vezi ce are cucoşul cela in 
plisc ? 

Vezeteul se dă iute jos din capra trăsurii şi c-un feliu 
de meşteşug, prinde cucoşul şi luîndu-i punguţa din clonţ, 
o dă boierului. 14 

Tot restul povestirii e lupta fabuloasă a cocoşului, ca 
să-şi recupereze puterea solară, uranică, uzurpată, furată 
cu vicleşug („cu un fel de meşteşug"), de forţele întune¬ 
cate, titanice ale Hadesului. 

Sub afabularea moldovenească şi zîmbitoare a poves¬ 
tirii, regăsim mitul vedic al luptei Zeilor cu Titanii (Deva 
cu Asura), pentru dobîndirea Amritei, băutura de nemu¬ 
rire. Creangă întrebuinţează numai diminutive (punguţa 
cu doi bani) pentru a sublinia caracterul principial şi ca¬ 
litativ al competiţiei. E o luptă pe viaţă şi pe moarte 
pentru un Principiu, pentru că cine-1 posedă are şi virtu¬ 
ţile lui. Cine-1 are dobîndeşte toate puterile lumii ; cine 
nu, i se va irosi din mîini şi ce brumă mai are. „Celui 
ce are i se va da, iar celui ce n-are i se va lua şi ceea ce 
are." 4 

De aceea, Cocoşul nu se mulţumeşte cu substitutele 
amăgitoare dar atît de ispititoare pe care i le întinde bo¬ 
ierul pentru că tinde spre singurul lucru necesar, cum 
numeşte Evanghelia lumea Prototipurilor. 

In realitate tot ce urmează este de natura călătoriilor 
infernale, prin care trebuie să treacă toţi eroii solari, 
fie sub figură omenească, fie sub o mască adecvată. Tre¬ 
buie lăsate la o parte toate criteriile sentimentale, fără 
nici o valoare în acest domeniu : boierul hoţ — elemen¬ 
tul negativ satanic —• e tot aşa de necesar în războiul 


4 Luca, 19, 26. 

de eliberare a virilităţii transcendente întreprins de co¬ 
coş, ca şi lupul în triumful final al Caprei. 

Boierul este omolog Zmeului, care fură pe Iana Sîn- 
ziana, lumina lumii ascunsă sub obroc. în basmul lui 
Ispirescu, Greuceanu, situaţia este asemănătoare cu aceea 
din Punguţa cu doi bani, zmeii fură Soarele şi Luna de 
pe cer adică echivalenţele macrocosmice ale celor două 
monede din punguţa cocoşului. Miturile se pot învălui în 
cele mai neaşteptate deghizări. Ne reprezentăm pe boie¬ 
rul din poveste ca pe un moşier din mijlocul secolului 
trecut: îmbrăcat ca işlic şi giubea, „cu nişte cucoane 44 
îmbrăcate în malacovuri. în dosul carnavalului este Ha- 
des-Pluton în cadrul lui infernal, pîndind pe Persefone 
care culegea flori într-o livadă. (Persefone, în mitul nos¬ 
tru, este Şakti, punguţa, aspectul de putere al Cocoşului ; 
aceste schimbări de sex sînt monedă curentă în mituri.) 
„Cucoanele 44 sînt Erinii. Fiica lui Zeus este răpită, dusă 
în fundul Infernului, ca să mîntuiască „extremităţile 
îngheţate ale Naturii 44 . Şi mai mult aminteşte furtul 
„punguţei 44 , emascularea lui Uranos, Cerescul, de către 
fiul său Saturn-Kronos şi căderea atributelor lui virile 
în fundul Oceanului. 

Reamintim că baba, stăpîna găinii, cu tendinţa ei de 
autonomie, de secesiune, reprezintă în, basm o reminis¬ 
cenţă a unei răzvrătiri feminine, în vederea constituirii 
unei societăţi matriarhale, despre care multe datini şi 
chiar date istorice pomenesc, societate în care precumpă¬ 
neşte un sacerdoţiu feminin. Instituirea acestui „ama- 
zonism 44 , a fost concomitentă cu o răzvrătire a războini¬ 
cilor contra autorităţii sacerdotale. O, versiune a eveni¬ 
mentului o găsim în povestea noastră, în răpirea pun¬ 
guţei cu doi bani de către boier. Cocoşul solar reprezintă 
autoritatea sacerdotală, boierul, nobilimea răzvrătită; 
„Cucoanele 44 din trăsură, elementul feminin, totdeauna 
nelipsit din asemenea isprăvi. Punguţa zvîrlită în drum, 
căreia nimeni nu-i da nici o atenţie, este echivalentă cu 
ceea ce se numeşte în simbolismul masonic „Piatra din 
vîrful Unghiului 44 sau „Cheia din boltă 44 . Iată referinţa 

scripturară : „Piatra pe care cei ce construiau, o zvîrli- 
seră a devenit principala Piatră din capul Unghiului 44 r \ 

Rostul şi simbolismul acestei pietre, ca şi acel al pun¬ 
guţei sintetice, nu mai era înţeles de nimeni, nici chiar 
de acei a căror misiune era să-l înţeleagă, ceea ce arată 
profunda decădere intelectuală a* momentului ciclic res¬ 
pectiv. Piatra din vîrful unghiului zăcea zvîrlită printre 
ceilalţi bolovani de pe şantier, punguţa, în praful dru¬ 
mului şi în mîna „Boierului 44 ; nimeni nu le băga în seamă 
pentru că nimeni nu le mai înţelegea rostul. A trebuit 
intervenţia excepţională şi avatarică a lui Agni, a Soare¬ 
lui spiritual Iah, simbolizat de cocoş, pentru a recupera 
şi a promova punguţa, din colbul drumului, unde zăcea 
inutilă, amorţită, cufundată în captivitatea nebăgării în 
seamă. 

Pentru a accentua mai mult gravitatea excepţională 
a acestei uzurpări şi ţineri în robie sterilă a unor ele¬ 
mente pozitive (virile) solare de către un sacerdoţiu fe¬ 
minin satanizat, vom cita din nou cartea lui Gustav Mey- 
rink, Der Engel vom Westlichen Fenster. 

Eroul cărţii, baronul M. vizitează colecţia de arme 
vechi şi rare a principesei caucaziene Assia Chotoklun- 
ghin, sinistră preoteasă a cultului încă existent al unei 
„Negre Isais 44 („die schwarze lsais 44 ). 

Principesa îi mărturiseşte, în mijlocul acestui cavou 
de arme ce-au fost odată vii, cît de exaltant şi beatific 
este pentru entuziasmul unui colecţionar să ţină numai 
pentru el într-o vitrină bine închisă obiectul care ar în¬ 
semna pentru altul fericire şi viaţă. Baronul este îngro¬ 
zit de expresia aproape satanică a principesei şi de sa¬ 
dismul ei de a robi un lucru şi de a-1 face steril, cînd, 
în alte condiţii el ar putea salva vieţi şi mîntui suflete. 
Se pare că principesa îşi dădu seama de greşeala făcută. 

După unele secte gnostice, zeul rău încercă să fure 
de la om sămînţa, emanaţie divină, rouă de lumină, care 
învăluie pe Sophia după căderea sa în natură. 

Bătaia pe care o dă moşul cocoşului e un rit tantric, 
avînd ca urmare necesară redeşteptarea şi actualizarea 


5 Psalmii , CXVII , 22, Matei , XX/, 42, Marcu X//, 10 ; Luca, 
XX, 17. 


102 



unei energii solare amorţite, pe care forţele Iadului caută 
să o capteze, pentru că Infernul însuşi nu poate trăi 
decît prin furtul acestor esenţe cereşti. Înverşunarea co¬ 
coşului în recucerirea punguţei furate, se explică prin 
faptul că toată bogăţia lumii, toată plenitudinea ei, este 
o simplă nălucire fără posesiunea „rădăcinii 44 ei, cei doi 
poli, cei doi bănuţi între care se revarsă Cornul Abun¬ 
denţei. In definitiv, miza jocului din prezentul basm 
este „bogăţia 44 caprei din basmul precedent. 

Deci, zice basmul, „boierul ia punguţa fără păsare 44 , 
— „îi taie rădăcinile 44 , cum se exprimă kabbala, o se¬ 
pară, prin amputare, de principiul ei solar, fără de care 
e o forţă oarbă, utilizabilă mai ales de puterile de sub¬ 
versiune —, „o pune în buzunar şi porneşte cu trăsura 
înainte 44 . Această expresie „tăierea rădăcinilor 44 cere pre¬ 
cizări. „După tradiţia kabbalistică, printre acei care au 
pătruns în Pardes 6 au fost unii care -«au pustiit grădina» 
şi se spune, că aceste pustiiri au consistat mai precis în 
a «tăia rădăcinile plantelor». Pentru a înţelege semnifi¬ 
caţia formulei, trebuie să ne referim înainte de toate la 
simbolismul «Arborelui inversat», de care am mai vorbit 
în alte ocazii : rădăcinile sînt sus, adică în Principiul 
însuşi ; a tăia aceste rădăcini, este a considera „plantele 44 , 
sau fiinţele pe care le simbolizează, ca avînd oarecum o 
existenţă şi o realitate independentă de Principiu 44 . 7 

E o operaţiune tipic prometeică, titanică, ceea ce se 
numeşte în esoterismul musulman sirk, „asociaţionism 44 
cu Cauza Primă, sau mai grav, Kujr, negarea acesteia. In 
basmul nostru, e vorba mai ales de Kujr . 

-\ 

6 Pardes , Paradisul, figurat simbolic ca o „grădină 14 , trebuie 
considerat aici ca domeniul cunoaşterii superioare şi rezervate : 
cele patru litere P R D S, puse în raport cu cele patru fluvii 
ale Edenului, desemnează atunci respectiv diferitele sensuri con¬ 
ţinute în Scripturile sacre şi cărora le corespund tot atîtea grade 
de cunoaştere : se înţelege de la sine că acei care „au pus¬ 
tiit grădina 44 nu ajunseseră efectiv decît la un grad în care ră- 
mîn posibile rătăcirile. (Nota lui Rene Guenon la textul citat.) 

7 Rene Guenon : „La racine des Plantes 44 , în : Symboles fon- 
damentaux de la Science Sacree , Paris, Gallimard, 1962, p. 374. 

„Cucoşul supărat de asta, nu se lasă, ci se ia după tră¬ 
sură, spunînd neîncetat: 

Cucurigu! Boieri mari 
Daţi punguţa cu doi bani J“ 

formulă care nu mai are nevoie de nici un comentar. 
Menţionăm numai că are incipient onomatopeea care face 
să explodeze lumina în bezna nopţii. Acest Cucurigu ! 
care e identic cu Fiat Lux ! dă o forţă irezistibilă cere¬ 
rii ce-i urmează. 

„Boierul înciudat, cînd ajunge în dreptul unei fîntîni, 
zice vezeteului : 

— Măi ! Ia cucoşul ist obraznic .şi-l dă în fîntîna aceea. 

Vezeteul se dă iarăşi jos din capră, prinde cucoşul 
şi-l zvîrle în fîntînă. Cucoşul văzînd această mare primej¬ 
die, ce să facă ? începe a înghiţi la apă ; şi-nghite, şi-n- 
ghite pînă ce-nghite el toată apa din fîntînă. Apoi zboară 
de acolo afară şi iarăşi se ia în urma trăsurii, zicînd ; 
Cucurigu ! Boieri mari 
Daţi punguţa cu doi bani !“ 

Tîlcuirea mitului se face pe mai multe planuri. în 
cel dinţii aspect, cocoşul de foc epuizează Apa, „Ume¬ 
dul radical", asanînd noroiul, „Borborus"-ul din fundul 
fîntînii; transformă o „cale umedă" într-o „cale uscată" 
şi acei ce au noţiuni de Alchimie ştiu că aceşti termeni 
sînt foarte tehnici, foarte precişi. Bătrînii maeştri afirmă 
superioritatea ultimei faţă de prima. Din altă perspec¬ 
tivă, avem o luptă între calitate şi cantitate, între Esenţă 
şi Substanţă. Cocoşul, element pozitiv, e un simplu punct, 
faţă de masa apelor feminine. Punctul, inexistent spa¬ 
ţial, înghite tot spaţiul, pentru că e principiul lui, cu- 
prinzîndu-i în indistincţiune posibilităţile. Suprapus con¬ 
ceptual cantităţii, punctul o mistuie în întregime, din 
cauza lipsei de comună măsură între cei doi termeni. 

„Acest Atma care rezidă în inimă, e mai mic decît 
un grăunte de orez, mai mic decît un grăunte de orz, 
mai mic decît un grăunte de muştar, mai mic decît un 
grăunte de mei, mai mic decît germenul care este în 
grăuntele de mei ; acest Atma care rezidă în inimă, e de 

asemenea mai mare decît pămîntul (domeniul manifes¬ 
tării grosiere), mai mare ca atmosfera (domeniul mani¬ 
festării subtile), mai mare decît Cerul (domeniul mani¬ 
festării informale), mai mare decît toate lumile împreună 
(adică dincolo de orice manifestare, fiind necondiţionat)/ 4 3 

Să se observe cărarea pe care o ia simbolica tradiţio¬ 
nală : textul sacru citat anihilează spaţiul prin simboluri 
spaţiale. 

Trebuie să ne amintim mereu de această lipsă de co¬ 
mună măsură dintre Principiu şi lume ; din această pri¬ 
cină, primul mistuie pe a doua. In acest fel putem înţe¬ 
lege semnificaţia exactă, similară, a celorlalte isprăvi ale 
cocoşului. 

în sfîrşit, există şi un aspect superior al simbolismu¬ 
lui apelor şi, în acest caz, puţul este fîntîna în care se 
ascunde tradiţional Adevărul, fiindcă, „m fonte Veritas“, 
după vechiul adagiu ; cocoşul şi-o însumează, asimilînd-o 
vital prin coborîre în adîncuri şi ingurgitare. Această 
„catabază în fîntînă“ e simbolic identică cu coborîrea 
lui Harap-Alb în fîntîna Spinului. 

După aceasta, pasărea sacră deapănă din nou firul 
Unicităţii strigînd : 

„Cucurigu ! Boieri mari 
Daţi punguţa cu doi bani.“ 

[...] 

„Şi cum ajunge boierul acasă, zice unei babe de la 
bucătărie, să ia cucoşul, să-l zvîrle într-un cuptior plin 
cu jăratic şi să pue o lespeie la gura cuptiorului. Baba 
(vechea noastră cunoştinţă — soacra — n.n.), cînoasă la 
inimă, de cuvînt, face cum i-a zis stăpînă-său. Cucoşul, 
cum vede şi astă mare nedreptate, începe a vărsa la apă 
şi toarnă toată apa cea din fîntînă pe jăratec, pînă se 
stinge focul de tot şi se răcoreşte cuptiorul, ba încă face 
şi o apăraie prin casă de s-a îndrăcit de ciudă hîrca c.e 
la bucătărie. Apoi dă o bleandă lespezii de la gura cup- 


^ Sandogya Upanişad, Prapathaka 3, Khanda 14, şruti 3 ; ci¬ 
tat de Rene Guenon în : VHomme et son Devenir selon le Ve- 
danta , Paris, Les Editions Bossard, 1925 p. 51. 

tiorului, iesă teafăr şi de-acolo şi fuge la fereastra boie¬ 
rului şi începe a trînti cu ciocul în geamuri şi a zice : 
Cucurigu ! boieri mari 
Daţi punguţa cu doi bani. u 

De data aceasta echilibrează elementul foc prin ele¬ 
mentul apă, prin „Arta Balanţelor u . Pe cînd apa a resor- 
bit-o printr-o mişcare centripetă, focul îl stinge printr-o 
mişcare centrifugă : coagula , solve ! dublu gest care-1 
arată pe cocoş stăpîn al Cheilor, mai exact, al principiului 
lor. Competiţia Apei cu Focul creează o „limită a comună, 
rezultat a ceea ce se numeşte în Alchimie „lupta celor 
două naturi u , rezultat care este Materia Primă. Apa şi 
Focul reprezintă în domeniul elementar acelaşi comple- 
mentarism de care vorbeam mai sus, acel al lui Sol-Luna, 
al Aurului şi Argintului. In simbolismul hermetic, tri¬ 
unghiul cu vîrful în sus reprezintă Focul, triunghiul cu 
vîrful în jos, Apa. întrepătrunse, dau steaua cu şase col¬ 
ţuri, numită pecetea lui Solomon, zisă şi scutul lui David, 
simbolul cel mai sfînt al evreilor, în realitate răspîndit 
în toată lumea. Pecetea lui Solomon e omologul crucii, 
pentru că reprezintă complementarul Activ-Pasiv 9 . 

„— Măi, mi-am găsi beleaua cu dihania asta de cu- 
coş, zise boierul.“ 

Şi puse să-l zvîrle în cireada boilor şi vacilor. 

„Atunci bucuria cucoşului ! Să-l fi văzut cum înghiţea 
la buhai, la boi, la vaci, la viţei, pînă a înghiţit el toată 
cireada ş-a făcut un pîntece mare, mare cît un munte. 
Apoi iară vine la fereastră, întinde aripile în dreptul soa¬ 
relui, de întunecă de tot casa boierului şi iarăşi începe : 
Cucurigu ! boieri mari 
Daţi punguţa cu doi bani." 

După cum se vede, cocoşul este şi o anticipaţie a 
turbincii lui Ivan. Cine stăpîneşte una stăpîneşte şi pe 


9 Simbolul este universal. Se poate vedea pe lespedea de mor- 
mînt a Mitropolitului Teoctist, marele contemporan al lui Ştefan 
cel Mare, la Mînăstirea Neamţ, cu o cruce în interior. De ase¬ 
menea, ît găsim în „efigia" stemei Marelui Vornic Costea Bu- 
*ioc, la Mînăstirea Rîşca. 

cealaltă şi prin ele e stăpîn al Puterii de a deschide şi 
a închide în Cer şi pe Pămînt. Aşa cum ne este arătat, 
cocoşul se înscrie în soare ca într-o medalie sau talisman. 

De data aceasta, cu elementul pămînt are de-a fade 
pasărea solară, pe care-1 calcă, ară, pasc, îngraşă vitele. 
E o coborîre în gunoiul primordial de la temelia lumii, 
de la rădăcina Copacului cosmic ; se coboară în promis¬ 
cuitatea şi fecunditatea originară, enormă prăsilă a tot 
ce există, glodul iniţial din care a ieşit tot ce viază şi se 
înmulţeşte. în simbolismul elementar, pămîntul se de¬ 
pune în fundul apelor ca mîl şi ca reziduu al lor, de 
altminteri ca şi într-un vas cu apă mîlită. Se poate spune 
despre cocoş că a ajuns la ţîţîna universului, de unde 
nu mai poate fi decît urcare. „Cu cît coborîşul e mai 
mare cu atît urcuşul duce mai sus“, spune un adagiu 
hermetic. 

„Apoi iar vine la fereastră, întinde aripile în dreptul 
soarelui, de întunecă de tot casa boierului şi iarăşi începe : 
Cucurigu ! Boieri mari 
Daţi punguţa cu doi bani. 

r... 1 

Mai stă boierul cît stă pe gînduri pînă-i vine iarăşi in 
cap una: 

— Am să-l dau în haznaua cu bani ; poate va înghiţi 
la galbeni, i-a sta vreunul în gît...“ 

Se vede imposibilitatea sensului literal : nu i-au stat 
în gît buhaii şi boii unei cirezi şi o să-i stea un galben î 
Dar simbolic, ce înseamnă volumele din lumea noastră, 
pentru o entitate care este expresia unui punct nespa¬ 
ţial, principiul Aurului şi Argintului şi a tot ce fiinţează ? 
Poate fi condiţionat de robia cantităţii simplul punct, 
mai vast decît toate lumile ? Se vede cît de bine se aplică 
cocoşului citatul din Sandogya Upanişad, referindu-se la 
Atma. 

„Atunci cocoşul înghite cu lăcomie toţi galbenii u , cu 
alte cuvinte dezrobeşte principiul solar sub forma lui de 
lumină minerală, din temniţa, din bezna Hadesului, adică 
tocmai ce fac eroii solari în catabaza lor în Infern. 

„...şi lasă toate lăzile pustii. Apoi iesă de acolo, el ştie 
cum şi pe unde (fapt inexplicabil după legile lumii noastre 
n.n.J, se duce la fereastra boierului şi iar începe : 

Cucurigu ! boieri mari 
Daţi punguţa cu doi bani 1“ 

Cocoşul care întunecă soarele cu aripile lui, intră şi 
iese din haznaua cu bani, „el ştie cum şi pe unde w , adaugă 
circumspect Creangă. In realitate cocoşul reprezintă un 
principiu de metamorfoză,* pentru care cantitatea şi vo¬ 
lumul nu mai există. Se identifică cu Proteu sau cu Thetys, 
în braţele lui Menelau şi ale lui Peleu. Se adaptează la 
toate condiţiile lumii acesteia, tocmai pentru că nu-i apar¬ 
ţine, căci le necesită, dar nu este necesitat de nici 
una din ele. Reprezintă un punct indestructibil, un prin¬ 
cipiu vital pentru că e indivizibil şi necompozabil, exte¬ 
rior şi interior tuturor vicisitudinilor, sleind prin tribu- 
laţiune toate exilurile, însumînd bejenia în vederea răs¬ 
cumpărării ei şi reintegrării finale. Este acel element 
indestructibil în lumea destructibilă, numit în tradiţia hin¬ 
dusă Akşara, iar în tradiţiunea ebraică Luz. Pe lîngă alte 
semnificaţii, acest din urmă cuvînt înseamnă şi mig¬ 
dală ; de aceea, în icoanele creştine, Hristos şi Maica 
Domnului sînt reprezentaţi în interiorul unui elipsoid în 
formă de migdală. 

Cînd enorm, cînd redus la un punct, Cocoşul e o al¬ 
ternanţă de plus şi minus, de expansiuni şi de contrac- 
ţiuni, e inima lumii cu sistola şi diastola ei. Cucurigul 
lui e un Fiat Lux creator, sau cel puţin formator al lu¬ 
milor, în calitate de Demiurg ; le resoarbe tot aşa de 
uşor cum le produce, pentru a le manifesta din nou pe 
alt plan şi în alte moduri, căci misiunea lui este aceea 
de „rectificator" al deficitului lumilor prin intervenţia 
elementului calitativ, cînd e cazul. 

„Cocoşul Alb" stă pe Tronul Divin, după învăţămin¬ 
tele esoterismului musulman, simbol direct al lui Allah. 
Prin cîntecul lui exploziv manifestă Verbul, sfîşie mem¬ 
brana nopţii, deci creează Lumina Inteligibilă care se va 
polariza în lumile de jos în Soare şi Lună. în planul 
nostru, cîntecul cocoşului e vestitorul zorilor care sînt 
numai o virtualitate de zi ; pe, planul cauzal, zorile sînt 

vestirea cîntecului Cocoşului Alb şi, intermediar între 
zi şi noapte, zorile sînt în realitate principiul lor, situ- 
îndu-se pe un plan superior. După tradiţiile noastre popu¬ 
lare, cocoşul cîntă noaptea cînd aude toaca din cer, adică 
în clipele cînd Non-Timpul coboară în lumea noastră, 
cu ajutorul cocoşului. 

„Acum, după toate cele întîmplate, boierul văzînd că 
n-are ce-i mai face, i-azvîrle punguţa. Cucoşul o ia de 
jos cu bucurie, se duce în treaba lui şi lasă pe boier în 
pace. 

Atunci toate paserile din ograda boierească, văzînd voi- 
nicia cucoşului (virilitatea lui recuperată, n.n.), s-au luat 
după dînsul, de ţi se părea că-i o nuntă nu altceva ; (în 
adevăr o hierogamie era n.n.) iar boierul se uita galeş 
cum se duceau paserile sale, zise oftînd : 

— Ducă-se şi cobe, numai bine c-am scăpat de belea, 
că nici lucru curat n-a fost aici J“ 

Cine-o spune ! 

După ce recuperează preţiosul talisman, după ce a 
însumat Apa, Focul, Pămîntul, completează cvaternarul 
elementelor prin „liberarea 44 volatilelor, adică a păsări¬ 
lor, simbolul cel mai obişnuit al elementului Aer. Co¬ 
coşul prin cucurigul lui reprezintă Sunetul, calitate sen¬ 
sibilă (tattiua) a Eterului (Akaşa), în toate, Cosmogoniile, 
situat în centrul crucii elementare, în calitatea lui de 
cvintesenţă, de „Roză Mistică 44 la punctul de intersecţie 
a Verticalei şi a Orizontalei. 10 

într-un sens mai înalt, păsările simbolizează, de obşte, 
entităţi angelice, adică supraformale, divine, care în bas¬ 
mul nostru sînt robite naturii titanice, telurice, zmeieşti 
a boierului. 

Sub forma bonomă, moralistă, aproape trivială a po¬ 
vestirii, regăsim veşnica dramă cosmică a fiinţelor de 
lumină, a entităţilor solare răpite de Titani ; catabaza şi 
anabaza unui erou în vederea eliberării lor. Basmul 


13 Fiecărui element îi corespunde o calitate sensibilă : olfac¬ 
tivul pentru Pămînt, gustativul pentru Apă, vizibilitatea pentru 
Foc, pipăitul pentru Aer şi sonoritatea pentru Eter, cvintesenţă. 

humuleşteanului este egal, în precizie tehnică, în rigoare, 
cu ce ne-a dat mai autentic Antichitatea. Pînă şi într-o 
tradiţie monoteistă ca iudaismul, ni se vorbeşte de „exilul 
Şehineiy „Prezenţa reală u a lui Dumnezeu, în regatul 
„Cojilor" (Kliphot), drojdia reziduală a Universului. 

Nu trebuie uitat că „Boierul" e tot aşa de necesar în 
drama aceasta de înrobire şi răscumpărare, ca şi lupul 
în epopeea Caprei. 

„In realitate, Omorîtorul (Balaurului) şi Balaurul, sa- 
crificatorul şi victima sînt Unul în spirit, în dosul scenei, 
unde nu sînt contrarii ireductibile, în timp ce sînt duş¬ 
mani de moarte pe teatrul unde se desfăşoară războiul 
perpetuu dintre Zei şi Titani. în fiecare caz, Tatăl-Dra- 
gon rămîne un Plerom, nu mai scăzut prin ce exhalează 
nici mai mărit prin ce inhalează “ 11 . 

Cocoşul porneşte cu ceata lui de suflete răscumpă¬ 
rate, ca un Hermes Psihopomp. Ajuns în faţa porţii curţii 
moşneagului, scoate strigătul lui demiurgic : Cucurigu ! ! ! 
cucurigu ! 

Apoi urmează o viziune cosmogonică, învăţămînt pen¬ 
tru aceia înclinaţi să vadă în basm scene dintr-o gos¬ 
podărie moldovenească de sat : 

„Moşneagul cum aude glasul cucoşului, iese din casă 
cu bucurie şi clnd îşi aruncă ochii spre poartă, ce să vadă ? 
Cucoşul său era ceva de spăriet : elefantul ţi se părea pu¬ 
rice pe lingă acest cucoş ! Ş-apoi în urma lui veneau cîx- 
duri nenumărate de păsări, care de care mai frumoase, mai 
cucuete şi mai boghete !“ 

Adevărată procesiune eleusinică condusă de mistago¬ 
gul ei. Cucurigul cucoşului a deschis porţile iadului, 
acum le deschide pe ale cerului, fiindcă, dacă ograda 
moşneagului e locul de unde cucoşul solar s-a coborît în 
lume şi unde se reîntoarce, după ce şi-a împlinit misiu¬ 
nea lui de răscumpărare, atunci ea se identifică în mod 
necesar cu Citadela Solară, cu Heliopolis, oraşul Feni- 


11 Ananda K. Coomaraswamy, Hindouisme et Bouddhisme, 
Paris, Gallimard, f.a., p. 19. 

xului, reprezentat fiind aici de Cocoş... Amîndoi sînt pă¬ 
sări de foc. 

Atunci cocoşul a zis : 

„— Stăpîne, aşterne un ţol în mijlocul ogrăzii. Moş¬ 
neagul iute ca un prîsnel, aşterne ţolul. Cucoşul atunci se 
aşează pe ţol [în cazul acesta nu mai e mare „de elefantul 
părea purice pe lîngă el“ ; am văzut mai sus că nu poate 
fi vorba de o incongruenţă, cocoşul fiind un principiu pro¬ 
teic, tangent cu orice suprafaţă, identificîndu-se cu orice 
volum n.n.], scutură puternic din aripi şi îndată se umple 
ograda şi livada moşneagului, pe lîngă păsări şi de cirezi 
de vite [însemnează că ograda e tot aşa de extensibilă ca 
şi cocoşul ; în realitate, e nespaţială ca orice centru, n.n.] 
iar pe ţol toarnă o movilă de galbeni care străluceau la 
soare de-ţi luau ochii. Moşneagul văzînd aceste mari bo¬ 
găţii, nu ştia ce să facă de bucurie. 44 

Trebuie luat în seamă că mulţimea aceasta de 
fiinţe şi lucruri nu intră în Cetatea Soarelui, în Ceta¬ 
tea Cocoşului, aşa cum fuseseră în lumea de jos, ci trec 
prin pîntecele cocoşului ca Iona prin pîntecele balenei, 
arcă obscură,, gîtlej ce uneşte două cicluri consecutive ; 
e o matrice întunecoasă sustrasă manifestării, precedată 
şi urmată de ea, punct critic, elaborînd şi mistuind ci¬ 
clurile, principiu al morţi şi reînvierii ; hinduşii numesc 
această dîră de nemanifestare în manifestare sandhya, 
adică simbolic identică cu pîntecele lupului în basmul 
precedent şi în Scufiţa Roşie. Psihanaliştii au intuit par¬ 
tea inferioară a adevărului cînd au vorbit de funcţiunea 
tămăduitoare a lui „regressum in utero 44 , dar nu au avut 
de unde să ştie că acest regres trebuie, în mod necesar 
şi obligator, să fie urmat de o „regenerare 44 , de o „re¬ 
naştere, în altă lume decît aceea unde s-a produs naşte- 
rea. Moşneagul e „Domnul Fiinţelor Produse 44 (Prajapati j, 
într-un anumit ciclu, care, în mod firesc poate fi extins 
la Manifestarea Integrală ; e funcţiunea care adună pe 
cei aleşi la un sfîrşit de ciclu, pentru a-i trece, ca Noe, 
în ciclul următor. In ograda lui ţărănească se realizează 
făgăduinţa „unei turme şi a unui păstor 44 . 

Alta este fiinţa şr misiunea Cocoşului : e prea mare 
pentru ca lumea, adică ce este în afară de curtea moşu¬ 
lui, să-l poată cuprinde permanent. Intervenţia lui în ea 
este excepţională, producîndu-se numai în cazurile foarte 
grave de dezordine ciclică. Nu e planetă, ci o cometă, 
sau altfel spus, e soarele din centrul sistemului planetar, 
coborîndu-se uneori în lume. Cu alte cuvinte, caracterul 
cocoşului solar este avataric ; e un a sole missus, un 
trimis al soarelui. Cel mai mare în cer se face cel mai 
mic pe pămînt, pe un scurt timp ; se pune voit în sut>- 
ordinea aceluia, care avînd în mod normal şi în timp 
normal misiunea să conducă destinele unei lumi, nu mai 
poate face faţă în momente de gravă dezordine, nu-şi 
mai poate îndeplini valabil şi eficace mandatul. Atunci 
se produce intervenţia neaşteptată şi subită a cometei 
avatarice. 

Baba vrea să facă şi ea cu găina ce a făcut moşneagul 
cu cocoşul, în totală ignoranţă a complementarismului 
inerent acestei lumi. Şi aici găsim una din cele mai sîn- 
geroase satire împotriva amazonismului : baba îşi bate 
găina ca s-o „evertueze w . Rezultatul : găina ouă o măr¬ 
gică. Sterilitatea este lozul feminităţii subversive, sub 
orice mască s-ar deghiza ea ; chiar Amazoanele o ştiau 
foarte bine, cînd, o dată pe an, se întîlneau cu bărbaţii. 

Căci biata găină, trasă în zona sterilităţii de stăpî- 
nă-sa, reprezentanta unui sacerdoţiu feminin deviat, în 
realitate revoltat contra autorităţii spirituale supreme din 
această lume, nu e altceva decît Găinuşa, Cloşca cu Pui 
de Aur, Pleiadele, fiicele lui Atlas, cu alte cuvinte, Atlan¬ 
tida însăşi, căzută în nemernicie, adumbrită de Satelitul 
Sumbru gata de imersiune. Despărţită prin voinţa stă- 
pînei sale de cocoş, găina face ouă, dar nefecundate : alt¬ 
minteri ar fi ea singură în ograda babei ? O vom regăsi 
în altă împrejurare, dar răscumpărată şi în toată stră¬ 
lucirea, cînd va fi dusă în omagiu firesc de Împărăteasă 
soţului ei Făt-Frumos, la Mînăstirea de Tămîie. Găina 
moare din cauza bătăii. Cînd Totemul, Prototipul sin¬ 
tetic al unei specii, al unui trib, al unei rase, al unei 
civilizaţii moare, înseamnă implicit şi după legile una¬ 
nime ale simbolicii, că şi civilizaţia, rasa etc. etc. în 
chestiune, au murit şi ele, mai exact, s-au mistuit din 

istorie şi s-au resorbit acolo unde sint păstrate princi¬ 
piile, chintesenţele civilizaţiilor dispărute. Odată dispă¬ 
rută Găinuşa, dispar şi Pleiadele ca „Pol** al civilizaţiei 
Atlante, prăbuşită, privată fiind de cheia ei de boltă. Şi 
„locul** unde se resoarbe chintesenţa civilizaţiei dispă¬ 
rute este ograda Moşului, alias Citadela Cocoşului, Cita¬ 
dela Solară. 

„Moşneagul era însă foarte bogat. El şi-a făcut case 
mari şi grădini frumoase şi trăia foarte bine 

In treacăt spus, preocupări zadarnice, pentru un om 
bătrîn, cu zilele numărate. Case mari şi grădini, la bă- 
trîneţe şi fără urmaşi, îşi face numai acela ce posedă 
viaţă perpetuă şi cum am mai spus, Moşneagul este în 
realitate, „Bătrînul Timpurilor**, deasupra ciclurilor. 
Cvasi-imbecilitatea nu este a lui, ci a epocii, deci o 
mască pe care o aşterne o societate stupidă în faţa lui. 
„Administrator** al ciclului, nu e creatorul, nici „răscum¬ 
părător** al dezordinii lui. Această funcţiune aparţine Co¬ 
coşului, Avatar-ul veşnic. 

„Pe babă, de milă a pus-o găinăriţă.** Se întîmplă deci 
ce spuneam mai sus. Baba este agregată „Ogrăzii** moş¬ 
neagului. Nu există în lume o fiinţă în întregime nega¬ 
tivă : fixată la locul ei, reintrată în ordine, la nivelul ei 
ierarhic, îşi va recupera probabil, calităţile de chiverni- 
sire, de bună rînduială, de ocrotire a germenilor de viaţă, 
care aparţin sexului şi funcţiunii ei. 

Creangă a publicat Punguţa cu doi bani şi Povestea 
Porcului, consecutiv, în numerele IX şi X, anul 1876, ale 
„Convorbirilor Literare**. In ultima, vom regăsi perechea 
Moş şi Babă, în altă ipostază : de data asta baba va fi 
maternă faţă de orfan, făcînd dintr-un purcel gloduros 
şi răpciugos „Sweta Varaha**, un „Mistreţ Alb** şi urs 
Rege al Graalului. 



FATA BABEI ŞI FATA MOŞNEAGULUI 


Revenim asupra celor spuse la începutul basmului pre¬ 
cedent despre perechea primordială care veghează asu¬ 
pra ciclului. Anumite lucruri fundamentale trebuie în¬ 
truna reamintite. 

Tot universul capătă fiinţă în cîmpul de forţă pe care 
îl suscită doi termeni situîndu-se în sfera Manifestării, 
complementari însă, în indistincţia lor. E o dualitate 
primordială, absolută, pentru că precede creaţia, nu¬ 
mită în hinduism Puruşa-Prakriti. Această dualitate su¬ 
premă se găseşte apoi oglindită şi relativizată pe toate 
treptele de manifestare subsecvente. Faptul e imediat 
constatabil, putem spune chiar de la prima vedere. 

în aspectul cel mai înalt, Prakriti, Natura naturata, 
îşi trece de la putere la act posibilităţile de manifestare, 
numai sub simplul act de prezenţă a lui Puruşa, şi nimic 
nu ar fi mai greşit — am putea spune mai grosolan — 
decît să dai o coloratură sexuală acestor raporturi com¬ 
plementare. 

Numai pe planurile inferioare de fire cei doi termeni 
iau înfăţişarea de sexe. Astfel, în acel aspect limitat al 
universului care este regnul hominal, dualitatea primor¬ 
dială apare mitic în cei doi protopărinţi, Adam şi Eva 
(bineînţeles numai în tradiţiile abrahamice), din care, prin 
înmulţire, se perpetuează întregul neam omenesc. Bineîn¬ 
ţeles, perpetuarea prin bărbat şi femeie e tot atît de ade¬ 
vărată la toate fiinţele cărora Adam le-a dat „nume“ 

( Facerea , II, 19—20), adică i-a scos din propria lui sub¬ 
stanţă. în aceste cazuri, avem aspectul imediat accesibil 
al dualităţii pentru majoritatea oamenilor. 

In planuri de existenţă dizgraţiate, cum e de exemplu 
al nostru, cuplul primordial suferă vicisitudinile, rezul- 
tind din dezechilibrul naturii ambiante şi, altfel spus, la 
rîndul lui acest dezechilibru al perechii primordiale mă¬ 
reşte pe acel al firii. Natura raportului celor doi factori 
hotărăşte armonia şi buna economie, nu numai a socie¬ 
tăţii, dar şi a întregului plan de existenţă. Cînd perechea 
apare sub aspectul opoziţiei şi antagonismului extrem,, 
secretă haosul, cînd e armonică, devine complemen¬ 
tară, cu finalitatea generaţiunii spirituale şi fizice ; avem 
un echilibru relativ, atît cît este posibil în împărăţia 
vieţii şi a morţii ; în perspectivă escatologică, adică a 
sfîrşitului Timpurilor, perechea se resoarbe beatific în 
Unitate, reîntorcîndu-se în Androginul din care a purces. 

Accentuăm ce-am spus la început : pe lîngă perechea 
Adam şi Eva şi posteritatea ei care se generează din 
neam în neam, mai există, transcendentă, perechea pri¬ 
mordială Puruşa-Prakriti care e prezentă şi veghetoare 
de-a lungul întregului ciclu, dar nu prin reproducere, ci 
prin privaţiune de moarte, bătrînă pentru că nu a trăit 
niciodată şi de aceea nici nu moare, nu părinţi fizici, ci 
spirituali ai omenirii, „tutorii 44 ei, Bătrînul şi Bătrîna Ci¬ 
clurilor sau, mai simplu, cum li se spune în basmele 
noastre, Moşneagul şi Baba. 

In stare pură îi găsim în Punguţa cu doi bani şi în 
Povestea Porcului , adică fără posteritate fizică, tocmai 
ca să se deosebească de cuplul Adam-Eva şi să sublinieze 
deosebirile funcţionale. Cînd au copii, ca Fata babei şi 
fata moşneagului , nu e atît în* sensul unei posteri¬ 
tăţi umane, cît pentru necesitatea „exteriorizării 44 puteri] 
lor interioare, a specificului lor, în vederea unei acţiuni 
în lume. Cu alte cuvinte copiii sînt Şakti a lor. 

De asemenea, nu trebuie să ne lăsăm amăgiţi de apa¬ 
rentele, lor slăbiciuni, de discordia lor, în unele basme. 
Discordia lor e „funcţională 44 , este o ordalie destinată 
să creeze în lume dizarmonii necesare „lichidării 44 ciclu¬ 
lui. Cum ar putea o umanitate să se grăbească spre sfîr- 
şitul ei, în vederea reînvierii, dacă nu s-ar produce dez¬ 
echilibre parţiale al căror ansamblu constituie un echi¬ 
libru total ? 

Prin urmare, influenţa acestei perechi primordiale e 
totdeauna benefică în sine. Nu e vinovată de imaginea 
deformată a ei în oglinda unei colectivităţi umane în de¬ 
cadenţă. Oamenii nu beneficiază pozitiv de dînsa decît 
în măsura în care se întredeschid spre ea. Cînd sexele 
se învrăjbesc, perechea ia coloratura pe care i-o dau ar¬ 
tificios şi iluzoriu oamenii, apărînd cînd unită, cînd dez¬ 
binată, nu în ea însăşi, cum am mai spus-o, ci prin cer¬ 
neală sepia pe care o împroaşcă omenirea în nişte ape 
iniţial pure. In orice caz, în starea actuală a omenirii, 
perechea primă apare în lume şi în mit voalată, izo¬ 
lată, am spune mai bine „exilată*. Adoptă o fiinţă cum 
e cocoşul sau pe Făt-Frumos învelit imund în piele de 
porc, pentru a avea o tangenţă cu oamenii şi a acţiona 
în lume, pentru a o readuce la un echilibru relativ prin 
fiinţe interpuse, perechea rămînînd în umbră, „martoră*. 
Rareori are şi o posteritate directă, şi i-am arătat sem¬ 
nificaţia ; copiii preexistă basmului, uneori din alte că¬ 
sătorii, aşa că fiecare din părinţi e maştihul unuia din 
copii. Situaţiile sînt indefinit variabile, potrivit multipli¬ 
cităţii oamenilor, dar fondul e totdeauna acelaşi. In bas¬ 
mul pe care-1 cercetăm acuma, Moşneagul şi Baba au 
cîte o fată dintr-o veche căsătorie, aşa că nu poate fi 
vorba de o pereche generatoare a unei posterităţi, cel 
puţin directe. Cele spuse se exemplifică abundent în bas¬ 
mele pe care le-am cercetat. In Punguţa cu doi bani , pe¬ 
rechea primordială, într-o omenire decăzută, are masca 
dezbinării, cu un ton net de antagonism şi vrăjmăşie por¬ 
nind de la babă. Nu e ea complicea firească a boieru¬ 
lui ? E necesar, simbolic, ca moşneagul să aibă masca 
unui nătăfleţ. Situaţia e simptomatică pentru neamul 
omenesc, nu pentru ei. 

în Fata babei şi fata moşneagului, antagonismul din¬ 
tre sexe e mult mai virulent şi momentul ciclic mult mai 
întunecat. Moşneagul e cu totul robit „Tălpii Iadului*, 
vechea noastră cunoştinţă, avînd o fată ieşită probabil 
dintr-o împerechere demoniacă, cum se va vedea foarte 
bine la sfîrşitul povestirii, cînd mamă şi fiică se reîn¬ 
torc la locul lor originar. Cît despre fata moşneagului, 
trebuie văzută ca o Helenă în tribulaţie, aşa cum o vedea 
Simon Magicianul. 

Gospodăria din basmul nostru e năpădită de pîcla 
influenţelor asurice, de otrava distilată de neînţelegerile 
bătrînilor şi, ca atare, moşul e mai degrabă un intoxicat 
decît un abulic. Cocoşul, putere pozitivă virilă, solară, e 
o forţă adormită, căci „găina cînta la casa moşului 44 ,, 
spune textual basmul. „Puterea sa 44 se va reactualiza 
prin Şakti a Moşului, mesagera lui către Citadela Solară, 
de unde se va reîntoarce cu puteri reînnoite pentru cen¬ 
trul secundar în decadenţă, cu îndreptăţiri şi talismane 
irezistibile, cu o nouă Arcă a Alianţei, cu o restabilire 
a ierarhiei normale, aidoma cu aceea din basmul pre¬ 
cedent. 


„Era odată un moşneag şi o babă şi moşneagul avea 
o fată şi baba iar o fată 44 

Pe lîngă explicaţia pe care am încercat s-o dăm asu¬ 
pra cuplului primordial diform mai mult în perspectivă 
decît intrinsec,' mai este o interpretare, pentru că toate 
sînt posibile la nivelul lor. Astfel, în economia prezen¬ 
tului basm, este implicată existenţa unor căsătorii pre¬ 
cedente. Cine au fost însoţirile nu este greu de ghicit,, 
avînd în vedere fructul lor, misiunea lor : o fiinţă so¬ 
lară, Sofia, pentru Moş, căci numai copilul unei locui¬ 
toare a Citadelei Solare poate ajunge la Citadela Solară,, 
al cărei regent este Sfînta Duminică, pentru a culege 
binecuvîntări şi nu blesteme şi moarte. Pentru babă, o> 
fiinţă demonică, unul din balaurii care mănîncă pe mamă 
şi pe fiică. Soţia adevărată a Moşului a dispărut în vi¬ 
forul ciclurilor şi locul i l-a luat o maştihă, pentru că 
aşa o cerea degradarea ciclică, inevitabilă şi indispen¬ 
sabilă pentru regenerarea finală. Deritmia este iniţială 
în basm, flagrantă şi, avînd în vedere cele ce le-am spus 
pînă acum, cauza e tot un amazonism, din care găsim 
atîtea exemple în ciclu. Cum se va vedea, casa e un 
sanctuar, deservit de o vestală, dar în Sfînta Sfintelor 
s-a introdus „urîciunea pustiirii 44 , cum se exprimă Apo¬ 
calipsul, pentru un caz identic. Moşul e „văduv 44 de „So¬ 
fia 44 , de „Înţelepciune 44 , lăsîndu-i în posteritate un sub¬ 
stitut, o înlocuitoare în fata cea cuminte. E mai mult a 
prezenţă, aşteptîndu-şi momentul ca să devie efectivă. 

Pînă în momentul final, moşul e înfăşurat în strînsoarea 
inelelor Şarpelui, il alto nemico, vechiul duşman. Aşa 
cum ne este înfăţişată, a doua nevastă, cu fata după chipul 
şi asemănarea ei, sînt specificări ale aceleiaşi entităţi, 
pe care o găsim în toată opera lui Creangă. In această 
operă, aşa de unitară, auzim în adîncuri acelaşi zgomot 
de fond, murmurul Substanţei, sub înfăţişări,* deghizări, 
măşti multiple, nu exhaustiv, ci exemplar căci Inumera- 
bilul este numele ei. Rolul ei este în mod necesar ne¬ 
gativ, pentru că este o funcţiune ; nu criteriile de bine 
şi de rău ne dezvăluie taina sa ; sîntem departe de cîn- 
tarele etice. Talpa Iadului este în mod necesar şi talpa 
oricărei case şi nici o catedrală nu s-ar putea înălţa, 
dacă piatra ei de temelie nu ar zdrobi capul Şarpelui. 
Fără hîrcă, fără craniul golgotian („Golgota 44 înseamnă 
hîrcă), fără Talpa Iadului, orice edificiu spiritual s-ar 
volatiliza în nori. Să nu uităm că în iconografie găsim 
craniul lui Adam îngropat sub Calavar. 

în rolul ei negativ, „Baba 44 , „Hîrcă 44 reprezintă ten¬ 
dinţa de subversiune, de tîrîre în abis, de pulverizare. 
Dar dacă în procesul de realizare iniţiatică, baba e „fi¬ 
xată* 4 , „mortificată 44 ea devine fără să vrea şi fără să 
ştie, rădăcina Arborelui axial, temelie de Dom în Sim¬ 
bolism mineral. Pînă în clipa cînd se resoarbe în întu¬ 
nericul care pentru ea e pozitiv, moşneagul şi fata lui 
sînt hăituiţi, suferă tribulaţiile lunii mîncate de vîrco- 
laci. 

Cum a fost posibilă această împerechere ? O privire 
în jurul nostru şi un vers de Dante ne-o explică : 

Molti son li animali a cui s’ammoglia. 

Infernul , 1, 100 

[„multe sînt animalele (pe vremea lui Dante, sensul 
cuvîntului era de „tot ce e însufleţit 44 n.nj, cu care (lu¬ 
poaica) se împerechează 44 !, scrie înaltul Poet. Exegeza 
iniţiatică a versului este că „animalele 44 sînt toate fiin¬ 
ţele care au suflare, cedînd vertigiului Abisului, descen¬ 
trate faţă de raţiunea lor suficientă. Şi cînd spunem su¬ 
flarea, spunem întreaga ambianţă şi, întreţesuţi în ea, 
Moşul şi fata lui îi suferă vicisitudinile : tirania, ver- 
tigiul abisului, nestăvilita lui tendinţă spre disoluţie, pînă 

la împlinirea măsurii şi pînă la o răscumpărare extra- 
mundană. Acest gest răscumpărător îl împlineşte fata 
cînd vasul va fi plin, printr-o peregrinare la Sfînta Du¬ 
minică, adică acolo unde este singurul loc neafectat de 
Devenire, deasupra tuturor tribulaţiilor. 

O întîmplare aparent anodină, indică modul de ope¬ 
raţiune a forţelor de subversiune în lucrurile mărunte, 
printr-o măcinare lentă, dar implacabilă. 

„Cînd se duceau amîndouă fetele în sat la şezătoare 
sara, fata moşneagului nu se încurca, ci torcea cîte un ciur 
plin de fuse, iar fata babei îndruga cu mare ce cîte un 
fus ; ş-apoi cînd veneau amîndouă fetele acasă noaptea tîr- 
ziu, fata babei sărea iute peste pîrleaz şi zicea fetii moş¬ 
neagului să-i deie ciurul cu fusele, ca să-l ţie pînă va sări 
şi ea. Atunci fata babei vicleană cum era, lua ciurul şi 
fuga în casă la babă şi la moşneag spunînd că ea a tors 
acele fuse.“ 

Lăsînd la o parte banala interpretare alegorică a pa¬ 
razitismului, observăm că detaliul cel mai mărunt înglo¬ 
bează cele mai ample adevăruri. 

Funcţiunea şi lucrul de torcătoare, în lumea mare şi 
în lumea mică, derivă dintr-un aspect feminin al Divini¬ 
tăţii. în perspectivă mitică, o ţărancă ce toarce sinteti¬ 
zează pe cele trei Parce, Clotho, Lahesis şi Atropos, adică 
ţesătoarele naşterii, vieţii şi ale morţii, prin extensiune, 
ale covorului întregii naturi, adică, în sensul literal „a 
tot ce se naşte w . într-un mit nu există detalii, nici’ su- 
perfluităţi. Fata Moşului toarce firul de păianjen pe care 
se ţese pînza Substanţei şi nu comitem o violentare a 
textului, pentru că dreptul la salt calitativ în mit este 
absolut. Furca din basmul pe care îl cercetăm este a 
Parcelor, dar şi a Fetei de împărat din Povestea Por¬ 
cului, e „furca de aur care toarce singură fire de aur de 
mii de ori mai subţiri decît părul din cap w dăruită pri- 
begei fete de împărat de Sfînta Miercuri, adică de 
Mercur, şi furca este Caduceul, în aspectul lui feminin.. 
Acest fir de tort, toate tradiţiile îl arată ca fiind firul 
de continuitate al Unicităţii (Wahidiya.) Hinduşii îl nu¬ 
mesc Sutrâtma, adică Atma, Principiul Suprem, prezent 

în lume sub formă de continuitate, ţesîndu-se singur în 
covorul cosmic, singur, dar şi cu ajutorul unui colabora¬ 
tor, al „Marelui Ţesător al Universului 44 . Cum ar putea 
baba şi fata ei leneşă, a căror substanţă este Neantul şi 
sterilitatea, să „colaboreze 44 la ţeserea pînzelor lumii ? De 
aceea, un sacerdoţiu feminin este totdeauna parazitar, 
pentru că furca de aur este totdeauna masculină şi cînd 
nu se recunoaşte colaborarea, avem de-a face cu un furt. 
Furca fetei rele toarce Nimicul. Deci nu e atît vorba de 
lene, cît de o neputinţă radicală. în realitate, fata şi mama 
ei, coextensive Tălpii Iadului, îşi torc firele propriului 
lor giulgiu, care este în definitiv îmbrăcămintea Nean¬ 
tului. E speranţa nebunească a Abisului de a ţese Im¬ 
posibilul, muncă de Penelopă şi de Danaidă, voind să 
dea consistenţă la ceea ce nu există decît ca vagă in¬ 
tenţie şi complot. Dar dacă simpla intenţie nu e sufi¬ 
cientă pentru a produce Neantul, e suficientă pentru 
răvăşirea lumii, pentru cufundarea ei într-un Haos rela¬ 
tiv şi pentru a da o aparenţă, o iluzie de consistenţă 
absurdului. 

Creangă pomeneşte zicătoarea cunoscută : „acuma 
apucase a cînta găina în casa lui şi cucoşul nu mai avea 
nici o căutare 44 , proverb ce stabileşte o continuitate cu 
cocoşul şi găina din Punguţa cu doi bani, deci şi între 
cele două basme. E o aluzie repetată la o tiranie fe¬ 
minină, despre care toate tradiţiile pomenesc şi care 
apare totdeauna solidară cu o deviere a ciclului, în sen¬ 
sul dezordinii şi al anarhiei. Natural, această tiranie e in 
prejudiciul celuilalt sex, la a cărui coborîre contribuie. 

„Moşneagul fiind un gură-cască, sau cum aţi vre să-i 
ziceţi, se uita în coamele ei şi ce-i spunea ea, sfînt era. 
Din inimă, bietul moşneag poate că ar mai fi zis cîte 
ceva, dar acum apucase găina a cînta în casa lui şi cu¬ 
coşul nu mai avea trecere. Şi apoi să-l fi pus păcatul să 
se întreacă cu diochiul, căci baba şi cu fiică-sa îl um¬ 
pleau de bogdaprosti.“ 

într-o bună zi* fata e nevoită să-şi ia lumea în cap, 
sfătuită chiar de tatăl ei, „ca să nu se mai facă atîta gîl- 
ceavă din pricina ei 44 . 

„Atunci biata fată, văzînd că baba şi cu fiică-sa voiesc 
cu orice chip s-o, alunge, sărută mina tată-său şi cu la¬ 
crimi în ochi porneşte în toată lumea, depărtîndu-se de 
casa părintească fără nici o nădejde de întoarcere !“ 

„Anima Mundi", prin însăşi poziţia ei mediană între 
Cer şi Pămînt, are totdeauna o misiune sacrificială, în 
sensul tribulaţiei, cum o vom regăsi şi în Povestea Por¬ 
cului ;• misiunea ei are multiple ţeluri ; vom cita cîteva 
mai importante : îndreptarea lucrurilor anchilozate, tor¬ 
turate în închisoarea lor ; liberarea, recuperarea „seîntei- 
lor" (termenul e cabalistic) divine în restrişte şi în exil 
în lumea noastră ; menirea de tămăduitoare a sufletelor 
şi a trupurilor. Totuşi aceste rătăciri au un termen ne¬ 
cesar şi o finalitate : reintegrarea în Principiu, sau în 
oglindirea lui din Centrul spiritual al lumii noastre, a 
seînteilor dezrobite, în „Ţara Soarelui", în „Heliopolis" 
sau, cum i se mai spune de poporul nostru, în poiana şi 
casa sfintei Dumineci. In schimb, casa ei de pe pămînt 
rămîne înjstăpînirea Hîrcii, a duhului morţii, a lui „du- 
că-se pe Pustii" ; atunci cînd un centru spiritual secun¬ 
dar e năpădit de întuneric, „Binecuvîntarea" lui speci¬ 
fică — „Baraka“-ua lui proprie, cum îi spun Arabii, „In¬ 
fluenţa lui spirituală", „Depozitul Tradiţional" — rătă¬ 
ceşte prin pustii, ca Evreii timp de patruzeci de ani, 
pînă la intrarea în „Ţara Făgăduinţei". Anima Muncii 
îşi caută reîmprospătarea puterilor în Centrul Suprem 
al Lumii, ca Anteu, numai că de data asta nu în atin¬ 
gere cu pămîntul, ci cu Tăria. în colindele noastre, Maica 
Domnului pribegeşte în căutarea Fiului ei, despre care 
a auzit că a fost răstignit ; iar despre neoplatonicianul 
Produs se zice că, după închiderea Parthenonului de către 
creştini, i-a apărut Athena, spunîndu-i că de-acum îna¬ 
inte templul ei va fi în inima lui. 

Ce era în realitate casa părintească a fetei, înainte 
ca s-o părăsească Preoteasa ei, ne-o arată vădit versiu¬ 
nea basmului redactată de Ispirescu, Fata Moşului cea 
cuminte . Baba voia să alunge de acasă pe fata Moşului ; 
„într-o noapte turnă apă pe vatră şi stinse focul ce-1 în¬ 
văluise fata moşneagului de cu seară". 

„A doua zi dis-de-dimineaţă, se scoală fata să facă focul, 
fiindcă tot pe ea cădea păcatele ; dară foc nu mai găsi in 
vatră. 

Atunci, de frică să nu o ocărască mumă-sa cea vitregă, 
se urcă pe bordei, se uită în toate părţile, doar va vedea 
încotrova vreo zară de foc, ca să se ducă să ceară măcar 
un cărbune ; dară nu se văzu nicăieri ceea ce căuta ea. 
Cînd, tocmai cînd era să se dea jos, zări spre răsărit, abia 
licărind, o mititică vîlvotaie : se coborî de pe acoperiş şi-o 
luă într-acolo.“ 

Că este vorba de un Foc spiritual, în primul rînd, că¬ 
ruia focul de pe vatra-altar îi era doar o oglindire pă- 
mîntească reiese din faptul că fata cată spre Răsărit, 
direcţie rituală ; acolo e focul originar niciodată stins, din 
Paradisul terestru, situat simbolic în Orient. Nu-1 gă¬ 
seşte în sensul literal al cuvîntului şi totuşi căutarea 
fetei este o izbîndă pentru că află focul în personificarea 
lui, Sfînta Duminecă, care este, cum se ştie, aspectul 
feminin al Sfîntului Soare. In multe culte ardea un foc 
perpetuu ; Fecioara sau Preotul care-1 lăsau să se stingă 
se pedepseau cu moartea. 

O dovadă o avem în alt basm al lui Ispirescu, Balau¬ 
rul cu şapte capete , sinteză a celor şapte focuri plane¬ 
tare. 

O ceată de voinici se duc să se lupte cu un balaur cu 
şapte capete care bîntuia o cetate. Făcură un foc nestins 
şi se legară cu jurămînt să pedepsească cu moartea pe 
acela din ei care-1 va lăsa să se stingă. Făt-Frumos care 
era printre ei, omorî într-o noapte balaurul ; 

„...atunci un sînge negru lăsă din ea fiara spurcată şi 
curse şi curse pînă ce stinse şi foc tot. 

Acum ce să facă viteazul nostru ca să nu se găsească 
focul stins, cînd s-or deştepta tovarăşii lui, căci legătura 
le era ca să omoare pe acela care va lăsa să se stingă 
focul. Se-apucă mai întîi şi scoase limbile din capetele ba¬ 
laurului, le bagă în sîn şi iute, cum putu, se sui într-un 
copac înalt şi se uită în toate părţile, că de va vedea un¬ 
deva vreo zare de lumină, să se ducă şi să ceară niţel foc. 
ca să aţîţe şi el pe al lor ce se stinsese. 

Cătă într-o parte şi într-alta şi nu văzu nicăieri lu¬ 
mină. Se mai uită o dată cu mare băgare de seamă şi zări 
într-o depărtare neagră o scînteie ce abia licărea. Atunci 
se dete jos şi porni într-acolo.“ 

In căutarea focului, suprimă condiţia temporală, le- 
gînd de arbori şi imobilizînd astfel, pe Murgilă, pe Mia- 
ză-Noapte şi pe Zorilă, ceea ce arată caracterul calitativ 
şi pur interior al călătoriei ; bineînţeles, constatarea se 
extinde şi la catabaza şi anabaza fetelor înţelepte din 
basmele iui Ispirescu şi Creangă. Sînt expediţii în afara 
Timpului. 

Cum socotim diferitele variante ale unui basm ca 
fiind membra disjecta ale unui singur mit, în ambele 
poveşti fata bună e o Vestală a unui sanctuar în care 
arde un foc perpetuu. Fata rea e o contra vestală , dacă 
ne este permis să ne exprimăm aşa, preoteasa unui cult 
demoniac. Ea şi mama ei sînt miasme corporificate ale 
mlaştinei bazice, ale Borborusului, Umedul radical, care 
năboieşte peste focul solar, stingîndu-1. Atunci fata, pă¬ 
zi toarea responsabilă a Focului Sacru, porneşte în cău¬ 
tarea unei scîntei din Focul Veşnic care luminează toate 
lumile, singurul neafectat de tenebre, foc păstrat în Ci¬ 
tadela Solară de îngerul Soarelui, Sfînta Duminecă. In 
alţi termeni spus, e vorba de un centru spiritual pe cale 
de extincţie. Responsabilii lui caută o primenire, o re¬ 
împrospătare, o reînvigorare a lui printr-o reîntoarcere 
la obîrşii, prin solicitarea Centrului Suprem al acestei 
lumi, singur neafectat, nesupus vicisitudinilor exterioare, 
de-a lungul unui întreg ciclu uman. 

In mersul ei spre Centrul Lumii, fata întîlneşte o suc¬ 
cesiune de virtualităţi pozitive latente, şi ele căzute în 
amorţire, sau, ca să vorbim limbajul Kabalei, de „scîntei a 
divine, roabe ale întunericului din afară, ale „cojilor^ 
reziduale din cosmos, Kliphot-uri, în terminologie ebraică. 
Cum Fata Moşului, a Bătrînului Timpurilor, alungată 
din templul ei, e însăşi Şehina, Prezenţa Reală a Divi¬ 
nităţii în lume, Anima Mundi în exil şi nemernicie, e fi¬ 
resc, am putea spune e în natura lucrurilor, ca Şehina 
în exil să recupereze propriile ei „scîntei u , particulele. 

sfărîmăturile şi ele în exil, substanţe din substanţa ei, 
carne din carnea ei. 

Deci, în drumul ei dă de o căţeluşă bolnavă şi slabă 
pe care o spală şi o doftoriceşte. Curăţă un păr plin de 
omizi şi de crengi uscate, sleieşte o fîntînă mîlită şi pă¬ 
răsită. Calcă lut şi înnoieşte un cuptor nelipit, aproape 
surpat. Aceleaşi lucruri şi aproape în aceeaşi ordine le 
găsim şi în basmul lui Ispirescu. Căţeaua, care la Creangă 
este la începutul căutării, se află la sfîrşitul ei la poves¬ 
titorul bucureştean, iar în loc de păr, fata îngrijeşte o 
grădină părăsită. Şi într-un caz, şi în ceiălalt, tot de ar¬ 
bori e vorba,* deci de un simbolism vegetal. Căţeluşa e 
animal, cuptorul şi fîntîna, complementare (Foc şi Apă), 
din punctul de vedere al conţinutului, minerale din punc¬ 
tul de vedere al conţinătorului, acestea fiind făurite din 
pietre şi cărămizi. Căţeluşa, care e prima la Creangă, 
pare să fie un fel de paznic spre accesul cercurilor in¬ 
terioare, pentru că muşcă, precum se va vedea ; la Is¬ 
pirescu, păzeşte sanctuarul ultim. în amîndouă cazurile, 
ar putea, în această funcţiune, să aibă o legătură directă 
cu acel ogar fabulos, cu Veltro de care vorbeşte Dante, 
a cărui misiune e să hăituiască pe Lupa şi în general pe 
toate puterile Infernului, la sfîrşitul timpurilor. îl re¬ 
găsim în Molda lui Dragoş Vodă, în gravurile lui Al- 
brecht Diirer, „Cavalerul şi Moartea", în „Melancolia". 
Simbolismul lui este prin excelenţă, acela de păzitor al 
locurilor sfinte, contra oricărui duşman din afară. Toate 
etapele de care am vorbit, sînt inevitabile pentru peleri¬ 
nul care se încumetă să ajungă pînă la Centrul unde 
adăstează Zeiţa Soarelui născătoare şi însufleţitoare de 
lumi, Sfînta Duminecă sau Sfînta Vineri. Ele sînt ceruri 
succesive şi concentrice, apărări ale Centrului Ultim. 

Metodic şi iniţiatic vorbind, străbaterea lor în mod 
conştiincios de către recipiendar e o dovadă că ştie să 
răspundă implorării mute a Naturii, a tuturor lucrurilor 
şi fiinţelor din ea, degradate din vina căderii omului ; 
solicitat de ambianţă, omul ştie să răspundă la conjura- 
rea ei în calitate de Regent al Firii şi de locotenent al 
divinităţii pe pămînt. „Toată firea suspină după mîntuire 
prin fiii lui Dumnezeu." Milostenia fetei este ceea ce se 
numeşte în esoterismul musulman ^Caritatea cosmică" 

pentru toată făptura înrobită de „coji“. Din punct de ve¬ 
dere intelectual, fata dovedeşte că s-a pătruns de ade¬ 
vărul acela fundamental, analogia dintre toate stările de 
fire, în sens invers : ce e mare sus, e mic şi nemernic jos 
şi ceea ce e mare jos, e mic sus. Tdbula Smaragdina o 
spune într-un aforism celebru : „Quod est Superius est 
sicut quod est Inferius et quod est Inferius est sicut quod 
est Superius, ad perpetranda miracula rei unius iC . („Ceea 
ce este Sus este la fel cu ceea ce este jos şi ceea ce este 
jos este la fel cu ceea ce este Sus, pentru înfăptuirea 
miracolelor lucrului unic. M ) Cînd constelaţia Cîinelui lui 
Orion se coboară exilată pe pămînt, în mod necesar e 
o căţeluşă costelivă şi jigărită. 

Fata Moşului ajunge în sfîrşit la centrul solicitat, ca 
din întîmplare aparent, în realitate de-a lungul jaloane¬ 
lor infailibile pe care le-a întîlnit în cale, centru unde 
se află, la Creangă, Sfînta Duminecă, la Ispirescu, Sfînta 
Vineri. Sfînta stă într-o căsuţă umbrită de nişte lozii 
pletoase, în mijlocul unei poieni foarte frumoase, încon¬ 
jurată de un codru întunecos ; numai simboluri vegetale 
care amintesc Grădina Raiului, Gan-Eden. E curios că, 
în Moldova, poienile sînt numite linişti; prin implicaţie, 
codrul e simbolul zbuciumului, al neliniştii din jurul 
oazei păcii. Putem de asemenea preciza că poiana este 
linişte, pentru că se situează, din punctul de vedere al 
simbolismului forestier, în locul unde se rezolvă antino¬ 
miile, opoziţiile, complementarele, într-un cuvînt duali¬ 
tatea. Or, pentru ca un loc să fie non-dual, trebuie să 
se situeze într-un punct nespaţial, situat în centrul unei 
cruci înscrise într-un plan orizontal. 

Că avem de-a face cu o „căutare* 4 , echivalentă cu 
„Questa Graalului 44 , prin străbaterea inversă a unor cer¬ 
curi concentrice, din ce în ce mai strînse, constituind în 
realitate un labirint, ne-o arată o variantă culeasă de O. 
Bîrlea 1 . Fata harnică scapă un ghem la o şezătoare ; se 
duce după el pînă ajunge la Sfîntă ; nu e o amintire a 
Firului Ariadnei, în labirintul din Creta ? In versiunea 
lui Creangă cînd fata toarce un ciur de fusuri la şeză- 


1 Ovidiu Bîrlea, op. cit., var. 5, p. 61. Celelalte variante sînt 
citate din aceeaşi lucrare. 

toare, nu se identifică, nu numai cu Parcele, ci şi cu 
Ariadna, fiica lui Minos ? Or, Minos are aceeaşi rădă¬ 
cină cu Menes, Mânu, Numa, Mens, adică Mentalul, In¬ 
teligenţa cosmică legiferînd un ciclu. Se ştie că cei vechi 
identificau simbolic meandrele labirintului cu circumvo- 
luţiunile cerebrale. Deci, procesul de mergere spre Cen¬ 
tru al ţărăncuţei noastre, sub afabularea de snoavă, este 
înainte de toate un demers de meditaţie şi de concen¬ 
trare intelectuală. In variantele 6 şi 20, fata harnică 
pleacă după foc şi ajunge la Dumnezeu şi Sfîntul Petru. 
Nu e o confirmare strălucită a presupunerii noastre, că 
focul în chestiune este Agni, de pe altarul vedic, şi acela 
de pe altarul templului Vestei ? Fata găseşte un păduche 
la Dumnezeu şi afirmă că e mărgăritar (var. 6)' sau dia¬ 
mant (var. 20). Dumnezeu o binecuvîntează să răsară 
în urma paşilor şi busuioc şi lămîiţă, iar din păr să-i 
cadă mărgăritare la pieptănat. Baba îşi trimite fata, dar 
aceasta îşi bate joc de Dumnezeu pentru că are pureci 
şi e blestemată să vorbească fără rost şi părul să-i fie 
plin de păduchi. 

Este o excelentă ilustrare a ceea ce spuneam mai sus 
despre analogia în sens invers : ce este mai mare sus 
apare sub aspect ignobil jos ; aşa-zişii păduchi erau în 
adevăr diamante şi perle, dar numai pentru înţelepciunea 
iniţiatului care are ochi să vadă şi discernămînt pentru 
lucrurile ascunse. Profanul, care se ia după aparenţe, vede 
numai păduchi. De aceea răsplata este potrivită pentru 
fiecare. Cu bogăţiile care izvorăsc din ea ca un fel de 
secreţie naturală de busuioc, lămîiţă şi alte ierburi bine- 
cuvîntate, de mărgăritare, fata harnică e o chelăreasă a 
lui Dumnezeu, un corn de abundenţă, deci aspectul homi- 
nal al Caprei cu trei iezi, schimbată numai ca aparenţă. 
In altă variantă, fata intră slujnică la o cucoană care o 
pune să îngrijească de cloşca cu puii de aur şi de furca 
de aur ce torcea singură, adică exact talismanele pe care 
le-au dat Sfînta Miercuri, Sfînta Vineri şi Sfînta Dumi¬ 
necă fetei de împărat, ca să le ducă la Mînăstirea de 
Tămîie, din Povestea Porcului. Am văzut mai sus, Cloşca 
cu pui de aur este o reprezentare talismanică a conste¬ 
laţiei Găinuşei, altfel spus, al Pleiadelor, fiicele lui 
Atlas, reprezentînd Balanţa cerească în ciclul atlant. Dacă 

un păduche, este în realitate un diamant în capul lui 
Dumnezeu, de ce o găină de aur n-ar fi constelaţia Pleia¬ 
delor ? E perfect plauzibil, chiar probabil ca mitul să-şi 
aibă obîrşia în „insula pierdută din Occident 44 . Un simbol 
de acest fel, a cărui origine este bine cunoscută, e o sem¬ 
nătură sigură. 

în varianta 4, fata este sfătuită de un corb pe care l-a 
îngrijit. După tradiţia hindusă, există un corb care 
trăieşte de-a lungul unui întreg Kalpa , adică 14 Manvan- 
tare, depozitar al înţelepciunii unui ciclu uman complet. 

Alt detaliu semnificativ : în varianta 4, fata intră 
servitoare la o „Văduvă 44 . Am pomenit de simbolismul 
„Văduvei 44 în studiul despre Capra cu trei iezi. Pînă la 
integrarea şi renovarea întregii lumi, toţi iniţiaţii sînt şi 
vor fi „fiii Văduvei 44 . 

Am subliniat că la Creangă, căţeluşa se află la prima 
incintă ; la Ispirescu o găsim chiar la pragul Sfintei. 

Cînd fata bate la uşă, Sfînta Vineri întreabă : 

„Cine-i acolo ? îi zise dinăuntru ; dacă e om bun să 
intre, dacă nu, să nu vie căci am o căţeluşă cu dinţii de 
fier şi cu măselele de oţel şi-l face mici fărîmi.“ 

Totdeauna „Păzitorul Pragului 44 , mai ales cînd e vorba 
de pragul ultim, are un dublu caracter, de mizericordie 
şi de rigoare, de primire sau de respingere. Oricine ajunge 
acolo, în această viaţă sau după — şi acesta este cazul 
tuturora — găseşte un înger cu braţele deschise sau gura 
căscată a crocodilului tyfonian ; interesant e faptul că e 
vorba de dublul aspect al unei singure entităţi. Cei vechi 
spuneau că Meduza cu părul ei încîlcit de şerpi este 
aspectul terific al Soarelui. E vorba de „Soarele diurn 44 
şi de „Soarele nocturn 44 , ceea ce înseamnă că după starea 
ia care a ajuns fiinţa ce se găseşte în faţa lui, gura lui 
este pentru ea „Poarta Liberaţiunii 44 , sau „Fălcile 
Morţii 44 2 . 

O perfectă ilustrare a celor spuse o avem în mitul 
nostru. Pe de o parte, căţeluşa are dinţii de oţel, care 


2 Rene Guenon, „Kala-Mukha w în : Symboles fondamentauz 
de la Science Sacree, Paris, Gallimard, 1962, p. 360. 

face mici fărîme pe cel rău ; pe de alta, în varianta 2, 
ea apare ca un „Ogar“, traducere exactă a ilustrului 
termen dantesc, Veltro , despre care am vorbit în Capra 
cu trei iezi, vînătorul fără odihnă şi fără răgaz al 
Lupoaicei. 

Sfînta primeşte în slujbă pe fată şi-i arată care-i sînt 
îndatoririle : să-i laie copiii, să facă bucate şi, cînd s-o 
întoarce de la biserică, să le găsească nici reci, nici fier¬ 
binţi, ci numai bune de mîncat ; cu alte cuvinte, fata 
trebuie să găsească limita perfectă dintre cald şi rece, 
principiul comun al contrariilor, desemnată în Alchimie 
ca Materie Primă a lumilor. Arta bucătăriei era o ştiinţă 
tradiţională într-o vreme cînd ştiinţele profane nu existau 
şi simbolismul ei euharistie este evident. Sub simbolismul 
culinar, Sfînta nu cere mai puţin de la fată, decît să se 
arate desăvîrşită stăpînă a „Artei Balanţelor^, a Măsurii 
între contrarii. Considerînd simbolismul Yin-Yang-ului, 
de care am vorbit de atîtea ori, fata nu trebuie să păşească 
nici pe jumătatea neagră a cercului, nici pe cea albă, ci 
exclusiv pe linia sinusoidă care le desparte. Sinusoida are 
forma unui şarpe şi o regăsim imediat în cele ce urmează. 

„Şi cum zice, Sfînta porneşte la biserică, iară fata su¬ 
flecă mînccele şi s-apucă de treabă. înlîi şi-ntîi face lăuă- 
toare şi-apoi iese afară şi începe a striga : 

— Copii, copii, copii ! Veniţi la mama să vă laie ! Şi 
cînd se uită fata ce să vadă ? Ograda se umpluse şi pădu¬ 
rea fojgăia de o mulţime de balauri şi de tot felul de jivine, 
mici şi mari ; însă tare în credinţă şi cu nădejdea la Dum¬ 
nezeu, fata nu se sparie, ci le ia pe cîte una şi le lă şi le 
îngrijeşte, cît nu se poate mai bine.“ 

Mai întîi trebuie să observăm că există interdepen¬ 
denţă şi continuitate între lăutoare şi gătitul bucatelor 
aşa cum le-a poruncit Sfînta Duminecă : nu numai se 
urmează una pe alta, dar au numitorul comun că 
lăutoarea şi bucatele nu trebuie să fie nici calde, nici 
reci. Fata găseşte limita dintre contrarii pomenită şi care 
este caracteristica definitorie a Materiei Prime. Proba o 
avem per a contrano, în păţania ulterioară a surorii ei 
vitrege. Lăutoarea este „baia“ alchimică de care vorbesc 

toate textele hermetice, unde toate impurităţile fizice şi 
mai ales psihice se topesc. Este o plasmă în care cufun¬ 
date, toate jivinele îşi recuperează puritatea paradisiacă, 
redevin germeni şi virtualităţi pozitive. Asura sînt trans¬ 
mutate în Deva. Iniţiatul pozitivează Infernul pentru că 
intervine activ în el, pe cînd damnatul, profanul, e o 
simplă parte constitutivă, o cărămidă inertă a lui. Sfînta 
Duminecă este Mama Fiarelor, ca Cibele, cu carul ei tras 
de lei. Am putea spune că e o „Mamă a Pădurii* 4 pozitivă. 

A recunoaşte şi a actualiza elementul pozitiv din 
balauri şi şerpi, fiinţe asurice, însemnează a pătrunde 
raţiunea lor pozitivă şi prin aceasta, a-i recupera ; apa 
lustrală le spală accidentele, jegul strîns de milenii şi le 
redă luminii. Esoteristul spală cu apa Materiei Prime 
balaurii Iadului, restructurîndu-i ; exoteristul îi alungă 
pentru un moment la cîţiva paşi, pentru ca la prima 
clipă de nebăgare de seamă, să-i sară din nou în cîrcă. 
Ramakrişna spunea că atunci cînd credinciosul intră în 
Gange, lăutoare divină, păcatele îi rămîn pe mal. Cînd 
omul iese pe ţărmul fluviului, îi sar din nou în spate. 
Nu aşa se întîmplă, nu aşa lucrează Sfînta Duminecă şi 
fata Moşneagului. Ele bagă şi păcatele în Gange. 

Povestirea spune că fata lă lighioanele, „tare în cre¬ 
dinţă şi cu nădejdea în Dumnezeu 44 . Cum lăutul este un 
gest de caritate cosmică, fata lucrează în lumina celor 
trei virtuţi teologale, Fides, Spes, Caritas (credinţă, spe¬ 
ranţă, dragoste) ceea ce arată impecabila poziţie tradiţio¬ 
nală a basmului şi poziţia deliberată, conştientă şi lucidă 
a povestitorului nostru. Cum se vede, Creangă mai era 
încă diacon, în felul lui. 

Dintre cele trei virtuţi teologale, Speranţa însumează 
intenţia, adică năzuinţa spre un scop bine ştiut dinainte. 
Triplicitatea virtuţilor e reprezentabilă printr-un semi¬ 
cerc, în care Credinţa şi Caritatea se aşază la extremi¬ 
tăţile diametrului orizontal, iar Speranţa este raza verti¬ 
cală perpendiculară pe diametru. în simbolismul gestu¬ 
rilor, Speranţa e indicată, uneori realizată, prin ridicarea 
feţei umane spre stele, cum o face Dănilă Prepeleac, cînd 
se pregăteşte să arunce buzduganul lui. Scaraoschi în 
lună. Iniţiatul poate intra şi ieşi teafăr din infern şi 
purgatoriu, pentru că se uită la stele, „domiciliul Spe- 

ranţei u . Cuvîntul stele termină fiecare din cele trei 
Cantiche ale Divinei Comedii. 

Ultimul vers din Infern este : 

e quindi uscimmo a riveder le stelle 

(Infernul, XXXIV, 139) 
[şi pe acolo am ieşit ca să revedem stelele] 

Purgatoriul sfîrşeşte : 

Io ritornai dalia santissima onda 
rifatto si come piante novelle 
rinnovellate di novella fronda, 
puro e disposto a salire alle stelle. 

( Purgatoriul , XXXIII, 142—145) 
[M-am întors din sfînta undă 
refăcut ca şi plantele noi 
reînnoite într-un nou frunziş, 
pur şi pregătit să mă urc la stele.] 

De la Poemul Sacru care domină toată literatura 
occidentală, pînă la snoava ţărănească, de altminteri răs- 
pîndită în toată lumea, simbolismul este acelaşi, tonul şi 
forma diferă. Se vede ce înseamnă unanimitatea tradiţio¬ 
nală. Dante se scufundă în aceeaşi lăutoare purificatoare 
şi regeneratoare, a cărei stăpînă este Sfînta Duminecă 
sau Sfînta Vineri, îngerul Soarelui sau îngerul lui Venus, 
al Iubirii. 

în sfîrşit, Paradisul şi întreaga Divină Comedie: 

l’amor che move il sole e l’altre stelle. 

( Paradisul , XXXIII, v. 145) 
[Iubirea care mişcă Soarele şi celelalte stele ] 

Acest „Amor a , Iubirea, e a treia virtute teologală. 
Claritatea pentru întreaga fire, implicită pe lîngă celelalte 
două, răspicat desemnate de Creangă, Credinţa şi 
Nădejdea. 

Parcurgerea celor trei lumi nu e posibilă decît în 
măsura în care se structurează în spirală, înfăşurînd 
Axul Lumii, în direcţia Polului, axă legînd Nadirul lu¬ 
milor cu Zenitul lor, încifrat de Valtre stelle. 

Mulţi vor spune că solicităm textul prea mult. Dar 
scrie negru pe alb : „tare în nădejde şi cu credinţă la 
Dumnezeu 44 . Nu sînt indisolubil legate ăe iubire ? Scep¬ 
ticul nu abuzează oare prea mult de ipoteza coincidenţei ? 

Reluăm povestea : 

„Apoi se apucă de făcut bucate şi cînd a venit Sfînta 
Duminecă de la biserică şi a văzut copii lăuţi frumos şi 
toate treburile bine făcute, s-a umplut de bucurie. Şi după 
ce a şezut la masă, a zis fetei să se suie în pod şi să-şi 
aleagă de-acolo o ladă care a vre ea şi să şi-o ieie ca 
simbrie, dar să n-o deschidă pînă acasă la tată-său. Fata 
se suie în pod şi vede acolo o mulţime de lăzi : unele mai 
vechi şi mai urîte, altele mai noi şi mai frumoase. Ea însă 
nefiind lacomă ş-alege pe cea mai veche şi mai urîtă dintre 
toate. [...] Sfînta Duminecă cam încreţeşte din sprincene, 
dar n-are încotro, ci binecuvîntează pe fată, care îşi ie lada 
în spate şi se întoarnă spre casa părintească cu bucurie, tot 
pe drum pe unde venise. 4 * 

La întoarcere culege roadele carităţii ei pentru întreaga 
făptură, bine numită de sufiţi „cosmică 44 pentru că e abso¬ 
lută şi fără aşteptare de răsplată ; strînge, aproape în 
sens feudal, omagiul spontan al naturii. Cuptorul îi dă 
plăcinte rumenite, fîntîna apă limpede ca lacrima în două 
pahare de argint pe care fata le ia cu ea ; cupa şi argintul 
fiind două simboluri ale perfecţiunii pasive, deci ale 
feminităţii, adecvate deci fetei, fecioarei, al cărei rol este 
să restabilească în sanctuarul unde este Vestală, puritatea 
feminină poluată şi pîngărită de babă şi de fata ei. Cele 
două cupe de argint pot simboliza cei doi sîni virginali. 

Părul îi dă pere (în alte variante e vorba de un măr, 
ceea ce se apropie de, povestea biblică). Căţeluşa, care 
acum era voinică şi frumoasă, purta la gît o salbă de 
galbeni, pe care a dat-o fetei, ca mulţumire. 

Găsim o justificare doctrinară, care este principală a 
acestei alternanţe de viduri şi de plinuri, de lipsă şi de 
bogăţie, condiţionîndu-se una pe alta, ieşind una din 
alta. Este doctrina sacrificiului. E excelent ilustrată de 
acest episod. 

Propagarea unei mişcări ondulatorii este posibilă 
numai printr-o succesiune alternantă de + şi —. S-ar 
putea obiecta că, în basmul nostru + şi — se repartizează 
în două grupuri omogene şi bine distincte ca vacile grase 
şi vacile slabe din visul lui Faraon. Dar să nu uităm : 
1) Binele şi Răul sînt cuprinse ca o virtualitate, fiecare 
în opusul lui ; 2) plecarea fetei de acasă, mersul, şederea 
ei la Sfînta Duminecă, întoarcerea, se i etrec in illo tem- 
pore, într-o durată, în care alternanţele sînt simultane. 
Odiseea fetei a durat o clipă. în lumea sublunară a luat 
însă, în mod necesar, un mod de succesiune în timp. 

Miturile lumii ilustrează acest Ştirb und werde în 
Moarte şi învierea Avatarelor şi a eroilor solari. Găsim 
şi justificări scripturale : parabola bobului de grîu care 
trebuie să moară ca să rodească ; apoi t „fericiţi cei ce 
plîng că aceia se vor mîngîia u 3 . „Se seamănă trupul întru 
stricăciune, învie întru nestricăciune ; se seamănă întru 
necinste, învie întru slavă ; se seamănă întru slăbiciune, 
învie întru putere. Se seamănă trup firesc, învie trup 
duhovnicesc. 4 * 4 

Ajunsă acasă, fata dăruieşte lui tată-său paharele de 
argint şi salba de aur. Galbenii pot intra în pahare ; 
împreună cu cuplul Aur-Argint, formează un incontesta¬ 
bil complementarism, un singur dar, identic în fond, cu 
punguţa cu doi bani pe care cocoşul o aduce tot unui moş. 
Apoi, deschizînd lada împreună, nenumărate herghelii de 
cai, cirezi de vite şi turme de oi ies din ea, încît moşnea¬ 
gul, pe loc a întinerit, văzînd atîtea bogăţii ! Lada face 
oficiu comun cu cornul Amaltheei. 

în fond, aceste cirezi de vite nu sînt decît balaurii şi 
şerpii, transmutaţi printr-o alchimie animală, ipostaze 
benefice, regenerate de Materia Primă, elaborată de fată 
în Athanorul Sfintei Dumineci. 

Fata babei, din emulaţie grosolană, apucă drumul 
aceleiaşi călătorii. Modul este, în mod firesc sinistru, din 
cauza egoismului bazic care o generează. Acest egoism e 
coextensiv cu rădăcina lumii, „invidia a cum îi spune 
Dante, care a vomitat pe „lupa a , în lumea noastră şi pe 


a Mat., V. 4 ; 

4 I Cor., 15, 42—44. 


132 



care Ogarul, „Veltro“, o va alunga din nou, în locul de 
unde a venit. 

Ogarul o va băga : 

„...nello inferno 

lâ onde invidia prima dipartilia.*' 

[... în Infernul de unde a scos-o 

mai întîi Invidia.] 

( Infernul , I, 110—111) 

Am mai vorbit de ea în comentariul la* Capra cu trei iezi. 

Fata leneşă plimbă prin aceleaşi etape totala ei inca¬ 
pacitate de a se uita pe dînsa, sterilitatea ei congenitală. 
Nu ascultă implorarea Naturii. Ajunge şi ea la Sfînta 
Duminecă, îi opăreşte puii, îi arde bucatele (toate textele 
alchimice vorbesc de primejdia de moarte a focurilor 
violente, care calcinează germenii vii) îşi alege ca răsplată 
lada cea mai frumoasă ; la întoarcere, e respinsă şi tan - 
talizată de fiinţele şi lucrurile pe care şi ea le respinsese 
şi care îi apar acum sub aspectul lor de plenitudine ; cînd 
acasă deschide lada, ies din ea toate jivinele pe care ea 
le opărise la Sfînta Duminecă ; e sfîşiată şi mîncată de 
ele, împreună cu progenitoarea ei. 

Trebuie să ne reîntoarcem în drum, pentru multe 
lucruri care au rămas nelămurite, deşi am mai vorbit de 
ele ; în asemenea dcmenii nu te repeţi niciodată prea 
mult. Cum se ştie, fiecare zi a săptămînii este închinată 
unei zeităţi. Ziua a şaptea este a Soarelui. De aceea, în 
basme, Sfînta Duminecă este zeiţa solară, Dea Syra şi 
casa ei este în mod firesc, Citadela Solară, chiar dacă e 
reprezentată ţărăneşte de un bordei. O căsuţă umbrită de 
lozii pletoase este Heliopolis, aşezată spre Răsărit cum o 
indică versiunea Ispirescu. în sanscrită* Surya este nu¬ 
mele soarelui, identic cu Syria. Ţinutul istoric cunoscut 
sub acest nume e numai un substitut, o exteriorizare a 
adevăratei Syrii. 

„Cu altă ocazie, am menţionat, în legătură cu desem¬ 
narea limbii «adamice» ca «limbă syriacă» Syria primi¬ 
tivă, al cărui nume semnifică propriu-zis «Pămîntul 
Solar» de care Homer vorbeşte ca de o insulă situată 
«dincolo de Ogygya» ceea ce permite s-o identificăm cu 

Thule sau Tuia hyperboreană ; şi acolo sînt -«revoluţiile 
Soarelui», expresie enigmatică, puţind, natural, să se 
raporteze la caracterul «circumpolar» al acestor revoluţii, 
dar care, în acelaşi timp, poate face aluzie la un traseu 
al ciclului zodiacal pe acelaşi pămînt, ceea ce ar explica 
faptul că un traseu asemănător a putut fi reprodus într-o 
regiune destinată să fie c imagine a acestui centru.* 5 

Aluziile lui Guenon sînt oarecum obscure şi presupun 
anumite cunoştinţe prealabile. Marele tradiţionalist vrea 
să spună că anumite „regiuni* pămînteşti, natural privi¬ 
legiate, pot oglindi unele „regiuni* cereşti, stelare. Cu¬ 
noaşterea acestor regiuni-oglinzi constituie „Geografia 
Sacră*, geografia calitativă, ştiinţă a cărei urme s-au 
pierdut complet în lumea modernă. Regăsim anumite 
aluzii doar prin basme, cu condiţia să le pricepi. Dolme- 
nii, Menhirii, stîncile Dochiei, Babele, zodiacul de la 
Glastonbury etc., pot fi imagini de constelaţii. 

Deci, poiana unde locuieşte Sfînta Duminecă este un 
punct imobil, „domiciliul* Soarelui, în jurul căruia se 
produc „revoluţiile* lumii, ale celor şapte planete. Sfînta 
se situează în inima, în centrul lumii (mai exact este), de 
unde pulsează în afară Mizericordia şi Rigoarea, cirezi de 
vite sau balauri, Solve şi Coagula. E Stăpîna Cheilor, a 
Vieţii şi a Morţii, reprezentanta lui Dumnezeu în lumea 
noastră. O vom regăsi în Harap-Alb , dezvăluindu-şi mai 
mult firea şi puterea şi vom repeta ce-am spus despre 
dînsa, pentru că în adevăr, e vorba de „secretele Polare* 
şi repetiţia este imaginea pieritoare a Inepuizabilului. 

Solicitată cum trebuie de fata moşneagului, ştiind cum 
să deschidă pragurile succesive ale incintelor concentrice, 
insinuîndu-se între contrarii şi antinomii, făcîndu-şi cale 
pe linia şerpuitoare dintre ele, Sfînta Duminecă e însăşi 
milostivenia şi cornul abundenţei pentru fata bună ; luată 
în răspăr de fata rea, e năpraznică şi nimicitoare. Implo¬ 
rată prin faptă de fata moşneagului, Sfînta depozitară a 
tradiţiei Primordiale, din care toate celelalte tradiţii pro- 
ced, reînnoieşte un legămînt cu tradiţia oropsită şi aproape 
stinsă, cu centrul secundar pe care-1 reprezintă fata, 


5 Rene Guenon, „La Terre du Soleil“ în : Symboles fonda - 
mentaux de la Science Sacree, Paris, Gallimard, 1962, p. 116. 

venită ca solicitatoare smerită la ea. Lada pe care i-o dă 
este chivotul Alianţei, Thebah, zălogul, semnul reîmpros¬ 
pătării legămîntului. Prin analogia în sens invers, cea 
mai veche, cea mai urîtă dintre lăzi este şi cea mai pre¬ 
ţioasă, mai bogată în conţinut. „Cea mai veche 44 zise bas¬ 
mul şi ce e mai vechi decît Tradiţia Primordială, 
aparauşeia, non-umană prin origine ? 

în versiunea Ispirescu, în locul Sfintei Dumineci, 
găsim pe Sfînta Vineri. Ne aflăm în sfera lui Venus, care 
e a treia în ordine. Faptul ne reaminteşte de cerul suprem 
al lui Dante, ii terzo Cielo, al treilea Cer unde e răpit 
Apostolul Pavel, în drum spre Damasc. Culoarea sim¬ 
bolică a planetei Venus este Verdele şi se ştie importanţa 
acestei culori în tradiţiile româneşti : „Verde-împărat 44 e 
personajul eminamente benefic din basme ; pe de altă 
parte, patroana Moldovei este Sfînta Paraschiva, Sf. Vi¬ 
neri, numele în greceşte al culorii verzi. Planeta Venus 
este Luceafărul de seară şi cel de dimineaţă, bipolarizare 
a Soarelui de Miezul Nopţii, Sfînta Duminecă fiind Soa¬ 
rele de Amiazi. Nu avem deci contradicţii, ci numai 
perspective diferite. 

Intr-o variantă, citată de O. Bîrlea, fata slujeşte pe 
Sfînta Sîmbătă. Trebuie să fie varianta cea mai veche, 
Sîmbăta fiind ziua consacrată lui Saturn, regentul celui 
mai înalt dintre ceruri, cerul intelectual, a cărui culoare 
este Negru, simbol metafizic prin excelenţă, în calitate 
de determinaţie negativă. 

Am pomenit la început de o variantă citată de acelaşi 
autor, unde fata intră servitoare la o „cucoană 44 care o 
pune să aibă grijă de o cloşcă cu pui de aur şi de furca 
de aur care toarce singură. Spuneam că aceste daruri 
sînt date de cele trei Sfinte Fetei de împărat ca să le 
„depună 44 , ca omagiu cosmic, în Mînăstirea de Tămîie din 
Povestea Porcului. 

Referindu-se la Centrul spiritual despre care vorbim, 
Rene Guenon arată că numele lui este Tuia, cuvînt care 
însemnează „Balanţă 44 în sanscrită „...după tradiţia chine¬ 
zească, Balanţa cerească a fost primitiv Ursa Mare. Acest 
fapt e de cea mai mare importanţă, căci simbolismul 
legat de Ursa Mare este în mod natural strîns solidar cu 
Polul 44 ; şi în notă : „Ursa mare e în India Sapta-rikşa , 

adică locuinţa simbolică a celor şapte Rişi ; acest fapt e 
conform,, în mod natural, cu Tradiţia Hyperboreană, în 
timp ce în Tradiţia Atlantă, Ursa ÎVTare e înlocuită în 
acest rol cu Pleiadele, care sînt, la fel, formate din şapte 
stele ; se ştie că pentru Greci, Pleiadele sînt fiicele lui 
Atlas şi ca atare, numite Atlantide 44 . 6 

Or, am arătat că în popor, constelaţia Pleiadelor e 
numită Găinuşa, care e şi Cloşca cu pui de aur. Aceasta 
ne autoriză, cel puţin după convingerea noastră, să soco¬ 
tim basmul, mai ales în varianta reprodusă de O. Bîrlea, 
ca avînd o origine atlantă, pe cînd în varianta Ispirescu, 
Sfînta Vineri, dublu Luceafăr, dublă faţă a Soarelui de 
la Miază-Noapte, se rataşează direct tradiţiei miezonop- 
tice, adică Tradiţiei Hyperboreene. 

în varianta lui Ispirescu găsim o indicaţie preţioasă. 
După ce fata harnică şi-a îndeplinit bine datoria, cere 
voie Sfintei Vineri să se întoarcă acasă. 

„— Du-te fata mea ; dar mai-nainte caută-mi în cap şi 
să vezi că o să curgă o apă dinaintea casei şi o să aducă 
fel de fel de cutii, de tronuri şi de lăzi, pe care din ele 
îţi vei alege, aceea să fie simbria ta !“ 


Cu alte cuvinte, este o afinitate, o similitudine între 
părul Sfintei şi apa miraculoasă. între căutarea în păr şi 
curgerea apei este o legătură de la cauză la efect; prima 
suscită pe a doua, deoarece reiese limpede că mai înainte 
nu curgea („o să curgă o apă înaintea casei 44 ). Părul din 
capul Sfintei e în realitate Nimbul ei, care se răspîndeşte 
ca o undă luminoasă, asimilat cu o apă sfîntă, purtînd 
toate binecuvîntările în vibraţiile ei. Asimilarea părului 
cu razele soarelui e răspîndită în toată lumea. E vorba 
deci de un rîu conceptual, care în lumea noastră devine 
Apa Sîmbetei. Tot aşa Gangele pămîntesc este o oglin¬ 
dire a Gangelui ceresc, care-1 precedă, fireşte. Este 
Okeanos şi se vede limpede cum o entitate de mare cali¬ 
tate spirituală se identifică cu întregul Univers, este 


6 Rene Guenon, Le Roi du Monde , Paris, Gallimard, 1958, 
p. 83—84. 

Omul Universal; Lumea e făcută din morfismele Omului 
Primordial. Razele din jurul capului Sfintei devin unde 
de apă în lumea noastră, vehiculînd intelecţiuni, bine¬ 
cuvântări şi daruri. Căutarea în păr este un proces de 
evertuare, de jos în sus, a darurilor de pe boltă. Înlăn¬ 
ţuirea e riguroasă. Aproape nu mai este nevoie să spunem 
că lacul miraculos de unde izvorăsc Gangele ceresc, Apa 
Sîmbetei, din punctul de vedere microcosmic, se identifică 
cu Lotusul cu o mie de petale, Sahasrara, din Tradiţia 
hindusă. Pe el îl simbolizează mitrele şi coroanele Episco- 
pilor şi ale Regilor. 

Cînd se întoarce acasă, calea fetei este inversă, retro¬ 
gradă, dar nu pe acelaşi traseu, ci pe altul complementar, 
dar împlinindu-se. Iată cum : fata venise pe o cale „si¬ 
nistră 44 , în sensul etimologic al cuvîntului, adică pe o cale 
de stingă, negativă, privativă, dar tot aşa de inevitabilă şi 
necsară, ca partea stingă în corpuri şi minusul în opera¬ 
ţiile matematice. Prin urmare mişcarea fetei nu se efec¬ 
tuează pe o linie dreaptă, ci ondulatorie, marcată numai 
de minusuri, de privaţiuni, de vacuum. La întoarcere, în 
schimb, revine legănată de plusuri, de plinuri, care, în 
grafie geometrică, nu poate coincide cu prima decît în 
interferenţa punctelor critice distributive, în nodurile 
vitale din zona mediană. Aceste puncte de interferenţă 
sînt marcate de Căţeluşă, Păr, Fîntînă, Cuptor, toate emi¬ 
namente simbolice. Or acest grafic geometric nu e altul 
decît schema Caduceului ; fata este condusă de Hermes 
Psihopomp şi lucrul este riguros necesar, deoarece legă¬ 
tura dintre cer şi părnînt nu se efectuează decît pe o cale 
de-a lungul căreia influenţele spirituale pot coborî şi urca, 
la fel ca şi Îngerii din viziunea lui Iacob, ducînd aspi¬ 
raţiile oamenilor spre cer şi aducînd jos „răspunsurile 44 , 
adică binecuvântările cerului. Ceea ce am spus de legătura 
dintre cer şi părnînt e cu atît mai adevărat cînd este vorba 
de raportul ierarhic dintre Centrul Suprem şi un centru 
secundar emanat din el. 

Dacă traseul ar fi ireversibil, aceste schimburi nu ar 
fi posibile ; dar funcţia eminentă şi definitorie a lui Her¬ 
mes, stăpînul caduceului, e acea de zeu intermediar. Sub 
conducerea lui nevăzută, dar necesară, fata ajunge la 
centru, în căutarea’ Focului şi sub aceeaşi conducere se 

întoarce acasă, în mişcarea de du-te-vino a unei suveici. 
Lada adusă de fata bună e Chivotul Alianţei, lada adusă 
de fata rea e cutia Pandorei. 

Catabaza fetei întîlnind numai goluri se poate compara 
cu ciclul nocturn al soarelui, anabaza, dăruită cu pleni- 
tudini, cu ciclul diurn, amândouă pomenite în toate mito¬ 
logiile. Amîndouă se încrucişează în puncte critice, sus¬ 
trase timpului şi spaţiului, deci neperceptibile ; între ele, 
median, e limita crepusculară a Luceafărului. Sapienţi 
r,at! 

Că drumul fetei este schematizat de caduceu o arată 
şi faptul că etapele acestui itinerar, numărînd şi punctul 
de plecare şi punctul de sosire, unde se produce mişca¬ 
rea de conversie, sînt în număr de şase. Or, de şase 
ori şerpii caduceului se încrucişează între ei pe axa medi¬ 
ană, adică între cele şase centre subtile, fie ale axei lu¬ 
mii mari, fie în microcosm, în fiinţa umană, în cele şase 


Sfin ta Dumineca 



Fig. nr. 1. Drumul fetelor 

centre subtile localizate simbolic în coloana vertebrală şi 
în punctul frontal dintre ochi. Al şaptelea, fiind exclu¬ 
siv extracosmic, e indicat de două aripioare. 

în basm, care, în forma lui exterioară, trebuie să co¬ 
respundă lumii auditorului, deci în timp şi spaţiu, pri¬ 
vaţiunea şi plenitudinea punctelor de etapă sînt succe¬ 
sive, ca sistola şi diastola. în realitate, privaţiunea şi pli¬ 
nul sînt simultane in divinis , iar pe planul Absolutului, 
inima nu mai bate deloc pentru că toată suflarea s-a 
stins în Nirvana. 7 

Fata, aducînd acasă metalele complementare ale cu¬ 
pelor de Argint şi ale salbei de Aur, restaurează andro- 
geneitatea divinităţii sanctuarului al cărui preoteasă era 
şi a ei înseşi : Moşneagul a măritat pe fiică-sa după un 
om bun şi harnic. 

„cocoşii cîntau acum pe stîlpii porţilor, în prag şi în 
toate părţile ; iar găinile nu mai cîntau cucoşeşte la casa 
moşneagului, să mai facă a rău ; c-apoi atunci nici multe 
zile nu mai aveau. 44 

Final care, în stilul său rural, încheie pozitiv una din 
nenumăratele aventuri amazonice care jalonează ciclul, 
mereu murind, mereu renăscînd, vechi de cînd lumea, 
care vor trăi cît şi ea, pentru că sînt fireşti într-o uma¬ 
nitate supusă vicisitudinilor şi antinomiilor. 


1 Expresia este un pleonasm, Nirvana însemnînd „extincţi- 
unea Suflului 44 . 



DANILÂ PREPELEAC 


FAUST 

Nun gut, wer bist du denn ? 

MEPHISTOPHELES 
Ein Teii von jener Kraft 
Die stets das Bose will und stets das 

Gute schafft 

FAUST 

Ei bine, cine eşti tu atunci ? 

MEPHISTOPHELES 
O parte din acea putere 
Care mereu vrea Răul şi mereu 

face Binele. 

Faust , Prima Parte, scena III 

Dănilâ Prepeleac este un basm constituit din două 
teme consecutive care, la prima vedere, par înnădite, aşa 
de mare e contrastul dintre ele. „Basmul e alcătuit din 
două tipuri — schimbul dezavantajos şi întrecerea în pu¬ 
teri şi isteţime cu Zmeul (diavolul) — care putea duce 
la presupunerea lui Th. Speranţia şi L. Şăineanu — ne¬ 
mărturisită explicit — că îmbinarea lor ar fi opera po¬ 
vestitorului humuleştean. într-adevăr, îmbinarea celor 
două tipuri nu e atestată pînă acum decît de una din va¬ 
riantele folclorice cunoscute, dar de aici nu se poate de¬ 
duce decît că, probabil, cercetările folclorice sînt deficitare 
şi sporadice, nereuşind încă să consemneze atare variante 
— dacă au existat — în număr satisfăcător. Abia cu pu¬ 
ţină probabilitate se poate bănui că amalgamarea lor s-ar 
datora lui Creangă. a 1 

Unele variante se termină cu schimburi dezavanta¬ 
joase, în valoare descrescîndă. O. Bîrlea citează şase ver¬ 
siuni în care trocul sărăcitor e urmat de o recuperare 
a bogăţiilor sub altă formă. „Schimbul dezavantajos se 


1 Ovidiu Bîrlea, Poveştile lui Creangă, Bucureşti, Editura 
pentru literatură, 1967, p. 88. 

preface în cîştig mai mare, deoarece vînzătorul a pariat 
cu cineva că nevasta nu-1 va certa pentru această vîn- 
zare nesăbuită. “ 2 

Dacă înţelegem bine, O. Bîrlea nu vede nici o arti¬ 
culare între cele două teme, totuşi consecutive, fie că 
înnădirea lor ar fi realmente folclorică, fie artificioasă, 
în realitate, amîndouă temele sînt strict şi organic so¬ 
lidare. Intre ele există o legătură de la cauză la efect . E 
firesc ca după o privaţiune să urmeze o plenitudine , 
reaminteam că din precedentul basm sunetul se poate 
propaga numai printr-o succesiune de — şi +. Despuie¬ 
rea iniţială din Dănilă Prepeleac (deliberată în realitate, 
după cum vom vedea) e solidară cu recuperarea înmiită 
a bogăţiei, fie ea sub altă formă, şi în precedentul basm, 
Fata babei şi fata moşneagului. în prima parte, în dru¬ 
mul spre Citadela Solară, fata epuizează etape de rutină 
şi dezolare, pentru că sînt seminţele nemaiauzitei pros¬ 
perităţi de la întoarcere. De aceea am aşezat şi am stu¬ 
diat cele două basme, unul după altul. Am citat textele 
seri pturare care dau explicaţia profundă a acestei pen¬ 
dulări între pozitiv şi negativ, decurgînd din solidarita¬ 
tea dintre Moarte şi înviere. Făt-Frumos nu se duce 
în plimbare de agrement cînd dezrobeşte pe Iana Sînziana 
din închisoarea zmeilor. Cele douăsprezece munci ale lui 
Heracles nu au fost competiţii sportive ; de aceea din ele 
a ieşit apoteozarea lui finală. 

în miturile ţărănizate, Dănilă Prepeleac şi Stan Păţi¬ 
tul, e pusă ceea ce se numeşte foarte superficial, proble¬ 
ma Răului şi a pactului cu diavolul, explicit, sub forma 
unui rămăşag în primul şi implicit în al doilea, pentru 
că nu a fost în intenţia lui Stan, nici în aceea a servito¬ 
rului său. Satan e obligat să se conformeze unei rîndu- 
ieli cosmice, fiindcă este unul din păzitorii ei. Aici nu 
mai apare ca entitate „die stets das Bose will a . Citatul 
din Goethe e mai ales valabil pentru Dănilă Prepeleac. 
în Stan. Păţitul, problema e pusă mult mai metafizic. în 
tradiţiile populare şi în legende, problema pactului omu¬ 
lui cu cel rău e pusă mult mai adînc decît în religii, pen- 


2 Ovidiu Bîrlea, op. cit., p. 88. 

tru că în realitate, aşa-zisul Rău este o forţă negativă, 
ceea ce dă dimensiuni incomparabil mai vaste mitului. 
Răul este un aspect foarte limitat, redus la criterii mo¬ 
rale şi sentimentale (perfect legitime, de altminteri, la ni¬ 
velul lor.) 

De aceea citatul din Goethe cere o „cheie" care 
nu e la îndemîna multora. Mefistofeles e înţeles cînd e 
depăşit. Definiţia „o parte din acea forţă care vrea răul 
şi creează numai binele" se cere meditată cuvînt cu 
cuvînt. Mefistofeles e numai o „parte" din acea Forţă, 
de aceea vorbeşte de rău şi de bine. Dacă ar fi „între¬ 
gul" ar întrebuinţa termeni complementari cu totul deba¬ 
rasaţi de orice iz moralistic. Mefisto este „un pauvre dia- 
ble", procede din Ahriman, nu din Lucifer. Căci Răul este 
numai o specificare cu totul limitată a acelei forţe te¬ 
nebroase, compactantă, apoi dizolvantă, care e rădăcina 
lumii, fără de care Universul este neconceptibil. Distruge 
destructibilul, adică tot ce, născîndu-se, trebuie să moară, 
pentru ca să poată fi repartizat în noi forme de viaţă. Ce 
s-ar face lumea dacă hoiturile nu ar putrezi ? Cetitorul îşi 
aminteşte poate de ce-am spus despre cele trei gune, în 
special de guna Tamas. 

Cele spuse despre cadavru sînt cu atît mai adevă¬ 
rate despre „reziduurile" psihice, despre sufletele moarte, 
despre civilizaţiile care, terminîndu-şi ciclul, îşi supravie¬ 
ţuiesc. „Tot ce este în lume se stinge. Rămîne numai Faţa 
lui Dumnezeu", spune Coranul. Şi agentul subaltern al 
acestei forţe de dizolvare şi de subversionare a ceea ce 
merită să fie dizolvat şi „subversionat" este Satan, că¬ 
ruia nimeni, începînd cu el însuşi, nu-i ştie tîlcul. Bine¬ 
înţeles, acestea nu prejudiciază faptului că atitudinea mo- 
ralisto-religioasă e perfect valabilă şi eficace în cercul 
ei, necesară în lume. Toţi oamenii ştiu ce e Răul moral. 
Cîţi realizează ce este Dizolvantul Universal ? 

Potrivit legii de analogie inversă, ceea ce este mai 
înalt sus se oglindeşte în ceea ce este mai jos, şi nu în 
termenul median. Problema Răului, a tendinţei spre 
neant, e rezolvată în metafizica pură şi în snoavele ţără¬ 
neşti răspîndite pe toată faţa pămîntului. Simplicitatea 
şi humorul nimicesc pe Ducă-se-pe-pustii. în aceste snoa¬ 
ve, elementul de turment psihologic e aproape complet 

lipsă. Or, tirania Satanei se desfăşoară în domeniul inter¬ 
mediar al na/s-ului (psihicul), spune esoterismul mu¬ 
sulman. Lumea mijlocie se manifestă prin clasa mijlo¬ 
cie şi prin expresia ei tipică, literatura psihologică. Or, 
literatura, fiind „mijlocie 4 *, se exprimă în mod necesar 
prin sentimente, care, avind în vedere situaţia lor me¬ 
diană, nu pot niciodată să ajungă la un adevăr prim. E 
una din prejudecăţile lumii moderne că psihologia duce 
la adevăr. In realitate nu duce la nimic, decît la litera¬ 
tură pentru literatură. îndrăznim să ne referim la exemple 
uriaşe. Faust şi-ar fi pierdut fiinţa dacă nu ar fi fost sal¬ 
vat de „Eternul Feminin 44 , iar Ivan Karamazov îşi pierde 
iremediabil minţile. Problema Răului e pusă, dar nu re¬ 
zolvată în aceste ^nere colosale. Pe cînd mitul universal şi 
veşnic (.are fulgei:.- efemer în oglindirea lui moldovenească, 
cu numele nătînge de Dănilă Prepeleac şi Stan Păţitul, 
dezleagă problema, da - si rit bine întrebate; muncă grea 
de altminteri, căci nnuij nai de nepătruns decît masca 
hilară şi uneori nătîngă, în genul marelui stil al Apologu¬ 
rilor taoiste. Cititorul va ridica din umeri, va rîde, se va 
scandaliza cînd va vedea numele lui Faust şi al lui Ivan 
Karamazov cu acelea ale lui Dănilă Prepeleac şi Stan Pă¬ 
ţitul. Tocmai acest scandal poate să dea de bănuit celui cu 
ochi ascuţiţi că în limpezimea apei se poate ascunde o 
adîncime abisală. 

Povestea lui Dănilă Prepeleac e un fel de curăţare 
prealabilă a terenului, epuizînd mai întîi aspectul teribil 
şi grotesc, stupid şi spăimos al diavolului, căruia Dănilă 
îi vine de hac cu mijloace pe care îndrăznim să le nu¬ 
mim intelectuale, şi se va vedea de ce, în cursul analizei. 
Sînt mijloace de chibzuire, de meditaţie şi de intuiţie, 
care, valabile în lumea ţărănească, sînt coextensive prin 
transfer simbolic şi legitim, tuturor lumilor. Să ne re¬ 
amintim de simplicitatea parabolelor evanghelice. „Ieşit-a 
semănătorul 44 ... care în primul rînd este un ţăran, dar în 
acelaşi timp semănătorul de stele în urma celor şapte boi 
ai Ursei Mari. De aceea, afirmăm că Dănilă se foloseşte 
de arme intelectuale, directe, sintetice, succinte, pur ca¬ 
litative, în lumina şi temperatura cărora Satana se to¬ 
peşte ca ceara pe plită. 

în Stan Păţitul procesul* de elucidare merge pînă la 
limita lui conceptibilă : dracul servind pe Stan, fără an¬ 
gajament bilateral, fără pact, fără să fie solicitat, numai 
pentru că el, dracul, a încălcat o lege cosmică ! Negato¬ 
rul integrat în ordinea firească a lumii ! Problema e re¬ 
zolvată radical, la însăşi baza ei. Şi atragem atenţia pen¬ 
tru a n-a oară, pentru că prejudecata „intelectualistă u , 
„nobilă u , este aproape nedezrădăcinabilă din mentali¬ 
tatea modernă : în virtutea legii de analogie inversă, cu 
cît problemele fundamentale ale metafizicii sînt învă¬ 
luite în focul bengal al mitologiei, în forme uneori tri¬ 
viale şi familiare, cu atît se stabileşte o distanţă mai mare 
între polul esenţial şi polul substanţial al Manifestării, 
din cauza abisului căscat între ei. Spaţiul dintre cele două 
paranteze e mai vast, deci mai cuprinzător de adevăr, în¬ 
văluind între extreme o sinteză mai amplă a Universului. 
Linia curbă propagată la extrem îşi întîlneşte începutul 
şi cercul e imaginea atotcuprinzătoare a lumii. 

Putem oare să vedem în basmele respective acţiunea 
unor forţe duale complementare ? Cu toate aparenţele, 
credem că nu. Opoziţia, complementarismul presupun, 
după părerea noastră, o comună măsură între cei doi ter¬ 
meni ai lor, o egalitate de valoare în disimilitudine, o 
echivalenţă, ca de exemplu în perechile : zi-noapte, po- 
zitiv-negativ, plus-minus, masculin-feminin. 

Nu este complementarism între Dănilă şi Stan, pe de 
o parte, şi drac, pe de alta, ceea ce ar da un iz maniheist 
miturilor. Dănilă cunoaşte modul de întrebuinţare a unor 
forţe teribile, dar oarbe şi mai ales stupide, cum ar fi 
aceea a aburului. Că, imprudent întrebuinţată, poate face 
să sară în aer o uzină, nu însemnează că e malefică. Stan 
şi Dănilă au dreptul să întrebuinţeze aceeaşi forţă, s-o 
oblige să-i servească, tocmai pentru că nu au comună 
măsură şi nu sînt complementari cu dînsa. 

Suprapunerea ierarhică a diferitelor nivele de forţă în 
Univers nu e complementarism. Coroana arborelui nu e 
complementară cu rădăcina lui. 

Aceste consideraţiuni pot părea obscure acum, dar 
se vor lămuri pe măsura studiului celor două basme. 
Deocamdată, trebuie bine reţinut că nu e măsură comună 

între cei doi eroi şi dracul, că acesta la rîndul lui are 
ipostaze diferite în Dănilă Prepeleac şi Stan Păţitul. 

Am menţionat la început problema relevată de O. 
Bîrlea, întrebîndu-se dacă avem de-a face în Dănilă Pre¬ 
peleac cu două basme înnădite : trocul păgubitor şi com¬ 
petiţia cu diavolul, sau cu cele două faze consecutive în 
mod necesar, ale unui singur mit, aşa cum îl găsim în 
Creangă. 

Problema complementarelor, aşa cum am pus-o mai 
sus, rezolvă chestiunea fără posibilitate de îndoială : bas¬ 
mul este unic, sărăcirea fiind condiţia necesară şi prea¬ 
labilă a îmbogăţirii, şi aceasta în mod firesc. Verbul 
creator se propagă printr-o ondulaţie făcută din pulsuri 
şi minusuri. Sărăcirea e un alt aspect al procesului de 
regressum in utero , starea foetală la care se ajunge prin 
acest regres, fiind simbolizată în Dănilă Prepeleac, prin 
despuierea totală, adică prin reducerea la cea mai simplă 
expresie a stării primordiale, Adam gol în Rai. Este tre¬ 
cerea de la multiplicitate la Unitate. După probe, 
Dănilă recuperează toate „bogăţiile 44 înmiit, şi atunci acest 
termen are o semnificaţie cu totul deosebită de acea pro¬ 
fană. Este „Multiplicatio 44 alchimică, condiţionată sine 
qua non de reducerea la Materia Prima. Vom avea oca¬ 
zia să revenim mereu asupra acestei probleme capitale. 
E de reamintit Iov din Biblie. 

Cînd mitul, deşi intemporal, îşi ia haina timpului din 
pricina exilului în lumea noastră, alternarea de 4- şi — 
nu poate fi înfăţişată decît printr-o coborîre şi ridicare, 
printr-o catabază şi o anabază, cum li se spunea în lim¬ 
bajul vechilor mistere. De aceea, mitul studiat de un 
profan poate da iluzia a două povestiri diferite, înnădite 
arbitrar. în realitate sărăcirea-îmbogăţirea constituie două 
faze ale unui proces unic, identice în fond cu moartea- 
învierea, mai ales cînd sînt privite din perspectivă ini- 
ţiatică. Trocul dezavantajos e o lepădare a accidentului, 
a suprastructurilor din fiinţa pelerinului spre Absolut, 
parazitare pe fiinţa pură primordială, pe Natura indis¬ 
tinctă, virginală. Pămîntul este desţelenit, arat şi gră- 
pat, pentru ca să se poată arunca sămînţa, germenii unui 
viitor. Eden. în unele iniţieri e obligatorie şi prea- 

labilă oricărui rit, o ceea ce se numeşte „despuierea meta- 
lelor a adică lepădarea oricărui obiect de metal, pe care 
recipiendarul le poartă asupra sa, ceas, stilou, butoni etc., 
gest care simbolic semnifică „sărăcirea^ de care vorbeam 
mai sus. 


„Erau odată într-un sat, doi fraţi şi amîndoi erau în¬ 
suraţi. Cel mai mare era harnic, grijuliu şi chiabur, pen¬ 
tru că unde punea el mîna, punea şi Dumnezeu mila, dar 
n-avea copii.“ 

Cum se va pune în poziţie complementară Dănilă cu 
fratele lui ? Prin faptul că era sărac. 

„De multe ori fugea el de noroc şi norocul de dînsul 
căci era leneş, nechitit la minte şi nechibzuit la trebi ; 
şi-apoi mai avea o mulţime de copii!“ 

O primă compensaţie, ca punctul alb în negrul Yin : 
copii în limbaj criptat, semnifică posteritate spirituală 
şi bogăţie în virtualităţi. Sărăcia lui Dănilă era compen¬ 
sată de prolificitatea sa, pe cînd frate-său, chiaburul, nu 
avea nici unul. Cît despre „nechibzuirea u , „nechitirea u 
lui Dănilă. înseamnă simplu, că Dănilă era un exilat în 
lumea aceasta („...pentru că nu sînteţi din lume a — Ioan, 
XV, 19) ca toţi marii spirituali, care-şi iau uneori masca 
zăpăcelii, uneori a nebuniei, ca să-şi poată ascunde mai 
bine misiunea. 

Altă restabilire compensatorie a echilibrului : 

„Nevasta acestui sărac, era muncitoare şi bună la ini¬ 
mă, dar a celui bogat era pestriţă la maţe şi foarte zgîr- 
cită.“ 

Nici nu se putea mai bine încorpora mai precis Yin - 
Yanp-ul într-o familie ţărănească de la noi : fiecare plus 
e compensat de un minus, fiecare minus de un plus. 
Complementarismul e nu numai orizontal, ci şi vertical, 
căci fratele mai mare e cu amîndouă picioarele pe pă- 
mînt, incontestabil şi iremediabil din această lume, pe 
cînd Dănilă, tribulant, stingher, neajutorat, este cu cen- 

trul de gravitate în cer, cum îl va arăta mai departe bas¬ 
mul. Intr-un sens, raportul este acela dintre Atma şi 
Jivatma, Şinele şi Eul y distincţiune fundamentală pe care 
o găsim în toate tradiţiile. 

E de reţinut porecla lui Dănilă, Prepeleac , deoarece 
nu e un nume de familie, ci exact un supranume, altoit 
pe numele lui individualizat. O poreclă vine dintr-o di¬ 
mensiune mai înaltă decît sfera familială. Mai precis e 
un hieronim, un nume iniţiatic, care-1 agregă pe Dănilă 
unei familii spirituale, familia prepelecilor, fără nici o 
tangenţă cu limitaţiile lui familiale. Şi ce nume ! Prepe¬ 
leac , poreclă şi simbol axial. Nu numai atât : ciozvîrtele 
de crengi ce ies din ţăruş sînt orizontale faţă de verti¬ 
calitatea acestuia, formînd un complementarism crucial ; 
ele indică multiplicitatea ierarhică a stărilor de fire, re- 
partizîndu-se la dreapta şi la stînga, înainte şi înapoia 
axului, deci alcătuind crucea cu trei dimensiuni, simbol 
eminent şi superlativ al Omului Universal, al cărui nume 
ţărănesc e Prepeleac : primindu-1, Dănilă trebuie să-i 
realizeze, să-i însumeze, să-i treacă de la potenţă la act 
posibilităţile. în adevăr, ce e prepeleacul ? Un arbore 
virtual, o schemă de copac. Prin minunea lui Tannhau- 
ser, pe care o găsim şi în folclorul nostru, ţăruşul poate 
reînverzi, prinzînd rădăcină, redevenind trunchi, şi cioz¬ 
vîrtele lui, crengile Arborelui Lumii. „Prepeleac" e şi 
un nume al Polului. Primirea unui nume nou în momen¬ 
tul agregării într-o colectivitate iniţiatică e de uzaj uni¬ 
versal în toate organizaţiile esoterice, cîteodată şi în cele 
exoterice. Amintim cazul călugărului care, cînd primeşte 
„haina îngerească", îşi pierde numele vechi, înlocuit cu 
un nume nou. Cînd începe basmul, agregarea lui Dănilă 
la o organizaţie iniţiatică e fapt împlinit; e deja „pore¬ 
clit". Dănilă e deocamdată un Arbore al lumii virtual* 
adică un „prepeleac". Ca să devină un copac efectiv, tre¬ 
buie să se despoaie de multiplicitatea superfluă, de adău¬ 
giri şi suprastructuri. De aceea este necesară „sărăcirea", 
reducerea la un punct central, care, în virtutea analogiei 
dintre microcosm şi macrocosm, coincide, cu Centrul 
lumii. Reaminteam mai sus pe iniţiatorul care se des¬ 
poaie de metale, în momentul primirii în lojă. „Căci ce¬ 
lui ce are i se va mai da şi celui ce nu are, i se va lua 

şi ceea ce avea." Oracolul evanghelic e simplu cînd îl 
luăm în sensul literal, dar devine de o ambiguitate mi¬ 
raculoasă cînd e transpus pe planul spiritual. Celui ce 
are (pe pămînt) i se va mai da (tot pe pămînt), sărăcia 
lui în Cer rămînînd lucie în mod compensator ; din con¬ 
tra, celui ce nu are, i se va mai lua şi bruma ce are, pen¬ 
tru ca prin sărăcire, să devină un vas gol pe care să-l 
umple „bogăţia" de dincolo, din înălţimi. Unui iniţiat 
i se spune în arabă „faqir", adică sărac. Bineînţeles, ope¬ 
raţiunea trebuie dusă pînă la capăt şi cel care o izbîn- 
deşte devine Tota-Puri , omul total pur, „Omul gol", unul 
din gradele cele mai înalte din ierarhia spirituală hin¬ 
dusă. 

Dănila şi fratele lui sînt o ilustrare a dublului sens 
al termenelor de „sărăcie a şi de „bogăţie" de care am 
vorbit. Ca să sublinieze opoziţia dintre ei, soţiile lor duc 
la extrem antagonismul. In cumnata lui Dănilă, regă¬ 
sim pe soacră, pe lup, pe boier, pe baba rea, adică aceeaşi 
tendinţă feroce bazică de aviditate şi de sterilitate, nu 
ca un scop, ci satisfăcîndu-se în ea însăşi. 

După cum am spus, actualizarea sărăciei lui Dănilă 
se face prin trocul dezavantajos. I se mai spune şi balya , 
desemnînd în sanscrită starea de „copilărie", împinsă 
chiar pînă la stadiul prenatal. 

Aşa că Dănilă, urmîndu-şi căile lui neînţelese de cei 
din jur, aparent ascultînd sfaturile de bună chivernisire 
ale fratelui, le tîlcuieşte pe legea lui, adică nebuneşte 
pentru lumea din afară. 

Porneşte la tîrg cu o pereche de boi frumoşi, graşi şi 
ciolănoşi ce o mai avea, urmînd ca din banii vînzării să 
cumpere alţi boi mai puţin frumoşi şi cu restul de bani 
să-şi ieie un car. Dar omul nostru era, cum spune Creangă, 
un om de aceia, căruia-i mîncau cîinii din traistă şi 
toate trebile cîte le făcea, le făcea pe dos, adică în ana¬ 
logie inversă : Dănilă este nebunul şi se ştie ce rol adine 
şi enigmatic joacă nebunul (ca simbol) în civilizaţiile tra¬ 
diţionale. Face lucrurile pe dos, pentru că le valorizează 
din perspectiva înălţimilor. Porneşte la tîrg cu Duman 
şi Tălăşman, şi aici ne permitem o mică paranteză. Ţă¬ 
ranii noştri dau nume admirabile animalelor, nume care 
nu au nici un iz, nici o rezonanţă creştină. Explicaţia 

obişnuită este că nu se pot profana nume creştine, dîn- 
du-se la animale. Se spune că zeii tradiţiilor care s-au 
stins, devin demonii din tradiţia care le-a luat locul. Nu 
ar fi verosimil ca nume (citind numai din Creangă) Du- 
man, Tălăşman, Bălan, Zurzan, Hormuz, să fi fost nume 
de vechi divinităţi dacice, purtate şi de oameni mai tîr- 
ziu, apoi „exilate 4 * la animale după triumful creştinis¬ 
mului ? O dovadă ar fi numele de Hormuz sau Urmuz, 
Zeul Binelui şi al Luminii, antagonistul veşnic al lui 
Ahriman, dat acum la cîini şi la boi. Nemaifiind nume 
umane, date la animale, fiinţe periferice în starea noas¬ 
tră de existenţă, pot desemna în schimb fiinţe angelice 
sau constelaţii. Carul Mare era la cei vechi Ursa Mare 
sau Septem Triones, cei Şapte Boi. 

Revenind la basm, Dănilă al nostru porneşte într-un 
descensus Arveni a cărui finalitate este un vacuum com¬ 
plet, printr-o despuiere progresivă şi ireversibilă. Dă 
boii pe un car „care merge singur 44 , îl asigură stăpînul 
lui, carul pe o capră, capra pe un gînsac, gînsacul pe o 
pungă de bani goală, vid disponibil pentru viitoare a- 

bundenţe, turbincă virtuală, pe care la urmă o dă lui 
frate-său, căci adevărata pungă este Cornul Amaltheei de 
pe cer. Rămîne gol ca un prepeleac, făcîndu-şi cinste nu¬ 
melui, gol ca un vierme, redus la schema lui geometrică 
primordială. Pînă acum, împlineşte prima etapă a rea¬ 
lizării sale, operaţie numită în hermetism „Solve 44 , ur¬ 
mată în mod necesar de „Coagula 44 , recuperarea răscum¬ 
părătoare, salvatoare a bunurilor ţinute în robie de drac. 
Deci, întîi o împrăştiere, apoi o strîngere. Dănilă devine 
coextensiv inimii lumii prin această sîstolă şi diastolă. 

In cursul acestor despuieri succesive, Dănilă are o 
vorbă admirabilă care e formula însăşi a iluziei cosmice,, 
a caracterului de nălucire a lumii (Maya) chiar a pro¬ 
priei lui fiinţe : 


„Măi J... asta încă-i una } De-oi fi eu Dănilă Prepeleac, 
am prăpădit boii ; iar de n-oi fi eu acela* apoi am găsit o> 
căruţă... Ba e Prepeleac, ba nu-i eL“ 

Formulă pur taoistă care aminteşte reflecţia lui 
Cioang-*Ţeu, unul din Părinţii doctrinei taoiste : 

„Odată Tchouang Tcheou a visat că este un fluture 
care zboară şi satisfăcut de soarta sa ignora că era Tcheou. 
Brusc s-a trezit şi a observat cu uimire că este Tcheou. 
Şi nu mai ştiu dacă era Tcheou visînd că este fluture 
sau dacă era un fluture visînd că este Tcheou.“ 3 

E de reţinut că ultimul obiect ce-i rămîne în mînă lui 
Prepeleac e o pungă goală, adică un uter, un vid, poartă 
strimtă, istm ooscur, prin care Dănilă trebuie să treacă 
pentru ca să se nască într-o lume superioară, aceea a 
Eterului pur. în faţa acestui uter cosmic ajunge orice 
om, care vrînd-nevrînd, trebuie să treacă prin gîtlejul 
morţii ; numai că Dănilă o face din viaţa aceasta, ca toţi 
iniţiaţii „de două ori născuţi u . 

Că a străbătut prin această pungă-uter, cea mai bună 
dovadă este că o lasă lui frate-său, ca pe un reziduu, ca 
pe o placentă netrebnică, o învăţătură, o pildă mută. 

E acel „regressum in utero“, pe care l-am mai sem¬ 
nalat. In toate basmele lui Creangă, fără nici o excepţie, 
îl găsim sub cele mai neprevăzute înfăţişări, dar identic 
cu el însuşi. In Soacra cu trei nurori e însăşi baba, marca 
substanţială a Universului, rădăcina nediferenţiată a ce¬ 
lor trei Iele diferenţiate ; e burta lupului şi groapa de 
foc din Capra cu trei iezi; e stomacul cocoşului, care în - 
ghite bogăţii pierîtoare şi le varsă nepieritoare în Pun¬ 
guţa cu doi bani; în punga din Dănilă; e sacul în care 
Chirică Dracul bagă pe babă şi o duce din lumea noastră 
şi o varsă în fundul Iadului în Stan Păţitul; e lada Sfin¬ 
tei Dumineci care soarbe şi expulzează cirezi de vite şi 
noduri de şerpi şi de balauri, în Fata babei şi fata moş¬ 
neagului. Chiar căsuţa Sfintei e un istm strîmt, barzach , 
cum i se spune în esoterismul musulman, unde nu este 
altă alternativă decît nimicirea sau victoria ; în turbinca 
lui Ivan, chiar în titlul poveştii ; în podul care uneşte 
ca o cărare strimtă două lumi, aceea a Mistreţului Alb 
cu palatul lumesc al socrului său, mai ales în caverna 
unde se află „Mînăstirea de Tămîie a , ca şi în peştera 


3 Lieu Kia-huay, Vceuvre complete de Tchouang-tseu , Paris, 
Gallimard, 1969, p. 45. 

microcosmică a pîntecelui soţiei Mistreţului unde a fost 
ocultat, ca într-un abis, timp de patru ani germenul Ci¬ 
clului de Aur ; în pielea de porc în care e robit Făt- 
Frumos, toate în Povestea Porcului; în fîntîna Spînului 
în care intră Fiul de Crai şi se renaşte „Harap-Alb“, în 
ostrovul Sfintei Dumineci, în casa de aramă în care se 
primenesc prin foc stihiile, din Harap-Alb. Că duce, fie 
în lumile superioare, fie în lumile inferioare, sus sau jos 
este acelaşi unic uter, în care se îmbină în mod succesiv 
moartea şi viaţa şi prin care făptura este proiectată în 
cer sau expulzată în iad. Trecerea prin el e o lege ne¬ 
clătinată, pe care basmul românesc o afirmă fără obo¬ 
seală, categoric şi cu tărie. Nimic şi nimeni nu iese din- 
tr-o lume ca să intre în alta, decît prin punctul din mij¬ 
loc, nespaţial al literei X. La o pocnitură de bici, palate 
se prefac într-o nucă sau într-un măr, pentru ca, după 
altă pocnitură, să redevie palate, dar distribuite în altă 
lume. Eroii din basm se dau de trei ori peste cap în ve¬ 
derea unei metamorfoze. E ridicol să ne închipuim că 
se dau „tumba* de trei ori. In realitate se prefac într-un 
vîrtej spiraloid care-i reduce la un punct matricial, ca 
în fundul unei scoici, unde. devin ce vor şi se redistri- 
buie în tărîmul pe care-1 caută. 

După ce ramîne gol-goluţ, Tota-Puri , după cum spu¬ 
neam, numele unui înalt grad de realizare la Hinduşi, 
Dănilă împrumută pentru ultima oară carul cu boi al lui 
frate-său, ca să-şi aducă lemne din pădure, căci propriul 
său car devenise constelaţie ; copacul pe care-1 taie, cade 
peste boi şi-i ucide, şi peste car şi-l sfarmă. Aruncă to¬ 
porul după nişte lişiţe care zboară ; i ară toporul se cu¬ 
fundă în adîncul iazului, gazdă de draci, unde loveşte 
în poarta iadului şi o deschide, cum se vede in urmarea 
basmului. Se repede apoi acasă, fură iapa lui frate-său 
şi o secure cu gîndul să fugă în lume şi să se facă pust¬ 
nic. Nimic din lume nu se prinde de el. Nu ia dintr-însa 
decît calul, care în toate basmele reprezintă „regimul* 
focului, şi securea, mama trăsnetelor şi a dublei chei, ca 
securea de diamant a lui Zeus. în realitate le recupe¬ 
rează, pentru că nu aparţin lumii acesteia. Dar, cum 
spuneam, această lepădare de multiplicare, e un Solve, 
care condiţionează un Coagula subsecvent de bogăţii de 

altă natură, rezumate de un sac de aur, soarele mineral. 

Privitor la ce spuneam despre omologarea sărăciei cu 
despuierea pînă la nuditatea primordială a omului din 
Paradis, am pomenit mai sus de anumite date preţioase 
din esoterismul musulman. în Islam, toţi membrii dife¬ 
ritelor organizaţii iniţiatice (turuq, la singular tariqah) 
îşi spun. fuqara , la singular faqîr, cuvînt care însem¬ 
nează sărac. Hinduşii au luat termenul de la arabi ; nu 
este sanscrit sau bengalez, cum se crede în mod obiş¬ 
nuit. Numai că hinduşii îl aplică vrăjitorilor de cea mai 
joasă speţă. Bineînţeles, sărăcia despre care am vorbit 
este cea spirituală, în sensul evanghelic al cuvîntului, 
recipiendarul neputînd lucra pe tărîmul spiritual dacă 
nu s-a redus la o puritate spirituală, identică cu o Ma¬ 
teria Prima, cu acel mîl primordial paradisiac din care 
a fost făcut Adam în forma lui dintîi. 

Profetul Mohamed este numit ennabii-lummii , Profe¬ 
tul analfabet, în sensul sărăciei cu duhul, al unei simplifi¬ 
cări totale. Numai aşa a putut deveni o pagină albă, vir¬ 
gină, pe care s-a înscris Coranul în momentul revelaţiei 
lui, mai întîi sintetică, apoi distinctivă. Dar în arabă um 
însemnează nu numai analfabet, ci şi matrice şi mamă. 
E o confirmare de prim ordin a celor ce spuneam mai 
sus despre omologarea lui regressum in utero cu nudita¬ 
tea primordială. Toate acestea sînt implicite în basmul 
lui Creangă, fără nici o forţare a textului, prin simpla 
cercetare a datelor lui. 

„— Am să durez o mînăstire pe pajiştea aceasta, de 
are să se ducă vestea în lume, zise el, 

Şi deodată se şi apucă. Face mai întîi o cruce şi o în¬ 
fige în pămînt de înseamnă locul.* 4 

Adică face mai întîi elementul fundamental al bise¬ 
ricii, crucea, şi, înfigînd-o în pămînt, determină punctul 
central, nodul vital şi sintetic cuprinzînd în el, în indis- 
tincţie, toată biserica. E un procedeu tipic al masone¬ 
riei operative, care proiectează edificiul de sus în jos, 
consacrînd faptul că-şi are rădăcinile în cer. Fixează no¬ 
dul sintetic, în jurul căruia, tot haosul ambiant avea să 
se transforme în cosmos, rezumat într-un Magnum Opus 

arhitectural, sau, în alte cuvinte, iniţiază elaborarea unui 
centru spiritual, ceea ce calitatea lui de Om Gol, de 
Tota-Puri de Ummii, i-o permite. 

Un caracter al arhitecturii sacre este că începe con¬ 
ceptual cu crucea, cu Vîrful, care se proiectează de-a 
lungul axei verticale în „Piatra de Fundament 44 , „Setyia 44 
din temelie. între aceste două puncte extreme se „pre¬ 
cipită 44 ideal biserica. Se înscrie într-un hexagon sau pen¬ 
tagon, dezvoltîndu-se astfel într-un edificiu cu trei di¬ 
mensiuni, corporificîndu-se în el. în lumea aparenţelor, 
adică în lumea noastră, procesul pare exact invers, de 
jos în sus, dar adevăratul edificiu se coboară din cer. De 
aceea, în fresce Voievozii ţin în mină biserici, în primul 
rînd ca să arate că ele se coboară din Cer pe pămînt, în 
ai doilea ca să le consacre lui Dumnezeu. Cum mulţi din 
ei erau patroni, cel puţin onorifici, ai breslelor de zi¬ 
dari, se găseau îndrituiţi să-şi spună „Mari Arhitecţi 44 . 
Amfion a ridicat Teba prin sunetele Lirei, ceea ce arată 
că opera arhitecturală este corporificarea unei euritmii 
cereşti. Pînă şi în arhitectura modernă, planul iniţial, 
sintetic, se numeşte „proiect 44 , fără ca autorul lui să-şi 
dea seama de adevăratul sens al termenului. Contemplată 
în lumea ideilor pure, opera arhitectonică se „proiec¬ 
tează 44 apoi pe pămînt într-un edificiu tridimensional, 
după modul „precipitării 44 unei soluţii suprasaturate. 

Mai precis, temeliile oricărei clădiri tradiţionale, fie 
biserică, fie edificiu civil, sînt în cer, după cum* tot în 
cer sînt şi rădăcinile Arborelui cosmic. 4 

Ştim că Piatra din vîrful unghiului îşi are reflexul 
în „Setyia 44 , Piatra de fundament. La rîndul ei aceasta 
se specifică, pe plan orizontal, în cele patru colţuri ale 
edificiului (în cele patru arcane). în unul dintre aceste 


4 Rene Guenon, „L’arbre du monde“, în : Symboles fonda- 
mentaux de la Science Sacree , Paris, Gallimard, 1962, p. 324 ; 
Ananda Coomaraswamy, “The inverted tree”, în : Rene Guenon, 
L'homme et son devenir selon le Vedanta, cap. IV, Paris, Ed. 
Bossard, 1925 ; Kata Upanişad , VI, I ; Bhagavad-Gită, XV, 1, in : 
Sergiu Al-George, Filosofia indiana în texte, Bucureşti, Editura 
Ştiinţifică, 1971 ; Dante Alighieri, Purgatoriul, XXII—XXV ; Mir- 
cea Eliade, Trăite d’histoire des religions, cap. „L’arbre ren- 
verse“, Paris, Payot, 1980, p. 237. 

patru colţuri o zideşte Manole pe soţia lui, cu germenul 
pe care îl poartă în ea. Apoi, după ce a făcut crucea, 
Dănilă 


„...se duce în pădure şi începe a chiti copacii trebuitori : 
ista-i bun de amînare, cela de tălpi, ista de grinzi,, ista 
de tumurugi, cela de costoroabe, ista de toacă. 44 

E o adevărată evocare a viitorului edificiu, cogita- 
ţiunea precedînd biserica faptică. „Ars sine scientia nihil" 
spuneau vechii masoni operativi. 

Toată biserica plănuită e „dintr-un lemn". In toată 
operaţia Dănilă se comportă, nu atît ca „Mare Arhitect", 
cît ca „Mare Dulgher al Universului". Or, cum arhitec¬ 
tura din lemn a precedat Arhitectura din zid, avem de-a 
face cu o „legendă de meserie", cum se spune în limbaj 
tehnic, datînd dintr-o adîncă vechime. în general se spune 
că expresia „Biserică dintr-un lemn" desemnează un edi¬ 
ficiu durat din lemnul unui singur copac ; poate să în¬ 
semne şi o biserică făcută exclusiv din material lemnos, 
inclusiv cuiele cu care este înnădită. 

Zidirea unei biserici e expresia arhitecturală a trans¬ 
formării Haosului în Cosmos, :omună tuturor doctrine¬ 
lor cosmologice ; zidire care e o imitaţie a creării lumii. 
Dar Haosul e în mod definitoriu „dornici iul" demonului 
care nu-i poate admite transformaree, echivalînd pentru 
dînsul cu o pierire. 

„Şi tot aşa dondănind el aşa din gură iacă se trezeşte 
Dănilă dinaintea lui cu un drac că ieşise din iaz. 44 

Rostirea evocatorie a planului bisericesc lucrează pe 
toate planurile. 

„— Ce vrei să faci aici, măi omule ? 

— Da’ nu vezi ? 

— Stăi mă ! nu te-apuca de năzbîtii. Iazul, lacul şi pă- 
di rea de pe aici sînt ale noastre. 

— Poate-i zice că şi răţele de apă sînt ale voastre şi 
toporul meu din fundul iazului ? V-oiu învăţa eu minte 
să puneţi stăpînire pe lucrurile din lume, cornoraţilor ! 

Dracul neavînd ce-i face, huştiuliuc I în iaz şi dă de 
ştire lui Scaraoschi despre omul lui Dumnezeu cu năravul 
dracului/ 4 

Formulă admirabilă care arată deosebirea între calea 
iniţiatică şi calea religioasă. Nu trebuie să scandalizeze 
pe nimeni : formula este expresia unei atitudini adînc 
esoterice, coextensivă „Cunoaşterii Supreme 44 , „fără dua¬ 
litate 44 (Adwaita). Suprapusă peste ecuaţia schimonosită 
a lui Satan, o rezolvă în datele ei radicale. Diavolul sim¬ 
bolizează o tendinţă de adversitate (Satan însemnează 
„Adversarul 44 ). Or, adversitatea nu operează decît în mul¬ 
tiplicitate, pe planul Dualităţii. Dar Cunoaşterea Supremă 
care este dincolo, nu numai de dualitate, dar chiar şi de 
Unitate, e o agheasmă radicală care reduce pe Vrăjmaş 
la acel minimum de realitate, existînd necesar în el, 
anume la acela de răscolitor al lui Prakriti, de plugar 
al Bazei, pregătind un teren arabil, fără să ştie şi fără 
să vrea, în care cad seminţele cereşti, sau altfel spus, te¬ 
melia tenebroasă fără de care un edificiu, fie el al lumii, 
e neconceptibil. Să se observe că Dănilă nu învinuieşte 
pe Vrăjmaş de existenţa lui, ci de faptul că „pune stă- 
pînire pe lucrurile din lume 44 , ceea ce-i depăşeşte misiu¬ 
nea. Numai din perspectiva „omului lui Dumnezeu cu 
meşteşugul dracului 44 , diavolul îşi pierde numele şi de¬ 
vine acea forţă, o parte „von jener Kraft, die stets das 
Bose will und stets das Gute schăfft 44 , al „Acelei puteri 
care vrea răul şi într-una face binele 44 (Goethe, Faust). 

Aşa-zisele legende bogomilice dau mulţime nenumă¬ 
rată de exemple în care diavolul, din adversarul inten¬ 
ţional al lui Dumnezeu, devine colaboratorul lui în crea¬ 
rea lumii, iar toate gesturile lui de negaţie se transformă 
în acte pozitive : cogitaţiunea divină suprapune peste 
răzvrătirea lui o „dimensiune 44 intelectuală, care o „trans¬ 
mută 44 . Un aspect limitat şi „terre-â-terre 44 al acestui 
adevăr e exprimat trivial în proverbul „fă-te frate cu 
dracul pînă treci puntea 44 şi această fraternitate constă 
în realitate într-un rămăşag : „puntea 44 e o poartă strimtă 
care uneşte două lumi şi pui rămăşag pe soarta ta că nu 
vei cădea în abis. Diavolul este o „rezistenţă 44 , ca să 
vorbim în limbaj tehnic modern de inginer sau de elec- 

trician. E pîrghia lui Arhimede, care ajută la escaladarea 
lumilor, la străbaterea mărilor, cu condiţia să nu pierzi 
din ochi „Steaua Polară", pîrghia cerească. Chiar aspectul 
rezidual nu trebuie dispreţuit. „Cineres ne vilipendas", 
„nu dispreţui cenuşa", reziduurile, spuneau bătrînii al¬ 
chimişti, pentru că o poţi transforma în sare de bază. 
Caută nestemate în „mucegaiuri, bube şi noroi". Iniţiatul 
se uită la cer, dar tocmai de aceea, are în mînă un toiag 
cu bold cu care culege diamantele din glod, fără să se 
uite în jos. 

Se zice că diavolul a făcut focul ca să distrugă lumea. 
Bineînţeles, e vorba de focul infernal, nu de focul ce¬ 
resc al lui Agni. Dumnezeu recuperă lucrarea vrăjma¬ 
şului : îşi făcu un băţ bortit dintr-un soc şi prinse în 
vîrful de jos lucrarea Satanei, cărbunele buclucaş ; ast¬ 
fel, la capătul de jos al cîrjei e focul infernal, la cel su¬ 
perior, pe care-1 ţine Dumnezeu în mînă, e focul ceresc, 
amîndouă indispensabile în‘ economia universului. Să se 
observe, ca să se înlăture orice iz de deiteism, că Dum¬ 
nezeu e stăpînul amîndoror focurilor. In aspectul lui 
microcosmic, toiagul e coloana vertebrală, de-a lungul 
căreia focul genezic, inferior, urcîndu-se, se transformă 
în foc transcendent. Din această cîrjă a lui Dumnezeu 
s-au făcut cîrjele arhiereşti. Prin ele şi prin delegaţie, au 
puterea cheilor, aceea de a deschide şi de a închide în 
cer şi pe pămînt. Nu face Adversarul Binele cînd vrea 
Răul ? 


„Ce să facă dracii? Se sfătuiesc între dînşii şi Scara- 
oschi, căpetenia dracilor, găseşte cu cale să trimeată pe 
unul din ei c-un burduf de bivol plin de bani, să-l deie 
pusnicului Dănilă ca să-l poată mătura de acolo.“ 

Mai întîi observăm că galbenii, ca să ajungă la lumina 
zilei, trebuie să intre într-un burduf. Or, pretutindeni 
burduful este un simbol al uterului ; deci şi aici e vorba 
de o poartă strimtă prin care „Soarele mineral" trebuie 
să treacă pentru a ajunge din nou la lumină. Reamintim 
pielea de bou în care se nasc albinele, în mitul lui Aris- 
teu, cîntat de Virgiliu în Georgice, cartea a IV-a. 

„Na-ţi măi bani ! — zise dracul trimes — şi să te că- 
răbăneşti de aici, că de nu e rău de tine. 

Prepeleac se uită la cruce, se uită la drac şi la bani... 
dă din umere ş-apoi zice : 

— Aveţi noroc, spurcaţilor, că-mi sînt mai dragi banii 
decît pusnicia, că v-aş arăta eu vouă ! 

Dracul răspunde: 

— Nu te pune în poară, măi omule, cu împăratul iadu¬ 
lui ; ci mai bine ie-ţi bănişorii şi caută-ţi de nevoi.“ 

E o abdicare a lui Dănilă înrobit de bani ? Nu, pen¬ 
tru că mînăstirea formulată incantator în dimensiuni con¬ 
ceptuale şi „precipitată 44 sintetic în lumea noastră prin 
cruce este de pe acum o realitate pe care diavolul nu o 
poate percepe pentru că domeniul intelectual îi este, prin 
definiţie, inaccesibil. Dănilă nu sacrifică nimic din cele 
ce sînt ale lui Dumnezeu. Nici dracul, nici stăpînă-său 
Scaraoschi nu ştiu că n-au dat banii de bună voie : edi¬ 
ficarea ideală a bisericii a silit iadul să verse aurul robit 
la lumina soarelui, ca Saturn pe copiii lui. Biserica ideală 
a avut rol de vomitiv. Snoava noastră povesteşte în le¬ 
gea ei acelaşi lucru ca furtul Somei de către Asura, ca 
mitul lui Zagreus sfîşiat şi mîncat de Titani, Iana Sîn- 
ziana răpită de zmei, Soarele şi Luna furate de Tartar, 
în „Greuceanu 44 ; în toate exemplele citate, principiul lu¬ 
minos e eliberat. în unele cazuri eroul luptă cu mij¬ 
loace războinice. Dănilă, pustnic, are un caracter sacer¬ 
dotal, simpla desfăşurare a unei intelecţiuni, formularea 
unei geometrii sacre, reuşeşte să desfacă strînsoarea ia¬ 
dului din jurul luminii minerale. 5 Spus mai nuanţat, 
competiţia dintre Asura şi Deva, creează Soma, care, 
apoi, e disputată de competitori şi la sfîrşit reintegrată 
în lumină, mai exact spus, în principiul comun şi al Lu¬ 
minii şi al întunericului. Ascendent, opoziţia duce la 
complementarism, complementarismul la Unitate şi Uni¬ 
tatea la Non-dualitate. 

Arhitectura era numită Artă Regală, dar în vremuri 
mai vechi i se zicea Artă Sacerdotală. Arhitectul Pustnic 


5 E cazul să aplicăm aici adagiul scolastic Dum Deus cogi- 
tat, mundum fiat. 

Dănilă o reprezintă pe aceasta din urmă şi cu cit snoava 
este povestită mai mucalit, cu atît mitul e mai serios şi 
mai tainic. 

„Tot mînăstiri să croieşti [sublinierea este a noastră : 
să croieşti, adică să planifici, operaţie schemă, pur inte¬ 
lectuală, suficientă fiind cînd e efectuată de cineva îndri¬ 
tuit s-o facă], dacă vrei să te bage dracii în seamă, să-ţi 
vie cu bani de-a gata la picioare şi să te faci putred de 
bogat. 44 

De acum înainte, toate competiţiile vor avea o di¬ 
mensiune calitativă suprapusă de Dănilă. 

„Pe cînd se îngrijea el cum să ducă banii acasă, 
iac-un alt drac din iaz i se înfăţişează înainte, zicîndu-i : 

— Măi omule ! Stăpînu-meu s-a răzgîndit ; el vrea mai 
întîi să ne cercăm puterile, ş-apoi să iei banii. 

— Ia acu-i acu ! zise Prepeleac în gîndul său oftînd. 44 

Urmează o dispută pentru aur, cu o serie de compe¬ 
tiţii, giuvaer al literaturii noastre ; ele se pot defini prin 
faptul real că unei forţe brute, Intelectul îi adaugă ele¬ 
mente inefabile, nedetectabile pentru drac, dar irezisti¬ 
bile, pur calitative, care nu distrug forţa brutală prin 
luptă directă, ci prin opunerea unui vid, ca în jiu-jiţu 
japonez. Procedeul arde rădăcina răului prin transpune¬ 
rea lui pe planul inteligenţei, unde-şi pierde specificul 
şi colţii ; procedeu pur iniţiatic de trecere de la cantita¬ 
tiv la calitativ. Nu trebuie distrus duşmanul, ci topite 
limitele lui, care dispar fără urmă, odată transpuse în 
Universal. 

Reamintim că domeniul „intelectual" este riguros in¬ 
terzis demonului. E ceea ce se formulează prin axioma 
ininteligenţei şi ininteligibilităţii lui Prakriti, a Substan¬ 
ţei. Cu nasul în mîlul primordial, demonul n-are cum 
să privească stelele pentru* că nici nu ştie de existenţa 
lor. Nu e menirea şi funcţiunea lui de rîmător al Mate¬ 
riei Prime. 

„— Iaca cum : dintru-ntăi şi dintru-ntăi, care dintre 
noi amîndoi va lua iapa ta în spate şi va înconjura iazul 

de trei ori fără s-o puie jos şi să se răsufle, ai aceluia să 
fie banii. 

Şi cum zice şi umflă dracul iapa în cîrcă şi într-o clipă 
înconjură iazul de trei ori...“ 

E o performanţă de circ, care nu are nimic de-a face 
cu aspectul specific, deci calitativ al calului, acela de a 
fi un suport mobil; tot aşa de bine putea să ia în spate 
un copac sau o stîncă. E o performanţă imbecilă. Şi 
atunci cum poate demonul să vadă deosebirea, cînd Dă- 
nilă ia între picioare calul şi execută aceeaşi performanţă ? 
Deosebirea de mod e perceptibilă numai pentru acela 
care vede minunea calitativă a unei puteri fragile fizice, 
suprapusă pe O’ putere mult mai mare decît a lui, stă- 
pînind-o şi cîrmuind-o prin dibăcie şi isteţime. Opus 
hyerarchicum. Dracului fiindu-i interzise şi inaccesibile 
determinaţiile calitative, el nu poate percepe pe acelea 
ale spaţiului, aşa că nu e în stare să diferenţieze luarea 
în cîrcă a calului de luarea lui între picioare. 

Prin ce se deosebeşte dracul de un animal dacă face 
acelaşi oficiu ca şi el ? Călăria este calitativă şi ierarhică, 
o traducere în fapt a unei ştiinţe reflectate, adăugată 
forţei brute, ca statuia peste soclu. împinsă pînă la li¬ 
mitele ei supreme, această îmbinare, această colaborare 
este reprezentată prin Feţi-Frumoşi şi caii lor năzdră¬ 
vani. 

încă o trăsătură strict diabolică este inversiunea, ca¬ 
ricaturizarea ordinii naturale, de care avem ca exemplu 
ideea năstruşnică şi performanţa stupidă a dracului. Am 
mai putea spune că isprava demonului nu se înfăptuieşte 
pe acelaşi plan ca şi aceea a lui Dănilă. Dacă Satana 
înconjură un iaz, Dănilă înconjură oglinda cerului re¬ 
flectată în el. 

Cu privire la această întrecere şi la cele următoare, 
trebuie precizat, că, pe cînd diavolul lucrează numai prin 
puterea lui, Dănilă solicită puterea fiinţelor aparent ex¬ 
terioare lui, care i se substituie, sau care împrumută 
omului specificul lor. Am spus „aparent 44 , pentru că în 
realitate, omul ca rege al creaţiei a exteriorizat din pro¬ 
pria lui substanţă celelalte fiinţe atunci cînd în Paradis 
Dumnezeu i-a poruncit să le dea „nume 44 . Dăm referinţa 

scripturară, după care Adam Qadmon, Adam Primordial, 
însuma în el înainte de „cădere 14 toate fiinţele, toate lu¬ 
crurile pe care le poseda ca posibilităţi intrinsece. După 
ce Dumnezeu a făcut pe om „după chipul şi asemănarea 
lui 44 , „a adus la om toate fiarele cîmpului şi toate păsă¬ 
rile cerului ca să vadă cum are să le numească ; şi orice 
nume pe care îl dădea omul fiecărei vieţuitoare, acela-i 
era numele. Şi omul a pus nume tuturor vitelor, păsă¬ 
rilor cerului şi tuturor fiarelor cîmpului. 44 6 

Exegeza tradiţională interpretează citatul biblic, în 
sensul că Dumnezeu a creat mai întîi făpturile ca inte- 
lecţiuni, ca Idei, dar numai „rostite 44 de Omul Primor¬ 
dial, locotenent al lui Dumnezeu pe pămînt, au căpătat 
„nama-rupa 44 , „nume şi formă 44 , adică elementul de con¬ 
sistenţă şi efectivitate. De-abia după căderea lui Adam, 
fiinţele şi-au tăiat cordonul ombilical ce le lega de el, 
căpătînd o autonomie derizorie. Omul care şi-a regăsit 
centrul se identifică cu Axa Lumii, redevine „prepeleac 44 , 
„interiorizează 44 din nou fiinţele din ambianţă care re¬ 
devin atributele lui intrinsece. Aşa le consideră şi le uti¬ 
lizează Dănilă, prin dreptul lui recîştigat de Întîi năs¬ 
cut al lui Dumnezeu. Nu-i o păcăleală, nu-i o şiretenie 
cînd utilizează fuga calului, iuţeala iepurelui, puterea ur¬ 
sului împotriva duşmanului său, pentru că sînt propriile 
lui puteri recuperate, specifice gradului său de realizare 
spirituală. Bineînţeles, lucrul nu este posibil decît prin- 
tr-o simbioză a lui cu un element intelectual deliberat 
suprapus. în toate întrecerile cu forţa teribilă, dar stu¬ 
pidă, a Abisului, Dănilă întrebuinţează o tehnică iniţia- 
tică bine cunoscută în toate doctrinele esoterice, fără 
excepţie, înlocuirea unei forţări cantitative, prin una 
imaginativă, printr-o concentrare deliberată şi sintetică. 
Gestul “ce trebuie făcut devine o schemă mentală, pur 
calitativă. Lucrul este destul de greu de explicat teore¬ 
tic, mai ales pentru aceia ce nu posedă destule date doc- 
trinale. De aceea trebuie să ilustrăm procedeul prin cî- 
teva exemple. Ceea ce este esenţial de reţinut e că ope¬ 
raţia mentală de care am pomenit, reduce aproape la 
nimic sforţarea fizică. 


6 Facerea , II, 19—20. 

In vechile catedrale se găsea în pridvor traseul unui 
labirint. Cine, din motive binecuvîntate, nu putea împlini 
pelerinajul la Ierusalim, păşea încet pe meandrele labi¬ 
rintului, pînă la centrul lui care era socotit că reprezintă 
Oraşul Sfînt; dacă gestul era făcut cu consacrare, cu 
fervoare, concentrare şi bună intenţie, acest mic hagia- 
lîc la centrul labirintului era considerat omolog cu ma¬ 
rele pelerinaj la centrul lumii creştine. 

Iată un exemplu luat din budismul Zen : 

Nu poţi clădi un templu budist; îţi este totuşi uşor 
să aşezi o pietricică în faţa chipului lui Buddha, cu ace¬ 
laşi sentiment pe care l-ai fi resimţit dacă ai fi fost des¬ 
tul de bogat ca să construieşti un templu adevărat. Me¬ 
ritul ofrandei acestei pietricele egalează pe acela de a 
oferi un templu. Realizezi în acest fel un „nazoraeru 44 
(sensul esoteric al acestui termen este : „a substitui, prin 
imaginaţie, un lucru sau o acţiune alteia ca să se pro¬ 
ducă un rezultat magic sau extraordinar 44 ). 

Exemplele s-ar putea înmulţi; credem însă că nu este 
nevoie. 

In acelaşi spirit de economie iniţiatică se înscria în¬ 
trecerea cu dracul la călărie. Tot în acelaşi spirit triumfă 
şi la o întrecere de fugă cînd îl pune să se măsoare „cu 
copilul lui mai mic 44 , altfel spus, cu o facultate a lui in¬ 
dividuală exteriorizată. De ce nu ? Iepurele este un sim¬ 
bol al facultăţii de ubicvitate a lui Dumnezeu şi al re¬ 
prezentantului său, Omul Universal. 

La trîntă, diavolul se înhaţă cu „unchiul 44 lui Dănilă, 
care este Moş Martin şi numai printr-o minune scapă 
din strînsoarea' lui. Iarăşi : nu e o şmecherie a lui Dă¬ 
nilă, ci o autentică şi legitimă substituire intelectivă, 
voluntară şi imaginativă, o obiectivare a unei forţe la¬ 
tente din el, cum ne spune în budismul zen un act de 
„nazoraeru 44 . Şi pentru că am vorbit de tradiţiile japo¬ 
neze, gesturile lui Dănilă faţă de adversarul său sînt acte 
de jiu-jiţu, tehnică iniţiatică de altminteri, în care ad¬ 
versarul e distrus prin propria lui forţă : aceasta este 
solicitată, înmulţită, de vidul pe care îl întîlneşte în faţa 
ei, în aşa fel, încît se supralicitează pe ea însăşi; trecînd 
de limită se autonimiceşte pe ea şi pe autorul ei. Oa¬ 
menii prea puternici fizic sînt respinşi din şcolile de jiu- 


161 



jiţu. Nu sînt calificaţi ca să opună golul forţei musculare. 

Celelalte întreceri sînt de aceeaşi natură, dar mai sub¬ 
tile. 

Dănilă e poftit acum să se întreacă în chiuit cu Ne¬ 
curatul. Invitat să înceapă, 

„...dracul se crăceşte cu un picior la asfinţit şi cu unul 
la răsărit; s-apucă zdravăn cu mîinile de torţile cerului, 
cască o gură cît o şură şi cînd chiuie o dată, se cutremură 
pămîntul, văile răsună, r îările clocotesc şi peştii din ele 
se sperie; dracii ies afară din iaz cîtă frunză şi iarbă ! 
Şi oleacă de nu s-a risipit bolta cerului. Dănilă însă şedea 
călare pe burduful cu bani şi ţinîndu-şi firea, zise : 

— Măi, da’ numai aşa de tare poţi chiui ? Eu mai nu 
te-am auzit ! Mai chiuie o dată ! 

Dracul mai chiuie o dată şi mai grozav şi apoi încă 
o dată. 

Mai precis, dracul epuizează zgomotul, dar nu sune¬ 
tul, deosebire fundamentală. Sunetul adevărat, Verbul, îi 
este inaccesibil. Ce este adevăratul sunet, ne-o spune 
Biblia, cînd ne arată pe Dumnezeu vorbind cu Ilie pe 
muntele Horeb. 

„Zis-a Domnul : Ieşi şi stai pe munte înaintea feţei 
Domnului ! Că iată Domnul va trece şi înaintea lui va 
fi vijelie năpraznică ce va despica munţii şi va sfărîma 
stîncile, dar Domnul nu va fi în vijelie. După vijelie, 
va fi cutremur, dar Domnul nu va fi în cutremur ; după 
cutremur va fi foc, dar nici în foc nu va fi Domnul. Iar 
după foc va fi adiere de vînt lin şi acolo va fi Domnul." 7 

Duhul e într-o boare inefabilă. „Şi oleacă de nu s-a 
risipit bolta cerului 4 *, zice Creangă ; da, dar nu s-a risipit, 
pentru că între cantitativ şi calitativ e acel „oleacă", de-a 
lungul căruia se strecoară suflul de pe Horeb, firul de 
păr al lipsei de comună măsură şi al ireversibilităţii. 

In basmul nostru, nici măcar zgomot nu este chiui¬ 
tul diavolului, ci un coşmar al lui. Enorm, terific, ex¬ 
plozie atomică profetizată. Nu i te poţi opune, odată 
dezlănţuit. Trebuie să-l stîrpeşti în germenul lui, în ţîţîna 


7 III Regii , XIX, 11—12 / 

bubei. Dănilă îl stîrpeşte în rădăcină, cu un simplu gest. 
După ce leagă pe diavol la ochi, îl „trăsneşte** (trăsnetul 
lui Zeus e neauzibil în principiul lui), cu o drughineaţă 
de stejar la tîmpla dreaptă, apoi la cea stîngă, apoi în 
numele tatălui, adică în centrele subtile, în nodurile vi¬ 
tale ale zgomotului, care, odată dereglate, toată spaima 
se risipeşte ca o nălucă împunsă de o sabie magică ; „căci 
cît era de pustnic Dănilă, tot mai mult se bizuia în dru¬ 
ghineaţă decît în sfînta cruce** zice Creangă măsluind căr¬ 
ţile : de ce-i face atunci semnul crucii pe cap cu dru- 
ghineaţa ? Mai ales că drughineaţa este maiul Venerabi¬ 
lului Lojei, identic cu Vajra şi cu ciocanul lui Thor, Mjol- 
nir, fulgerul de diamant care-1 face pe Maestrul Arhitect 
stăpînul puterii Cheilor. Răcnetul diavolului este expan¬ 
siv, lovitura cu maiul, constrictivă. Este o aplicaţie a 
puterii cheilor. Nu aveam dreptate cînd îl numeam pe 
Dănilă Mare Dulgher al Universului ? Aceeaşi semnifi¬ 
caţie o are gestul lui Herakles şi al lui Făt-Frumos, cînd, 
după ce taie capetele hidrei de la Lerna şi respectiv ale 
balaurului, le arde gîturile. Din moment ce acest foc îm¬ 
piedică creşterea capetelor la loc, el este o putere con¬ 
strictivă şi mai presus de toate e un foc intelectual. 

După acestea, Dănilă se trezeşte cu un al treilea drac. 

n ...c-un buzdugan straşnic de mare în mînă, pe care-1 trîn- 
teşte la pămînt şi zice : 

— Măi omule : Ia acum să te văd. Cine-a azvîrli buz¬ 
duganul ista mai tare în sus, ai aceluia să fie banii. 

— Na ! Dănilă, zise el în gîndul său, aşa ca-i sfeclit-o ? 
Dar vorba aceea : „Nevoia învaţă pe cărăuş 44 . 

— Ia-n zvîrle tu întîi, măi dracule J 

Atunci dracul ia buzduganul de coadă şi cînd îl az- 
vîrle se suie atît de tare, de nu se mai vede ; ş-abie, după 
trei. zile şi trei nopţi, căzînd jos cu mare străşnicie, s-a 
cufundat in fundul pămîntului de s-au zguduit temeliile 
lumii. 44 

Dănilă pune mai’ întîi pe drac să scoată buzduganul 
„din fundul pămîntului**, cum spune Creangă. Buzduga¬ 
nul e o expresie a forţei de greutate, a principiului 

gravităţii, violentat de drac. în sens mai înalt, e focul 
vulcanic subteran, proiectat nebuneşte spre cer. Spun 
„nebuneşte“, pentru că în realitate nu poate atinge nici¬ 
odată cerul, căzînd pe pămînt, ba chiar în centrul pă- 
mîntului. Creangă vrea să ne arate bine că e vorba de 
un principiu terestru, vulcanic, exact contrar trăsnetului 
lui Zeus, care coboară de sus în jos. 

Dar Dănilă nu se grăbea. Sprijinit pe buzdugan aş¬ 
tepta. 


„...ziua se călători. Cerul era limpede şi luceferii scli¬ 
pitori rîdeau la stele ; iar luna scoţînd capul de după dea¬ 
luri, se legăna în văzduh, luminînd pămîntul. 

— Da’ nu-1 mai zvîrli omule ? 

— Ba am să-l zvîrl de-acum; dar îţi spun dinainte, 
să te ştergi pe bot despre dînsul. 

— De ce ? 

— Iacă, de ce : vezi tu colo în lună nişte pete ? 

— Le văd. 

— Acolo-s fraţii mei din ceea lume. Şi, Doamne, mare 
nevoie mai au de fier, pentru potcovit caii. Uită-te bine 
şi vezi cum îmi fac semn cu mîna, să le dau buzduganul 
ista ; ş-odată pune mîna pe dînsul. 

— Stai, nepriceputule, că buzduganul ista îl avem lăsat 
moştenire de la strămoşul nostru şi nu-1 putem da nici 
pentru toată lumea ; şi-odată-i şi smuceşte buzduganul din 
mînă şi fuga cu el în iaz, spunînd lui Scaraoschi ce era 
să păţească cu buzduganul, 44 

Buzduganul apare ca o rădăcină, ca o ţîţînă a fun¬ 
dului iadului. Simbolizează direct puterea de gravitaţie, 
aruncată uneori în sus ca să sfarme cerurile, dar reîn- 
torcîndu-se totdeauna în fundul pămîntului. E moştenire 
de la „strămoşul“ drăcimii, Lucifer, care primul a scos 
„căderea“ din „indistincţiunea“ divină. Locul unde se află 
acum, centrul pămîntului, este după expresia lui Dante, 
„il punto ove si tragon d’ogni parti i pesi“ [locul unde 
se trag din toate părţile greutăţile], deci, cum spuneam, 
principiul şi rădăcina gravităţii, locul unde e fixat în¬ 
gerul rebel după cădere. 

In tradiţia hindusă, luna este locuinţa Pitri- lor, a 
strămoşilor generatori ai actualei umanităţi. Pe ei îi ser¬ 
bează în ţara noastră, sărbătoarea, în realitate precreş¬ 
tină, a „Moşilor". Mai pot fi numiţi şi germeni cu ace¬ 
laşi simbolism, avînd în vedere că luna este considerată 
ca principiul regnului vegetal, germeni de natură sub¬ 
tilă. Dacă în lună se află germenii lumii formale, atunci 
ipso facto, luna se află la limita între lumea formală şi 
cea informală ; e un punct de joncţiune între ele, un 
istm-poartă (Janua), trecătoare inevitabilă. Prin această 
poartă strimtă şi dincolo de ea, nu poate păşi decît fiinţa 
care, şi ea, s-a redus la un punct, cu alte cuvinte a re¬ 
cuperat unitatea primordială, simplitatea, prin lepădarea 
tuturor „accidentelor", a „sărăcit" ca Dănilă Prepeleac. 
Atunci poate trece prin „urechile acului". Cine nu poate 
trece prin punctul acesta aflător simbolic pe lună, ne- 
putîndu-şi lepăda „Numele şi Forma", e „redistribuit", 
proiectat din nou în lumea formelor, în lumea genezei şi 
a morţii. Nu e greu de înţeles că perspectiva e sinistră. 
De aceea luna este, în acelaşi timp janua Coeli, pentru 
că e punctul de trecere în lumile superioare şi janua 
Inferni, pentru cine e trimis din nou în Devenire de că¬ 
tre „Păzitorul Pragului". 

Această păşire peste prag este posibilă, în primul 
rînd, printr-o facultate de contemplare directă a Supre¬ 
mului. E izbitor în basm contrastul dintre zarva compe¬ 
tiţiei cu diavolul şi această poiană subită de linişte : 
Dănilă nemişcat, sprijinit pe buzdugan ca pe un ax, con¬ 
templă ore întregi luna, în liniştea serii, cu capul răstur¬ 
nat spre cer ca o cupă. „Zeii au dat faţa oamenilor ca să 
o ridice spre Cer", spunea Lucreţiu. îmi aduc aminte de 
o pictură de pe un vas grecesc, unde Orfeu cîntă din liră, 
cu faţa răsturnată spre stele, şi de o pictură pe mătase 
chinezească, reprezentînd un „Arhat" budist, sprijinit în 
picioare de un arbore, contemplînd aproape la verticală 
luna deasupra lui. 

Exprimîndu-ne în termenii tradiţiilor româneşti 
creştine, pitri, strămoşii din lună, sînt cei doi fraţi Caia 
şi Abel. 

In adevăr, după tradiţiile noastre, petele din lună, 
reprezintă pe cei doi fii ai lui Adam. Cain poartă în spate. 

ca pedeapsă, trupul fratelui asasinat. Abel sîngerează 
într-una, picătură cu picătură. Cînd sîngele va umple 
luna pînă la marginea cupei, el se va revărsa pe pămînt, 
arzîndu-1 şi făcîndu-1 scrum. Războaiele fratricide îşi au 
prototipul în fratricidul lui Cain. Pînă la trecerea la limita 
finală însă, sîngele lui Abel e o licoare de viaţă care 
vitalizează ciclul de la începutul la sfîrşitul lui. Nu e greu 
de văzut că se identifică în acest oficiu mîntuitor, cu 
sîngele lui Hristos, iar luna „in divinis a e prototipul cupei 
Graalului. 

E cel puţin curios că interpretarea tradiţională a mi¬ 
tului, aşa cum e exprimată de Guenon 8 9 , corespunde exact 
cu simbolismul legendei româneşti, pe care autorul nu 
avea de unde să o ştie. 

Cain reprezintă Timpul, Abel Spaţiul. Timpul coro¬ 
dează şi macină pînă la pulverizare atomică tot ce e de 
natură spaţială : edificii, cetăţi, istorie sub aspect geo¬ 
grafic, munţi şi şesuri. Pînă la urmă, nemaiavînd ce roade, 
Timpul se va mînca pe el însuşi, iar spaţiul redus la punct 
îşi va recupera instantaneu cele trei dimensiuni. Va fi 
izbînda totală, fulgerătoare a lui Abel. E ceea ce se 
numeşte în ştiinţa tradiţională, „spaţializarea timpului* 4 
sau „cvadratura cercului 44 . „Iar îngerul pe care l-am 
văzut, stînd pe mare şi pe pămînt, şi-a ridicat'mîna 
dreaptă către cer, şi s-a jurat pe Cel ce este viu în vecii 
vecilor — Care a făcut cerul şi cele ce sînt în cer şi 
pămîntul şi cele ce sînt pe pămînt şi mare şi cele ce sînt 
în mare — că timp nu va mai fi. 44 9 

Abel reprezintă o mişcare expansivă şi dilatantă re¬ 
prezentată de Luna crescens, Cain o mişcare constrictivă, 
compactantă, reprezentată prin Luna descrescens. E 
acelaşi Yin-Yang, acelaşi Solve Coagula, care condiţio¬ 
nează existenţa întregului univers. Avîndu-şi principiul 
în soare, se dualizează prin lună, poarta strimtă, punctul 
diacritic, de unde e distribuit pe pămînt în toate cuplu¬ 
rile complementare. E normal că imobilitatea contempla¬ 
tivă a lui Dănilă are şi ea o fază crescîndă şi una descres- 


8 Rene Guenon, Le Regne de la Quantite et Ies Signes des 
Temps, cap. „Cain et Abel“ Paris, Gallimard, 1945. 

9 Apocalipsa , cap. 10, 5—6. 

cîndă cu un punct climax la apusul soarelui, adică în 
Luceafăr, substitutul soarelui de Miezul Nopţii în lumea 
noastră... 

Dacă fraţii din lună ai lui Dănilă sînt Cain şi Abel, 
apoi, în mod necesar Dănilă este al treilea frate şi fiu al 
lui Adam, ceea ce arată că mitul moldovenesc se altoieşte 
pe marea tradiţie hyperboreană, identică cu Sanatana - 
Dharma, Lex Perennis, a umanităţii noastre. Cîteva lămu¬ 
riri sînt necesare : 

„Această cupă (a Graalului) a fost tăiată de îngeri 
dintr-un smarald căzut de pe fruntea lui Lucifer, în că¬ 
derea sa. Acest’ smarald reaminteşte izbitor Urnă , perla 
frontală care, în simbolismul hindus (de unde a trecut în 
budism), ţine adesea locul celui de-al treilea ochi al lui 
Siva, reprezentînd ceea ce se poate numi, «simţul Eter¬ 
nităţii», cum am mai explicat-o în altă parte. De altmin¬ 
teri, se mai spune că Graalul a fost încredinţat lui Adam 
în Paradisul terestru, dar că, odată căzut, Adam l-a pier¬ 
dut la rîndul său, căci nu l-a putut lua cu el cînd a fost 
alungat din Eden ; şi, cu semnificaţia pe care am indi¬ 
cat-o, lucrul devine foarte clar. In adevăr, omul, îndepăr¬ 
tat de centrul său originar, s-a găsit închis în sfera tem¬ 
porală ; nu mai poate ajunge la punctul de unde toate 
lucrurile sînt contemplate sub aspectul Eternităţii.» Cu 
alţi termeni, posesiunea «sensului Eternităţii» e legată 
de ceea ce toate tradiţiile numesc «starea primordială» 
(„sărăcirea* 4 şi „pustnicirea 44 lui Dănilă, n.n.), a cărei 
restaurare constituie primul stadiu al adevăratei iniţieri, 
fiind condiţiunea prealabilă a cuceririi efective a stărilor 
«supraumane». Paradisul terestru, de altminteri, reprezintă 
«Centrul Lumii». 

Ce urmează poate părea mai enigmatic : Set a obţinut 
să reintre în Paradisul terestru şi să redobîndească vasul 
preţios, or, numele lui Set exprimă idei de fundament, 
de bază şi, prin urmare, indică într-un fel restaurarea 
ordinii primordiale distruse de căderea omului. Trebuie 
înţeles că Set şi acei care după el au stăpînit Graalul, au 
putut prin aceasta, să stabilească un centru spiritual des¬ 
tinat să înlocuiască Paradisul pierdut şi care era o imagine 
a acestuia; şi atunci, această posesiune a Graalului repre- 

zintă conservarea integrală a Tradiţiei Primordiale într-un 
asemenea centru spiritual .“ 10 

Recunoscînd pe Cain şi Abel din lună ca pe fraţii săi, 
Dănilă se identifică în mod implicit funcţional cu Set. 
Dar prin aceasta, se recunoaşte în mod necesar ca fiind 
Regele Graalului, un Rege al Graalului în trenţe, cum 
se cuvine în epoca noastră. 

Se ştia că simbolismul complet al Graalului era consti¬ 
tuit nu numai din cupă, ci şi din lance. Or, în basmul 
românesc, cupa este cum am spus, luna, receptacul al li¬ 
corii solare, iar lăncii i se substituie buzduganul, simbol 
axial şi el. Pe el îl trimite Dănilă, în mod ideal, prin 
ceasuri de meditaţie şi de concentraţie, în lună, lăsînd 
dracului păcălit numai un reziduu al lui. 

Măscăriciul Dănilă, Rege al Graalului supralicitează în 
bufonerie pe părintele său spiritual, „coţcariul tt Creangă, 
prima dar nu ultima tangenţă cu Graalul al purtătorului 
Crengii de Aur, cu toate că e „asimţibilă a şi în primele 
trei basme. Vom regăsi Graalul şi Tradiţia Primordială 
în Povestea Porcului, în Harap-Alb şi în altceva... Dacă 
Făt-Frumos se ascunde sub pielea unui porc, de ce n-am 
avea un Rege al Graalului în flenduri ? Sîntem la sfîrşit 
de ciclu... 

Repetăm că identitatea lui Dănilă cu Set este funcţio¬ 
nală . Eroul nostru este o verigă într-un lanţ ; el însu¬ 
mează, suportă o foarte înaltă funcţie spirituală în gene¬ 
raţia lui. 

Diavolul aruncă în sus buzduganul prin aceeaşi forţa 
cu care vulcanii îşi azvîrlă în sus lava şi pietroaiele 
incandescente. Focul vulcanic e al zeului Vulcan, pe care 
unii îl identifică cu Tubalcain, maestru în lucrarea meta¬ 
lelor, fiul lui Cain, cel din lună. Numele Vulcan şi Tubal¬ 
cain se asonanţează. Tot aşa în vechime cainiţii aruncau 
în înălţime săgeţi care recădeau pe pămînt mînjite cu 
sînge. 

Ca şi în celelalte întreceri, în episodul cu buzduganul 
apare bine subliniată competiţia dintre calitativ şi canti¬ 
tativ, dacă poate fi vorba de competiţie între lucruri ce 


10 Rene Guenon, Le Roi du Monde , Paris, Gallimard, 1958, 
p. 41—43. (Sublinierile sînt ale noastre.) 

nu au comună măsura. Dracul aruncă efectiv racheta lui 
în cosmos, Dănilă numai contemplativ şi intenţional, prin 
tehnica lui nazoraeru. Chiar în ipoteza că nu s-ar mai fi 
întors pe pămînt, buzduganul aruncat în spaţiu ar fi 
trecut în mod automat, imediat şi inevitabil în robia gra¬ 
vităţii altui corp ceresc decît Pămîntul. Nu cucereşti cerul 
bătînd cîmpii spaţiului. Robia gravităţii este la fel de 
dură, de crudă şi de implacabilă- pretutindeni în regnul 
materiei. O galaxie depărtată la un miliard de ani lumină 
e tot „pămînt“ şi cine nu a simţit, deci însumat, cerul la 
două degete deasupra creştetului capului nu-1 va cuceri 
niciodată. 

Bineînţeles, diavolul văzînd că, o clipă de mai întîrzie, 
talismanul lui specific se va pierde ireversibil în lună 
prin simplă proiectare de intenţie (Dănilă nu blufează), 
se înspăimîntă şi fuge cu el în glodul din fundul bălţii. 
Nu mai puţin lucru decît însăşi existenţa iadului, într-o 
anumită lume, era pusă în joc. Vîrsta de fier ar fi dis¬ 
părut o dată cu buzduganul, ţîţîna ei. 

Pînă la urmă, Dănilă trebuie să plătească o vamă, o 
zeciuială lumii acesteia, ca să treacă în cealaltă, ca şi Făt- 
Frumos, cînd îşi taie o bucată de pulpă ca s-o dea de 
mîncare vulturoaicei care-1 scoate la lumina zilei din 
iad. Luîndu-se la întrecere în blesteme cu un alt drac, 
se pomeneşte cu un ochi crăpat. Rămîne monoclu, ca 
Odin : 


„Săracul Prepeleac ! Se vede că i-a fost scris, tot el să 
răsplătească şi păcatele iepii frăţine-său, ale caprii, ale gîn- 
sacului logodit şi ale boilor ucişi în pădure. Pe sămne, 
blăstămul gîştelor văduvite l-a ajuns, sărmanul ! 

Doamne ! Mult mai are de pătimit un pusnic adevărat, 
cînd se depărtează de poftele lumeşti şi se gîndeşte la fapte 
bune !... Prepeleac pusnicul se stricase acum de tot cu 
dracul!...“ 

Observăm în treacăt că toate animalele pomenite pot 
fi totemuri stîlcite. 

E rîndul lui Dănilă acum. Mai întîi cere dracului să-l 
ducă acasă prin văzduh, cu burduf cu tot, unde-i sînt 

„blăstămurile părinteşti". Expresie enigmatică, „părinţii" 
purtînd fi „pitri", părinţii actualului ciclu uman. Este 
lanţul iniţiatic neîntrerupt, genealogia „moşilor" legînd 
pe Set-ul prim cu Set-ul din generaţia actuală. „Blăstă- 
murile" reprezintă cert, aspectul de „rigoare", de „execra- 
ţiune" complementar cu „mizericordia", a Centrului spi¬ 
ritual reprezentat de „familia" şi de gospodăria lui Dănilă 
„Prepeleac", ax polar rustic. Oricărui centru, deţinător al 
unui tezaur spiritual, îi este inerentă o dublă putere de 
primire şi de respingere, pentru că se identifică cu inima 
lumii. 

Dănilă „evocă" puterile de „execraţiune" : copii şi 
nevasta lui ; 

„...cînd au văzut un bivol sburînd pe sus, au rupt-o de 
fugă înspăimîntaţi. Dănilă însă, a început a-i striga pe 
nume şi ei cunoscîndu-i glasul s-au oprit. 

— Dragii tatei băieţi ! Ian veniţi încoace şi aduceţi cu 
voi şi blăstămurile părinteşti, ragila şi pieptenii de pieptă¬ 
nat cîlţi ! 

Băieţii încep a curge toţi, care dincotro cu blăstămurile 
părinteşti în mînă. Ii venise acum şi lui Dănilă apa la 
moară. “ 

Copiii lui Dănilă sînt o exteriorizare a facultăţilor lui 
de om restaurat în demnitatea de fiinţă primordială, de 
Tota-Puri, Om Gol, care cu ragile şi cu pieptenii de piep¬ 
tănat cîlţi, instrumente „atomizante", încep să-l reducă 
pe drac la starea de pulbere atomică, adică la singurul 
element „pozitiv" din el. 

„— Puneţi mîna copii, pe jupînul ista şi începeţi a-1 blăs- 
tăma cum îţi şti voi mai bine, ca să-i placă şi dumisale. 

Atunci, lasă pe copii, că şi dracul fuge de dînşii." 

reflectează Creangă (nu de răul, ci de inocenţa lor). 

„Şi-a început dracul a ţipa cît îl lua gura ; şi scăpînd 
cu mare greu din mînele lor, hîrşcîit şi stîlcit cum era, a 
lăsat şi bani şi tot şi s-a dus pe urlaţi, după ceilalţi 44 . 

adică în acele prăpăstii şi pustii unde sunetul se ampli¬ 
fică şi se denaturează în muget şi urlet. 

Reamintim că numai privită din afară, partea a doua 
a basmului este competitivă ; privită din interior, orice 
opoziţie se rezolvă în complementarism, deoarece duali¬ 
tatea nu-şi are raţiunea suficientă în ea însăşi, resorbin- 
du-se în Unitate. De altminteri, competiţia se desfăşoară 
după nişte criterii recunoscute de amîndoi adversarii ; 
prin acest fapt, criteriul devine în* acelaşi timp, pentru 
amîndoi luptătorii, martor, judecător şi autoritate. 

Schelling formulează astfel doctrina Unităţii (die 
Einheits-Lehre) în Cursul de istorie a filozofiei: „în sine, 
opoziţiile sînt identice, dar nu numai în sine ; viaţa eternă 
constă tocmai în a produce etern opoziţia şi a o împăca 
etern. Cunoaşterea unităţii în opoziţie însemnează Cu¬ 
noaşterea Absolută. 44 

La începutul basmului, diavolul ţine în robie nişte 
valori spirituale simbolizate de aur. Suprapunînd demo¬ 
nului o dimensiune calitativă, Dănilă îl sileşte să-şi 
descleşteze strînsoarea. Dar suprapunere echivalează cu 
unificare, deoarece opoziţiile se rînduiesc la locul ierarhic 
şi legitim. Vrînd-nevrînd, diavolul se pozitivează cîndi 
devine pulbere atomică, Materie discontinuă, rădăcină 
tenebroasă, fără de care Universul este neconceptibil. 
Mînăstirea ideală durată de Dănilă se înalţă în realitate 
pe suprafaţa iazului, înfigîndu-şi adînc temeliile în 
glodul din fund n . De aceea ne-am crezut autorizaţi să 
aşezăm în exergă fraza pe care Goethe o pune în gura 
lui Mephistopheles : ... „sînt o parte din acea putere care 
mereu vrea răul şi mereu face binele 44 . 

11 într-o variantă citată de O. Bîrlea „mobilul adversităţii e 
intenţia de a zidi o mînăstire la borta dracilor 44 (op. cit. p. 95). 
E de ajuns faptul că Dănilă a făcut crucea pentru ca Mînăstirea 
să existe sintetic, Nazoraeru. 

In basmul următor, nu mai poate fi vorba de adversi¬ 
tate ; complementarismul devine colaborare. Satan îşi va 
ridica mai mult vălul de pe faţă. 

Pactul cu diavolul este în firea lucrurilor numai 
atunci cînd diavolul încetează să mai fie diavol, adică, 
atunci cînd îşi pierde limitaţiunile prin sacramentul 
Unităţii.. 



POVESTEA LUI STAN PĂŢITUL 


Dănilă Prepeleac şi Stan Păţitul constituie o suită 
omogenă. Sub afabulări diferite, sapă galerii în aceeaşi 
mină, în miezul aceluiaşi mister, desemnat în mod obiş¬ 
nuit cu termenul just dar strimt de „problema Răului 44 . 
Numele de „Satan 44 , care în ebraică înseamnă „Vrăjmaş 44 , 
„Adversar 44 , e mai aproape de adevăr, specificîndu-se că 
e vorba de aceeaşi „adversitate 44 ce se află între cuţit şi 
gresie, între plug şi ogor. Forţa care „vrea mereu răul, 
dar face binele 44 , reîmprospătează lumile prin distrugere ; 
colaborează deci cu Dumnezeu ; numai distrusă, redusă la 
materie primă, o lume poate sluji planului divin de 
reconstrucţie. 

Dănilă e „sărăcit 44 , „dezgolit 44 , în prima parte a bas¬ 
mului, de aceeaşi putere, care, folosită într-a doua de 
eroul nostru, îi redă înmiit bogăţiile. 

Abilitatea „diabolică 44 a autorului basmului, oricine 
ar fi el, stă în făţuiala ţărănească, cordială, pe care a dat-o 
problemei, în obrăzarul de haz pe care-1 aşterne peste 
faţa Abisului : diavolul este păcălit prin dizolvarea pro¬ 
priilor lui limitaţii, în sensul alchimic al cuvîntului, de 
către unul mai isteţ ca el. Or, limitaţie este echivalent cu 
stupiditate, şi dacă smulgi diavolului stupiditatea, ce mai 
rămîne din el ? Dănilă scoate colţii diavolului în dentist 
virtuoz şi se joacă cu el pentru că posedă „busola in¬ 
failibilă şi cuirasa impenetrabilă 44 a „Cunoaşterii 44 , 
împinge virtuozitatea pînă la punctul ce nu se poate 
depăşi, cînd apare uşoară, lipsită de sforţare ca jocul unui 
balerin sau al unui mare acrobat. în realitate este un dans 
peste abis ; forţa pe care o sloboade e terifică ; ca să nu 

ameţească, trebuie să se situeze în acel punct intelectual 
unde nu mai există antinomii, nici acel sus şi jos care 
constituie un abis. Nu numai în întrecerea cu buzduganul, 
ci în toate celelalte, Dănilă îşi răstoarnă faţa spre cer, spre 
cheia de boltă a Tăriei unde contrariile şi antinomiile se 
unifică, dispar. Numai aşa poate Dănilă să împungă şi să 
dizolve cu vîrfuri calitative, nodurile vitale ale unui haos 
cantitativ. 

O primă etapă a fost astfel depăşită în primul din 
perechea de basme pe care o studiem şi un aspect infe¬ 
rior al diavolului lichidat. In Stan Păţitul , sub masca de 
nepătruns a vervei şi turbulenţei, problema este privită 
de sus, şi vrăjmaşul are cu totul altfel de amploare şi 
înfăţişare, cum se va vedea în desfăşurarea povestirii. De 
la început trebuie să spunem, că nu mai avem de-a face 
cu tema „dracului păcălit 44 şi că slujba lui Chirică (expre¬ 
sie antinomică, „Chirică 44 însemnînd * „Domnescul 44 , 
„Seniorialul 44 , „Kiriakos 44 ) la Stan nu mai este urmarea 
unui pact sau a unui- rămăşag între om şi diavol, ci o 
răfuială între Dumnezeu şi diavol : demonul a călcat o 
orînduire cosmică a lui Dumnezeu şi urmează să plă¬ 
tească, ceea ce face conştiincios, fără nici un plan de înşe¬ 
lăciune. Satan se arată un debitor cinstit şi achită tot. 
Nu poate fi vorba de diteism, basmul nu are nici cel mai 
îndepărtat iz de maniheism. Dracul nu mai apare pe 
acelaşi plan cu Dumnezeu, ca în anumite mituri, de 
altminteri rău înţelese. 

Tot aşa, problema nu mai apare faustiană, fiindcă nici 
urmă de rămăşag, de pact nu se găseşte între Stan şi 
Chirică. Stan este cu inima curată, ca om ce se simte tare 
pe dreptul lui, ca o forţă a naturii, la fel cu apa, vîntul,. 
focul. Şi acest drept decurge din faptul că l-a prins în 
flagrant delict de nonconformism cu rînduiala divină ; 
nonconformism involuntar, la Dharma în care şi Satan 
se integrează de voia lui , în deplină conştiinţă, gata să-şi 
repare greşeala. Aici este partea senzaţională a mitului; 
demonul nu mai poate fi identificat cu îngerul rebel. 

Dumnezeu răsplăteşte mila lui Stan, dîndu-i ca ser¬ 
vitor pe drac, care-i creează prosperitatea. La sfîrşit mai 
intervine un element de natură misterioasă, care-1 arată 
pe aşa-zisul diavol sub o lumină niciodată bănuită de 

creştinism şi de doctrinele exoterice în general. Le vom 
cerceta la rîndul lor. 

în redactarea mucalită a lui Stan Păţitul, se ating 
cele mai enigmatice aspecte ale aşa-zisei probleme a 
Răului, care se integrează pozitiv în funcţia Demiurgului, 
voită şi creată de Dumnezeu. Demiurgul e formatorul, 
nu creatorul lumii,* altfel spus, o formează dintr-o ma¬ 
terie primă preexistentă funcţiei demiurgice. Şi aici o 
observaţie curioasă : după cum la începutul seriei de 
basme, Soacra cu trei nurori şi Capra cu trei iezi lumi¬ 
nează respectiv extremităţile inferioare şi superioare ale 
Axei Lumii, tot aşa, pe un plan mai restrîns, Dănilă Pre¬ 
peleac şi Stan Păţitul lămuresc aspectele inferioare şi 
superioare, iluzorii şi reale, ale lui Satan, care se rezolvă 
în Demiurg, reliefînd modul lui de operare, funcţia lui 
în Univers, fără de care acesta nu ar putea trece de la 
potenţă la act. Insistăm : cele două basme formează un 
mit unic, cu o translaţie de jos în sus. în treacăt, subli¬ 
niem un detaliu ce se află în amîndouă basmele, care, 
şi el, indică omogenitatea celor două povestiri : Dănilă 
şi Stan dau de drac într-o pădure, („la selva oscura" dan- 
tescă), în care amîndoi s-au dus pentru aceeaşi treabă, 
încărcarea şi aducerea unui car cu lemne. 

înainte de a începe interpretarea basmului, reamintim 
aforismul lui Goethe, „tot ce trece este un simbol". Evi¬ 
denţa aforismului stă în adevărul că nimic din ce are un 
început şi un sfîrşit nu-şi poate avea raţiunea suficientă 
în el însuşi, pentru că trecător este sinonim cu condiţio¬ 
nat, avîndu-şi prin urmare, cauza în -necondiţionat; Infi¬ 
nitul se „semnifică" în lumea contingenţă prin limita- 
ţiuni. Altfel ar fi cu totul inaccesibil. Aceste* limitaţii 
învăluie şi dezvăluie Ideile prime, din care finitul proce¬ 
dează prin necesitate. Dacă mai adăugăm faptul că ideile 
se oglindesc în lumea Necesităţii în mod invers, cele mai 
meschine şi mai prozaice detalii pot simboliza uriaşe 
drame cosmice. 

De aceea un mic ţăran orfan, trezit „printre străini, 
fără să cunoască tată şi mamă, fără nici o rudă care să-l 
ocrotească şi să-l ajute, nemernicind de colo pînă colo la 
uşile oamenilor", este prin analogie inversă şi nu poate 
fi decît fiul firmamentului şi al lui Dumnezeu. Copil, 

simbolizează invers pe „Bătrînul Timpurilor 44 pribeag, pe 
Imuabil reflectat pe dos în oglinda lumii. Orfan, se iden¬ 
tifică cu acel ce este propriul lui Tată. Nemernic de colo 
pînă colo pe la uşile oamenilor este principiul tuturor 
bogăţiilor Universului. Dar, se va spune, există un singur 
Bătrîn al Timpurilor şi mii de copii zgribuliţi. Exact : 
Unitatea se reflectă în miriadele de faţete ale oglinzii 
lumii. Stan are caracteristicile Omului Primordial : Tota- 
Puri, Omul Gol; posedă starea de copilărie, balya, sin¬ 
gurătatea Autogenului, pribegia pentru că este ubicvu, 
fără tată şi fără mamă pentru că s-a identificat cu Uni¬ 
tatea care precede logic şi ontologic polarizarea în 
masculin şi feminin, fără genealogie ca Melkiţedek. 

Iniţial, găsim pe Stan în starea în care se afla Dănilă 
după trocul dezavantajos. In lumea Devenirii, poate atît 
cît poartă haina vremii, să devie succesiv copil, ado¬ 
lescent, tînăr, bărbat matur, bătrîn, dar pe un parcurs 
circular, în jurul unui centru imuabil. Profetul Muhamed 
este alyatin. Orfanul, pentru că şi-a pierdut părinţii din 
copilărie. Orfanul este simbolic complementar cu Văduva 
şi aceste două auguste prototipuri se găsesc, fără excepţie, 
în toate tradiţiile, provenind probabil din Tradiţia Pri¬ 
mordială. Făt-Frumos e deseori „fiul văduvei 44 . Cînd 
orfanul prototipic, Golanul Primordial, binevoieşte să se 
fixeze în lume, de cele mai multe ori cu o anumită 
misiune, ascunzîndu-şi în multiplicitate Unitatea, e vorba 
de o învăluire cu scopul precis de a veni măcar cu peri¬ 
feria lui aparentă în contact cu ambianţa. Infinitul îşi 
caută o comună măsură cu finitul. O face numai în vede¬ 
rea unei misiuni precise şi vom vedea care este „mi¬ 
siunea 44 lui Stan, importanţa şi specificul ei, dînd la o 
parte masca ţărăniilor cu care a ocultat-o Creangă. îmbo¬ 
găţirea finală are un caracter alchimic şi în Dănilă Pre¬ 
peleac, şi în Stan Păţitul. Maestrul Focului Filosofal, după 
ce s-a redus prin „sărăcire 44 la starea de materie primă, 
de particulă elementară, ajunge la faza finală a „Multi¬ 
plicării 44 , cînd cu o „drahmă 44 de praf de proiecţiune 
transmută zece mii de drahme de plumb în aur filosofal. 

De aceea, „fixarea 44 acestui orfan pribeag, într-un sat 
mare şi frumos, după multe tribulaţiuni, sclipirea cîtorva 
parale, agonisirea cîtorva oi, a unui car cu boi sînt un 

simptom al începerii multiplicării, vizibilă şi într-o gos¬ 
podărie ţărănească. Tot cosmosul e cuprins într-o ogradă* 

Supranumele de „Păţitul", accentuează şi atrage aten¬ 
ţia asupra pribegiilor şi păţaniilor sale, ca fiind trăsătura 
principală şi caracteristică a acestei personalităţi. Fiind 
„păţit", „pătimitor", va putea să treacă fără ameţeală 
abisul unei colaborări de trei ani cu dracul. „Pate" şi 
Ulise, şi orice pribeag iniţiatic. „Stan" are un sens de 
„soliditate", de stanişte, de neclintire, cu totul antinomic 
cu porecla lui. Se pot referi deci respectiv la „Sine" şi 
la „Eu" la „Atma" şi „Jivatma". „Păţitul" poate să fie şi 
o derivaţie din numele lui Ipate ; iată cîteva vorbe sem¬ 
nificative : 

„— Tot Stan mă cheamă, dar de la o boală ce-am avut 
cînd eram mic, mi-am schimbat numele din Stan în Ipate- 
şi de-atunci am rămas cu două nume . 44 

Schimbarea numelui este un obicei bine cunoscut la 
noi, pentru copii bolnavi. Suferindul, „pătimitorul" era 
trecut pe fereastră şi dăruit unei persoane străine; apoi 
era vîndut din nou părinţilor cu un nume schimbat. Nu-i 
mai puţin adevărat că, după cum am mai spus-o, schim¬ 
barea numelui este un obiecei universal în toate organiza¬ 
ţiile iniţiatice din lume, cînd recipiendarul, în calitate de 
„nou-născut", „dwija", primeşte un nou nume care-i defi¬ 
neşte noua personalitate. Pentru cine are o cît de vagă 
idee despre riturile de agregare iniţiatică, schimbarea 
numelui de Stan în Ipate pe cînd era în stare de „copi¬ 
lărie spirituală", asonanţa lui „Păţitul" cu „Ipate" care, 
precum vom vedea, însemnează cu totul altceva, consti¬ 
tuie un semn infailibil al caracterului iniţiatic al basmului 
lui Creangă. Mă întreb dacă şi în celelalte variante citate 
de O. Bîrlea, detaliul acesta revelator există, mai ales în 
cele neinfluenţate de Creangă.* Tot aşa în precedentul 
basm, eroul, Dănilă, e zis şi „Prepeleac", aparent poreclă, 
în realitate un al doilea nume, cu o înaltă semnificaţie 
simbolică,’ cu caracter net iniţiatic. Avem încă o trăsă¬ 
tură comună între cele două basme. 

Accentuăm sensul esoteric al cuvîntului „Păţit". Stan 
e „păţit" după cum şi Ulise e „păţit". Cuvîntul e foarte 

precis, ca orişicare termen tehnic. Şi Ulise şi Stan sînt 
tribulanţi şi au străbătut „marea pasiunilor tt , cum spune 
Sankara despre Yogi, adică au străbătut cu bine vicisi¬ 
tudinile, alternanţa naşterilor şi a morţilor, Devenirea, 
ca să reintre într-un port, care nu este altceva decît cen¬ 
trul fiinţei lor, identic cu acel al lumii. 

Cităm acum un lung pasaj, pentru că este esenţial. 

„Amu, într-una din zile, flăcăul se scoală de noapte, 
face mămăligă îmbrînzită şi ce-a mai dat Dumnezeu, pune 
mîncarea în traistă, înjugă boii la car, zice Doamne-ajută 
şi se duce la pădure să-şi aducă un car de lemne. Ş ajun- 
gînd el în pădure, pe cînd amijea de ziuă, a tăiet lemne, 
a încărcat carul zdravăn şi l-a cetluit bine şi pîn-or mai 
mînca boii, s-a pus să mai mănînce şi el ceva. Şi după ce 
a mîncat cît i-a trebuit, i-a mai rămas o bucăţică de mămă¬ 
ligă îmbrînzită şi făcînd-o boţ, a zis : „Ce s-o mai duc 
acasă ? ia s-o pun ici pe teşitura asta, că poate-o găsi-o 
vreo lighioaie ceva, a mînca-o şi ea ş-a zice o bogdaproste 44 . 
Şi punînd mămăliga pe teşitură, înjugă boii, zice iar un 
Doamne-ajută şi pe la prînzişor porneşte spre casă. Şi cum 
a pornit el din pădure, pe loc s-a şi stîrnit un vifor cum¬ 
plit — cu lapoviţă în două — de nu vedeai nici înainte, 
nici înapoi. Mînia lui Dumnezeu ce era afară . 44 

Spus altfel, s-a stîrnit la o răspîntie a soartei, o 
zurbă a naturii, cînd toate stihiile se învălmăşesc, cînd 
punţile ce ne leagă şi ne despart de lumea cealaltă se rup 
şi amîndouă lumile se interferează într-un unic vîrtej ; e 
firesc să fie aşa, deoarece boţul auriu de mămăligă nu este 
altceva decît Mărul de Aur al Discordiei, care, la vremea 
lui a dezlănţuit războiul troian. 

Atunci, hop ! şi un drac, trimis de Scaraoschi pe 
pămînt, să-şi facă mendrele şi să smintească pe oameni ; 
nu făcuse treabă toată ziua. 

„Şi cum sta el pe gînduri, posomorit şi bezmetic, numa 
iacă ce vedea pe o teşitură un boţ de mămăligă. Atunci, 
bucuria dracului! Odat-o şi haleşte şi nu zice nimica 

Atragem atenţia că ultimele trei cuvinte sînt cheia între¬ 
gului basm. 

„Apoi, nemaiavînd ce face, îşi ie coada între vine şi 
se-ntoarce la stăpînu-său şi cum ajunge în iad, Scaraoschi 
îl întreabă : 

— Ei copile ce ispravă ai făcut ? Cîte suflete mi-ai 
arvonit ? Dă-ţi solia | 

— Ia, mai nimic stăpîne, răspunse dracul ruşinat şi tre- 
murînd ca varga de frică. Se vede că am pornit într-un- 
ceas rău. Vremea a fost prea dimpotrivă, cum ştiţi, şi 
numa un om a venit azi în pădure, dar ş-acela a scăpat de 
mine, căci am dat în urma lui tocmai tîrziu cînd se dusese. 
Noroc numa c-am găsit, pe o teşitură un boţ de mămăligă 
de-am mîncat, căci îmi gîrîiau maţele de foame. Alta nu mai 
ştiu nimica, întunecimea voastră. 

— Ei bine, zmîrdoare urîcioasă ce eşti, de mîncat ai 
mîncat boţul cel de mămăligă, dar ce-a zis omul acela, 
cînd a pus mămăliga acolo pe teşitură, ai tu la ştiinţă ? 

— Ba de asta nu ştiu nimica, stăpîne. 

— Apoi ce păzeşti tu alta, dacă nu ştii nici măcar ceea 
ce vorbesc muritorii ? Să-ţi spun eu dară, deşi n-am fost 
în pădure cu tine. A zis : cine-a mînca boţul cel de mămă¬ 
ligă, să zică bogdaproste. Zis-ai tu ceva cînd ai mîncat-o ? 

— Ba n-am zis nimica, stăpîne ! 

—Aşa ? In loc să-ţi dai osteneală ca să afli pînă şi gîi*- 
dul oamenilor, nu ştii nici măcar ce vorbesc ei ! Pot eu să 
am nădejde în voi ? Ei las’, că-ţi găsesc eu acuş leacul f 
Te-i învăţa tu minte altă dată ! Hai, porneşte acuma degrabă 
la omul cela şi să-l slujeşti taman trei ani de zile cu cre¬ 
dinţă, la ce te-a pune el. Simbrie în bani să nu primeşti de 
la dînsul, ci să faci tocmeală că, după ce ţi-i împlini anii, 
să ai a lua din casa lui ce-i vre tu ; şi aceea să fie de 
trebuinţă la talpa iadului, că au început a putrezi căpătăile. 
Ia să vedem, ţi-a veni în cap ce-ai să iei ? Hai, gata eşti ? 
Ie-ţi tălpăşiţa ! 

— Gata stăpîne, iacă pornesc. 

Atunci dracul dă o raită pe la talpa iadului să vadă ce 
lipseşte ş-apoi iese iute ca scînteia şi se tot duce înainte 
la slujbă, după porunca lui Scaraoschi.**' 

înainte de a încerca să lămurim sensul acestei pagini 
enigmatice, să 1 stabilim ce se poate înţelege prin pactul 
cu diavolul. Nu e chiar aşa de simplu, cum şi-o închipuie 
unii. în sensul imediat şi accesibil, e un contract bila¬ 
teral iscălit de amîndouă părţile, dracul printr-o grifă 
incomprehensibilă, omul cu numele lui scris cu un condei 
înmuiat în propriul lui sînge. Diavolul se obligă să dea 
consemnatarului un număr de ani sau o viaţă, cu o mai 
mare sau mai mică prosperitate, întovărăşită de puteri 
magice. Contraplata este sufletul celui care pactizează. 
Natural, modalităţile pactului variază indefinit; uneori 
prosperităţii i se adaugă şi tinereţea recuperată, cum se 
vede în legenda lui Faust. 

Acesta este aspectul solemn, juridic al pactului. In 
realitate şi în aspectele lui adînci, pe plan subtil şi chiar 
metafizic, pactul cu diavolul nu este o raritate ; e un eve¬ 
niment de toate zilele, de toate clipele. Literatura bună 
sau rea privitoare la pact i-a mascat acest aspect. Intre 
cer şi iad este o competiţie al cărei cîmp de bătălie este 
sufletul omului, termen median. Prin urmare, neutrali¬ 
tate nu poate să existe. Deci, pactul cu forţele Infernului 
se efectuează tacit şi automat, în măsura în care omul îşi 
sacrifică natura lui, esenţială, unitară, Mutiplicităţii al 
cărui protagonist este Satana, Principium Individuationis, 
al Alterităţii : în primul rînd este sacrificată Unitatea, 
chipul şi asemănarea cu Dumnezeu, Unul. E vorba în 
primul rînd de o intenţie, de o pornire mai mult sau mai 
puţin conştientă. Unitatea şi Multiplicitatea, deşi fără 
comună măsură între ele, sînt implicite şi necesare în 
Univers. Omul trebuie să trăiască Multiplicitatea sub 
semnul Unicităţii care e aspectul Unităţii în lume. De 
aceea, nu trebuie să cultive multiplicitatea în sensul pro- 
liferaţiunii, adică într-o direcţie de expansiune orizon¬ 
tală, ci perpendicular pe ea, în „staţiune" verticală, să-şi 
dea lui însuşi şi naturii pe care o regentează un sens de 
aspiraţiune spre reintegrare în Principiu. 

Nu e nevoie de prea multă perspicacitate ca să ne 
dăm seama cîţi oameni aduc sacrificii pe altarul Multipli¬ 
cităţii şi cîţi pe acela al Unităţii... Toţi acei ce omagiază 
(în sensul feudal al cuvîntului) pluralitatea, fac pactul 
tacit cu Principium Individuationis şi cu repezentantul 

lui în lumea noastră, Satan, Adversarul. Pactul e efectiv 
chiar dacă este ignorat de cei ce-1 fac, fără să mai fie 
nevoie de încadrarea romantică a fulgerelor, a luminii 
roşii, a aripilor de liliac şi a condeiului muiat în sînge. 
Pactul e inevitabil chiar pentru omul care pretinde că se 
aşează pe o poziţie neutră. Intre solicitarea’ cerului şi 
vertigiul abisului, linia orizontală e lipsită de orice con¬ 
sistenţă. Nu este altă alternativă decît să ne prăbuşim în 
Infern sau să năzuim spre înălţimi. Din cauza poziţiei lui 
centrale în Univers, omul e cîmpul de bătălie a celor 
două extremităţi ale Manifestării. Lipsa noastră de adec¬ 
vare cu Unitatea ne face, în aceeaşi măsură, complici cu. 
Alteritatea, cu multiplicitatea, adică cu ce nu-şi are exis¬ 
tenţă prin ea însăşi. Altfel spus, cu acea forţă pe care 
religiile o desemnează cu numele de Satan. Pactul astfel 
înţeles e ceea ce se numeşte în Islam Sirk ; „Asociaţio- 
nism a : atribuirea de tovarăşi lui Dumnezeu; prin 
aceasta, făptura îl neagă, căci „Esenţa Supremă* şi fără 
similitudine 1 *, cum o numeşte Muhiyddin ibn Arabi, nu 
suferă nici un punct de referinţă. Or, acest „Asociaţio¬ 
nism** e un eveniment de fiecare clipă, de fiecare respi¬ 
raţie, în viaţa omului ; în esoterismul musulman i se 
spune „Sirk khaţi“, asociaţionism ascuns, pentru că e in¬ 
conştient, ceea ce nu-1 împiedică să fie pact tacit de 
gradul doi. 

Sirk khaţi se poate agrava, devenind asociaţionism 
conştient, apoi revoltă şi negaţie, care, în cazurile 
extreme, se obiectivează în pact conştient cu Infernul, 
uneori în urma unor „convingeri**, dar în imensa majo¬ 
ritate a cazurilor, ca efect al unor propensiuni pasionale, 
un dor de viaţă pentru viaţă, urmărind satisfacţii de 
această natură sau chiar fără ele. Cel mai cunoscut e pac¬ 
tul lui Faust. 

Menţionăm în trecere, cazul foarte rar, situîndu-se pe 
plan foarte înalt, cînd se întrebuinţează deliberat puterea 
reprezentată de’ Satan, pentru a o înţelege într-o operă 
ierarhică din care diavolul face parte fără să-şi dea 
seama, pentru că, fiind la rădăcina Manifestării, este în 
mod necesar, la rădăcina oricărei opere complete din 
Univers. Exemple avem în precedentul basm, Dănilă Pre¬ 
peleac şi în numeroase legende de constructori. 

In toate cazurile pe care le-am citat, afară bineînţeles 
de ultimul, diavolul surprinde pe om într-un moment de 
obnubilare mentală, de deficit de luciditate, cînd vinde 
Veşnicia pentru efemer. 

Or, nici unul din aceste elemente nu se află în enig¬ 
matica tovărăşie dintre ţăranul nostru şi diavol, nici 
ultimul caz pe care l-am pomenit, cînd în edificarea unei 
gospodării ţărăneşti prospere la temelie se află în mod 
necesar şi contribuţia regentului Bazei. în Stan Păţitul 
această contribuţie nu este nici măcar solicitată ; ea vine 
de la sine. Nu omul, ca de obicei, ci diavolul e surprins 
în flagrant delict de nonconformism. Nu diavolul îl are la 
mină pe Stan, ci Stan pe diavol. Trebuie să slujească pe 
om trei ani, pentru că nu a spus Bogdaprosti, aşa cum a 
orînduit Dumnezeu şi cum s-a conformat Stan, cînd a 
lăsat pe teşitură boţul de mămăligă. Dar ca să spui 
„Dumnezeu să primească^ (e traducerea lui Bogdaprosti), 
trebuie să recunoşti nu numai existenţa lui Dumnezeu, 
ci şi excelenţa orînduielilor Sale. In bună logică, Sca- 
raoschi îşi pedepseşte subordonatul pentru că nu s-a con¬ 
format unei porunci divine. Se mai poate vorbi de drac 
în cazul acesta ? înfăţişarea de Adversar, de Satan este 
atunci numai o mască funcţională, nu rezultatul unei 
convingeri, adversitatea fiind necesară în Univers ca 
pîrghie şi temelie. Mai adăugăm că Adversitatea produce 
luptă, care pînă la urmă pulverizează lumile, cum se şi 
cuvine de altminteri. In această ipostază, Satan se rezolvă 
în principiul lui imediat superior, din care derivă prin 
coborîre limitativă, deci în ceea ce Gnosticii numeau 
Demiurgul. Termenul desemnează forţa descendentă care 
lucrează în univers în doi timpi : în primul dă consistenţă 
creaţiei prin compactare; în al doilea, compactarea, 
împinsă la extremul ei, pulverizează lumea. Demiurgul 
este* deci strict necesar în geneza şi moartea lumilor şi 
colaborator imediat, deşi subaltern (deci* fără umbră de 
diteism) al lui Dumnezeu, fixîndu-i intelecţiunile în ma¬ 
terie, care astfel devine şi o închisoare, şi o bază salină 
alchimică, depinde de cum o priveşti. Stan primeşte în 
slujbă pe subordonatul lui Satan (e curioasă asonanţa 
•dintre Stan şi Satan), fără nici o urmă de pecabilitate, 
pentru că îi dă ocazia prin slujba lui să-şi răscumpere 

păcatul iniţial. O simplă omisiune a lui bogdaprosti atrage 
o ispăşire anevoioasă de trei ani. Se poate vedea cum 
lucrează în univers legea acţiunilor şt reacţiunilor con¬ 
cordante. Carenţa diavolului îl dă legat de mîini şi de 
picioare omului. 

E admirabilă puritatea metafizică a mitului şi felul 
cum pune problema. încă o dată, nu avem deloc de-a 
face cu obişnuitul pact bilateral, ca în mai toate cazurile 
cunoscute, ci cu repararea unei anomalii care nu pro¬ 
vine din culpa omului, ceea ce, prin implicaţie, arată 
elementul pozitiv al Adversarului. De aceea, la sfîrşitul 
slujbei, se subordonează, cum se va vedea, lui Dumnezeu 
şi primeşte plata de care, are nevoie Infernul, ca piesă 
indispensabilă în economia lumii. Nu găsim nici o clipă 
la Stan şovăielile, remuşcările, revenirile următoare pac¬ 
tului, pe bunul motiv că de la început la sfîrşit Stan este 
fără culpă. Aparentul lui amoralism este impecabilitate. 
La un moment dat, Stan îi spune lui Chirică : „Fii ce-i 
fi, asta nu mă priveşte^. 

Natura reală a relaţiilor dintre Dumnezeu şi Satan, 
cum am căutat s-o lămurim, e arătată de Goethe de la 
început în „Prologul în Cer“ din Faust, ceea ce ar putea 
însemna nu o influenţă a lui Goethe asupra lui Creangă,, 
cu totul neverosimilă (deşi avea în biblioteca lui o tra¬ 
ducere a primului. Faust), ci cum am mai spus, natura 
mult mai folclorică a lui Faust decît se crede, infiltrată 
în organizaţiile iniţiatice din care făcea parte autorul lui. 

Cei trei îngeri preamăresc pe Domnul. Mefistofeles. 
asistă încuviinţînd : 

„O, Doamne, cum te-apropii înc-o dată 
Şi ne întrebi pe cei de aici cum ne găsim, 

Cum bucuros de obicei tu mă vedeai şi altădată, 

Iată-m-acum şi pe mine 

Amestecat cu marea ta servitorime." 

Şi la sfîrşit, Domnul : 

„Să nu te-mpiedice nimic de-ai fi şi-atuncea liber.. 

Nu am urît fiinţele de seama ta vreodat\ 

Şi printre duhurile care neagă 

Cel mai uşor eşti tu de suportat. 

Activitatea omului atît de lesne lîncezeşte, 

Odihna el prea grabnic şi-o doreşte. 

De-aceea bucuros îi dau părtaş pe unul care-aţîţă 
Pe unul care deşi diavol nevoit e să creeze.* 4 

Prologul se încheie cu reflecţia lui Mefisto : 

„Din cînd în cînd eu pe bătrînul bucuros îl văd 
Şi mă feresc s-o rup cu dînsul duşmăneşte. 

E prea drăguţ din partea unui mare domn 
Cu dracul însuşi să vorbească atît de omeneşte**. 1 

Cu toată zeflemeaua, care de altminteri este masca 
obişnuită, în textele simbolice, diavolul îşi recunoaşte 
total subordonarea. In mitul românesc, avem un fel de 
insubordonare, prin nerespectarea de către diavol a unei 
rînduieli rituale stabilite de Dumnezeu. Nerostind for¬ 
mula de mulţumire consacrată, Bogdaprosti, care rapor¬ 
tează totul la Principiu, se poate spune că de data asta, 
diavolul a mîncat din Mărul Cunoştinţei Binelui şi al 
Răului, care se identifică cu mărul Discordiei, la rîndul 
lui acelaşi cu boţul de mămăligă îmbrînzită, fruct auriu, 
vegetal şi animal în acelaşi timp, mălai şi brînză. Binele 
o să spui Bogdaprosti, Răul, s-o uiţi. Dar şi aşa, rămînem 
în planul dualităţii, incomensurabil depărtat de Unitatea 
principială, de Arborele Vieţii, care e în adevăr central. 
Lucru straniu, chiar cei ce se pretind informaţi, confundă 
cei doi arbori, cînd Biblia este foarte precisă : sînt doi 
arbori, primul, singur central al Vieţii; celălalt al Cu¬ 
noştinţei Binelui şi a Răului, deci al Dualităţii, dedublare 
a Primului şi aşezat lîngă el. 

Deci, diavolul din basm nu a raportat la Unitate, adică 
la Dumnezeu (Bog), multiplicitatea de daruri ieşită din 
dualitatea primă, ceea ce îi atrage severa chemare la 
ordine a stăpînului său, cunoscător exact şi lucid cil ierar- 
heiei universului şi al locului său precis în lume, deci al 
drepturilor şi îndatoririlor sale. De aici, trimiterea lui în 
misiune expiatorie şi reparatorie, lîngă acela care a repre- 


1 Goethe, Faust, Prolog în Cer (trad. Lucian Blaga), Bucureşti, 
Editura de stat pentru literatură şi artă, 1955. 

zentat unitatea divină cînd a spus : „cine l-o mînca să 
spuie Bogdaproste. De ce a fost pedepsit Adam ? Pentru 
că a mîncat mai întîi din arborele Cunoştinţei Binelui şi 
al Răului, uitînd de Arborele Vieţii, cauzal faţă de primul. 
Dacă proceda invers, nu se întîmpla nimic. Şi Adam nu 
a spus Bogdaprosti, sau, întrebuinţînd expresia cabalistică 
citată deja, a rupt rădăcina plantelor. Rupt de obîrşia lui 
cerească, gestul lui Adam se îngreuiază, cade în jos, de-a 
lungul Axei Lumii, pînă la rădăcina ei, unde ecoul este 
preluat de un diavol subaltern. 

Deci cauza penităţii diavolului este faptul că nu a 
transformat Mărul Discordiei în mărul Concordiei: 

Dacă unora li se va părea că solicităm prea mult 
textul, vom spune că interpretarea noastră e riguros im¬ 
plicită — deci necesară şi obligatorie — în datele ime¬ 
diate ale basmului, incontestabile şi evidente pentru toată 
lumea. 

Diavolul pleacă în serviciu comandat spre gospodăria 
lui Stan, zis Ipate, simbolizînd obiectiv şi existenţial cen¬ 
trul Universului, ca toate gospodăriile din lume. Bojde¬ 
uca ţăranului nostru cu acareturile ei e necesarmente un 
sanctuar, un temenos, o lojă în care Stan e Venerabilul 
şi Chirică recipiendarul, schimbînd între ei cuvintele de 
trecere, verificîndu-şi unul altuia calitatea respectivă, 
adică abilitatea de a primi şi de a fi primit. Odată veri¬ 
ficarea calificării calităţilor şi a afinităţilor făcută, cei 
doi formează de-acum înainte o singură entitate ca alto¬ 
iul pe trunchi. Niciodată Creangă nu a învăluit mai gri¬ 
juliu tainele sanctuarului în snoavă, cimilituri, taclale 
ţărăneşti. Trebuie să reproducem toată scena, am zice 
ceremonia, pentru ca lectorul s-o pătrundă nu numai no- 
ţional, dar să se impregneze de atmosfera ei. 

„Şi cînd pe aproape de casa lui Stan, dracul s-a pre¬ 
făcut într-un băiet ca de opt ani, îmbrăcat în straie nem¬ 
ţeşti şi umblînd zgribulit pe la poartă. Stan era acasă şi 
chiar atunci luase ceaunul de pe foc, ca să mestece mă¬ 
măliga ; şi numai iaca ce vede că se răpăd cîinii să rupă 
omul nu altceva ; şi cînd se uită mai bine, ce să vadă ? 
Vede un băiet că se căţăra pe stîlpul porţii, de teama cli¬ 
nilor. Atunci Stan aleargă la poartă zicînd : 

— Ţibă Hormuz, na Bălan ; nea Zurzan ; daţi-vă In 
lături, cotarle!... Da’ de unde eşti/ măi ţîcă ? şi ce cauţi 
pe aici, spaima clinilor? 

— De unde să fiu, bădică ? Ia, sînt şi eu un băiat săr¬ 
man, din toată lumea, fără tată şi mamă şi vreau să intru 
la stăpîn.“ 


Diavolul spune un adevăr : alungat din Iad, e fără 
tată şi* mamă. Deocamdată o primă afinitate şi comună 
măsură, între dracul, momentan lumit, şi ţăranul nos¬ 
tru ; sînt amîndoi orfani de tată şi de mamă, cu toată 
semnificaţia acestui simbol. Despuiaţi de accidente şi de 
suprastructuri, se înfăţişează despuiaţi unul în faţa al¬ 
tuia. Şi ce trouvail admirabil să-l arate pe drac în straie 
nemţeşti ! Toată civilizaţia occidentală într-un detaliu 
vestimentar. 

„— Să intri la stăpîn ? spuse Stan. D-apoi tu nici de 
păscut gîştele nu eşti bun. Cam de cîţi ani îi fi tu ? 

— Ia poate să am vreo treisprezece ani. 

— Ce spui tu măi ? Apoi bine-a zis cine-a zis, că 
vrabia-i tot pui, dar numai dracul o ştie de cînd e.“ 

Perpetuitatea unei funcţiuni ciclice e reprezentată în 
mituri, fie printr-un bătrîn cît lumea, fie printr-un co¬ 
pil cu vîrstă nedetectabilă. Amîndouă ipostazele sugerea¬ 
ză intemporalul. 

„— Eu de-abia ţi-aş fi dat şapte, mult opt ani. Dar 
ce, Doamne iartă-mă ; pe semne că şi straiele aceste po¬ 
cite fac să arăţi atît de închircit şi sfrijit. Am mai văzut 
dăunăzi îmblînd pe aici prin sat un cioflingar de-alde 
tine, dar acela era oleacă mai chipos şi altfel îmbrăcat! 
Cu-antereu de canavaţă, 

Ce se ţinea numa-n aţă, 

Şi cu nădragi de anglie, 

Petece pe ei o mie. 

Şi cînd mergea pe drum, nădragii mergeau alături cu 
drumul ; cică umbla după strîns pielcele şi cum trecea pe 
la poarta mea, de abia l-am scos din gura lui Zurzan t 

l-a pieptănat de i-au mers petecele. Vorba aceea : «Aş veni 
deseară la voi, dar mi-e ruşine de cîini.» Şi acum parcă-1 
văd cît era de ferfeniţos [...] Oleacă de n-ai păţit şi tu ca 
dînsul.“ 

Atragem din nou atenţia asupra aversiunii şi repulsiei 
ţăranului pentru civilizaţia modernă. Satul o vomitează. 
E de la sine înţeles, că după intrarea în slujbă, Chirică 
trebuie să lepede hainele nemţeşti. 

„— Şi cum te cheamă pe tine ? 

— Tot Chirică mă cheamă.* 4 

Iar Stan, mai încolo, răspunzînd la întrebarea inversă; 
„Tot Stan mă cheamă" ; la fel cu întrebările şi răspunsu¬ 
rile din organizaţiile iniţiatice, care se îmbucă una în 
alta, formînd un corp omogen, după cum şi fiinţele care 
şi le pun, devin un singur organism. De altminteri, cimi¬ 
litura, frămîntările de limbă au esenţialmente rolul incan- 
tatoriu de a desfiinţa limitele dintre două fiinţe, pentru 
ca să se nască a treia. Acest fel de a vorbi e obişnuit în 
ţărănimea moldovenească, servind astfel ca formulă de 
recunoaştere. Aparent e fără noimă, trebuie să i-o cău¬ 
tăm în miez. Exprimă principiul de identitate : Chirică 
e tot Chirică şi Stan e tot Stan. Acestea sînt nume in¬ 
dividuale, deci exterioare ; numele interioare sînt total 
necunoscute, pentru că primul exprimă substanţa unei 
fiinţe şi al doilea esenţa ei. A spune că Stan e Stan, în¬ 
seamnă că personajul şi-a identificat substanţa cu esenţa, 
individualitatea cu personalitatea, că fiinţa care poate 
spune acestea despre el însuşi s-a restructurat, s-a resta¬ 
urat în starea primordială. Mai mult, în formula Stan e 
Stan, ultimul Stan anulează pe primul printr-o tautologie 
care în fond este un scurt circuit. Rămîne un pumn de 
cenuşă. Persoana rămîne fără nume, e desemnată astfel 
printr-o determinaţiune negativă, ceea ce implică un înalt 
grad iniţiatic. Răspunsul la întrebare subînţelege anihi¬ 
larea ei. Pe planul esenţei, sînt fără formă şi nume (Rupă 
şi Nama) şi acesta este numele meu. Fiind fără nume le 
am pe toate, sînt tot Stan, cum sînt tot Bran. Ce mi-e 
Stan, cp mi-e Bran ? Ce ţii aşa mult să afli numele unei 
năluci ? 

Bineînţeles, ţăranul care se exprimă astfel nu-şi dă 
seama de sensul adînc al frămîntării de limbă pe care 
o exprimă : ceea ce importă este că o ştie altul pentru el. 

Repetăm că în orice rit de ascensiune, recipiendarul 
trebuie să se omologheze cu cel care îl primeşte : tot e 
zona de endosmoză. Dacă primul Stan îl anihilează pe al 
doilea si invers, nu mai rămîne ca adevărat nume decît 
tot . 


„— Măi, parpalecule, nu cumva eşti botezat de Sfîntul 
Chirică Şchiopul, care ţine dracii de păr ?“ 

Stan arată, în limbă păsărească, de la început, că a pă¬ 
truns cine-i vizitatorul de seară. Sfîntul Chirică Şchiopul, 
cel puţin în prezentul context, este Dracul Şchiop, care se 
bagă în casele oamenilor şi care nu a aşteptat pe Lesage 
ca să existe. E principiul, ţîţîna întregii drăcimi („ţine pe 
toţi dracii de păr"). Am văzut de la început că princi¬ 
pala lui misiune e să vadă de buna stare a Tălpii Ia¬ 
dului şi cu asta îşi va încorona opera. Reamintim că Chi¬ 
rică este „Kiriakos", „Domnul", „Domnescul". 

„— Nu-1 ştiu pe acela, dar Chirică mă chemă". 

— Apoi după mine, fie oricine ţi-a fi nănaş, dar ştiu 
c-a nimerit-o bine, de ţi-a pus numele Chirică; pentru 
că eşti un fel de vrăbioi închircit." 

Stan asonanţează pe „Chirică" cu „închircit", închipuind 
o „virtualitate" a tuturor puterilor drăceşti, un fel de ră¬ 
dăcină a lor. Chirică o recunoaşte : 

„— Apoi dă, bade, închircit, vrăbioi, cum mă vezi* 
acesta sînt. Am văzut eu şi hoituri mari şi nici de o lume ; 
la treabă se vede omul ce poate. Lasă-mă să mă cheme 
cum m-a chema ; ce-ai dumneata de acolo ?" 

Repetăm ce am spus mai sus. După ce Maestrul a întrebat 
pe recipiendar de numele lui şi primind justul răspuns, la 
rîndul lui este întrebat care îi este numele. E o incan- 
taţiune pentru fuzionarea ambelor nume. Prin endosmo¬ 
ză, se actualizează un al treilea nume. Avem deci de-a 

fat * cu un ritual. în treacăt, observăm că sluga nu are 
a 'i ttreba de numele stăpînului la care intră, dată fiind 
lipsa de comună măsură dintre ei. Iniţiatic, comuna mă¬ 
sură se creează. în lumea profană însă, servitorul trebuie 
să aştepte ca stăpînul să-şi spună numele. Altminteri, e 
o lipsă de savoir-vivre rural. 

Totuşi Chirică : 

— „Dar pe dumneata cum te cheamă ? tt 

— Tot Stan mă cheamă.. 44 


Cum am spus, acest „tot“ este artera care face să co¬ 
munice două circuituri vitale. „Tot“ le este numitor co¬ 
mun, topindu-se într-un nume de taină, numele iniţiatic. 
Am arătat că un aspect al lui se mai găseşte printre da- 
tinele noastre : „de la o boală ce am avut de cînd eram 
mic, mi-au schimbat numele în Ipate“, ceea ce însem¬ 
nează că a devenit un „dwija“, un „de două ori născut* 4 . 
După cum boala nu mai are dreptul să intre într-o fiinţă 
care prin schimbarea numelui a devenit alta şi de aceea 
trebuie să se ducă pe pustii, tot aşa trebuie să se ducă 
pe pustii racilele, superfluităţile, deformaţiile vechiului 
individ, care s-a renăscut prin agregarea într-o nouă or- 
ganicitate regeneratoare ; altfel spus, fiinţa revine la pu¬ 
ritatea ei primordială, prenatală am putea spune. 

„Ipate“ e tot un nume grecesc ca şi Chirică — şi ce 
nume ! — Hupatos înseamnă „Cel mai înalt“, „Superlativ 
înalt“ ; e epitetul lui Zeus în Homer (Odiseea , I, 45) ; 
„Theon Hupatos 44 (Iliada, XIX, 258). „Theoi Hupatoi* 4 , in 
opoziţie cu „hoi chthonoi w , „pămînteşti 44 , în acelaşi ra¬ 
port ca Deva cu Asura. Este numele ilustrei matemati- 
ciene şi neoplatoniciene Hypathia din Alexandria, asasi¬ 
nată de plebea creştină a oraşului. De asemenea, se de¬ 
semnau cu acest nume consulii romani. 

Se vede felul cum amîndouă numele se insinuează 
unul în altul : tot Chirică, tot Stan ; cum „Stan“ a dis¬ 
părut de mult, noul nume este „Chirică tot Ipate 44 , prin 
suprapunerea celor doi termeni. Dacă dezrobim noul nume 
din exilul lui sordid, din captivitatea sa plebeiană, avem 
„Kyrios Hupatos“, „Domnul prea înalt 44 , „Elelion 44 în e- 


189 



braică, „Dumnezeul lui Melkiţedek 44 , „Preotul celui prea 
înalt 44 , cum îi spune Biblia, care binecuvântează pe Abram, 
schimbîndu-i numele în Abraham, agregîndu-1 astfel în 
regatul lui. „Şi e incontestabil că superiorul* binecuvân¬ 
tează pe inferior 4 *, spune Apostolul Pavel. E păcat că 
trebuie să ne mărginim la depărtate aluzii ; cititorul ar 
putea să-şi dea seama de ce „centru nevralgic 44 formida¬ 
bil ne-am atins. „Kyrios Hypatos 4 * este eroul real dar as¬ 
cuns al basmului, bicefal ca Ianus. Tribulant, patibil, exi¬ 
lat pe acest pămînt, „păţit 44 , el este „Stan Păţitul 44 pe 
lumea noastră, în exilul lui bufon. De ce să ne mirăm ? 
Uneori a fost geambaş, giumbuş, măscărici, jongleur, 
clovn, Crai de Curte Veche. Sînt cîteva din deghizările 
lui de predilecţie. 

Să se observe nuanţările rafinate ale acestui proces 
de învăluire : Stan indică o „stea 44 , o stanişte, şi de aceea 
sugerează o propagare în sensul orizontalităţii şi al 
amploarei. E exact traducerea termenului iniţiatic arab 
Maqâm, stare spirituală definitiv cucerită, contrară lui 
Hal („halul 44 românesc) care indică numai o stare spiri¬ 
tuală trecătoare. „Păţitul 44 e şi mai ambiguu: arată o 
„pătimire 44 , catartică însă, purificatoare. Hristos a fost un 
„pătimitor 44 . De aceea, credem că asonanţa lui „păţit 44 , cu 
Ipate nu e o simplă întîmplare. Ipate ca Hypatos are un 
sens net vertical şi ascendent. Amîndouă noţiunile de 
orizontalitate şi de verticalitate configurează crucea cu 
trei dimensiuni, simbol, cum am mai avut ocazia s-o 
spunem, prin excelenţă al „Omului Universal 44 . 

Este rîndul lui Chirică să tălmăcească numele lui 
Ipate, noul său stăpîn. O face cu acelaşi duh de cimilitură 
şi de snoavă pe care Creangă îl întrebuinţează cînd atinge 
lucrurile cele mai oprite... 

„— D-apoi ai la ştiinţă bade, că şi dumneata ai 
un cîntec : 

Ipate, care dă oca pe spate 
Şi face cu mina să-i mai ducă una.“ 

Adică, în stil bahic, Hypatos dă la spate ciclurile, cu 
dublul sens de mistuire a licorii, a chintesenţei lor, care 
este „le vin tant divin 44 ; apoi cu acela de a le cufunda 

din nou în nefiinţa din care au ieşit. Cînd însă cu mîna 
dreaptă le goleşte, le mistuie, cu mîna stîngă, gest com¬ 
pensator, evocă la suprafaţa Apelor prime un nou ciclu ; 
le rînduieşte să joace circular, în horă în jurul lui, pen¬ 
tru că e centrul şi principiul lor, ca motor imobil. Inde- 
finitatea lor nu poate epuiza Infinitatea lui. Un vas cum 
e ocaua poate simboliza un ciclu, pentru că este un con¬ 
ţinător cilindric, adică circular, şi ciclul e reprezentat tot 
prin cerc. Tot aşa în mitul Danaidelor : în loc să „reali- 
zeze w axa care trece prin centrul butoiului, însumîndu-1 
printr-un proces de integraţiune, fiicele lui Danaos caută 
să-l umple cantitativ, „numărabil w ; de aceea munca lor 
e inepuizabilă, ele fiind prinse pentru totdeauna în hora 
naşterilor şi a morţilor, în inepuizabilă transmigraţie. 
Stan Ipate vede firul de continuitate care străbate prin 
centrul lor vasele din care bea. De aceea epuizează cu 
un simplu gest cantitatea. Mitul nostru este exemplar şi 
compensează neputinţa Danaidelor. Arată că multiplici¬ 
tatea nu poate fi sleită prin adiţiune, ci prin reintegra- 
ţiune, care echivalează cu o trecere la limită. Simbolismul 
vaselor îl găsim şi la Goethe : 

„Wie Himmelskrăfte auf und nieder steigen 
Und sich die goldnen Eimer reichen !“ 

[Puterile cereşti, tot coborînd şi iar suind, 

Găleţi de aur una alteia-şi întind. ] 2 

Găleţile de aur sînt identice simbolic cu ocalele lui Stan 
care e choreutul lor. 

Stan, în cunoştinţă de cauză, perfect competent, recu¬ 
noaşte rigoarea, 1 precizia ripostei lui Chirică : 

»— Dar ştii că m-ai plesnit în pălărie, măi Chirică ? 
A dracului băiet ! Parcă eşti Cel de pe comoară, măi, de 
ştii toate cele ! De trup eşti mărunţel, nu-i vorbă, dar de 
fire eşti mare !“ 


2 Goethe, Faust „Prolog 14 (trad. Lucian Blaga), Bucureşti, Edi¬ 
tura de stat pentru literatură şi artă, 1955. 

Spuneam mai sus că e în însăşi esenţa simbolismului 
ca o casă de ţară să reprezinte Centrul Lumii, cu atît mai 
mult un templu, cu pluralitatea lui de incinte. Chirică 
a trecut prima incintă a sanctuarului cînd a păşit peste 
gard şi a scăpat din gura Cerberilor care erau gata să-l 
sfîşie ; a doua etapă, cînd a precizat imediat şi fără greş 
cine e el şi cine badea Ipate, rostind justa formulă de 
recunoaştere şi de trecere. Mai rămîne incinta centrală, 
Sfînta Sfintelor, cu altarul purtător de foc sacru. Cum 
o casă ţărănească e lumea întreagă, cuptorul este identic 
cu altarul vedic, şi el central în lumea hindusă. Dar, in 
prealabil, „Ia să te vedem, zice Stan, dacă mi-i gîci tu 
cimilitura asta“, adică ceva echivalent şi în stilul Sfinxu¬ 
lui oedipian. Şi Stan începe o incantaţiune-cimilitură, 
invocînd Focul sacru, Rugul Arzător, Aurul vegetal. 
Lumina fără apus : 

„— Lată, peste lată, peste lată-îmbujorată, peste îm 
bujorată-crăcăneală, peste crăcăneală-măciulie, peste mă¬ 
ciulie—limpezeală, peste limpezeală—gălbeneală, peste găl- 
beneală—huduleţ ! 

Chirică începe atunci a zîmbi şi zice: 

— De-oi ghici, mi-i da şi mie o hrîncă dintr-însa ? 

— D-apoi ştiu eu ce crezi tu că-i aceea ? Gîceşte întîi, 
să vedem. 

— Ce să fie, zice Chirică : ia faţa casei, vatra, focul, 
pirostiile, ceaunul, apa dintr-însul, făina şi culeşerul.“ 

Cu alte cuvinte, gospodăria redusă la schema ei geome¬ 
trică, ceea ce o transformă, fără şovăială posibilă, în 
sanctuar cu trei incinte pătrate cu un singur centru, toate 
trei : 1) lată ; 2) peste lată ; 3) peste lată, pătratele fiind 
indicate numai printr-o singură latură a lor ; restul cimi¬ 
liturii priveşte centrul sanctuarului, unde este punctul de 
incidenţă a verticalei polare cu planul incintei ; „îmbu¬ 
jorată 14 ; vatra-altar sacrificial şi focul-bujor, amîndouă 
desemnate prin acelaşi adjectiv inflorat, ca şi roza din 
centrul crucii ; apoi ceaunul magic, unde fierbe licoarea 
de nemurire, condensîndu-se în aurul vegetal, făina de 
păpuşoi şi mămăliga. Melesteul (culişărul) este simbol fa¬ 
lie, ceaunul, simbol matricial. Amintim importanţa cea- 

unului în mitologia celtică, din care se pot hrăni toţi 
oamenii fără epuizare. El a fost adus zestre creştinis¬ 
mului, de către tradiţia celtică şi a luat numele şi înfăţi¬ 
şarea Cupei Graalului. Cînd este de lemn e ciutură şi 
ciubăr . Rog pe cititor să reţină cu multă luare aminte 
acest ultim detaliu, în adevăr de importanţă capitală. Ii 
va servi la sfîrşit... 

De altminteri ocaua şi ceaunul care se urmează în 
basm sînt simboluri omoloage. 

Fig. nr. 2. Tripla incintă druidică 

Sanctuarul geometrizat e un triplu pătrat concentric. 
E tripla incintă druidică 3 ; e şi jocul popular de ţintar, 
care şi el e o goană spre ţintă, găsirea centrului. 

Chirică vine întins şi fără abatere la Stan pe firul 
Ariadnei, de la boţul de mămăligă din pădure, la mămă¬ 
liga din altarul casei, de la frigul şi lapoviţa din pădure 
la căldura focului de pe altarul lui Agni. 


3 cf. capitolul cu acelaşi nume în : Renă Guenon, Symboles 
fondamentaux de la Science Sacree , Paris, Gallimard, 1962, p. 99 

Dacă tot episodul nu ar fi simbolic, de ce atîtea cere¬ 
monii pentru angajarea unui argat ? 

Iată-i acum pe Stan şi Chirică făcînd pereche, trans¬ 
formaţi în Ianus Bifrons. Prosperitatea lui Stan se ampli¬ 
fică uluitor, pentru că Chirică, reprezentantul principiului 
de multiplicitate, şi-a găsit în tovarăşul său un prin¬ 
cipiu de sesizabilitate, un ecou, o cutie de rezonanţă. Este 
exact Multiplicatio alchimică, „însutită şi înmiită" cum 
îi spune foarte tehnic Creangă. Numai aparent pare o 
bogăţie din lumea aceasta, în realitate îşi are rădăcina în 
sărăcia lui iniţială de orfan ; încă o asemănare cu Dănilă 
Prepeleac. In cele din urmă, Chirică îl face pe Stan 
stăpîn peste imense cantităţi de grîu (principiu euharistie 
prin excelenţă) într-o singură noapte, suprimînd timpul 
şi spaţiul. E interesant că smulge griul de la un boier ; 
tot de la un boier, smulge cocoşul, punguţa cu doi bani, 
cirezile, aurul, păsările din captivitatea lor titanică. E 
limpede că, în amîndouă cazurile, boierii reprezintă prin¬ 
cipiul asuric. 

Ca să-şi desăvîrşească opera şi să-l facă pe Stan 
„strămoşul", generatorul unei familii fizice, dar prin 
transpoziţie spirituală, creînd un centru ce-şi transmite 
din generaţie în generaţie „îmbujoratul", Bujorul de foc, 
nu-i mai rămîne lui Chirică decît să-şi însoare stăpînul. 
Deci face parte din slujba lui, aşa cum i-a fost încredin¬ 
ţată de Scaraoschi. De la Chirică vine iniţiativa, la 
început Stan se lasă greoi. Dar îi trebuia lui Dumnezeu 
şi aşa-zisului Satan un neam perpetuîndu-se prin veacuri, 
purtător şi păzitor al „Bujorului de Foc", care în treacăt 
fie zis e identic cu Creanga de Aur. Şi aici enigma devine 
mai adîncă. 

Creangă, sau mai exact mitul străvechi căruia i-a dat 
o formă literară, pune problema mult mai adînc, decît o 
fac legendele relativ moderne, adică aduse în Europa 
după triumful creştinismului, în care Satan reprezintă 
exclusiv Răul, disputînd lui Dumnezeu sufletul omului. 
Alianţa dintre Chirică şi Stan este sinceră, este un pact 
mitologic, „mergînd mai adînc decît rădăcina Răului" şi 
a păcatului originar. Aparţine tradiţiilor de-a dreptul 

metafizice, mai vechi şi mai pure decît acelea cu formă 
religioasă 4 . 

Ne permitem să spunem că definiţia, altminteri admi¬ 
rabilă, a lui Goethe, explicînd pe Mefisto „Ein Teii von 
jener Kraft / Die stets das Bose will und stets das Gute 
schafft" e minimalizată prin întrebuinţarea denumirii 
încă foarte superficiale de Bine şi Rău, la nivelul unde 
perechea este ireconciliabilă. Rudolf Steiner are dreptate 
cînd vede sub haina, mai mult sau mai puţin creştinizată 
a lui Mephistopheles, pe anticul Ahriman al Iranienilor. 
Şi în orice caz, adversitatea dintre Ormuzd şi Ahriman 
nu e aceea dintre Bine şi Rău, decît în catehisme elemen¬ 
tare. „Dracul" din tradiţiile noastre mai adînci, ca de 
exemplu în basmul nostru, este Demiurgul, entitate 
„mijlocie" prin excelenţă, canalizabilă în sus sau în jos, 
după capacitatea aceluia care o foloseşte. Cu toate apa¬ 
renţele, tovărăşia Stan — Chirică nu are nimic faustian, 
adică cei doi parteneri nu caută să se înşele unul pe altul. 
Nu există în basm nici un om damnat, nici drac păcălit. 
Fiecare iese cu folos cînd tovărăşia se desface. 

Dînd la o parte prestigiul şi focul bengal al geniului 
literar, rămîne faptul patent că Dracul ajută pe Stan să 
scoată din nevasta lui coasta de drac. Or, tot sub formă 
de coastă, Dumnezeu a scos din Adam pe femeie, în Rai \ 
Nici vorbă nu poate fi de contradicţii. Chirică nu, face 
decît să tragă ultimele consecinţe a ceea ce a început 
Dumnezeu în Rai. Dumnezeul din Biblie e un aspect 
superior al Demiurgului, pe cînd Chirică e un aspect 
inferior şi în împlinirile lor nu există nici o contradicţie. 
Adevăratul Dumnezeu transcendent, Supremul Brahma, 
nu poate fi nici Creator, cu atît mai puţin formator. In 
tradiţiile cu formă religioasă, acest adevăr e cunoscut de 
puţini. în tradiţiile metafizice, cum a fost de pildă aceea 
a vechilor daci, ca să nu ieşim din cadrul poporului 
nostru, este o continuitate logică şi ontologică, o colabo- 


4 Problema ar solicita mai multe explicaţii şi exemplificări. 
In momentul nostru ciclic, sînt considerate ca tradiţii cu formă 
metafizică, tradiţiile hindusă, extrem-orientală (chineză), lamaistă 
şi zoroastriană. Tradiţii cu formă religioasă sînt acelea ieşite Jim 
Abraham, Iudaismul, Creştinismul şi Islamul. 

rare consecutivă între Stăpînul lumilor de Sus şi For¬ 
matorul lumilor de jos, impecabil redată de mitul nostru. 
Stan, ca păţit, nu are încredere în femeie. „— Măi Chi- 
rică, ştiu eu ce să fac ?“ răspunde el la îndemnurile de 
însurătoare ale servitorului său. 

.tare mă tem, nu cumva, să-mi ieu pe dracul după 

cap, să-l aduc cu lăutari în casă şi pe urmă să nu-1 pot 
scoate nici cu o mie de popi.“ 

Rămîne apoi hotărît ca Stan şi Chirică să meargă dumi¬ 
neca următoare la horă într-un sat depărtat: obicei de 
exogamie cum se mai obişnuieşte încă în unele sate de 
la noi. Acolo Stan se bagă în horă lîngă o fată care-i 
place ; pe scurt, i se aprinseră călcîiele. Dar Chirică îl 
sfătuieşte să nu şi-o ia de nevastă căci „are trei coaste de 
drac în ea a . Nu ştiu dacă cititorul prinde comicul dra¬ 
cului care denunţă elementul drăcesc din femeie, ba vrea 
chiar s-o exorcizeze'! 

Dumineca viitoare se duc la hora altui sat şi povestea 
se repetă, numai că de data aceasta, fata are două coaste 
de drac ; în sfîrşit în a treia duminecă, găsesc o fată 
numai cu o coastă de drac. Chirică îi spune să se însoare 
cu ea căci : 

„trăind şi nemurind, i-om scoate-o noi coasta î" 

Nunta se face şi Stan îşi ia cu el nevasta şi zestrea. Nu 
se împlineşte anul şi nevasta lui Stan face un băiat. Peste 
cîteva luni, tînăra nevastă pleacă la tatăl ei, la nunta 
unui frate. Stan rămîne acasă după îndemnul lui Chirică. 

„— Stăpîne ia acum a venit vremea să-i scoatem 
coasta cea de drac din femeia dumitale.“ 

Sfătuit de servitorul lui, Stan trage la o casă alăturată 
de aceea a socrului său, unde sade „un tălpoi de babă a , 
veche cunoştinţă de-a noastră. Dîndu-i bani buni, o face 
să ademenească pe nevastă-sa, aducînd-o de peste drum 
cu copilul. Ea nu-1 recunoaşte şi cade în păcat cu un om. 

pentru ea, necunoscut. Stan le îmbată bine pe amîndouă, 
apoi- ia copilul în faşă şi pleacă acasă cu el. Cînd cele 
două femei se trezesc, nici copil, nici străin. După sfatul 
vrăjitoarei, nevasta lui Stan înfaşă un motan în scutece 
şi dă foc casei ca să justifice lipsa copilului. Pe babă, 
rămasă pe drumuri, nevasta lui Stan o pune într-un sac 
şi o aduce acasă la ea în căruţă. Acolo începe să se vaite 
bărbatului ei şi să-i explice în felul ei lipsa copilului şi 
cele întîmplate. Dar Chirică intră cu un ciocan, o daltă 
şi un cleşte. 

„— Ia mai bine s-o cenătuim. [...] 

Atunci Ipate odată mi ţi-o înşfacă de coade, o trînteşte 
la pămînt şi o ţine bine. Iar Chirică începe să-i numere 
coastele din stînga şi cînd la a patra (număr patrat, ba¬ 
zic, n.n.), pune dalta, trînteşte cu ciocanul, o apucă cu 
cleştele şi o dă afară. Apoi aşează pielea la loc, pune el 
ce pune la rană şi pe loc se tămăduieşte..“ 

Repetăm ce-am spus mai sus, ceea ce este uluitor e 
faptul că Diavolul desăvîrşeşte ce a început Dumnezeu. 
O atare libertate de gîndire ne duce mult dincolo de 
creştinism. Chirică face Evei ce a făcut Dumnezeu în 
rai lui Adam, adică îi scoate o coastă. Continuitatea e 
fără ştirbire. Chirică completează opera lui Dumnezeu. 
Să cităm textele din Geneză : 

„Apoi Dumnezeu a zis : să facem om după chipul 
nostru, după asemănarea noastră ; el să stăpînească peste 
peştii mării, peste pasările cerului, peste vite, peste tot 
pămîntul şi peste toate tîrîtoarele ce se mişcă pe pămînt. 

Dumnezeu a făcut pe om după chipul său, l-a făcut 
după chipul lui Dumnezeu : parte bărbătească şi parte 
femeiască i-a făcut“. 5 

Cum facerea Evei e subsecventă, reiese din text că f 
iniţial Dumnezeu l-a făcut pe Adam androgin, adică per¬ 
fect, adică „după chipul şi asemănarea lui u , ceea ce arată 

b Facerea, I. 26—27. 

caracterul androginie al lui Dumnezeu reprezentînd 
principiul Dualităţii. 6 

Apoi mai încolo : 

„Atunci Domnul Dumnezeu a zis : „nu este bine ca 
omul să fie singur ; am să-i fac un ajutor potrivit pen¬ 
tru el". 

Atunci Domnul Dumnezeu a trimis un somn adînc 
peste om şi omul a adormit ; Domnul Dumnezeu a luat 
una din coastele lui şi a închis carnea la locul ei. 

Din coasta pe care o luase din om. Domnul Dumnezeu 
a făcut o femeie şi a adus-o la om." 7 8 

Motivarea creaţiei Evei din Biblie, este justă din cel 
mult punctul de vedere social şi specific. In realitate, 
crearea femeii, deci a unui cuplu, oricît de primordial ar 
fi el, e o decădere faţă de unitatea androginică preala¬ 
bilă, „după chipul şi asemănarea lui Dumnezeu". Dumne¬ 
zeu, care este deasupra timpului, ştia viitoarea transgre¬ 
siune a lui Adam. A creat pe Eva în vederea transgre¬ 
siunii ei, care a fost prilejul proliferării genului uman. 
Mărginit la aceste limite, mitul scripturar are ceva 
sinistru. Aşa cum este el justificat şi completat în mitul 
reprodus de Creangă, îşi capătă justificarea. 

Trebuie repetat că gestul lui Chirică e în totală conti¬ 
nuitate cu gestul incipient al lui Dumnezeu. Acelaşi sînge 
mitic pulsează în aceeaşi arteră. Atunci, dacă Chirică 
scoate din femeie o coastă care e diabolică, adică nega¬ 
tivă, însemnează, prin analogie, că şi Dumnezeu a scos 
din Adam un element negativ. Eva simbolizează acest 
element negativ. După crearea femeii, Adam face cuplu 
cu ea, care însă nu poate fi comparată cu androginitatea 
lui primă. Crearea Evei permite lui Adam să se pozitiveze 
într-o anumită măsură, să-şi recreeze un substitut de 
principialitate, transmis fiului său Set şi coborîtorului 
acestuia, Enoh : „Enoh a umblat cu Dumnezeu, apoi nu 
s-a mai văzut, pentru că l-a luat Dumnezeu" 8, ceea ce se 


6 In arabă „Adam şi Eva u (Adam wa Hawa) au la un loc 
valoarea numerică 66, ca şi „Allah‘\ Dumnezeu. 

7 Facerea, II, 18 şi 21—22. 

8 Facerea, V, 24. 


198 



interpretează tradiţional că Enoh nu a murit, ca profetul 
Ilie şi Evanghelistul Ioan. 

Aşadar, Chirică perfectează ce a început Dumnezeu : 
în rai, Dumnezeu scoate o coastă din Adam şi-o preface 
în femeie ; Chirică scoate o* coastă din femeie, pe firul 
unei riguroase continuităţi logice şi ontologice, surplus de 
element negativ ( yin) care împiedică realizarea comple¬ 
mentarităţii. Domnul trece mîna lui Chirică pentru 
perfectare a ceea ce El a început în Paradis. In cazul 
acesta se mai poate vorbi de drac în sensul religios al 
termenului ? Hotărît nu. Chirică e Demiurgul, noţiune 
eliminată din scripturile abrahamice, cel puţin în sensul 
lor literal. Demiurgul nu exercită un condominium cu 
Dumnezeu, nu e co-Creator, cum o afirmă ereziile dua¬ 
liste. El formează lumea dintr-o materie primă pre¬ 
existentă, împingînd multiplicarea pînă la toate consecin¬ 
ţele ei logice. Odată produsă Multiplicitatea, nu se poate 
opri la o fază intermediară ; procesul trebuie continuat 
pînă la cantitatea discontinuă, adică pînă la atomizare. 
Ca să vorbim în termeni aristotelicieni, Dumnezeu infu¬ 
zează Forma în Materie, Demiurgul preluînd asupra lui 
finisarea. Privite astfel, entitatea şi funcţiunea Demiur¬ 
gului sînt fireşti, legitime, şi întru nimic exclusive faţă 
de cel mai riguros Monoteism. Numai că în cazul acesta 
nu trebuie identificat Principiul Suprem cu Creatorul, 
care implică partener pe Şarpe. 

In creştinism femeia (elementul negativ) este reabili¬ 
tată de Maria, dar aceasta numai după ce „Kiriakos u a 
făcut operaţiunile preliminare. Episodul biblic cu Eva 
şi Şarpele, blestemarea lor, apare foarte exterior interpre¬ 
tat, în sensul literalist al cuvîntului. Din perspectiva bas¬ 
mului nostru, e susceptibil de alt tîlc. 

în adevăr, Domnul adresîndu-se Şarpelui şi Evei, le 
spune : „aceasta Pi va zdrobi capul şi tu îi vei înţepa 
călcîiul u (Fac., III, 16.) Sub această formă a mitului se 
vede numai antagonismul. „Voi pune duşmănie între tine 
şi sămînţa ei.“ formulă considerată ca prima profeţie 
mesianică. Orice antagonism însă se rezolvă inevitabil şi 
necesar în complementarism, şi atunci Eva şi Şarpele 
formează o singură entitate, cînd cei doi termeni ai 
dualităţii rămîn astfel ierarhizaţi (Eva pe planul supe- 

rior şi Şarpele pe planul inferior). Dumnezeu scoate pe 
Eva din Adam şi Satan, pe Şarpe din Eva, adică din 
Pasivitatea universală. Coasta lepădată devine Şarpe. 
Talmudul afirmă că Şarpele iese din Coasta lui Adam 
(indirect). Amîndouă aspectele, benefic şi malefic, sînt 
figurate simbolic, primul în Maria, Noua Evă, încoronată 
cu cele douăsprezece constelaţiuni zodiacale, cu picioarele 
pe globul pămîntesc, „zdrobind* 4 capul t Şarpelui, adică 
purificîndu-1 ; în al doilea, în unele reprezentări şarpele 
apare cu cap de femeie. Zdrobirea capului Şarpelui sim¬ 
bolizează „fixarea* 4 umidului radical al cărui simbol este 
Şarpele. Este o imobilizare a labilităţii universale. Cu¬ 
renţii telurici se transvazează în elementul virginal, cir- 
culînd nestingheriţi din măruntaiele pămîntului în slava 
cerului, coborînd de acolo iar pe pămînt, de jos în sus şi 
de sus în jos. La această circulaţiune face aluzie faimoasa 
formulă a Tablei de Smarald : Ascendit a terra in Coelo 
iterumque descendit in terra et recipit vim superiorum 
et inferiorum. 

(Se ridică din pămînt în cer şi din nou se coboară pe 
pămînt şi primeşte puterile celor de sus şi celor de jos.) 

Otrava Şarpelui e transmutată în licoare beatifică, în 
coroana de stele a Fecioarei, Eva răscumpărată. De alt¬ 
minteri, Zodiacul apare în unele figuraţii ca Şarpe Uro- 
boros ce-şi muşcă coada. 

Acest „Opus Hierarchicum et catholicum**, această 
restructurare, „rectificare** a întregului Univers nu e 
posibilă decît printr-o decantare a elementelor lui subtile 
urcînd spre ceruri, drojdia, reziduurile căzînd în jos. 
Acolo sînt la locul lor, cu funcţia pozitivă de îngrăşă¬ 
minte ale rădăcinii Arborelui Lumii şi cu aceea de „Sare**, 
de fixativ, de bază ale influenţelor cereşti, dîndu-le posi¬ 
bilitatea să fie operante pe pămînt. 

E curios că, după Talmud, coasta pe care Dumnezeu 
o scoate din Adam era o coastă a acestuia şi în acelaşi 
timp un Şarpe. Titanii au partea inferioară a trupului in 
formă de Şarpe, deci cu un sens net defavorabil. Pe de 
altă parte, alchimiştii reprezentau multiplicarea finală a 
Operei prin Cauda Pavoni, prin coada de păun. Ea repre¬ 
zintă şi* aspectul beatific al multiplicităţii, diapreu şi 
inepuizabil, extatic, dar şi înşelător cînd e privit exclusiv 

în el însuşi. Păunul este pasărea Herei, mama Uni¬ 
versului, cu o mie de ochi vrăjmăşiţi de spectacolul lumii. 
Omul trebuie să renunţe la toţi şi să-i sacrifice unicului 
ochi frontal care de altminteri îi însumează pe toţi, întors 
spre Eternitate. Sacrificiul este foarte dureros, dar e con¬ 
diţia oricărei spiritualizări. 

„Eva, prima Pandora^ spuneau vechii hermetişti. 

Iată acum sfîrşitul basmului : 

„— Ei stăpîne, iacă chiar azi mi s-au împlinit anii de 
slujbă. Rămîi de-acum sănătos, că eu mă duc de unde am 
venit. Dar să ştii de la mine şi să spui şi altora că te-a 
slujit un drac trei ani de zile, numai pentru un boţ de mă¬ 
măligă de pe teşitura din pădure şi pentru un putregai de 
căpătîi, ce-i trebuie sub Talpa Iadului. 

Şi-atunci odată şi înşfacă Chirică sacul cel de după 
horn cu babă cu tot şi se face nevăzut . 44 

Creangă nu o spune, dar credem că e în logica intimă a 
basmului să presupunem că, o dată cu sacul cu baba, 
Chirică ia şi coasta pe care o scosese din femeie. E justa 
lui proprietate. E în ordinea procesului descendent al 
reziduurilor, coexistensive cu rădăcina lumii, care este 
schema pe care se structurează întregul basm. 

Care sînt reacţiunile lui Ipate ? 

„El era mîhnit de pierderea lui Chirică, care era bună¬ 
tate de băiet şi nu ştia unde l-ar găsi, ca să-i mulţumească 
pentru atîtea binefaceri ce primise de la dînsul . 44 

Sînt remarcabile totala lipsă de scrupule şi de simţ al 
culpabilităţii din partea lui Stan. Nici nu era cazul să le 
aibă. De la început a ştiut cu cine are de-a face şi îşi 
utilizează colaboratorul ca pe o forţă a naturii, aburul 
sau electricitatea de pildă. 

„Dar Chirică era acum tocmai în iad şi se desfăta în 
sinul lui Scaraoschi, iar codoaşa de babă gemea sub talpa 
iadului 44 

(Cu coasta nevestei lui Stan în mină ?) 

Acest sfîrşit de basm nu e spectaculos, tragic, faustian. 
Stan şi Chirică se despart buni prieteni. Să se noteze 
diferenţa şi progresul faţă de Dănilă Prepeleac , unde 
despărţirea numai cordială nu a fost. Explicaţia o aflăm 
în faptul că Stan Păţitul e cu o octavă mai sus decît 
Dănilă Prepeleac. Nici pe departe nu se poate vorbi de 
el în termeni de Bine şi de Rău. Mitul are o puritate 
intelectuală de apolog taoist, sub haina de snoavă. 

„Şi după aceea, cînd îi spunea cumva, cineva cîte ceva 
despre undeva, care era aşa şi nu aşa“, 

ce incantaţiune, ce invocare înfocată a Mayei ! „Stan 
flutura din cap u , ca Ahasverus ştergîndu-şi din cînd în 
cînd spuma veacurilor de pe gură, şi zicea : 

„— Ia păziţi-vă mai bine treaba şi nu-mi tot spuneţi 
cai verzi pe păreţi, că eu sînt Stan Păţitul . 44 

care a străbătut oceanul patimilor şi a ajuns pe ţărmul 
celălalt. 



POVESTEA PORCULUI 


Acest basm coroborează cu prisosinţă doctrina ori¬ 
ginii non-umane a mitului. E atît de răspîndit pe toată 
faţa pămîntului, incit e imposibil să ajungi la centrul său, 
să dibui ovarele labirintului de unde purcede. în fapt, 
centrul lui e pretutindeni şi circumferinţa nicăieri. Unele 
basme povestesc că fetiţa, alungată de acasă împreună 
cu frăţiorul, de vitregia maşterei, presară cenuşă sau făină 
de la bordei pînă în inima pădurii. Dîra îi duce iarăşi 
acasă. Dar dacă tot codrul ar fi fost nins cu făină sau 
cu cenuşă, copiii ar fi rămas perplecşi şi neputincioşi în 
bunget. Aşa stau folcloriştii pe cîmpul plin de vestigii 
ironice ale mitului. 

„Basmul se întinde pe o arie considerabilă, din Europa 
pînă în India şi Indonezia, apoi în Africa şi în America, 
cu o frecvenţă rar întîlnită. El este în acelaşi timp şi unul 
din foarte puţinele basme atestate încă din antichitatea 
clasică, prin faptul că a fost inserat de scriitorul latin 
Apuleius din secolul II al erei noastre în romanul său, 
tradus de curînd şi la noi, Măgarul de Aur. Numeroşi 
cercetători i-au consacrat studii monografice, de men¬ 
ţionat fiind cele ale lui Tegetoff, Stumfall, Boberg, de 
Meyer şi Swahn. Cercetătorul polonez M. Kawczynski, 
în studiul său Amor und Psyche in den Mărchen, din 
1909, susţinea că basmul popular ar proveni din romanul 
lui Apuleius. Investigaţiile ulterioare, bazate pe cercetări 
mai ample asupra ariei de răspîndire şi asupra literaturii 
medievale au dovedit netemeinicia ipotezei lui Kaw- 
czynşki : nu basmul popular descinde din romanul lui 
Apuleius, ci, dimpotrivă, scriitorul latin a preluat din 

circulaţia orală acest basm. Ultimul studiu monografic al 
lui Jan-Ojvind Swahn : The Tale of Cupid and Psyche 
(As. Th. — 425 + 428), tipărit la Lund în 1955, confirmă 
cu o documentaţie mai amplă originea folclorică a acestui 
basm. Utilizînd peste 1100 variante, culese de pe tot 
globul — printre care şi 17 variante româneşti din cele 
29 indicate de catalogul lui* Schullerus — Swahn arată 
că Apuleius a preluat din circulaţia orală basmul despre 
soţul invizibil care calcă interdicţia, prelucrîndu-1, adău- 
gîndu-i elemente mitologice. Cercetătorul suedez opi¬ 
nează că acest basm ar fi o moştenire străveche indo- 
europeană, ceea ce rămîne, în stadiul actual al cercetării 
basmelor, o ipoteză destul de plauzibilă. 441 

Raţional şi temperamental, nu este posibil să ne 
mulţumim cu această mărturie de cvasiignoranţă. Cum 
nu se poate, şi foarte probabil nu se va putea niciodată 
găsi un punct central spaţial, mai exact geografic, izvor 
al basmelor, trebuie să sugerăm o ipoteză (care prin 
definiţie nu este afirmare), dar nu aceea preconizată de 
folcloriştii universitari, ci ipoteza care ia, ca să spunem 
aşa, în serios mitul. Astfel menţionăm definiţia lui Mircea 
Eliade : „Mitul povesteşte o istorie sacră (aceea a lumii 
şi a devenirii ei n.n.) ; relatează un eveniment care a 
avut loc, în timpul primordial, timpul fabulos al «începu¬ 
turilor» (în realitate, în non-timp, în eternul prezent, 
n.n.). Altfel spus, mitul povesteşte cum graţie isprăvilor 
fiinţelor supranaturale, o realitate a ajuns în existenţă 
(în lumea noastră fenomenală n.n.), fie realitatea totală. 
Cosmosul, sau numai un fragment al lui. 44 2 

Mai precis, mitul fiind la rădăcina timpului şi a spa¬ 
ţiului, e o zădărnicie, o contradicţie în termeni, să-i cauţi 
o origine spaţială şi temporală. Mitul este coextensiv 
rădăcinii principale a lumilor, prin urmare participă la 
armonia, la „ordinea 44 ei. Cuvîntul „ordine 44 are aceeaşi 
rădăcină ca şi „rit 44 . Asta însemnează că nu a irupt în 

1 Ovidiu Bîrlea, Poveştile lui Creangă, Bucureşti, Editura 
pentru literatură, 1967, p. 57. 

2 Mircea Eliade, Aspecte ale mitului, Bucureşti, Univers, 
1978, p. 5—6. 

lumea noastră ca o revărsare de ape, ci ca o incantaţie 
ritmată. 

Şi în adevăr, în forma lui cea mai înaltă, mitul est)e 
o „incantaţie 4 *, care actualizează mitul principal în lumea 
noastră, a devenirii, cu efecte soteriologice necesare. Şi 
adaptarea Tăcerii (mit, mueo, a tăcea, mut — au aceeaşi 
rădăcină) lă forma discursivă, nu a putut fi elaborată 
decît în sanctuare, de fiinţe înalt calificate pentru această 
adaptare ; prin urmare, nu se poate visa nimic mai puţin 
popular decît mitul. Am mai spus aceste lucruri şi le vom 
mai spune, atît de fundamentale sînt. 

Bineînţeles, vom releva pe parcurs toate elementele 
simbolice, vrednice de luare aminte. Aceasta însemnează 
că nu ne temem de digresiune, ba chiar o vom solicita. 

Astfel, vom sublinia ca foarte semnificativă revenirea 
în mai toate basmele pe care le-am cercetat pînă acum 
(Soacra cu trei nurori, Punguţa cu doi bani, Fata babei şi 
fata moşneagului, Povestea lui Stan Păţitul) şi în ulti¬ 
mele două, Povestea Porcului şi Harap Alb, repetarea 
temei unei feminităţi deviate, virulentă mai ales în a 
doua jumătate a ciclului uman actual. Ieşită din făgaşul 
ei este în mod firesc nocivă. Maleficitatea acestei femi¬ 
nităţi deviate este mortificată în basm de o feminitate 
transcendentă, compensatoare, fie prin intervenţia unui 
erou solar, uneori colaborînd cu el. 

Astfel în Soacra cu trei nurori, vîrtejul celor trei iele 
este suficient ca să însănătoşească mlaştina din gospo¬ 
dărie. Tot aşa, geniul matern al Caprei extermină pe 
Lupus-Lupa, „Vechiul Inimic 44 , tot aşa cum* ar face-o o 
coborîre avatarică. Hărnicia şi smerenia Fetei Moşnea¬ 
gului tămăduieşte balaurii şi jivinele din fauna ce încon¬ 
jură sanctuarul Sfintei Dumineci. 

Această feminitate maleficiată cetitorul o poate găsi 
şi în celelalte basme, totdeauna stîrpită în încheierea 
benefică a poveştii care este restaurarea ordinii turburate. 
Cocoşul readuce în lume „Cetatea Soarelui 44 , „Heliopolis 44 ; 
Dănilă Prepeleac învinge iadul, care totdeauna se situează 
în jumătatea substanţială a lumii ; Stan Păţitul conlu¬ 
crează cu el pentru că e „Păţit 44 şi-i cunoaşte legile. Ivan 
Turbincă este măturat de la domnia lumii, nevrednic 
fiind de ea, cu un dos de mînă al lui Dumnezeu. 

Nicăieri aceste date fundamentale nu sînt formulate 
mai riguros, am putea spune mai tehnic, decît în Povestea 
Porcului. De la Talpa Iadului pînă la Sofia, mireasa 
Sfîntului Duh, trecînd prin zona mijlocie, care s-ar vrea 
neutră, dar nu poate, pentru că, în mod necesar, trebuie 
să sufere atragerea celor de sus, sau vertigiul celor de 
jos; căci e efemer în lume ceea ce vrea permanenţa 
ei — toate impulsiunile feminine, cu nuanţele lor exacte, 
sînt înscrise cu o pană lucidă, fără greş, în mitul pe care 
îl vom studia. Aceste tribulaţii ale feminităţii se canali¬ 
zează ascendent şi descendent pe graficul crucial al celor 
trei gune. Nu vom reveni asupra doctrinei lor ; am dat 
informaţii concise dar esenţiale în analiza basmului 
Soacra cu trei nurori, care le este în special consacrat. 

Pe lîngă această temă fundamentală, care e scheletul 
basmului, găsim în el tezaure mitice nesecate, murmurate 
de datinele cele mai auguste şi mai tainice ale actualei 
umanităţi. Numai Harap-Alb egalează în această privinţă 
Povestea Porcului. Le vom pomeni aluziv, întîrziind cîteva 
momente asupra lor. Informaţii şi perspective mai largi 
cititorul le va găsi în bibliografia esenţială pe care o vom 
indica. O vom face pe măsura întîlnirii cu enigmele. 
Avem mai mult răgaz în decriptarea noastră decît Făt- 
Frumos în căutarea lui. Citirea prezentei analize presu¬ 
pune însă din partea cititorului cunoaşterea desăvîrşită a 
subiectului basmului despre care vorbim. 

Sumar spus, Povestea Porcului e povestirea tribu¬ 
laţiilor sacrificiale ale celui de-al treilea Avatar al lui 
Vişnu, Sweta Var aha, „Mistreţul Alb" care a dat numele 
lui Şakti a sa, Vârâhî, Centrului spiritual al Lumii, depo¬ 
zitar al Tradiţiei Primordiale, al lui Sanatana Dharma, Lex 
Perennis, singura imuabilă în tot ciclul, din care toate 
celelalte tradiţii secundare derivă prin adaptare şi în 
care se resorb cînd şi-au terminat ciclul de existenţă. 
Mistreţul Alb şi-a dat numele nu numai Centrului 
Suprem, dar şi Kalpei întregi, adică supraciclului compus 
din patrusprezece Manvantara, care se numeşte Sri 
Sweta Var aha Kalpa, „Kalpa Seniorului Mistreţ Alb tt . 

E semnificativ că vechiul nume al ţinutului Vrancei, 
unde s-a efectuat drama liturgică a „Mioriţei", este 

Varanha, formă aproape identică cu Varahi. 3 Ter¬ 
menul Mistreţ cuprinde în el elementele consonantice 
(singurele care au importanţă) ale lui Mister, Meşter, 
Măiestrie, Maestru, dar şi din Mistrie ; ne întrebăm, dacă 
în vechea masonerie operativă românească, acela care 
atingea gradul de Maestru (ca Meşterul Manole de 
exemplu) nu primea şi titlul de Mistreţ. Pe de altă parte, 
dacă Mânu Primordial, Adi Mânu era şi Sweta Varaha, 
ne este permis să indicăm asonanţarea simbolică, prin- 
tr-un procedeu care se înrudeşte cu Nirukta hindusă, 
dintre „Mistreţ Mânu 44 şi „Meşterul Manole 44 . Tot atît de 
vizibilă este identitatea conceptuală : în baladele noastre 
i se mai* spune şi „Manea Manole 44 . Aceste asemănări 
(care, fireşte, nu sînt etimologii) nu se pot explica prin 
„împrumuturi 14 , cum încearcă s-o facă neconvingător o 
anumită şcoală folclorică şi sociologică, pentru că, în 
prealabil, ar trebui stabilit centrul lor comun, filiaţiunile, 
canalele, antecedentele şi priorităţile lor ; or, pînă acum, 
lucrul s-a dovedit imposibil. Ideea unui izvor comun, 
curgînd din înălţimi, se impune nu numai faptic, dar şi 
logic. 

Reamintim că în popor i se spunea mistreţului şi porc 
sălbatic sau simplu porc. Cum pînă la sfîrşitul basmului, 
eroul nostru se dovedeşte a fi Domnul Mînăstirii de 
Tâmîie, deci Albe,* culoarea tămîiei, altfel zis, Domn al 
Centrului apolonian al Hyperboreilor, cu alte cuvinte 
Şeful ierarhiei iniţiatice al lumii noastre, ne este permis 
să inferăm că acest zis porc este în realitate un mistreţ. 

Vom da un lung citat din Guenon, întrerupt de pre¬ 
cizări, citat care va corobora afirmaţiunile noastre, ser¬ 
vind şi la ceea ce vom avea de spus şi despre Harap-Alb. 

„La celţi (ca şi la geto-daci, reprezentînd o tradiţie 
mai pur nordică decît aceea a druizilor, n.n.) mistreţul şi 
ursul simbolizează respectiv pe reprezentanţii autorităţii 
spirituale şi ai puterii regale, adică pe cele două caste ale 
Druizilor şi Cavalerilor, echivalente, cel puţin la origine, 
în atributele lor esenţiale, cu cea a Brahmanilor şi a 
Kşatriylor în India. Cum am indicat în altă parte 


3 C. Giurescu, Istoria Românilor , v. I ; Rene Guenon, Le Roi 
du Monde Paris, Gallimard, 1958, p. 58. 

(Autorile spirituelle et pouvoir temporel), acest sim¬ 
bolism de origine net hyperboreană („supra-nordicâ“, 
indicind habitatul Tradiţiei Primordiale; la greci şi la 
romani popoarele de la nordul Dunării şi Mării Negre 
erau numite hyperboreene, n.n.) e unul din semnele 
rataşării directe a tradiţiei celtice (cu atît mai mult al 
tradiţiei geto-dacice, n.n.) la tradiţia primordială a pre¬ 
zentului Manvantara (eră a lui Mânu, n.n), oricare ar fi 
fost* elemente provenite din tradiţii anterioare, dar deja 
secundare şi derivate, care au putut servi ca ele să se 
adauge într-un anumit fel la acest curent principal şi să 
se resoarbă oarecum în el. Ceea ce voim să spunem aici 
este că tradiţia celtică (ca şi tradiţia geto-dacică, n.n.) ar 
putea în mod verosimil, să fie privită ca fiind unul din 
-«punctele de joncţiune» a tradiţiei atlante cu tradiţia 
hyperboreană (una venind spre Europa pe un ax occi- 
dent-orient din Atlantitc, cealaltă pe un ax nord-sud, n.n.) 
după sfîrşitul perioadei secundare cînd această tradiţie 
atlantă a reprezentat forma dominantă, ca «substitut» al 
centrului originar deja inaccesibil umanităţii obişnuite 
(este deci bine stabilit că nu există „egalitate w între cen¬ 
trul hyperborean şi centrul atlant, ci o subordonare ierar¬ 
hică a ultimului faţă de primul, subordonare care este 
şi o filiaţiune, n.n.) [nota lui Rene Guenon: cf. Le Roi 
du Monde , cap. X. în special în cele ce concernă rapor¬ 
turile dintre Tuia hyperboreană cu Tuia atlantă, Tuia 
fiind una din primele denumiri ale centrelor spirituale 
(îi găsim numele la noi în Tulcea, situată pe mănunchiul 
tridentului Deltei, în Tuliman, nume de erou de basm, 
n.n). Nota următoare : ...a se vedea articolul nostru 

Atlantida şi Hyperborea în V, 1, oct, 1929 ; am observat, 
în opoziţie cu ce crede Saint-Yves d’Alveydre, că acest 
nume Vârâhî nu se aplică Europei ; aceasta nu a fost decît 
«Ţara Taurului» nume care se referă la o perioadă foarte 
depărtată de origini. Sfîrşitul notei lui Guenon .] 

Sa observăm mai întîi importanţa egală dată simbo¬ 
lului (mistreţului) de tradiţia hindusă, şi ea ieşită direct 
din tradiţia primordială, afirmînd în mod expres în Veda 
propria sa origine hyperboreană. Mistreţul (Varaha) nu 
reprezintă numai, cum se ştie, pe cel de-al treilea din 
cele zece Avatare ale lui Vişnu, în actualul Manvantara; 

dar kaipa noastră în întregime, adică tot ciclul de mani¬ 
festare a lumii noastre (compus din 14 Manvantara n.n.), 
este desemnat ca Sweta Varaha Kalpa, «ciclul Mistre¬ 
ţului Alb». Acestea fiind şi dacă se consideră continui¬ 
tatea între Marele ciclu şi ciclurile subordonate, e na¬ 
tural ca marca unui Kalpa, dacă ne putem exprima aşa, 
să se regăsească la punctul de plecare a Manvantarului ; 
şi de aceea, «pămîntul sacru» polar, sediul centrului spi¬ 
ritual al acestui Manvantara, este şi el numit Vârăhî, sau 
«Ţara Mistreţului». Deoarece acolo rezida autoritatea spi¬ 
rituală primă, din care orice autoritate legitimă de aceeaşi 
ordine nu este decît o emanaţiune, este cu totul natural 
ca reprezentanţii unei astfel de autorităţi să fi primit de 
asemenea simbolul Mistreţului ca semn distinctiv şi să-l 
fi păstrat în cursul timpurilor ; de aceea druizii se 
desemnau pe ei înşişi ca «mistreţi», cu toate că simbo¬ 
lismul, avînd totdeauna aspecte multiple, e posibil să vezi 
în el, în mod accesoriu, o aluzie la singurătatea în care 

se ţineau faţă de lumea exterioară, mistreţul fiind tot¬ 
deauna privit ca solitar („singularius w de unde, în fran¬ 
ceză „sanglier u , n.n.). [...] 

Dar să revenim la numele de Vârăhî care dă loc la 
observaţii deosebit de importante : e considerat ca un 
aspect al lui Şakti a lui Vişnu (şi mai ales în legătură cu 
cel de-al treilea Avatar al său), ceea ce, dat fiind carac¬ 
terul «solar» al acestuia, arată imediat identitatea sa cu 
«ţara solară» sau «Syria» primitivă de care am vorbit în 
alte ocazii şi care încă este una din designaţiile Tulei 
hyperboreene, adică a centrului’ spiritual primordial. Pe 
de altă parte, rădăcina Var, ca nume a mistreţului se 
regăseşte în limbile nordice sub forma Bor (de aici engle¬ 
zescul Boar şi de asemenea germanicul Eher, n.n.) ; echi¬ 
valentul exact este deci „Boreu u şi adevărul e că numele 
obişnuit de «Hyperborea» a fost întrebuinţat de Greci la 
o vreme cînd pierduseră deja sensul acestei antice desig¬ 
naţii ; ar fi deci mai bine, ou toată obişnuinţa care a pre¬ 
valat de atunci, să calificăm tradiţia primordială, nu ca 
«hyperboreană», ci boreană afirmînd prin aceasta fără 

echivoc, conexiunea cu «Borea» sau «Ţara Mistreţului» 4 5 
(la noi, vîntului de nord i se spune şi „Borilă 44 , de unde 
„boare 44 , n.n.) 

Mai încolo, autorul arată legătura rădăcinii var cu 
Varuna şi Uranos, care în calitate de cer, acoperea pămîn- 
tul şi ascunde lumile superioare, inaccesibile simţurilor. 
Apoi : 

„...S-a putut nota, în cele ce-am spus, unirea celor 
două simbolisme «polar» şi «solar» ; dar în ceea ce pri¬ 
veşte Mistreţul, aspectul polar are mai ales importanţă ; 
şi aceasta rezultă mai ales, din faptul că mistreţul repre¬ 
zenta în vechime constelaţia care a devenit mai tîrziu 
«Ursa Mare». (Ea a fost numită şi Balanţa, n.n.). Este în 
această substituire de nume unul din semnele a ceea ce 
celţii simbolizau prin lupta mistreţului cu ursul, adică 
revolta reprezentanţilor puterii temporale contra supre¬ 
maţiei autorităţii spirituale, cu vicisitudinile ce-au urmat 
în cursul epocilor istorice succesive. Primele manifestări 
ale acestei revolte se urcă mult mai sus decît istoria 
cunoscută îndeobşte şi chiar mai departe decît începutul 
lui Kali-Yuga („Vîrsta întunecată 14 , ultima din Manvan- 
tara n.n.), în care avea să ia cea mai mare extensiune şi 
de aceea numele de bor a putut fi transferat de la mistreţ 
la urs (în engleză bear, în germană Bar), şi «Boreea» 
însăşi, «Ţara Mistreţului», a putut în urmă să devină la 
un moment dat «Ţara Ursului» într-o perioadă de pre¬ 
dominare a Kşatriylor, căreia, după tradiţia hindusă, i-a 
pus capăt Paraşu-Rama 44 5 , „Rama cu securea 44 , al şaselea 
Avatar al lui Vişnu ; o dată cu războinicii răsculaţi, Rama 
a exterminat şi un sacerdoţiu feminin deviat, solidar cu 
revolta războinicilor. Faptul e deosebit de important, cînd 
se ţine seamă de ce am spus pînă acum despre apariţia 
unei feminităţi impure şi virulente, care este nota predo¬ 
minantă, am putea spune, a basmelor lui Creangă, cu 
mare semnificaţie în trecut, dar mai ales în prezent şi 
viitor. O privire împrejur poate aduce dovada celor spuse. 


4 Rene Guenon : Symboles fondamentaux de la Science 
Sacree , Paris, Gallimard, 1962, p. 177—179 passim. 

5 Rene Guenon, Symboles fondamentaux de la Science Sacree , 
p. 179—180. 

Guenon arată apoi că numele de sapta-riksa, cu care 
hinduşii desemnează „Ursa Mare w , a fost aplicat Pleia¬ 
delor, fiicelor lui Atlas, entităţi aparţinînd tradiţiei atlan- 
te. Transferul de la o constelaţie polară la o constelaţie 
zodiacală e o amintire a predominării atlante într-un 
moment al devenirii ciclice. E de notat faptul că cele 
două constelaţii principale polare, sînt desemnate de 
cele mai multe ori prin nume feminine, Ursa Mare şi Ursa 
Mică, ceea ce e şi amintirea unei predominări a elemen¬ 
tului feminin. Reamintim sacerdoţiul feminin, predomi¬ 
nant intr-o anumită epocă din istoria celţilor, avînd un 
caracter deosebit de sîngeros. Guenon opinează că elemen¬ 
tele cavalereşti, războinice, din tradiţia celtică sînt de 
origine atlantă, pe cînd tradiţia druizilor, pur intelec¬ 
tuală, derivă direct din Tradiţia Primordială Hyperbo- 
reană. Această observaţie este coroborată de tradiţiile 
româneşti, cum o vom vedea mai ales în basmul Harap- 
Alb, ce pare să fi avut în special acest scop. 

înarmat cu cele ce preced, cititorul va şti cu cine şi 
cu ce are de-a face în Povestea Porcului. 

„Cică era odată — spune Creangă — o babă şi un 
moşneag, moşneagul de o sută de ani şi baba de nouăzeci 
de ani (numerele sînt simbolice şi reprezintă perpetuita¬ 
tea, n.n.) şi amîndoi bătrînii aceştia erau albi ca iarna şi 
posomoriţi ca vremea cea rea din pricină că nu aveau 
copii.“ 

Este perechea aşezată în principiul timpurilor. Părinţii 
Evilor, despre care am mai vorbit în cursul acestui stu¬ 
diu, pentru că sînt polii în care se înscrie acţiunea bas¬ 
melor. Reprezintă pe Saturnus Senex, pe Cronos dis¬ 
pensatorul Veacurilor, posomoriţi ca el. E o sigyzie pri¬ 
mordială, care nu trebuie confundată cu perechea Adam- 
Eva, generatori ai umanităţii. Cum am mai spus, pere¬ 
chea senilă veghează ciclul, ţinîndu-se în afară de el, 
nu generîndu-1. Ii chiverniseşte devenirea printr-o acţiune 
de prezenţă perpetuă, dar oarecum depărtată. Dacă această 
pereche nu-i reprezentată prin doi tineri este ca să se 
înlăture orice idee de proliferare, de generaţiune. Tre- 

buie sugerată acţiunea de simplă prezenţă prin situarea 
periferică a perechii. E cuplul Puruşa-Prakriti, sub as¬ 
pect hominal, nemanifestat în ciclu ; îl condiţionează, 
tutelîndu-1, conducîndu-1 pe căi necunoscute celorlalţi oa¬ 
meni. E simbolizat de cei doi piloni de la intrarea tem¬ 
plelor egiptene. 

„într-una din zile, baba oftă din greu şi zise moşnea¬ 
gului : 

— Doamne, moşnege, Doamne ! De cînd sîntem noi, încă 
nu ne-a spus nime : tată şi mamă ! Oare nu-i păcat de 
Dumnezeu că mai trăim noi pe lumea asta? Căci la casa 
fără copii, nu cred că mai este vreun Doamne ajută ! 

— Apoi dă, ce putem noi face înaintea lui Dumnezeu ? 

— Aşa este, moşnege, văd bine, dar pînă la una alta, 
ştii ce-am gîndit eu astă noapte ? 

— Ştiu, măi babă, dacă mi-i spune. 

— Ia, mîne dimineaţă, cum s-a miji de ziuă, să te 
scoli şi s-o apuci încotro-i vedea cu ochii şi ce ţi-a ieşi 
înainte, întăi şi-ntăi, dar a fi om, da’ şarpe, da’ în sfîr- 
şit, orice altă jivină, pune-o în traistă ş-o adă acasă. Vom 
creşte-o şi noi cum vom putea şi acela va fi copilul nostru. 44 

Cum spuneam, avem ca punct de plecare perechea pri¬ 
mordială, bătrînă, uscată, sterilă în ochii oamenilor, ca 
şi Arborele sec din tradiţiile ghibeline. Vicisitudinile ex¬ 
terioare ale devenirii nu-i afectează esenţialitatea intrin¬ 
secă. Dar să aplicăm analogia în sens invers : tocmai 
pentru ca e sterilă, pe planul fizic, perechea e fecundă 
pe planul spiritual ; pentru că nu generează nimic în 
corp, are o posteritate spirituală, creează germenii invi¬ 
zibili ai lumii noastre vizibile. Mai precis : perechea e 
sterilă, vacantă, disponibilă în lumea noastră, pentru a 
putea adopta o entitate divină, avînd a se manifesta cu 
o misiune precisă sub cerul sublunar, luînd alte căi decît 
cele obişnuite. Căci o coborîre directă a Principiului 
(acesta e sensul strict al cuvîntului Avatar) se poate face 
şi fără intermediul unei perechi pămînteşti, mai ales în 
vîrstele primordiale, şi atunci poate alege alt suport 
decît cel uman, fiind numai adoptat, nu generat, de un 
tată şi o mamă umani. Intr-o măsură, faptul se vede şi 

în creştinism : Iosif e numai tatăl adoptiv al lui Hris^ 
tos, iar Maria prin naşterea ei nepătată, e desprinsă de 
genul omenesc. Dar Avatarele din primele vîrste ale 
umanităţii nu au avut înfăţişare omenească, ci au apărut 
ca Peşte (Natsya), Leu (Simha), Mistreţ (Vardha) şi des¬ 
pre acesta din urmă e vorba în basmul nostru. Baba v 
prin care vorbeşte Sofia, cunoaşte aceste lucruri ; de 
aceea spune moşneagului să aducă acasă cea dintîi fiinţă 
vie ce o va întîlni în cale, „fie om, fie şarpe, fie orice 
altă jivină 44 . Se va obiecta că mitul acordă un prea mare 
loc hazardului ; se poate răspunde că Absolutul e incom¬ 
patibil cu hazardul. Tot aşa, posibilităţile cele mai trans¬ 
cendente, cele mai centrale de sus, apar, prin legea ana¬ 
logiei inverse, periferice în lumea noastră. De aici 
importanţa animalelor şi a lucrurilor mărunte din natură. 
In subsidiar, din perspectivă istorică, cei doi bătrîni pot 
bine reprezenta o lume decrepită, urmînd a fi regenerată 
de către coborîrea Principiului divin. 

A doua zi, moşneagul porneşte la întîmplare, într-o 
rătăcire fără direcţie spaţială precisă, fără alt semn decît 
degetul lui Dumnezeu pe bunul cuvînt că sfîrşitul pere¬ 
grinării nu se găseşte în lumea noastră. Moşul pleacă la 
întîlnire cu Necunoscutul, cu Marele Mister. Acest ri¬ 
tual de căutare e din aceeaşi familie cu ordaliile, cu due¬ 
lurile juridice, în care sentinţa judiciară era lăsată în 
seama divinităţii. Suprema căutare este aceea în care nu 
ştii bine ce cauţi şi mai ales unde să cauţi. Aşa că Moşul v 
bizuindu-se pe adulmecarea unui Orient pur interior, 

„porneşte şi se tot duce înainte pe nişte ponoare, pînă ce. 
dă de un bulhac. Şi numai iată vede în bulhac o scroafă 
cu doisprezece purcei, care şedeau tologiţi în glod şi se 
păleau la soare. Scroafa cum vede pe moşneag că vine 
asupra ei, îndată începe a grohăi, o rupe de fugă şi pur¬ 
ceii după dînsa. Numai unul care era mai ogîrjit, mai ră- 
pănos şi mai răpciugos, neputînd ieşi din glod, rămase 
pe loc. 

Moşneagul degrabă îl prinde, îl bagă în traistă, aşa 
plin de glod şi de alte podoabe, cum era, şi porneşte dru^. 
mul spre casă.“ 


213 



Scroafa este o expresie animală a mîlului primordial, 
se identifică cu borboros- ul; împreună cu cei doispre¬ 
zece purcei, configurează o proiecţie infernală a Zodiacu¬ 
lui, pentru că cele de sus trebuie să-şi aibă o oglindire 
inversată în cele de jos. Ea fuge dinaintea moşneagului, 
cu unsprezece purcei, nu se poate lăsa apropiată, sub 
pedeapsă de desfiinţare, de orice purtător de lumină. Moş¬ 
neagul e în afară de ciclul ei, e un misionar solar ; de 
aceea se exclud unul pe altul. Purcelul cel mic nu e fiul 
ei, cum o va spune basmul, nu este consubstanţial glo¬ 
dului. Este robit în bulhac, de buricul noroios al lumii. 
E punctul inferior al unei axe verticale, al cărui vîrf se 
află în cer, în polul superior. Purcelul este deocamdată 
robit de vechea noastră, cunoştinţă, Talpa Iadului. Prin 
oglindire inversă, jos el este un purcel răpănos şi glo- 
duros, sus- este Mistreţul Alb, cu casa în Ursa Mare şi 
în pol, conducătorul de cor al constelaţiilor. Fireşte, nu 
este solidar, în ipostaza lui cerească, cu imaginea lui din 
glod, care i-a fost furată, ca umbra lui Peter Schlemil ; 
nici noi nu sîntem solidari, nici responsabili de imagi¬ 
nea noastră reflectată în oglindă, afară dacă ne complă¬ 
cem în ea... Mai este şi o altă perspectivă a Mitului, în 
care Principiul îmbracă haina abjecţiei, ca să aibă o co¬ 
mună măsură cu lumea în care s-a coborît, pentru ca, prin 
asemănare momentană, s-o momească şi s-o tragă în sus 
ca acul pe peşte. E unul din motivele pentru care Iisus 
Hristos, Regii Graalului, Petru Rareş apar ca pescari. 

Mitul e august, venind de-a dreptul din Tradiţia Pri¬ 
mordială ; îl găsim în tradiţia vedică, specificare directă 
a ei. In Vişnu-Purana ni se spune că Vişnu, Principiul 
conservator, restaurator şi tămăduitor al lumilor, s-a pre¬ 
făcut in illo tempore într-un purcel, băgat în glod pînâ 
la urechi. în acest timp, Universul era ameninţat cu nă¬ 
ruirea ; zeul nu voia să părăsească noroiul în care se 
simţea cald şi bine. Cum vedem, nu numai oamenilor li 
se întîmplă aceasta... In zadar îl rugau zeii să părăsească 
bulhacul şi să se reîntoarcă în cer, care, şi el, era ame¬ 
ninţat ca şi lumile, să se prăbuşească. Atunci, Siva, zeul 
metamorfozei şi al distrugerilor pozitive, îl străpunge cu 
lancea Cunoaşterii, adică cu raza ei. Vişnu izbucneşte în 
rîs murind (să se noteze acest detaliu terific) şi se trans- 

formă în Mistreţ Alb, în Sweta Varaha. Se manifestă 
atunci în lume ca al treilea Avatar, mîntuind-o de pri¬ 
mejdie. După el, întregul Kalpa a purtat numele de Sri 
Sweta Varaha Kalpa. Aceste similitudini nu mai lasă 
umbră de îndoială că Povestea Porcului e istoria celui de 
al treilea Avatar. Iată ce tradiţii suverane transmite ţă¬ 
ranul humuleştean. 

Episodul e susceptibil şi de interpretare pur metafi¬ 
zică. 

Să observăm măi întîi, că scroafa a prins pe Făt-Fru- 
mos într-un cerc magic, din care nu poate ieşi numai prin 
singura lui sforţare ; ruperea verigii nu o poate face decît 
cineva din afara ei, şi aceasta o face moşul, a cărui in¬ 
tervenţie este tot atît de providenţială ca şi aceea a lui 
Siva în Pur ana citată. Cercul din basmul nostru are un 
caracter net zodiacal din cauza numărului de doispre¬ 
zece al purceilor, cu scroafa la mijloc ca un soare glo- 
duros. Purcelul care nu fuge este Vişnu ; din cauza 
caracterului său ceresc, el reprezintă în zodiac casa Capri¬ 
cornului, unde se situează ceea ce se numeşte Janua Coeli, 
Poarta Cerului, în opoziţie cu Poarta Infernului. Prin 
Poarta Cerului intră influenţele cereşti, care anihilează 
socotelile şi vrăjile babei rele. In mitul nostru aceste so¬ 
coteli sînt nimicite de intervenţia „Bătrînului Vremuri- 
lor“, Moşul. 

Strict metafizic se poate spune că în lumea noastră 
nu poate exista cerc perfect din cauza timpului şi al 
Mişcării. Ceea ce numim noi cerc este în realitate un ele¬ 
ment de spirală care revine la punctul de plecare, dar 
cu un pas infinitezimal mai sus, de unde se iniţiază un 
alt element de spirală. Deci, conceptual şi faptic, cercul 
este întrerupt, şi în punctul critic al ruperii este Tronul 
zeului eternităţii, Vişnu, care, unind şi despărţind cele 
două elemente de spirală, este în lume şi în afara ei. 
Acestea sînt semnificate de episodul din basm de care 
vorbim, şi moşul care rupe cercul sau, mai bine spus, 
zădărniceşte pretenţia Infernului de a simula un cerc în 
lumea schimbărilor şi a vicisitudinilor, încercare vană 
şi iluzorie, împrăştie o nălucire şi restabileşte adevărul. 
Ieşirea lui Vişnu din aşa-zisul cerc, îi redă caracterul de 
spirală, ceea ce arată că şi Talpa Iadului constituie fără 

voia ei un element al echilibrului universal şi se supune 
Căii Cerului (Tien Tao). Or, prin restaurarea sistemului 
de spirale ierarhizate ascendent, se restabileşte legătura 
dintre cele de jos şi cele de sus, se creează o curgere care 
reintegrează Iadul, Pămîntul, Cerul în Suprem. 

Moşneagul duce acasă purcelul, baba îl spală şi cei 
doi bătrîni adoptă jivina şi o cresc ca pe copilul lor. Aici, 
regăsim tradiţia hindusă care spune că atunci cînd Agni, 
Focul Sacrificial, Avatarul Etern, se coboară în lume, este 
adoptat imediat de Twaştri , Marele Dulgher al Univer¬ 
sului, Omul cu Securea din colindele noastre, o specifi¬ 
caţie a lui Puruşa, Moşul Veacurilor: Acesta înfiază pe 
unul mai mare ca el. Figlia del tuo Figlio, numeşte Dante 
pe Maica Domnului, Mama pămîntească a Verbului etern, 
încarnat. Cînd Dumnezeu operează în lume, solicită aju¬ 
torul creaturii, „ca să ştie Allah cine îl ajută 44 (Koran, 
surata Fierului). Credem că se poate vedea acum cine 
este Moşul, „Crescătorul 44 Mistreţului Alb. Reamintim pe 
un alt Moş, pe Iosif şi el dulgher, care a adoptat pe 
pruncul Iisus. E unul din elementele prin care Evanghe¬ 
lia se leagă de Tradiţia Primordială. 

„Marele Arhitect al Universului 44 este un nume mai 
nou al „Marelui Dulgher al Universului 44 , acesta fiind 
mai pur şi mai vechi, pentru că arhitectura în lemn a 
precedat arhitectura în piatră. De aceea civilizaţiile pre¬ 
istorice nu au lăsat urme, istoricii grăbindu-se să declare 
sălbatici pe cei ce le-au dat naştere. Vom vedea în va¬ 
rianta lui Ispirescu a Poveştii Porcului pe acesta edifi- 
cînd un sanctuar din lemn. între civilizaţia lemnului şi 
aceea a pietrei s-a situat arhitectura ciclopeană a pietrei 
necioplite. 

Putem confirma toate acestea printr-o schemă geome¬ 
trică, în care două triunghiuri echilaterale sînt unite 
prin baza lor, bază care constituie un „plan de referinţă 44 , 
pentru stările superioare şi stările inferioare de fire. 

Cele două vîrfuri sînt legate printr-un ax vertical, 
unind Apexul Cerului cu centrul Infernului, pînă* unde 
coboară Vişnu, ax care este Avatarana, adică verticala 
de-a lungul căreia cobară Avatarul în lume. La capătul 
superior al Axei, in divinis , este Agni, la capătul de jos, 
in inferis, puiul de mistreţ, care a consimţit, pentru o 


216 



AGNI 



Fig. nr. 3. Situaţia avatarului 
(Varaha) 

clipă, să fie captivul Infernului. în unghiurile de la baza 
celor două triunghiuri, Moşul şi Baba, părinţii adoptivi, 
„crescătorii 44 , cum le spune admirabil Creangă, lui Agni , 
pogorît sacrificial în lumea noastră. E interesant că fi¬ 
gura obţinută astfel este o secţiune longitudinală a Pie¬ 
trei Filozofale şi a Pietrei din Vîrful Unghiului, care se 
aşază de obicei, în cheia de boltă a edificiilor sacre. Ea 
e adusă de îngeri şi aşezată, tot de ei, în locul ce i se 
cuvine. Dar din cauza tribulaţiunilor ciclice, ea zace zvîr- 
lită în şanţ şi în noroi, iar lucrătorii, lumea din jur nu 
ştiu ce să facă cu ea, pentru că nu i se cunoaşte rostul. 
Repetăm expresia Psalmistului : „Piatra din vîrful Un¬ 
ghiului zace în drum şi lucrătorii nu ştiu ce să facă cu 
ea 44 ; vorbind din perspectivă microcosmică, o coroană 
nu-şi are rostul decît pe capul omului ; altminteri e in¬ 
comprehensibilă şi inutilizabilă. în exemplul de mai sus, 
avem pe Agni încorporat într-o piatră, de unde mitul 
foarte răspîndit al Omului născut din Piatră. Aşa îl arată 
colindele pe Iisus Hristos. Chiar şi în sensul literal al 
cuvîntului, focul este fiul pietrei. Uneori Agni e exilat 
într-un animal imund, cel puţin aparent, cum îl arată 

basmul nostru pe Vişnu. Că este vorba de acelaşi mit, 
coborîrea pe pămînt al celui de al treilea Avatar, „Mis¬ 
treţul Alb 44 , e dovedit şi de un detaliu caracteristic, din- 
tr-o versiune Porcul cel Năzdrăvan, culeasă de Tudor 
Pamfile, folclorist prob şi competent. Moşul găseşte în 
drum „un purcel alb ca zăpada 4 *. Se pune întrebarea : de 
ce în diferitele versiuni ale basmului nu se spune răs¬ 
picat că porcul era în realitate un mistreţ, insinuîndu-se 
numai faptul ? Mai întîi, pentru motive de convenienţă : 
nu toate lucrurile sînt bune de spus în gura mare ; taina 
coborîrii avatarice ţine strict şi riguros de ceea ce sufiţii 
numesc „Secretele Polare 44 (Âsrar Qutbanyia), deoarece 
Avatarul se coboară de-a lungul unui ax, care este Po¬ 
lul ; apoi, mai toate miturile povestesc desăvîrşirea unei 
entelehii, reintegrarea ei, trecerea ei de la substanţă la 
esenţă, în sensul ascensional, al realizării iniţiatice, de 
la cantitate la calitate. E firesc deci ca Mistreţul să apară 
la început ca purcel, ieşit din mîlul primordial, ulterior 
căpătînd aripi. Dar varianta Pamfile îl arată Sweta 
Varaha. 

In alte versiuni, eroul e prizonierul unei piei de şarpe 
simbol al Umidului radical, ca şi scroafa. Tot de o enti¬ 
tate uranică e vorba. In variantele cu Mistreţul, Carul 
Mare se coboară pe pămînt, în variantele cu şarpele se 
coboară constelaţia Dragonului, şi ea polară. In mituri, 
zeii devin oameni pentru ca oamenii să poată deveni zei. 

Intr-o bună zi, moşneagul se întoarce de la tîrg cu 
vestea că împăratul vrea să-şi mărite fata, dar că nu o 
dă decît cui i-a face 

„de la casa aceluia pînă la curţile împărăteşti, un pod de 
aur pardosit cu pietre scumpe şi fel de fel de copaci, pe 
de o parte şi pe de alta şi în copaci să cînte tot felul de 
păsări, care nu se află pe lumea asta. Iară cine s-a bizui 
să vie s-o ceară de nevastă şi n-a izbuti să facă podul aşa 
cum ţi-am spus, pe loc îi taie capul.* 4 

Cu alte cuvinte, între fată şi eventualul peţitor, este un 
hiatus, o cărare strîmtă, un gîtlej, pe care nu le poate 
depăşi* decît un pod, în alte versiuni o scară, o poartă, 
un istm, o Vagina dentata, şi acest ultim detaliu ne dă 
cheia mitului. Nu împăratul ucide pe peţitorul nenorocos. 

ci păzitorul pragului, înarmat cu dinţii, îl sfîrtecă în 
bucăţi. Mai limpede : peţitorul se ucide pe el însuşi, 
pentru că nu a putut să se facă destul de „mic“, să se 
„despoaie de metale", pentru a se putea strecura „din¬ 
colo", gol ca un nou-născut. 

Cît despre pod, el reaminteşte printre altele de scara 
din visul lui Iacob, de-a lungul căreia se urcă şi se co¬ 
boară îngeri, în basmul nostru reprezentaţi de păsăre¬ 
lele din copaci. E unul din simbolurile angelice cele mai 
obişnuite. Ele cîntă, ceea ce în exegeză tradiţională, în¬ 
seamnă că recită incantaţiuni, mantra sau dhikr, după 
tîlcuirile tradiţiei hinduse şi ale esoterismului musulman. 
Acesta din urmă interpretează versurile incipiente din 
Surata „Rînduri", în sensul menţionat : „rîndurile" sînt 
cetele îngereşti. „Jur pe cei ce stau în rînduri şi care 
luptă (alungind pe demoni) — şi pe pasările care recită 
incantaţia divină (dhikr )Mai exact, podul e proiecţia 
orizontală plană a scării lui Iacob, pentru că sîntem încă 
în lume, şi se află şi în alte basme ale noastre ; aceasta 
trebuie epuizată, mai întîi în sensul „amploarei", pentru 
a se ajunge la directa „exaltaţie", ca să întrebuinţăm 
terminologia tehnică musulmană. 

Pe cînd moşneagul povestea babei ce hotărîse împă¬ 
ratul, purcelul din cotlonul lui se uita ţintă în ochii lor ; 
şi-odată zice : „— Tată şi mamă, eu îl fac". După ce trec 
clipele de stupoare şi de îndoială, moşul se duce la îm¬ 
părat şi-i vesteşte legămîntul „fiului" său. împăratul pri¬ 
meşte încercarea, cum se cuvine într-un basm, dar îi 
pune în vedere, că în caz de nereuşită, li se va tăia capul 
şi lui, şi fiului său. 

„Iară purcelul s-a suit binişor pe laiţă, a spart o fe¬ 
reastră de bărdăhan şi suflînd o dată din nări, s-au făcut 
ca două suluri de foc, de la bordeiul moşneagului, care 
acum nu mai era bordei şi pînă la palatul împăratului. Şi 
podul cu toate cele poruncite era acum gata. Iar bordeiul 
moşneagului se prefăcuse într-un palat mult mai străluci¬ 
tor decît al împăratului ! Şi deodată, baba şi moşneagul 
să trezesc îmbrăcaţi în porfiră împărătească." 

Trecerea de la bordei la palat e o trecere de la vir¬ 
tualitate la efectivitate. Palatul e o manifestare a laten¬ 
ţelor bordeiului. Acesta are forma unui buric, în gre¬ 
ceşte omfalos, termen care „desemnează în general tot 
ce e centru şi, mai special, osia unei roţi. [... ] Sensul de 
-«osie» are în această privinţă o importanţă specială, pen¬ 
tru că roata este pretutindeni un simbol al lumii, îm- 
plinindu-şi rotaţia în jurul unui punct fix [... ] Simbolul 
Omfalosului putea fi aşezat într-un loc care era centrul 
unei regiuni determinate, centru spiritual de altminteri, 
mai mult decît centru geografic, cu toate că amîndouă 
au putut coincide în anumite cazuri; dar dacă era aşa, 
este pentru că în acest punct era în adevăr, pentru po¬ 
porul locuind regiunea considerată, imaginea vizibilă a 
«Centrului Lumii», după cum tradiţia proprie a acestui 
popor nu era decît o adaptare a tradiţiei primordiale, 
sub forma ce convenea mai bine mentalităţii şi condi¬ 
ţiilor sale de existenţă. Se cunoaşte mai ales Omfalos-u\ 
de la Delfi ; acest templu era în adevăr centrul spiritual 
al Greciei antice ; acolo se aduna de două ori pe an co¬ 
legiul Amficţionilor.“ 6 

Purcelul are puterea de a face să treacă de la potenţă 
la act, posibilităţile principiale ale bordeiului, ceea ce 
este posibil numai unei entităţi care se află deasupra 
Devenirii şi a vicisitudinilor vieţii. Dar aceasta nu este 
cu putinţă decît acolo unde Avatarana, axul unind toate 
planurile de existenţă prin centrul lor, percutează ca trăs¬ 
netul pămîntul într-un punct predestinat să devină un 
centru spiritual, deţinînd dubla putere sacerdotală şi re¬ 
gală. Transformarea ulterioară a Palatului în Mînăstire 
de Tămîie nu mai lasă nici o îndoială asupra acestui fapt. 
In basmul nostru nu este vorba de întemeierea unui cen¬ 
tru spiritual secundar, de o adaptare a Tradiţiei Primor¬ 
diale la condiţii particulare de existenţă, cum spune 
Guenon : e vorba de Centrul Suprem însuşi, care se nu¬ 
meşte Varahi şi Var aha este numele celui de-al treilea 
Avatar al lui Vişnu, coborît sub înfăţişarea Mistreţului 
Alb. Cetitorul neobişnuit cu disciplinele tradiţionale nu 


6 Ren£ Guenon, Le Roi du Monde i Paris, Gallimard, 1958, 
p. 75—76. 

poate realiza importanţa capitală a faptului că un po¬ 
vestaş moldovean ţăran pomeneşte de aceste lucruri fun¬ 
damentale, cînd de o influenţă hindusă nu poate fi vorba. 

Ca să nu mai fie nici o îndoială, într-o versiune ci¬ 
tată de O. Bîrlea, eroul aduce în fiinţă nişte case în văz¬ 
duh, ceea ce arată caracterul supraterestru al Centrului ; 
ele se învîrtesc după soare, altfel spus, au o mişcare de 
rotaţiune în jurul unui ax polar, ca în Syria primitivă 
(Ţara Soarelui) de care pomeneşte Homer, „unde sînt re¬ 
voluţiile Soarelui". Iniţial, palatul împăratului este cen¬ 
tral faţă de bordei, adevărată anomalie, prin care puterea 
spirituală se arată subordonată puterii materiale, ceea 
ce arată necesitatea şi urgenţa restabilirii ordinii naturale 
a lucrurilor şi în gîndul împăratului, podul minunat 
urma să întărească subordonarea. Prin isprava purcelu¬ 
lui, situaţia se inversează, „luminile se deplasează", după 
terminologia kabalistică (makifim), palatul nou răsărit e 
centrul şi palatul împăratului periferic, pe pod vine fata 
la mire, nu mirele la fată. Talerul* balanţei care atîrna 
în jos în partea împăratului, se ridică acum, contrabalan¬ 
sat de celălalt taler şi limba rămîne la mijloc, în Tărie. 
Am mai pomenit că Tuia , Balanţă în sanscrită, e unul 
din cele mai vechi nume ale Centrului Suprem. 

împăratul, ţinîndu-şi cuvîntul îşi dete fata după porc. 
Mireasa este resemnată. 

„Cînd a dat cu ochii de mire a încremenit, dar mai pe 
urmă, strîngînd din umeri a zis în inima sa : 

«Dacă aşa au vrut cu mine părinţii şi Dumnezeu, 
apoi aşa să rămîie !» şi s-a apucat de gospodărie. 

Purcelul toată ziua muşluia prin casă, după obiceiul său, 
iară, noaptea la culcare, lepăda pielea de porc şi rămînea 
un fecior de împărat foarte frumos. Şi n-a trecut mult 
timp şi nevasta lui s-a deprins cu dînsul.“ 

Revenim asupra fizionomiei purcelului, ca să spunem aşa. 
El ne apare, înainte de toate ca un „Constructor de Po¬ 
duri", ca un Pontijex Maximus între cele două lumi. 
După cum se ştie, era titlul funcţiei sacerdotale celei 
mai înalte la vechii romani. O purtau cezarii. De la ei a 
trecut în creştinism : Papa este şi el „Pontifex Maximus". 

Pontif Suprem, în sensul superlativ, este Mânu, legisla¬ 
torul primordial şi peren al ciclului, făcînd legătura între 
Cer şi Pămînt; este „pod“ între ele. Capătul de jos al 
podului este ombilicul pămîntului, centrul de unde ira¬ 
diază pe faţa lui influenţele spirituale, „binecuvîntările 44 
ce vin din capătul de sus al podului. în basmul nostru, 
verticala apare ca o proiecţie orizontală. Fiinţa care în¬ 
sumează funcţiunea de Mânu (în cazul nostru, Făt-Fru- 
mos-Mistreţul), păstrează în şi dispersează din acest Cen¬ 
tru Legea Veşnică (Lex Perennis), Sanatana-Dharma. 
Acest centru e cunoscut prin diferite nume : Agarttha 
(Inviolabila), Ciang-Sambala (Sambala din Nord),* Salem 
(Pacea), Luz (Migdala), Paradesa („Ţinutul Suprem“) de 
unde Pardes şi Paradis, Tuia (Balanţa), Varahi (Ţara Mis¬ 
treţului), Munţii Rifei, Monsalvat, Muntele Qaf, Meru, 
la noi Tărîmul Celălalt, Gura de Rai, Ţara Rohmanilor 
sau a Blajinilor, Tinereţe fără Bătrîneţe şi Viaţă fără de 
Moarte, Împărăţia Verde, Insula Albă, antica Levke, as¬ 
tăzi Insula Şerpilor, Nedeia Cetate, Mînăstirea de Tămîie, 
ceea ce ne readuce la basmul nostru ; am menţionat mai 
sus faptul semnificativ că bordeiul, transformat la început 
în palat, devine la sfîrşit Mînăstire : în el se însu¬ 
mează dubla putere sacerdotală şi regală, ca într-un prin¬ 
cipiu unic. Mistreţul, stăpînul lui, e un sacerdot-rege, sau, 
în terminologie creştină, un Rege-Mag. Reactualizarea 
acestui Centru Suprem, cum se întîmplă la sfîrşitul bas¬ 
mului e un fapt pe care numai un Avatar îl putea efec¬ 
tua. Basmul nostru povesteşte evenimente cufundate în¬ 
tr-un trecut abisal, dar poate avea şi un iz profetic... 

Punctul Suprem, tocmai pentru că se situează din¬ 
colo de orice dualitate conceptibilă şi e pur calitativ, a 
avut diferite localizări şi un mers de la habitatul pur 
nordic-polar spre sud apoi spre est. E interesant că este 
un consens aproape general printre istoricii contempo¬ 
rani în privinţa ţării de origine a Arienilor ; nu mai este 
considerat centrul Asiei, ca în secolul al XlX-lea, ci o 
regiune de la nordul cursului inferior al Dunării, numit 
în antichitate Histru, pînă la Baltica, de unde au iradiat 
Celţii spre Apus, Tracii şi protoelenii spre sud, Hitiţii 
spre Asia Mică, prin Helespont şi peste Caucaz, Indo- 
Iranienii pe la nordul Mării Negre şi al Caucazului, spre 

Turkestan, Iran şi India de astăzi. Această migraţiune 
formidabilă Nord-Sud, Vest-Est, a avut fireşte popasuri, 
şi aceste etape au fost localizările Centrului Suprem. Or, 
această migraţie nu a putut să-şi schimbe direcţia Nord- 
Sud în aceea de Vest-Est decît în vechea Dacie şi in 
vecinătăţile ei, deoarece s-a scurs pe la nordul Mării 
Negre şi al Caucazului, în zona paralelei 45, care se află 
la distanţă egală între Pol şi Ecuator. Am spus că unul 
din numele cele mai importante ale Centrului Suprem 
este „Ţara Mistreţului 44 , Varahi ; reamintim observaţia 
lui Constantin Giurescu că, după tabula peutingeriană, 
Vrancea se numea, mai demult Varanha, ţara Mistreţu¬ 
lui, locul unde s-a împlinit jertfa ciobanului din Mioriţa. 

într-o variantă a lui Tudor Pamfile, pe care am men¬ 
ţionat-o, satul Babei şi al Moşneagului este, spre deose¬ 
bire de basmul lui Creangă, localizat într-o geografie 
cunoscută, „într-un sat lîngă Ieşi 44 , deci în Moldova de 
Nord, în „Ţara de Sus 44 .. împăratul e „Roman-împărat 44 
din Ardeal şi ne reaminteşte subsidiar pe Roman şi Vla- 
hata din legenda întemeierii Moldovei. Toate acestea nu 
ar putea fi o vagă aluzie că, in illo tempore şi in illo loco , 
s-a produs o simbioză, posibil pe vremea lui Traian, între 
autoritatea spirituală deţinută în Dacia estică şi puterea 
imperială romană (Roman-împărat) ? Războaiele au as¬ 
cuns deseori înţelegeri între adversari. Aşa a fost în 
timpul Cruciadelor. Toate lucrurile îşi au „dedesubturi 44 , 
istoria mai mult decît orice. Această simbioză a putut 
continua „sub pecetea tainei 44 în vremea Sfîntului Im¬ 
periu Roman de naţiune germanică, de la Carol cel Mare 
pînă la Francisc I, în 1806, sau poate pînă în 1918, data 
prăbuşirii ultimului vestigiu al Sfîntului Imperiu. 

Tot în versiunea Tudor Pamfile, purcelul „alb ca ză¬ 
pada 44 este constrîns să facă trei poduri, de aramă, de 
argint, de aur, de la satul Moşneagului, de „lîngă Ieşi 44 , 
pînă în Ardealul lui „Roman-împărat 44 . Purcelul pune 
pe moş să semene cîte un grăunte, din poştă în poştă, 
pînă în Ardeal, ceea ce se face în nouăzeci de zile ; după 
aceea suflă duh de viaţă, ca şi la Creangă ; podul trece 
de la potenţă la act ca o plantă minerală ieşită dintr-o 
sămînţă vegetală, după cum Ierusalimul Ceresc iese din 
Paradisul pămîntesc, Grădina Raiului. Grăunţele semă- 

nate reamintesc dinţii dragonului semănaţi de Cadmus 
şi de Iason. 

Este cazul să vorbim sumar şi de varianta importantă 
a lui Ispirescu, pînă la punctul la care am ajuns. Amin¬ 
tim ce am mai spus : toate versiunile unui mit se cola- 
ţionează intr-un tot. 

Un împărat are trei fete ; înainte de a pleca la răz¬ 
boi, le dă în seamă cheile palatului împărătesc cu inter¬ 
dicţia de a pătrunde într-o anumită cameră. La început 
totijd merge bine, o parte din zi fetele lucrau, în alta 
citeau şi în alta se plimbau, adică cerneau cele trei faze 
ale vieţii omeneşti, acţiune, meditaţie şi deconectare asi¬ 
milatoare. Pînă la urmă, căzură în ispită şi intrară în 
odaia interzisă. Acolo era numai o masă cu o carte des¬ 
chisă pe ea. Cea mai mare citi : pe fata cea mare a aces¬ 
tui împărat o va lua un fiu de împărat de la răsărit. 
Fata mijlocie întoarse pagina şi citi : pe fata mijlocie a 
acestui împărat o va lua un fiu de împărat de la apus. 
Fata cea mai mică întoarse foaia şi citi : pe fata cea mai 
mică a acestui împărat are s-o ia de soţie un porc. 

Exact aşa se întîmplă cu surorile mai mari. La urmă 
fata cea mică e peţită de un porc. împăratul, tatăl fetei, 
cînd auzi porcul vorbind, îşi zise că trebuie să se as¬ 
cundă ceva şi dete fata. Porcul îşi duse mireasa în mij¬ 
locul unui codru. Noaptea devenea om. 

în basmul lui Ispirescu e mai bine pus în evidenţă 
caracterul de „singularius" (sanglier), de singuratic al 
mistreţului, care trăieşte în inima codrului. 

Camera de taină din palat, interzisă profanilor, sim¬ 
bol foarte răspîndit în basme, e nodul vital al edificiu¬ 
lui, un fel de paraclis cu o sfîntă masă, pe care e aşe¬ 
zată Cartea Vieţii, Liber Vitae; trebuie să ne închipuim 
Cartea, ca punctul de joncţiune dintre Axul Lumii şi 
planul de existenţă pe care îl regentează acest palat. 
Axul este Avatarana; de-a lungul lui se coboară şi se 
urcă Avatar-ul, în speţă Porcul. împrejurul Verticalei 
polare se împleteşte, ca iedera pe arbore, soarta fetei 
celei mai mici. Destinul ei este determinat de sensul 
„Exaltaţiei“, pe cînd surorile cele mai mari îşi hotărăsc 
soarta, la stînga şi la dreapta axului vertical, în sensul 

„Amploarei 44 , pe plan orizontal la Răsărit şi la Apus, 
cum o indică foarte precis povestea. Cele trei fete pot 
indica cele trei poziţii principale al cursului diurn al 
soarelui. Dovada că fata cea mică reprezintă Axul Lumii, 
e faptul că soţul hărăzit de soartă este Porcul, adică cel 
de-al treilea Avatar. Ea se identifică cu sattwaguna şi 
atunci surorile ei închipuie pe celelalte două gune. Car¬ 
tea de pe masă este cum arh spus, Liber Vitae, Cartea 
Vieţii, in care sînt scrise destinele tuturor fiinţelor din 
toate lumile. Deschiderea cărţii face să treacă de la ger¬ 
men la împlinire soarta fetelor de Împărat. Cupa „Gra- 
alului 44 este şi „Gradale 44 , deci o carte. 

Revenim* la basmul lui Creangă. La vreo săptămînă, 
două, tînăra împărăteasă cuprinsă de dor, se duce să-şi 
vadă părinţii. Le spune ce se petrece la ea acasă. Sfa¬ 
turile ce le primeşte sînt semnificative : 

„Fata tatei ! i-a spus împăratul, să nu cumva să te 
împingă păcatul să-i faci vreun neajuns, ca să nu păţeşti 
vreo nenorocire ! Căci după cum văd eu, omul acesta sau 
ce-a fi el, are mare putere. Şi trebuie să fie ceva neînţeles 
de mintea noastră, de vreme ce a făcut lucruri peste pu¬ 
terea omenească 1“ 

Impecabil spus. 

Iară maică-sa : 

„— Draga mamei, ce fel de viaţă ai sa mai duci tu, 
dacă nu poţi ieşi în lume cu bărbatul tău ? Eu te sfătuiesc 
aşa : să potriveşti totdeauna, să fie un foc zdravăn în 
sobă şi cînd a adormi bărbatu-tău, să iei pielea de porc 
şi s-o dai în foc, ca să ardă, şi atunci te mîntueşti de 
dînsa.“ 

Oricine poate prinde deosebirea dintre sfaturi. Povaţa 
bărbătească de stăpînire de sine, cu respectul şi presim¬ 
ţirea misterelor („căci cum văd eu, omul acesta, sau ce 
va fi el, are mare putere 44 ), ceea ce, din partea lui cores¬ 
punde cu o realizare virtuală. 

Sfatul femeiesc, exclusiv lumesc, în care predomină 
preocupările sociale, am putea spune snobismul, conven- 

ţionalismul („ce fel de viaţă ai să mai duci tu dacă nu 
poţi ieşi în lume cu bărbatul tău ? u ). E un sfat tipic 
de clasă mijlocie, „burghez 44 . Iniţiatic vorbind, sfatul ta¬ 
tălui e în sensul concentrării neşovăitoare pe mister, aş- 
teptînd perfectarea lui ; al mamei e în sensul risipirii 
centrifugale în nălucirile lumii. 

„— Că bine zici mamă, iaca mie nu mi-a venit în cap 
de una ca asta. 

Şi cum s-a întors împărăteasa tînără acasă, a si pornit 
să facă un foc bun în sobă. Şi cînd dormea bărbatu-său 
mai bine, ea a luat pielea cea de porc, de unde o punea 
el şi a dat-o pe foc. Atunci perii de pe dînsa au început 
a pîrîi si pielea a sfîrîi prefăcîndu-se în cioric, apoi în 
scrum. Şi a făcut în casă o duhoare aşa de grozavă incit 
bărbatu-său pe loc s-a trezit înspăimîntat, a sărit drept 
în picioare şi s-a uitat cu jale în sobă. Şi cînd a văzut 
această mare nenorocire, a lăcrămat zicînd : * 

— Alei I femee nepricepută ! Ce-ai făcut ? De te-a în¬ 
văţat cineva, rău ţi-a priit ; iar de-ai făcut-o din capul 
tău, rău cap ai avut ! 

Atunci deodată s-a văzut încinsă peste mijloc cu un 
cerc zdravăn de fier, iar bărbatu-său i-a zis : cînd voi pune 
eu mîna mea cea dreaptă pe mijlocul tău, atunci să ples¬ 
nească cercul acesta şi numai atunci să se nască pruncul 
din tine, pentru că ai ascultat de sfaturile altora, de-ai 
nenorocit şi căzăturile icstea de bătrîni, m-ai nenorocit şi 
pe mine şi pe tine deodată. Şi dacă vei avea cîndva vreo¬ 
dată nevoie de mine, atunci să ştii că mă cheamă 
Făt-Frumos şi să mă cauţi la Mănăstirea de Tămîie. 

Cum a sfîrşit de zis acestea, deodată s-a stîrnit un vînt 
năpraznic şi venind un vîrtej înfricoşat a ridicat pe gine¬ 
rele împăratului în sus şi s-a făcut nevăzut. u 

Podul minunat s-a mistuit deodată ca şi palatul. Atunci 
fata s-a hotărît să pornească în căutarea bărbatului ei. 

Fetei de împărat i s-a întîmplat, în alt mod, ceea ce 
i s-a întîmplat Elsei cu Lohengrin, fiul lui Parsifal, Re¬ 
gele Graalului. 

Iată acum versiunea Ispirescu în care fata de împărat 
şi soţul ei stau în centrul pădurii : 

* „In pustietatea în care sta cu bărbatu-său, trecu într-o 

zi o babă cloanţă vrăjitoare. Ea, care nu mai văzuse de 
f mult oameni, o chemă lîngă dînsa şi, printre altele, o în¬ 
trebă ce-ar putea să-i spuie de cele întîmplate. De ce 
bărbatu-său e ziua porc şi noaptea om ? 

— De asta am venit, îi zise vrăjitoarea. Să-ţi deie mă- 
mulica leacuri care să taie farmecele. 44 

Şi-o face să lege noaptea piciorul cu o aţă, făgăduindu-i 
că prin asta, bărbatu-său va rămîne om. Avem de-a face 
cu magia sinistră a nodurilor, aspect infernal al puterii 
de a lega şi a dezlega. Aţa se rupe căci era putredă, din 
bolgia putiefacţiunii, dar îşi face oficiul de pîngărire şi 
de mînjire. Bărbatul sare din somn. 

„— Ce-ai făcut nenorocito ? Mai aveam trei zile de 
spurcatele ăstea de vrăji ; acum cine ştie cît voi mai avea 
să port această scîrboasă piele de porc ! Şi numai atunci 
vei da cu mîna de mine, cînd vei rupe trei opinci de fier 
şi cînd vei toci un toiag de oţel, căutîndu-mă, că eu mă 
duc. 44 

în amîndouă versiunile, o influenţă feminină virulent 
malefică face pe împărăteasă să iasă din calea dreaptă, 
provocînd o catastrofă cosmică, deoarece alungarea unui 
Avatar de pe pămînt este o nenorocire ciclică. Există 
între cele două versiuni diferenţe care sînt mai mult de- 
cît nuanţe. 

La Ispirescu intervenţia Infernului e directă ; la 
Creangă ea se împlineşte prin mijlocirea unei feminităţi 
„mijlocii“, cu caracter oarecum „burghez“, şi profan, 
aparent neutră. Spunem „aparent* 4 , fiindcă neutrul, nu e 
posibil în lumea manifestată ; el ar implica o existenţă 
separată de Principiu, ceea ce presupune o limitaţie a 
acestuia, absurditate calificată. Vrăjitoarea din basmul 
lui Ispirescu este identică cu scroafa de la începutul bas¬ 
mului lui Creangă, care ţine în cîmpul ei magnetic pe 
împărăteasa aparent neutră, în realitate adumbrită de 
„Satelitul Sumbru 44 . La sfîrşitul ambelor basme, natura 
exactă a entităţii va fi precis lămurită. E ceva care de- 

păşeşte cu mult concepţia Infernului din perspectiva obiş¬ 
nuită religioasă. 

Totuşi doctrina celor trei gune e evidentă în ambele 
poveşti, ţinîndu-se seama că în lume ele sînt solidare ; 
deosebirea este în configuraţie, una din ele predominînd 
asupra celorlalte două în lumea manifestată. 

La Creangă, scroafa e tamas, tendinţa descendentă 
spre polul substanţial al Manifestării (în realitate iden¬ 
tică cu acest pol), împărăteasa, mama fetei, femeie* de 
lume, e rajas, orizontală şi dispersivă, iar fata este, sau 
mai exact devine sattwa, prin căutarea soţului ei, Agni, 
Avatarul veşnic, Eroul solar. Cele trei personaje repre¬ 
zintă în realitate o singură tendinţă ascendentă, urcîn- 
du-se prin canalele celor trei direcţii care structurează 
cosmosul. 

La Ispirescu, eroina devine sattwa; din aceleaşi mo¬ 
tive ca la Creangă, Baba Cloanţa e tamas, de-a lungul 
întregului basm, la fel ca, la povestitorul humuleştean. 
Impărăteasa-mamă, din basmul moldovenesc e înlocuită 
cu cele două surori, una măritată la Răsărit, alta la Apus, 
adică pe un plan orizontal expansiv, care e structurat 
de rajas. Aproape nu mai e nevoie să insistăm asupra 
simbolismului crucial al celor două scheme. 

De ce sfatul de a distruge pielea imundă în care e 
prizonier eroul nostru este totuşi funest ? Mai întîi, pen¬ 
tru că e prea timpuriu ; apoi, în lumea noastră, mult 
depărtată de Principiu, acesta nu poate subzista în am¬ 
bianţă decît în veşmînt de abjecţie, în virtutea princi¬ 
piului de analogie inversă. Agni trebuie să-şi ia o epi¬ 
dermă de porc, ca să aibă un minimum de comună 
măsură cu lumea înconjurătoare. E porc, exact pentru ace¬ 
laşi motiv pentru care, în Fata babei şi fata moşneagului, 
bogăţiile uriaşe stau pitite în lada cea mai urîtă. Mai 
este un' motiv pe care Ispirescu îl spune limpede : mai 
erau trei zile, pînă la terminarea procesului de matu- 
raţie alchimică, proces prin definiţie organic, nesuferind 
graba, brutalitatea şi ruptura continuităţii. Chintesenţa, 
Piatra Fiîosofală, al cărui aspect hominal este eroul clin 
cele două basme, îşi trage seva din îmbrăcămintea imundă, 
ca sămînţa din pămîntul gunoiat şi din putrezirea că¬ 
măşii externe a grăunţi lui. Athanorul, cu elementele 

perfectării lui Magnum Opus din el, e pus să dospească, 
să matureze în bălegar de cal timp de patruzeci de zile 
şi, sub sancţiunea catastrofei, procesul nu poate fi în¬ 
trerupt, Athanorul nu poate fi deschis. Incinerarea bru¬ 
tală a pielii contravine flagrant principiului fundamen¬ 
tal alchimic care respinge categoric întrebuinţarea focu¬ 
rilor violente care calcinează germenii din Athanor ; 
căldura propice este indicată simbolic prin aceea a bălega¬ 
rului de cal, color di febbre. Tabula smaragdina enunţă 
aforismul fundamental }} separabis terra ab igne t subtile 
a spisso, suaviter , raagno cum ingenio u . „Vei separa pă- 
mîntul de foc, subtilul de grosier, cu suavitate, cu multă 
ingeniozitate. u Dacă pe unii îi poate stingheri ideea că 
Piatra Filosofală se maturează în bălegar, să se gîn- 
dească în ce mediu rodeşte şi se maturează un plod de 
om sau de animal. Pielea imundă de porc trebuia topită 
organic, prin putrefacţie, reziduurile ei lepădate cum flu¬ 
turele părăseşte vechea îmbrăcăminte, cum îşi leapădă 
şarpele pielea veche, lăsînd să apară „trupul de glorie 44 , 
căruia învelişul i-a servit de faşă şi îmbrăcăminte. Făt- 
Frumos trebuia să se desprindă de ea ca germenul plan¬ 
tei din boaba putredă a seminţei îngropate. Avem în 
acest episod al basmului, o aplicare hermetică a cuvîn- 
tului lui Hristos „noii me tangere 44 , cînd, imediat după 
înviere, Maria Magdalena (şi ea o femeie), s-a repezit 
ia picioare ca să i le îmbrăţişeze. Era prea devreme. Sau, 
spus mult mai simplu, nu rupe coaja unei bube pe cale 
de vindecare, las-o să cadă de la sine, cînd pielea s-a re¬ 
făcut pe dedesubt. 

Apoi, cum am făcut aluzie mai sus, analogia în sens 
invers necesită ca diamantul incoruptibil din vîrful un¬ 
ghiului bolţii cereşti să nu poată apărea, să nu poată fi 
eficace în lumea noastră, decît sub o aparenţă corupti¬ 
bilă, imundă şi tribulantă. 

Mai este şi enigma alternantei măştii diurne şi măştii 
nocturne, de porc şi de om. Şi aici este un aspect al sis- 
tolei şi diastolei acelei inimi a lumii cu care Avatarul se 
identifică eminamente. în el se îmbină într-un punct 
critic distributiv al lui Solve şi Coagula puterea de a 
deschide şi de a închide a Cheilor. Potestas ligandi et 
deligandi, care-1 face stăpînul lumii. Posibilitatea de a 

deschide şi de a închide nu e un atribut, ci este coex- 
tensivă fiinţei sale, crescută în trunchiul său. Şi aici 
avem iar analogia în sens invers : în plină zi, Agni e in¬ 
vizibil sub pielea lui infamantă, în întunecimea nopţii 
e vizibil. El este soarele de Miezul Nopţii, pe care nu¬ 
mai iniţiaţii îl văd în bezna nocturnă. Apoi, deşi dea¬ 
supra legii, se supune de bună voie necesităţii lumii sub¬ 
lunare, se integrează în propagarea duală a lumii for¬ 
male. Divinitatea nu se poate menţine în manifestare şi 
nu o poate modifica pozitiv, decît supunîndu-se legilor 
ei, alternînd plusul şi minusul, dezvăluirile şi eclipsele, 
ca orice mişcare ondulatorie, a cărui prototip este pro¬ 
pagarea Verbului, cu care Avatar-ul etern se identifică. 

Reacţia contra acestor iniţiative feminine şi sancţio¬ 
narea lor se produc imediat. Agni părăseşte lumea 
aceasta în care i s-au refuzat condiţiile şi posibilitatea de 
a subzista ; fata de împărat, soţia sa, se vede încercuită 
în fier împreună cu germenele pe care-1 poartă în ea. 
Fata e Anima Mundi, prinsă, înrobită în vîrsta de fier, 
încercuită în ciclul de fier, în sensul literal al cuvîntu- 
lui, căci ciclu înseamnă în greceşte cerc. Se ştie că după 
concepţia vechilor tradiţii occidentale, omenirea îşi des¬ 
făşoară devenirea în patru cicluri descendente : vîrsta 
de aur, vîrsta de argint, vîrsta de aramă şi vîrsta de 
fier ; or fata este, cum am spus, „Anima Mundi u , sinteza 
întregului ciclu ; încercuită cu un ciclu de fier, repre¬ 
zintă foarte exact momentul actual al Manvantaru-lui. 
Vîrsta de aur de mult s-a stins, nu mai există decît ca ger¬ 
men, ca potenţialitate în pîntecele matern al Timpului. 
Fiul celui de-al treilea Avatar, Mistreţul Alb, deocamdată 
potenţialitate, se va naşte la sfîrşitul ciclului ca al zece¬ 
lea Avatar, prin gestul salvator al tatălui său care va 
sfărîma cercul de fier ce cuprinde pîntecele femeii răs¬ 
cumpărate. Pînă atunci germenele de aur este robit în 
matricea întunecată a vîrstei de fier. Pînă atunci soţia 
părăsită şi pribeagă este „Văduva“ simbolică a tuturor 
iniţierilor, a cărei amintire s-a păstrat şi la masoni, care-şi 
spun „Fiii Văduvei“. Ea este Isis căutînd pe Osiris, Maria 
pe Iisus în colindele noastre, Afrodita pe Adonis, rănit 
mortal de Ares, Iştar pe Tamuz. 

Această oropsire a unei lumi blestemate e izbitor re¬ 
dată de Creangă : palatul dispare lăsînd ca reziduu ve¬ 
chea colibă, omfalosul, acum părăsit de duh ; perechea 
primordială subzistă, dar decrepită, ca simplă virtuali¬ 
tate, ca simplă schemă, adică spectru. Dacă Moşul şi Baba 
nu pier cu totul, e numai din cauză că, precedînd ciclul, 
trebuie să-i supravieţuiască, ca doi Poli imuabili, ca doi 
martori. Piere podul minunat care leagă lumea noastră 
cu cealaltă, cu cele două şiruri de copaci cu păsărelele 
îngereşti din ei. Legătura dintre cer şi pămînt este ruptă. 
Din pod nu ne-a rămas decît un reziduu bufon, drumul 
de fier cu cele două şiruri de salcîmi ai lui : 

„Şi cum vin cu drum de fier 
Toate cîntecele pier. w 

frază care la prietenul lui Creangă e mai mult decît o 
imagine poetică. Pe podul minunat păsările recitau in¬ 
cantaţii îngereşti ; în caricatura lui, „toate cîntecele pier a , 
adică pier mesajele transcendente. 

împărăteasa tînără a incinerat pielea de porc, veş¬ 
mântul lui Făt-Frumos ; ca reacţie, se vede înveşmântată 
cu un cerc de fier, cu opinci de fier şi cu toiagul pribe¬ 
giei, pe care acum trebuie să le topească prin uzură, 
ceea ce ar fi trebuit să se întîmple cu pielea de porc. 
Toată existenţa noastră şi a lumilor este călăuzită de 
legea acţiunilor şi a reacţiilor concordante. Plătim ges¬ 
turile noastre cu o dobîndă uzurară, amplificate fiind de 
cutia de rezonanţă a Universului, Stradivarius fără greş. 

Făt-Frumos dispare odată cu palatul într-un vîrtej de 
foc, .ca profetul Ilie la ţărmul Iordanului. Şi cînd vine, 
şi cînd pleacă, Duhul apare ca vortex. 

Fata porneşte în căutarea bărbatului ei. 

„a zis : Doamne ajută ! şi a pornit încotro a văzut cu 
ochii.“ 


E curios că în toate căutările din basme, eroul nu por¬ 
neşte într-o direcţie precis hotărîta dinainte. Fiinţa, lo¬ 
cul, obiectul căutat, devin un fel de pol magnetic care 

ti atrag. Oamenii aveau simţul orientării ca păsările. Ca¬ 
lităţile animalelor sînt o exteriorizare a calităţilor pe care 
omul le-a pierdut cînd a înlocuit viziunea şi instinctul 
global al lumii cu un substitut de categorisiri n-oţionale. 

Pentru fata de împărat, sîmburele de nemurire din 
străfundul inimii sale se identifica cu bărbatul pierdut. 
Pelerinajul spre propria ei Sine o ducea fără şovăială 
spre Mînăstirea de Tămîie. Disjuncţia dintre cele două 
hagialîcuri, cel exterior şi cel interior, a făcut să se ofi¬ 
lească în om calităţi incomparabile de intuiţie, devenită 
instinct. Dacă vrem să ştim cum erau oamenii din ciclu¬ 
rile de mult apuse, trebuie să ni-i închipuim ca pe fiinţe 
în care instinctele deveneau intelecţiuni, şi intelecţiunile 
instincte. 

Încă o constatare importantă : în marea majoritate a 
basmelor, bărbatul caută femeia, Făt-Frumos pe Iana 
Sînziana, care este terminusul căutării iniţiatice, pentru 
că aşa o cere natura şi simbolismul iniţierilor războinice, 
puternic colorate sentimental. Sa ham (eu sînt Ea) spun 
Şakta din India, formulă în care Supremul are înfăţi¬ 
şarea Eternului Feminin. OncVio son Ella spuneau Pedeli 
d’Amore, cărora Dante le-a fost unul din conducători. 
Aceste forme feminizate ale simbolismului sînt relativ 
mai recente în ciclu. In epocile străvechi, în doctrinele 
pur metafizice, cum este Jnana Yoga , Yoga Cunoaşterii, 
se spunea So-ham (Eu sînt El), cum şi trebuie într-o cale 
virilă, „uscată 44 , pură de orice umezeală, individualitatea 
(Jivatma) fiind pasivă şi feminină, faţă de Personalitate 
(Atma), activă şi masculină, cel puţin într-un sistem de 
corelaţii. Or, acest fel de simbolism îl găsim în cîteva 
foarte rare şi străvechi mituri provenind direct din Tra¬ 
diţia Primordială. E acela al Poveştii Porcului. „Eul a 
feminin porneşte în căutarea „SineMui masculin. E un 
semn direct al derivaţiei Hyperboreene a acestei teme, 
mesaj antic al primei Tradiţii din ciclu, după care cele¬ 
lalte sînt numai adaptări. 

Calea spre recuperarea jumătăţii masculine, care e 
principiul raţiunii suficiente al fiinţei sale, pentru re¬ 
constituirea sygiziei Ianus-Iana, e în mod firesc aceea a 
trecerii de la circumferinţă la centru. împărăteasa tre¬ 
buie să străbată, în mod necesar, cercurile planetare, din 

cat& Creangă menţionează trei, orbitele lui Mercur, Venus 
şi ale Soarelui, recte, Sf. Miercuri, Sf. Vineri, Sf. Du¬ 
minică în formă populară ; la Ispirescu, cercul Sfintei 
Luni, Sfintei Dumineci şi al Vîntului. Amîndouă itine¬ 
rarele sînt perspective convergente ale aceluiaşi centru. 

„Şi-a mers ea, a mers tot înainte prin pustiuri un an 
de zile, pînă ce. a ajuns într-un loc sălbatic şi cu totul 
necunoscut. Şi aici văzînd o căsuţă tupilată şi acoperită cu 
muşchi care mărturisea despre vechimea ei (casa e vege¬ 
tală ca şi copacii din jurul ei, n.n.), a bătut la poartă. 
.Atunci se aude din lăuntru un glas de femee bătrînă, 
zicînd : 

— Cine-i acolo ? 

— Eu sîftt, un drumeţ rătăcit. 

— De eşti om bun, aproape de chilioara mea, iară de 
eşti om rău, departe de locurile acestea, că am o căţea cu 
dinţii de oţel, şi, de i-oi da drumul, te face mii şi fărîme ! 

— Om bun, măicuţă ! 

Atunci. i se deschide poarta (i se recunosc calificările 
cerute din partea unui pribeag de calitatea ei, n,n.J şi dru- 
meaţa intră înăuntru. 

— Da* ce vînt te-a adus şi cum ai putut răzbate prin 
aceste locuri, femeie, hăi ? Că pasărea măiastră nu vine 
pe aici, necum om pămîntean." 

Repetăm ce-am spus despre simţul de orientare al anti¬ 
celor generaţii de oameni, înrudit cu acela al păsărilor. 
Performanţa echivalentă ar fi găsirea unei cabane fără 
nume în Carpaţi, fără să ştie nici măcar provincia unde 
se găseşte. 

„— Ia, păcatele mele m-au adus, măicuţă. Caut Mănăs¬ 
tirea de Tămîie şi nu ştiu în care parte a lumii se află. 

— Se vede că tot mai ai oleacă de noroc, de ai nime¬ 
rit tocmai la mine. Eu sînt Sfînta Miercuri, de-i fi auzit de 
numele meu. 

— De nume am auzit, măicuţă, dar că te afli în lumea 
asta, nici prin cap nu mi-a trecut vreodată. 

— Vezi, tot de noroc să se plîngă omul 

Sfînta cheamă toate jivinele din împărăţia ei şi le întreabă 
despre Mănăstirea de Tămîie. Nici una nu ştie, căci ea se 
găseşte. în centrul altor cercuri interioare. 

Ca un omagiu, aproape în sensul feudal al cuvîntului, 
pentru stăpînul ştiut, dar necunoscut, Sfînta dăruieşte 
pribegei o furcă de aur, care toarce singură fire de aur. 
Or, furca e un simbol axial ca şi Caduceul, cu care se 
identifică în fond, ceea ce arată că în adevăr, ajungînd 
la Sfînta Miercuri, la curţile lui Mercur a poposit pri¬ 
beagă. Firele din furca divină ţes ia* vie a universului, 
pe schema Vortexului Sferic Universal, legînd-o omogen 
şi fără discontinuitate cu caierul în care toate firele se 
găsesc ca simple posibilităţi în indistincţie ; ce se desface 
din caier, se înfăşoară pe fus ; solve , coagula. Or, distri¬ 
buirea de influenţe alternative şi complementare aparţin 
funcţiunii Caduceului, cu cei doi şerpi ai lui, încolăciţi 
deoparte şi de alta a unui ax median, de-a lungul căruia 
Cerul şi Pămîntul fac schimb negustoreşte din darurile 
ce le aparţin în propriu. Acum, împărăteasa a căpătat o 
călăuză infailibilă, pe Hermes Psihopomp. Furca îi toarce 
singură firul continuităţii pînă la Mînăstirea de Tămîie. 

Pribeagă mai primeşte pentru subzistenţă o prescură 
şi un pahar cu vin, dar care se va repeta şi în celelalte 
două cercuri următoare. Cum se vede, împărăteasa tră¬ 
ieşte dintr-o hrană miraculoasă care este Euharistie 
mereu împrospătată, inepuizabilă. Hrana euharistică 
este, de obicei, întovărăşită de invocarea unui nume 
sacru, natural şi el inepuizabil. In basmul nostru este 
probabil numele soţului ei, care se identifică cu acel al 
locuinţei lui, Varaha şi Varahi. Caracterul riguros ini- 
ţiatic al acestui episod este în afara oricărei discuţii. Cum 
ar fi putut fata subzista un an întreg cu o fărîmăde pîine 
şi cu o sorbitură de vin ? In realitate, se hrăneşte cu 
substanţa inepuizabilă a Ambroziei şi a Nectarului. 

„Şi drumeaţa pornind,, a mers iar un an de zile tot 
prin locuri sălbatece şi necunoscute, pînă ce cu mare greu 
ajunse la Sfînta Vineri." 

Nici acolo nu află unde se găseşte Mînăstirea de Tămîie. 

„Şi aici i s-a întîmplat ca şi la Sfînta Miercuri, numai 
că Sfînta Vineri i-a mai dat şi ea un corn de prescură, un 
păhăruţ de vin şi o vîrtelniţă de aur care depăna singură ; 
şi a îndreptat-o şi ea, cu multă bunătate şi blîndeţe, la 
soră-sa cea mai mare, la Sfînta Duminecă. 44 

Atragem atenţia că Vîrtelniţă de Aur e un dar riguros 
complementar cu Furca de Aur, deoarece deapănă firele 
ce le toarce aceasta. între sferele planetare se întinde 
covorul cosmic care le asigură continuitatea şi omoge¬ 
nitatea. Pe cînd prescura şi păhăruţul de vin asigură 
continuitate cerurilor planetare, darurile lor specifice 
arată diversitatea în Unitate. 

„Şi de aici drumeaţa, pornind chiar în acea zi, a mers 
iarăşi un an de zile prin nişte pustietăţi şi mai grozave 
decît cele de pînă aici. Şi fiind însărcinată pe al treilea 
an, cu mare greutate a putut să ajungă la Sfînta Dumi¬ 
necă. Şi Sfînta Duminecă a primit-o cu aceeaşi rînduială 
şi tot aşa de bine ca şi surorile sale.“ 

Drumeaţa a ajuns la sfera Soarelui. Din anumite 
perspective cosmogonice, aceasta ar fi trebuit să se 
găsească în centrul lumii, cum e în alte basme, în Fata 
babei şi fata moşneagului, de pildă. în Povestea Por¬ 
cului, Sfînta Duminecă e ultima etapă pînă la centrul 
ultim, „Mînăstirea de Tămîie“. 

Explicaţia stă în faptul că în prezentul basm nu mai 
avem de-a face cu un simbolism solar, ci cu unul polar, 
superior în calitate şi în vechime primului. Simbolismul 
polar este strict nordic hyperborean pe cînd simbolismul 
solar derivă din tradiţia Atlantă, pe axul vest-est, tradiţie 
derivată. 


„Şi făcîndu-i-se milă de această nenorocită şi zdrun¬ 
cinată fiinţă, a strigat şi Sfînta Duminecă o dată, cît a 
putut, şi îndată s-au adunat toate vietăţile : cele din ape, 
cele de pe uscat şi cele zburătoare. Şi atunci ea le-a în¬ 
trebat cu tot dinadinsul dacă ştie vreuna din ele în care 

v parte a lumii se afla Mînăstirea de Tămîie. Şi toate . au 

i răspuns ca dintr-o singură gură, că nu li s-a întîmplat 

î să audă măcar vorbindu-se vreodată despre aceasta. Atunci 
Sfinta Duminecă a oftat din adîncul inimii, s-a uitat galeş 
la nenorocita drumeaţă şi i-a zis : 

— Se vede că vreun blăstăm al lui Dumnezeu, sau 
altceva, aşa trebuie să fie, de nu ai parte de ceea ce cauţi, 
fiica mea ! Că aici este capătul unei lumi necunoscute 
încă şi de mine, şi oricît ai voi tu şi oricare altul să mai 
meargă mai înainte de aici, este cu neputinţă.* 1 

Se vede deci că Mînăstirea de Tămîie se află în centrul 
celor trei cercuri concentrice ale lui Mercur, Venus şi 
al Soarelui, adică în mijlocul acelui „terzo cielo“ dantesc şi 
paulinian, de care am mai vorbit. Orice centru iniţiatic 
e reprezentat cu trei incinte protectoare, fie circulare, 
fie rectangulare ; am mai spus că jocul nostru de ţintar 
e o reprezentare a unui asemenea centru şi copiii cure-1 
joacă nu ştiu că în realitate caută Mînăstirea de Tămîie. 
Dacă punctul central e necunoscut şi de Sfînta Duminecă, 
nu atît ca existenţă cît ca itinerar, motivul este în faptul 
că între cerc şi centrul lui este lipsă de comună măsură. 
Chiar din cea mai apropiată spiră, trebuie un salt calita¬ 
tiv ca să ajungi la „Invariabilul Mijloc u . Trecerea la 
limită este de obicei simbolizată în basm, fie printr-un 
zbor, fie printr-o săritură în prăpastie care te aşază pe 
„Tărîmul Celălalt u . In basmul nostru trecerea se înfăp¬ 
tuieşte prin zbor. In orice caz trebuie o discrepanţă între 
mijloacele de mers de pînă acum şi saltul final. 

„Şi atunci numai iaca un ciocîrlan şchiop se vede 
viind cît ce putea. Şi şovîlc, şovîlc ! se înfăţişează înaintea 
Sfintei Dumineci. Atunci ea îl întreabă şi pe acesta : 

— Tu ciocîrlane, nu cumva ştii unde se află Mănăsti¬ 
rea de Tămîie? 

— Da* cum să nu ştiu, stăpînă ? Că doar pe acolo m-a 
purtat dorul, de mi-am frînt piciorul. 44 

Răspuns admirabil, care exprimă adevărul fundamental, 
că la Mînăstirea Albă de Tămîie se ajunge numai cu 
dorul, cu alte cuvinte, printr-o aspiraţie intensă, vitală. 

existenţială spre ea. Cind aceasta există, mijloacele exte¬ 
rioare devin inutile, nu mai e nevoie de picior, fiindcă 
trecerea la limită, integraţia, suprimă spaţiul. 

„— Dacă-i aşa, apoi acum îndată ie pe această femeie, 
du-o numaidecît acolo, cum îi şti tu, şi povăţuieşte-o cum 
a fi mai bine. 

Atunci ciocîrlanul, oftînd, a răspuns cu smerenie : 

— Mă supun cu toată inima la slujba măriei-voastre, 
stăpînă, deşi este foarte cu anevoie de mers pînă acolo. 

Apoi Sfînta Duminecă a dat şi ea drumeţei un corn 
de prescură şi un păhăruţ de vin, ca să-i fie pentru hrană 
pînă la Mănăstirea de Tămîie ; şi i-a mai dat o tipsie mare 
de aur şi o cloşcă tot de aur, bătută cu pietre scumpe, cu 
puii tot de aur, ca să-i prindă bine la nevoie ; şi-apoi a 
dat-o pe sama ciocîrlanului, care îndată a şi pornit şo- 
\ îlcăind. u 

Furca şi Vîrtelniţa sînt atribute de Parce ; tînără împă¬ 
răteasă cumulează în acest mit şi pe celelalte două. Cele 
trei Parce erau numite astfel prin antifrază, de la un 
cuvînt latin care înseamnă „a cruţa 44 , parcere. Grecii le 
numeau Moire ; erau trei divinităţi care torceau destinul 
oamenilor şi al întregului univers. Cîotho ţinea furca, 
Lcichesis învîrtea fusul şi Atropos tăia firul. Mai erau 
numite prin perifrază Fiicele Nopţii (probabil pentru că 
Noaptea simbolizează indistincţia primordială din care 
se ţes Viaţa şi Moartea), Fiicele Destinului , Fiicele Bre¬ 
bului, Fiicele Aheronului (aceste ultime denumiri, sub¬ 
liniind mai mult aspectul lor substanţial). împărăteasa 
însumează toate trei aspectele : ea îşi toarce propriul ei 
destin, ceea ce îi arată autonomia, faţă de restul oame¬ 
nilor ; toarce şi destinul omenirii ca Şakti, ca soţie a 
Şefului ierarhiei iniţiatice şi a Avatarului Principiului 
divin coborît pe pămînt. Dar dacă toarce, poate înceta 
de a toarce, însumînd nu numai pe Clotho , pe Lachesis, 
dar şi pe Atropos. 

Ultimul dar al Sfintei Dumineci îi mai adaugă un 
aspect. Tipsia este o secţiune orizontală a sferei lumii, 
prin urmare un conţinut, un fixator al Cloştii cu puii de 
aur. De data asta avem de-a face cu un simbolism diferit. 

Cloşca arată momentul ciclic, secvenţa de istorie umană, 
al cărui destin îl torcea soţia Mistreţului. Se ştie că acest 
nume, Cloşca cu pui, Găinuşa, este numele popular ai 
constelaţiei Pleiadelor ; se ştie însă mai puţin că Pleia¬ 
dele, fiicele lui Atlas, au devenit, la un moment ciclic, 
anume în perioada predominării atlante, substitutul zo¬ 
diacal al Ursei Mari, constelaţie Polară, şi aici atingem 
un nod vital de o extremă importanţă, în legătură directă 
cu „Misterele Polului". 

„Intr-o anumită perioadă, numele de Saptci-Rikşa (cei 
„Şapte Rikşi", reprezentanţi ai înţelepciunii celor- şapte 
Manvantara trecute şi „Luminătorii" Manvantarului în 
care ne aflăm, n.n.), nu a mai fost aplicat Ursei Mari 
(constelaţie compusă din şapte stele, n.n.), ci Pleiadelor, 
(Cloşca cu Pui, n.n.) care cuprind şi ele şapte stele •; acest 
transfer de la o constelaţie polară la una zodiacală cores¬ 
punde unei treceri de la simbolismul solstiţial la acela 
echinocţial, implicînd o schimbare în punctul de plecare 
a ciclului anual, ca şi în ordinea de predominare a punc¬ 
telor cardinale care sînt în relaţie cu diferitele faze ale 
acestui ciclu [transferul Balanţei în Zodiac are. de ase¬ 
menea o semnificaţie similară — nota lui Guenon.] (Nu¬ 
mele vechi al Ursei Mari era Balanţa ; acum îl poartă o 
constelaţie din Zodiac, n.n.). Această schimbare este de 
la Nord în direcţia Vest, referindu-se la perioada Atlantă ; 
faptul se găseşte confirmat net de Greci, pentru care 
Pleiadele erau fiicele lui Atlas (eponimul Atlantidei, : n.n.) 
şi, ca atare, numite de asemenea Atlantide. Transferuri 
de acest fel sînt de altminteri adesea cauză de multiple 
confuzii, aceleaşi nume primind, după perioade, aplicaţii 
diferite, atît pentru regiunile terestre, cît şi pentru conste¬ 
laţiile cereşti, astfel că nu e totdeauna uşor să determini 
la ce se raportează exact, în fiecare caz ; aceasta nu e 
realmente posibil decît cu condiţia să rataşezi’ diferitele 
lor «localizări» la caracterele proprii ale formelor tradi¬ 
ţionale corespondente, cum am făcut-o cu acelea ale lui 
Sapta-Rikşa.“ 7 


7 Rene Guenon, Symboles fondamentaux de la Science Sacree * 
Paris Gallimard, 1962, p. 180—181. 

Ne dăm seama că rîndurile lui Guănon sînt prea 
concise pentru un străin de materie şi presupun cunoş¬ 
tinţe intr-uii domeniu greu accesibil; atît de vast, că ne 
este necesară o prea lungă zăbovire în el, deşi am spus 
de la început că digresiunea este norma principală a ori¬ 
cărui studiu iniţiatic. Trebuie să ne mulţumim cu cîteva 
notaţii precise, pentru a face sensibilă importanţa bas¬ 
mului de care ne ocupăm. 

Dependenţa omului şi a întregii firi faţă de Principiu 
şi interdependenţa fenomenelor în cosmos, sînt cele două 
legi fundamentale ale metafizicii tradiţionale. Îşi au ori¬ 
ginea şi explicaţia în Unitatea divină şi în omogenitatea 
Naturii. Orice modificare spirituală, religioasă, socială în 
ciclul uman. e necesar sincronică cu modificări similare 
şi analoage în Univers, concretizîndu-se în predominarea 
în anumite momente ciclice a simbolismului direcţiilor 
spaţiului, strict solidar cu simbolismul temporal, care şi 
el se modifică : momentul începutului anului, localizarea 
cerească a Solstiţiilor şi a Echinocţiilor, mai de mult 
polare, acum zodiacale, proiecţiunea acestor localizări 
cereşti pe pămînt, ceea ce pare lucrul cel mai extraordi¬ 
nar, dar de fapt nu este atunci cînd cunoaştem solida¬ 
ritatea pămîntului cu Cerul ; de aici deplasarea axului 
spiritual al lumii, a Muntelui Polar, în diferite ţinuturi 
geografice. Omul avîndu-şi raţiunea suficientă şi rădăcina 
ontologică în universal, cele mai importante simboluri 
pentru el se găsesc pe bolta cerească, sensibilis Deus, 
Cartea Sfîntă prin excelenţă, din care derivă, prin adap¬ 
tare, celelalte cărţi sacre ale omenirii. 

Revenind la simbolismul solstiţial şi echinocţial, „ceea 
ce trebuie în mod esenţial să fie observat sînt următoa¬ 
rele : axul vertical, în măsura în care leagă cei doi poli, 
este evident un ax Nord-Sud ; cînd se trece de la simbo¬ 
lismul polar la simbolismul solar, acest ax va trebui 
într-un fel oarecare să fie proiectat pe planul zodiacal, 
dar în aşa fel îneît să-şi păstreze o anumită corespon¬ 
denţă, s-ar putea spune, o echivalenţă cît mai exactă po¬ 
sibil, cu axul polar primitiv. 44 8 


8 Rene Guenon, ibidem, p. 237. 

Cea mai importantă ilustrare a acestor afirmaţii de 
natură istorico-ciclică este apariţia tradiţiei atlante, poste- 
rioară şi relativ tardivă faţă de marea Tradiţie Primor¬ 
dială, hyperboreană. Era firesc ca în perioada de predomi¬ 
nare şi manifestare exterioară a Tradiţiei Primordiale, in 
prima parte a Manvantarului, simbolismul stelar să fi fost 
localizat în Pol şi în regiunea boreală, în constelaţiile cir- 
cumpolare. Cele doua Urse se numeau Balanţa, talerele 
ei fiind configurate de ele, denumire cu atît mai semni¬ 
ficativă şi mai îndreptăţită, cu cit limba Balanţei, Polul, 
se afla atunci în constelaţia Dragonului,* iar Ursa Mare 
s-a numit, primitiv, Mistreţul. 

Cînd, din cauza decadenţei ciclice, Tradiţia Primor¬ 
dială hiperboreană şi Centrul Suprem care o păstra s-au 
ocultat, reprezentaţii lor accesibili au fost alte tradiţii, 
derivate direct din ea. Cum am spus, una din cele maî 
importante din aceste tradiţii substitutive, care au lăsat 
urme în memoria omenirii, a fost civilizaţia atlanta ; 
simbolismul ei nu a mai fost polar şi solstiţial, Nord-Sud, 
ci solar şi echinocţial, Vest-Est. Lumina nu mai venea de 
la Pol, direct de la Nord, ci refractată prin Apus, din 
centrul atlant, numit şi „Grădina Hesperidelor 44 (literal 
„Grădina Fiicelor Serei a ), „Grădina Prea Fericiţilor", 
„Cîmpiile Elizee a , învăluită de „vînturile elizee 44 , „Insula 
Pierdută din Occident 44 . Cu privire la această ultimă loca¬ 
lizare, nu credem fără interes să arătăm corespondenţele 
dintre direcţiile spaţiului cu acelea dintre rase, mai ales 
că ne vor servi şi pentru analiza basmului Hcirap-Alb. 


Corespondenţe 


Nord 

Iarnă 

copilărie 

rasa albă 

apă 

Orient 

primăvară 

tinereţe 

rasa galbenă 

aer 

Sud 

vară 

maturitate 

rasa neagră 

foc 

Occident 

toamnă 

bătrîneţe 

rasa roşie 

pămînt 


Ceea ce trebuie de reţinut, este că civilizaţia atlantă 
era a rasei roşii, cum se vede şi în ultimii ei descendenţi, 
indienii americani. 

Perioada de predominare a civilizaţiei atlante a durat 
un An Mare platonician (12960 ani), pînă la catastrofa 

pomenită de Platon în Critias şi Timeu , de asemenea în 
Geneză : potopul lui Noe e acelaşi cu cataclismul care a 
cufundat Atlantida. 

In timpul predominării atlante s-au produs transferu¬ 
rile de simboluri şi de numiri, de care pomeneşte Guenon. 
Balanţa Polară a devenit actuala Balanţă zodiacală, sim¬ 
bolismul septenar al Ursei Mari a trecut la cele şapte 
Pleiade, Atiantidele. 

Prăbuşirea civilizaţiei atlante se datoreşte în primul 
rînd, influenţei nocive şi virulente a unui sacerdoţiu 
feminin deviat, complice cu o revoltă a războinicilor faţă 
de casta sacerdotală, căreia, după spusele tradiţiei hin¬ 
duse, i-a pus capăt al şaselea Avatar, Paraşu-Rama, 
Rama-cu-Securea, identificabil într-o oarecare măsură 
cu germanicul Thor. 

Ce vedem în basmul nostru ? Tînăra împărăteasă face 
un transfer, exact invers celui de care am pomenit mai 
sus, ducînd Pleiadele, Cloşca cu Puii de Aur, de la Sfinta 
Duminecă, Regenta Atlantidei (din cauza caracterului 
solar al zilei de Duminecă) la Mînăstirea de Tămîic, pa¬ 
latul Mistreţului Alb (şi Mistreţ se numea constelaţia 
acum numită Ursa Mare). 

Nu se poate exagera importanţa acestei constatări. 
Căci reintegrarea, operaţie inversă transferului de care 
vorbeam mai sus, constînd în ducerea „Cloştii cu Puii de 
Aur“, a celor Şapte Pleiade, ân vechiul lor habitat ori¬ 
ginar, în cele şapte stele ale Ursei Mari, nu a putut să se 
întîmple decît în ultimele momente precedînd prăbuşirea 
Atlantidei ; cît aceasta a viat, operaţia nu-şi avea rostul, 
fiind intempestivă. 

Dacă ne referim la potopul lui Noe, vedem că ele¬ 
mentele valabile, simbolurile încă vii ale tradiţiei atlante 
au fost salvate providenţial de la nimicire într-o Arcă, 
într-o corabie care reprezintă Tradiţia Primordială însăşi, 
neafectată de catastrofă, deoarece plutea deasupra Apelor. 
Or, e exact ce face fata de împărat, Arca umană, cu 
germenul viitorului ciclu în pîntece, cu talismanele esen¬ 
ţiale mîntuite din catastrofă. Putem hazarda ipoteza că 
întregul episod se referă la resorbirea tradiţiei secundare 
atlante în Tradiţia Primordială, regentată de Mistreţul 
Alb. Ultimul împărat al Atlantidei este tatăl fetei. Fata 

însăşi este o Pleiadă, o Atlantidă ; căsătoria ei cu Mis¬ 
treţul Alb reprezintă joncţiunea elementelor cosmologice 
demne de a supravieţui ale tradiţiei atlante cu tradiţia 
pur metafizică hyperboreană, fenomen esenţial care pre¬ 
domină ultima parte a ciclului nostru. Podul construit 
de Mistreţ e o ultimă punte aruncată mizericordios de 
Tradiţia Primordială în tradiţia atlantă ca să poată fugi 
pe pod ce mai era valabil în ultima. Dacă, subsidiar, 
coroborăm episodul cu hierogamia lui Harap-Alb cu fata 
împăratului Roş, prezumţia devine certitudine, căci 
civilizaţia atlantă era aceea a rasei roşii. De altminteri, 
esenţial, Povestea Porcului şi Harap-Alb reprezintă două 
feţe complementare ale aceluiaşi mit : în prima, fata 
caută pe Mistreţul Alb, în a doua, Mistreţul Alb răpeşte 
pe fata împăratului Roş, chintesenţă a împărăţiei Roşii. 
S-ar spune că moş Creangă a vrut să considere centripet 
şi centrifug, în dublă mişcare inversă, acest moment ca¬ 
pital din istoria omenirii, cel mai important de douăspre¬ 
zece mii de ani încoace. 

Cum am spus, în cosmologia basmului nostru soarele 
nu ocupă locul central ; sfera Sfintei Dumineci descrie 
şi ea, ca şi celelalte sfere, o orbită în jurul unui centru 
comun, Mînăstirea de Tămîie, „domiciliu 14 , ca să vorbim 
în stil astrologie, cil Mistreţului Alb, faţă de care chiar 
Sfînta Duminecă se comportă în vasal, trimiţîndu-i daruri 
somptuoase de Rege-Mag. Menţionăm în treacăt, că 
Mînăstirea de Tămîie e identică, pînă şi prin culoare, cu 
Mînăstirea Albă Mare cu nouă altare din Insula Albă. 
care revine atît de des în colindele noastre, numai că în 
basmul nostru e ocultată într-o cavernă din Muntele 
Polar. Basmul reprezintă o versiune mai tardivă a sim¬ 
bolului. 

Reamintim că Ursa Mare-Mistreţ, se numea Tuia, 
denumirea sanscrită a. Balanţei şi a Centrului Suprem. 
Acest nume de Balanţă convine perfect unui punct distri¬ 
butiv, de unde sînt împărţite în univers mizericordia şi 
rigoarea, plusul şi minusul, constricţiunea şi expansiunea, 
într-un cuvînt Viaţa şi Moartea lumilor, fără de care 
existenţa Creaţiei ar fi neconceptibilă. 

Ciocîrlanul porneşte şovîlcăind cu fata. In general, 
şchiopătarea este considerată ca o discalificare iniţiatică. 

Aici discrepanţa dintre piciorul sting şi cel drept separă 
în mod accentuat diferenţa din perechile de comple¬ 
mentare de care am vorbit în paragraful de mai sus ; b 
extremă diferenţiere aduce dualitatea la un punct cînd 
nu mai poate subzista şi o constrîngere să se resoarbă 
în unitate. în unele iniţieri, printre care şi cea masonică, 
recipiendarul intră în sanctuar cu un picior încălţat^ cu 
celălalt descălţat. E o operaţie alchimică de care am 
vorbit riiai sus, separaţiunea contrariilor, pentru a le 
transforma în complementare, în pragul reunificării. 

Găsim un episod asemănător în Coran, în capitolul 
„Furnica 4 *. Solomon, Regele-Mag, trece în revistă armata 
păsărilor. Toate sînt prezente, afară de pupăză, cînd 
apare şi ea la sfîrşit. „Am aflat ceea ce tu nu ştii 44 , şe 
scuză ea faţă de Solomon. „Vin din Saba cu noutăţi si¬ 
gure 44 , este vorba despre mitica regică Balkis. Asemă¬ 
narea este izbitoare cu strîngerea tuturor păsărilor de 
către Sfînta Duminecă, din basmul românesc. 

Ultima parte a călătoriei se deosebeşte de celelalte 
prin agravarea greutăţilor drumului. 

„Şi cînd ciocârlanul pe jos, cînd drumeaţa pe sus; 
cînd ea pe jos, cînd el pe sus. Şi cînd biata drumeaţa 
nu mai putea nici pe sus, nici pe jos, atunci îndată cio¬ 
cârlanul o lua pe aripioarele sale si o ducea.“ 

E un drum miraculos, conceptibil, dar nu reprezenta- 
bil ; trebuie redus la schemă pentru a putea fi înţeles. 

Modurile de propagare în spaţiu a celor două enti¬ 
tăţi sînt diferite şi complementare ; în adevăr, cînd fata 
merge pe jos, ciocîrlanul merge pe sus, cînd ciocîrlanul 
merge pe jos, fata merge pe sus ; deci traiectoriile lor 
deosebite se interferează periodic, într-un punct, pentru 
a se redistribui în sens contrar, încrucişîndu-se în alt 
punct sintetic următor şi aşa mai departe. E un mers în 
opt, siglă a indentităţi, constituit dintr-o dublă miş¬ 
care ondulatorie, deoparte şi de alta a unui ax median, 
pe care Creangă îl desemnează cu toată preciziunea de 
dorit : „cînd biata drumeaţă nu mai putea nici pe jos, 
nici pe sus, atunci ciocîrlanul a lua pe aripioarele sale 
şi o ducea 44 . 

Or, acest traseu este acelaşi cu Caduceul lui Hermes, 
identic cu acela al fetei Moşneagului din Fata babei' şi 
fata moşneagului , ducînd şi el la centrul lumii noastre ; 
in aplicare microcosmică traseul e identic cu descrierea 
coloanei vertebrale, aşa cum o face Kundalini Yoga , prin 
a cărei canale circulă cei doi curenţi subtili, feminin şi 
masculin, pozitiv şi negativ, numiţi Ida şi Pingala f de-o 
parte şi de alta a unui ax median, care este şi o linie 
de referinţă sintetică, Şusumna , de la centrul bazic pînă 
la Sahasrara, lotusul cu o mie de petale din creştetul 
capului, Mînăstirea de Tămîie din Microcosmosul uman. 
Fata e Ida , ciocîrlanul Pingala, încrucişîndu-se de-a lun¬ 
gul lui Şusumna. Cit despre Caduceu, fata îl ţine în 
nună, căci este identic cu furca primită în dar de la 
Mercur. 


< 


Drumul c/dorianului 

Drumul fetei 
de Tmpârot 

Fie. b- 

sj 

Fig. nr. 4. Drumul fetei de împărat 
de la Sfînta Duminecă la casa 
soţului său 

Fîlfîitul aripioarelor, arată că, în această călătorie 
spirituală de-a lungul lui Axis, Mundi, Ştiinţa Suflului 
Pranayama e fundamentală. 

Că e un drum făcut în duh o dovedeşte imaginea ne- 
conceptibilă a unei păsărele purtînd pe spate o fiinţă 
omenească. Se poate spune mai degrabă că prin rîvna 
sa ascetică, fata a căpătat imponderabilitatea. Nu mai 
avem în' faţa noastră pe oropsita călătoare care plecase 
din coliba bătrînilor ; acum împărăteasa îşi torcea firul 
călătoriei sale ca păianjenul, din propria ei substanţă, 
din furca Sfintei Miercuri ; îl deapănă cu vîrtelniţa Sfin¬ 
tei Vineri, iar tipsia de aur, cu Cloşca cu Pui de Aur pe 
ea, e busola îndreptînd-o fără greş la termenul necesar 
al oricărei călătorii legînd cantitativul cu calitativul. 

„Şi tot aşa mergînd ei încă un an de zile, cu mar.e 
greutate şi zdruncin, au trecut peste nenumărate ţări şi; 
mări şi prin codri şi pustietăţi aşa de îngrozitoare, în care 
fojgăiau aspide veninoase, vasiliscul cel cu ochi fărmecători, 
vidre cu cîte douăzeci şi patru de capete şi altă mulţime* 
nenumărată de gîngănii şi jigănii înspăimîntătoare, care 
stăteau cu gurile căscate numai şi numai să-i înghită 
despre a căror lăcomie, viclenie şi răutate nu-i cu pu 7 
tinţă să povestească limba omenească.“ 

Am redat integral acest paragraf din proza unui 
Creangă necunoscut, un Creangă nocturn, uimitor pen¬ 
tru aceia ce-şi fac o imagine surîzătoare despre humu- 
leştean. Aici este un ciclop al Abisului, înfiorat şi în¬ 
fiorător. De unde şi acest stil de veche cronică, de le¬ 
topiseţ al fabulei. 

Căci în adevăr, abisul se cască pretutindeni sub pi¬ 
cioarele noastre, cu ştire sau fără, peste care nici un 
pod nu trece, afară de cărăruşa în muche de cuţit, sinu- 
soidul itinerarului iniţiatic. Numai firul unicităţii poate 
fi creştet multiplicităţii, coamă a Adîncurilor solicitate, 
evertuate chiar de temeritatea pelerinului ; acest fir este 
tăişul de brici de care vorbesc tradiţiile islamice, cirat-ul, 
peste ascuţişul căruia trebuie să treacă acela ce vreăi 
să ajungă în Paradis, reprezentat în lumea şi în bas¬ 
mul nostru de Mînăstirea de Tămîie. 

Aceasta este terminus-ul, Agartha, „Inviolabila* 4 , Pa¬ 
radisul devenit subteran, Celălalt Tărîm, cum i se mai 
spune în datinele noastre, în care nu se poate intra 
decît prin poarta strimtă a unei caverne, care nu e un 
loc întunecos, ci un spaţiu luminos, cum se va vedea, 
în adevăr : 

„Şi în sfîrşit după atît amar de trudă şi de primejdii, 
cu mare ce au izbutit să ajungă la gura unei peşteri. Aici 
călătoarea s-a suit iarăşi pe aripile ciocîrlanului, din care 

abia mai putea fllfîi/ şi el şi-a dat drumul cu dînsa pe 

o altă lume, unde era un rai nu altceva 1“ 

La prima vedere, fraza nu are nimic misterios. Evi¬ 
dent ciocîrlanul nu mai poate bate din aripi, sleit fiind 
de puteri de drumul terific pe care l-a făcut. Dar numai 
atîta este ? Ar fi să solicităm prea mult textul, să-i 
împrumutăm dedesubturi pe care nu le are, dacă des¬ 
coperim în el o aluzie la faza finală, prin trecerea la 
limită în realizarea iniţiatică ? O aluzie care de altmin¬ 
teri e straniu de precisă. In adevăr, ciocîrlanul epuizat 

nu mai fîlfîie din aripi, ci se lasă în zbor lin în peşteră. 

Dacă Pranayama e o ştiinţă a suflului ritmicizat, înte¬ 
meiată în principal pe alternanţa în moduri şi proporţii 
indefinite ale respiraţiei, simbolizate de fluturarea al¬ 
ternantă a aripilor, în ultimul moment al călătoriei ini- 
ţiatice, la trecerea la limită, suflul trebuie să se stingă. 
Servitorul credincios şi eficace dispare, cum dispare Ver- 
gilius de lîngă Dante, la intrarea în Paradis. în Vid, în 
peşteră, ştiinţa suflului nu mai poate duce decît dacă 
piere. Intrarea este condiţionată de extincţie. De aici, 
zborul lin al ciocîrlanului. Bătăile de aripă nu mai au 
ce căuta la Mînăstirea de Tămîie, ctitorie a Unităţii. 
Termenii de extincţie, de stingere sînt strict tehnici, 
traducerea exactă a cuvîntului sanscrit Nirvana şi a 
acelui arab Fana , făcînd parte din lexicul sufit. Amîn- 
două sînt fundamentale în Yoga Cunoaşterii, în Jnana 
Voga, pentru că sînt designaţiuni negative ale Supre¬ 
mului. 

O altă concordanţă cu umanitatea tradiţiilor este fap¬ 
tul că, departe de a fi un loc de întunecime, peştera e 
un rai de lumină, de frumuseţe şi de armonie. 

Ţinînd seama de analogia dintre Macrocosm şi Micro¬ 
cosm, există o analogie între inimă şi cavernă. 

„«Caverna Inimii» este o expresie tradiţională cu¬ 
noscută : cuvîntul gulia, în sanscrită, desemnează în ge¬ 
neral o cavernă, dar se aplică de asemenea la cavitatea 
internă a inimii, apoi inimii înseşi; această «cavernă a 
inimii» este centrul vital în care rezidă nu numai jivatma 
(sufletul individual, n.n.) dar şi Atma (Spiritul Suprem,. 
n.n), necondiţionat (în basmul nostru jivatma este re¬ 
prezentat de împărăteasă şi Atma de Mistreţul Alb, reu¬ 
niţi final în cavernă, n.n.) [ ... ] Acest cuvînt Gulia [ ... ] 
este echivalentul cuvîntului grecesc kruptos, de unde 
«criptă», sinonim cu cavernă. Aceste idei se raportează 
la centru, în măsura în care acesta este considerat ca 
punctul cel mai interior şi, prin urmare, cel mai as¬ 
cuns ; în acelaşi timp, se referă şi la secretul iniţiatic, 
fie în el însuşi, fie în măsura în care e simbolizat de 
dispoziţia locului unde se efectuează iniţierea, loc as¬ 
cuns sau «acoperit», adică inaccesibil profanilor...“ 9 

„Există un raport strîns între munte şi cavernă, cînd' 
sînt luate ca simboluri ale centrelor spirituale (şi Mî- 
năstirea de Tămîie din peşteră e Centrul spiritual prin 
excelenţă, n.n.), în felul cum sînt de asemenea conside¬ 
rate, pentru motive evidente, toate simbolurile «axiale^ 
sau «polare», dintre care muntele este unul din cele mai 
însemnate. In legătură cu aceasta amintim că trebuie să 
privim caverna ca situată sub munte sau în interiorul' 
lui, astfel ca să se găsească şi ea în ax, ceea ce întă¬ 
reşte legătura existentă între cele două simboluri, care* 
sînt oarecum complementare. De asemenea, trebuie re¬ 
marcat, pentru a le «situa» unul faţă de celălalt, că 
muntele are un caracter mai «primordial» decît caverna 
aceasta rezultă din faptul că e vizibil din exterior, că 
este, s-ar putea zice, ce-i mai vizibil din toate părţile, 
în timp ce caverna este, din contră, cum am spus, un* 


9 Rene Guenon, Symboles fondamentaux de la Science Sacree„ 
Paris, Gallimard, 1962, p. 218—219. 

loc esenţialmente ascuns şi închis. Se poate uşor deduce 
de aici; că reprezentarea centrului spiritual prin munte 
•corespunde propriu-zis cu perioada originară a umani¬ 
tăţii terestre, în care adevărul (Sat) era integral acce¬ 
sibil tuturor (de unde numele de «Satya Yuga>* (Vîrsta 
de Aur n.n.) în vîrful muntelui e atunci Saty-a-loka, (sau 
blocul Adevărului») ; dar cînd, ca urmare a mersului 
descendent al ciclului, acest Adevăr n-a mai fost la în- 
demîna decît a unei elite mai mult sau mai puţin res- 
Irînse (ceea ce corespunde cu debutul iniţierii, înţeleasă 
în sensul ei cel mai strict) şi a devenit ascuns majorităţii 
oamenilor, caverna a fost un simbol mai apropiat pen¬ 
tru Centrul spiritual şi prin urmare, pentru sanctuarele 
îniţiatice care sînt imaginile lui. Printr-o astfel de schim¬ 
bare, centrul nu a părăsit muntele, ci s-a retras numai 
din vîrf în interior ; pe de altă parte, această schimbare 
■e oarecum o «inversare» prin care «lumea cerească» (la 
care se referă înălţimea muntelui deasupra suprafeţei 
pâmîntului) a devenit în anume sens «lumea subte¬ 
rană» [ ... ]..., şi această inversiune este figurată prin 
‘schemele respective ale munte; ui şi cavernei, care ex¬ 
primă în acelaşi timp complementarismul lor. 



*Fig. nr. 5. Raportul dintre Muntele Polar, 
cavernă si Mînăstirea de Tămîie 

Cum am mai spus-o, schema Muntelui, ca şi aceea 
a Piramidei şi a Movilei, care sînt echivalentele ei, e 
un triunghi cu vîrful îndreptat în sus ; aceea a caver¬ 
nei, din contră, e un triunghi-cu vîrful îndreptat în jos, 
deci e inversă în raport cu prima. Acest triunghi inver¬ 
sat e de asemenea schema inimii şi a cupei care în sim¬ 
bolism, îi este în general asimilată, cum am arătat-o în 
ceea ce priveşte Graalul. (Şi vom vedea că Mistreţul Alb 
e arătat la sfîrşit ca stăpînul unei cupe, n.n.) [... ]... dacă 
se fac laturile triunghiului inversat egale cu jumătatea 
laturilor triunghiului echilateral, [... ]... triunghiul mic va 
împărţi suprafaţa triunghiului mare în patru părţi egale, 
din care una va fi triunghiul inversat însuşi, în timp ce 
şi celelalte trei vor fi triunghiuri echilaterale ; această 
ultimă consideraţie, precum şi anumite relaţii numerale 
ce se leagă de ea, nu au un raport direct cu prezentul 
subiect.. 10 Triunghiul cu vîrful în sus, simbol activ 
masculin întreţesut cu triunghiul inversat, pasiv femi¬ 
nin, e o reprezentare a hierogamiei, în basmul nostru, 
a unirii dintre Mistreţul Alb şi împărăteasă. 

Cele spuse de Creangă despre peşteră, că era „un rai 
nu altceva ! u coroborează cu cele susţinute de R. Guenon 
cînd prezintă caverna iniţiatică luminată în interior, în 
timp ce în exterior „domneşte întunericul 44 , lumea pro¬ 
fană fiind asimilată cu tenebrele din afară 44 . 11 

Cît despre simbolismul Labirintului, strîns legat de 
acel al Muntelui şi Cavernei, deoarece duce la ele şi în 
acelaşi timp păzeşte intrarea, el este implicat în rătăci¬ 
rile şi pribegiile tinerei împărătese. 

Acum să ne întoarcem la versiunea Ispirescu. Fata 
porneşte, aici o expresie admirabilă : „unde o va duce 
mila Domnului şi dorul bărbatului 44 . Splendidă sinteza 
a năzuinţei de joc cu harul de sus, condiţie de neînlă¬ 
turat a realizării iniţiatice, singură busolă spre negăsibil. 

îşi face trei perechi de opinci de fier şi un toiag de 
oţel. Explicaţia am dat-o în episodul echivalent din bas- 

Rene Guenon, ibidem., p. 223—226. 

11 Ibidem . 

mul lui Creangă, cînd Mistreţul îşi va încinge soţia cui 
un cerc de fier, „Anima Mundi 44 e grevată de servitu¬ 
tile Vîrstei de fier, pe care trebuie să le tocească, dar e 
îngreunată de germenul de aur, al Vîrstei de aur, pe 
care pătimirile ei îl vor actualiza în lume. 

„Se duse, se duse, peste nouă mări şi peste nouă ţări. 
trecu prin nişte păduri mari cu buşteni ca butea, se po¬ 
ticnea lovindu-se de copacii cei răsturnaţi şi de cîte ori 
cădea, de atîtea ori se scula ; ramurile copacilor o izbeau: 
peste faţă, crîngurile îi zgîriau mîinile, şi ea tot înainte 
mergea şi îndărăt nu se uita. Cînd obosită de drum şi 
de sarcină, abătută de mîhnire şi cu nădejdea în inimă 
(adică, cu singurul far posibil în bezna din afară, rz.n.), 
ajunse la o căsuţă. 44 

E de reţinut ca fata nu se uita niciodată îndărăt, pre¬ 
scripţie unanimă în toate iniţierile, pentru că itinerantul 
riscă să vadă Eriniile.. 

„Pasă-mi-te acolo şedea Sfînta Lună.' 

Bătu la poartă, se rugă să o lase înăuntru să se odih¬ 
nească niţel, mai cu seamă că i se abătuse să facă. 

Muma Sfintei Lune avu milă de dînsa şi de suferin¬ 
ţele sale; o primi dară înăuntru şi o îngriji. 44 * 

Acolo fata de împărat născu un băiat şi porni cu în¬ 
demnul Sfintei Luni spre locuinţă Sfîntului Soare, după 
ce lepădă prima pereche ruptă de opinci de fier. 

„Merse, merse prin nişte cîmpii numai de nisip ; aşa 
de greu era drumul încît făcea doi paşi înainte şi unu! 
înapoi; se .luptă, se luptă şi scăpă de astă cîmpie, apoi 
trecu prin nişte munţi înalţi, colţurosi şi scorburoşi ; sărea 
din bolovan în bolovan şi din colţ în colţ. Cînd ajungea 
pe cîte un piept de munte şes, i se părea că apucă pe 
Dumnezeu de'picior; şi "după" ce Se odihnea cîte niţel iar 
o luă la* drum şi tot înainte mergea. Glodurile-, colţurile 
de munte, care erau tot de cremenă, atît îi zgîriase pi- 
i cioarele, genunchile şi coatele, încît erau numai sînge ; 
căci trebuie să vă spun că munţii erau înalţi, încît intre 

ceau norii. Şi pe unde nu erau prăpăstii, peste care tre¬ 
buia să sară, nu putea merge altfel decît suindu-se pe 
brînci şi ajutîndu-se cu toiagul. 

In cele de pe urmă, sătulă de osteneală, ajunse la nişte 
palaturi. 

Acolo şedea Soarele. 4 * 

După cum se vede, pribegia şi tribulaţiunile drume¬ 
ţiei sînt tot atît de catartice, cit pătimirile fetei de îm¬ 
părat din basmul lui Creangă. 

„Bătu la poartă şi se rugă să o primească . 44 

Muma Soarelui făgădui să-şi întrebe fiul unde se 
află bărbatul ei. O închise în pivniţă pentru că soarele 
vine totdeauna acasă supărat. Soarele nu ştia nimic de 
locuinţa porcului fermecat şi pe drept, pentru că după 
cum am văzut, mistreţul se leagă de un simbolism po¬ 
lar, exterior şi superior simbolismului solar, echinocţial. 

Acolo fata mai lepădă o pereche de opinci. Ca şi 
muma Lunii, muma Soarelui îi dădu o găină friptă, drept 
subzistenţă, cu grijă să nu strice nici un oscior. Regă¬ 
sim aici simbolismul atlant al Găinuşei, un indiciu că 
itinerarul feţei de împărat mergea de la Vest — Atlan¬ 
tida, spre Hyperboreea, ca şi în basmul lui Creangă. 

Mama Soarelui îi spuse că altă nădejde nu e, decît 
să meargă la Vînt. Iarăşi indicaţia ştiinţei Suflului, căci 
Suflul Total, Sarva-Prana, prinde toate lumile în ţesu¬ 
tul lui şi pe* căile lui proprii necunoscute duce insensi¬ 
bil de la una la alta. Cum spune un text indian, „ceea 
ce uneşte lumile şi le este oarecum comun, deşi în mo¬ 
dalităţi diverse, este „Suflul Total“ („Sarva-Prana“). 

Fata îşi luă legătura cu oscioarele, copilul în braţe şi 
o porni spre Vînt. 

„In calea sa înlîlni nişte greutăţi şi mai mari, căci 
dete, una după alta, peste munţi de cremene din care 
ţîşneau flăcări de foc peste păduri nemaiumblate şi peste 
cîmpii de gheaţă cu nămeţi de zăpadă. (Se simte apro¬ 
pierea Podului, n.n.). P-aci, p-aci era să se prăpădească 
biata femee; însă cu stăruinţa ei şi cu ajutorul lui Dum- 

nezeu (ora et labora, spuneau alchimiştii, n.n.), birui şi 
aceste greutăţi mari şi ajunse la* o văgăună care era in- 
tr-un colţ de munte (iarăşi concomiteriţa complementară 
dintre Munte şi Cavernă, n.n .), mare de puteau să intre 
şapte cetăţi întrînsa. (adică cele şapte stele ale Pleiadelor 
şi ale Septentrionului Hcptapola cerească, vestibul al Hy- 
pcrboreei, n.n.). Acolo şedea Vintul.“ 


Cele şapte cetăţi pot fi şi cele şapte planete, unificate 
în sinteza Vîntului, în omogenitatea Suflului. 

„Gardul care o înconjura avea o portiţă. Bătu şi se 
rugă s-o primească. Mama Vîntului avu milă de dînsa 
şi o primi să se odihnească. Ca şi la Soare, fu ascunsă, 
ca să nu o simtă Vîntul.“ 

In sensul literal al basmului, e o simplă măsură de 
precauţie, fiindcă nici o fiinţă omenească nu suferă ex¬ 
cesele celor două stihii ; în sensul criptic, se arătă că 
fata de împărat primea o învăţătură de taină, nocturnă, 
pur interioară şi fără vorbe. „Mumele w îi închid ure¬ 
chile ca să audă mai bine. 

„A doua zi îi spune că bărbatul său locuia într-o pă¬ 
dure mare şi deasă, pe unde nu ajunsese toporul încă ; 
că acolo şi-a făcut un fel de casă, grămădind buşteni unul 
peste altul şi împletindu-i cu nuiele, unde trăia singur- 
singurcl (singularius=sanglicr —mistreţ, adică mare anaho¬ 
ret, n.n.).“ 

In itinerarul ei, fata trece de la Lună la Soare, însu- 
mînd în ea cuplul complementar fundamental din vechile 
cosmogonii, printr-un element median şi unificator care 
e Vîntul prin tehnica lui, care este Pranayama. Împă¬ 
răteasa stă între Sol-Luna, ca o domniţă într-un scut 
heraldic, ca Bourul în stema Moldovei. Se poate spune 
aceasta despre orice fiinţă, dar e vorba numai de o po¬ 
tenţialitate, care în cazul nostru trece de la virtualitate 
la act. Schema e şi mai strîns legată de Pranayama, 
căci în această disciplină, lela este omologată cu Luna şi 
Pingala cu Soarele, sintetizate în canalul median din co- 

50L LUNA 

Fig. nr. 6. Reprezentarea drumului inte¬ 
gral al fetei de împărat spre palatul 
soţului său 

Ioana vertebrală, Suşumna. Trecerea de la potenţă la 
act a acestei sinteze este ştiinţa ştiinţelor. 

In amîndouă basmele, în partea finală a călătoriei, 
elementul determinant este Suflul, Vîntul, indicat indi¬ 
rect în Povestea Porcului prin fîlfîitul aripilor ciocîrla- 
nului şi prin „imponderabilitatea 4 * fetei de împărat. 

Cum am văzut, fata primeşte de trei ori cîte o găină 
pentru sustenţiune, cu recomandarea expresă să nu sfarme 
nici un oscior ; găinile ţin locul prescurei şi vinului eu¬ 
haristie din basmul lui Creangă. în realitate şi altfel 
exprimat, darul e acelaşi cu al treilea talisman al Sfin¬ 
tei Dumineci, Cloşca cu Puii de Aur. 

Deci, tot de o Euharistie atlantă e vorba, căci nu se 
poate accepta ideea unei sustenţiuni miraculoase fizice 
cu trei găini, îndestulînd trei ani de zile de călătorie... 
Să nu se uite că în învăţămîntul tradiţional, orice mîn- 
care e susceptibilă în mod necesar să devină o Euharis¬ 
tie. Substanţa care serveşte de bază acestei Euharistii 
poate indica originea ritului ; în cazul nostru, găina este 
o indicaţie fără greş : ritul este de origine atlantă pen¬ 
tru că îşi are obîrşia în Pleiade, în Cloşca cu Puii de 
Aur, prototipul in divinis a substanţei întrebuinţate şi 
„îngerul 44 civilizaţiei atlante, dinspre soare-apune. Mai 
mult, putem spune că această „expediţie 44 (în felul ace¬ 
leia a Argonauţilor), a fetei atlante spre împărăţia Miş- 

treţului, adică spre Ţinutul Suprem, Pcira-Deşa, se efec¬ 
tuează în momentul cînd civilizaţia atlantă e pe cale să 
se prăbuşească, încheindu-şi ciclul, din moment ce sim¬ 
bolul ei chintesenţial, substanţa-i sustentoare, e consu¬ 
mată, mistuită de soţia Mistreţului, care e pe cale de 
a se reuni cu soţul ei, Sri Varăha, Seniorul Mistreţ şi 
Seniorul Tradiţiei Primordiale, în habitatul ei polar, de 
unde a purces odinioară. Elementele neasimilabile din 
„Găinuşă 44 , oasele ei, vor servi pentru „escaladarea 44 Po¬ 
lului, cum se va vedea cu toată limpezimea dorită. Os¬ 
cioarele găinii sînt o „schemă 44 , o reprezentare geome¬ 
trică şi rezumativă a ei. Căci o realitate organică nu se 
asimilează în altă realitate organică superioară, decît 
trecînd prin staza mediană a unei scheme, după învă¬ 
ţătura Geometriei Sacre a „Marilor Arhitecţi ai Orien¬ 
tului şi Occidentului 44 . Aici este cheia misterelor Meta¬ 
morfozei. 

Porcul fermecat stă în fundul unui codru neatins de 
secure ; la rîndul ei, locuinţa sa e tot lemnoasă; făcută 
din buşteni neciopliţi, legaţi cu nuiele. Acest fapt precis 
reaminteşte sanctuarele preistorice, zise „ciclopice 44 , fă¬ 
cute din pietre îngrămădite una peste alta, pe care o 
poruncă straşnică diyină interzicea să fie atinse cu dalta 
sau cu alt instrument de fier. In basmul nostru sanc¬ 
tuarul nu e făcut din pietre, ci din buşteni, şi ei necio¬ 
pliţi, neatinşi de metal, ceea ce ne duce la o arhitectură 
mai veche decît aceea ciclopeană a pietrei, cînd Vişwa- 
karma era Tivciştri , cînd „Marele Arhitect al Universu¬ 
lui 44 era „Marele Dulgher al Universului 44 . Acestea sînt 
suficiente pentru a ne arăta din ce adîncimi ciclice abi¬ 
sale izvorăşte mitul povestit de Ispirescu, mit probabil 
mai vechi decît acela cuprins în povestea culeasă şi ex¬ 
pusă de Creangă, deoarece în această nu este indicat 
cu precizie dacă Podul şi Palatul fermecat ridicate de 
mistreţ sînt de piatră sau din lemn. 

Cum am observat mai sus, în basmul lui Ispirescu* 
caracterul de „singuratec 44 , de „singularius 44 , numele la¬ 
tin al mistreţului, de unde vine. francezul „sanglien 44 , e 
mai mult pus în evidenţă decît la Creangă, unde Mis¬ 
treţul este un rege fastuos, stăpîn şi domn .într-un Palat- 
Mînăstire, cu o armată de curteni şi de servitori, ca un 

«Carol Quintul în mînăstirea Yuste. Aici, cum vom vedea, 
un alt aspect al Tainei Polare este pus în evidenţă. De 
altminteri toate perspectivele se înmănunchează la sfîr- 
sit într-o viziune globală. 

Dăm finalul basmului lui Ispirescu, pentru a nu mai 
avea a reveni. 


„După ce-i clete şi aici o găină de mîncă şi îi zise 
să păstreze oscioarele, muma Vîntului o povăţui să se ia 
după drumul Robilor, care se vede noaptea pe cer şi să 
meargă,.să meargă pînă ce va ajunge.‘‘ 

încă o indicaţie preţioasă care lipseşte în Creangă, 
sau e implicită : „Calea Robilor 41 , recte „Calea Laptelui* 4 , 
nu e numai Gangele ceresc, dîra de lapte ţîşnită din 
sinul Ilerei, cînd Herakles nou-născut, l-a supt pe furiş 
si cu lăcomie, legînd astfel Cerul cu pămîntul ; e pro¬ 
totipul ceresc al tuturor pelerinajelor pămînteşti. In 
Evul Mediu era numită Calea Sfîntului Iacob (Le chemin 
ele Saint Jacques), pentru că după ea se luau pelerinii, în- 
dreptîndu-se spre marele sanctuar al vremii, Santiago de 
Cornpostela, din Spania. Compostela înseamnă „Campus 
SteJlae 44 , cîmpul stelelor, adică atît localitatea, cit şi dru¬ 
mul care ducea la ea erau o proiecţie terestră a unui pro¬ 
totip ceresc. Cititorul îşi poate da seama de natura vechii 
geografii mitice. Ca model de transfer de mituri, găsim 
legenda alăptării lui Herakles de către Hera transpusă 
în hagiografia creştină, care ne arată pe Sfîntul Bernard 
de Clairvaux alăptat de Sfînta Fecioară. 

Explicaţia numelui „Calea Robilor 44 , prin faptul că 
servea de „direcţie 44 noaptea robilor care fugeau de la 
tătari, e justă în limitele ei, dar aceste limite sînt foarte 
strimte. în realitate era paradigma exteriorizată a unui 
pelerinaj interior care ducea pe robul păcatului, al sim¬ 
ţurilor şi ăl acestei lumi, condiţionate după o pribegie 
spăimîntătoare, admirabil descrisă de amîndouă basmele, 
la Liberare prin metamorfoză, la propriul lui „Sine 44 
(Atma), finalitatea necesară a tot ce este viu. Prototipul 
ceresc al tuturor hagialîcurilor. 

„După ce mulţumi cu lacrimi de bucurie pentru buna 
găzduire şi pentru vestea cea bună, porni la drum. 44 

Subsidiar, subliniem că fata a intrat printr-o văgăuna 
în domnia Vîntului, adică printr-un istm, printr-o poartă 
strimtă. 


„Biata femeie, nopţile le făcea zi. Nu i se mai alegea 
nici de mîncare, nici de odihnă. Atîta dor şi foc avea 
să-si găsească bărbatul pe care ursita i-1 dedese. 

Merse, merse pînă i se sparse şi opincile acestea. Le 
lepădă şi începu să meargă cu picioarele goale. 44 

Biblia şi Coranul abundă în porunca de a se scoate în¬ 
călţămintea, în apropierea unui loc sfînt. Forţele pozi¬ 
tive telurice intră, fără împiedicarea unui corp mort, în 
om, intermediar între cele de sus şi cele de jos. Pre¬ 
scripţia este rituală 12 . 

, „Nu căuta la gloduri, nu băga seama la ghimpii ce-i 

intrau în picioare, nici la loviturile ce suferea cînd se 
împiedica de vreo piatră. 

In cele de pe urmă ajunse la o poiană verde şi fru¬ 
moasă pe marginea unei păduri. Acolo se mai înveseli în 
\ sufletul ei, cînd văzu floricelele şi iarba cea moale. Stătu 
F şi se odihni niţel. Apoi văzînd păsărelele cîte două-două 
s pe rămurelele copăceilor, se încinse focul într-însa de 
dorul bărbatului său, începu a plînge cu amar şi, cu co¬ 
pilul în braţe şi cu legătura cu oscioarele pe umăr, porni 
iarăşi. 

Intră în pădure. Nu se uita nici la iarba cea verde şi 
frumoasă ce-i mîngîia picioarele, nu voia să asculte nici 
la păsărelele ce ciripeau de te asurzeau, nu căuta nici la 
floricelele ce se ascundeau prin desişurile crîngurilor, ci 
mergea dibuind prin pădure. 44 


12 Ieşirea, 3, 5. „Dumnezeu a zis lui Moise : -«nu te apropia 
de locul acesta ; scoate-ţi încălţămintele din picioare, căci locul 
pe care îl calci este un loc sfînt»-. 44 

Avem în aceste rînduri indicaţia foarte preţioasă că, 
dacă pelerinajul trebuie să evite spaimele răului, apoi 
la fel trebuie să facă şi cu ispitele frumuseţii, cel puţin 
cit ţine calea, pentru că drumul lui este median, între 
Rău şi Bine, adică în dualitate. Sînt mai ales primej¬ 
dioase frumuseţiile periferice ale Paradisului care împie¬ 
dică viziunea centrului. Numai acesta odată atins, dă 
dreptul de a te bucura de rest. 

„Ea băgă de seamă ca aceasta trebuie să fie pădurea 
în care locuia bărbatul său, după semnele ce-i spusese 
muma Vîntului. 

Trei zile şi trei nopţi orbăcăi prin pădure şi nu putu 
afla nimic. Atît de mult era ruptă de osteneală, încît căzu 
şi rămase acolo o zi şi o noapte fără să mişte, fără să 
bea şi să mănînce ceva." 

Trei zile şi trei nopţi trebuie să aştepte iniţiatul 
la poarta sanctuarului, pînă la sleirea a tot ce mai ră- 
mîne pămîntesc în el. Trei zile şi trei nopţi a aşteptat 
Samson pînă i-a crescut din nou părul ras de Dalila, re- 
cuperîndu-şi puterile. Şi o noapte s-a bătut Iacov cu 
îngerul, pînă îl constrînse să-l binecuvînteze şi să-i dea 
numele de Israel. 

„In cele de mai de pe urmă, îşi puse toate puterile, 
se sculă şi aşa, şovăind, cercă să umble sprijinindu-se în 
toiagul său, dară îi fu cu neputinţă căci şi acesta se to¬ 
cise, încît nu mai era de nici o trebuinţă." 

Altfel spus, tot ce era fier în ea, toate opacităţile ce 
le simbolizează acest metal, se epuizaseră în viteaza 
femeie. De altminteri nu putea intra cu fier într-un 
sanctuar unde totul era din substanţă lemnoasă. Din 
punct de vedere macrocosmic, faptul indică sleirea to¬ 
tală a Vîrstei Sumbre, căreia i se mai zice şi Vîrsta de 
fier. Deci amîndouă basmele au un caracter profetic, 
pentru că mai sîntem încă în Vîrsta de fier. 

„Insă de mila copilului, care nu mai găsea lapte la 
pieptul ei, de dorul bărbatului pe care îl căuta cu cre- 

dinţa în Dumnezeu, porni aşa cum putu. Nu mai făcu 
zece paşi şi zări către un desiş un fel de casă precum ii 
spusese muma Vîntului. Porni într-acolo şi abia, abia 
ajunse.“ 

Am citat pe larg vicisitudinile, asprimile implaca¬ 
bile ale hagialîcului în cele două basme, pentru că, în- 
tr-un stil magnific, de o uimitoare preciziune tehnică, 
descriu în realitate un peisaj interior, cu pustiurile, 
prăpăstiile şi colţurile lui, răvăşit de patimi şi de simu- 
nuri psihice. Ele sînt Vămile Văzduhului create din pro¬ 
pria substanţă a omului căzut, dar tîrîndu-se spre ori¬ 
zonturile pierdute, în căutarea propriului său Sine, care 
în acelaşi timp este Centrul, şi al lui, şi al lumii. 

Casa la care ajunsese nu avea nici ferestre, nici uşă. 
Nu e lucrul cel mai puţin de mirare că găsim în tradi¬ 
ţia chineză o ‘ indicaţie similară : Taoistul trebuie să 
ajungă în cele din urmă, la „templul fără uşă“, unde se 
împărtăşeşte o învăţătură fără vorbe. Dar această clă¬ 
dire oarbă, locuinţă a Mistreţului, nu avea acoperiş. E 
permis să ne-o închipuim ca pe un turn pătrat sau cir¬ 
cular, formînd un cilindru. Iar o coincidenţă cu tradiţia 
chineză, unde „locul w universului este un cilindru sim¬ 
bolic, în interiorul cărui ax se rotesc stările de fire, trase 
în sus de „atracţiunea u Cerului (Tian), deplasîndu-se as¬ 
censional în pas de elice. De asemenea turnul Mistre¬ 
ţului aminteşte de templul fără acoperiş din vechea Sar- 
misegetuză dacică. 

Din punct de vedere macrocosmic edificiul e un turn ; 
din perspectivă microcosmică tste coloana vertebrală. De 
aceea nu se putea intra lateral în turn ; nu are comună 
măsură cu planul de existenţă al lumii noastre. 

„Ce să facă ? Voia să intre. 

Se gîndi, se răzgîndi ; se cercă să se suie — în zad; r. 
Sta, sta s-o doboare cu totul întristarea : cum se poate sa 
se lase ca să se înece tocmai la mal. Cînd îşi aduse 
aminte de oscioarele de găină ce le purtase atîta cale 
şi-şi zise : nu se poate să-mi fi zis de florile mărului să 
păstrez aceste oscioare, ci că îmi va fi de mare folos la 
nevoie. 

Atunci scoase oscioarele din legătura ce o avea, se so¬ 
coti niţel, mai cugetă şi, luînd două din aceste oscioare, 
le puse vîrf în vîrf şi văzu că se lipiră ca printr-o mi- 
n-une. Mai puse unul, apoi unul şi văzu că se lipiră şi 
acelea. 

Făcu deci, din oscioare doi drugi cît casa de înalţi. 
Ii rezemă de casă la o depărtare de o palmă domnească 
unul de altul. Dupt aceea, puse iarăşi căpătîi la căpătîi 
celelalte oscioare şi făcu nişte druguleţi mici, fiecare pu- 
indu-i de-a* curmezişul pe drugii cei mari, închipui trep¬ 
tele unei scări ; cum punea aceste trepte se lipeau şi ele. 
Şi astfel unul cîte unul, puse pînă sus. Cum punea o 
treaptă, se urca pe ea. Apoi alta, apoi alta, pînă unde ii 
ajunse. Cînd tocmai sus în vîrful scării, nu-i mai ajungea 
să mai facă o treaptă. 

Ce să facă ? Fără astă treaptă nu se putea. Pasămi-te, 
ea pierduse un oscior. Să stea acolo, era peste poate. Să 
nu intre înăuntru îi era ciudă. Se apucă şi-şi tăie degetul 
cel mic şi cum îl puse acolo se lipi. Luă copilul în braţe, 
se urcă din nou şi intră în casă." 

Încă o dată, casa nu are decît o deschidere spre cer 
şi nu poate intra în ea decît fiinţa care a reuşit să facă 
să precumpănească în ea elementele ei cereşti. 

Simbolismul Scării e unul din cele mai răspîndite în 
lume şi în toate tradiţiile, din cauza evidentului său ca¬ 
racter ascensional. Urcarea unei scări înseamnă o auto- 
depăşire, părăsirea unei stări pentru a ajunge la alta şi 
de acolo la vîrful scării, deasupra tuturor stărilor de 
fire. 

Scara e un ax vertical, unind toate stările de fire 
între ele. Aceste stări sînt lumi, simbolizate de treptele 
orizontale ce unesc cei doi stîlpi laterali. E o specificare 
a simbolismului crucii. Chematul care urcă pe scară între 
cele două coloane ia calea mediană sintetică. Regăsim, 
sub alt aspect, simbolismul Caduceului, al curentelor sub¬ 
tile, lela şi Pingala , unite în Suşumna. Lipită de turnul 
fără uşi şi ferestre, scara coroborează caracterul acestuia 
de Axis Mundi, străbătînd toate stările de fire prin cen¬ 
trul lor. 

Ascensiunea fetei de împărat este calitativă, adică se 
face în duh, în timpul ei servitudinea gravitaţiei dis¬ 
pare. Altfel cum ar putea nişte oscioare de găină să sus¬ 
ţină ditai omul, cu un copil în braţe ? în realitate, scara 
e o schemă făcută din linii de forţă, mai subţiri decît 
firul de păianjen, dar indestructibile pentru că sînt din¬ 
colo de formal, linii de forţă ale acestuia. Numai can¬ 
titatea este destructibilă. Am subliniat la locul cuvenit 
că ciocîrlanul zburînd cu fata de împărat pe spate se 
referă tot la imponderabilitate. Tot aşa, numai reduse 
la scheme, două entităţi sau două planuri de fire pot 
comunica una cu alta. Prin canalele schemelor se pro¬ 
duce osmoza care împlineşte efectiv Metamorfoza. Puse 
direct şi cantitativ alături unul de altul, două planuri 
se ruinează reciproc. De aici catastrofa idealizării lumii 
noastre şi a materializării lumii transcendente. 

In fapt, fata scoate scara din propria ei substanţă, 
din Forma ei, luînd cuvîntul în sensul său aristotelian, 
adică din fiinţa ei calitativă, şi iarăşi ne întoarcem la 
schemă, care este „reactivată** pe măsura ascensiunii. 
Aşa cred că se poate interpreta detaliul că, pe măsură 
ce făcea o treaptă, fata se urca pe ea. Dacă privim os¬ 
cioarele în traista lor, înainte de „configurarea** lor în 
scară, adică din perspectiva substanţei, putem să le con¬ 
siderăm, aşa cum stau învălmăşite în legătura Domni¬ 
ţei, ca o imagine a Materiei Prime indistincte, care nu 
este nimic decît potenţialitate, Rădăcina A-Tot-Posibili- 
tăţii, placenta tuturor Metamorfozelor. 

în locul ultimei trepte ce lipseşte, fata îşi taie dege¬ 
tul cel mic. Nu aveam dreptate cînd spuneam că fata 
scoate scara din propria ei substanţă ? Omul are zece 
degete, prin urmare, fata plăteşte zeciuiala pe care o 
poruncesc toate religiile. Faptul arată caracterul inexo¬ 
rabil sacrificial al ascensiunii spirituale. 

Din punct de vedere istoric-ciclic, scara făcută din 
oscioarele „găinii**, este constituită dintr-o substanţă 
atlantă, pe motivele simbolice studiate mai sus. Spriji¬ 
nită de turn, domiciliu al Mistreţului, de polul hyperbo- 
rean al lumii, este vădit caracterul ei intermediar, de 
simplă verigă, spre ceva mai înalt. Am putea spune că 
după prăbuşirea Atlantidei, sfărîmăturile ei au mai putut 


260 



fi folosite pentru facerea unei scări. Orice rebut este 
utilizabil.* Şi ce face fata, care a asimilat în ea găinile, 
adică Pleiadele, Cloşca cu puii de aur, decît să reinte¬ 
greze chintesenţa tradiţiei atlante în tulpina mamă, Ma¬ 
rea Tradiţie Primordială, hyperboreană, în turnul Mis¬ 
treţului, de unde se desfăcuse cu un An Mare mai 
înainte ? Mistuind găina în propria substanţă, ipso facto 
hrăneşte cu ea pruncul divin, fiul Mistreţului. Toate 
acestea sînt valabile şi pentru versiunea Creangă, mu- 
tcitis mutanclis.' Pruncul divin, prin mamă e substanţial 
atlant, prin tată esenţial hyperborean. 

Domniţa intră în turn prin vîrful lui, singura des¬ 
chizătură, ceea ce indică o realizare intelectuală, pur 
uranică, aproape total lipsită de suporturi secundare; 
nu ne aflăm pe pragul unui „templu fără porţi ? tt 

Odată intrată în casă pe deasupra, ea 

„Aici se miră de buna rînduială ce găsi. Se apucă şi 
ca şi mai deretică oleacă. Apoi, mai răsuflă puţin, puse 
copilul într-o albie ce găsi şi o aşeză în pat. 

Cînd veni bărbatu-său, se sperie de ceea ce văzu. Parcă 
nu-i venea să crează ochilor săi, tot uitîndu-se la scara 
de oscioare şi la degetul din vîrfuL scării. Frica lui era 
să nu fie iară niscaiva farmece. [...] 

Atunci făcîndu-se un porumbel, ca să nu se lipească 
farmecele de el, zbură pe deasupra, fără să se atingă de 
scară şi intră înăuntru în zbor. (Aceasta arată caracterul 
impur de reziduu, de cordon ombilical al scării, n.n.). 
Acolo văzu o femeie îngrijind de un copil mic.“ [...] 

„... se făcu numaidecît om. u 

Această coborîre sub formă de porumbel reaminteşte 
de coborîrea porumbelului Sfîntului Duh la Iordan, cînd 
s-a botezat Iisus şi pe acela ce zboară deasupra Cupei 
Graalului, peste Masa Rotundă. E o teofanie paracletică. 
Pasărea' Sfîntului Duh zboară şi se coboară asupra 
femeii răscumpărate, ca o coroană, ca un nimb. Asemăna¬ 
rea este evidentă. Şi Cupa Graalului şi femeia sînt sim¬ 
boluri ale pasivităţii universale, sînt conţinătoare com¬ 
plementare cu porumbelul. 

„Apoi începu şi el a spune: 

— Eu, zise el, sînt fiu de împărat. La un război ce 
avu tată-meu cu nişte zmei, vecini ai lui, care erau foarte 
răi şi-i tot călcau moşia, am omorît pe cel mai mic. 

Pasă-mi-te, ursita te făgăduise lui. Atunci mă-sa care 
era o vrăjitoare de închega şi apele cu farmecele ei, mă 
blestemă să port pielea acelui scîrbos dobitoc, cu gînd 
să nu ajung să mi te iau eu. 

Dumnezeu i-a stat împotrivă şi eu te-am luat. Baba 
care ţi-a dat aţa să mi-o legi de picior era ea. Şi de unde 
mai aveam trei zile să scap de blestem, am fost silit să 
port încă trei ani stîrvul porcului. 

Acum pentru că tu ai suferit pentru mine şi eu pen¬ 
tru tine, să dăm, laudă Domnului şi să ne întoarcem la 
părinţii noştri. [... ] 

Apoi se îmbrăţişară de bucurie şi se făgăduiră ca amîn- 
doi să uite de necazurile trecute. 44 

Se întoarseră în lume şi uniră într-o singură împă¬ 
răţie pe cele ale părinţilor lor. 

Fata solicitată în sensuri contrarii de Mistreţ şi de 
Vrăjitoare, mama zmeilor, este Soma, băutura Sacră, 
licoarea Graalului, disputată de Asura şi Deva, în Vede. 
Zmeii sînt identici cu Asura, din cauza caracterului lor 
titanic, iar caracterul divin şi luminos al Mistreţului 
nu mai este de demonstrat. Revolta zmeilor, a Războini¬ 
cilor contra autorităţii spirituale, în complicitate cu un 
sacerdoţiu feminin subversiv, simbolizat de vrăjitoarele 
din cele două basme a fost una din cauzele prăbuşirii 
Atlantidei, după cum am mai spus, dacă cititorul îşi mai 
reaminteşte. Această revoltă nu a fost monopolul Atlan¬ 
tidei şi, în prelungiri sinistre, e detectabilă, în cele mai 
virulente moduri, în contemporaneitate. Mitul e mai 
depărtat decît Luceafărul, dar activ printre noi. 

Fata de împărat, ca şi Anima Mundi pe care o repre¬ 
zintă, ocupă un loc median între tendinţele contrare pe 
Axul vertical, ale lui Tamas si ale lui Sattwa. Dispozi¬ 
ţia conformă crucii celor trei gune e vădită, feminitatea 
rajasică fiind solicitată alternativ şi concomitent la 
început de tamas şi de sattwa, apoi, exclusiv de aceste 
din urmă, în partea finală a mitului, victoria este a 

Spiritului asupra Materiei. Bineînţeles, această dramă 
individualizată este în realitate o Imago Mundi, a pro¬ 
cesului producerii şi resorbirii lumilor. Analogia dintre 
Microcosm şi Macrocosm joacă fără greş. 

Ne reîntoarcem la basmul lui Creangă ; lăsasem pe 
fata de împărat şi pe ciocîrlan, ajunşi într-o cavernă la 
Mănăstirea de Tămîie, pe tărîmul celălalt. Am văzut că, 
departe de a fi un loc întunecos, peştera era un alt 
spaţiu, plin de strălucire şi de frumuseţe, „un rai nu 
altceva 44 ; şi cităm cîteva din nenumăratele nume ale 
acestui loc, Agartha, Sambala, Insula Albă. ( Leuke in 
greceşte, Sweta Dwipa în sanscrită), în datinele noastre : 
Celălalt Tărîm, împărăţia lui Verde-împărat, Ţara Roh- 
manilor sau a Blajinilor, Mînăstirea de Tămîie. 

„— Iaca, Mănăstirea de Tămîie ! zise ciocîrlanul. 
Acolo se află Făt-Frumos, pe care-1 cauţi de atita amar de 
vreme. Nu cumva ţi-i cunoscut ceva pe aici ? 

Atunci ea, deşi îi fugeau ochii de atîtea străluciri, se 
uită mai cu băgare de seamă şi îndată cunoaşte podul 
cel minunat din ceea lume şi palatul în care trăise ea cu 
Făt-Frumos atît de puţin şi îndată i se umplură ochii de 
lacrimi de bucurie. 

— Mai stai şi nu te bucura aşa de degrabă, că încă 
eşti nemernică pe aceste locuri şi tot n-ai scăpat de 
primejdii, zise ciocîrlanul. 

Ii arătă apoi o fîntînă unde trebuia să se ducă trei 
zile de-a rîndul ; îi spuse cu cine are să se întîlnească şi 
cc să vorbească ; o povăţuieşte ce să facă, rînd pe rînd cu 
furca , cu vîrtelniţa, cu tipsia şi cu cloşca cu puii de aur 
dăruite ci de cele trei surori, Sfînta Miercuri, Sfînta Vi¬ 
neri şi Sfînta Duminecă/ 4 

Fata se aşază lîngă fîntînă, care e Puţul adevărului, 
după simbolismul îndeobşte cunoscut (şi în acest ultim 
episod e vorba de o luptă pentru triumful Adevărului) 
şi scoate furca de aur. Cităm : 

„Stăpîna acestei slujnice era viespea care înălbise pe 
dracul, îngrijitoarea de la palatul lui Făt-Frumos, o vrăji¬ 
toare straşnică, care închega apa şi care ştia toate dră- 

căriile de pe lume. Dar numai un lucru nu ştia hîrca ; 
gîndul omului. Talpa Iadului, cum aude de această minu¬ 
năţie, trimite slujnica degrabă, să-i cheme femeia cea 
străină la palat. u 

Fata a ajuns la Centrul Lumii, în luptă cu vrăjitoa¬ 
rea, pentru cîştigarea lui Făt-Frumos, motorul imobil al 
universului. Ca daruri de acreditare, poartă minunate 
talismane, trimise ca omagii cosmice de către sferele pla¬ 
netare pe care le-a străbătut către centrul lor suprem şi 
necesar, Polul. Sînt, foarte exact, echivalentele darurilor 
aduse de cei trei Magi şi depuse la picioarele copilului 
divin Iisus, şi el centrul lumilor. Intre fata misionară şi 
Centru s-a interpus Talpa Iadului. Dar, se va întreba, ce 
caută ea în Rai ? Dar ce caută Şarpele în Paradis ? Pen¬ 
tru că este rădăcina lui. Să se observe că Talpa Iadului 
e exact echivalentul românesc al lui Mula-Prcikriti, Zeiţa 
Rădăcină, aspect infernal • al lui Prakriti, călare pe un 
măgar. Natural, hîrca vrea să-şi aproprie prin uzurpare 
darurile al căror destinatar legitim este stăpînul Mînăs- 
tirii de Tămîie. Deşi infernală, nu poate trăi decît în 
măsura în care fură harurile Paradisului. Primul dar e 
furca demiurgică, torcînd singură ; îşi are perfecţiunea 
în ea însăşi, înzestrată fiind cu o mişcare omogenă şi 
izotopă, atingînd nemişcarea prin trecere la limită ; e o 
reprezentare artizanală a Uroborosului. Toarce fire de 
aur „de mii de ori mai subţiri decît părul din cap w , fire 
exclusiv inteligibile, ţesătură fără hiatus a întregului 
cosmos, altfel spus, a Vortexului Sferic Universal. 

întrebată ce vrea pe ea, împărăteasa cere să* stea o 
noapte în odaia unde doarme împăratul. Baba consimte ; 
ştia că atunci cînd se întoarce de la vînătoare, împăratul 
are obicei a bea în toată seara o cupă cu lapte dulce. O 
bea în lumina lină a înserării, în ceasul Luceafărului, al 
ciobanului moldovan din „Mioriţa“ sacrificat ritual de 
cei doi fraţi ai lui, în momentul cel mai sfînt al zilei, 
cînd după tradiţiile orientale, Regele Lumii celebrează 
subteran „Misterele cosmice a 13 , în ce ? în cupa euha- 
ristică, în basmul nostru plină cu lapte, prototipul tuturor 


13 Rene Guenon, Le Roi du Monde, Paris, Gallimard, 1933, 
p. 8—9, citind pe Saint-Yyes d’Alveydre 

băuturilor sacre, umplută direct din Calea Laptelui, din 
sinul Herei şi al Fecioarei, hrana de predilecţie a Yoghi- 
lor, prilejuind o exaltare pur intelectuală, fără picătura 
de venin ameţitor a celorlalte băuturi orgiastice. Iar 
repetarea gestului, la acelaşi moment al zilei, îl trans¬ 
formă în rit continuu. Prin cupa euharistică, element 
esenţial al ritului, Făt-Frumos ni se dezvăluie ceea ce 
este în realitate : Rege al Graalului. De altminteri, lucrul 
e implicit : în calitate de Avatar , de Mistreţ Alb şi* de 
Pol, el este şi Regele Graalului, funcţiile fiind nedisocia- 
bile. Vorbeam mai sus de legenda care îl arată pe Sfîntul 
Bernard sugînd laptele Sfintei Fecioare, ca Herakles pe 
acel al Herei. Or unii spun că Sfîntul Bernard a servit 
de model Cavalerului Alb, lui Galaad, Rege al Graalului 
în ciclul Mesei Rotunde 14 . 

Eroul basmului nostru domneşte într-un castel-mî- 
năstire, ca Potala, Escurialul, sau ca mînăstirile din 
Bucovina, cu biserica la mijloc şi lîngă zid foişor dom¬ 
nesc, exact în punctele geometrice simbolice care se 
cuvin Autorităţii Sacerdotale şi Puterii Regale. E sem¬ 
nificativ că edificiul apare la început, în lumea din afară, 
ca Palat, iar la sfîrşit, în peşteră, ca mînăstire ; e un 
mers din exterior spre interior, puterea regală adăpostind 
autoritatea sacerdotală. Mistreţul Alb uneşte în persoana 
lui dubla Putere : Sacerdotală şi Regală, în Principiul 
ei unic, aşa cum e păstrat în Centrul lumii, oricum va 
fi înţeles acesta, în sens simbolic şi literal sau amîndouă 
la un loc. Ca şef al acestui centru şi identificat cu el, 
Făt-Frumos e stăpînul Contemplaţiei şi al Acţiunii. E 
semnificativă în acest sens menţiunea din basm că, 
înainte de a bea cupa cu lapte, seara, gest euharistie 
deci sacerdotal, merge ziua la vînătoare, gest cavaleresc. 
Apare în dubla lui funcţiune, spirituală şi războinică. 

Doamna Mirrha Lot-Borodine, într-un studiu magis¬ 
tral publicat în volumul colectiv Lumieres du Graal , 
arată asemănările izbitoare dintre riturile Graalului, aşa 
cum sînt descrise în legendele ciclului breton al Mesei 
Rotunde, şi anumite momente, deosebit de solemne ale 


14 Rene Guenon, Saint Bernard, Marseille, Publications 
Notre Dame, p. 318. 

liturghiei bizantine a Sfîntului Ioan Gură-de-Aur; 
concluzia autoarei este că Bizanţul trebuie să fi avut un 
rol în geneza, sau mai exact, am spune noi, în readapta¬ 
rea creştină a legendei Graalului. 

La rîndul nostru, ni se pare cel puţin curioasă aso- 
nanţa dintre numele grecesc gala al laptelui, băutura 
originară a Graalului, după cum ne-o arată basmul 
nostru, şi numele lui Galaad, Regele Graalului în ciclul 
breton. Regele Galaad, cel pur, ne este totdeauna arătat 
îmbrăcat într-o armură albă ca laptele : cavaler al Gra¬ 
alului, cavaler al Galaxiei, pe care o poartă ca pe un 
mare cordon; model mitic al sfîntului Bernard de 
Clairvaux, cel hrănit cu laptele Fecioarei. 

Este cunoscut fenomenul lingvistic datorită căruia un 
cuvînt pierde sau capătă litera r ca o îmblînzire sau o 
întărire a eficacităţii lui. Trac, în sens de „dragon 44 , 
devine clac, zeul fenician Dagon e un zeu peşte ; a fost 
Dragon, Balaur, în altă ipostază. Etruria devine Tuscia 
sau Toscana. De ce Gal nu ar deveni Grai şi invers, după 
convenienţă ? 

In drumul catartic către Mînăstirea de Tămîie, dnfm 
care este şi o sinteză finală în Centrul spiritual al Lumii,, 
fata de împărat străbate în mod necesar orbitele concen¬ 
trice ale sferelor planetare, am putea spune că le colec¬ 
tează chintesenţa, darurile, în trecere; talismanele lor 
caracteristice şi definitorii, nu ca destinatară, ci ca man¬ 
datară. Exprimîndu-ne altfel, fata depune muzica Sfe¬ 
relor la picioarele Tăcerii Ultime. Abisul, Talpa IaduluL 
caută să le intercepteze, pentru că din ele îşi trăge 
existenţa şi subzistenţa, din fărămiturile care cad pe jos 
din imprudenţa purtătorilor de har ; „nu zvîrliţi mărgă¬ 
ritarele înaintea porcilor 44 ... Pe de altă parte despuierea 
momentană de daruri a fetei corespunde exact cu cee& 
ce se numeşte iniţiatic „despuierea metalelor 44 i în 
momentul iniţierii, chit că vor fi date înapoi recipienda-: 
rului, după împlinirea ritului. Şi fata va recupera talis^- 
manele respective. 

Talpa Iadului pune în lapte somnoroasă; va veni o' 
vreme cînd şi substanţa euharistică, susţinătoarea lumii, 
va fi intoxicată. Făt-Frumos cade într-un somn de 
moarte, ceea ce indică amorţirea aproape totală a Cen- 

irului Lumii* în ultima fază a ciclului, dacă nu în el 
însuşi, cel puţin în iradiaţia sa. 


„Atunci Talpa Iadului a chemat pe necunoscuta dru- 
meaţă în odaia împăratului după cum avusese tocmeală 
şi a lăsat-o acolo, zicîndu-i încetişor : 

— Şezi aici pînă despre ziuă, că am să vin atunci 
eu să te iau. 

Hi rea nu doar că şoptea şi umbla cătinel ca să n-o 
vadă împăratul, ci avea grijă să n-o audă, din odaia de 
alături, un credincios al împăratului, care în toate zilele 
umbla cu dînsul la vînat. 

Şi cum s-a îndepărtat băboiul de acolo, nenorocita 
drumeaţă a îngenuncheat lîngă patul soţului ei şi a început 
a plînge cu amar şi a zice : 

— Făt-Frumos ! Făt-Frumos! întinde mîna ta cea 
dreaptă peste mijlocul meu, ca să plesnească cercul ist 
afurisit şi să se nască pruncul tău !“ 

Să plesnească ciclul de fier ca* să se nască germenul 
de aur. 


„Şi sărmana s-a chinuit aşa pînă despre ziuă, dar în 
zadar, căci împăratul parcă era dus pe cea lume ! u 

Nu se poate indica mai bine tăcerea şi starea de amorţire 
în care se află acum Centrul Suprem, retragere strate¬ 
gică, temporară de altminteri, pentru a interveni cu atît 
mai energic cînd va veni ceasul. 

„Despre ziuă tălpoiul a venit posomorită, a scos pe 
necunoscuta de acolo şi i-a spus cu ciudă să iasă din 
ogradă şi să meargă unde ştie. Şi nenorocita ieşind cu 
nepus în masă şi necăjită ca vai de ea, s-a dus iarăşi la 
fîntînă şi a scos acum vîrtelniţa. Şi viind iarăşi slujnica 
la apă şi văzînd şi această mare minune, fuge la stăpînă-sa 
şi-i spune că femeia cea de ieri, are acum o vîrtelniţă de 
aur care deapănă singură şi care-i mult mai minunată 
decît furca ce i-a dat. Atunci pohoanţa de babă o cheamă 
iarăşi la dînsă prin slujnică, pune mina pe vîrtelniţă, tot 

cu aceiaşi meşteşug şi a doua zi dis-de-dimineaţă, o scoate 
iarăşi din odaia împăratului şi din ogradă. 44 

Somnoroasa băgată în cupă de Talpa Iadului, amin¬ 
teşte un alt episod similar din ciclul Graalului. Ferme¬ 
cătorul Merlin e pus şi el într-o stare de adormire, de 
amorţeală de o forţă feminină, dacă nu inversată, dar 
cel puţin puternic „naturalistă 44 , personificată de zîna 
Viviana, care îi furase ştiinţa magică ; se zice în roman 
că va rămîne în această stare pînă la sfîrşitul ciclului. 
Nu este exclusă posibilitatea unei torpori acceptate vo¬ 
luntar de către profet, pentru ca să îngăduie proliferarea 
celor mai sumbre aspecte ale lui Kali-Yuga, grăbind 
astfel sfîrşitul ciclului prin sleire, deci redresarea finală. 
Se atinge astfel punctul acela desemnat de tradiţia hin¬ 
dusă ca Sandhyia, care desparte o clipă două cicluri 
consecutive ; alchimiştii îl numeau niger nigrius nigri , 
punct în care rezidă Talpa Iadului. 

împăratul are un credincios, un alter ego , o prelun¬ 
gire a lui, care este pentru el ceea ce era Vanuman pen¬ 
tru Rama. 

„Făcîndu-i-se milă de nenorocita străină şi-a pus în 
gînd să descopere vicleşugul babei. Şi cum s-a sculat împă¬ 
ratul şi s-a pornit la vînătoare, credinciosul i-a spus cu 
de-amănuntul ce se petrecuse în odaia lui în cele două 
nopţi din urmă. Şi împăratul, cum a auzit acestea, pe loc 
a tresărit, de parcă i-a dat inima dintr-însul. Apoi a 
plecat ochii în jos şi a început a lăcrăma. Şi pe cînd din 
ochii lui Făt-Frumos se scurgeau şiroaie de lacrimi, la 
fîntîna ştiută, urgisita şi zbuciumata lui soţie scosese acum 
pe tipsie şi cloşca cu pui de aur, cea mai de pe urmă a ei 
nădejde. 44 

Este o solidaritate, o comuniune, între lacrimile soţu¬ 
lui, ale soţiei şi apa din fîntîna sacră, toate specificaţii 
ale licorii din cupă. Este un semn de fuziune a lor. Şi 
în alte basme, Făt-Frumos umple cu lacrimi ultimul 
butoi, împreună cu sora sa, din cele şapte pe care dînsa 
trebuie să le împlinească pentru ispăşire. 

Se cunoaşte simbolismul dizolvant al lacrimilor ; ele 
topesc ultimele noduri, ultimele opacităţi care mai stă¬ 
teau între ştăpînul Mînăstirii de Tămîie şi Anima Mundi. 

Lacrimile lui Făt-Frumos, în calitatea lui de Avatar, 
sînt identice cu rouă căzînd din Arborele Vieţii, care, 
după doctrina cabalistică, va învia morţii la ziua de apoi. 
Ero.ul nostru, prin calitatea, centralitatea şi funcţiunea 
sa se. identifică cu Axul Lumii, simbolizat de Arborele 
Vieţii. 

Această particularitate e cu atît mai interesantă, cu 
cît basmul nostru are un caracter net profetic. Incin- 
gerea împărătesei cu un cerc de fier, sfărîmarea acestui 
cerc de către Avatar, rupere condiţionînd naşterea 
„Copilului 44 care reprezintă noul ciclu primordial, înlă¬ 
tură orice îndoială. Se ştie că unul din simbolurile cele 
mai obişnuite ale stării primordiale e starea de copilărie, 
Bcilya. 

Fiul lacrimilor împărătesei şi ale împăratului este în 
adevăr Fât-Frumos din Lacrimă. 

„Şi cum sta ea în preajma fîntînii, numai ce iaca pe 
slujnica ştiută iarăşi o aduce Dumnezeu la fîntînă. Şi cînd 
mai vede şi această mare minunăţie (Cloşca cu puii de 
aur, n.n.), nici mai aşteaptă să ieie apă, ci fuge la stăpî- 
•nă-sa. u 


îi spune ce a* văzut şi, ca celelalte dăţi, se învoiesc ca 
fata să petreacă a treia oară noaptea în odaia împără¬ 
tească. Aceste trei zile şi trei nopţi sînt cele trei zile şi 
ti ei nopţi petrecute de eroina versiunii lui Ispirescu în 
faţa locuinţei bărbatului ei în pădure. 

„Dar împăratul cînd a venit în astă-sară de la vînat 
şi cînd i s-a adus laptele, a zis în gîndul său : „Acest lapte 
nu se va mai be“, şi cum a zis, l-a şi aruncat pe furiş, 
undeva şi pe loc s-a făcut că doarme dus. 

După ce hîrca s-a încredinţat că împăratul doarme, 
' bizuindu-se ea şi acum în puterea băuturii sale, a adus 
iarăşi pe străină în odaia lui, tot cu aceeaşi rînduială ca 
•şi în nopţile trecute ; şi lăsînd-o acolo, s-a depărtat. Atunci 
zbuciumata drumeaţă căzînd iarăşi în genunchi lingă patul 

soţului ei, se îneca în lacrimi spuind iarăşi cuvintele 
acestea : 

— Făt-Frumos ! Făt-Frumos! Fie-ţi milă de două 
suflete nevinovate, care se chinuiesc de patru ani, cu 
osînda cea mai cumplită ! Şi întinde mîna ta cea dreaptă 
peste mijlocul meu, să plesnească cercul şi să se nasiă 
pruncul tău, că nu mai pot duce această nesuferită sar¬ 
cină/ 4 

Se poate concepe plînset mai patetic al Sufletului 
Lumii, robit de întunericul Vîrstei de fier, cu germe¬ 
nul Vîrstei de aur, înăbuşit şi ferecat în el ? 

„Şi cînd a sfîrşit de zis acestea, Făt-Frumos a întins 
mîna ca prin somn şi cînd s-a atins de mijlocul ei, dang * 
a plesnit cercul şi ea îndată a născut pruncul,^ fără a 
simţi cîtuşi de puţin durerile facerii. După aceasta îm¬ 
părăteasa povesteşte soţului său cîte a pătimit ea de cînd 
s-a făcut el nevăzut/ 4 

Amintim că după tradiţia unanimă, Avatarul se 
naşte la Miezul Nopţii, în clipa cînd răsare soarele ne¬ 
văzut, de care pomeneşte* Apuleius în Măgarul de Aur . 
Hristos s-a născut la Miezul Nopţii în staulul de la 
Bethleem şi în acest moment nocturn, zice-se, va coborî 
pe pămînt, în timpul cetirii psalmilor de utrenie, ca să 
judece viii şi morţii. 

Făt-Frumos, încingînd şi descingînd cu un cerc de 
fier pe soţia lui, se arată stăpîn perfect al puterii Cheilor, 
al lui Potestas ligandi et deligandi, ceea ce este firesc 
avînd în vedere „staţiunea" şi funcţiunea lui de „învîr- 
titor al Lumilor", de Ciakravarti, inerentă situaţiei lui 
strict polare. 


„Atunci împăratul chiar în puterea nopţii se scoală, 
rădică toată curtea în picioare şi porunceşte să-i aducă 
pe hîrca de babă înaintea sa, împreună cu toate odoarele 
luate prin vicleşug de la împărăteasa lui. 44 

Recuperarea propriilor atribute şi obiecte sfinte de 
către Mistreţul Alb cere anumite precizări : stăpînul cupei 
le-a avut de totdeauna de plin drept, pentru că erau 
inerente „centralităţii* sale. în mod normal ele sînt 
descentralizate, împărţite Regenţilor planetari, pentru 
buna ocîrmuire şi chivernisire a lumii. Revin la el în 
marile momente de criză ciclică : solve-coagula . Distri¬ 
buirea lor în sferele planetare constituie o „sacralizare* 
a lumii, permiţînd acesteia din urmă să se „exalte*, să 
ardă ca o jertfă spre divin. E o dublă mişcare sacrificială, 
prin care cele de sus şi cele de jos îşi împrumută atri¬ 
butele. Pămîntul se exaltă, Cerul se coboară, întîlnin- 
du-se în locuri neasemănat de sfinte, ca Mînăstirea de 
Tămîie, de pildă. Aceste schimburi, aceste primeniri 
constituie circuitul sanguin al universului. Cînd acest 
sînge se face vîscos, cînd vinele sînt ligaturate, lumea se 
sclerozează, pulverizîndu-se în colb atomic. Acest schimb 
de bune oficii între Cer şi Pămînt este exaltat de litur¬ 
ghia creştină în clipa cea mai sfîntă a slujbei, epicleza : 
„Ale Tale dintru ale Tale, Ţie aducem de toate şi pentru 
toate*. De asemenea, de textul evanghelic, în cîntarea 
îngerilor la naşterea lui Hristos : „Gloria in excelsis Deo 
et Pax in Terra hominibus bonae voluntatis* (Slavă 
întru cele de sus, lui Dumnezeu, iar pe pămînt Pace şi 
între oameni bună învoire). Sînt perfect aplicabile şi în 
basmul nostru, la naşterea altui copil divin. 

Aceste daruri sacre zac în clipele întunecate ale ci¬ 
clului, neînţelese şi zvîrlite în glod, în basm furate de 
Talpa Iadului, ca Piatra din Vîrful Unghiului, cu care 
zidarii nu ştiu ce să facă. Trebuie nu mai puţin decit 
tribulaţiile lui Anima Muncii , care le adună, „strîngînd 
ceea ce era risipit*, după o veche formulă iniţiatică, 
înmînîndu-le stăpînului lor legitim ; fără acest gest, Evul 
de Aur nu poate să se instaureze din nou şi Mînăstirea 
de Tămîie să se coboare din nou în lume. 

Tot aşa şi microcosmic, pînă nu oferim îngerului 
nostru arhitect mişcările fundamentale ale fiinţei noastre, 
Furca, Vîrtelniţa şi Cloşca cu pui de aur, scoase din 
haosul nostru firesc, despotmolite din mîl, dezghiocate, 
spălate şi uscate, el nu poate opera prin ele palingenezia 
noastră. 

Mai este ceva : furca primită în dar de la Mercur nu 
e altceva, cum am mai spus, decît Caduceul, simbol axial 
prin excelenţă. Or, acesta, odată restituit lui Făt-Frumos, 
face riguros oficiul lăncii Graalului, în strict comple- 
mentarism cu cupa, adică schematic simbol al organiza¬ 
ţiei secrete din care făcea parte Van Helmont, preluat 
de Dimitrie Cantemir. Or, furca şi Caduceul sînt sim¬ 
boluri primordiale ; nu ele sînt un substitut al Lăncii, ci 
Lancea este un substitut al lor. Ea a apărut ca simbol, 
cînd s-au ivit războaiele în lume, eveniment ciclic relativ 
recent. 

In sensul universal şi suprem, Caduceul şi Cupa sînt 
Infinitul şi Posibilitatea lui, Perfecţiunea Activă învă¬ 
luită de Perfecţiunea Pasivă, Paraşabda, Sunetul Primor¬ 
dial, învăluit în scoica lui. Cupa şi Furca reprezintă pro¬ 
pagarea, depănarea acestui sunet într-un conţinător, pe 
care şi-l creează singur, în măsura propriei propagări 
care este Universul, cum îşi elaborează viermele de 
mătase propria lui gogoaşă, reprezentată în furcă de 
caierul cu fire de aur. Orice extensiuni sînt îngăduite 
unui simbol autentic. 

E de remarcat un complementarism şi un schimb de 
atribute foarte important, în genul Yin-Yang-ului. ex- 
trem-oriental : bărbatul e stăpînul cupei, simbol femi¬ 
nin ; femeia e stăpîna Furcii-Caduceu, simbol masculin. 
Acest schimb de atribute face din pereche un Androgin, 
Ianus-Iana. 

„Apoi (împăratul) mai porunceşte să-i aducă o iapă 
sireapă şi un sac plin de nuci şi să lege sacul cu nucile 
şi pe hîrcă de coada iepei şi să-i deie drumul. Şi aşa s-a 
făcut. Şi cînd a început iapa a fugi, unde pica nuca, pica 
şi din Talpa Iadului bucăţica ; şi cînd a picat sacul i-a 
picat şi hîrcei capul." 

Acest bizar sfîrşit al Vrăjmaşului nu-1 găsim numai 
în basmele povestite de Creangă ; îl găsim la multe din 
basmele româneşti. Baba reprezintă rădăcina tenebroasă 
a lumii, popular numită Talpa Iadului care în foamea ei 
fără fund, mistuie lumile, le mestecă în pietrele de moară 
ale gurii sale, le reduce în atomii lor componenţi, adică 

în Materie Primă ; cînd nu mai are ce sfîşia, îşi întoarce 
virulenţa contra ei înseşi, din materia continuă devine 
materie discontinuă, cantitate pură, indistincţie atomi¬ 
zată, dedesubtul oricărei manifestări, Haos pur, dacă ne 
putem exprima aşa, baza potenţială şi nemanifestată, a 
întregii manifestări. Căci acest sfîrşit al entităţilor nega¬ 
tive din basmele noastre, entităţi devenite inutilizabile 
în economia cosmică, e o anticipare a ceea ce va fi la 
sfîrşit, e o viziune profetică a disocierilor atomice. Căci 
pentru fiecare nucă (atom) căzută, disociată din sac, cade 
exact atomul echivalent din babă, care astfel se fărâmi¬ 
ţează în cantitate discontinuă. Ploaie de corpuscule. Şi 
Talpa Iadului a cuprins acum în întunecimile ei toată 
omenirea, care, separată de polul ei esenţial s-a cufundat 
în tenebrele polului ei substanţial, Talpa Iadului, Rădă¬ 
cina sumbră a Universului. „Şi unde a picat sacul a picat 
şi hîrcei capul“, aşa cum se scoate cămaşa unui buboi, 
care altminteri, s-ar reface mereu. Galopul iepei sirepe 
reaminteşte vînătorile sălbatice nocturne din legende, 
„die wilde Jagd“ care au înspăimîntat întregul Ev Mediu, 
a căror rost profund este o misiune de salubritate, de 
pulverizare a deşeurilor, a agregatelor amorfe, reziduuri 
ale epocilor dispărute, „vechile regate ale Edomului tt cum 
le spune Kabala. 

„Hîrca aceasta de babă era scroafa cu purcei din bul- 
hacul peste care v-am spus că dăduse moşneagul, crescă¬ 
torul lui Făt-Frumos. Ea, prin drăcăriile ei, prefăcuse 
atunci pe stăpînă-su Făt-Frumos. în purcelul ogîrjit, răp¬ 
ciugos şi răpănos, cu chip să-l poată face mai pe urmă, 
ca să ieie vreo fată de-a ei, din cele unsprezece ce avea 
şi care fugise după dînsa din bulhac. Iacă dar, pentru ce 
Făt-Frumos a pedepsit-o aşa de grozav. 44 

Am spus de la început, că în tot basmul e activă. o 
forţă feminină virulentă, deviată şi nocivă în proporţii 
diverse. Cel mai sinistru aspect al ei este baba ; numele 
ei, Talpa Iadului, este suficient de elocvent, rădăcina 
tenebroasă a lumii, Mula Devi, Tamas în totalitatea ei, 
tendinţa descendentă din Prakriti. Influenţa ei pulveri¬ 
zează sau cel puţin maleficiază toate stările de existenţă. 

Numai tendinţa ascendentă, Sattwa o poate neutraliza. 
Cînd aceasta lipseşte, tendinţa orizontală, Rajas, se degra¬ 
dează în Tamas, prin forţa inerţiei şi a legii gravitaţiei. 
E tocmai ce spuneam mai sus despre imposibilitatea neu¬ 
tralităţii, adică iluzia că omul se poate ţine la fel de 
departe de cer şi de pămînt. Orice este lipsit de aspiraţia 
spre Transcendent e înghiţit în mod necesar de Infern, 
de Abis. 

Ca ilustrare a celor spuse, avem pe împărăteasa 
mamă, exterioară, reprezentînd bine linia mediană, bur¬ 
gheză am zice, convinsă că lucrează pentru binele fetei 
sale ; în realitate, se plimbă pe faţa Abisului, în gura 
căscată a Hăului ; frivolitatea ei provoacă toată tragedia. 

Fata, după catastrofa iniţială, converteşte Rajas -ul 
matern în Sattwa şi se identifică cu aspectele cele mai 
înalte ale feminităţii ; la urmă este chiar Sofia, paredrul 
Sfîntului Duh. Basmul e o comparaţie a celor trei gune, 
care se resorb final în armonia indistinctă a Supremului. 
Talpa Iadului nu poate fi distrusă, pentru că dispariţia 
ei ar atrage şi pe aceea a Universului. Poate un arbore 
subzista fără rădăcini ? Ea e redată stării ei naturale 
de pulbere atomică, de cantitate discontinuă. Cînd este 
la locul ei, baba reprezintă un element pozitiv, pentru că 
se cufundă cu Principiul de sesizabilitate ; ea face posi¬ 
bilă incarnaţiunea principiilor spirituale în lumea mani¬ 
festată. Este Sarea-bază alchimică. 

Cum domeniul pur metafizic îi este cu totul străin, 
deşi trăieşte dintr-însul, ca tot ce există, este în firea ei, 
am putea spune în dreptul ei, să perceapă numai ce o 
concernă în coborîrea lui Vişnu, adică un principiu vita- 
lizator al borborus -ului pe care ea îl reprezintă. 11 cap¬ 
tează pentru proliferarea mîlului ei, ceea ce basmul ex¬ 
primă cînd spune că voia să dea de nevastă pe una din 
fetele ei lui Făt-Frumos solar. Şi tot în firea lucrurilor 
era ca Vişnu să se lase aparent păcălit, pentru că numai 
uşa se putea coborî pînă în fundul Abisului, grefîndu-se 
pe rădăcina lumii, pentru a o transmuta în întregime, 
îmbracă haina abjecţiei, ca să transfigureze abjecţia ; 
aruncă, plasa lui de pescar divin pînă în fundul apelor, 
pentru ca să tragă totul în sus. Ce a făcut în basmul 
nostru al treilea Avatar, o va face mai tîrziu şi al nouălea 

Avatar, Iisus Hristos, sfărîmînd porţile Iadului şi dezro¬ 
bind pe cei din el. 

Am spus de ce anumite detalii simbolice din Povestea 
Porcului şi Porcul cel fermecat sînt de origine şi de 
natură net atlantă : Cloşca cu puii de aur din prima. 
Găinile din a doua sînt principalul simbol atlant, Cloşca 
cu Pui cerească, Pleiadele, fiicele lui Atlas, eponimul 
Atlantidei. Reprezentanta sensibilă a constelaţiei în lumea 
de jos se reuneşte cu soţul şi stăpînul ei Mistreţul Alb, 
patron şi regent al Tradiţiei hyperboreene. Aceasta co¬ 
respunde desăvîrşit tradiţiilor care afirmă joncţiunea 
anumitor elemente salvate din tradiţia atlantă cu Marea 
Tradiţie Primordială. Prima venea din Occident, din 
Oceanul Atlantic, în direcţia unui ax orizontal, pe cînd 
Tradiţia hyperboreană se cobora de-a lungul unui ax 
Nord-Sud. In basmul Harap-Alb, aceeaşi joncţiune e 
tema principală, joncţiune simbolizată de o hierogamie. 
In Harap-Alb , ca să nu mai fie nici o îndoială, se spune 
că mireasa este fata Împăratului Roş. 

Sfîrşitul basmului este un „ospăţ de nemurire^ ir> , 
îmbinat cu o hierogamie. 

„Acum aduceţi-vă aminte oameni buni că Făt-Frumos 
nu făcuse nuntă cînd s-a însurat. Şi numai- cît a gîndit 
Făt-Frumos şi îndată au fost de faţă părinţii împărătesei 
lui şi crescătorii lui, baba* şi moşneagul, îmbrăcaţi iarăşi 
în porfiră împărătească, pe care i-a pus în capul mesei. 
Şi s-a adunat lume de pe lume la această mare şi bogată 
nuntă şi a ţinut trei zile şi trei nopţi şi mai ţine şi astăzi, 
dacă nu cumva s-a sfîrşit. 44 

Finalul indică bine o Cină de Taină, perfectîndu-se 
deasupra timpului. 

Copilul reprezintă Vîrsta de aur al noului Manvantara, 
ceea ce arată că basmul se referă la adîncimile abisale 
ale trecutului, dar şi la viitor, avînd un caracter profe¬ 
tic ; deoarece Vîrsta de aur nu s-a întors încă pe pămînt. 

15 Georges Dumezil, Le festin de Vimmortalitc, Paris, Libraire 
orientaliâte. Paul Gauthner, 1924. 

Avem : 

O discriminare între posibilităţile pozitive şi nega¬ 
tive ale unui ciclu, în momentul actual învălmăşite, prin 
intervenţia directă, prin pogorîrea Principiului divin, 
care este Avatarul. De-o parte, lichidarea, precipitarea 
şi atomizarea posibilităţilor negative într-un Caput mor - 
iuiim, cum i se spune în Alchimie (Cap de Mort , şi e 
foarte semnificativ că în româneşte „hîrcă" înseamnă şi 
babă şi cap de mort) prin supliciul de dezintegrare al 
Tălpii Iadului ; pe de altă parte, sublimarea posibilită¬ 
ţilor pozitive, prin universalizarea şi cristalizarea lor, prin 
imobilizarea timpului, prin taina hierogamiei şi prin 
copil, germen de aur, traducere literală a termenului 
Hyranyagarbha, Avatarul Etern, germen descătuşat din 
cercul ciclului de fier prin gestul suveran al Avatarului, 
după patru ani de sarcină şi de închisoare, pentru că şi 
Ciclul Mare are patru vîrste. 

Ca încheiere a acestor consideraţii, o întrebare se ri¬ 
dică la suprafaţa apelor, legitimă şi firească ; basmul 
nostru nu este deci prototipul hyperborean ăl ciclului 
Graalului, în stare pură, fără diversiuni şi adăugiri pe 
parcurs care să facă pată pe Mit, împrăştiind atenţia, în 
special fără infiltraţiile creştine foarte tardive, uneori 
incongruente ? 

Ca o agăţare, ca o „amorsare" a mitului Mînăstirii 
Albe de Tămîie, în contingenţa românească, semnalăm 
ca la o mică distanţă de Humuleşti se află Mînăstirea 
Neamţ, al cărui vechi nume era, în vremi voievodale, 
Mînăstirea Albă. 



PIARAP-ALB 


Harap-Alb este un basm atît de bogat şi complex,, 
încît unii cercetători au fost înclinaţi să-i atribuie un 
caracter heteroclit, adică loc de întîlnire a mai multor 
mituri ; Harap-Alb ar fi, zice-se, un Cafarnaum folclo¬ 
ric, încheiat şi încleiat genial de Creangă ; această cri¬ 
tică scade, natural, valoarea de document folcloric al 
basmului, în ochii cercetătorilor. 

„Presupunerea e falsă, fiindcă toate episoadele bas¬ 
mului se înlănţuiesc în chip armonic, realizînd un tot 
unitar, cu o schemă compoziţională clară, firească şi 
completă. Aşa cum observa Boutiere, « Harap-Alb , malgre- 
Ies apparences, n’est pas „une synthese 44 (noi am spune, 
nu are un caracter sincretic, n.n.) ; sa complexite est 
inherente au theme que Tauteur developpait». în reper¬ 
toriul popular există basme mai lungi şi mai complexe 
decît Harap-Alb, din care doar unele sînt în chip vădit 
contopirea a două-trei basme diferite, cu omisiunile 
necesare îmbinării episoadelor. Organicitatea variantei 
Creangă este verificată de altfel de însăşi variantele 
folclorice ale basmului, unele din ele avînd episoade mai 
numeroase. u 1 

Prin urmare avem de-a face cu un basm omogen şi 
cum un mit este ceva ce se petrece in illo tempore, deci, 
de fapt, în „locul 44 unde nu mai există timpul, pentru că 
în realitate illud tempus e sinonim cu eternitatea şi cu 


1 Ovidiu. Bîrlea, Poveştile lui Creangă , Bucureşti, Editura 
pentru literatură, 1967, p. 64—65. 

principialitatea, mitul lui Harap-Alb are în mod necesar 
organicitatea firească a cauzelor secunde. 

Aceasta însemnează că, luate în sine, în bîrlogul lor 
transcendent, miturile vorbesc un limbaj mut. Am văzut 
mai sus că rădăcina cuvintelor „mit“ şi „mut a este 
aceeaşi. Dar în coborîrea lor mîntuitoare în lumea for¬ 
melor, miturile se întreţes în războiul cosmic şi la nive¬ 
lul formulării se înrudesc prin continuitatea ţesutului 
lumii, atrăgîndu-se prin afinitate. De aceea, putem totuşi 
spune că basmul Harap-Alb e locul de întîlnire a nenu¬ 
mărate simboluri, venind din toate orizonturile tradi¬ 
ţionale, fără ca aceasta să implice un caracter heteroclit. 

în înaintarea noastră înceată, trebuie să ţinem seama 
simultan de simbolismul microcosmic al mitului, încifrînd 
fazele unei realizări interioare complete, şi de datele 
macrocosmice privitoare la ciclu mişunînd, în sensul lite¬ 
ral al cuvîntului, de-a lungul întregului basm. în mitul 
lui Harap-Alb îşi dau întîlnire Răsăritul şi Apusul, 
Miază-Noaptea şi Miază-Ziua. în redactarea tardivă a 
lui Creangă s-au strîns, prin aluviuni, tradiţii şi mesaje 
din toate părţile lumii. încă o dată, spunem că nu trebuie 
să ne grăbim să vorbim de sincretism, de curgeri pe linie 
orizontală (afară de distanţe scurte), cînd în mituri pri¬ 
păşite în toate părţile lumii găsim situaţii similare şi 
personaje analogice. Mitul este etern, dar se refractează 
plural, împrăştiat în toate direcţiile lumii, ale multipli¬ 
cităţii, ca Zagresus sfîşiat de Titani; în anumite ore 
înstelate ale omenirii, ochiul sintetic al lui Siva desco¬ 
peră şi restabileşte unitatea primului fond ale membrelor 
disjuncte, dar aceasta nu e posibil decît din vîrful osiei 
cerului, nu prin iniţiative individuale, inevitabil sincre¬ 
tice, dar şi zadarnice, pentru că se risipesc de abia 
închegate. 

Prin urmare, dacă basmul Harap-Alb colectează în 
structura lui vestigii esoterice din toate părţile lumii, nu 
este ca să le servească de cimitir şi de muzeu, ci pentru 
că are în el virtuţi sintetice şi izvoare de apă vie care le 
reînsufleţeşte, în vederea marelui mister de la sfîrşitul 
Evului, cînd roata lumii se va opri şi timpul se va trans¬ 
pune în simultaneitate. De aceea, digresiunile sînt 
imperios necesare într-un studiu asupra acestui basm. 

Numai aşa diamantul va sclipi prin toate faţetele. Deşi 
multiple, datele iniţiatice din basm sînt doar termi- 
nus-uri ale unor doctrine presupus cunoscute; vom. 
încerca în mică măsură să le urmărim genealogia. Subsi¬ 
diar, presupunem basmul perfect cunoscut de cititor» 
deci neavînd nevoie de rezumat. La nevoie, trebuie în 
prealabil recitit. 

„Amu, cică era odată — începe să depene Creangă 
povestea — într-o ţară un crai care avea trei feciori. Şi. 
craiul acela mai avea un frate mai mare care era împărat 
într-o ţară depărtată. Şi împăratul, fratele craiului, se 
numea Verde-împărat ; şi împăratul Verde nu avea feciori, 
ci numai fete. Mulţi ani trecuseră la mijloc, de cînd aceşti* 
fraţi nu mai avuse prilej de a se întîlni amîndoi. Iară. 
verii, adică feciorii Craiului şi fetele împăratului, nu se 
văzuseră niciodată de cînd erau ei. Şi veni împrejurarea, 
de nici împăratul Verde nu cunoştea nepoţii săi, nici Cra¬ 
iul, nepoatele sale : pentru că ţara în care împărăţea -fra¬ 
tele cel mai mare, era tocmai la o margine a pămîntului 
şi crăiia istuilalt, la altă margine. Şi apoi pe vromile 
acelea, mai toate ţările erau bîntuite de războaie grozave,, 
drumurile pe ape şi pe uscat erau puţin cunoscute şi 
foarte încurcate şi, de aceea, nu se putea călători aşa de 
uşor şi fără primejdii, ca în ziua de astăzi. Şi cine apucă- 
a se duce pe atunci într-o parte a lumii, adeseori diis 
rămînea pînă la moarte. 

Dar să nu ne depărtăm cu vorba şi să încep a depăna 
firul poveştii.“ 


Prin ultimele vorbe, Creangă indică cu toată precizia 
că basmul nu a început şi că pînă acum avem numai' 
expunerea situaţiei de fapt existente într-un anumit 
moment ciclic, adică ceea ce se numeşte tradiţional un 
„ancadrament 44 . Or, dresarea cadrului precedă, în artele 
tradiţionale, subiectul propriu-zis, nu atît din punctul' 
de vedere al tehnicii, ci mai ales ontologic. Astăzi, fun¬ 
dalul unui tablou este numai „liric 44 , o „stare sufle¬ 
tească 44 , cum spunea Amiel despre peisaj. Vorbim bine¬ 
înţeles de arta Renaşterii, pentru că în secolul nostru, 
tabloul nu are subiect, nici exterior, nici interior. Un? 

peisaj de munţi şi de stînci insinua atunci cărările şi 
meandrele de-a lungul cărora pelerinul ajunge la Gio- 
conda, enigma centrală a unui labirint. Un monument 
arhitectural se construia coborîndu-se din cer (contrar 
aparenţelor, care-1 arătau în ochii lumii, ridicîndu-se), 
în ancadramentul unui hexagon sau pentagon proiectat 
pe pămînt, materie primă. Poligon invizibil, care condi¬ 
ţiona edificiul exterior şi ulterior, căruia îi servea de 
circumscriere inaccesibilă simţurilor, dar cu atît mai 
principială. De aceea, orice monument tradiţional era „cen¬ 
trul lumii a . Acest cadru odată trasat se odrăslea visceral 
în interiorul lui, ca într-o matrice, un sistem de coordo¬ 
nate rectilinii sau polare, care nu erau altceva decît 
liniile de forţă ale viitorului edificiu ; între aceste 1 linii 
de forţă, „crengi 44 arhitecturale şi pe ele, creşteau, înver¬ 
zeau şi înfloreau ramurile, frunzele şi fructele edifi¬ 
ciului, nu simetric, ci arborescent. O catedrală era un 
copac mineral. 

In treacăt, atragem atenţia asupra expresiei, „a de¬ 
păna- firul poveştii*, care asimilează basmul cu o pînzâ 
a Penelopei, identică cu vălul Mayei, ceea ce face din 
povestaş un Mare Arhitect, cu atribute demiurgice. 

Deci care este cadrul preexistent din basmul Harap - 
Alb ? O vastă lume primitivă, căzută în haos, regentată 
virtual de două principii subordonate unul altuia, împă¬ 
ratul Verde şi Craiul, fratele mai mare şi cel mai mic. 
Legătura era însă slăbită din cauza dezordinii din afară. 
In fabulă se găsesc de multe ori pomenite astfel de lumi 
aservite titanilor, este lumea pe care o străbate în lung 
«i în lat Herakles, stîrpindu-i monştrii, e împărăţia lui 
'Ghilgameş, „Tămăduitorul 44 ei nu poate fi decît un erou 
solar. Lumea în care răsare Harap-Alb e căzută în haos 
şi neputinţă; restaurarea organicităţii ei, iată, într-Un 
cuvînt obiectul „questei 44 lui Harap-Alb, străvechi şi 
totdeauna actual. 

Cei doi fraţi se află ierarhic aşezaţi pe planuri dife¬ 
rite şi prin ordinul de primogenitură şi prin funcţie j 
unul este împărat, celălalt rege. în simbolism geometric, 
fratele mai mic, Craiul, se află pe circumferinţă, cel mai 

mare la Centrul Cercului. Funcţiile lor normale sînt 
pentru Crai, care reprezintă o putere activă, deoarece se 
află la periferie, să ocrotească imuabilitatea centrală a 
lui Verde-împărat, imuabilitate pur contemplativă. Astfel 
sînt reprezentaţi în tradiţia hindusă cei doi fraţi fii ai 
lui Siva, Skanda războinicul, ocrotind meditaţia lui Ga- 
nesa. S-a făcut o apropiere între numele lui Ganeşa şi 
cel al lui Ianus şi, fapt semnificativ, culoarea simbolică 
a lui Ganeşa şi a lui Ianus este Verdele ; fratele mai 
mare din basmul nostru este Verde-împărat, care, de 
altminteri, este una din figurile principale din tradiţiile 
româneşti. Perechea din poveste constituie deci un Ianus 
Bifrons. Creangă mai adaugă precizarea capitală că supe¬ 
riorul, împăratul, are trei fete, pe cînd inferiorul, Craiul, 
are trei băieţi, adevărată reechilibrare compensatorie. 
Tot aşa, în simbolismul Ym-Yanp-ului extrem-oriental, 
fiecare din jumătăţile sinuoase ale cercului are în ea un 
mic punct interior, de culoarea celuilalt semicerc. Obser¬ 
vaţie, repet capitală, pentru că eroul va căpăta în curînd 
numele românesc al Yin-Yang-ului , Harap-Alb, realizîn- 
du-i pînă la sfîrşit posibilităţile., Cu alte cuvinte, eroul 
nostru va deveni la sfîrşit şi, Crai şi Verde-împărat, 
Skanda şi Ganeşa, adică tatăl lor, Siva, principiul comun 
a] acţiunii şi al contemplaţiei, va fi Ianus Bifrons, desfi¬ 
inţând dualitatea iniţială care încadrează basmul şi care 
viciază radical ambianţa lui. Tot basmul este un pelerinaj 
spre Unitate. Actualizînd Yin-Yang-ul din el, Harap-Alb 
îl actualizează şi în ambianţa ciclică în care se manifestă. 
Căci, fără a fi despărţiţi total, cei doi fraţi nu mai au 
practic nici o legătură ; canalele care îi uneau sînt înnisi- 
pate. Or, legătura sanguină dintre ei condiţiona sănătatea 
ciclului, ai cărui „Veghetori" erau, la centrul şi la peri¬ 
feria lui. Imaginea justă este aceea a unui organism 
căruia îi mai bate inima, atîta cît să nu moară, dar 
sistola şi diastola nu mai pulsează sîngele pînă la extre¬ 
mităţi. Vorbind în limbajul basmului, Harap-Alb-ul 
macrocosmic, letargic, redus la o stare vegetativă, to¬ 
ropit de dezordinea ciclică, va fi „asanat", de Harap- 
Alb-ul microcosmic, hominal, prin realizarea lui iniţia- 
tică majoră. Omul e regentul şi centrul planului de 

existenţă în care se află şi vicisitudinile, realizările lui 
pozitive şi negative se răsfrîng asupra naturii. 

Ce ar fi fost mai „simetric**, mai normal, decît ca 
fraţii, băieţii Craiului să se însoare cu verele lor, cele 
trei fete ale împăratului ? Intr-un moment ciclic normal, 
aşa s-ar fi întîmplat. Dar în basm, aceeaşi lipsă de tan¬ 
genţă dintre fraţi există şi între copiii lor. De altmin¬ 
teri, în perspectivă profană, pur literară, cele trei fete 
ale lui Verde Împărat nu au rost în basm ; ştim numai 
că există fără a le vedea utilitatea. în fond şi simbolic, 
ele sînt o triplă Şakti a lui Verde împărat, sînt puterile 
tatălui lor, constituind un sacerdoţiu virginal, o triplici- 
tate de Vestale, identică probabil cu ternarul Ielelor. 

Rezumăm, pentru că faptul regentează tot basmul şi - i 
dă adevăratul tîlc, Împăratul şi Craiul sînt un Ianus 
Bijrons; dezordinea ciclică a ligaturat circuitul sanguin 
dintre ei, a sleit osmoza firească dintre două fiinţe care 
sînt una ; fiecare din capete zace zvîrlit în iarbă, des¬ 
părţit de celălalt. In timpurile normale, Împăratul şi 
Craiul erau fraţi siamezi. Basmul precizează cu tărie 
această situaţie de fapt : 

„Mulţi ani trecuseră de cînd aceşti doi. fraţi nu mai avu¬ 
seseră prilej a se întîlni amîndoi ; verii nu se cunoşteau 
între ei ; şi apoi pe vremile acelea, mai toate ţările erau. 
bîntuite de războaie grozave, drumurile pe apă şi uscat 
puţin cunoscute şi foarte încurcate şi de aceea nu se putea 
călători aşa de uşor şi fără primejdie. Şi cine apuca a se 
duce, pe atunci, într-o parte a lumii, adeseori dus rămî- 
nea pînă la moarte/ 1 

Menţiunea „războaielor grozave** poate fi o indicaţie, 1 
că starea de decadenţă a mediului, putea fi rezultatul’ 
unei dezordini; provocate de o revoltă şi o ruptură între 
casta războinicilor (Kşatriya) şi casta sacerdotală (brah¬ 
manii), de care vorbesc Puranele hinduse şi care s-a re¬ 
petat deseori în istorie, cu rezultatul ei inevitabil, anar¬ 
hia. Raportul ierarhic normal fiind distrus şi cele douâ ! 
caste despărţite, fiecare din ele îşi exacerbează propriile’ 
ei lipsuri : puterea sacerdotală lipsită de „acoperirea ex^ 
terioară u (ca să întrebuinţăm termenul tehnic) a răz- 

fcoinicilor, devine ineficace, ca o moluscă fără scoica ei; 
iar puterea războinicilor, necontrolată de un principiu 
superior, devine „titanică**, se compactează în ea însăşi, 
se surpă, se fărâmiţează’ în indefinite fragmente. Ast¬ 
fel, se instaurează anarhia. Locul intelectului e uzurpat 
de afectivitate, iubire şi ură, iniţierea respectivă luînd o 
puternică „tentă** sentimentală. Calităţile active ale răz¬ 
boinicilor, nemaigravitînd în jurul unui motor imobil, 
de natură intelectuală, îşi proiectează forţa giratorie în 
jurul unui vid, în jurui unei avidităţi ce nu trăieşte 
decît pentru ea însăşi, constituind, nu o mişcare circu¬ 
lară ca a luminii, ci o genune. De aceea, cînd Craiul 
primeşte rugămintea fratelui său mai mare, Verde-Im- 
părat (într-un moment normal ciclic ar fi fost un ordin) 
să-i trimită pe unul din fii ca să-i urmeze, încearcă să 
reunească ceea ce acum era despărţit. Craiul primeşte, 
dar prin comportarea lui ulterioară pune piedici care 
echivalează cu un refuz. Aceasta fără prejudiciul fap¬ 
tului că pe plan microcosmic (interpretările se cumu¬ 
lează ierarhic fără să se excludă), rezistenţa Craiului 
este, ceea ce se numeşte în Alchimie, puterea de reten- 
ţie a „Minierii**, a Haosului Primordial, care nu înţelege 
să dezrobească principiile spirituale pe care le ţine cap¬ 
tive ; Craiul, în măsura în care întruchipează această 
tendinţă cosmică, reprezintă „gelozia mamei**. Prin aceasta 
Craiul, fratele mai mic al împăratului are o compor¬ 
tare bazică identică cu a soacrei cu trei nurori, cu care 
formează paredru; nici ea, la fel cu Craiul, nu vrea 
să-şi elibereze băieţii, şi ei tot trei la număr ; atît de 
adevărat este că puterea războinică, răzvrătită contra 
Autorităţii Spirituale, se pune ipso facto , ex parte sub - 
stantiae, complice fiind cu un sacerdoţiu feminin san¬ 
guinar, ceea ce e firesc, avînd în vedere natura pasio¬ 
nală a iniţierii războinice. Acest sacerdoţiu sîngeros este 
admirabil simbolizat în basmul nostru de Fata împăra¬ 
tului Roş, „cumplita farmazoană**. Dar tot răul e spre 
binele şi gelozia compactantă, egocentrismul Craiului, 
care sînt fructele separării de principiul său imediat 
superior, fie şi numai tacit, devin un puternic mijloc 
de selecţie, de întărire şi de şlefuire, a odraslei desti¬ 
nate să-şi depăşească părintele, fiul său cel mai mic. 

Toate dezordinile parţiale se rezolvă într-un echilibra 
superior, necunoscut făptuitorilor dezordinii. Altfel spus, 
o realizare spirituală merge de la polul negativ la polul 
pozitiv; e natural ca primul să încolăcească în spire de 
şarpe pe acela care vrea să se sustragă înlănţuirii lui. 

Că împăratul şi frate-său Craiul sînt o polaritate a 
unui principiu unic este un fapt dovedit de o- varianta 
culeasă de Ovidiu Bîrlea tot prin părţile Pipirigului. Ne 
este arătat un împărat care se dedublează în doi fii* 
Verde-lmpărat şi Roşu împărat, ceea ce arată pe Crai 
ca o specificare a împăratului Roş, în versiunea lui 
Creangă. în versiunea din Pipirig, Verde împărat cere 
lui Roş împărat să-i trimită pe unul din fii ca să-i ur¬ 
meze la tron. 

în textul lui Creangă, pleacă mai întîi fiul mai mare 
al Craiului, dar taică-său, 

„vrînd să-l ispitească, tace molcom şi pe înserate, se îm¬ 
bracă pe ascuns într-o blană de urs apoi încalecă pe cal 
şi iese înaintea fecioru-său pe altă cale şi se bagă sub 
un pod. Şi cînd să treacă fiu-său, numai iaca la capu! po¬ 
dului îl întîmpină un urs mormăind. Atunci calul ţiului 
de crai începe a sări în două picioare forăind şi cît pe 
ce să izbească pe stăpînă-său. Şi fiul craiului, neputlnd 
struni calul şi neîndrăznind a merge înainte, se* întoarce 
înapoi ruşinat la tatu-său.“ 

Ursul este un simbol nordic al clasei războinicilor şi 
acest episod cu tîlc îl încadrează, fără posibilitate de 
eroare, pe Crai în această categorie. Harap-Alb, din 
contră, este „Mistreţul Alb a , identic cu eroul preceden¬ 
tului basm, stăpînul Mînăstirii Albe de Tămîie. Cînd le¬ 
găturile ierarhice dintre războinici şi sacerdoţiu sînt slă¬ 
bite sau chiar rupte, cu greu inferiorul consimte să eli¬ 
bereze pe superior din robia în care îl ţinea. 

Spuneam mai sus că, printre altele, Craiul reprezintă 
forţa de retenţie a mediului înconjurător, pe care alchi¬ 
miştii o numesc ^minieră 44 , de la „mină 44 , în care toate 
metalele se învălmăşesc într-un minereu neprelucrat. 
Cîtă vreme omul nu încearcă să se elibereze de ea, „Mi¬ 
niera 44 apare sub înfăţişarea unor condiţii generale limi- 

tâtive ale lumii noastre, uşor suportabile pentru con- 
formişti. O moluscă * prinsă de bancul ei nu-şi simte ne¬ 
norocirea şi abjecţia. Un om legat îşi simte legăturile 
numai cînd se zbate şi caută să rupă cătuşele. Pentru 
fiinţa foarte rară care aspiră la decondiţionare, limita¬ 
tive se „animează* 4 , rezistă, se îndîrjesc, devin şerpi şi 
balauri. Belciugul din nara taurului nu este resimţit de 
vita robită. Să încerce numai să se smucească... De aceea, 
mediocra odraslă a Craiului se întoarce la ieslea părin¬ 
tească. 

„— Şi cu mare ce scăpînd din labele (ursului), am' găsit 
cu cale să mă întorc la dumneata acasă decît să fiu pradă 
fiarelor sălbatice. Şi de-acum înainte, ducă-se, din par¬ 
tea mea cine ştie, că mie unuia nu-mi trebuie nici îm¬ 
părăţie, nici nimica. Doar n-am a trăi cît lumea ca să 
moştenesc pămîntul. 14 

La punctul limită de trecere în alt plan de existenţă, 
ambianţa se sensibilizează sub înfăţişarea unei entităţi 
simbolice; care este numită „Păzitorul Pragului 44 . In 
„Hnrap-Alb 44 ia forma de urs, rezumînd în el toate con¬ 
diţiile limitative pe care eroul vrea să le depăşească. Mai 
mult decît o fiinţă, „Păzitorul Pragului 44 este un coşmar, 
în alte basme, apare la trei poduri succesive, de aramă, 
de argint, de aur, ca lup, leu, balaur cu douăsprezece 
capete. Tot aşa, lui Danţe îi apare păzitorul, la începu¬ 
tul călătoriei sale iniţiatice, ca leu, linx şi lupoaică. 

. Aceeaşi spaimă îl fugăreşte şi pe fratele mijlociu îna¬ 
poi acasă. Ca şi fratele mare, e primit la întoarcere cu 
vorba muşcătoare de către tatăl său. Căci numai generos 
nu este mediul cu cel ce revine învins în el. 

„Fiul Craiului cel mai mic, făcîndu-se atunci roş cum 
îi gotca, iese afară în grădină şi începe a plînge în inima 
sa lovit fiind în adîncul sufletului de apăsătoarele vorbe 
. . ale părintelui său. Şi cum sta el pe gînduri şi nu se du¬ 
merea ce să facă pentru a scăpa de ruşine, numai iaca 
se tz'ezeşte înaintea lui cu o babă gîrbovă de bătrîneţe, 
care. umbla după milostenie. 

— Da* ce stai aşa pe gînduri, luminate crâişor ? zise 
baba ; alungă mîhnirea din inima ta, căci norocul îţi rîde 
din toate părţile şi nu ai de ce fi supărat. Ia mai bine 
miluieşte baba cu ceva. 

— Ia lasă-mă-ncolo, mătuşă, nu mă supăra, zise fiul 
craiului ; acuma am altele pe capul meu. 

— Fecior de crai, vede-te-aş împărat! (Intr-o singură 
frază oraculară îi formulează secretul şi viitoarea lui tra¬ 
iectorie iniţiatică, n.n.) Spune babei ce te chinuieşte ; că 
de unde ştii ? Poate să-ţi ajute şi ea ceva. 

— Mătuşă, ştii ce ? Una-i una şi două-s mai multe; 
lasă-mă în pace, că nu-mi văd lumea înaintea ochilor de 
năcaz. 

— Luminate crăişor, să nu bănuieşti, dar nu te iuţi aşa 
de tare, că nu ştii de unde-ţi poate veni ajutor. 

— Ce vorbeşti în dodii mătuşă ? Tocmai de la una ca 
dumneata ţi-ai găsit să aştept eu ajutor ? 

— Poate ţi-i deşanţ de una ca aceasta ? zise baba. 
Hei, luminate crăişor ! Cel-de-Sus varsă darul său şi peste 
neputincioşi ; se vede că aşa place Sfinţiei Sale. Nu căuta 
că mă vezi gîrbovă şi strenţuroasă, dar prin puterea ce-mi 
este dată, ştiu dinainte ceea ce au de gînd să izvodească 
puternicii pămîntului şi adeseori rîd cu hohot de nepri¬ 
ceperea şi de slăbiciunea lor. Aşa-i că nu-ţi vine a crede, 
dar să te ferească Dumnezeu de ispită! Căci multe am 
văzut d-atîta amar de veacuri cîte port pe umerile aces¬ 
tea. Of! Crăişorule ! Crcde-mă, că să ai tu puterea mea, 
ai vîntura ţările şi mările, pămîntul l-ai da de-a dura, 
lumea asta ai purta-o uite-aşa, pe degete şi toate ar fî 
după gîndul tău. Dar uite ce vorbeşte gîrbova şi nepu¬ 
tincioasa ! Iartă-mă Doamne, că nu ştiu ce mi-a ieşit din 
gură ! Luminate Crăişor, miluieşte baba cu ceva ! 

Fiul craiului fărmăcat de vorbele babei, scoate atunci 
un ban şi zice : 

— Ţine mătuşă de la mine puţin şi de la Dumnezeu 
mult. 11 

Am citat unul din cele mai stranii texte din opera 
lui Creangă şi din literatura română. Mistreţul nu e no- 
ţional, ci de prezenţă reală. Se deapănă o adevărată li¬ 
tanie incantatorie cu legănări pe înălţimi şi pe văi adinei. 

în care alternează plusul cu minusul, exaltarea cu po- 
gorămîntul. Chiar mărirea e exprimată în grai umil de 
toate zilele, lipsit de jactanţă. Şi asta ca o clipire în¬ 
ceată de ciclop sau de far pierdut în noapte care atrage 
si respinge, în limba ţărănească de toate zilele. 

Alternanţa ritmică de atracţie şi de îndepărtare e 
aceea a inimii lumii, care, se manifestă ca un fenomen 
de maree. Şi ce este inima lumii altceva decît principiul 
care o regentează, ca inima omului, corpul ? Analogia 
între macrocosm şi microcosm este impecabilă. Cu această 
inimă a lumii bătrîna cerşetoare se identifică fără echi¬ 
voc, pentru că în realitate este „Bătrîna Timpurilor 44 , 
identificată cu centrul imobil în jurul căruia se înfă¬ 
şoară ghemul veacurilor şi vîrtejul ciclurilor. E aspec¬ 
tul feminin al principiului căruia hinduşii îi spun Mânu, 
Intelectul cosmic, oglindire în lumea noastră a Intelec¬ 
tului necreat, cunoscut prin multe nume, printre care 
şi acela, foarte exterior, de „Regele Lumii 44 2 . In basmul 
nostru apare ca Şakti , ca putere a lui, ceea ce e legitim, 
pentru că Ianus este şi Iana. E îngerul solar Mikael (în 
traducere exactă „Acela care este ca Dumnezeu 44 ), Polul 
ceresc, sub înfăţişare de babă neputincioasă ; mai tîrziu, 
Creangă îi va dezvălui numele, Sfînta Duminecă. Toate 
zilele săptămînii au nume de zei şi de planete (Luna, 
Marte, Mercur, Joe, Venera, Saturn). A şaptea zi e ziua 
Domnului, în care şi Dumnezeu, şi lumea se odihnesc, 
al cărei regent, este Soarele ; în slavonă „Nedelia 44 este 
Soare şi Duminecă, iar „Sonntag 44 german e de aseme¬ 
nea Ziua Soarelui, „Sfînta Duminecă 44 este o adaptare 
românească a termenului antic „Dea Syra 44 , „Zeiţa Soare 44 , 
căci Syria vine de la „Sur 44 , care însemnează Soare în 
limba Primordială ; originar, nu e vorba de ţara actual¬ 
mente cunoscută sub acest nume, oglindire numai a 
adevăratei Syrii primitive, al miticului Heliopolis, ora¬ 
şul Fenixului, în care soarele nu apune niciodată ; „Syria 
unde sînt revoluţiile Soarelui 44 cum spune, enigmatic, 


2 Rene Guenon, Le Roi du Monde , Paris, Gallimard, 1958 ; 
Joseph Alexandre Sain t-Y ves d’Alveydre, La 
Mission de Vinde , Paris, Dorbon, 1910 ; F. Ossendowski, 
Betes, Hommes et Dieux, Paris, Plon-Nourritet, C-ie, 1924. 

Homer. Rădăcinile Syr, Sur, din care au ieşit Syris şi 
Surya, desemnează Soarele şi este interesant că s-au 
împămîntenit şi în limbile indo-europene şi în cele se¬ 
mitice, ca Soare, Sol, Sir, Sire, Sri, Sar, Sara, cu dubiul 
înţeles de Soare şi Domn. 

„După Flavius Josephus, capitala Syriei primitive era 
Heliopolis, «Cetatea Soarelui», al cărui nume a fost dat 
mai tîrziu oraşului egiptean On, primei Heliopolis, şi nu 
aceleia din Egipt, ar trebui raportat în realitate simbo¬ 
lismul ciclic al Fenixului şi al renaşterilor sale. Tot aşa, 
se poate considera Syria primitivă ca habitatul Lebedei, 
simbol direct hyperborean. „Kyknos (lebăda) este fiuî 
lui Apolon şi a Hyriei, adică al Soarelui şi a «ţării so¬ 
lare» căci Hyria nu este decît o altă formă a Syriei, 
astfel că tot de «Insula Sfîntă» e vorba, şi ar fi de mi¬ 
rare ca lebăda să nu se găsească în reprezentarea sa* 3 . 

Fenixul, care renaşte ciclic din propria lui cenuşă, 
e un simbol de reînnoire şi de regenerare. Harap-Alb 
„evertuat* de către Sfînta Duminecă-Dea Syra, într-o* 
epocă aşa de dezmoştenită cum o arată „ancadramentul* 
basmului, apare, prin faptul „elecţiunii* sale, ca un Fe- 
nix, ca un Renovator Mundi, ca un răscumpărător al unei 
epoci urgisite, cum îl arată cariera sa ulterioară. 

Deci alternanţa de strălucire şi stingere, de umilinţă 
şi de măreţie a Sfintei nu este întîmplătoare. Din punct 
de vedere al literaturii profane este inutilă, şi nu o găsim 
în alte basme mai simplificate. E specifică lui Creangă 
şi denotă la el o cunoaşteie efectivă a naturii reale a 
entităţii de care este vorba şi a modului ei operativ de 
a se manifesta. Nu e o chestiune de „smerenie* în sensul 
religios al cuvîntului ; în punctul de vedere transcen¬ 
dent unde se situează efectiv Sfînta, nu mai poate fi vorba 
de smerenie şi de orgoliu, nici de alte cupluri comple¬ 
mentare, căci domeniul dualităţii e de mult depăşit. E 
o succesiune de eclipse şi epifanii, de afirmări şi de ne¬ 
gări, de plus şi de minus, voite şi riguros obligatorii 
cînd Unitatea principială se propagă, se insinuează în 
dualitate, în moduri ondulatorii, adică printr-o suită de 

3 Rene Guenon, Cap. „La Terre du Soleil", în : Symboles 
jondamentaux de la Science Sacree r Paris, Gallimard, 1962, paşsim. 

manifestări şi de ocultări. Genul uman decăzut nu poate 
avea legătură cu Arhanghelul solar decît prin aspectele 
umile ale acestuia, singurele puncte de tangenţă posi¬ 
bile. Pomana pe care acesta o cere e o punte caritabilă 
aruncată de Sfînta Duminecă între Cer şi pămînt. De 
aceea, în esoterismul musulman se spune că Polul spi¬ 
ritual al epocii se arată printre oameni ca cerşetor sau 
ca negustor ambulant. Repetăm : aspectul de abjecţie a 
marilor entităţi spirituale e preluat în mod deliberat, 
fără pecabilitate, pe‘ cînd la oamenii obişnuiţi e un jeg 
natural, o eczemă simptomatică. 

înţr-unul din momentele ei „plus w , Sfînta spune : 
„Ştiu dinainte ceea ce au de gînd să izvodească puter¬ 
nicii pămîntului şi adeseori rîd cu hohote de neprice¬ 
perea şi slăbiciunea lor a ; în Le Roi du Monde , lucrarea 
lui Rene Guenon citată mai sus, găsim la pagina 39 : 
„Regele lumii e în legătură cu gîndurile tuturor acelora 
care conduc destinele omenirii. Le cunoaşte intenţiile 
şi ideile 44 . 

Intervenţia unor entităţi cereşti personificate, aju- 
tînd pe erou să-şi ducă la bun capăt misiunea lui izbă¬ 
vitoare, e una din temele fundamentale din mitologia 
lumii. De obicei, ele se manifestă sumar şi sintetic. Ceea 
ce izbeşte în* mit, aşa cum e redactat de Creangă, este 
nuanţarea epifaniei, alternarea de plus şi de minus, care 
îi măreşte caracterul enigmatic. Această succesiune de¬ 
notă o cunoaştere tehnică a* problemei, a măştilor sale. 
Unitatea nu se manifestă în dualitate decît în interva¬ 
lele de eclipsă ; iar pulsul vieţii în clipa ce desparte sis- 
tola de diastolă. Or, memoria populară nu reţine ase¬ 
menea rafinamente ; prin urmare, ele’ sînt deliberate la 
Creangă, altfel spus, lucide şi conştiente. In adevăr, în 
basm apar sfinte sub aspect umil, ceea ce implică du¬ 
blul aspect menţionat mai sus ; dar formularea lui doc¬ 
trinară deliberată depăşeşte cu mult folclorul, şi datori 
sin tem să ne întrebăm ce anume ştia Creangă. Şi dacă 
nu putem răspunde, să luăm notă totuşi de existenţa 
problemei, pe care un cercetător cinstit nu o poate es¬ 
camota. 


289 



„— De unde dai, milostivul Dumnezeu să-ţi deie, zice 
baba (redevenită umilă, n.n.) şi mult să te înzilească lu¬ 
minate crăişor. 44 

Pînă aici, cam ce aude orişicine dă de pomană unui cer¬ 
şetor. Eclipsă. Apoi deodată : 

„Puţin mai este şi ai să ajungi împărat, care n-a mai 
stat altul pe faţa pămîntului, aşa de iubit, slăvit şi* pu¬ 
ternic. 44 

Adică, foarte tehnic, învestit în cele trei lumi cu atri¬ 
buţiile Şefului Suprem al ierarhiei iniţiatice. 

Crăişorul nostru, viitorul Harap-Alb va fi „iiabit 44 în 
lumea intermediară psihică, „slăvit 44 în lumea transcen¬ 
dentă a planului cauzal şi „puternic 14 în lumea noastră 
fizică. Şi cum i se spune că nu a fost nici unul „aşa de 
iubit, de slăvit şi de puternic 44 , aceste superlative şi 
această lipsă de comparaţie implică o „staţiune 44 în vîr- 
ful piramidei, adică al ierarhiei iniţiatice. 

Sfînta îl învaţă să ceară de la tatăl său, oricît s-ar 
împotrivi, „calul, armele şi hainele cu care a fost el 
mire ceea ce arată că la întemeierea unei civilizaţii tra¬ 
diţionale există o hierogamie, civilizaţie ce se reînnoieşte 
prin altă hierogamie, cum o va arăta basmul. Armele sînt 
ruginite, hainele vechi şi ponosite, calul răpciugos şi 
îmbătrînit. Eroul trebuie să le reînnoiască, să reactua¬ 
lizeze „virtuţile 44 ., în privinţa calului mai ales, care ur¬ 
mează să fie „vehiculul lui de foc 44 , primeşte instrucţiuni 
foarte precise. 

„Şi pe cînd vorbea baba aceste, o vede învăluită în- 
tr-un hobot alb, rădicîndu-se în văzduh, apoi înălţîndu-se 
tot mai sus şi după aceea n-o mai zări de fel. 44 

„Hobot 44 în limbaj popular înseamnă văl şi în special 
văl de mireasă. Fiul de Crai a avut o „re-velaţie 44 , în 
sensul literal al cuvîntului, o „dez-văluire 44 , o „des-ho- 
botire 44 , dacă ne este permis cuvîntul, urmată în mod 
necesar de o reînvăluire („n-o mai zări de fel 44 ), adică, 
a asistat exact la o Teofanie. Astfel, învăluită în Cer 

cu hobotul, Sfînta Duminecă se identifică cu femeia în¬ 
văluită în soare, însărcinată cu ciclul de aur, care se va 
naşte după lichidarea ciclului de fier, de care se vor¬ 
beşte în Apocalips 4 . De ce Creangă a pus cuvîntul de¬ 
cisiv de „hobot 44 care putea perfect să lipsească, într-o 
naraţiune populară ? 

Se stabileşte astfel, în basmul nostru, o filiaţie între 
erou şi îngerul Solar, al cărui fiu adoptiv devine. E 
vorba foarte exact de o binecuvîntare, de o. „iniţiere 44 ; 
„Crăişorul 44 devine o verigă ce se integrează într-uri lanţ 
de aur (Aurea Catena) mădular al unei familii, care nu 
mai este aceea a cărnii. I se dezvăluie destinul excep¬ 
ţional ce-1 aşteaptă, pe care trebuie să-l dobîndească, 
deoarece împărăţia Cerului se dobîndeşte prin efort, 
după spusele Scripturii. Viziunea este extatică. Basmul 
spune : 

„Atunci o înfiorare cuprinde pe fiul craiului, rămînînd 
uimit de spaimă şi mirare, dar pe urmă venindu-i inima 
la loc,...** 

se duce la tată-său şi-i cere cele pomenite de Sfîntă. 
Caracterul vetust, ponosit al lucrurilor, arată că e vorba 
de talismane care se găsesc totdeauna în centrele spiri¬ 
tuale ; în cazul nostru, ele trebuie „reactualizate 44 ca 
să-şi recapete eficacitatea. 

„Craiul auzind aceasta, parcă nu i-a prea venit la soco¬ 
teală şi încreţind din sprîncene a zis : 

— Hei-hei, dragul tatei, cu vorba asta mi-ai adus aminte 
de cîntecul cela : 

Voinic tînăr, cal bătrîn 
Greu sc-ngăduie la drum !“ 

împăratul, mai de voie, mai de nevoie consimte. 

„Şi atunci odată (Fiul de Crai) se suie în pod’ şi co¬ 
boară de acolo un căpăstru, un frîu, un bici şi o şa, 


4 Există o remarcabilă gravură a lui Albrecht Diirer cu 
acest subiect în seria lui despre Apocalips. Reamintim că Dum¬ 
nezeu s-a „dezvăluit* 4 lui Moise într-un nor, iar Hristos s-a înăl¬ 
ţat la Cer „învăluit** tot într-un nor. 

toate colbăite, sfarogite şi vechi ca pămîntul. Apoi mai 
1 scoate dintr-un gherghiriu nişte straie foarte vechi, un 
arc, nişte săgeţi, un paloş şi un buzdugan, toate pline de 
rugină şi s-apucă de le grijeşte bine şi le pune deoparte. 
Pe urmă, umple o tavă cu jaratic, se duce cu dînsa la 
herghelie şi o pune jos între cai. Şi atunci numai iacă 
ce iese din mijlocul hergheliei o răpciugă de cal grebă- 
; nos, dupuros şi slab, de-i numărai coastele, şi venind de-a 
dreptul la tava, apucă o gură de jaratic. Fiul Craiului 
îi şi trage un frîu în cap, zicînd : 

— Ghijoagă urîcioasă ce eşti, din toţi caii tocmai tu 
te-ai găsit să mănînci jaratic ? De te-a împinge păcatul 
să mai vii odată, vai de steaua ta are să fie. w 

Episodul se repetă de trei ori şi calul* primeşte aceeaşi 
lovitură de frîu în cap, în total trei. 

„Şi cum sta el în cumpene, să-l ieie, să nu-1 ieie, calul 
se şi scutură de trei ori (consecvent celor trei lovituri pri¬ 
mite, n.nj şi îndată rămîne cu părul lins-prelins şl tînăr 
ca un tretin, de nu era alt mînzoc mai frumos în toată 
herghelia. Şi apoi, uitîndu-se ţintă în ochii fiului de crai, 
zice : 

— Sui pe mine stăpîne şi ţine-te bine. 44 

Tema reînvigorării şi regenerării calului năzdrăvan 
e una din cele mai frecvente, mai importante, din bas¬ 
mul românesc. Premerge, condiţionează, este solidară cu 
regenerarea, cu palingenezia eroului. Calul e o întrupare 
a lui Şakti, aspectul de putere al divinităţii, zăcînd amor¬ 
ţit în omul căzut, ca simplă latenţă, ca atare, cu o în¬ 
făţişare urîtă şi respingătoare, nebăgat în seamă şi dis¬ 
preţuit de toţi dimprejur, chiar de stăpînul lui. S-ar 
putea umple pagini cu citate din alchimişti şi din tan- 
trici, în care se spune că Materia Primă e lucrul cel mai 
obişnuit şi mai nebăgat în seamă din lume, comun, az- 
vîrlit în stradă ; dar şi cel mai rar, podoabă şi frumuseţe 
a lumii, Medicina Universală. Psalmistul face aluzie la 
ea cînd vorbeşte de Piatra din Vîrful Unghiului, care 
zace azvîrlită în drum, pentru că lucrătorii nu-i ştiu ros¬ 
tul, nici ce să facă cu ea. 

Şi Sfînta Duminecă şi Calul sînt de natură solară, al 
doilea emanînd din prima, ca o specificare, ca o duna - 
mis. Calul e un dar de investire a Sfintei. Amîndoi trec 
de la o înfăţişare urîtă la o strălucire, prin metamorfoză. 
Iarăşi insinuarea duală în lume. De aceea, amîndouă epi¬ 
soadele sînt riguros solidare şi consecutive. 

Cît despre felul cum e „deşteptat 44 calul din amorţi¬ 
rea lui, prin ingurgitare de foc şi lovituri de frîu în 
cap, el reaminteşte aidoma procedeele yoghine, în ve¬ 
derea deşteptării puterii şarpelui Kundalini, aspect ima¬ 
nent al lui Maha-Şakti, încolăcit şi adormit la baza co¬ 
loanei vertebrale, în centrul-rădăcină, Muladhara. Yo- 
ghinul, prin asceză şi disciplină specială, îşi transformă 
suflul în suluri de foc, apoi cu el, concentrat în şfichi 
şi vîrf de lance, ţinteşte capul balaurului în bîrlogul său. 
Fiara se deşteaptă, dar Yoghinul-erou îi bagă frîul în 
gură şi o sileşte să se urce de-a lungul canalului central 
subtil al coloanei vertebrale, străpungînd de, jos în sus 
centrele subtile din ea, şapte la număr, în ordinea lor 
ierarhică ascendentă, o sintetizează, unindu-se apoi cu 
Siva în coroana cu o mie de petale (Sahasrara) din creş¬ 
tetul capului, unde se consumă hierogamia transcen¬ 
dentă dintre Şakti şi Domnul ei. Şi într-adevăr, la sfîr- 
şit Harap-Alb îşi pune „Coroana 44 de Verde-împărat (Sa¬ 
hasrara) şi consumă hierogamia cu fata lui Roş-împărat, 
Fata Focului... Jăraticul deşteaptă focul din cal similia 
similibus. Aproape că nu mai e nevoie de subliniat că 
acest cal regenerat, redat naturii lui, reintegrat în fo¬ 
cul lui natal, e identic cu Merkaba, căruţa de foc a Ka- 
baliştilor, care răpeşte pe llie la cer. Calul, în calitatea 
lui de ignifor, e un simbol şi în unele din basmele noas¬ 
tre i se spune de-a dreptul Bun-Galben-de Soare , adică 
Aurul Solar. De asemenea, icoana în care Sfîntul Gheor- 
ghe înfige lancea în gura balaurului răsturnat, în timp 
ce Fecioara priveşte din turn, exprimă aceeaşi realitate. 

„Fiul Craiului, punîndu-i zăbala în gură, încalecă, şi 
atunci calul odată ce zboară cu dînsul, pînă la nouri şi 
apoi se lasă în jos ca o săgeată. După aceea mai zboară 
încă o dată pînă la lună’ şi iar se lasă în jos mai iut« 

decît fulgerul. Şi unde nu mai zboară şi a treia oară 
pînă la soare şi, cînd se lasă jos, întreabă 


Episodul este o ilustrare riguroasă a celebrei formule 
hermetice din Tabula Smaragdina , de care am mai po¬ 
menit : „Ascendit a Terra in Coelum iterumque descendit 
in Terram et recipit vim Superiorum et Inferiorum“. 
Calul şi fiul de Crai ating Soarele şi Luna, şi principiile, 
cauzele secunde imediate ale Universului, printr-un ele¬ 
ment vaporos omogen, simbolizat în basm de nori, me¬ 
diu unificînd substanţial posibilităţile unei lumi şi ca 
atare permiţînd comunicabilitatea şi asigurînd permeabi¬ 
litatea lor. E vorba de acelaşi nor în care dispare Sfînta 
Duminecă. In toate tradiţiile, Zeul se manifestă, cum 
spuneam, într-un nor, constituind un fel de ceaţă omo¬ 
genă, bună conducătoare a influenţelor de sus spre cele 
de jos şi invers ; se creează astfel o comună măsură 
între termenul superior şi termenul inferior, în special 
în hierogamii. Zeus se uneşte în nor cu Hera, cu An- 
tiopa, Alkmena şi Danae. Norul atenuează contrastul vio¬ 
lent dintre Zeus şi muritoare ; teofania ar fi mortală, cum 
s-a întîmplat cu imprudenta Semele. Tot în nouri şi 
pentru aceleaşi motive, apare YHWH lui Moise pe Mun¬ 
tele Sinai, Hristos Apostolilor şi ucenicilor la înălţare, 
şi va apare la Parusie, la a doua venire, la fel. 

Amintim mitul extrem-oriental al Dragonului care 
arată necesitatea unui termen median între cele infe¬ 
rioare şi cele superioare, între Cer şi Pămînt, în vederea 
unirii lor. Jos, pe pămînt se află iazul în care se află 
Peştele cosmic,’ în cer e pasărea mitică Hac. Aceştia ar 
rămîne despărţiţi pentru totdeauna, dacă nu s-ar inter¬ 
pune între ele un tertiu termen, furtuna care ridică 
aburii de pe faţa Apelor spre Cer. In acest abur omogen, 
Pasărea Hac se coboară şi prinde în gheare Peştele. Se 
produce un schimb, hierogamia de atribute. Pasărea Hac 
împrumută aripile ei Peştelui, peştele împrumută pă¬ 
sării corpul lui solzos ; în mijlocul tunetelor şi al fulge¬ 
relor, al mugetelor apelor, apare o a treia fiinţă, Ba¬ 
laurul, pe spatele căruia pasărea Hac scrie, cu ghearele 
ei, Trigramele sacre, originea tradiţiei chineze, pe care 

le studiază cartea lor sfîntă, „Cartea Transmutaţiilor 4 *, 
Y-king-ul lui Fo Hi. 

Fiecare detaliu îşi are tîlcul lui şi concordanţele din¬ 
tre mitul chinezesc şi cel românesc sînt incontestabile, 
cu toată diferenţa de expresie. Calul, prin zborul lui, 
uneşte pămîntul cu cerul. Constituie o terţă fiinţă îm¬ 
preună cu stăpînul lui (fiul de crai), şi ea cu aripi. Prin 
cele trei salturi ale calului năzdrăvan, eroul nostru însu¬ 
mează puterile celor inferioare şi celor superioare. De¬ 
vine un Balaur, un Dragon, şi se ştie că numele castei 
supreme la celţi era cel de Balaur. Salturile ameţitoare 
ale calului au, printre altele, virtutea de a schimba cen¬ 
trul de greutate al noului om regenerat, operaţie numită 
în Kabală „deplasarea Luminilor 44 , Makifim. în adevăr, 
basmul spune textual : 

— Ei, stăpîne cum ţi se pare ? spuse Calul. Gîndit-ai 
vreodată că o să ajungi : 

Soarele 
Cu picioarele 
Luna cu mina 

Şi prin nori să-ţi cauţi cununa ? 

Versurile nu au factură populară, se vede cît colo că 
au fost compuse ad hoc de Creangă. Li se dă o atenţie 
distrată ca unui ciripit de pasăre. Ce însemnează ele ? 
Cum ni-1 arată pe fiul de crai ? într-o ipostază non- 
umană, în chipul său transmutat : şade cu picioarele în 
soare, atinge luna cu mîna, iar creştetul şi cununa din 
cap se găsesc în nori. Cu alte cuvinte, eroul nostru re¬ 
generat s-a structurat invers în raport cu ceilalţi oameni, 
stă cu capul în jos şi cerul îi este podea; este poziţia 
tipică a Omului Universal în toate tradiţiile. Omul rege¬ 
nerat în Duh se sustrage puterii gravitaţiei şi* noul lui 
centru de greutate este Cerul, care devine pentru el un 
fixativ, cum e pămîntul pentru oamenii obişnuiţi care 
„stau cu amîndouă picioarele pe pămînt 44 , chipurile com¬ 
pliment. Pentru a atinge soarele cu picioarele, luna cu 
mîna, cu creştetul capului în nori, adică în ordine exact 
descendentă , inversă ordinului ierarhic obişnuit, trebuie 
ca zeii să-ţi fi acordat un nou „domiciliu 44 , ca să vorbim 

în stil astrologie. Amintim în treacăt ca* exemple, lama 
XII a Tarotului, „Spînzuratul 44 , în care „osînditul 44 e 
spînzurat de un picior, cu celălalt făcînd cruce, cu mîi- 
nile la spate, adică sustras acţiunii, iar din buzunar îi 
curge, cu o inepuizabilă generozitate, un rîu de aur ; de 
Sfîntul Petru crucificat cu capul în jos ; de arborele in¬ 
versat din Vede şi din Divina Comedie , cu rădăcina în 
Cer, cu vîrful pe pămînt. Orice realizare spirituală se 
poate rezuma într-o frază : iniţiatul îşi inversează cen¬ 
trul său de greutate. Pentru el, ponderabilitatea e fixată 
în ceruri. E o aplicare a legii de analogie inversă. In 
acest episod incipient, eroul îşi împlineşte global şi vir¬ 
tual toată traiectoria lui iniţiatică, pentru ca apoi s-o 
parcurgă în detaliu. După acest conspect sintetic, o ia 
cu de-amănuntul de la capăt, o parcurge-n părţile ei 
consecutive, pentru ca virtualit' .ea să devie efectivitate, 
transformîndu-se într-o „staţiune 44 (maqam), cum i se spu¬ 
ne în terminologie sufită. Altfel spus, fiul craiului trebuie 
să „corporifice 44 puterile ce le-a cîştigat, adică să le co¬ 
boare şi să le manifeste pe pămînt, în lumea care i-a 
servit ca punct de plecare şi pîrghie de sprijin. 

„— Cum să mi se pară, dragul meu tovarăş ? Ia m-ai 
băgat în toate groazele morţii, căci, cuprins de ameţeală, 
nu mai ştiam unde mă găsesc şi cît pe ce erai să mă 
prăpădeşti. 

— Ia, aşa am ameţit şi eu stăpîne, cînd mi-ai dat cu 
frîul în cap să mă prăpădeşti, şi cu asta am vrut să-mi 
răcoresc cele trei lovituri. Vorba ceea : una pentru alta. - 

Adică, în stil ţărănesc, este enunţată legea fundamentală 
a Universului, Apurva, legea „Acţiunilor şi Reacţiunilor 
concordante* 4 , cum o formulează extrem-orientalii. Nu e 
vorba de aspectul moral al lucrurilor. Să se observe în¬ 
lănţuirea de la cauză la efect în domeniul ocult : eroul 
oferă de trei ori tava cu jăratec, calul răpciugos se re¬ 
pede de trei ori la ea şi este lovit de trei ori cu frîul, 
apoi se scutură de trei ori şi în trei salturi atinge norii, 
luna şi soarele. Firul de cauzalitate este ritmat de nu¬ 
mărul trei, teză, antiteză, sinteză. 

Calul întreabă : 

„— Numai să-mi spui dinainte cum să te duc: ca 
vîntul ori ca gîndul ? 

— De mi-i duce ca gîndul, tu ml-I prăpădi ; iar dc 
mi-i duce ca vîntul, tu mi-i folosi, căluţul meu, zise fiul 
craiului. 44 

Răspuns coerent : eroul nostru se află la începutul 
realizării sale, în faza a ceea ce se numeşte cariera „Mi¬ 
cilor Mistere 44 , în domeniul cosmologic, încă limitat; nu 
poate deci suporta instantaneitatea. Nu e încă „ibn alu- 
aqt “, „fiul clipei 44 , cum se spune în esoterismul musulman. 

îşi prepară descondiţionarea prin ştiinţa suflului, care 
armonizează omogen pe Psyhe. De aceea, cere calului, 
forţa lui vitală, să meargă ca vîntul, economisindu-1 după 
ştiinţa tradiţională a Suflului, prin Pranayama. Această 
disciplină face uşoare» „diafanizează 44 toate lucrurile din 
ambianţă, pînă la a reduce la un fel de Materie Primă 
omogenă, care permite convertirea lor progresivă una 
In alta. Boarea vîntului, prin omogeneitatea şi conti¬ 
nuitatea ei, simbolizează acest transfer suav, efectuîn- 
du-se în spire concentrice cu pas infinitezimal. Trecerea 
la limită a suflului, adică imobilizarea lui se face în 
punctul central al pelerinajului şi al planului nostru de 
existenţă, Paradisul Terestru, Cîmpiile Elizee, Grădina 
Ilesperidelor sau habitatul hyperborean. Cei vechi vor¬ 
beau de /('finirile perpetue din livezile Persefonei, pra¬ 
gul Cîmpiilor Ely/ee. Se vede că este o strînsă solidari¬ 
tate între vint şi Paradis ; cerînd calului să meargă „ca 
vîntul 44 eroul nostru este nu numai prudent, ci şi cu¬ 
noscător al itinerarului. Mai adăugăm că ştiinţa Suflului 
este riguros complementară cu aceea a Suflului, adică 
a Focului filozofai. Vîntul Pranayama a deşteptat Calul 
de Foc, şarpele ignifiat Kundalini. Era natural ca armă¬ 
sarul să zboare pe aripile vîntului. Instantaneitatea gîn- 
dului e din contra o fulguranţă, o trecere la Veşnicia 
omorîtoare, tehnică de Mari Mistere, contraindicată la 
începutul călătoriei iniţiatice care este progresivă, pre¬ 
caută, efectuată suaviter magno cum ingenio . 

Fiul Craiului porneşte la drum. Tatăl său îi iese 
înainte la pod, îmbrăcat în pielea de urs ; încearcă să-l 
înspăimînte ca pe fraţii mai mari. Dar de data asta şi-a 
găsit omul. Eroul nostru se repede la el, gata să-l omoare 
cu buzduganul; aude însă un glas de om zicînd : 

„— Dragul tatii, nu da că eu sînt. 

Atunci fiul de crai descalecă şi tată-său, cuprinzîn- 
du-1 în braţe, îl sărută şi-i zise : 

— Fătul meu, bun tovarăş ţi-ai ales ; de te-a învăţat 
cineva, bine ţi-a priit, iar de-ai făcut-o din capul tău, bun 

cap ai avut. Mergi de-acum tot înainte, că tu eşti vrednic 

de împărat. Numai ţine bine minte sfatul ce-ţi dau: in 
călătoria tf ai să ai trebuinţă şi de răi şi de buni, dar să 
te fereşti de omul roşu, iar mai ales de cel spîn cît îi 
pute, să n-ai de-a face cu dînşii, căci sînt foarte şugubeţi. 
Şi la toată întîmplarea, calul, tovarăşul tău, te-a mai 

sfătui şi el ce ai să faci, că de multe primejdii m-a 

scăpat şi pe mine, în tinereţele mele ! Na-ţi acum şi 
pielea asta de urs, că ţi-a prinde bine vreodată." 

Fiul Craiului o ia la drum spre destinul său, învestit, 
prin pielea de urs cu o transmisiune iniţiatică războinică 
nordică, al cărui simbol prin excelenţă este acest animal. 

Simbolismul Spinului şi a Omului Roşu e vast şi 
complex, imposibil de expus în întregimea lui. Vom* da 
deocamdată cîteva indicaţii sumare, urmînd a adăuga 
altele, pe măsura în care Harap-Alb îşi dezvoltă căuta¬ 
rea iniţiatică. Chiar numai în exemplificările lui, subiec¬ 
tul este inepuizabil. Cu toate că tatăl eroului, Craiul, 
împerechează pe Spîn cu Omul Roşu, aceste entităţi nu 
formează o sygizie. Se întîlnesc în eposul eroului, ve¬ 
nind însă din planuri şi direcţii deosebite, reprezentînd 
fiecare alt curent de subversiune. Fiul de Crai se încru¬ 
cişează cu ei, pentru că stă în misiunea lui să le li¬ 
chideze. 

Credinţa în maleficitatea Omului Roşu este generală, 
ca şi punerea în gardă contra lui. 

„Roux poil est felonie tt spune proverbul francez,’iar 
germanii, „Rote Haare, Gott bewahre a , „Roter Bart, uri- 
treue Art tt . In poemul Ruodlieb, din anul 1000, găsini un 

sfat identic cu cel dat de Crai : non sit tibi rufus unquam 
specialis amicus. Iuda era roş, tot aşa şi Irod şi, în viitor, 
la fel va fi şi Antihristul. Neron, considerat ca Antihrist 
de creştinii din vremea lui, autorul primei persecuţii, 
avea părul roşu, ceea ce se pare, era cazul întregului 
său neam, ginta Domitia, a căror membri purtau porecla 
de Aenobarbus, Barbă roşie. „Blonzii sînt mărinimoşi căci 
ţin de leu, roşii sînt foarte răi, căci ţin de vulpe“, găsim 
în pseudo-Aristot, în „Physiognomonie a . Francezii şi 
italienii au făcut din roş, Rufus, ruffian. Typhon-Set 
fratele şi omorîtorul lui Osiris, avea părul roşu. Culoarea 
hieratică a lui Osiris era Verdele, ca principiu al vege¬ 
taţiei, în primul rînd în ordinea spirituală, pe cînd 
roşul era culoarea nisipului din pustiu. Şi de aceea co¬ 
existenţa în basme, uneori în acelaşi, ca în cazul de faţă, 
a lui Verde şi Roşu împărat cu caracter net benefic şi 
respectiv malefic, capătă un răsunet adînc, din trecute 
vremi. Baal se vopseşte cu ocru roşu ca să se coboare 
în Infern, la fel Marduk ca să se lupte cu Tiamat. Esau, 
fratele lui Iacov, care-şi vinde dreptul de întîi născut 
(adică principatul spiritual) pentru un blid de linte, era 
„roş de tot ca o manta de păr“ ( Facerea , 25, 25). El este 
părintele Edomiţilor şi Edom însemnează roşu. Atlan¬ 
tida era leagănul rasei roşii, în extremul occident; lea¬ 
gănul rasei albe era în extremul Nord, în Insula Albă, 
căreia i se mai spune Insula Verde, Verdea Erin „Gron- 
land. 

Am dat în precedentul studiu asupra Poveştii Porcu¬ 
lui corespondenţele între punctele geografice, anotim¬ 
puri, vîrstele omului, rase şi elemente, aşa că nu mai e 
nevoie să revenim. Cititorul le poate regăsi acolo. 

E esenţial de reţinut strînsa solidaritate a acestor 
date, am spune complicitatea lor. Orice eveniment, nu 
numai macrocosmic, ci microcosmic participă la ea în 
dozări indefinite, ceea ce produce solidaritatea tuturor 
fiinţelor, dar şi multipla lor diferenţiere. 

în ceea ce priveşte spînul, atragem atenţia că ter¬ 
menul nu desemnează un om fără barbă, cu faţa rasă 
de exemplu. Spînul nu are barbă pentru că nu-i creşte, 
pentru că nu are posibilitatea ei; e lovit de o stîrpiciune 
congenitală a sistemului capilar al feţei sale. In felul 

lui, este o specie de castrat. Creşterea bărbii este rezul¬ 
tatul unei posibilităţi fiziologice expansive; lipsit total 
de ea, Spinul este exclusiv constrictiv, neted, lustruit ca 
o gresie, dar pe asemenea pietre se ascut tăişurile de 
brici... Cînd e stăpînul unei fiinţe vii, nu poate avea prin 
fire, decît un rol vampiric-comprehensiv faţă de ea ; 
cînd însă această fiinţă păşeşte pe calvarul unei reali¬ 
zări iniţiatice, îi subţiază toate elementele individuale 
din ea, pînă dispar. Or aceste elemente sînt prin defi¬ 
niţie limitative şi de aici se vede rolul eminamente po¬ 
zitiv al Spinului, fără ca el să-şi dea seama. Spinul este 
cauza imediată a două morţi ale eroului nostru : prima, 
cînd îi dă numele de iniţiat, de Harap-Alb, adică îi 
omoară vechea individualitate profană, regenerîndu-1, în 
sensul exact etimologic al cuvîntului îl re-generează, îl 
naşte din nou, conferindu-i în noul botez, unul din nu¬ 
mele hieratice ale Androginului, Adam, din care nu s-a 
extras încă Eva ; a doua oară la sfîrşit, cînd îi taie capul, 
cauzîndu-i transfigurarea finală. 

Spînul este o piatră sub înfăţişare de om, care poate 
fi piatră de poticnire, dar şi piatră de temelie... în altă 
perspectivă, Spînul reprezintă pe Principium Individua- 
tionis. Egoismul Radical, egoismul pentru egoism, pre¬ 
zent în fiul de crai ca în toţi oamenii, şi care trebuie 
ros pentru ca posibilităţile universale ale eroului să fie 
descătuşate, producîndu-i apoteoza finală, adică, foarte 
precis, îndumnezeirea. Operaţia nu e posibilă decît prin 
descondiţionare, prin moartea Spinului şi a doua înviere 
a lui Harap-Alb. Cele două fiinţe sînt indisolubil soli¬ 
dare în viaţă şi moarte. 

„Şi merg ei o zi, şi merg două şi merg patruzeci şi 
nouă, pînă ce de la o vreme, le intră calea în codru 4 ', 


care e acelaşi cu selva oscura, din călătoria incipientă, 
în alte lumi, a lui Dante Alighieri, în Poema sacră : 

Nel mezzo del cămin di nostra vita 
mi ritrovai per una selva oscura. 

In acest codru fără ieşire, fiul craiului întîlneşte 
un spin. 


w — Bun întîlnişul, voinice ! N-ai trebuinţă de slugă 
la drum ? Prin locurile iestea-i cam greu de călătorit sin¬ 
gur, nu cumva să-ţi iasă vreo dihanie ceva înainte şi 
să-ţi scurteze cărările. Eu cunosc bine pe aici şi poate mai 
încolo să ai nevoie de unul ca mine. 

* — Poate să am, poate să n-am, zise fiul craiului, 
uitîndu-se ţintă în ochii spinului, dar acuma deodată mă 

- las în voia întîmplării. Şi apoi dînd pinteni calului, por¬ 
neşte. 

Mai merge el înainte prin codru cît merge şi la o 
strîmtoare, iacă pe spinul iar îi iasă înainte, prefăcut în 
alte straie şi zice cu glas subţiratic şi necunoscut (ca lupul 

* cînd se înfăţişează iezilor n.n.). 

— Bună cale, drumeţule j 

— Bună să-ţi fie inima, cum ţi-i cătătura, zise fjul 
craiului . 41 

Spinul îşi oferă iarăşi serviciile pe care fiul craiului le 
respinge din nou. 

„Şi mergînd el tot înainte prin codri întunecoşi, de la 
un loc se închide calea şi începe a i se întuneca cărările 
(admirabilă expresie, n.n.) încît nu se mai pricepe fiul 
craiului acum încotro să apuce şi unde să meargă. 

— Ptiu drace, iacă în ce încurcătură am intrat [...] 
îmi pare rău că n-am luat macar spinul cel de-al doilea 
cu mine. Dacă s-a aruncat în partea mîne-sa, ce-i vino¬ 
vat el ?“ 

Şi atunci, iar îi iese Spinul, prefăcut la înfăţişare. 

Şi a treia oară se oferă să-i slujească. 

„— Apoi dă, spînule, nu ştiu cum să fac, zice fiul 
craiului. Din copilăria mea, sînt deprins a asculta pe tata 
şi tocmindu-te pe tine, parcă-mi vine nu ştiu cum. Dar 
fiindcă mi-au mai ieşit pînă acum încă doi spîni şi cu 
tine al treilea, mai-mi vine a crede că aiasta-i ţara spini- 

lor şi n-am încotro, mort-copt, trebuie să te ieu cu mine, 
dacă zici că ştii bine locurile pe aici. 

Şi din două vorbe fiul craiului îl tocmeşte şi după 
aceea pornesc împreună să iasă la drum, pe unde arată 
Spinul . 44 

Regăsim la Creangă metoda tuturor esoteriştilor, 
constînd în a ascunde un lucru spunîndu-i pe nume : 
„fiindcă mi-au mai ieşit pînă acum înainte doi spîni şi 
cu tine al treilea a ... Sînt în adevăr trei spîni, adică o 
triplicitate de aspecte a unei aceeaşi entităţi. Similitu¬ 
dinea cu începutul Divinei Comedii continuă şi denotă 
o vînă esoterică unică. Dante întîlneşte în acelaşi codru, 
în aceeaşi selva oscura, un linx, un leu şi o lupoaică, 
formînd în realitate o hidră tricefalică pe un singur 
trunchi. Şi cum în cursul povestirii, linxul şi leul dis¬ 
par, Dante rămînînd numai cu lupoaica în faţă, tot aşa 
Harap-Alb se măsoară numai cu ultimul spîn. Şi e fi¬ 
resc să fie aşa, pentru că în ambele cazuri, ultima ipos¬ 
tază însumează virulenţa şi nocivitatea primelor două. 

Spînul zvîrle apa din ploscă sub cuvînt că era veche 
şi bîhlită. îşi duce stăpînul într-o poiană unde se află o 
fîntînă cu ghizdelele de stejar, cu un capac deschis în 
lături. Fîntîna era adîncă şi nu avea nici o roată, nici 
cumpănă, ci numai o scară de coborît pînă la apă. 

în treacăt spus, nicăieri în lumea asta, nu se vede 
o astfel de fîntînă ; caracterul ei simbolic nu are nevoie 
să fie solicitat, se impune de la sine. 

Spînul se coboară în ea, umple mai întîi plosca şi o 
pune în şold. Apoi, mai stînd acolo în fund, aproape de 
faţa apei, zice : 

„— Ei, da’ ce răcoare-i aici, 

Chima răului 
Pe malul pîrăului. 

îmi vine să nu mai ies afară. Dumnezeu să uşureze pă¬ 
catele celui cu fîntîna, că bun lucru a mai făcut ! [... ] 
apoi iese afară zicînd : 

— Doamne, stăpîne, nu ştii cît mă simţesc de uşor; 
parcă-mi vine să zbor, nu altă ceva ! Ia vlră-te dum¬ 
neata oleacă, să vezi cum ai să te răcoreşti ; [... j 

Fiul craiului, boboc în felul său la treburi de aiestea, 
se potriveşte spinului şi se bagă în fîntînă, fără să-i trăs¬ 
nească prin minte ce i se putea întîmpla. Şi cum sta el 
acolo şi se răcorea, Spinul face tranc! capacul pe gura 
. fîntînii, apoi se suie deasupra lui ... 14 

Pe scurt, îl face să se dea rob ; iar el, spinul, va fi 
de-acum înainte nepotul împăratului. 

„...Şi atîta vreme să ai a mă sluji, pînă cînd îi muri 
şi iar îi învie . 44 

Şi termină : 

„— De-acum înainte să ştii că te cheamă Harap-Alb ; 
aista ţi-i numele şi altul nu . 44 

Porniră înainte spre împărăţie, 

„...trecînd peste nouă mări, peste nouă ţări şi peste nouă 
ape mari şi într-o târzie vreme ajung la împărăţie. 

Şi cum ajung, spînul se înfăţişează înaintea împăra¬ 
tului cu cartea din partea craiului. Şi împăratul Verde, 
cetind cartea, sare de bucurie că i-a venit nepotul şi pe 
dată îl şi face cunoscut curţii şi fetelor sale, care îl pri¬ 
mesc cu toată cinstea cuvenită unui fiu de crai şi moşte¬ 
nitor al împăratului . 44 

Ţot acest episod este o pădure deasă de simboluri. 
Sînt. atît de multe şi de complexe, că numai o enume¬ 
rare a lor descurajează, ca să nu vorbim de interpretare. 
Vom menţiona cîteva din ele, cu un scurt comentar, 
lăsînd. pe cititorul sagace şi meditativ să tragă din 
ghem ce-i convine din inepuizabilele lui implicaţii. Mai 
e nevoie de spus, că aceste implicaţii vor apare profanu¬ 
lui ca suprastructuri ? Că talentul, verva şi truculenţa 
se adaugă grosimii măştii ? Că profanii le consideră ca 
fără ; de simbolism, în baza unui raţionament al cărui 
demers nu-1 prindem, pe bunul motiv că în fond, este 
o simplă prejudecată : Dante nu poate avea un sens 
ascuns pentru că era genial ? Simbolurile sînt poliva- 

lente şi trebuie privite în întreaga lor organicitate şi în 
context, pentru a li se putea dibui rostul. De altminteri, 
misterele se apără singure, aşa că o încercare de expli¬ 
care duce numai pînă la pragul sanctuarului. Interpre¬ 
tarea simbolurilor apare aproape ca o antinomie. Dar ce 
nu este antinomic în jurul nostru ? 


In conformitate cu simbolismul basmului nostru, putem 
spune că omul obişnuit e cenuşiu, amestec indistinct de 
alb şi negru, de Alb şi Harap. Realizarea spirituală constă 
în a discrimina prin separaţie, Harapul de Alb. Clnd 
operaţia a reuşit, cele două elemente antinomice se ero¬ 
dează unul prin altul, devenind egale prin această pu¬ 
rificare. Atunci se pot reuni din nou în perfecţiunea 
androginului Harap-Alb. 

Separaţia, efectuînd o discriminare calitativă în masa 
haotică a posibilităţilor noastre, presupune un mers 
înainte fără şovăire, deci o interdicţie totală de a privi 
înapoi, de a te întoarce din drum. In toate tradiţiile gă¬ 
sim această interdicţie împinsă pînă la aspectul ei lite¬ 
ral, aproape superstiţios. Cel ce-şi întoarce capul în mers, 
vede Furiile urmărindu-1. Il priveşte din propria lui 
umbră capul Meduzei ; impactul cu Abisul ne poate 
transforma în stane de sare, ca pe femeia lui Lot, cînd 
s-a întors din drum ca să privească focul ce cădea peste 
Gomora şi Sodoma. La fiecare pas ce-1 facem, lăsăm 
în urmă un reziduu care este propria noastră umbră, pe 
care, în mod obişnuit, o tîrîm după noi. Cînd însă, prin 
iniţiere, se produce separaţia de care am vorbit, cordo¬ 
nul ombilical care ne leagă de propriul nostru spectru 
este tăiat, iar umbra şi reziduurile se obiectivează pen¬ 
tru o ultimă bătălie, devin autonome şi implacabile, 
frustrate de principiul lor de viaţă, ca umbra furată a 
lui Peter Schlemil (şi nuvela lui Chamisso descrie o ini¬ 
ţiere) sau pe aceea pe care o ridică zidarii de la un 
nebăgător de seamă cu o sfoară şi o îngroapă la teme¬ 
liile casei. Atragem din nou atenţia că izvorul de viaţă 
al Infernului este în afara lui, ceea ce se exprimă în 

mod teologic prin afirmaţia că şi Iadul este creaţia lui 
Dumnezeu. Cînd osmoza spectrului este întreruptă prin 
ligaturare, nu rămîne umbrei decît un simulacru de 
viaţă, Ob-ul cum îi spun Kabaliştii, „suflul osemintelor* 4 * 
drojdie vitală, imitaţie vampirică a vieţii, de o extraordi¬ 
nară virulenţă, aceea a desperării. 

In afară de aceasta, din cauza caracterului ei rezidual* 
umbra este o casă de fier în care zac, bine păzite, toate 
poliţele faptelor noastre trecute, şi acest soi de creanţe 
trebuie plătite pînă la ultimul bănuţ. Pentru profan 
Infernul este veşnic, dar pentru iniţiat care numai că¬ 
lătoreşte prin el, Iadul e providenţial pentru că sleieşte, 
corodează aspectul condiţionat al pelerinului, Individua¬ 
litatea lui, pe cînd Personalitatea, aspectul lui transcen¬ 
dent şi impasibil, e descătuşată de lanţurile Eului infe¬ 
rior. Cristalul spiritual al Iniţiatului rămîne dezghiocat* 
neted, curat în puritatea lui geometrică. De aceea, Spi¬ 
nul, care este un abces de fixaţiune, se lipeşte de Harap- 
Alb ca o ventuză, de aceea tot restul basmului e sfor¬ 
ţarea fiului de crai să-l poarte în circă fără să-i dea 
atenţie, pînă cînd spectrul se va stîrpi. Separarea, în 
sensul iniţiatic al cuvîntului, nu se operează cu bisturiul 
care desparte doi fraţi siamezi, ci prin uscarea mem¬ 
branei complice ; spectrul trebuie să rămînă spectru. 
Spinul epuizează ultimele urme ale limitaţiilor lui 
Harap-Alb. Din această perspectivă, rolul său este acela 
al unui guru. Asprimea lui reaminteşte pe aceea a lui 
Marpa faţă de Milarepa. Şi gresia este un guru faţă de 
coasă. 

Să studiem detaliile iniţierii fiului de crai. Spinul îl 
duce la o fîntînă al cărei păzitor pare că este, în care 
se găseşte apă limpede. Este Apa Vie ? In totalitatea ei 
nu, pentru că în aspectul ei global, o găsim la sfîrşitul 
basmului, cînd îl învie pe eroul mort pentru a doua oară. 
Apa din fîntînă este un aspect al ei în părţile inferioare 
ale cosmosului, numită în Alchimie Apa corozivă. Fiul 
de crai o găseşte, călăuzit de spin, coborîndu-se înlăun- 
trul pămîntului, cu alte cuvinte se conformă poruncii 
oraculare a Tabulei Smaragdine, care spune : Visitando 
lnferiora Terrae Rectijicando Invenies Occultum Lapidem. 
Veram Medicinam .* [Vizitînd adîncul pămîntului, rectifi- 

cînd, descopeni Piatra Ocultă, adevărata Medicină 
(universală)] — adică Tinereţe fără Bătrîneţe şi Viaţă 
fără de Moarte — Citind numai iniţialele formulei la¬ 
tine, obţinem, VITRIOLUM. Se vede justeţea apelativu¬ 
lui de „ape corozive". Coborînd în fîntînă, fiul de crai 
vine în contact cu un vitriol care-i corodează superflui- 
tăţile, „leprele", rămînînd pe Palimpsest numai numele 
lui adevărat, incoruptibil, imuabil de Harap-Alb. Din 
cauza universalităţii ei, această apă e mirionimă : Apă 
Misterioasă, Apă Divină, Apa Abisului, Casa Mamei, 
Casa Profunzimii sau a Forţei, Umidul Radical, Uter 
Universal, Menstru Universal, Prostituata, Fecioara, Ve¬ 
nin, Viperă, Solvent Universal, Apă corozivă, Acid Uni¬ 
versal, Fîntînă (sub acest nume o găsim în basmul nos¬ 
tru), Fîntînă Perenă, Fîntînă de Apă Vie, Fons terribilis, 
Fîntînă care conferă victorie asupra oricărui lucru în 
lume Regelui care ştie să se îmbăieze în ea, formulă pe 
care îţi vine să crezi că a avut-o sub ochi Creangă, cînd 
a scris episodul. In realitate, unanimitatea tradiţională 
aduce coincidenţele. Dar această apă, ca să rămînă egală 
cu ea însăşi, trebuie să fie mereu însufleţită, pritocită, 
de „Duhul care suflă deasupra apelor". Cînd o carapace 
o izolează de suflul creator, apa se corupe şi devine Iad, 
matrice de balauri. Coborît în* „Fons terribilis", fiul de 
Crai moare dizolvat în „Vitriol", apoi e expediat din 
nou la lumina zilei, „renăscut", „regenerat", într-o nouă 
fiinţă, „Harap-Alb". 

Cînd e în fundul fîntînii, Spînul exprimă acest ade¬ 
văr asupra apelor corupte din cauza izolării (capacul de 
pe fîntînă). E unul din cele mai enigmatice rînduri din 
opera lui Creangă (in fonte Veritas): 

„— Ei, da’ ce răcoare-i aici 
Chima Hăului, 

Pe malul pîrăului . 44 

: Formulă greu de înţeles. Cel mai bun glosar al lui 
Creangă este acel alcătuit de Alexandru Vasiliu (Tătă- 
ruşi, Suceava) şi de Gh. T. Kirileanu (Broşteni, Suceava), 
în vechea ediţie „Minerva" a operei autorului nostru, 
amîndoi eminenţi folclorişti moldoveni, din aceeaşi „zonă" 

etnică şi geografică cu Creangă. In glosarul lor, la ter¬ 
menul „Chimă 44 , spun : „Chima Răului, pe malul pîrău- 
lui, neînţeles astăzi de ţăranii pe care i-am întrebat. 44 

Un glosator ghiduş, într-o ediţie recentă a lui Creangă, 
din „Biblioteca pentru toţi 44 , ne înveseleşte cu următoa¬ 
rea reflexie : „chima însemnează vîrf 44 ... Desigur, ţă¬ 
ranii din Humuleşti, într-un subit entuziasm pentru 
limba franceză, s-au apucat s-o studieze în cărţi şi plă- 
cîndu-le cuvîntul „cîme 44 , au decis să-l adopte, interca- 
lînd un h între c şi i, ca să sune mai frumos ! 

Nu văd decît o supoziţie plauzibilă : sînt cuvinte ro¬ 
mâneşti începînd cu litera s, pe care o pierd în pronun¬ 
ţarea obişnuită, termenul întrebuinţîndu-se şi fără s . 
Avem astfel : a scoborî, a coborî; a scurge, a curge ; a 
smomi, a momi; a scrîşni, a crîşni ; schelălăit, chelălăit; 
a spulbera, pulbere ; a svînta, vînt, splai şi plai; Scara- 
oschi, Caraoschi. E foarte probabil că „chimă 44 e acelaşi 
cuvînt cu „schimă 44 . Schimă este cuvîntul grecesc 
„schemă 44 , intrat în toate limbile europene. Are un sens 
pe care îl ştie toată lumea : desen care nu comportă decît 
trăsăturile esenţiale ale figurii, pentru a indica, nu forma, 
ci relaţiile şi funcţia ei ; plan al unei lucrări literare, al 
unui proiect de întreprindere ; schema corporală, imagi¬ 
nea lineară pe care şi-o face fiecare despre corpul său 
(de unde în germană „die Scheme 44 , însemnînd şi „spec^ 
tru 44 ). în româneşte avem „schimonositură 44 . Cuvîntul are 
şi un sens pozitiv, cînd se spune despre un călugăr că 
„a luat marea Schimă monahicească 44 , adică a luat chipul 
celei mai înalte trepte monahiceşti, înfăţişarea îngerească, 
a devenit „schimnic 44 . E admirabil simţul metafizic al 
Ortodoxiei care identifică pe îngeri cu scheme geome¬ 
trice. 

Atunci, formula rostită de spîn se poate restabili 
astfel : 

Schema Răului 

Pe malul pîrăului. 

Dar ambiguitatea persistă, deliberată credem noi, din 
partea lui Creangă, fiică a lucidităţii lui. Despre cine 
şi despre ce vorbeşte Spinul ? De ce spune aceste cu¬ 
vinte, cînd se află în fundul fîntînii, la faţa apelor, că 
schimă pe malul pîrăului, adică într-o situaţie analoagă. 

tangentă* cu apa ? Pentru ca, printr-o disimilitudine, să 
insinueze identitatea. Spinul vorbeşte despre el însuşi, 
îşi dezvăluie pentru o clipă natura sa metafizică. Cu alte 
cuvinte, Creangă măsluieşte simbolul ca să rătăcească 
pe profani, dar şi ca să insinueze acelor ce au „l’inteletti 
sani“, natura reală a entităţii ; pune pe spin în persoană 
să-şi murmure secretul, pentru ca nimeni să nu bage 
de seamă. 

Spinul se desemnează pe el însuşi : „sînt schema, sînt 
figura răului pe faţa apelor, care le înveninează fiinţa“, 
•dar din cauza bivalenţei cuvîntului „schimă u , avem întîi, 
negativ : „sînt pocitura, schimonositura răului, urîciu- 
nea pustirii, oglindită pe faţa apelor, adică asupra în¬ 
tregii creaţii, şi se ştie că Diavolul este desemnat ca 
maimuţa lui Dumnezeu. Pozitiv : „nu sînt Răul, ci 
schema, Arhetipul Răului, deci Principiul Individuationis, 
principiul extremei distinctivităţi, al Egoismului Radi¬ 
cal, care dă rigoare Manifestării, dar şi sfîrşeşte prin a 
o distruge ; nu se poate pune o limită compresiunii, care 
se macină, se mistuie pe ea pînă la atomizare, adică pînă 
la reintegrare pasivă în Principiu, finalitate necesară, 
deci eminamente pozitivă. Ceea ce are un început tre¬ 
buie să aibă şi un sfîrşit. Vişnu care păstrează Universul 
■si Siva care-1 pulverizează sînt principii de o egală va¬ 
loare, indisolubil complementare şi solidare. In tradiţiile 
occidentale, acest Principium Individuationis care îm¬ 
pinge şi pe atom să vrea să fie numai şi numai el în¬ 
suşi, în mod exclusiv, este desemnat ca Lucifer, Steaua 
•căzută, individualizarea prin exces de compactare se ma¬ 
cină pe ea însăşi şi tot ce este afin cu ea, adică ce are 
nume şi formă, prin urmare şi pe Harap-Alb, în mă¬ 
sura în care este supus servitutilor lumii noastre, ceea 
ce permite apariţia personalităţii sale transcendente. 

Tot episodul este scris cu o rafinată subtilitate. Cum 
ar fi putut un ţăran ignar să vîslească cu atîta înde- 
mînare şi noroc pe o mare de ambiguităţi ? 

Avem o dublă mişcare în interiorul fîntînii : cînd se 
coboară Spinul în fîntînă, eroul nostru rămîne sus ; cînd, 
la rîndul său, coboară el în puţ, Spînul se ridică la faţa 
pâmîntului. Harap-Alb imprimă apei o mişcare expan- 

sivă, Spinul una constrictivă ; complementarismul lor 
transformă apa stătută intr-o apă vie. In Tradiţia ex- 
trem-orientală, Universul este reprezentat de un cilindru 
(Puţul din basmul nostru), în care planurile de existenţă 
sînt simbolizate de cercuri evolutive care se convertesc 
unul în altul, în sensul ascendent, sub influenţa Cerului, 
imprimînd astfel cercului o mişcare elicoidală, în aşa 
fel, că atunci cînd elicea a ajuns la punctul de plecare, 
a descris un element de spirală, înşurubîndu-se astfel în 
ciclul imediat următor. Cele două extremităţi ale elicei’ 
sînt reprezentate de Harap-Alb şi Spîn. Pasul infinite¬ 
zimal ale elicei este condiţionat de o coborîre a unei ex¬ 
tremităţi a ei şi de ridicarea celeilalte extremităţi. Acesta 
este, redus la schemă, înţelesul episodului cu fîntîna. 

Se poate considera Yin-Yang-ul ca o secţiune orizon¬ 
tală a fîntînii-cilindru ; Harap şi Alb cele două jumătăţi, 
negrul şi albul tendinţele, compactantă şi* dilatantă, ale* 
mişcării elicoidale, iar elicea’ este însuşi sinusoidul care 
desparte şi uneşte cele două jumătăţi. Vedem că vrăj¬ 
măşia înverşunată dintre eroi şi spîn ascunde un com- 
plementarism funciar, cei doi antagonişti fiind nedespăr- 
ţibili. Resorbiţi în final în Marea Unitate, rămîn şi acolo 
inseparabili. 

Intr-un sens imediat, mai restrîns, Spînul e Dragonul, 
Păzitorul Pragului, pentru că îl găsim la cele două ca¬ 
pete, la cele două porţi ale traiectoriei iniţiatice a erou¬ 
lui : prima oară la gura fîntînii, cînd acesta primeşte 
numele sacru de Harap-Alb ; a doua oară la capătul su¬ 
perior, cînd suferă din partea Spinului a doua moarte, 
care-1 face să treacă de la Micile Mistere peste pragul 
Marilor Mistere. In toate tradiţiile, conferirea unui nou 
nume înseamnă moartea vechii individualităţi şi drep¬ 
tul de a-1 conferi aparţine exclusiv maestrului spiritual. 

Alt lucru straniu : aparenta absenţă a Calului în tot 
acest episod, deşi Craiul îşi povăţuise fiul să se sfătu¬ 
iască cu el în orice împrejurare. El asistă fără să inter¬ 
vină la înrobirea stăpînului său. Acest singur fapt ar fi 
suficient ca să facă imposibilă interpretarea literală a 
basmului. In realitate, calul este atotprezent, condiţio- 
nînd tot episodul. Natura sa este solară. Ca Magister al 
Focului filosof al, încălzeşte măsurat acest Athanor care 

e fîntîna, îrt care nu s-ar fi putut întîmpla transformă¬ 
rile pomenite, dacă nu le-ar fi dospit focul său; lent, 
discret şi continuu; fîntîna este matricea miracolelor 
transmutaţiilor. Repetăm : dacă episodul ar avea numai 
un sens imediat, ar fi fost logic ca el să-şi apere stăpînul, 
apoi, dacă nu putea, să devină şi el robul spinului, stă- 
pîn substituit. Or, Spinul nici nu se gîndeşte la aceasta 
şi Harap-Alb nu scapă nici o clipă din mînă Vajra, ful¬ 
gerul de diamant, a cărui înfăţişare, în regnul animal, 
este Calul de Foc, atribut conferit de Zeiţa Solară, la 
începutul basmului. „Fiat-ul a Sfintei Dumineci a „se- 
parat“ în eroul nostru, în haosul lui iniţial* Superiorul 
de Inferior, Calul de Spîn ; între cele două pietre de 
moară, i se va măcina Eul, printr-o dublă mişcare si¬ 
multană inversă, constrictivă şi expansivă : „Elixirul 44 se 
va ridica la suprafaţa Apelor celui nou născut, „Rena- 
tus u . Acelaşi lucru se va întîmpla şi la sfîrşit, dar cu o 
octavă mai sus. Se vede deci că, din clipa în care Sfînta 
Duminecă l-a integrat în lanţul iniţiatic, conferindu-i 
Calul de Foc, în mod automat trebuia să se exteriori¬ 
zeze în Harap-Alb, Spînul, în pădurea tenebroasă, în 
celălalt taler al balanţei sale, după cum răsăritul soare¬ 
lui conferă o inevitabilă umbră tuturor lucrurilor şi făp¬ 
turilor. Aspectul pozitiv al Spinului este dovedit prin 
faptul că el îl scoate pe Harap-Alb din pădurea fără 
speranţă, ale cărei desişuri le cunoştea ca în palmă. Pînă 
la împărăţia Verde, calul nu are exterior nici un rol. Şi 
Harap-Alb, şi Spînul au interes să iasă din pădurea în¬ 
tunecoasă ca să ajungă la împărăţie, unul ca s-o moşte¬ 
nească, celălalt ca s-o uzurpeze, în realitate ca să pre¬ 
gătească primului drumurile. împărăţia Verde este 
Centrul Lumii, accesibil numai unui erou bine călit : 
stăpînul ei nu este oare Verde pentru că se identifică 
cu Arborele veşnic verde al Vieţii ? 

Acum, cîteva consideraţii asupra noului nume de 
Harap-Alb, căpătat de eroul nostru. începem cu sensul 
exterior înţeles de toată lumea. Fiul de crai devine harap, 
adică sluga, sclavul spinului, cum erau sclavi „harapii 44 
Domnitorilor şi ai marilor boieri, în trecut. Numele e 
forma populară a cuvîntului Arab şi, deşi Arabii nu sînt 
negri, sensul popular este totuşi acela de negru: „se 

pomeni cu doi harapi negri ca fundul ceaunului* (Ispi- 
rescu). Numele complet este antinomic : cum poate eroul 
nostru, care este harap, adică negru, să fie în acelaşi 
timp şi alb ? Iată o primă enigmă şi nu văd cum „lite- 
raliştii* ar putea-o descurca. 

In realitatea lui profundă, Harap-Alb este, cum am 
mai spus, numele Androginului primordial, în care par¬ 
tea pozitivă şi partea negativă, esenţială şi substanţială, 
masculină şi feminină, învălmăşite la ceilalţi oameni, sînt 
separate, purificate, rectificate în sensul alchimic al aces¬ 
tor cuvinte, prin „lupta celor două naturi*, egalizate, 
desemnate în basmul nostru prin „negru* şi „alb*. După 
„separaţie* şi „purificare* se împerechează din nou, 
de data asta transmutate, într-o formă sferică perfectă, 
aceea a androginului platonician, a lui Adam cînd con¬ 
ţinea încă pe Eva în el, a Yin-Yang-ului extrem-oriental. 
într-o variantă bulgărească a basmului, menţionată de 
romanistul Weigand, Harap-Alb este numit ca atare, 
pentru că are puterea să se facă din negru alb. E bine 
accentuat că el e principiul celor două culori simbolice. 

în poemul templier Parsifal al lui Wolfram von Es- 
chenbach, Gamuret are doi fii de la două soţii diferite. 
De la Belakan, regina Bagdadului, („Bagdat* este un 
nume iranian, exact acelaşi cu „Bogdan*, „Deodatus*, 
„Dat de Dumnezeu*), îl are pe Feirefiz, a cărui piele e 
brăzdată alternativ cu benzi negre şi albe, ceea ce face 
din el exact un „narap-alb*, iar de la „Repanse de Joie^, 
în Europa, îl are pe Parsifal. Cei doi fraţi se luptă unul 
contra altuia, ignorîndu-şi frăţia. Pînă la urmă se recu¬ 
nosc şi stăpînesc amîndoi Graalul, într-o împărăţie din 
Orient. 

în Iliada , etiopianul Memnon, fiul Aurorei, negru ca 
abanosul, e ucis în luptă de nordicul' Ahile, care, după 
moarte, domneşte în „Insula Albă*, actuala insulă a 
Şerpilor. Revine aceeaşi temă a luptei dintre Negru şi 
Alb, care duce în fond la reunificare. 

Spuneam că termenul de harap e o vulgarizare a cu- 
vîntului arab; arabii însă nu sînt de rasă neagră, şi 
confuzia apare la prima vedere ca o incongruitate. în rea¬ 
litate, confuzia e voită, pentru că e simbolică. Am în¬ 
cercat să dăm mai sus o explicaţie microcosmică a fap^ 

In lui. Pe baza legii de analogie inversă, simbolismul 
acesta e valabil şi pe planul macrocosmic, adică se in¬ 
tegrează în doctrina ciclurilor istorice. „Maur“ însem¬ 
nează „negru u şi astfel sînt numite popoare din nord- 
vestul Africii, care n-au nimic comun cu negrii. 

Ar trebui să scriem pagini şi pagini ca să explicăm 
într-o anumită măsură această doctrină, ceea* ce ar de¬ 
păşi planul acestei lucrări. Vom da numai acele lămuriri 
care ar putea constitui un sumar fir al Ariadnei în la¬ 
birint. 

Doctrina ciclurilor, unanim prezentă în toate tradi¬ 
ţiile, învaţă, contrar tuturor teoriilor astăzi acceptate, 
că depănarea unui ciclu uman se propagă nu progresiv, 
ci descendent, nu de la cantitate la calitate, ci exact 
invers, de la calitate la cantitate. Ciclu însemnează cerc 
^şi cercul are un centru. Prin urmare, spirele care pleacă 
de la acest centru sînt cu atît superioare calitativ, cu 
cît sînt mai apropiate de el. De aceea sîntem astăzi în 
plin regn al cantităţii. 

Deci, simbolic vorbind, ciclul îşi toarce firul de la 
lumină la întuneric. Lumina pe care o primeşte planeta 
Neptun nu se poate compara cu aceea primită de Venus. 
Decadenţa aceasta progresivă era indicată în antichitate 
prin secvenţa Vîrstelor de Aur, de Argint, de Aramă 
şi de Fier. Basmul românesc a păstrat bine această da¬ 
tină, cînd arată pe Făt-Frumos străbătînd, în realizarea 
lui iniţiatică, în mod necesar calea inversă dezvoltării 
ciclice, pentru că e o reîntoarcere la origini, pădurile de 
Aramă, de Argint şi de Aur, uneori de Diamant, ultima 
indicînd integrarea în Eternitate, diamant incoruptibil. 
In hinduism, Vîrstele sînt indicate respectiv cu numele 
de Satya-Yuga, Treta-Yuga, Dwapara-Yuga şi Kali-Yuga. 
Numele acestei din urmă Yugă, Kali, însemnează prin¬ 
tre altele Negru, pe cînd prima Yugă este firesc lumi¬ 
noasă. Deci ciclul este cuprins între termenii antinomici 
de Alb şi Negru. Cine-i poartă numele, precum Harap- 
Alb, este Eonul, deci ciclul în integralitatea lui : înce¬ 
putul alb, sfîrşitul negru şi, în acelaşi timp, reîntoarcerea 
•spre centru şi începutul unui nou ciclu. 

Marile tradiţii ale ciclului se manifestă în mod ne- 
oesar în momentele providenţiale ale lui. Ultima tradiţie 

a ciclului este tradiţia arabă, în plină desfăşurare a 
Vîrstei întunecate. De aceea arabii sînt „negri*. 

Dar din cauza polivalenţei simbolurilor, „negru* mai 
are şi un alt sens, metafizic, reprezentînd faţa supremă, 
nemanifestată, a Principiului. în adevăr, negrul nu e o 
culoare, ci e deasupra şi îndărătul lor. 1 Este ceea ce se 
numeşte în teologia areopagitică un termen apofatic, o 
„determinaţie negativă* a Principiului, în ipostaza sa 
supremă, ca şi alte determinări negative, precum Tă¬ 
cerea sau Vidul. Ca ultimă tradiţie în ciclu, Islamul face 
joncţiunea cu prima tradiţie din el, tradiţia hyperbo- 
reană, ca şarpele Uroboros ce-şi muşcă coada. Harap- 
Alb în calitate de Eon şi de Androgin însumează în el 
pe Alfa şi Omega ale Ciclului, atît pe plan microcosmic 
cît şi pe plan ciclic. Uneşte cele două tradiţii în princi¬ 
piul lor comun. De aceea este „Alb*, dar şi „Harap*, 
arab. 

Am arătat în altă parte, motivele care ne fac să cre¬ 
dem că Tradiţia Primordială, în migraţia ei de-a lungul 
ciclului, de la habitatul strict polar la localizarea ei ac¬ 
tuală în Orient, a avut în mod necesar popasuri inter¬ 
mediare succesive.’ Se pare că una din cele mai impor¬ 
tante (dacă nu cea mai importantă) a fost etapa dacică. 
Chiar ştiinţa istorică actuală e înclinată acum să creadă 
că habitatul primitiv al arienilor a fost o zonă dintre 
Marea Baltică şi Dunăre, de unde a radiat spre Est, Vest 
şi Sud. Prima coborîre, Nord-Sud, se poate indica prin- 
tr-un ax vertical, Pol-Dunăre, intersectînd o linie orizon¬ 
tală, reprezentată prin paralela 45, care, cum se ştie, 
trece prin ţara noastră. Or, paralela 45 e exact la egală 
distanţă între Pol şi Ecuator şi este adevăratul ecuator 
spiritual al lumii. De aici, rolul ascuns, dar crucial al 
Daciei. De aici, abundenta întrebuinţare a cuvîntului 
„negru*, cu privire la ţara noastră, mergînd pînă a fi 
desemnată ca „ţară a negrilor*, pentru că negru este 
centrul crucii şi România se află la centrul crucii geo¬ 
grafice de care am vorbit mai sus. Cînd luăm cuvîntul 
negru în sensul superior de care am pomenit, ţara şi po¬ 
porul care au „suportat* Tradiţia Primordială pot fi 
„negri*, pentru că însăşi Tradiţia Primordială este sim¬ 
bolic „neagră*, faţă de celelalte tradiţii, care au ieşit 

necesarmente din ea, condiţionîndu-le, dar nefiind con¬ 
diţionată de ele, cuprinzîndu-le în indistincţie, dar ne¬ 
cuprinsă, ca negrul faţă de celelalte culori, în calitatea 
lui de determinaţie negativă, de absolută nediferenţiere. 

Guenon spune despre centrele spirituale că sînt în 
acelaşi timp „albe şi negre a , albe în măsura în care stră¬ 
lucirea lor radiază lumina lor spirituală în jur ; „negre u 
în centrul şi esenţa lor, punct terminus invers. Faptul 
e cu atît mai adevărat în ce priveşte Tradiţia Primor¬ 
dială, fără de care celelalte tradiţii sînt inconceptibile. 
Tot aşa, retina e membrana solară sensibilă a ochiului, 
formată de înflorirea nervului optic din centrul ei ; or 
acest nerv este singurul punct negru din retină. „Cen¬ 
tram in trigono centri “, ca să întrebuinţăm terminologia 
hermetică, e deasupra oricărei determinaţii, fie ea cea 
mai înaltă. Dumnezeu nu este, pentru că Existenţa l-ar 
limita ; în realitate e deasupra Existenţei, deasupra Fiin¬ 
ţei şi Nefiinţei, Sadasat, cum îl desemnează, cu ambi¬ 
guitatea ce se impune ad-hoc, hinduşii. 

Şeful unui asemenea centru spiritual trebuie deci să 
fie negru şi alb, negru intrinsec şi în esenţialitatea lui, 
alb în radierea lui în lumea pe care o regentează. Este 
sintetic un „Harap-Alb tt . 

Reflexele unui asemenea nume le găsim răspîndite 
în toată istoria noastră. Turcii numeau negre. Moldova 
şi Muntenia, Kara-Bogdan şi Kara-lflăk. Se pare că Ne- 
gru-Vodă a desemnat mai mulţi domnitori, nu numai pe 
întemeietorul Ţării Româneşti. Ştefan cel Mare era Kara 
Ştefan. E curios că numele de negru îl găsim, tot în 
secolul al XV-leâ, în Occident, la moştenitorul coroanei 
engleze Principele de Wales, supranumit The Black 
Prince, învingătorul francezilor la Poitiers, juştiţiarul 
martirului Jacques de Molay şi al Ordinului Templului. 

Pe de altă parte, o cronică poloneză ne vorbeşte de 
un Dragoş cel Alb, care ar putea fi întemeietorul Mol¬ 
dovei. Bourul pe care l-a omorît este Bourul Alb, tote¬ 
mul şi părintele moldovenilor, Bourul Alb, domnul ascuns 
şi perpetuu al Moldovei, Kara-Bogdan, Moldova neagră. 
Avem Crişul Negru, şi Crişul Alb. Neagoiul, Neagu poate 

fi o formă îndulcită a lui Negru, cum se poate vedea 
mai ales în forma feminină a numelui Neag(r)a, dar 
după Dicţionarul Limbii Române, una din originile cu- 
vîntului poate fi şi Nea, adică Alba. 

In articolul asupra Basarabilor, din „Magnum Ety- 
mologicum Romaniae 44 B. P. Hasdeu reproduce variante 
diferite ale unei balade rutene, în care ţara noastră este 
desemnată ca Ţara arabilor. Ne mărginim să dăm două 
exemple ; cei curioşi se pot duce la întregul studiu. In 
toate variantele citate de istoricul român e vorba despre 
un şoim care sade pe o piatră albă din Marea Neagră. 
Se ştie simbolismul transcendent al şoimului ; sub nu¬ 
mele de Simurg, el este, pentru populaţiile din centrul 
Asiei, un sinonim al lui Dumnezeu. Cît despre „Piatra 
Albă din Marea Neagră 44 (un Harap-Alb geografic), ea 
este Insula Albă, Leuke, astăzi cunoscută sub numele de 
Insula Şerpilor. Şoimul priveşte cu jale luntrele împrăş¬ 
tiate în furtună ale cazacilor. în varianta a opta, o parte 
din bărci sînt împinse spre „Ţara Arăbească 4 * („u Arab- 
siku zemliu 44 ) ; iar în varianta unu spre „Ţara Albară- 
pească u („Bilarapsiku zemliu 44 ). Bilarabia înseamnă Alba 
Arabie, care, simbolic vorbind, poate fi Ţara lui Harap- 
Alb, şi el alb-negru. 

Denumirea antinomică o mai întîlnim în această re¬ 
giune : am pomenit mai sus de Insula Leuke, Albă, din 
Marea Neagră ; pe ţărmul aceleiaşi Mări Negre, se gă¬ 
seşte oraşul Cetatea Albă, indicînd puncte vitale şi sin¬ 
tetice ale antinomiilor sacre din această parte a lumii, 
„noduri harapalbice 44 . Dar din toate ştiinţele tradiţionale, 
„geografia sacră 44 a fost prima care a dispărut, urmată 
de „istoria sacră 44 . în amîndouă cazurile e vorba, în pri¬ 
mul rînd, de cunoaşterea determinaţiilor calitative ale 
Timpului şi Spaţiului, aşa cum se prezintă nu numai în 
Macrocosm, dar şi în Microcosm, adică în om. 

Ţara noastră este desemnată nu numai ca ţară a ne¬ 
grilor, ci şi ca Etiopia, ceea ce, în fond este acelaşi lucru. 
Pentru lămurire cităm cîteva pasaje dintr-un studiu al 
lui Rene Guenon, „Les Tetes Noires 44 . 

„Numele de etiopieni însemnează literal -«feţe arse» 
(Aithi-Ops) [Nota lui Guenon: din aceeaşi rădăcină aith 
derivă şi cuvîntul Aither Eter în greceşte, Eterul putînd 

fi considerat oarecum ca un foc superior, acel al Cerului 
Empireu] şi prin urmare, ««feţe negre» este interpretat 
în mod comun ca desemnînd un popor de rasă neagră, 
sau cel puţin, cu pielea întunecată. Totuşi, această ex¬ 
plicaţie, prea «simplistă», apare puţin mulţumitoare, cînd 
observi că cei vechi au dat în fapt acelaşi nume de Etio¬ 
pia la ţări foarte diverse, dintre care unora nu li se 
potriveşte deloc, deoarece, în mod notoriu, Atlantida a 
fost numită Etiopia ; în schimb, se pare că numele nu 
a fost niciodată aplicat ţărilor locuite de popoare apar- 
ţinînd rasei negre (etiopienii actuali nu sînt de rasă 
neagră, n.n.). E vorba de altceva, şi acest fapt devine 
mai evident cînd se constată şi în alte părţi existenţa 
omor cuvinte şi expresii similare, aşa că eşti în mod fi¬ 
resc mînat să cercetezi ce semnificaţie simbolică pot să 
aibă. 

Chinezii se desemnau pe ei înşişi, în înaltă vechime, 
ca «poporul negru» (li-min); această expresie se găseşte 
în special în Chou-King (domnia împăratului Chuen, 
2317—2208 înaintea erei creştine). Mult mai tîrziu, la 
începutul dinastiei T’sing (sec. III înaintea erei creştine), 
împăratul a dat poporului său un alt nume analog, acela 
de «capete negre» (Kien-cheou; lucru straniu, se găseşte 
aceeaşi expresie în Chaldeea (niski salmat kakkacli), cu 
cel puţin o mie de ani înaintea acestei epoci. In plus, 
caracterele Kien şi he , însemnînd «negru» reprezintă fla¬ 
căra ; prin aceasta, sensul expresiei «capete negre- se 
apropie şi mai mult de etiopieni [... ] 

Vechii egipteni dădeau ţării lor numele de Kemi f 
«pămînt negru» (de unde numele Chimie şi Alchimie, 
această din urmă ştiinţă lucrînd cu Materia Primă, a 
cărei culoare este negrul, n.n.) ne putem da seama că e 
foarte neverosimil ca atîtea popoare diverse să fi adop¬ 
tat pentru ele însele, şi pentru ţările lor, o designaţie 
care ar fi avut un sens peiorativ. Deci nu trebuie să ne 
referim în acest caz la sensul* inferior al culorii negre, 
ci mai degrabă la sensul superior, deoarece, cum am 
explicat în alte ocazii, ea prezintă un dublu simbo¬ 
lism... [ ... ] Se ştie că, în sensul ei superior, negrul sim¬ 
bolizează, esenţial, starea principială de Nonmanifestare, 
şi că astfel trebuie înţeles numele de Krişna, prin opo- 

ziţie cu acela de Arjuna care înseamnă «alb», unul şi 
celălalt reprezentînd respectiv nonmanifestul şi manifes¬ 
tatul, nemuritorul şi muritorul, «Sinea» şi «Eul» *Pa- 
ramâtmâ» şi «Jivâtma» (în Bhagavat Gită n.n.). Ne putem 
întreba totuşi, cum poate fi aplicabil la un popor sau la 
o ţară un simbol al Nemanifestării. [ ... ] 

Pentru a înţelege acesta, trebuie să ne reamintim 
că popoarele despre care am vorbit sînt dintre acelea 
care se considerau ca ocupînd o situaţie «centrală» ; se 
cunoaşte, astfel, desemnarea Chinei ca «Imperiul de Mij¬ 
loc» (Tchoung-Kouo) ca şi faptul că Egiptul era asimi¬ 
lat de către locuitorii săi ca «Inimă a Lumii». Această 
situaţie «centrală» e de altminteri perfect justificată din 
punct de vedere simbolic, căci fiecare din ţările cărora 
îi era atribuită, era efectiv sediul unui centru spiritual 
al unei tradiţii, emanaţie şi imagine a Centrului spiri- 
tuaî Suprem, reprezentîndu-1 pentru aceia care aparţi¬ 
neau tradiţiei respective, aşa că pentru ei era într-ade- 
vâr «Centrul Lumii». Or, centrul este, din cauza carac¬ 
terului său principial, ceea ce s-ar putea numi «locul» 
nonmanifestării ; ca atare, culoarea neagră înţeleasă în 
sensul ei superior, îi convine în mod real.“ 5 



¥ 

Fig. nr. 7. Cuaternarul elementar 

5 Rene Guenon, Symboles fondamentauv de la Science Sacree, 
cap. „Les tetes neires", Paris, Gallimard, 1962, p. 134—136, passim. 

Ne permitem să ilustrăm cele spuse de Guenon prin 
simbolul crucial al cvaternarului elementar. 

Tot ce spune Guenon mai sus, se aplică şi României, 
în morfismele ei ; „Kara-Bogdan a , „Kara-Iflak u , „Bila- 
rapsiku zemliu u , locuitorilor ei „arabi-sarabi“ şi conducă¬ 
torilor lor „Negru-Vodă u , „Kara Ştefan w , „Basarabii Se 
justifică prin acest text intuiţiile obscure ale unor Has- 
deu şi Neculai Densuşianu, intuiţii care nu au mers 
pînă la sensul suprem metafizic al termenului, din cauza 
lipsei de informaţie doctrinară. Reiese, în principal, că 
ţările româneşti şi locuitorii lor se numeau „negri a , pri¬ 
mele, pentru că erau sediul unui centru spiritual, cei¬ 
lalţi, pentru că participau prin proximitate, la culoarea 
lui supremă. 

O trăsătură esenţială deosebeşte cazul României, de 
acela al altor ţări despre care vorbeşte Guenon, Etiopii 
prin derivaţie şi adaptare. Dacia era Etiopia prin exce¬ 
lenţă, pentru că în acelaşi timp era şi ţara Hyperborei- 
lor. Or, tradiţia hyperboreană era aceeaşi cu marea Tra¬ 
diţie Primordială, din care celelalte derivă ; singură imua¬ 
bilă, ea regentează întregul ciclu. Prin urmare, Dacia 
era Ţara Neagră prin excelenţă, Etiopia Arhetipală şi 
nu prin adaptare, ţara arsă de focul divin al Etherului, 
coborît din Cerul Empireu, în care şi stelele s-au stins 
în negreaţă lui transcendentă. 

Cele spuse mai sus ating atît de central enigma ţării 
noastre, încît repetiţia este aproape obligatorie. Numai 
ea vine de hac insulelor de coral formate din prejude¬ 
căţi. Raţionamentul apare după ce breşa s-a făcut. Am 
apăsat asupra faptului, că un centru spiritual este „ne- 
gru a în punctul de mijloc, acolo unde „Axul Lumii w 
intersectează planul de existenţă pe care-1 regentează 
acest centru ; e „negru u pentru că numai o determinâţie 
negativă poate, exprima inefabilul; este „alb u în radia¬ 
ţia lui, în influenţa lui în ambianţă. Şeful unui asemenea 
centru trebuie să fie neapărat un „negralb a , ca să În¬ 
sumeze în el cele două trăsături esenţiale ale centrului, 
trebuie să fie un „Harap-Alb w . Trei personaje istorice 

ale ţării noastre îşi dublează „istoricitatea 44 cu ^dimen¬ 
siunea 46 mitică a alb-negrului. Ele au stăpînit cele trei 
ţări care actualmente formează România. Ion Corvin, 
Principele Transilvaniei, tatăl regelui Matei Corvin este 
„negru 44 , cum îl arată numele care vine de la „Corbus 44 ; 
cronicile occidentale îl numeau „Le Chevalier Blanc de 
Valachie 44 . Era deci un Harap-Alb. Ştefan cel Mare era 
o reprezentare hominală a Bourului Alb şi de aceea 
Turcii îi ziceau Kara-Ştefan, Ştefan cel Negru. Tot aşa, 
arătăm că Neagoe, Neagu, poate veni de la negru, reac- 
tualizînd funcţiunea lui Negru-Vodă. Dar Neagu poate 
veni şi de la nea. Am vorbit de toate acestea mai sus. 
Totalul acesta de fapte ne face să presupunem că „Harap- 
Alb 44 a putut fi numele necesar al Şefului Suprem al 
unei ierarhii iniţiatice, care, în momente istorice bine- 
cuvîntate, s-a manifestat şi în exterior, în istorie, aşa 
cum ne este ea accesibilă ; în mod obişnuit numele şi 
entitatea sînt ocultate de-a lungul veacurilor. Se poate 
ca taina funcţiei lor să fi fost încredinţată sub formă 
simbolică unor basme, în genul aceluia pe care îl stu¬ 
diem acum., Veşmîntul de mit învăluie ceea ce nu tre¬ 
buie ştiut; puerilităţile aparente exorcizează indiscre¬ 
ţiile. Se transmite neînţeles de-a lungul veacurilor un 
fel de testament criptat, pînă cînd, la ora hotărîtă de 
destin, „Piatra din Vîrful Unghiului 44 va fi scoasă din 
şanţ şi aşezată acolo unde trebuie. 

Pentru aceste motive, printre altele, s-ar putea ca 
numele de Plarap-Alb să fi existat exprimat în diferite 
forme cu mult înainte de era creştină. Hasdeu, citînd pe 
istoricul Jordanes, care numea pe pileaţii ce constituiau 
clasa dominantă în Dacia, Sarabi (aşa este cel puţin 
lecţiunea lui Hasdeu), socoteşte că asonanţa dintre sa¬ 
rabi şi arabi (aceştia fiind socotiţi ca negri) a făcut ca 
Dacia să fie numită chiar din Antichitate Ţara Arabilor. 
E şi părerea lui Odobescu, care crede că Basarabia este 
o supravieţuire în istorie a anticei Arabii. E curios că 
pe vremea imperiului roman numai provinciile Dacia şi 
Arabia purtau epitetul de „Felix 44 (Arabia Felix, Dacia 
Felix). Nu există motive exterioare ca să poţi afirma că 
aceste provincii erau mai fericite decît alte mari pro¬ 
vincii ale imperiului roman (din contră !). De ce ar fi 

fost „fericită 44 Arabia propriu-zisă, întindere dezolantă de 
pustiuri de nisip, ici-colo cu cîte o oază ? Credem că 
numele ambelor provincii trebuie pus în legătură cu 
numele de „Insulele Fericiţilor 44 , una din denumirile 
centrelor spirituale. Cum am văzut, aceste „coincidenţe 44 
merg mult mai departe şi mai adînc decît sondele is¬ 
toriei oficiale şi ale cartografiei. Tot aşa de remarcabilă 
este ipoteza lui Hasdeu, anume că anticii Sarabi au su¬ 
pravieţuit în Evul Mediu ca Ban-Sarabi, nume de castă, 
nu de familie. Ban era un rang de nobleţe militară în 
Europa de Sud-Vest. Prin urmare „Basarab 44 este rezul¬ 
tatul unei contracţii. Unul sau mai mulţi din Basarabi 
au purtat porecla de „negru 44 , pentru motivele’ sugerate 
mai sus, de unde, în ale lor „armes parlantes 44 apar ca¬ 
pete de negri. Nu este deci exclus,, ca „Harap-Alb 44 , să 
fie printre altele şi un „Sarab-Alb 44 , cu tot ce implică 
faptul, nu numai în istoria secretă a ţării noastre, dar 
şi în acea vizibilă, în trecut şi în viitor. 

Hasdeu descompunea pe „Sarab 44 în Sar şi Ab .• Pri¬ 
mul membru al cuvîntului, Sar, înseamnă Soare, Principe, 
Domn, Şef, în dialectele indo-europene şi în acele semi¬ 
tice. In sanscrită Sur , Surya este Soare, Stăpînul prin 
excelenţă al lumii ; în ebraică şi chaldeană, limbi se¬ 
mitice, avem Sar şi Sara, Principe şi Principesă. Apoi, la 
popoarele ariene, Sri, Sol, Soare, Sir, Sire, Messer, Mes- 
sire, Monsieur. La noi în afară de Soare, îl găsim sub 
forma pură dar ambiguă de „sur 44 ; sensul imediat de 
cenuşiu indică mai degrabă un fel de indistincţie a cu¬ 
lorilor in excelsi: Cer Sur, cal sur, vultur sur. E un 
fel de culoare a Eterului şi a Tăriei. E posibil deci, ca 
termenul „cal sur 44 să însemne în fapt „cal soare 44 , ce 
trebuie pus în legătură cu calul năzdrăvan din basme 
pe care, îl găsim uneori desemnat ca „Bun-Galben-de 
Soare 44 . Harap e forma populară a lui Arab ; posibila 
tangentă a acestuia cu Sarah arată că „Harapul 44 din 
basmul nostru, înseamnă „stăpîn 44 , domn 44 , „cap 44 . Nu e 
negru în sensul rasial al cuvîntului, ci în acela de etio¬ 
pian, de fiinţă transcendentă îmbrăcată şi arsă de Eter. 
Sfînta Duminecă, Arhanghelul Solar, este şi ea „Dea 
Syra 44 , zeiţa sură, domnind în miticul „Heliopolis 44 şi în 
„Syria 44 primitivă, care, cum am mai spus, nu trebuie 

deloc confundate cu oraşul şi ţara istorică ce poartă 
aceste nume. După tradiţia musulmană, în Syria primi¬ 
tivă se păstrează „limba solară 44 , „loghah suriyaniah 44 , 
adică limba primordială a prezentei umanităţi. Adoptat 
de „Dea Syra u , e firesc ca fiul de crai să devină „Harap- 
Alb“, pentru că şi zeiţa este „Neagră-Albă 44 , pentru mo¬ 
tivele pe care Guenon le citează îndelung, în extrasele 
reproduse de noi. 

Cît despre a doua parte a cuvîntului, Ab sau Ba (in¬ 
vertirea e unul din fenomenele cele mai obişnuite în 
lingvistică), o găsim tot aşa de universal răspîndită. Ab, 
Ba, Pa, înseamnă tată, deci tot „Şef 44 . împreună cu ma 
e prima monosilabă pe care o strigă un copil. Mai este 
o „coincidenţă 44 fonetică, dacă împărţim pe Sarab în Sar 
şi Rab. Ultimul cuvînt înseamnă în limbile semitice, 
Domn, Stăpîn. In arabă e unul din numele divine, ex¬ 
clusiv rezervat lui Dumnezeu. Cum Sur e sanscrit şi 
Rab arab, s-ar putea ca Sarab să fie un nod, un punct 
de coincidenţă, semnul unei joncţiuni între tradiţia hin¬ 
dusă, direct ieşită din Tradiţia Primordială (ca şi tradi¬ 
ţiile dacă şi celtică), şi tradiţia arabă, ultima apărută în 
ciclu. Casta stăpînitoare din Dacia dădea preoţi şi regi. 
Reprezenta deci mai mult decît brahmanii din India, 
exclusiv sacerdotali. Sarabii pot fi mai degrabă apropiaţi 
de ceea ce desemnează în India numele de Hamsa , fiinţe 
deţinătoare ale ambelor puteri, sacerdotală şi regală, deci 
în realitate deasupra tuturor castelor. Or, aşa sînt ca¬ 
racterizaţi deţinătorii Tradiţiei Primordiale. Chiar Arabii 
au subliniat calitatea seniorială a* numelui lor. Profetul 
Muhamed, voind să sugereze calitatea lui de „om divin w , 
spunea : „Ana Arab bila Ain“, „sînt Arab fără litera 
ain. Rămîne numai Rab , „Domn 44 , care, cum am spus, 
este un nume exclusiv divin. 

Tradiţia ultimă a ciclului coincide cu prima, dar, de 
obicei, aceste „coincidenţe 4 * sînt analogic inverse ; ast¬ 
fel, se spune despre piatra neagră sfîntă încrustată în 
unul din zidurile templului Kaaba de la Mekka, că a 
fost la început albă ; deci această piatră este şi ea un 
Harap-Alb mineral. Tot aşa, printr-o analogie inversă 
fonetică, rab din arab (deci din Harap) a putut fi la în¬ 
ceput un bar, monosilab propriu Mistreţului, Varaha , 

Boar în engleză, bor, bro, vier. Astfel de inversiuni care 
arată faţa ascunsă a lucrurilor se mai găsesc. Roma avea 
faţa ascunsă a lui Amor, care s-a actualizat după apari¬ 
ţia creştinismului. Tot aşa, printr-o inversiune similară, 
Harap-Alb care este Sarab Alb poate fi Sar Bar Alb, 
Domnul Mistreţ Alb. Or, cum am arătat, cuvînt cu cu- 
vînt găsim această formulă în tradiţia hindusă, Sri Sweta 
Varaha (Sri, Domn, Sweta, Alb, Varaha, Mistreţ). Cum 
am spus în Povestea Porcului, Mistreţul Alb este al trei¬ 
lea Avatar al lui Vişnu şi el a dat numele Centrului Su¬ 
prem, Varahi, Ţara Mistreţului. E probabil că la noi 
Vrancea al cărui nume vechi era Varanha, însemna ace¬ 
laşi lucru. Mai mult, nu numai actualul Manvanlara, 
dar şi Kalpa, care include o serie de 14 Manvantara, e 
numit în Tradiţia Hindusă Sri Sweta Varaha Kalpa, 
„Kalpa Domnului Mistreţ Alb 44 . Cele două poveşti prin¬ 
cipale ale lui Creangă, Povestea Porcului şi Harap-Alb, 
ar putea să aibă ca erou pe aceeaşi fiinţă, diferit mito- 
logizată. Această insistenţă şi această repetiţie fac să te 
întrebi dacă misterele Mistreţului Alb mai erau vii pe 
vremea lui Creangă, dacă mai aveau un caracter litur¬ 
gic care le actualiza după cum liturghia creştină actua¬ 
lizează pe Hristos. Că Sarab poate suferi metateza Sa(r)bar, 
o arată numele unui rîu românesc, Sabarul. 

Să revenim asupra aspectului superior al culorii 
negre, cînd simbolizează Nemanifestatul. Din acest punct 
de vedere, cum am mai spus, Harap este Atma, Persona¬ 
litatea, principiul superior şi imuabil al fiinţei umane, 
identic cu Brahma în Macrocosm, Alb este Jivatma, indi¬ 
vidualitatea, prin definiţie patibilă, supusă vicisitudinilor 
şi alternanţelor naşterilor şi morţilor. „Răscumpărarea 44 
lui Jivatma , a individualităţii, se face numai după o puri¬ 
ficare a ei prealabilă, numită în Alchimie Rectificare ; 
operaţia este atît de importantă că nu ne temem să ne 
repetăm ; e necesară o „separare 44 a lui Atma de Jivatma, 
a Negrului de Alb, pentru’ ca primul, oarecum exterio¬ 
rizat în aspecte implacabile, să poată lucra din afară la 
purificarea celui de-al doilea. Numai Separarea permite 
„mortificarea 44 inferiorului şi restructurarea planurilor 
inferioare din noi. Spinul pare rău, din perspective foarte 

exterioare ; în realitate reprezintă aspectul de rigoare al 
Principiului, care coborîtă în lumea noastră, ia căi neîn¬ 
ţelese. Trebuie lăsat să-şi facă treaba ce-i revine. 

Găsim într-unul din cele mai ilustre mituri ale Anti¬ 
chităţii două personaje, în acelaşi raport ca acela dintre 
Harap-Alb şi Spîn, perechea Herakles-Euristeu. In ziua 
cînd Alkmene trebuia să nască pe Herakles la Theba, 
Zeus a rostit o cuvîntare în Olymp : „Astăzi Eleitheiam, 
zeiţa naşterilor, va aduce pe lume o fiinţă din sîngele 
meu, care va domni peste ceilalţi muritori* 1 . Hera îl 
pune să jure cele spuse, apoi pleacă la Argos aheiană, 
unde se afla nevasta lui Sthenelos, însărcinată în a şaptea 
lună. Şi în timp ce întîrzia dezlegarea Alkmenei, grăbi 
sarcina celeilalte. In acest fel Hera a putut vesti pe Zeus 
că întîiul născut este Euristeu şi el coborîtor din Zeus, 
fiind nepot al lui Perseu, fiu al lui Zeus. Părintele Zeilor 
nu şi-a putut călca jurămîntul; astfel Herakles a intrat 
în aspra ucenicie a sclaviei lui Euristeu, îndeplinind cele 
douăsprezece munci, la sfîrşitul cărora a găsit Apoteoza- 
rea. Perechea îşi află rădăcina comună în Zeus, Herakles 
ca fiu, Euristeu ca strănepot. Dar în lumea aceasta, exte¬ 
riorul învăluie interiorul şi această ocultare, ce se mani¬ 
festă ca tiranie, e prilejul divinizării lui Herakles, tăişul 
oţelului fiind pe măsura durităţii pietrei. 

In Bhagavat-Gita găsim de la început pe Krişna şi 
pe Arjuna, urcaţi în acelaşi car, în bătălia de la Ku- 
rukşetra, care, la hinduşi, simbolizează războiul sfînt 
pentru eliberarea fiinţei. Tîlcuirea tainică, după învăţă¬ 
mintele lui Atma-Gita , este că perechea reprezintă cuplul 
Atma-Jivatma, „suportat* 4 de aceeaşi fiinţă, de acelaşi 
car. Or, Krişna ne este arătat ca Negru şi Arjuna Alb, cei 
doi formînd un Harap-Alb. După anumite glose, cele 
două nume, Krişna şi Arjuna, sînt contractate în acelaşi 
cuvînt, Krisnarjuna, echivalent riguros al lui Harap-Alb. 
E o personificare a unor dublete antinomice metafizice, 
în care Fiinţa şi Nefiinţa se contopesc ; „sadasat**, 
„vyaktavyakta**, „parapara** şi altele (sat-asat, vyakta- 
avyakta, para-apara, cu un a privativ, în al doilea membru 
al formulei). 

Reamintim că iniţierea reproduce în microcosm Fiat-ul 
cosmogonic în haosul unei individualităţi ; acest Fiat 

determină în ea un plan de referinţă, faţă de care se 
exaltă spre Universal posibilităţile pozitive din om, crista- 
lizîndu-se, şi precipită în jos posibilităţile negative într-un 
caput mortuum rezidual. Cele două tendinţe se reunesc 
apoi într-un tot armonic, identic din punct de vedere sim¬ 
bolic cu Arborele Lumii, posibilităţile superioare consti¬ 
tuind coroana şi fructele lui, iar posibilităţile inferioare 
rădăcina lui tenebroasă. 

Cum am mai spus, în fiul de crai acest Fiat iniţial 
este imprimat de Zeiţa Solară, Sfînta Duminecă. Discri¬ 
minarea posibilităţilor superioare de cele inferioare trebuie 
privită sub specie interioritatis, fiind o virtualitate care 
la sfîrşit se va transforma într-o realizare efectivă. Posi¬ 
bilităţile superioare se înalţă de-a lungul gunei sattwa, 
fixate în calul de foc, cele inferioare se fixează în Spin. 
Din această perspectivă, calul năzdrăvan şi Spînul sînt 
complementari şi corelativi de-a lungul unui ax vertical. 
Dacă, aşa cum am remarcat, calul este aparent absent în 
episod, cauza este discriminarea care l-a separat de erou 
şi de Spîn cu finalitatea unui catarsis al inferiorului. 
Divergente în tot cursul realizării lui Harap-Alb, cele 
două tendinţe Cal — Spîn converg din nou în fiul de crai 
la sfîrşit, în momentul suprem, cînd realizarea devine 
efectivă. Numeam pe Spîn o piatră umană din cauza api- 
lozităţii sale. Dar între ce-i mai greu şi ce-i mai uşor, 
între Piatră şi Foc, este o misterioasă afinitate. Piatra 
este domiciliul Focului prin intuiţie divină. Pietrele sfinte 
cad din Cerul Empireu, sub formă de aeroliţi. Aşezat 
între aceste tendinţe antagoniste, mistuit de foc, compac¬ 
tat de piatră, în cîmpul, lor de forţe, se elaborează un 
incomparabil metal, Harap-Alb-ul final, vîrful predesti¬ 
nat al ierarhiei iniţiatice în lumea noastră. Harap-Alb 
renăscut din fîntînă, din Cal şi din Spîn, e un Fiu al 
Trăsnetului şi al Abisului, e Boanerges ca Sfîntul Ioan 
Evanghelistul. Ţinînd seamă de procesiunea lui din Spîn, 
ne întrebăm dacă nu avem un caz de litogeneză, de om 
născut din Piatră, ca în multe mituri. Mitra este Fiul 
Pietrei. în basmul din colecţia lui Ispirescu, Afin şi 
Dafin, acesta renaşte din piatră, după ce se prefăcuse în 
ea. După potop, Deucalion şi Pyrrha şi-au creat o poste¬ 
ritate din pietrele aruncate peste umăr, îndărăt, fără ca 

să privească, pentru că ar fi păţit ca soţia lui Lot. In 
aspecte non-hominale, fîntîna inspiratoare Hipocrene a 
ţîşnit dintr-o stîncă lovită de copita calului năzdrăvan 
Pegas. Din toate miturile, e cel mai apropiat de Harap- 
Alb, pentru că găsim în el Apa, Piatra şi Calul. Te întrebi 
dacă, în realitate, în basmul românesc, Spînul şi Calul, 
complici, nu au creat ei fîntîna palingeneziilor. 

* 

* * 

Am relatat basmul pînă la sosirea lui Harap-Alb şi a 
Spinului la curtea împăratului Verde/ Pe drum cei doi 
călători străbat „nouă mări, nouă ţări, nouă ape a . Avînd 
în vedere natura pclară a lui Harap-Alb şi a unchiului 
său Verde-împărat, e posibil să avem de-a face cu cele 
nouă constelaţi circumpolare, care nu asfinţesc niciodată, 
recte , cu proiecţia pămîntească a celor nouă ceruri din 
vechea cosmologie, alt aspect al celor nouă constelaţii. 

Acolo, perechea Spîn — Harap-Alb apare sub semnul 
raporturilor inversate stabilite sub jurămînt la fîntînă. 
Pînă la curtea lui Verde-împărat, Harap-Alb a urmat un 
proces involutiv de contractare pînă la centrul său, care 
e un punct sintetic al întregii sale fiinţe. Identificarea 
cu centrul obscur al lumii (obscur pentru că e poten¬ 
ţial) este necesar, pentru că acest centru este şi al lui, 
prin analogie, şi se poate servi de el ca de o pîrghie pen¬ 
tru un proces, de data asta evolutiv şi expansiv, ca fina¬ 
litate a universalizării fiinţei lui. Iniţierea i-a întors 
fiinţa ca pe o mănuşă. Universalizarea ei face obiectul 
celei de a doua părţi a basmului. în termeni de mistere, 
pînă acum am avut catabaza lui Harap Alb ; îi urmează 
în mod riguros şi necesar anabaza. 

Funcţia împăratului Verde, care în fond e aceea de 
Monarh Universal, este anemiată şi ofilită din cauza 
împrejurărilor de care am pomenit la începutul studiului 
nostru, redusă la imanenţă, la o simplă virtualitate. Nu 
este mai puţin adevărat că, aşa decăzută, rămîne singura 
legitimă, şi tocmai pentru că e aceea de Pol al Lumii, 
regentînd întreaga devenire a unui ciclu uman, ea tre¬ 
buie regăsită, reînviorată şi reînverzită. Acum e cazul 
mai mult ca niciodată. Am pomenit de această funcţie 

supremă în Povestea Porcului; printre alte denumiri, 
este desemnată prin termenul de Mânu, Inteligenţa cos¬ 
mică reflectînd Lumina Inteligibilă a lui Işwara. I se mai 
spune lui Mânu şi Regele Lumii, iar în tradiţiile noastre, 
Verde-Impărat, pentru că se identifică cu arborele veşnic 
verde al Lumii, din care se propagă dubla putere invo- 
lutivă şi evolutivă care susţine lumile. Apare ca o tripli- 
citate de aspecte, receptînd cele trei lumi. în colindele 
noastre, i se spune Ion-Sînt-Ion, Ianus cu cele două feţe 
ale lui, cei doi Ioni, pe cînd Sînt-ul median e principiul 
lor comun şi ocult. Vedem că nu poate fi vorba de o enti¬ 
tate creştină ; în creştinism cei doi Ioni sînt doi sfinţi 
diferiţi. Culoarea simbolică a lui Ianus este Verdele, ceea 
ce e firesc pentru că regenerează şi reînverzeşte perpetuu 
lumile. Este numit Verde-împărat, pentru că în ome¬ 
nirea pe care o regentează, trebuie să aibă un aspect 
hominal. Dar funcţia este cosmică şi numele ei cel mai 
adecvat este „Arborele Lumii a . 

* 

* * 

„Amu, într-una din zile, cum şedea Spinul la ospăţ 
cu moşu-său, cu verele sale şi cu alţii, cîţi se întîmplase, 
li s-au adus mai la urmă la masă şi nişte sălăţi foarte 
minunate. Atunci împăratul zise Spinului : 

— Nepoate, mai mîncat-ai sălăţi de-aceste de cînd eşti? 

— Ba nu, moşule, zise Spinul, tocmai eram să vă întreb 
de unde aveţi, că tare-s bune !... O haraba întreagă aş fi 
în stare să mănînc şi parcă tot nu m-aş sătura. 

— Te crede moşul, nepoate, dar cînd ai şti cu ce greu¬ 
tate se capătă ! Pentru că numai în grădina ursului, dacă-1 
fi auzit de dînsa, se află sălăţi de acestea şi mai rar om 
care să poată lua dintr-însele şi să scape cu viaţă. Intre 
toţi oamenii din împărăţia mea, numai un pădurariu se 
bizueşte la treaba asta. Ş-acolo, el ştie ce face, ce drege, 
de-mi aduce din cînd în cînd aşa cîte puţine, de poftă. 

Spînul voind să piardă acum pe Harap-Alb cu orice 
preţ, zise împăratului : 

— Doamne, moşule, de nu mi-a aduce sluga mea sălăţi 
de aceste şi din piatră seacă, mare lucru să fie I [...] Ş-odată 
cheamă Spinul pe Harap-Alb şi-i zice răstit : 

— Acum degrabă să te duci, cum îi şti tu şi să-mi 
aduci sălăţi de aceste din grădina ursului. Hai, ieşi răpede 
şi porneşte, că nu-i vreme de pierdut! Dar nu cumva să 
faci de alt feliu, că nici în borta şoarecului nu eşti scăpat 
de mine !“ 


Atunci Harap-Alb se duce la grajd, ia calul şi porneşte 
spre prima aventură, în ipostaza de slugă pe care o avea 
acum, precum am spus, cu ţintă eminamente catartică şi 
răscumpără toare. 

Pentru a putea lămuri acest debut de episod, trebuie 
reamintit că împărăţia lui Verde împărat, reprezentare 
şi imagine directă a Paradisului pământesc în lumea 
noastră, are un simbolism vegetal, cum se cuvine unei 
grădini; prin urmare este „verde 44 . Conform acestui sim¬ 
bolism, „împărăţia Verde 44 este deţinătoarea, distribuitoa- 
rea, recuperatoarea tuturor „germenilor 44 din planul 
nostru de existenţă, sub triplul semn fizic, psihic şi spi¬ 
ritual. De aceea Rozicrucienii mai spuneau împărăţiei 
Verzi, Germania, ţara germanilor, „Ţară a rozelor şi a 
crinilor 44 , cum îi zicea Michel Maier, rozicrucian de la 
curtea lui Rudolf al II-lea. Un vechi adagiu hermetic 
spune : Linea viridis gyrat universa. Cum, în anumite 
cazuri, luna este desemnată ca fiind, simbolic, punctul 
de redistribuire a germenilor, culoarea albă, aceea a lunii, 
deci într-un sens inferior, poate uneori înlocui culoarea 
verde, de aceea, în basmele noastre, găsim uneori pe Alb 
împărat înlocuind pe Verde împărat, fără prejudiciul 
sensului superior al culorii albe, sinteză solară a tuturor 
culorilor. în realizarea lui Magnum Opus spiritual alchi¬ 
mic, pentru care Questa lui Harap-Alb este o imagine 
tipică, desăvîrşirea Operei are trei etape succesive prin¬ 
cipale : opera la Negru, inerentă „separaţiei 44 şi „putre¬ 
facţiei 44 ; opera la Verde sau la Alb şi opera la Roşu, 
Voeuvre au Noir, Voeuvre au blanc ou au vert, Voeuvre 
au rouge; Nigredo, Albedo, Rubedo, simbolizate respec¬ 
tiv de Plumb, de Mercur şi de Sulf. Pe toate trei le stră¬ 
bate Harap-Alb, opera la negru, în separarea care a avut 

loc la fîntînă, cînd a devenit sclavul, negrul Spinului, 
separare perfect indicată de numele dual Harap-Alb; 
opera la alb, indicată în acelaşi nume, sau la verde, cit se 
află de la curtea lui Verde-împărat şi opera la Roşu, desă- 
vîrşirea lui Magnum Opus, cînd „sleieşte" muncile date 
de Roş-împărat. 

Or, la masa împăratului Verde, avînd, ca în toate 
miturile, un caracter euharistie necesar, sălăţile verzi ne 
sînt arătate ca o raritate scumpă, aproape inaccesibilă ; 
cu alte cuvinte, împăratul, cu tot numele lui de Verde, 
este în deficit de clorofilă. Aceasta justifică observaţia 
noastră incipientă că planul, cadrul prealabil al basmului, 
e o lume anemiată, deficitară, „vampirizată 44 de forţe tita¬ 
nice subversive, pe care trebuie s-o reînverzească Ha¬ 
rap-Alb ; proces, în acelaşi timp, de restructurare, de 
revigorare şi de, rectificare, ca să întrebuinţăm ter¬ 
menul tehnic alchimic, pe care l-am mai citat. 

Or, această preţioasă substanţă verde, această cloro¬ 
filă incomparabilă care este Materia Primă a Operei, se 
află în „Grădina Ursului 44 . Reamintim că în tradiţiile 
nordice, direct ieşite din Tradiţia Primordială, Ursul sim¬ 
bolizează casta Războinicilor, pe cînd Mistreţul pe aceea 
a Preoţilor, sau principiul lor comun. Prin urmare, dacă 
grădina este a Ursului şi nu a Mistreţului, cauza se află 
în ceea ce se numeşte revolta războinicilor, a Ursului 
contra deţinătorilor puterii supreme, simbolizată de 
Mistreţ. Acestei uzurpări trebuie să-i pună capăt Harap- 
Alb. Verde-împărat trebuie să redevină stăpînul salăţilor 
verzi şi împărăţia lui să cuprindă şi Grădina Ursului. E 
interesant cum „tirania" spinului îl trimite pe eroul 
nostru la isprăvi care îl restructurează şi pe el, şi Lumea. 

El o ia cu calul 

„Pe deasupra codrilor, 

Peste vîrful munţilor, 

Peste apa mărilor. 

Şi după aceea se lasă încet-încet într-un ostrov mîndru din 
mijlocul unei mări, lîngă o căsuţă^smguratecă, pe care 
era crescut nişte muşchi pletos de^o podină de gros, moale 
ca matasa şi verde ca buraticul.* 4 

O supralicitare de verde. 

Atunci Harap-Alb descalecă şi spre mai mare mirarea 
lui, numai iacă-1 întîmpină în pragul uşii cerşitoarea că- 
reia-i dăduse el un ban de pomană înainte de pornirea lui 
ae-acasă. 

— Ei, Harap-Alb, aşâ-i c-ai venit la vorbele mele ; că 
deal cu deal s-ajunge, dar încă om cu om ? Află acum că 
eu sînt Sfînta Duminecă şi ştiu ce nevoie te-a adus pe Ia 
mine. Spinul vre să-ţi răpuie capul cu orice chip şi de 
aceea te-a trimis să-i aduci sălăţi din grădina ursului. Dar 
i-or da ele odată pe nas ! Rămîi aici în astă noapte, ca să 
văd ce-i de făcut." 

Deci, ne găsim într-o insulă, insistent şi repetat ară¬ 
tată ca verde şi prin termenii de mai sus şi prin proxi¬ 
mitatea grădinii cu salăţi a Ursului. „Insula Verde“ face 
dublă întrebuinţare cu „Insula Albă“, pentru a desemna 
Centrul Suprem al Lumii, culorile albe şi verde schim- 
bîndu-se între ele pentru motivele spuse mai sus 7 . Dacă 
stăpîna acestei insule este Sfînta Duminecă, identică, 
cum am văzut cu Dea Syra, atunci şi ostrovul este Syria 
primitivă, identică cu insula Soarelui. Or, pe aceeaşi 
insulă se află Grădina Ursului (ca să ajungă la ea, nici 
sfînta, nici Harap Alb nu trebuie să mai treacă marea), 
simbol al războinicilor răzvrătiţi care ţin în robie cu zgîr- 
cenie preţioasa substanţă verde, raţiunea de a exista a 
insulei. 

Iată ce spune Guănon : „în urma revoltei reprezentan¬ 
ţilor puterii temporale (a clasei războinicilor, n.n.J, contra 
supremaţiei autorităţii spirituale (reprezentată de casta 
sacerdotală, n.n.), Boreea (habitatul suprem nordic al 
tradiţiei primordiale), ţara Mistreţilor a putut deveni ţara 

Ursului, în timpul unei perioade a predominării Kşatriy- 
lor (a războinicilor, n.n.), căreia după tradiţie i-a pus 
capăt Paraşu-Rama“ (Rama cu Securea, al şaselea Ava- 


7 Cu privire la numele de Insula Albă sau Verde, dat Cen¬ 
trului Suprem cf. Le Roi du Monde de Renă Guănon. Unul din 
numele Irlandei este acela de „Verdele Erin w . Tot aşa „Gron- 
landa" înseamnă „Ţara verde". 

tar, n.n.) 8 . Reamintim cele spuse în Povestea Porcului , 
şi anume că, datorită acestor evenimente, constelaţia 
polară, primitiv numită „Mistreţul 44 , a primit numele de 
„Ursa Mare 44 . 

„Şi cum iesă Sfînta Duminecă afară, odată şi porneşte 
desculţă prin rouă de culege o poală de somnoroasă, pe 
care o ferbe la un loc cu o vadră de lapte dulce şi cu una 
de miere şi-apoi ie mursa aceea şi iute se duce de o toarnă 
în fîntina* din grădina Ursului, care fîntînă era plină de 
apă pînă în gură. 44 

Se spune că în calea postumă sau în acea iniţiatică 
(este acelaşi lucru), călătorul găseşte două fîntîni, una a 
Memoriei, Anamnesis, cealaltă a Uitării, Lethe. Atît fîn- 
tîna Ursului, cît şi aceea, următoare a Cerbului, conţin 
apa somnului şi a Uitării. De partea Sfintei Dumineci 
şi a lui Harap-Alb se găsesc Veghea şi Memoria. 

Cum am spus, Sfînta şi Ursul coabitează acelaşi spaţiu, 
Insula Verde. Cum zeiţa locuieşte în mod necesar în 
centrul insulei, din cauza caracterului ei solar, ursul nu 
poate ocupa decît periferia acelui loc, după graficul în¬ 
deobşte cunoscut al centrelor spirituale, adică în punctul 
de tangenţă a centrului cu restul lumii, asigurînd legă¬ 
tura în vremi normale, dar putînd s-o şi întrerupă ca¬ 
tastrofic, în caz de revoltă. Atunci situaţia este resta¬ 
bilită prin intervenţii directe şi dure. 

„...Numai ce vede că vine ursul cu o falcă în ceriu şi 
cu una în pămînt, mornăind înfricoşat. Şi cum ajunge la 
fîntînă, începe a bea lacom la apă şi a-şi linge buzele de 
dulceaţa şi bunătatea ei. Şi mai stă din băut şi iar începe 
a mornăi. Şi iar mai bea cîte un răstimp şi mornăieşte, 
pînă ce de la o vreme încep a-i slăbi puterile şi cuprins 
de ameţeală, pe loc, cade jos şi adoarme mort, de puteai 
să tai lemne pe dînsul.“ 


8 Rene Guenon, „Le Sanglier et TOurse", în : Symboles* fon- 
damentaux de la Science Sacree, Paris, Gallimard, 1962 
p. 179—180. 

Ursul a ales fîntîna Uitării, a lui Lethe, pe cînd 
Sfintei Dumineci i-a rămas aceea a lui Anamnesis, a 
Veghei şi Memoriei. 

„Atunci Sfînta Duminică, văzîndu-1 aşa, Intr-o clipă 
se duce şi, deşteptînd pe Harap-Alb chiar în miezul nopţii, 
îi zice : 

— Imbracă-te iute în pielea cea de urs, care o ai de 
la* tată-tău, apucă pe ici tot înainte şi cum îi ajunge In 
răscrucile drumului, ai să dai de grădina ursului. Atunci 
sai repede înlăuntru de-ţi ie sălăţi într-alea şi cîte-i vrea 
de multe, căci pe urs l-am pus eu la cale. Dar la toată 
întimplarea, de-i vedă şi-i vedă că s-a trezit, zvîrle-i pielea 
cea de urs şi apoi fugi încoace spre mine cît îi pută. 44 

Operaţia de teurgie de care este vorba se întîmplă 
sub lumina Soarelui de Miezul Nopţii, cum este obiceiul. 
Grădina se află la „răscrucile drumului 44 , adică la punctul 
chintesenţial al crucii orizontale, încă o dovadă că salăţile 
reprezintă Materia Prima, chintesenţa unei stări de fire, 
căzută într-o închisoare stearpă. Harap-Alb se îmbracă 
cu pielea de urs ca să înşele ambianţa ostilă, aderînd 
aparent şi exterior la ea, interior rămînînd neafectat 
mistreţ. Pe din afară războinic, pe dinăuntru contempla¬ 
tiv, adică însumînd în el dubla putere sacerdotală şi 
regală. Episodul întăreşte presupunerea noastră de la 
început, că în perechea fraternă împărat Verde — Crai, 
ultimul reprezintă puterea regală. 

„Harap-Alb face cum îi zice Sfînta Duminică. Şi cum 
ajunge în grădină, odată începe a smulge la sălăţi într-ales 
şi leagă o sarcină mare, mare, cît pe ce să n-o poată rădica 
în spinare. Şi cînd să iasă cu dînsa din grădină, iaca ursul 
se trezeşte şi după dînsul, Gavrile J Harap Alb, dacă 
vede reaua, i-aruncă pielea cea de urs şi apoi fuge cît se 
poate cu sarcina în spate tot înainte la Sfînta Duminică, 
scăpînd cu obraz curat. 44 

Aruncarea blănii este ceea ce se numeşte în organi¬ 
zaţiile secrete, un „gest de recunoaştere 44 , „o atingere 44 (un 
atouchement). Prin el, Harap-Alb îi face cunoscut ursului 

că printr-o parte din fiinţa lui e şi el urs, ceea ce e purul 
adevăr. In altă perspectivă, aruncarea blănii este ceea ce 
se numeşte în medicina tradiţională, homeopatică în fondul 
ei, o cură de similia similibus. 

„După aceea, Harap-Alb, mulţămind Sfintei Dumineci 
pentru binele ce i-a făcut, îi sărută mina, apoi îşi ia să- 
lăţile şi, încălecînd, porneşte spre împărăţie, Dumnezeu să 
ne ţie, că cuvîntul din poveste, înainte mult mai este.“ 


Harap-Alb apare în episod ca un „abstracteur de 
Quintessence 44 , cum îi numeşte Rabelais pe Alchimişti. 
El, ca Mistreţ, descătuşează chintesenţa verde din stăpî- 
nirea Ursului, adică a războinicilor, simbolizaţi de urs, 
posibilitatea de a persista în „secesiunea 44 lor. Similitu¬ 
dinea esenţială a isprăvirii cu gestul lui Paraşu Rama de 
care am vorbit este incontestabilă. Mijlocitor între Polul 
Ceresc şi Polul pămîntesc, între Sfînta Duminecă şi Verde 
împărat, regent imediat al lumii, îi aduce de sus daruri 
supraesenţiale. Menţionăm de asemenea săriturile calului 
pe verticală, pentru ca apoi să se coboare la locul ales. 
Este singurul mijloc pentru a ajunge în altă calitate de 
timp şi de spaţiu. Trecerea de la cantitate la calitate se 
face nu în linie dreaptă, ci în unghi ascuţit cu vîrful 
în sus. 

Altfel spus, legăturile dintre Polul pămîntesc şi Polul 
Ceresc, Verde-Impărat şi Sfînta Duminecă, legături care 
în m®d normal trebuiau să fie continue ca circuitul san¬ 
guin într-un organism viu, erau catastrofal ligaturate; 
de unde anemia Polului pămîntesc. Harap-Alb, Mistreţul 
Alb, deznoadă ligatura, restaurînd pe Sfînta Duminecă 
în legitimă suzeranitate în grădina uzurpată de urs. In 
tot episodul, Harap-Alb apare în ipostaza unui Avatar, a 
unui Mîntuitor al Lumii. E posibil ca în el să fie concen¬ 
trate trăsăturile esenţiale ale celor de-al şaselea şi al şap¬ 
telea Avatari, cei doi Rama, Paraşu-Rama şi Rama-Cian- 
dra 9 . Mai mult : Harap-Alb primeşte de la tatăl său blana 


9 Este cel puţin curios că Ion Ştefănescu şi-a luat, cînd a 
început să scrie, numele bunicului său după mamă. Creangă, 
riguros sinonim al lui Ram. 

de urs, emblemă esenţială a războinicilor ; la rindul lui 
o zvîrle în Ursa Mare în ostrovul-grădină a Sfintei Dumi¬ 
neci. E un omagiu feudal riguros, pe mai multe trepte, 
restaurînd ierarhia şi redînd Sfintei ceea ce venea de la 
ea ; Harap-Alb face un oficiu intermediar de Hermes, 
între inferior şi superior şi invers, et recipit vim Supe - 
riorum et Inferiorum, spune Tăbula Smaragdina. 

Blana de urs sterilă şi nefolositoare la Crai, tatăl 
eroului, este redată Sfintei, căci de la ea venea. De la 
începutul basmului, Sfînta îi da tîrcoale. 

„La vreo cîteva zile după asta, împăratul arată Spânu¬ 
lui nişte petre scumpe, zicând : 

— Nepoate mai văzut-ai petre nestimate aşa de mari 
şi frumoase ca acestea de când eşti ? 

— Am văzut eu, moşule, felurite petre scumpe, dar 
ca aceste, drept să spun n-am văzut. Oare pe unde se pot 
găsi aşa petre ? 

— Pe unde să se găsească, nepoate! Ia, în Pădurea 
Cerbului. Şi cerbul acela este bătut tot cu petre scumpe, 
mult mai mari şi mai frumoase decât aceste. Mai întâi, cică 
are una în frunte, de străluceşte ca un soare. Dar nu se 
poate apropiă nimene de cerb, căci este solomonit şi nici 
un fel de armă nu-1 prinde ; însă el, pe care l-a zări, nu 
mai scapă cu viaţă. De aceea fuge lumea de dânsul de-şi 
scoate ochii. Şi nu numai atâta, dar chiar cînd se uită la 
cineva, fie om sau orice dihanie ar fi, pe loc rămâne 
moartă. Şi cică o mulţime de oameni şi de sălbătăciuni zac 
fără suflare în pădurea lui numai din astă pricină ; se vede 
că-i solomonit, întors de la ţiţă, sau dracul mai ştie ce are 
de-i aşa de primejdios. Dar cu toate aceste, trebuie să ştii, 
nepoate, că unii oameni îs mai ai dracului decât dracul ; 
nu se astâmpără nici în ruptul capului ; măcar că au păţit 
multe, tot cearcă prin pădurea lui să vadă, nu l-or pute 
găbui cumva ? Şi care din ei are îndrăzneală mare şi noroc 
şi mai mare, umblînd pe acolo, găseşte din întâmplare cîte 
o peatră de aceste, picată de pe cerb, cînd se scutură el 
la şapte ani odată, şi apoi aceluia om nu-i mai trebuie altă 
negustorie mai bună. Aduce peatra la mine şi i-o plătesc 
cît nu face; ba încă sânt bucuros că o pot căpăta. Şi află, 
nepoate, că asemenea petre fac podoaba împărăţiei mele ; 

nu se găsesc altele mai mari şi mai frumoase decît aceste 
la nici o împărăţie, şi de aceea s-a dus vestea în toată 
lumea. Mulţi împăraţi şi crai înadins vin să le vadă şi 
li-i de-a mirarea de unde le am. 

— Doamne, moşule, zise atunci Spînul, să nu te superi, 
dar nu ştiu ce fel de oameni fricoşi aveţi pe aici. Eu pun 
rămăşag pe ce vrei că sluga mea are să-mi aducă pielea 
cerbului aceluia, cu cap cu tot, aşa împodobit cum este.“ 

Spînul cheamă îndată pe Harap-Alb şi-i dă întocmai 
poruncă. E a doua expediţie de recuperare şi de „strîns 
a ceea ce era împrăştiat**, în jurul unui punct centrai 
unic, care este împărăţia Verde. De data asta, trofeul nu 
mai este vegetal, ci mineral combinat cu animal. In prima 
expediţie, trebuia cîştigat Elixirul de viaţă lungă, aspect 
vegetal al lui Magnum Opus , în a doua, I’iatra filosofală, 
aspectul lui mineral. 

Calul îi spune : 

„— Ţine-te zdravăn stăpîne, că eu iar am să-mi zbor : 
în înaltul ceriului 
Văzduhul pămîntului ; 

Pe deasupra codrilor, 

Peste vîrful munţilor, 

Prin ceaţa măgurilor, 

Spre noianul mărilor, 

La crăiasa zînelor, 

Minunea minunilor. 

Din ostrovul florilor. 

Şi zicînd aceste, odată şi zboară cu Harap-Alb 
în înaltul ceriului 
Văzduhul pămîntului, 
şi o ie de-a curmeziş : 

De la nouri cătră soare. 

Printre lună şi luceferi, 

Stele mîndre lucitoare, 

Şi apoi se lasă lin ca vîntul : 

în ostrovul florilor, 

La Crăiasa Zînelor, 

Minunea minunelor. 

Şi cînd vîntul au aburit, iacă şi ei la Sfînta Duminecă 
iar au sosit. Sfînta Duminecă era acasă şi cum a văzut pe 

Harap-Alb poposind la uşa ei, pe loc l-a întîmpinat şi 
i-a zis cu blîndeţă : 

— Ei, Harap-Alb, aşa-i că iar te-a ajuns nevoia de 
mine ?“ 

Versurile acestea sigur nu sînt populare, ci făcute de 
Creangă. Ele descriu o călătorie izbăvitoare în care întreg 
cosmosul e luat martor şi complice. La fiecare din ceruri, 
Harap-Alb primeşte un omagiu şi o învestitură. încă o 
dată, nu e vorba de o călătorie orizontală, ci de salturi 
calitative, pentru că ostrovul Sfintei Dumineci se află în 
alt timp şi spaţiu decît ale noastre. Ca mărturie a întregii 
firi, se poate compara numai cu hierogamia Ciobanului 
din Mioriţa şi cu exaltarea spre slăvi a Luceafărului către 
Tatăl Ceresc. 

Reiese din episod că Cerbul se află tot acolo unde se 
găseşte şi Ursul, amîndouă entităţile vecine cu Sfînta 
Duminecă. 

„Şi odată scoate Sfînta Duminecă obrăzarul şi sabia 
lui Statu-Palma-Barba-Cot, de unde le avea, şi dîndu-le 
lui Harap-Alb, zice : 

— Ţine aceste, că au să-ţi fie de mare trebuinţă unde 
mergem. Şi chiar haidem, cu ajutorul Domnului, să ispră¬ 
vim odată şi trebuşoara asta." 

Statu-Palmă, entitate grotescă şi terifiantă în acelaşi 
timp, este o sinteză de antinomii şi de absurdităţi. Are 
statura de o’ palmă, barba de un cot, capul cît o nucă, 
ochii cît talgerele. A-ţi pune obrăzarul lui şi a-i lua în 
mînă sabia, înseamnă să supralicitezi groaza şi grotescul, 
să înfrunţi entităţile cele mai terifice ale Infernului 
printr-o întrecere cu ele. Vom da precizări. 

După arătarea Sfintei, Harap-Alb sapă o groapă cît 
un stat de om lîngă fîntîna la care vine să se adape 
Cerbul, o dată pe zi, la amiază. Se ascunde din zori în 
groapă. Cerbul vine la nămiezi, bea hîlpav apă, apoi 
adoarme dus la aceeaşi oră cînd cei vechi spuneau că 
Marele Pan adoarme. Subliniez similitudinea pentru că 
Cerbul simbolizează Mercurul, şi Pan e socotit ca fiul lui 
Hermes-Mercur. în tratatele de Alchimie, se utilizează 
asonanţa dintre Cervus fugitivus şi Servus fugitivus, una 

din designaţiunile labilităţii Mercurului. Pan, ca fiu al 
lui Mercur, este deseori numele Mercurului Filosofal. 
Statu-Palmă, polimorf, e şi el un aspect infernal al 
Mercurului cu o mie de feţe. „Mercurius vincit Mercu- 
rius“, „Natura vincit Natura“, spune adagiul alchimic. 
De aceea, ca să oblige pe Proteu să-i dezvăluiască profetic 
taina călătoriei sale de la Troia acasă în Sparta, Menelau, 
după sfatul fiicei lui Proteu, se îmbracă într-o piele de 
focă şi se amestecă cu celelalte foci din turma lui Proteu, 
şi el un simbol al Mercurului, din cauza virtuţii sale 
proteiforme. Numai aşa îl poate prinde şi surprinde, 
„fixîndu-l“ în volatilitatea sa şi obligîndu-1 să profetizeze. 
Similia similibus. Tot aşa, unui mercur otrăvit şi otră¬ 
vitor, degradat şi virulent cum este Cerbul, Harap-Alb 
îi opune, cum am* spus mai sus, obrazul asimetriei şi 
deritmiei, al grotescului şi al absurdului, masca Haosului 
nediferenţiat, însă cu ea Harap-Alb neutralizează şi sle- 
ieşte cealaltă deritmie, a Cerbului. 

Ceea ce trebuie băgat de seamă este că nu piatra fron¬ 
tală a Cerbului omoară, ci perechea de ochi între care se 
se află. Dovada o constituie faptul, că, după închiderea 
ochilor de carne, Harap Alb poate duce cu impunitate 
pielea cu pietrele scumpe, inclusiv cea centrală, la împă¬ 
răţie. In general, Păzitorii Pragului comorilor şi ai locu¬ 
rilor interzise au o asemenea privire. E evident că avem 
de-a face cu capul Meduzei, atractul invers şi coagulant 
al Naturii, emanaţie a centrului Infernului, unde e exilat 
Lucifer, „ove si tragon d’ogni parti i pesi“. E aspectul 
descendent şi coagulant al lui Kundalini, care compac¬ 
tează în pietre scumpe făcliile Cerului. 

Cum vedem, avem de-a face cu o forţă bivalentă, 
omorîtoare, dar şi chintesenţă de lumini esenţiale. 

Putem considera Cerbul ca pe o somă cosmică, ca pe 
o sinteză ciclică. Faptul că la şapte ani o dată îşi scutură 
pielea de diamantele încrustate, indică o reînnoire ciclică, 
o renovatio mundi. Nu ne este oprit să presupunem pie¬ 
trele încrustate în piele, configurate în formă de conste¬ 
laţii zodiacale, după cum templele stelare megalitice. 
Babele şi cele din Stonehenge, reproduc zodiacul încrustat 
în pielea pămîntului. Sub acest aspect, Cerbul spaţiali- 
zează timpul. 

Semnificativ este că găsim un episod analog într-a 
altă sta?ă de realizare iniţiatică, aceea a lui Dante. Poe¬ 
tul, împreună cu conducătorul şi maestrul său Virgiliu y 
ajung la intrarea cetăţii Di te, în coborîrea bolgiilor Infer¬ 
nului. Acolo le apare capul Meduzei, şi Virgiliu acoperă 
cu mantaua lui capul lui Dante, după cum Sfînta Dumi¬ 
necă acoperă faţa lui Harap-Alb cu obrăzarul lui Statu- 
Palmă-Barbă-Cot. Intre forţa terifică pe care o exalează 
fundul Infernului şi pelerin trebuie interpus un ecran 
filtrant. Cu ocazia acestui episod, Dante scrie ilustrele 
versuri, care arată şi celor mai incorigibili dintre „lite- 
ralişti 44 că textul Poemului sacru are o pluralitate de 
sensuri ce se suprapun, printre care se află şi sensul 
esoteric. 


O voi ch’avete li’ntelleti sâni, 
mirate la dottrina a che s’asconde 
sotto’l velame delii verşi strani. 10 
[O voi care aveţi mintea sănătoasă 
Admiraţi doctrina ce s’ascunde 
Sub vălul versurilor stranii.] 

Deci ochii Cerbului omoară, nu piatra lui frontală ; 
dualitatea intoxică şi ucide, nu Unitatea. 

Aşadar, în momentul crucial al zilei, cînd Marele Pan 
doarme, singura clipă cînd cerbul otrăvit are o clipă de 
remisiune în rătăcirea şi angoasa sa fără de sfîrşit, 
Harap-Alb iese din groapa lui, cu obrăzarul lui Statu- 
Palmă-Barbă-Cot şi cu sabia aceluiaşi, şi cu o singură lo¬ 
vitură taie nodul vital al Cerbului, gest identic cu acela cu 
care Alexandru Machedon taie cu sabia sa nodul gordian, 
a cărui „dezlegare 44 atrage stăpînirea lumii. E o „recti¬ 
ficare 44 în sensul alchimic al termenului ; din cadavrul 
rezidual al Cerbului se înalţă Licornul liberat. Şi pentru 
că menţionăm terminologia alchimică, reamintim că una 
din cheile majore ale simbolismului este schematizarea 
lui. Coarnele se înscriu într-un unghi inversat, secţiune 
verticală a pîlniei, schemă a Iadului. In vîrful inferior al 


10 Dante Alighieri, Inferno , IX, 61—63. 

unghiului se află Piatra. Şi aici o autentică aplicare a 
celui mai ilustru adagiu hermetic, de care am mai po¬ 
menit cînd am vorbit de fîntîna Spinului. 

„Visitando Inferiora Terrae, Rectificando, Invenies 
Occultum Lapidem Vera Medicinal [Vizitînd adîncul 
pămîntului, rectificînd, descoperi piatra ocultă adevărata 
medicină.] 

Pîlnia pe care o formează coarnele e un sector de cerc 
într-o secţiune longitudinală a pămîntului, vîrful infe¬ 
rior al ei fiind centrul pămîntului unde se găseşte piatra 
scumpă, Occultus Lapis. Citind iniţialele din formula la¬ 
tină; obţinem, cum am mai spus, VITRIOLUM, ceea ce 
explică toxicitatea privirii Cerbului. 

Gestul, am zice ritul, este efectuat la Miezul Zilei, în 
opoziţie cu cucerirea salăţilor care s-a împlinit la Miezul 
Nopţii. Harap-Alb reuneşte dualitatea Soare de Zi şi 
Soare de Noapte. 

Expediţia lui Harap-Alb contra Cerbului aparţine ace¬ 
leiaşi familii mitice ca şi omorîrea Meduzei de către 
Perseu. Eroul nostru este înarmat cu obrăzarul lui 
Statu-Palmă ca şi Perseu cu casca lui Hades ; are sabia 
lui Barbă-Cot ca şi eroul grec secera lui Hermes. Pri¬ 
virea Cerbului, ca şi a Meduzei, omoară. 

Pe acest nou talisman cucerit (în realitate recucerit), 
îl duce Harap-Alb la Împărăţia Verde, completîndu-i 
reînvigorarea prin însumarea Triregnumului : regnul ve¬ 
getal (salăţile), regnul animal (pielea Cerbului), regnul 
mineral (pietrele scumpe şi diamantul frontal). Cum am 
mai spus, Cerbul se scutură o dată la şapte ani de pietrele 
lui şi altele îi cresc din piele. Este Aionul vechilor mis¬ 
tere, înfăşurat de şapte ori de către şarpele cosmic. 

Cerbul este o sinteză a lui Magnum Opus hermetic. 
Misterul fundamental al acestuia constă în faptul că se 
dezvoltă şi creşte vegetal, dar se desăvîrşeşte şi are fructe 
minerale. 

Sfinţenia simbolului Cerbului ne este arătată prin 
faptul că în bestiarul medieval, cerbul aşezat lîngă un 
izvor de apă simbolizează sufletul însetat după apa Eter¬ 
nităţii, conform unui verset ilustru din psalmi : „Cum 
doreşte un cerb izvoarele de apă, Te doreşte sufletul meu 
pe Tine, Dumnezeule !“ (Ps. 42, 1—2). 

Cucerirea talismanelor de către Harap-Alb ar fi necon- 
ceptibilă fără sfatul şi vigilenţa neadormită a Sfintei 
Dumineci. Repartizarea lor se face ierarhic. După ce 
eroul împlineşte cucerirea lor materială, le remite în 
omagiu Sfintei, ca dreaptă proprietate. Zeiţa i le dă ime¬ 
diat înapoi ca să le ducă suzeranului său, Verde-împărat, 
nu ca proprietate, ci ca depozit. Sfînta Duminecă este 
Polul Ceresc, şi Verde-împărat, Polul pămîntesc ; daru¬ 
rile spirituale coboară în lumea noastră prin translaţii 
succesive descendente. Am putea, imagistic, dar foarte 
exact, spune că orice dezordine ciclică, inclusiv aceea 
despre care este vorba în basmul Harap-Alb, e datorită 
faptului că Polul pămîntesc a sărit din ţîţîna Polului 
Ceresc; de aceea scîrţîie n , şi licoarea Polului nu mai 
poate ajunge jos prin ţevile intermediare, iar lumea se 
consumă şi se ofileşte. Misiunea lui Harap-Alb este resta¬ 
bilirea circulaţiei normale şi faptul că toate talismanele 
recuperate sînt cucerite după indicaţiile Sfintei Dumi¬ 
neci şi redistribuite de ea lumii, după o etapă, fie cît de 
scurtă (sîntem sub semnul calitativului) în Syria Solară 
primitivă, simbolizează restabilirea ierarhiei, a ordinii 
normale, a Dharmei. 

Că cerbul este o semnificare a Licornului ni-1 arată şi 
vechiul dicton : „Omnes ante Mosem per Unicornem 
prophetaverunt u [Toţi cei dinaintea lui Moise au profe¬ 
tizat prin Licorn]. A trece de la Cerb la Licorn echiva¬ 
lează cu parcurgerea inversă a ciclului, ceea ce este 
definiţia realizării iniţiatice. 

Mai avem ceva de spus despre un fapt de mare impor¬ 
tanţă. Capricornul din constelaţia zodiacală cu acelaşi 
nume este un Unicorn, domiciliat în lanua Coeli, la Poarta 
Cerului, în solstiţiul de iarnă, punctul cel mai înalt zo¬ 
diacal al anului. Harap-Alb aduce cerbul transfigurat în 
Licorn din insula Sfintei Dumineci la împărăţia Verde ; 
identitatea celor două ţinuturi este dovedită prin faptul 
că amîndouă sînt verzi. Cele două „domicilii“, ca să 


11 Cititorul îşi aminteşte că Fiul Vînătorului de care am 
vorbit în primul capitol, întrebat fiind de ce a luat atîtea „pro- 
vizii“ cu el, în călătoria spre Rai, spunea că „am luat cu mine 
lucruri de acelea cu care se unge osia ca să nu scîrţie roata\ 

vorbim în limbaj astrologie, se situează la cele două extre¬ 
mităţi ale axului care uneşte solstiţiul de iarnă cu solstî- 
ţiul de vară, identic cu diametrul cercului zodiacal. Dar 
dacă la extremitatea superioară a traiectoriei parcurse 
de Harap-Alb, din Insula Verde lă împărăţia Verde, se 
află constelaţia Capricornului, în mod necesar, la extre¬ 
mitatea inferioară se află constelaţia Racului, Ianua In- 
ferni, Cancerul. Şi cine altcineva este acest Rac, acest 
Cancer, dacă nu Spînul, retrograd, compactant, rozător 
ca şi cariul, din Harap-Alb ? Pe el îl vedem în fundul 
fîntînii din pădure, adică la fundul Apelor cosmice, cum 
se află astrologie constelaţia Cancerului. Faptul că Spînul 
•se desemnează pe el singur ca fiind o „schimă u , ne arată 
că e o oglindire schimonosită pe faţa apelor gloduroase, 
a unui prototip ceresc, de-a lungul axului vertical. Presu¬ 
punerea devine certitudine prin faptul că, după cum am 
spus mai sus, Poarta solstiţială a Capricornului este Ianus 
Coeli, şi Poarta solstiţială a Cancerului este Ianus In- 
ferni. Cine e paznicul puţului Abisului, cine ţine cheia 
lui, cine e Portarul (Janitor) închisorii lui Harap-Alb, 
dacă nu Spînul ? El e punctul extrem inferior unde se 
termină catabaza lui Harap-Alb, dar tot el e punctul de 
plecare, de cotitură, de unde începe ridicarea, anabaza 
lui 12 De aceea pelerinajul lui Harap-Alb este o linie ce 
uneşte două zodii opuse diametral, ca şi coborîrea lui 
Hristos, din Treime în fundul Iadului, unde, după tra¬ 
diţie se spune că a dezrobit pe toţi drepţii de la începutul 
lumii. Această asemănare e încă o trăsătură avatarică a 
eroului nostru. Linia pură care, fără să fie văzută, struc¬ 
turează totuşi cosmosul, în adierea ei lină e genial indi¬ 
cată de Creangă. Piatra din fruntea Cerbului cosmic e 
punctul care prin deplasările sale nevăzute, dar evidente, 
creează scheletul cu trei dimensiuni al Universului. 
Creangă o arată cum nu merge; ci pluteşte într-o pro¬ 
cesiune solemnă, descinde în lume, dar nu prin mean¬ 
drele ei ; păstrează în dualitate un mers de fulg, Piatra 
din Vîrful Unghiului se coboară şi se uneşte cu Piatra de 


12 Cercul zodiacal se împarte în două semicercuri, descen¬ 
dent şi ascendent. 


340 



bază care e Spinul. E momentul cel mai solemn al ciclu¬ 
lui, pentru că îl încheie unind cele două puncte solsti- 
ţiale, suprimînd deci timpul. 

„Atunci Harap-Alb, mulţămind Sfintei Duminici, îi 
sărută mîna, apoi încalecă pe cal şi porneşte tot cum a 
venit, mergînd spre împărăţie, Dumnezeu să ne ţie, ca 
cuvîntul din poveste, înainte mult mai este. Şi pe unde 
trecea, lumea din toate părţile îl înghesuia ; pentru că 
piatra cea mare din capul cerbului strălucea de se părea 
că Harap-Alb soarele cu el îl ducea. 

Mulţi crai şi împăraţi ieşeau înaintea lui Harap-Alb 
şi care dincotro îl ruga, unul să-i deie bănărit, cît a cere 
el, altul să-i deie fată şi jumătate de împărăţie, altul să-i 
deie fata şi împărăţia întreagă pentru asemenea odoare. 
Dar Harap-Alb ca de foc se ferea şi, urmîndu-şi calea 
înainte, la stăpînu-său le ducea. 44 

Cînd iniţiatul duce preţioasele talismane cucerite,, 
trece prin împărăţia morţii, toţi locuitorii ei vor doar 
o clipă să le vază, ca o clipă să se reînsufleţească ; căci 
prin regatul cojilor trece Harap-Alb în anabaza sa. Restul 
citatului întăreşte presupunerea. 

„Şi într-una din sări, sum şedea Spinul împreună cu. 
moşu-său şi cu verele sale sus într-un foişor (domiciliaţi 
într-un burg zodiacal, n.n.), numai iacă ce zăresc* în de¬ 
părtare un sul de raze scînteietoare care venea înspre 
dînşii ; şi de ce se apropia, de ce lumina mai tare de le 
fura vederile. Şi deodată toată suflarea s-a pus în miş¬ 
care : lumea de pe lume în mare nedumerire alerga să. 
vadă ce minune poate să fie. 44 

(Reanimarea alchimică a germenilor căzuţi în părţile 
neînsufleţite ale Universului ; redeşteptarea şi răscum¬ 
părarea sufletelor moarte din iad.) 

„Şi, cînd colo, cine era ? Harap-Alb, care venea In: 
pasul calului, aducînd cu sine pielea şi capul cerbului 
pe care le-au şi dat în mîna Spinului. 44 

Menţionăm că linia care uneşte cele două solstiţii 
este considerată în astrologie ca fiind relativ verticală* 

perpendiculară pe linia ce uneşte cei doi echinocţi. Ea 
reprezintă în planul cu două dimensiuni axul vertical 
al crucii cu trei dimensiuni, care străbate toate stările 
de fire. Deocamdată Harap-Alb a parcurs o verticală 
substituită, proiectată în plan orizontal. Adevăratul ax 
polar, străbătînd Zodiacul prin centrul său, în a treia 
dimensiune, va fi parcurs de Harap-Alb în momentul 
suprem al basmului, cînd moare ucis de Spîn şi e re¬ 
înviat de fata împăratului Roş, pe cînd Calul ridică pe 
Spîn „în slava cerului 44 , de unde îi dă drumul în jos. 
Următoarea schemă reprezintă insula Verde a Sfintei 
Dumineci, cu aceeaşi triplă incintă druidică pe care am 
găsit-o şi în Povestea Porcului, şi în Stan Păţitul. La 
centru, zeiţa solară, cu două „acoperiri exterioare 44 , 
prima a Ursului, a doua a Cerbului. 


Solstifiu 



Fig. nr. 8. Proiectare plană a 
Crucii cu trei dimensiuni în ra¬ 
port cu cele trei incinte 

Toate nuanţările, toate accentele şi sugerările tacite, 
înaintările şi retragerile din pagina citată, întăresc bă¬ 
nuiala că Creangă era conştient şi lucid despre cele pri¬ 
vitoare la simbolurile esenţiale pe care le expune în 
formă ţărănească. Altfel, era foarte simplu să spună fără 
-descripţii că Harap-Alb s-a întors acasă cu lucrurile 
cerute, precum, în alte colecţii de basme sînt spuse în- 
tr-o singură frază simboluri tot atît de importante. 

* * 

Ne întrebăm, în virtutea dreptului la digresiune ce 
ni l-am rezervat, dacă această translaţie a capului cer¬ 
bului, adică a părţii lui esenţiale, din tainiţa lui, la îm¬ 
părăţie, deci într-un mediu social şi statal, în centrul 
unei organizaţii de guvernare, nu exprimă, printre al¬ 
tele şi o dezocultare a unor enigme din istoria Moldovei. 
O societate tradiţională are, în mod necesar, un nucleu 
spiritual, la care participă în mod euharistie, am putea 
spune. Acest nucleu prinde toţi ganglionii ţării, se in¬ 
filtrează în toate mădularele, răbufneşte în afară sub în¬ 
făţişări de mituri, de legende, de totemuri şi animale 
sacre ce se cuibăresc în steme heraldice, ca într-o ce- 
tăţuie. Şi nu intri în ea din afară, ca în citadelele vi¬ 
zibile ; poarta se forţează pe dinăuntru. 

Se ştie că una din capitalele Moldovei incipiente a 
fost Baia, astăzi căzută la starea de sat. Baia a existat 
în mod cert, înainte de întemeierea „oficială 4 * a Moldo¬ 
vei, poate cu mai mult de o sută de ani înainte de 1353, 
sau, vorbind în stil mitic, înaintea dramei sacre pe care 
au jucat-o Bourul, Dragoş şi căţeaua Molda ; ca orice 
mit dramatizat şi exteriorizat, ea a creat o „lungime de 
undă 44 , o vibraţie ce a dat tonus -ul vital noului orga¬ 
nism statal, structurîndu-1 ab initium pînă la sfîrşitul 
veacului. 

S-a păstrat sigiliul vechiului oraş Baia (Civitas Molda- 
vensis). Datează cu certitudine din sec. al XlII-lea.* In¬ 
scripţia sună : „Sigilium capitalis civitatis Molda vie 
(nsis) 44 . Scutul trilobat este caracteristic acestei epoci. 

Cum ştiinţa heraldică aparţine Hermetismului, cu un 
caracter net simbolic, cu oglindiri succesive pe planuri 
secunde, vom încerca o tîlcuire sumară a acestei peceţi. 
Ca toate ştiinţele tradiţionale, heraldica are un dublu 
caracter, macrocosmic şi microcosmic. Din acest ultim 
punct de vedere, este de ajuns să reamintim că heraldis- 
tul care studiază o stemă trebuie s-o considere atîrnată 
de gîtul proprietarului ei. Prin urmare, stema exprimă 
virtualităţile din inima şi pieptul posesorului ei, posibi¬ 
lităţile lui cele mai adînci, latenţele lui. Prin urmare 
„mobila 44 Blazonului exprimă hieroglific „Abisul 44 (Abî- 

me), titularului. Este o iniţiere, care transmite anumite 
„influenţe spirituale 4 *, o Barakah, cum spun arabii. Aces¬ 
tea sînt valabile nu numai pentru o fiinţă omenească, 
dar şi pentru o cetate sau un stat. Privită de un profan, 
stema Moldovei are Soarele în stînga şi Luna în dreapta, 
ceea ce este o anomalie. Atîrnată de gîtul unei persoane, 
situaţia se inversează şi redevine normală. Chiar cînd 
se află pe un sigiliu, pe un tron, pe o piatră votivă, stema 
tot pe pieptul Omului Universal se află. 

Legenda întemeierii Moldovei semnifică crearea unui 
nod vital în „haosul 44 prealabil al unei viitoare naţiuni, 
prin încarnarea unui mit veşnic. „Fixarea 4413 acestui 
punct determină o mişcare vibratorie în „Haos 44 , pe care 
punctul îl va transforma în „cosmos 44 , adică, în aplicaţie 
istorică ; se va produce formarea unui stat centralizat 
în masa anarhică a chenarelor. Acest „Fiat 44 cosmogonic 
este, în epocile tradiţionale, o dramă sacră, prin defi¬ 
niţie. Etapele ei se succed în timp, dar sînt „fixate 44 în 
simultaneitate în sigiliu sau stemă, care, din această 
-cauză, sînt „substitute 44 ale „cvadraturii cercului 44 , deci 
„spaţializări ale Timpului 44 , un Magnum Opus . 

In stema Moldovei, Bourul se află „en Abîme 44 , ca 
în bîrlogul său, care devine un punct generator de vibra- 
ţiuni determinînd destinele ulterioare ale ‘noului stat. 
Bourul împerechează, în mod androginie, Soarele şi 
Luna din dreapta şi stînga lui, adică suscită a mişcare 
ondulatorie pozitiv-negativă,’ singura care poate face 
viabilă o entitate în această lume a dualităţii. 

O stemă este un „pantacol 44 , un „mic Tot 44 , ceea ce 
este definiţia lui Magnum Opus hermetic. Astfel văzută, 
pecetea devine o secţiune verticală a Vasului Hermetic, 
Athanorul. 

în sigiliul cetăţii Băii, care datează, cum am spus, 
-dinainte de întemeierea Moldovei, adică înaintea „pro¬ 
iectării 44 în istorie a mitului lui Dragoş cu Bourul, gă¬ 
sim un trilob, configurat pe schema invizibilă a unui 
triunghi cu vîrful în sus. In punctele interstiţiale ale 
trilobului se găsesc* trei steluţe, formînd fireşte un tri- 


13 Cuvintele dintre ghilimele sînt termeni tehnic^ alchimici. 

unghi cu vîrful în jos. Amîndouă triunghiurile se între¬ 
pătrund, formînd pecetea lui Solomon, simbol universal, 
semnificînd, în primul rînd unirea cerului cu pămîntul, 
apoi a altor complementare. După Simeon Florea Ma¬ 
rian, bourul urmărit de Dragoş avea trei stele în frunte, 
pe care le găsim în sigiliu Băii, ca şi în alte corpuri 
iniţiatice. Şi Baia era o cetate... In cîmpul acestei uniri 
de contrarii, adică în „inima" sigiliului, se găseşte un 
cerb în profil în plină goană, prins ca într-un instanta¬ 
neu fotografic. Prin urmare avem o imagine a lui Cer - 
vus fugitivus, unul din simbolurile Mercurului labil, cum 
am arătat-o mai sus, în cursul acestui studiu. 

Acest Mercur trebuie „fixat", după spusele doctri¬ 
nei alchimiei ; alchimiştii hinduşi au o formulă mai dras¬ 
tică : „trebuie să omori Mercurul" 14 . Este ceea ce face 
Harap-Alb, cînd taie capul Cerbului, etapă inevitabilă 
a lui Magnurn Opus. Dar acelaşi lucru îl face şi o mînă 
nevăzută în sigiliul cetăţii Băii ! Se poate vedea deci 
cum mitul se propagă pe multiple planuri, pînă pe pla¬ 
nul istoric. „Unul în Tot", „en to pan". In locul supe¬ 
rior al peceţii se află capul tăiat al Cerbului. Dacă Sfînta 
Duminecă, în calitate de suverană a lumii, ar fi confe¬ 
rit o stemă lui Harap-Alb după isprava sa, aceasta ar 
fi fost ! Capul e „fixat" pe un plan superior trupului, 
în vîrful de sus al triunghiului invizibil, în cerul sigi¬ 
liului, în cheia lui de boltă, acolo unde nu mai există 
timp şi spaţiu ; devenirea simbolizată de goana cerbu¬ 
lui e fixată în Eternitate. Cerbul e „exaltat", cum se 
spune în Astrologie, în Medium Coeli. Dovada acestei 
eternizări a fugitivului, este crucea dintre coarne, sim¬ 
bol axial prin excelenţă, în jurul căruia se învîrte lumea 
(stat crux dum volvitur orbs), ceea ce identifică cerbul 
din codrii Băii cu acela din codrii Ardenilor, căci ceea 
ce a întîlnit Sfîntul Hubert a fost în realitate Eterni¬ 
tatea. 

După o incubaţie, după o maturare în matricea Atha- 
norului, în măruntaiele lui, capul de cerb se transmută 
în cap de bour, Dragoş regnante. El iese din vasul, din ma- 


14 Mircea Eliade, Alchimia Asiatică , Bucureşti, Cultura po¬ 
porului, 1935. 

tricea ţării, pe care o reprezintă sigiliul Băii, unde se 
ocultase ca simplă potenţialitate, pentru a-şi întinde ner¬ 
vurile în toată moşia. Este evident, în acest proces, ceea 
ce se numeşte tehnic „progresivitatea hermetică 44 . Cer¬ 
bul lunar se transformă în Bour solar, şi Moldova, după 
a epocă de incubaţie interminabilă, trece de la potenţă 
la act, pentru ca să-şi împlinească destinele şi misiunea. 

* 

:*c 4c 

Am ajuns la etapa ultimă a realizării iniţiatice a lui 
Harap-Alb pe planul cosmologic, adică la împlinirea Mi¬ 
cilor Mistere, care, în Magnum Opus, se numeşte opera 
la Roşu. Realizarea metafizică, Marile Mistere se vor pro¬ 
duce la sfîrşit, în instantaneitate. Această „operă la roşu", 
Rubedo, este simbolizată de cucerirea fetei împăratului 
Roş. Pe lîngă semnificaţia microcosmică mitul are şi 
o mare importanţă ciclică. 

„La vro cîteva zile după asta, împăratul făcu un os¬ 
păţ foarte mare în cinstea nepotu-său, la care ospăţ au 
fost poftiţi cei mai străluciţi oaspeţi : împăraţi, crai, voie¬ 
vozi, căpitanii oştirilor, mai-marii oraşelor şi alte feţe 
cinstite. 

In ziua de. ospăţ, fetele împăratului s-au pus cu ru¬ 
găminte pe lîngă Spîn să deie voie lui Harap-Alb ca să 
slujească şi el la masă. Spinul, neputîndu-le strica hatîrul, 
chemă pe Harap-Alb de faţă cu dînsele şi-i învoi aceasta, 
însă cu tocmeala ca în tot timpul ospăţului să steie nu¬ 
mai la spatele stăpînu-său şi nici macar să-şi ridice ochii 
la ceilalţi meseni — că de l-oi vedă obrăznicindu-se cum¬ 
va, acolo pe loc îi şi taiu capul. 

— Auzit-ai ce am spus, slugă netrebnică, zise Spinul, 
arătînd lui Harap-Alb tăiuşul paloşului pe care jurase cre¬ 
dinţă şi supunere Spinului la ieşirea din fîntînă. 

— Da, stăpîne răspunse Harap-Alb cu umilinţă, sînt 
la poronca luminării-voastre. 

Fetele împăratului au mulţumit Spinului şi pentru 
atîta. M 

încă o dată, trăsătura definitorie a Spinului, tendinţa 
nepotolită de compactare, de egocentrism, de mers retro¬ 
grad ca a constelaţiei pe care o însumează, e pusă în 
evidenţă* de Creangă, cînd porunceşte lui Harap Alb să 
nu-şi ridice ochii de la el, să stea strîns îndărătul sca¬ 
unului său. Dar această compactare este şi o disciplină 
de concentrare. 

„Amu tocmai pe cînd era temeiul mesei, şi oaspeţii, 
tot gustînd vinul cel bun, începuse a se chiurchiului cîte 
oleacă, numai iacă o pasăre măiastră se vede bătînd la 
fereastră şi zicînd cu glas mueratic; 

— Mîncaţi, beţi şi vă veseliţi, dar de fata împăra¬ 
tului Roş nici nu gîndiţi ! 

Atunci, deodată tuturor mesenilor pe loc li s-a stri¬ 
cat cheful şi au început a vorbi, care ce ştia şi cum îl 
ducea capul : unii spuneau că împăratul Roş, avînd inimă 
haină, nu se mai satură de a vîrsa sînge omenesc; alţii 
spuneau că fata lui este o farmazoană cumplită şi că din 
pricina ei se fac atîtea jertfe; alţii întăreau spusele ce¬ 
lorlalţi, zicînd că chiar ea ar fi venit în chip de pa¬ 
săre de a bătut acum la fereastră, ca să nu lese şi aici 
lumea în pace ; alţii ziceau că, oricum ar fi, dar pasă¬ 
rea asta nu-i lucru curat şi că trebuie să fie un trimis de 
undeva, numai pentru a iscodi casele oamenilor; alţii, 
mai fricoşi, îşi stupeau în sîn, menind-o ca să se întoarcă 
pe capul aceluia care a trimis-o. In sfîrşit unii spuneau 
într-un fel, alţii* în alt fel, şi multe se ziceau pe seama 
fetei împăratului Roş, dar nu se ştia care din toate acele 
vorbe este cea adevărată." 

în primul rînd reamintim importanţa ospeţelor în 
basmele şi chiar în istoria noastră (ospeţele ce le dădea 
Ştefan cel Mare voinicilor lui după victorie, veche amin¬ 
tire dacică, după N. Iorga) ; atunci se dezleagă limba 
şi inima omului, ce e ascuns iese la iveală, se creează o 
entitate colectivă prin „soluţiune", care profetizează, pil- 
duieşte, prinde intersemnele şi mesajele lumii de dincolo; 
ospăţul ritual este o reprezentare sensibilă a ospăţului 
arhetip al Zeilor, care „distilează" euharistica (Ambro¬ 
zia şi Nectarul) şi pentru Nemuritori, şi pentru muri- 

tori. In Vino Veritas, ne-o arată Creangă, cînd ospăţul ri¬ 
tual evocă Pasărea măiastră, cu mesajele şi profeţiile ei. 
Ea descătuşează ce era ascuns, zvonurile despre împără¬ 
ţia roşie şi asimţirea evenimentelor hotărîtoare ce se vor 
întîmpla. 

Căci vorbele păsărelei : „mîncaţi, beţi şi vă veseliţi* 
dar de fata împăratului Roş nu gîndiţi u , sînt din fami¬ 
lia lui „luaţi, mîncaţi că acesta este trupul meu 44 hris- 
tic; de asemenea, sînt echivalentul lui „Mane Techel 
Fares 44 , scrise de un deget misterios pe peretele sălii de 
ospeţe a lui Belşaţar, la Babilon. Păsările sînt unanim 
simboluri de entităţi angelice ; coborîtă din planul uni¬ 
versal în acela sensibil, pasărea aduce un mesaj trans¬ 
cendent, invită la aducerea aminte, la Anamnesis, în care 
cei vechi vedeau baza şi condiţia inevitabilă a adevăra¬ 
tei filosofii. Dar pentru eliberarea „Amintirii a , trebuie 
mai înainte dizolvate opacităţile şi cojile ce-o înrobesc 
şi aceasta este menirea ospăţului şi a vinului; mesajul 
păsării este un „Fiat 44 cosmogonic : prin disociere, ele¬ 
mentele pozitive se vor exalta şi, final, se vor cristaliza 
in excelsis, cele negative, în frunte cu Spînul se vor 
precipita din nou în fundul fîntînii, de unde ieşiseră 
în mod providenţial. Este definiţia Euharistiei ; citito¬ 
rul nu trebuie să se lase înşelat de truculenţa şi de 
suculenţa episodului ; pasărea discriminatoare este iden¬ 
tică cu porumbelul care se coboară în fiece Vineri de¬ 
asupra cupei Graalului pentru a opera transmutaţiunea. 

în legendarul budist se spune că Sakia-Muni a în- 
tîlnit într-o poiană o tovărăşie de bărbaţi şi de femei ti¬ 
nere,* care benchetuiau cu veselie, „— Ce este mai im¬ 
portant, tinerilor, le spuse Desăvîrşitul, să beţi şi să vă 
veseliţi sau să căutaţi Nirvana ? tt „— Să căutăm Nirva¬ 
na. 44 „— Atunci lăsaţi totul şi porniţi în găsirea ei. 44 

Ceva asemănător găsim şi în mitul Argonauţilor : 
după ce Iason a ajuns în Colhida, a semănat într-o cîm- 
pie dinţii balaurului ucis de strămoşul său Cadmus, după 
ce a arat-o cu un plug cu tauri de aramă, scoţînd foc 
pe nări. Din aceşti dinţi au crescut războinici care ar fi 
fost o primejdie de moarte pentru Iason şi tovarăşii lui. 
Eroul nostru aruncă o piatră în mijlocul lor ; zmeii se 
încaieră între ei pînă se ucid unul pe altul. încăierarea 

este echivalentul disputei de la masa împăratului : di¬ 
zolvă un nexus , o încleştare de forţe oarbe în jurul 
unor germeni care trebuie să rodească. E un Solve , o 
tendinţă disolutorie şi, prin aceasta, mîntuitoare. Mesa¬ 
jul păsării măiestre este cosubstanţial cu mesajul lui 
Verde-lmpărat către frate-său, Craiul, ca să „elibereze 44 , 
să „sloboadă 44 , pe unul din fiii săi, ca să-i urmeze pe tro¬ 
nul său pontifical-împărătesc. Sau cînd, în semnificaţia 
lui profundă, adică inversă unui proverb, un nebun (din 
punctul de vedere al lumii, noastre, nu din acel al lu¬ 
mii transcendente, unde e un înţelept în virtutea legii 
de analogie inversă) aruncă, aşadar, o piatră în lac 
şi zece înţelepţi se aruncă în el ca s-o scoată, adică lasă 
cîmp liber „nebunului 44 să facă treburile lui serioase. 
Nici unul din înţelepţi nu va găsi Occultum Lapidem , 
din cauza disputei şi a gîlcevii ; pînă la urmă se vor 
omorî unul pe altul, ca războinicii suscitaţi de Iason, 
iar „nebunul 44 va atrage piatra la suprafaţă numai cu 
vîrful degetului. Pe lingă aceasta, aruncarea pietrei şi 
a „înţelepţilor 44 în lac creează o genune, un „vortex 44 
în Ape, generator de lumi. 

Este interesant să ne oprim asupra unor expresii din 
acest episod ; unii oaspeţi spun că „Împăratul Roş, avînd 
inimă haină, nu se mai satură de a vărsa sînge ome¬ 
nesc 44 şi e foarte firesc : împăratul Roş este regentul sîn- 
gelui şi înfruntarea lui este probaţiunea cea mai ane¬ 
voioasă prin care trebuie să treacă un iniţiat, pentru că 
străbate Niagara patimilor şi a tuturor instinctelor care-şi 
au suportul şi sediul în sînge. Harap-Alb va rămîne ne¬ 
vătămat şi neafectat de ele, deşi le îndură catartic, 
„smîntînind 44 sîngele, luînd cu o mînă uşoară tot ce e 
pozitiv în el şi înainte de toate, suflul vital care vivifică 
toate lumile, de la infernuri pînă la paradise, fără de 
care, acestea ar fi nişte simple scheme, „Probaţiunea 44 
lui Harap-Alb este aceeaşi cu probaţiunea lui Moise, 
croind cale prin Marea Roşie, pentru el şl pentru „Po¬ 
porul Ales 44 , din Egiptul vitreg, unde erau robi nu nu¬ 
mai stăpînilor, dar şi „oalelor pline de carne din care 

mîncau pînă se săturau 44 15 (deci cu o dublă servitute) 
pînă pe celălalt ţărm, spre „Ţara Făgăduinţei* 4 . 

Sîngele dă consistenţă larvelor, „schemelor 44 , după 
cum se poate vedea în călătoria lui Ulise în Infern. După 
sfatul magicienei Circe, „sapă o groapă de un cot sau 
aproape ; apoi în jurul gropii, face tuturor morţilor cele 
trei libaţiuni,, mai întîi de lapte cu miere, apoi cu vin 
dulce şi cu apă curată şi în al treilea rînd, răspîndeşte 
în gaură făină albă se roagă implorînd morţii [...] După 
ce-a făcut rugăciunea şi invocarea către poporul mor¬ 
ţilor, a apucat victimele, le-a tăiat gîtul deasupra gău¬ 
rii, în care sîngele curge în aburi întunecaţi şi, din fun¬ 
dul Erebului vede adunîndu-se umbrele morţilor care 
dorm în moarte 4416 . Cum spuneam mai sus, sîngele tre¬ 
buie „smîntînit 44 , adică, cu o mînă uşoară şi sigură, tre¬ 
buie culeasă crema, lăsînd la fund aromele ameţitoare 
care produc Uitarea. Cum putem găsi, în lichidul san¬ 
guin linia sinuoasă care desparte substanţa euharistică 
din el, de aromele inferioare mortale ce slujesc la ofici¬ 
erea celor mai sinistre mistere tyfoniene ale Măgaru¬ 
lui Roşu ? Iată ce scrie o pană competentă : 

„Măgarul Roş era înfăţişat ca una din entităţile cele 
mai de temut printre acelea pe care trebuie să le întîl- 
nească mortul în cursul călătoriei lui, dincolo de mor- 
mînt, sau, ceea ce esoteric este acelaşi lucru, iniţiatul în 
cursul probaţiunii sale ; nu ar putea fi „Bestia Purpu¬ 
rie 44 a Apocalipsului ? în India, măgarul e montura lui 
Mu-devi, aspectul infernal al lui Şakti . 44 17 . 

Nu este o contradicţie în faptul că Hristos intră în 
Ierusalim călare pe un măgar, adică dominînd ceea ce 
reprezintă măgarul. In staulul de la Bethleem, Mîntui- 
torul are boul la dreapta, măgarul la stînga, sinistra, re¬ 
prezentând cele două forţe opuse din lumea duală în 
care Logosul s-o pogorât ca s-o mîntuiască. 

A se aventura singur, prin marea de foc, fără condu¬ 
cător, e o dovadă de descalificare majoră în periplul ini- 


15 Ieşirea , 16, 3. 

16 Homer, Odiseea , cîntul II. 

17 Rene Guenon, „Shet“, în : Symboles fondamentaux de la 
Science Sacree t Paris, Gallimard, 1962, p. 160. 

ţiatic. De aceea, vedem pe Harap-Alb, deşi Avatar şi 
erou solar, neîncumetîndu-se să acţioneze în căutarea lui 
decît după ce solicită toate forţele ambianţei, de la 
cele mai umile pînă la cele mai înalte, de la furnici şi 
albine, de la dihăniile primordiale polimorfe, regentînd 
stihiile, puterile bazice ale lumii, pînă la calul înaripat şi 
Sfînta Duminecă. Şi ajutorul lor îl obţine printr-un 
schimb de procedee, prin fraternizare cu ele, păstrînd to¬ 
tuşi distanţele şi hegemonia sa. 

Imediat după fraza pe care o citam : „împăratul Roş, 
avînd o inimă haină nu se mai sătura de a vărsa sînge 
omenesc", urmează o calificare a fetei lui : „alţii spuneau 
că fata lui este o farmazoană cumplită şi că din pricina 
ei se fac atîtea jertfe" : este o aluzie cît se poate de pre¬ 
cisă la acel sacerdoţiu feminin sanguinar care s-a ivit 
totdeauna cînd casta războinicilor s-a revoltat contra 
castei sacerdotale. înainte de a cita o pagină din Guenon 
care pune la punct această chestiune, atragem atenţia 
asupra ingeniozităţii numelui de „farmazoană", care 
uneşte în el noţiunea de „fermecător" şi de „francma¬ 
son". Iată acum ce spune Guenon : 

„Faptul că ursul e luat adesea simbolic sub aspectul 
lui. feminin, cum se vede în denumirile Ursa Mare şi 
Ursa Mică, nu este fără semnificaţie în ce priveşte atri¬ 
buirea lui castei războinicilor, deţinătoarea puterii tem¬ 
porale, şi aceasta pentru mai multe motive, Mai întîi, 
această castă are un rol «receptiv», adică feminin, faţă 
de casta sacerdotală, deoarece de la aceasta primeşte nu 
numai învăţătura doctrinei tradiţionale, dar şi legitima¬ 
rea propriei ei puteri, în care consistă propriu-zis «drep¬ 
tul divin». Apoi cînd această castă războinică, răsturnînd 
raporturile normale de subordonare, pretinde supremaţia, 
predominarea ei este în general întovărăşită de aceea a 
elementelor feminine în simbolismul formei tradiţionale 
modificate de ea şi, ca o consecinţă a acestei modificări, 
de instituirea unei forme feminine de sacerdoţiu, cum 
au fost Druidesele la Celţi." 18 După toate tradiţiile, acest 
sacerdoţiu al druideselor era extraordinar de sanguinar, 


18 Rene Guenon, Les Symboles fondamentaux de la Science 
Sacree, Paris, Gallimard, 1962, p. 181. 

cerînd nesfîrşite jertfe omeneşti, pe care Creangă le 
menţionează : „împăratul Roş [...] nu se mai sătura de 
a vărsa sînge omenesc 44 [... ] „fata lui era o farmazoană 
cumplită 44 , avînd deci un caracter sacerdotal. Era o drui- 
desă. După tradiţia hindusă, al şaselea Avatar al lui 
Vişnu, Paraşu-Rama a exterminat pe Kşatriya, pe răz¬ 
boinicii revoltaţi, desfiinţînd şi un sacerdoţiu feminin 
care se ivise concomitent cu această revoltă. Putem 
spune că erau solidare. Acestea s-au întîmplat intr-un 
timp cînd strămoşii hinduşilor locuiau încă într-o ţară 
septentrională. Şi în basmul nostru, Harap-Alb învinge 
pînă la sfîrşit pe Spîn, pe împăratul Roş şi pe fata lui, 
cumplita „farmazoană 44 , druidesa. 

Din punctul de vedere superior al culorii roşii, ne 
putem da seama de importanţa „Operei la Roşu 44 , a lui 
„Rubedo 44 , cînd vedem că un suprem iniţiat, cel mai 
mare Maestru spiritual al Islamului, Muhyiuddin ibu 
Arabi, purta epitetele de „Sulful Roşu 44 (elkebritul-ah- 
mar), ca unul care a dus la capăt Magisterul Hermetic, 
în domeniul, mai întîi al „Micilor Mistere 44 , apoi, prin 
transpoziţie, în acel al „Marilor Mistere 4419 . 

Menţionăm că nuanţa exactă a numelui „farmazoană 44 
nu este aceea de „vrăjitoare 44 , ci de „fermecătoare 44 , ceea 
ce arată o treaptă mult mai înaltă. „Fermecător 44 vine de 
la grecescul „farmakos 44 , care înseamnă „tămăduitor 44 al 
sufletelor şi al trupurilor. Platon spune că „fermecătorii 44 
geţi erau cei mai buni din lume. 

* 

* * 


Continuăm povestea : 

„Spinul, după ce-i ascultă pe toţi cu luare aminte, 
clătină din cap şi zise : 

— Rău e cînd ai de-a face cu oameni care se tem şi 
de umbra lor ! Dumneavoastră, cinstiţi oaspeţi, se vede că 


19 Numele hieratic complet al lui Muhyiu-ddin ibn Arabi 
era : „Esşeihul-Akbar wa el Kebrytul-ahmar wa en, nurul-arhuar ". 
„Cel mai mare Maestru Spiritual, Sulful Roş şi Lumina Albas¬ 
tră". 

paşteţi boboci, de nu vă pricepeţi al cui fapt e acesta. 

Şi atunci Spinul răpede îşi aţinteşte privirile asupra 
lui Harap-Alb şi nu ştiu cum îl prinde zîmbind. 

— Aşa... slugă vicleană ce-mi eşti ? Vra să zică tu ai 
ştiinţă de asta şi nu mi-ai spus. Acum degrabă să-mi aduci 
pe fata împăratului Roş, de unde ştii, cum îi şti tu. Hai, 
porneşte ! Şi nu cumva să faci de alt fel, că te-ai dus de 
pe faţa pămîntului!“ 

Gura păcătosului adevăr grăieşte... S-ar putea ca Spi¬ 
nul să fi spus o dată adevărul, şi anume că Harap-Alb 
să fi ştiut ceva despre împărăţia Roşie şi despre farma- 
zoana cumplită. Mitul nu relatează toate tainele încre¬ 
dinţate de Sfînta Duminecă ocrotitului ei, dar ele sînt 
implicate în profeţia pe care i-a făcut-o incipient lui 
Harap-Alb, că va deveni „împărat care n-a mai stat altul 
pe* faţa pămîntului, aşa de iubit, de slăvit şi de puter¬ 
nic^ adică Monarh Universal. Intr-adevăr, de data aceasta 
Harap-Alb nu mai trece pe la patroana lui ca să-i ceară 
sfat pentru această ultimă şi supremă încercare. Înseamnă 
că fusese prevenit de către ea, ultima dată cînd o vă¬ 
zuse, de ce va urma. In episoadele precedente cu Ursul 
şi cu Cerbul, avuseserăm de-a face cu o deviere care îm¬ 
piedica legătura organică a Zeiţei Solare cu lumea pe 
care o regenta, fie prin revolta kşatriylor simbolizaţi de 
urs, fie prin coruperea, cu privirile otrăvite ale cerbului, 
a sucului vital care însufleţeşte lumile. 

In episodul ce urmează, privitor la împărăţia Roşie, 
nu mai e vorba de o deviere, ci de o subversiune, nu cu 
o ligaturare a contactelor cu Syria primitivă, ci cu o 
rupere deliberată. împărăţia Roşie desfiinţase voit tot ce 
o lega cu Ţinutul Suprem, de unde pe vremuri îşi tră¬ 
sese legitimitatea şi justificarea ei. Cum însă, în ciuda 
oricărei rupturi, Autoritatea Supremă rămîne neştirbită 
în magisterul ei, din cauza raportului de ireversibilitate 
dintre Principiu şi manifestare, dintre Centrul Suprem 
şi centrele derivate din el, restaurarea echilibrului se 
produce, lăsînd însă mai întîi civilizaţia revoltată să piară 
prin propriile ei excese, făcîndu-şi toate mendrele, şi 
această observaţie se aplică cel puţin tot aşa de bine la 
civilizaţia modernă, cît şi la îndepărtata civilizaţie roşie 

a Atlantidei. Această punere la punct, mergînd uneori 
pînă la desfiinţare, se produce în momentul cînd civi¬ 
lizaţia revoltată devine agresivă, atacîndu-şi autorul. Epi¬ 
sodul relatat de Platon, în care o imensă armată atlantă 
porneşte să distrugă Athena (care în acest caz simboli¬ 
zează Centrul Suprem Hyperborean), sfîrşind prin a fi 
nimicită, e o ilustrare a cele ce spuneam. Cel dintîi simp¬ 
tom, în basmul nostru, al acestei agresivităţi, e apariţia 
păsării năzdrăvane care este Fenixul roşu, volatil sacru 
atlant; mesajul este o invitaţie deghizată să fie trimis 
cineva să salveze ce se mai poate salva din civilizaţia 
roşie, chintesenţa ei, adică fata împăratului Roş, „far- 
mazoana cumplită 46 , lichidînd în acelaşi timp reziduurile 
inutile din civilizaţia satanizată. 

Această abstragere de chintesenţă, inevitabil întovă¬ 
răşită de o distrugere (cum se extrage o picătură de ulei 
parfumat dintr-o tonă de roze zdrobiie), poate fi efec¬ 
tuată numai printr-o intervenţie excepţională în afara 
căilor obişnuite, misiune cu caracter avataric, cum este 
aceea a lui Harap-Alb. Spinul se grăbeşte să se supună 
injoncţiunilor păsării sacre. 

Acestea sînt consideraţiile care ne-au făcut să credem 
că împărăţia Roşie este împărăţia roşie a Atlantidei 20 . 
Atlantida, care-şi trăia ultimele momente, în care ştiinţa 
sacră decăzuse într-o magie roşie a sîngelui (întovără¬ 
şită uneori de delir sexual) cum avea să se perpetueze 
la îndepărtaţii ei descendenţi, pieile roşii din America 
Centrală şi de Sud. Cu puţin înainte de cucerirea Me¬ 
xicului de către Cortes la 40 000 de oameni li se smulsese 
inimile vii într-o singură zi festivă. 

Guenon aduce asupra prăbuşirii Atlantidei precizări 
interesante. Nu a dispărut toată dintr-o singură dată ; 
insula despre care vorbeşte Platon era o ultimă rămă¬ 
şiţă. Şi nici după prăbuşirea relatată de Platon nu a 
pierit în întregime : elementele ei încă valabile au avut 
timpul să se salveze pe „corabia 44 simbolică (Potopul lui 
Noe este potopul Atlantidei), să emigreze şi să agregheze 


20 Fiecare din marile tradiţii ale lumii a avut ca „suport* 4 
de manifestare una din rasele lumii; suportul Atlantidei a fost 
rasa roşie. 

la alte tradiţii. Acesta este tîlcul cuceririi fetei Impara - 
tului Roş de către Harap-Alb. Atlantologii cred că sin¬ 
gura şi cea mai veche sursă de informaţii despre conti¬ 
nentul pierdut este Platon. Nu vedem cum mitul 
es ‘aiţseou oţauiseq ui ^ipuidse.i ap ‘iisoh ŢaţiBJedaiţ 

derive din Platon, şi atunci am avea un al doilea izvor 
autonom. Nu se poate exagera importanţa acestei con¬ 
statări. 

Unii spun că reprezentanţii nedeviaţi, minoritatea or¬ 
todoxă din Atlantida (după implicaţiile mitului lui Noe), 
s-au putut refugia la Apus şi la Răsărit, în America, 
Europa, Africa de Nord, Asia anterioară. Se spune că 
civilizaţiile chaldeene şi egiptene ar fi de origine atlantă. 
Guenon crede că civilizaţia celtă (numele „celt 44 nu e 
designaţia unui popor, ci al unei caste sacerdotal-regale, 
identic cu numele de chaldean), este rezultatul unei în¬ 
trepătrunderi dintre un curent nord-sud, pur hyperbo- 
rean, cu un curent vest-est atlant ; în civilizaţia celtă, 
elementul pur metafizic era hyperborean, iar ştiinţele 
cosmologice, intermediare, desemnate cu numele generic 
de hermetism, aveau o origine atlantă. Lucrul e şi mai 
probabil în Dacia, căci după cum am văzut mai înainte, 
punctul de joncţiune principal al celor două curente s-a 
întîmplat în acest ţinut. Faptul e pus în lumină cu. toată 
claritatea în basmul nostru cînd, la sfîrşitul lui, Harap- 
Alb se căsătoreşte şi pune sub dependenţa lui pe fata 
împăratului Roş, cu zestrea ei de „fermecătorii 4 *. Aşa 
că cele spuse de pasăre: „mîncaţi, beţi şi vă veseliţi, 
dar de fata împăratului Roş nu vă gîndiţi ! w , apare mai 
degrabă un S.O.S. : „grăbiţi-vă, scăpaţi din împărăţia 
Roşie, din Atlantida, ce mai merită scăpat ! w . 

Cum asemenea mişcări uriaşe de popoare se făceau 
în cadrul riguros al Ştiinţelor tradiţionale respective, 
mişcările conduse de colegii sacerdotale, migraţia s-a 
efectuat în spiritul unei geografii organice, urmînd ar¬ 
mătura, liniile de forţă ale coajei pămînteşti Nu e vorba 
de linii convenţionale ca meridianele şi paralelele geogra¬ 
fiei moderne, ci de reţeaua nervoasă şi sanguină a unui 
organism viu, cu numele Terra. Dar trebuiau determi¬ 
nate, găsite şi aplicate de oameni competenţi. 

Vedele sînt categorice : India nu a fost la început 
ţara cunoscută acum sub acest nume. Ea a avut loca¬ 
lizări geografice succesive, de la punctul de plecare, strict 
polar. 21 

Chiar istoricii moderni s-au apropiat de punctul de 
vedere tradiţional. De unde, pe la mijlocul sec. XIX, se 
situa Patria primitivă a Arienilor în centrul Asiei, spre 
Răsărit, pe la sfîrşitul secolului, a fost deplasată spre 
Caucaz, iar acum, în mijlocul Europei. Starea actuală a 
problemei e redată bine de G. Dumezil : „în cursul celui 
de-al treilea mileniu înaintea erei creştine, s-a produs 
evenimentul cel mai important al istoriei temporale re¬ 
cente a omenirii : dintr-o regiune care s-ar putea situa 
între cîmpia ungară şi Baltica, prin valuri succesive au 
plecat în toate direcţiile populaţii cuceritoare care vor¬ 
beau cam aceeaşi limbă [...] Aceste năvăliri centrifuge 
au supus îndrăzneţilor cavaleri toată Europa de Nord, 
de Sud şi de Sud-Est“, 22 trecînd apoi spre Asia Cen¬ 
trală. 

Cei vechi situau populaţia extrem nordică, pe hyper- 
boreeni la nordul Dunării, iar Vedele, aşa cum am arătat, 
indică habitatul nordic al Arienilor. E posibil ca migra- 
ţia să se fi făcut mai întîi de-a lungul unui ax ver¬ 
tical nord-sud, cu etape în jurul Balticei, coborînd apoi 
în bazinul Histrului, Dunărea inferioară. De aici, s-a 
împrăştiat, fragmentîndu-se spre Galia (Camille Jullian 
admitea originea est-europeană a celţilor), spre Italia, 
Grecia, Asia Mică, prin Helespont şi peste Caucaz, amîn- 
două curentele făcînd joncţiune în Anatolia ; rezultatul 
a fost civilizaţia hitită. E curios că prof. Conteneau iden¬ 
tifică termenul hitit (Het) cu get. E interesant că îm- 
prăştierea centrifugă a curentelor ieşite din trunchiul 
arian primitiv s-a făcut acolo unde migraţia nord-sud 
a hyperboreilor a încrucişat paralela 45, situată la mij¬ 
locul distanţei dintre Pol şi Ecuator. Din cauza carac¬ 
terului boreal al Manvantarului actual, se poate spune 


21 cf. Lokamanya Bll Gangadhar Tilak Origines polaire de 
la Tradition Vedique , Milano, Ed. Arche 1979. 

22 G. Dumezil Jupiter Marş , Quirinus, Paris, Gallimard, 1941. 

că paralela 45 e adevăratul „ecuator" al Ciclului. Or, 
această paralelă trece prin ţara noastră, pe la insula 
Levke (Insula Şerpilor) şi pe sub Carpaţii Meridionali. 
Cit despre zona nord-sud de coborîre, ea se află de-a 
lungul unui meridian, pe care unii învăţaţi îl califică 
ideal 23 . Trece prin cea mai mare regiune de uscat din 
lume, incluzînd Egiptul şi Marea Piramidă, Etiopia, Su¬ 
dul Africii, habitatul european primitiv al Arienilor. 
Împarte pămîntul, la dreapta şi la stînga lui, în două 
zone de suprafaţă egală. Ar fi deci verosimil ca şi jonc¬ 
ţiunea curentului vest-est, atlant, cu cel hyperborean, 
nord-sud, să fi avut punctul ei maxim de eficacitate în 
ţara noastră, unde ambele curente fac cruce. Se poate 
deci vedea excepţionala importanţă istorico-tradiţională 
a basmului nostru, în care Mistreţul Harap-Alb se uneşte 
în hierogamie cu chintesenţa, cu sufletul Atlantidei, în¬ 
trupată în „farmazoana cumplită", fata lui Roş-împărat. 
Indîrjirea cu care monarhul atlant o apără, ne arată că, 
lipsită de ea, împărăţia Roşie e moartă. Nici nu mai e 
nevoie să ni se arate prăbuşirea ei proximă în valuri. 
Este implicită. 

Nu e lipsit de interes să arătăm cîteva oglindiri ale 
mitului nostru în vechile tradiţii greceşti. Ne gîndim la 
diluviul ai cărui singuri supravieţuitori au fost Deucalion 
şi Pyrrha. Or, Pyrrha însemnează în greceşte roşu aprins. 
Asemănarea specifică cu fata împăratului Roş e prea 
flagrantă ca să fie numai o coincidenţă de nume. Comu¬ 
nitatea definitorie a numelor lor, amîndouă entităţi fe¬ 
minine, indică cel puţin afinitatea atlantă a Pyrrhei şi 
a „farmazoanei". Importanţa faptului nu va scăpa ace¬ 
lora* care ştiu că Pyrrha este mama lui Hellenus, stră¬ 
moşul şi eponimul Helenilor. Cum vedem, în toate tra¬ 
diţiile est-europene dăinuie amintirea unor eroi, a unui 
neam roş, venit din altă parte care s-a amestecat cu 
aborigenii. Pomeneam de spusa lui Platon despre o in¬ 
vazie teribilă a Atlanţilor spre Athena. Ea a fost respinsă, 
dar parte din năvălitori nu au rămas oare pe teritoriul 
Greciei şi al Peninsulei Balcanice, cum se întîmplă de 
obicei, mai în toate invaziile stăvilite ? învingători sau 


23 Abb6 Moreux, La Science secrete des Pharaons. 

învinşi, Atlanţii au putut rămîne pe solul european, ge- 
nerînd. popoare şi tradiţii noi, prin amestecul cu băşti¬ 
naşii. Luată ca simplă ipoteză, supoziţia este rezonabilă. 

Profesorul Mărie Delcourt caută să demonstreze în 
cartea sa „Pyrrhus et Pyrrha“ că adevăratul nume al 
lui Deucalion trebuie să fi fost Pyrrhus, „Roş w , nume 
tot aşa de răspîndit în Grecia ca şi în restul Europei... 
Reamintim pe Pyrrhus, fiul lui Ahile, pe Pyrrhus, regele 
Epirului, rivalul uneori victorios al Romanilor, pe toţi 
Rot, Roux, Roşu din lume. Constatarea este cel puţin 
semnificativă şi implică, credem, o întrepătrundere pe 
teritoriile unde se găsesc aceste nume, între curentul 
etnic nord-sud şi curentul vest-est, pornit din depărtata 
împărăţie Roşie. Toată istoria din ultimele 5—6 milenii 
îşi are cheia în această joncţiune : întîlnirea curentului 
hyperborean cu cei atlant impune această deosebire între 
cele două migraţii. In tradiţia greacă, Deucalion este fiul 
lui Prometeu, înlănţuit pe muntele Caucaz, ultimul nume 
este purtat de mai mulţi munţi, printre care şi de Car- 
paţi 24 şi de muntele polar. Pyrrha, la rîndul ei, este 
fiica lui Epimeteu, fratele lui Prometeu, şi a Pandorei. 
Nu s-ar putea ca aceşti doi fraţi să-şi fi împărţit lumea, 
Prometeu luînd Nordul primordial si Epimeteu Vestul ? 
Semnificativ este rolul nefast jucat de soţia lui Epimeteu, 
Pandora, „prin care toate relele au intrat în lume tt , ceea 
ce o înrudeşte cu sacerdoţiul atlant feminin de care am 
vorbit mai sus şi cu „cumplita farmazoană“, fata lui Roş 
împărat. 

Prometeu înseamnă „Pre-mental“ şi Epimeteu „Post- 
mental“, adică Intuiţia intelectuală şi Raţiunea discursivă 
în termeni hinduşi spus, Atma şi Jivalma. Nu fac funcţie 
comună, al doilea derivînd din primul. în perspectiva 
istorico-ciclică, numele lui Prometeu, „Pre-mental w , in¬ 
dică primordialitatea, pe cînd Epimeteu, „Post-mental u , 
reflexul, derivarea şi ecoul, adică, raportul dintre Tra¬ 
diţia Primordială şi tradiţiile derivate, cum a fost de 
exemplu Tradiţia Âtlantă. Iată o observaţie foarte sem¬ 
nificativă a profesorului Robert Graves : 


24 N i c o 1 a e Densuşianu, Dacia Preistorică , Bucureşti, 
Carol Gobel, 1913. 

„Numele lui Prometeu, «Pre-mental», poate să-şi aibă 
originea într-o neînţelegere grecească a cuvîntului sans¬ 
crit pramantha, zvastica, instrument producător de foc, 
pe care (Prometeu) e presupus că l-a descoperit [... ] 
Zeus-Prometeu din Thurii este arătat ţinînd un instru¬ 
ment producător de foc [... ] Fraţii Pramathu şi Manthu 
care apar în Bhagavata-Purana, un epos hindus, pot fi 
prototipurile lui Prometeu şi Epimeteu u 25 . 

Vom preciza că zvastica este ceva incomparabil mai 
mult decît un instrument producător de foc, fie el divin, 
cum e Fulgerul lui Zeus, sau Vajra lui Indra ; că este, 
foarte exact emblema Polului Ceresc şi Polului pămîn- 
tesc (Sfînta Duminecă şi Verde-lmpărat), a Axului Lumii 
în sensul suprem, în Manvantarul nostru, ca atare apar- 
ţinînd Tradiţiei Primordiale ; că Vajra, Trăsnetul, e un 
atribut al Polului este firesc dar adiacent. Harap-Alb 
e şi el stăpîn pe Foc, întrupat de calul său. Prometeu 
este stăpînul Polului şi prin aceasta, al Focului. Epi- 
meteu este răsunetul său discursiv, strict dependent de 
el. Epimeteu s-a însurat cu Pandora, căreia, Zeii perfizi 
i-au făcut dar faimoasa cutie, pe care Prometeu îi po¬ 
runcise imperios să n-o deschidă ; ceea ce înseamnă că 
dacă relele erau fatale în această lume, ele puteau cel 
puţin să rămînă potenţialităţi, numai rădăcini de rele. 
Ca în toate basmele, porunca este călcată ; Epimeteu des¬ 
chide cutia, act de insubordonare centrifugă faţă de Tra¬ 
diţia Primordială, scoţînd, cu alte cuvinte, multiplicitatea 
din unitatea cutiei. Urmările le ştim prea bine, azi mai 
mult ca niciodată. Pandora (toate darurile) este depozi¬ 
tară a unei Arce de Alianţă. Cutia este o vădită perso¬ 
nificare a sacerdoţiului feminin atlant, căruia Paraşu 
Rama şi Harap-Alb au misiunea să-i pună capăt. Pyrrha, 
fiica Pandorei s-a căsătorit cu Deucalion-Pyrrhus fiul 
lui Prometeu, ceea ce indică foarte bine joncţiunea Tra¬ 
diţiei Hyperboreene cu tradiţia Atlantă, ca şi hiero- 
gamia lui Harap-Alb cu fata lui Roş-Impărat. Observăm 
că toţi trei au instrumentul inerent al funcţiei lor po¬ 
lare, Prometeu Zvastica, Paraşu Rama Securea de Dia- 


25 Robert Grave s, Greek Myths, Voi. I. Londra, Penguin, 
p. 148. 

mant, iar Harap-Alb calul său de foc. Ni se va obiecta 
răzvrătirea şi condamnarea lui Prometeu, dar polivalenţa 
simbolurilor permite o interpretare sacrificială a supli¬ 
ciului lui Prometeu, ca şi crucificarea lui Hristos. Ce 
fel de pedeapsă este să fii legat de muntele polar ? Şi 
împăratul Roş nu are şi el, ca şi Epimeteu, un raport de 
subordonaţiune faţă de împăratul Verde, prin simplul 
fapt că acesta este Monarh Universal, suzeran implicit 
al împărăţiei Roşii, raport restabilit de Harap-Alb ? Re¬ 
amintim că simbolismul este inepuizabil; de aceea implică 
cercetarea tuturor perspectivelor, ştiindu-se totuşi că 
sînt, vai, inepuizabile. Muncă de Sisif. 

Simbolurile mişună în asemenea cantitate în basmul 
Harap-Alb, că întîrzierea în drum este fatală. E dreptul 
cititorului s-o numească digresiune. în simbolism digre¬ 
siunea însă devine un merit. întîrziind pe drum,’ devenim 
solidari cu Harap-Alb în „căutarea** lui şi interpretarea 
basmului devine catharsis. 


* 


♦ 


* 


„Atunci Harap-Alb, ieşind plin de mîhnire, se duce 
în grajd la cal şi, netezindu-1 pe coamă şi sărutîndu-1, 
zice : 

— Dragul meu tovarăş, la grea nevoie m-a băgat iar 
Spinul J‘ Amu a scornit alta : cică să-i aduc pe fata îm¬ 
păratului Roş, de-unde-oi şti. [...] Cu‘ Spinul tot am mai 
dus-o cum am dus-o, cîne-cîneşte, pînă acuma. Dar cu 
omul roş, nu ştiu zău, la cît mi-a sta capul. Ş-apoi, unde 
s-a fi găsind acel împărat Roş şi fata lui, care cică este 
o farmazoană cumplită, numai Cel-de-pe-comoară a fi 
ştiind. [... ] 

— Stăpîne, zise atunci calul, nechezînd cu înfocare, 
nu te mai olicăi atîta ! După vreme rea, a fi el vreodată 
şi senin ! Dac-ar sta cineva să-şi facă samă de toate cele 
cum chiteşti d-ta, apoi atunci ar trebui să vezi tot oameni 
morţi pe toate cărările... Nu fi aşa de nerăbdător! [... ] 
Las’ pe mine, stăpîne că ştiu eu pe unde te-oi duce la 
împăratul Roş : pentru că m-au mai purtat o dată păcatele 
pe acolo cu tatu-tău în tinereţele lui. Hai încalecă pe mine 

şi ţine-te bine, că acuma am să-mi arăt puterile chiar de 
aici de pe loc, în ciuda Spinului, ca să-i punem venin 
la inimă. 

Harap-Alb atunci încalecă şi calul, nechezînd o dată 
puternic, zboară cu dînsul : 

In înaltul ceriului, 

Văzduhul pămîntului, 
şi o iă de-a curmeziş : 

De la nouri către Soare, 

Printre lună şi luceferi, 

Stele mîndre lucitoare. 

Şi-apoi, de la o vreme, începe a se lăsa lin ca vîntul şi, 
luînd de-a lung pămîntul, merg spre împărăţie, Dumnezeu 
să ne ţie, ca cuvîntul din poveste, înainte mult mai este.“ 

Creangă se conformează riguros ortodoxiei tradiţionale 
care spune categoric : „Pămîntul Suprem" (Para-deşa, 
Paradis), pe tărîmul celălalt, nu se ajunge „nici pe pă- 
mînt nici pe apă", cum spune în esoterismul musul¬ 
man (la fi’lbari wa la fi'lbahri), ci printr-un salt calitativ 
„în înaltul Ceriului", care modifică determinaţiunile ca¬ 
litative ale Timpului şi Spaţiului, ba chiar le suprimă. 
Determinarea unei Verticale, de sus în jos, pe un punct 
oarecare, interior sau exterior, este proiectarea în Intem- 
poral, după cum o remarcă foarte just Guenon. Această 
proiectare este indicată, cu toată „tehnicitatea" dorită, 
de Creangă, cînd arată Calul de foc săltînd 

în înaltul ceriului 

şi pe urmă numai, coborînd spre punctul dorit în toate 
cele trei încercări. Aceste mici detalii decisive, care scapă 
imensei majorităţi a cetitorilor, et pour cause , fac pe un 
lector competent să se întrebe despre gradul de lucidi¬ 
tate şi complicitate al lui Creangă. 

Atragem atenţia asupra frazei : „Şi-apoi, de la o vreme, 
începe a se lăsa lin ca vîntul şi, luînd de-a lung pă¬ 
mîntul, 26 merg spre împărăţie". 

26 Sublinierea este a noastră. 

Acest „de-a lung pămîntul 44 este orizontal faţă de 
saltul iniţial „în înaltul Ceriului 44 . Cele două translaţii 
succesive ale calului formează deci o cruce cosmică. Am 
impresia că „de-a lung 44 desemnează mai degrabă o pa¬ 
ralelă decît un meridian, care s-ar spune „în susul pă- 
mîntului 44 . Atunci itinerarul calului este de la Răsărit 
spre Apus, adică tocmai direcţia în care se localiza Atlan¬ 
tida, ceea ce coroborează cele spuse mai sus. Insula 
Sfintei Dumineci este Centrul Suprem al lumii şi se 
situează simbolic in Excelsis, „în slava Ceriului 44 , făcînd 
unghi drept, adică o cruce, cu axa Răsărit-Apus care 
duce spre „insula scufundată din Occident 44 . Pe vremea 
lui Paraşu Rama. Insula Verde a Sfintei Dumineci nu 
era în răsărit ca acuma, ci, cum am spus, în nord. 

* 

* * 


De-acum înainte Harap-Alb îşi continuă mersul pe 
pămînt, dar cu darurile văzduhului, însumate în el. 

n ...Harap-Alb, îngrijit de ce i s-ar mai pute întîmpla 
în urmă, mergea tot înainte prin locuri pustii şi greu de 
străbătut. 

Şi cînd să treacă un pod peste o apă mare, iacă o 
nuntă de furnici trecea şi ea tocmai atunci podul. Ce să 
facă Harap-Alb ?“ 

Ca să nu le zdrobească, le ocoleşte şi trece prin apă. 
Drept recunoştinţă, Regina furnicilor îi dă o fărîmă de 
aripioară, pentru ca, la nevoie, s-o cheme. 

Mai departe, face un stup dintr-un „buştihan putre¬ 
găios 44 , în care se aciuează un roi de albine fără căpătîi. 
Regina Albinelor îi mulţumeşte, îi dă şi ea o aripioară. 
Harap-Alb a ajuns la gradul acela de realizare spirituală, 
care este caracterizat în esoterismul musulman cu denu¬ 
mirea de „Caritate Cosmică 44 , ceea ce implică o mansue- 
tudine, o milă, o generozitate, o compasiune nemărgi¬ 
nită nu numai faţă de oameni, ci şi de toată făptura ani¬ 
mată şi neanimată. Se vede deosebirea faţă de religii, 
pentru care „aproapele 44 este numai omul. E de observat 

că în basmul nostru, această caritate cosmică se exercită, 
în primul rînd pe planul orizontal, singurul care este ac¬ 
cesibil furnicilor, în al doilea, în văzduh, care este dome¬ 
niul albinelor. Prin furnici, Harap-Alb actualizează şi în¬ 
sumează în el o putere discriminatorie şi analitică, pe care 
hinduşii o numesc Viveka ; în episodul cu albinele, inter¬ 
vine o „dimensiune 44 calitativă, selectivă şi transmutantă, 
cum e aceea a gîzei care face din flori miere, aur lichid. 
Şi vom vedea că încercările în care va izbîndi cu aju¬ 
torul acestor două specii de vietăţi, implică analiza can¬ 
titativă şi selecţia calitativă. 

înainte de a face un stup, Harap-Alb îşi întoarce că¬ 
ciula cu gura în sus şi se dă la o parte. Albinele se 
adună ciotă în ea. Acest amănunt arată că facultăţile 
chintesenţiale din om, elementele lui sintetice şi intelec¬ 
tuale sînt localizate în cap. Dar căciula întoarsă indică 
o inversiune : capul, vîrf de unghi în fiinţa omenească, 
devine cupă cînd vrea să se umple cu influenţele ce¬ 
reşti. Un plan real de fire este activ, faţă de planurile 
inferioare, fiind pasiv faţă de planurile superioare. Acesta 
este secretul realizărilor spirituale. 

După aceste praguri, Harap-Alb trece, pe acele tărî- 
muri unde începe să-şi agonisească pe în veci iluştrii săi 
aliaţi şi vasali, întru cucerirea Rozei Roşii, în pagini 
care sînt podişul suprem, Pamirul prozei româneşti. Sucul 
rar, frumuseţea lor pătrunzătoare adaugă încă un văl, 
acela al frumuseţii, peste misterul lor. Pentru cunoscă¬ 
tor, e turburător contrastul între rigoarea tehnică şi doc¬ 
trinară a simbolurilor folosite de autor şi dilatarea lor 
verbală, fără ca ultima să dăuneze primei. Cînd mitul 
se exprimă în forme literare suverane, se creează o primă 
ambiguitate, care este unul din cele mai de nepătruns 
văluri peste sensul lor adînc. Cel mai dens văl al soa¬ 
relui este strălucirea lui. Bineînţeles, toate personajele 
pe care le va suscita Harap-Alb sînt obiectivări ale la¬ 
tenţelor lui. Un solve în interior se coagulează în afară, 
în natura ambiantă. Strigătul interior îşi găseşte ecou 
sub formă de entităţi, care proced prin sciziparitate din 
Harap-Alb. Toate aceste fiinţe dau senzaţia că în clipa 
întîlnirii au ieşit din mîlul primordial, ceea ce de alt- 
. minteri este strictul adevăr, deoarece proliferează din 

„haosul 4 * lui Harap Alb. Iată întîlnirea cu prima din 
hceste fiinţe, model neîntrecut de încarnare şi învălui¬ 
re a esotericului în genialitate literară : 


„Mai merge el cit merge şi, cînd la poalele unui co¬ 
dru numai iacă ce vede o dihanie de om, care se pîrpe- 
lea pe lingă foc de douăzeci şi patru de stînjeni de 
lemne şi tot atunci striga cit li lua gura, că moare de 
frig. Ş-apoi, afară de aceasta, omul acela era ceva de 
spăriet : avea nişte urechi clăpăuge şi nişte buzoaie groase 
şi dăbălăzate. Şi cînd sufla cu dînsele, cea de deasupra 
se răsfrîngea în sus peste scăfîrlia capului, iar cea de de¬ 
desubt atîrna în jos, de-i acoperea pîntecele. Şi, ori pe 
ce se oprea suflarea lui, se punea promoroaca mai groasă 
de-o palmă. Nu era chip să te apropii de dînsul, că aşa 
tremura de tare, de parcă-1 zghihuia dracul. Şi dac-ar fi 
tremurat numa el ce ţi-ar fi fost ? Dar toată suflarea şi 
făptura de prin prejur îi ţineau hangul : vîntul gemea 
ca un nebun, copacii din pădure se văicărau, petrele ţi¬ 
pau, vreascurile ţiuiau şi chiar lemnele de pe foc pocneau 
de ger. Iară veveriţele, găvozdite una peste alta în scor¬ 
buri de copaci, suflau în unghii şi plîngeau în pumni blăs- 
temîndu-şi ceasul în care s-au născut. Mă rog, foc de ger 
era : ce să vă spun mai mult! Harap-Alb, numai o ţîră 
cît a stat de s-a uitat a făcut ţurţuri la gură şi, neputîn- 
du-şi stăpîni rîsul, zise cu mirare : 

— Multe mai vede omul acesta cît trăieşte ! Măi, tar- 
torule, nu mînca haram şi spune drept, tu eşti Gerilă ? 
Aşă-i că taci ? Tu trebuie să fii, pentru că şi focul în¬ 
gheaţă lîngă tine, de arzuliu ce eşti! 

— Rîzi tu, rîzi, Harap-Alb, zise atunci Gerilă tremu- 
rînd, dar unde mergi fără de mine n-ai să poţi face 
nimica ! 

— Hai şi tu cu mine, dacă vrei, zise Harap-Alb ; de-a- 
bia te-i mai încălzi mergînd la drum, căci nu e bine 
cînd stai locului. 

Gerilă atunci se iă cu Harap-Alb şi pornesc împre¬ 
ună." 

Dacă, precum se spune, finalitatea contemplării mis¬ 
terelor este uimirea, reuşita lui Creangă este superlativă. 

Rîsul lui Harap-Alb este rîsul Demiurgului care dă naş¬ 
tere lumilor prin hohotele lui ; rîsul este o facultate di- 
latantă şi centrifugă, care pe bun drept întovărăşeşte 
Creaţiunea şi o suscită, ca să nu mai vorbim de ironia 
pe care o merită această ispravă. Creangă dă glas, con¬ 
sistenţă şi densitate unui vîrtej cosmic, unei absurdităţi 
neconceptibile şi nereprezentabile. Să încerce numai un 
desenator s-o înfăţişeze ! Şi totuşi absurdul se încarnează 
prin geniul lui Creangă, nălucirea se încheagă într-o fi¬ 
inţă* tot atît de consistentă ca un ţăran din Humuleşti. 
Aici am dat de însăşi formula Misterului : inexprimabil 
şi totuşi incontestabil prezent, aici, lîngă noi. Creangă 
îl exprimă existenţial, rezolvînd incredibil nerezolvabi¬ 
lul. 

In istoriile literare, Creangă, chiar ca scriitor de 
basme, trece drept realist. Epitetul este just, mai mult de- 
cît cred cei ce l-au făurit. Ce realist poate fi aşezat lîngă 
un scriitor care reuşeşte să plăsmuiască fiinţe incredi¬ 
bile ca Himera, Grifonul, Sfinxul şi Nimfele Hesperide, 
care să vorbească şi să se comporte tot aşa de natural 
ca nişte ţărani din Vînătorii Neamţului şi din Baia ? Li¬ 
teratura antică e plină de zei care se poartă ca şi oa¬ 
menii, dar sînt antropomorfi, nu dihănii polimorfe, de 
abia ieşite din mîlul primordial, ca în basmul lui 
Creangă. 

Aspectul teratologic al lui Gerilă, oricît de spăimos 
ar fi el, ni-1 arată stăpînul şi în acelaşi timp captivul 
propriei lui forţe, atît de încarnat în ce are el definito¬ 
riu, încît devine periferic faţă de tot ce nu este el, deci 
riguros subordonat unei fiinţe care ocupă centrul planu¬ 
lui de fire în care se află, în speţă Harap-Alb, în calitatea 
lui de om. 

Gerilă este Regent al Focului (şi vom vedea mai tîr- 
ziu că acesta este Focul Filozofai, Focul din Athanor), 
dar cu cîte nuanţe, cît de complex ! Poate să transforme 
o ciupercă atomică în iceberg, dar niciodată inversul; 
deci acţiunea lui este exclusiv descendentă şi compac- 
tantă, ceea ce ni-1 arată Regent al gunei Tamas, dar 
acesta nu e decît alt nume al Demiurgului inferior, a 
cărui funcţie e să dea consistenţă bazică volatilului. Că 
dă consistenţă unitivă antinomiilor, ne-o spune limpede 

autorul : „Mă rog, foc de ger era, ce să vă spun mai 
mult ? a , ceea ce este definiţia în limba ţărănească a lui 
Magnum Opus. E stăpîn al Focului prin ger , adică gata să 
se suie în talgerul deficitar al Balanţei, împăcînd anti¬ 
nomiile. El, în primul rînd, suferă cumplit de puterea 
lui colosală. Însumează deci o funcţie sacrificială, sa¬ 
crificiul lui Agni, Regentul Focului. In alchimie, 
această entitate are un nume precis pe care îl vom 
dezvălui în acel moment al basmului în care îşi va 
arăta eficienţa. Suferă de frig, deşi natura lui * este 
aceea a Focului, căruia îi este o oglindire antinomică. 
Prin aceasta, creează un termen mediu, o limită între 
frig şi cald, care este însuşi focul vital însufleţind toate 
lumile. Buzele lui uriaşe ni-1 arată şi stăpîn al Suflului, 
al Pranei, care vehiculează Focul. Ridică la superlativ 
puterea pe care o avem cu toţii ; sîntem toţi Gerilă, de¬ 
oarece prin modificarea strîngerii buzelor şi precipitarea 
respiraţiei, putem transforma suflul cald într-un fir de 
ger. 

în sensul imediat, Gerilă e un aspect inferior al Fo¬ 
cului uranic din cerul Empyreu, reprezentat de Cal. Ex- 
teriorizîndu-1 din el însuşi, Harap-Alb, între Cal şi Ge¬ 
rilă, se află în punctul median dintre Solve şi Coagula, 
în calitate de Androgin hermetic şi de stăpîn al Cheilor, 
al Vieţii şi al Morţii. 

Există un ilustru adagiu arab : la hawla voa la Quata 
illa bi-llahi lali’lazim; „Nu este Putere şi nici Tărie 
decît prin Allah cel Înalt, cel Măreţ 44 . Traducere nu toc¬ 
mai exactă din cauza sărăciei limbilor europene, căci 
Hawl însemnează „puterea care dizolvă ciclurile* 4 , iar 
Quah, forţa care le compactează. Deci o dublă putere, ex¬ 
pansivă şi constrictivă. Formula se aplică şi reprezentan¬ 
tului direct al lui Allah în lumea noastră, aceluia pe 
care toate tradiţiile îl numesc Polul. Redînd formula 
de mai sus în limbaj iniţiatic occidental, Polul se află 
între Echer şi Compas, însumînd în el principiul lor co¬ 
mun, cum se întîmplă şi cu Harap-Alb, aşezat între Focul 
dilatant şi Focul compactant, între Solve şi Coagula. 

Ne putem da seama de complexitatea simbolului. Ge¬ 
rilă este în primul rînd focul elementar, apoi Focul Fi¬ 
lozofai (bine distincte unul de altul, nu trebuie uitat). 

operînd în Magisterul Demiurgului. Gerilă precede ce¬ 
lelalte elemente în basm. De ce ? Pentru că prin cali¬ 
tatea sa, „virulenţa 44 Demiurgică, ţine cheia celorlalte. 
Dă consistenţă focului, deci cu atît mai mult o dă Pă- 
mîntului (Flămînzilă) şi Apei (Setilă). E de remarcat 
că Gerilă se încălzeşte la un foc de 24 de stînjeni de 
lemne, număr dublu zodiacal ; e vorba deci de un triplu 
foc ; ceresc, subtil şi fizic. Faptul că focul lui Gerilă iese 
din lemne stabileşte vreo legătură între el şi „Marele 
Dulgher al Universului 4 *, Twaştri ? Sîntem înclinaţi s-o 
credem, pentru că Focul Divin, Agni este fiul adoptiv 
al lui Twaştri cînd coboară în lumea noastră, cum este 
Hristos fiul adoptiv al dulgherului Iosif. 

„Si mergînd ei o bucată înainte Harap-Alb vede altă 
drăcărie şi mai mare : o namilă de om mînca brazdele 
de pe urma a 24 de pluguri şi tot atunci striga în gura 
mare că crapă de foame. 

— Ei apoi să nu bufneşti de rîs ? ! zise Harap-Alb. 
Măi, măi, măi! că multe-ţi mai văd ochii ! Pesemne 
c-aista-i Flămînzilă, foametea, sac fără fund sau cine mai 
ştie ce pricopseală a fi, de nu-1 mai poate sătura nici pă- 
mîntul f 

— Rîzi tu, rîzi, Harap-Alb, zice atunci Flămînzilă, dar 
unde mergeţi voi, fără de mine n-aveţi să puteţi face nici 
o ispravă \ 

— Dacă-i aşa, hai şi tu cu noi, zise Harap-Alb, că 
doar n-am a te duce în spinare !“ 

Cea dintîi entitate pe care o întîlneşte Harap-Alb iese 
direct din Gerilă, din cauza puterii lui condensatoare, 
pămîntul în cuaternarul elementar, reprezintă limita 
compactării. E Flămînzilă, Regentul Pămîntului pe care 
îl devoră, lovit de acelaşi blestem ca miticul Erysichton, 
blestemat cu o foame fără saţ de către Demeter, a că¬ 
rei pădure sacră o profanase. Găsim iar pe 2 X 12 zodia¬ 
cal, caracteristic tuturor Centrelor spirituale. Această 
dedublare a lui 12 ne arată că nu e vorba numai de ele¬ 
mentele fizice, ci şi de principiile lor subtile ; vorbind 
în limbaj hindus, nu sînt numai Tanmatre ci şi Bliute. 

Acelaşi lucru se poate spune şi de următoarea enti¬ 
tate. 


„Şi mai mergînd ei o postată numai iaca Harap-Alb 
vede altă minunăţie şi mai mare : o arătare de om băuse 
apa de la 24 de iazuri şi o gîrlă, pe care umblau numai 
500 de mori şi tot atunci striga în gura mare că se usucă de 
sete. 

„— Măi, da’ a dracului onânie de om e şi acesta, 
zise Harap-Alb. Grozav burdăhan şi nesăţios gîtlej de nu 
pot să-i potolească setea nici izvoarele pămîntului ! Mare 
ghiol de apă trebuie să fie în maţele lui ! Se vede că 
acesta-i prăpădenia apelor, vestitul Setilă, fiul Secetei, 
născut în zodia raţelor şi împodobit cu darul suptului ! 

— Rîzi, tu rîzi, Harap-Alb, zise atunci Setilă, căruia 
începu a-i tîşni apa pe nări şi pe urechi ca pe nişte lăp- 
toace de mori, dar unde vă duceţi voi, fără de mine, de¬ 
geaba vă duceţi. 

— Hai şi tu cu noi, dacă vrei, zise Harap-Alb, de-abia 
nu te-i mai linciuri atîta în cele ape, îi scăpa de blăste- 
mul broaştelor şi-i da răgaz morilor să umble, că destul 
ţi-ai făcut mendrele pînă acum. Ce, Doamne iartă-mă ! Ii 
face broaşte în pîntece de atîta apă !“ 

Şi în Gerilă, în Flămînzilă, în Setilă, pe lîngă carac¬ 
terul comun zodiacal, mai găsim o trăsătură unică. Abso¬ 
lutul se oglindeşte în ei într-un „absolut u de pasiune, 
nepotolit cu nimica, pe care relativitatea darurilor pă¬ 
mîntului nostru nu-1 poate sătura. Este o tindere spre 
Absolut, moartea călcată prin moarte. Privită astfel, o 
posibilitate nu se epuizează aditiv niciodată ; ea trebuie 
să treacă la limită, fie prin supralicitare, fie prin inte¬ 
grare, cum se va întîmpla la sfîrşit; a doua moarte a 
lui Harap-Alb atrage „stingerea“ cuaternarului elemen¬ 
tar. 


„...Şi pornesc tuspatru înainte. Şi mai mergînd ei o 
bucată, numai iaca ce vede Harap-Alb altă minunăţie şi 
mai minunată : o schimonositură de om avea în frunte nu- 
ma un ochi, mare cît o sită şi, cînd îl deschidea nu vedea 
nimica; da chior peste ce apuca. Iară cînd îl ţinea în- 

chis, dar fie zi, dar fie noapte, spunea că vede cu dînsul 
şi măruntaiele pămîntului. 

— Iaca, începu el a răcni ca un smintit : toate lucru¬ 
rile mi se arată găurite ca sitişca şi străvezii, ca apa cea 
limpede ; deasupra capului meu văd o mulţime nenumă¬ 
rată de văzute şi nevăzute ; văd iarba cum creşte din 
pămînt; văd cum se rostogoleşte soarele după deal, luna 
si stelele cufundate în mare; copacii cu vîrful în jos* 
vitele cu picioarele în sus şi oamenii umblînd cu capul între 
umere; văd în sfîrşit ceea ce n-aş mai dori să vadă ni- 
mene pentru a-şi osteni vederea ; văd nişte guri căscate 
uitîndu-se la mine şi nu-mi pot da seama de ce vă mi¬ 
raţi aşa, mira-v-aţi de frumuseţe-vă ! 

Harap-Alb atunci se bate cu mîna peste gură şi 
zice : 

— Doamne fereşte de omul nebun, că tare-i de jălit, 
sărmanul ! Pe de-o parte îţi vine a rîde, şi pe de alta 
îţi vine a plînge. Dar se vede că aşa l-a lăsat Dumnezeu ? 
Poate că aista-i vestitul Ochilă, frate cu Orbilă, văr pri¬ 
mare cu Chiorîlă, nepot de soră lui Pîndilă, din sat de 
la Chitila, peste drum de Nimerilă, ori din tîrg de la Să-l 
câţi, megieş cu Căutaţi, şi de urmă nu-i mai daţi. Mă rog, 
unu-i Ochilă pe faţa pămîntului, care vede toate şi pe toţi* 
altfel de cum vede lumea cealaltă, numai pe sine nu se 
vede cît îi de frumuşel, parcă-i un boţ chilimboţ boţit, în 
frunte cu un ochi, numai să nu fie de deochiu ! 

— Rîzi, tu, rîzi, Harap-Alb, zise atunci Ochilă, uitîn¬ 
du-se închiorchioşat, dar und-te duci, fără de mine rău 
are să-ţi cadă! Fata împăratului Roş nu se capătă aşa de 
lesne cum crezi tu. Din gardul Oancei ţ-a da-o împăratul, 
dacă n-oi fi şi eu pe acolo! 

— Hai şi tu cu noi, dacă vrei, zise Harap-Alb, că 
doar n-avem a te duce de mînă ca pe un orb." 

Iată cum Harap-Alb scoate din negură o entitate 
polimorfă, cum o actualizează printr-un descîntec progre¬ 
siv, plasticizînd-o prin tuşe progresive. 

Ochiul sintetic al lui Ochilă, nefiind organul dual 
obişnuit, nu reprezintă calitatea sensibilă care caracteri¬ 
zează elementul foc ; el reprezintă Eterul din cauza si- 

tuaţiei lui ciclopiene care-1 identifică cu ochiul Eterni¬ 
tăţii, ochiul frontal al lui Siva. Descrierea discursivă şi 
succesivă a entităţii care-1 „suportă" implică în reali¬ 
tate simultaneitatea. Acest ochi vede concomitent Ze¬ 
nitul şi Nadirul, cele patru puncte cardinale şi interme¬ 
diare, din punctul central de unde pleacă cele şase direc¬ 
ţii ale spaţiului, adică din miezul crucii cu trei dimen¬ 
siuni. Coincidentia Oppositorum. 

Ochiul central al lui Siva preface în cenuşă Mani¬ 
festarea, arătîndu-i caracterul iluzoriu, fapt cu măiestrie 
insinuat de povestitorul nostru, cînd îl face pe Ochilă să 
spună : „Toate lucrurile mi se par găurite ca sitişca şi 
străvezii ca apa cea limpede". Entităţile pe care le întîl- 
neşte Harap-Alb sînt Regenţi ai Elementelor, dar pe ele 
proliferează şi alte forţe obscure ale Naturii, al căror 
nod trebuie să-l desfaci cu multă băgare de seamă ca să 
nu-1 rupi. Pe lîngă aceasta mai au şi un caracter extra- 
cosmic, tangenţial cu Natura, de unde şi caracterul lor 
de „exil", din care trebuie să-i scoată Harap-Alb prin 
incantaţiile lui. Invocaţiile lui sînt mîntuitoare. Ochilă 
vede toate minunăţiile cerului şi ale pămîntului, dar nu 
se poate urni fără ajutor, pentru că viziunea imediată şi 
literalistă a lumii nu o posedă. Şi lui, şi celorlalţi to¬ 
varăşi, posibilităţile imediate ale lumii nu pot să le po¬ 
tolească setea, foamea, frigul şi nevoia de orientare şi 
cunoaştere. Sînt deci exilaţi în lumea aceasta, cum am 
spus-o mai sus. Obîrşia le este în Universal, aici, la noi, 
sînt numai terminusuri. Pentru a-şi recăpăta libertatea, 
trebuie promovaţi de cineva care este central în starea 
de fire, cum este Harap-Alb. Eroul nostru este un plan 
de referinţă pentru ei, în care se oglindesc limitările şi 
pătimirile lor. Am mai observat ca Harap-Alb numeşte 
şi desemnează prin descrieri şi formulări sintetice şi ful¬ 
gurante entităţile din ambianţă de care are nevoie şi 
prin aceasta le actualizează, după cum Adam în Rai, după 
porunca lui Dumnezeu, „numeşte" fiinţele create făcîn- 
du-le să treacă de la potenţă la act. Căci Dumnezeu a 
creat numai „ideile" lor, lăsînd efectivizarea lor pe seama 
vicarului său pe Pămînt 27 . 


27 Facerea 2, 19, 20. 

Descrierile devin, la ultimele două elemente, extrem 
de nuanţate, grijulii în a nu omite nici o caracteristică 
mundană şi extramundană a fiinţelor de care are ne¬ 
voie Harap-Alb în ultima lui căutare. Să fie rigoarea 
numai preocupare literară a lui Creangă sau o lucidă 
preocupare a unuia care vorbeşte competent şi în cunoş¬ 
tinţă de cauză despre mistere încredinţate lui ? Migala 
lui Creangă, deşi înfăptuită cu incomparabile mijloace 
literare, este totuşi mai degrabă tehnică. Este o realizare 
de artist, dar şi de artizan. 

„Ochilă atunci se ie şi el după Harap-Alb şi pornesc 
tuscinci înainte. Şi mai mergînd ei o bucată, numai iaca 
ce vede Harap-Alb altă bîzdîganie şi mai şi: o pocita¬ 
nie de om umbla cu arcul după vînat paseri. Ş-apoi chi¬ 
tiţi că numai în arc se-ncheia tot meşteşugul şi puterea 
omului aceluia? Ţi-ai găsit ! Avea un meşteşug mai dră¬ 
cos şi o putere mai presus decît îşi poate dracul închipui : 
cînd vroia, aşa se lăţea de tare, de cuprindea pămîntul 
în braţe. Şi altă dată aşa se deşira şi se lungea de gro¬ 
zav, de ajungea cu mîna la lună, la stele, la soare, şi cît 
vroia de sus. Şi dacă se întîmpla să nu nimerească pase¬ 
rile cu săgeata, ele tot nu scăpau de dînsul: ţi le prindea 
cu mîna din zbor, le răsucea gîtul cu ciudă şi apoi le 
mînca aşa crude, cu pene cu tot. Chiar atunci avea un 
vrav de paseri dinainte şi ospăta dintr-însele cu lăcomie 
ca un vultan hămesit. 

Harap-Alb cuprins de mirare zice : 

— Dar oare pe aista cum, mama dracului, l-a fi mai 
chemînd ? 

— Zi-i pe nume să ţi-1 spun, răspunse atunci Ochilă, 
zîmbind pe sub musteţe. 

— Dar te mai duce capul ca să-l botezi ? Să-i ziri Pă- 
sărilă, nu greşeşti; să-i zici Lăţilă, nici atîta ; să-i zici 
Lungilă, asemenea ; să-i zici Păsări-Lăţi-Lungilă, mi se 
pare că-i mai potrivit cu năravul şi apucăturile lui, zise 
Harap-Alb, înduioşat de mila bietelor paseri. Se vede că 
aista-i vestitul Păsări-Lăţi-Lungilă, fiul Săgetătorului şi 

nepotul Arcaşului, Brîul Pămîntului şi Scara Ceriului, ciu¬ 
ma zburătoarelor şi spaima oamenilor, că altfel nu te mai 
pricepi cum să mai zici. 

— Rîzi tu de mine, rîzi, Harap-Alb zise atunci Pă- 
sări-Lăţi-Lungilă, dar mai bine-ar fi să rîzi de tine, căci 
nu ştii ce păcat te paşte. Chiteşti că fata împăratului Roş 
numa aşa se capătă ? Poate că n-ai ştiinţă ce vidmă de 
fată-i aceea : cînd* vre, se face pasăre măiastră, îţi arată 
coada şi ie-i urma dacă poţi ! De n-a fi şi unul ca mine 
pe-acolo, degeaba vă mai bateţi picioarele ducîndu-vă! 

— Hai şi tu cu noi, dacă vrei, zise atunci Harap-Alb, 
de abie mi-i lua pe Gerilă de ţuluc şi l-ii purta cu nasul 
pe la soare, doar s-a încălzi cîtuşi decît şi n-a mai clăn¬ 
ţăni atîta din măsele ca un cocostîrc de cei bătrînicioşi, 
că parcă mă strînge în spate cînd îl văd aşa.“ 

Harap-Alb a înşirat o adevărată litanie a Omului Uni¬ 
versal, o evocare treptată şi incandescentă a lui, sub as¬ 
pectul său de „măsurător* 4 şi, prin aceasta, de mistuitor 
al Cosmosului ; stăpîn şi digerator prin asimilarea orga¬ 
nică a Păsărilor, deci a ceea ce ele simbolizează în pri¬ 
mul rînd, Intelecţiunile, în calitate de Păsărilă ; configu- 
rînd între cer şi pămînt crucea cu trei dimensiuni, ca 
Scară a Cerului, ca Lungilă şi ca Lăţilă, identic deci cu 
Vortexul Sferic Universal 28 , săgetînd păsările ca Hera- 
kles la lacul Stymfal, adică harponînd şi fixînd din zbor 
intelecţiunile în evanescenţa şi inefabilul lor. Ca şi He- 
rakles, este, prin urmare, un actualizator neostenit, ine¬ 
puizabil, de coordonate rectilinii şi polare. Fiu al Să¬ 
getătorului, nepot al Arcaşului, se identifică cu constela¬ 
ţia zodiacală cu acelaşi nume (Săgetătorul zodiacal este 
reprezentat ca Centaur ţinînd un arc ; i se mai zice Ar - 
citenens), fugind după Capricorn, care-1 precede ime¬ 
diat, tot aşa de evanescent ca şi păsărelele din basm, Ca¬ 
pricornul, portar al Pragurilor cereşti, al Porţii Ceru¬ 
lui (Janua Coeli) din solstiţiul de iarnă, Săgetătorul, Ve¬ 
ghetor fără somn al Polului, Cheia de boltă a tuturor 


28 Rene Guenon, La Symbolisme de la Croix , Paris, Editura 
Vega, 1931. 

lumilor, fixator de volatile, cînd le săgetează, dar şi di¬ 
zolvant al lor, cînd le mistuie, deci maestru suveran al 
lui Coagula şi al lui Solve. Imediat e Rectorul Elementu¬ 
lui Aer. Harap-Alb a actualizat în jurul său cele cinci 
clemente. Cu o aşa armată formidabilă va mătura îm¬ 
părăţia Roşie. Dar prin continuitatea covorului cosmic, 
elementele ce înnoadă cu puteri care le depăşesc, intrînd 
astfel în ţări necunoscute, prin Mare Tenebrarum. 

Elementele pe care le obiectivează Harap-Alb au o mi¬ 
siune precisă, limitată în timp şi spaţiu ; după împli¬ 
nirea ei, vor fi reintegrate în indistincţia primitivă de 
către acelaşi maestru suveran care le-a suscitat. Vai de 
ucenicul vrăjitor care le emancipează nesocotit din ma¬ 
tricea micro-macrocosmică fără să aibă arta de a le re¬ 
integra în matca lor. Distruge fără întîrziere lumea. Cine 
ştie dacă experienţele nucleare nu au zădărît imprudent 
în bîrlogul lor şi scos din cuşcă pe Gerilă, Flămînzilă, 
Setilă, Ochilă, Păsări-Lăţi-Lungilă, de data asta nestăpî- 
niţi, anarhici, Cavaleri ai Apocalipsului, atomizînd stîlpii 
lumii ; acum fără un Harap-Alb pe care să-l recunoască 
stăpîn necontestat, cu nimeni despre care să poată spune: 

„...hai de-acuma să dormim, mai acuş să ne trezim, 

într-un gînd să ne unim, pe Harap-Alb să-l slujim, tot 
prieteni să fim, căci cu vrajbă şi urgie, raiul n-o' să-l 
dobîndim. 44 

Şi tot Creangă ni-i arată : 

„Şi pe unde treceau, pîrjol făceau : Gerilă potopea 
pădurile prin ardere ; Flămînzilă mînca lut şi pămînt 
amestecat cu humă, şi tot striga că moare de foame ; Se¬ 
tilă sorbea apa de prin bălţi şi iazuri, de se zbăteau peştii 
pe uscat şi ţipa şerpele în gura broaştei [inversiune ca¬ 
racteristic apocaliptică, cum este soarele ce răsare la Apus, 
n.n.] de secetă mare ce era pe-acolo ; Ochilă vedea toate 
cele ca dracul şi numa îngheţai ce da dintr-însul 44 [„pro¬ 
fet 41 al ininteligibilului n.n.} 

Că îi laie, 

Că-i bălaie ; 

Că îi ciută, 

Că-i cornută 

Mă rog nebunii de-a lui: 


Cîte-n lună şi în stele, 

De-ţi venea să fugi de ele, 

Sau să rîzi ca un nebun, 

Credeţi-mă ce vă spun !“ 

Ca să mă exprim ca şi Creangă, „mă rog“ e o imagine 
a ştiinţei şi a filozofiei moderne. 

„în sîîrşit Păsâri-Lăţi-Lungilă ademenea zburătoarele 
şi jumulite-nejumulite, ţi le păpa pe rudă, pe sămînţă, 
de nu se mai stăvea nimeni cu paseri pe lîngă casă de 
răul lui. 

Numa Harap-Alb nu aducea nici o supărare, însă, ca 
tovarăş, era părtaş la toate, şi la pagubă, şi la cîştig, şi 
prietenos cu fiecare, pentru că avea nevoie de dînşii în 
călătoria sa la împăratul Roş. [...] 

Dar iar mă întorc şi zic, mai ştii cum vine vremea ? 

Lumea asta îi pe dos, 

Toate merg cu capu-n jos : 

Puţini suie, mulţi coboară, 

Unul macină la moară.“ 

Ceea ce nu e numai constatarea dezordinii ciclice, ci 
şi a faptului că în lumea fenomenală, totul trebuie să 
fie inversul lumii prototipale, numenale. Se mai constată 
caracterul descendent al ciclului („puţini suie, mulţi 
coboară^, sîntem în Regnul cantităţii). Se vorbeşte şi în 
alte basme despre moara din ultimul vers, situată în fun¬ 
dul Infernului ; ea macină tot ce are o tendinţă descen¬ 
dentă în ciclul nostru descendent : între pietrele ei, ma¬ 
teria continuă, care mai are totuşi determinaţiuni cali¬ 
tative, se macină în materie discontinuă, în tenebre fără 
leac. 

„Şi-apoi acel unu [Morarul, Demiurgul inferior, n.n] 
are atunci în mînă şi pîinea şi cuţitul şi taie de unde 
\Tea şi cît îi place, tu te uiţi şi n-ai ce-i face. 44 

încheie profetic Marele Pan din Humuleşti. Să punem 
la prezent cele spuse şi rîsul se va slei pe faţa oricui. 

„[Harap-Alb] avea nevoie de dînşii [de tovarăşii săi, 
n.n.] în călătoria sa la împăratul Roş, care cică, era un 
om pîclîşit şi răutăcios la culme ; nu avea milă de om 
nici cît un cîne. Dar vorba ceea ; «la unul fără suflet 
trebuie unul fără lege». Şi gîndesc eu că, din cinci ne¬ 
spălaţi cîţi merg cu Harap-Alb i-a veni el vreunul de hac, 
ş-a mai da împăratul Roş şi peste oameni, nu tot peste 
butuci ca pănă atunci !. u 

Ultimele cuvinte arată neîndoielnic caracterul tan- 
tric al realizării lui Harap-Alb : supralicitarea răului, 
branşarea lui pe nume divine de mînie şi de rigoare co¬ 
respondente. 

„Amu Harap-Alb şi cu ai săi merg ei -cît merg şi 
într-o tîrzie vreme ajung la împărăţie, Dumnezeu să ne 
ţie, că cuvîntul din poveste înainte mult mai este. Şi cum 
ajung, odată intră buluc în ogradă fusese, Harap-Alb 
înainte şi ceilalţi în urmă, care de care mai chipos şi mai 
îmbrăcat, de se tîrîiau aţele şi curgeau oghelele după 
dînşii, parcă era oastea lui Papuc Hogea Hogegarul. 

Ş-atunci Harap-Alb se şi înfăţoşază înaintea împă¬ 
ratului Roş, spunîndu-i de unde, cum, cine, şi pentru ce 
anume au venit. împăratului i-au fost de-a mirarea vă- 
zînd că nişte golani au asemenea îndrăzneală, de vin cu 
neruşinare să-i ceară fata, fie din partea oricui ar fi. Dar 
nevroind a le strica inima, nu le spuse nici da, nici ba, 
ci le dă răspuns ca să rămîie peste noapte acolo şi pănă 
mîne dimineaţă* s-a mai gîndi el ce trebuie sa facă... Şi 
pe de altă parte împăratul odată cheamă în taină pe un 
credincios al său şi dă poruncă să-i culce în casa cea de 
aramă înfocată ca să doarmă pentru veşnicie după cum 
păţise şi alţi peţitori poate mai ceva decît aceştia." 

Casa de aramă este Athanorul, adică Vasul Hermetic 
în care se întîmplă transmutarea elementelor puse în 
el la dospire. Insă această transmutare se face la foc 
lent, dezlegător al elementelor, nu prin calcinare. în 
împărăţia Roşie, sîntem în regnul subversiunii. Athano¬ 
rul ei este maleficiat, impropriu la transmutare. Casa e 

de „aramă înfocată", distrugătoare de germeni, ca şi 
statuile lui Baal de aramă încinsă, din Fenicia şi Car- 
tagina, moştenitoare directe ale Atlantidei. Adevăratul 
Foc Filozofai trebuie să aibă o căldură medie, animală, 
aceea a „bălegarului de cal", „foc de iarbă", cum i se 
mai spune tehnic şi oricine ştie ce este în realitate Atha- 
norul îşi va da seamă de justeţea denumirii. în Athano- 
rul-Crematoriu al împăratului Roş nu mai poate fi vorba 
de palingenezie, ci de incinerare. 

„Atunci credinciosul împăratului se duce răpede şi dă 
foc casei celei de aramă pe dedesubt cu 24 de stînjeni de 
lemne, de se face casa roşă cum îi jăraticul. Apoi cum 
înserează vine şi pofteşte pe oaspeţi la culcare. Gerilă 
atunci năzdrăvan cum era el, cheamă pe tovarăşii săi deo¬ 
parte şi le zice încetişor : 

— Măi, nu cumva să vă-mpingă Mititelul să intraţi 
înaintea mea, unde ne-a duce omul ţapului celui roş, că 
nu mai ajungeţi să vedeţi ziua cea de mîne. Doar unu-i 
împăratul Roş, vestit prin meleagurile acestea pentru bu¬ 
nătatea lui cea nemaipomenită şi milostivirea lui cea ne¬ 
auzită. îl ştiu cît e de primitor şi de darnic la spatele al¬ 
tora. Numai de nu i-ar muri mulţi înainte ! să trăiască 
trei zile cu cea de alaltăieri ! D-apoi feţişoara lui... a zis 
dracul şi s-a făcut bucăţică ruptă tată-său în picioare... M 

Sacrificiile umane care se făceau în casa de aramă 
înfocată sînt în însăşi natura ritualului sacerdoţiului fe¬ 
minin de care am vorbit, reprezentat de fata împăratu¬ 
lui Roş, Mare Preoteasă atlantă. Acest sacerdoţiu dă o 
întrebuinţare simplă Athanorului (perfect legitim în des¬ 
tinul lui prim), ceea ce este o. subversiune calificată. 

Athanorul e de aramă, metal care în alchimie este 
considerat ca precedînd imediat argintul şi aurul, materii 
nobile. E de remarcat că este încălzit de servitorul îm¬ 
păratului cu 24 stînjeni de lemne, adică cu exact acelaşi 
■număr de stînjeni cu care se încălzea Gerilă, cînd Ila- 
rap-Alab îl descoperise la marginea codrului. Dacă ţi¬ 
nem seama că soarele se află în mijlocul celor douăspre¬ 
zece constelaţii zodiacale, atunci Athanorul încălzit de 
2 x 12 stînjeni de lemne e o reprezentare sinistră a soa- 

relur într -0 anumită civilizaţie, este templul, sanctuarul 
ei central, unde se aduceau sacrificii umane impuse de 
un sacerdoţiu feminin sanguinar. Acum e momentul ca 
Gerilă să restaureze focul în adevărata lui demnitate de 
Foc Filozofai. Gerilă, regentul acestui foc, arată ce poate. 

„Ş-odată pornesc ei, teleap-teleap-teleap, şi cum ajung 
în dreptul uşii, se opresc puţin. Atunci Gerilă suflă de trei 
ori cu buzişoarele sale cele iscusite şi casa rămîne nici 
fierbinte, nici răce, cum îi mai bine de dormit într-însa. 
Apoi intră cu toţii înlăuntru, se tologeşte care pe unde 
apucă şi... tac mă cheamă. 

Iară credinciosul împăratului, încuind uşa pe din afară 
cu răpegiune, le zice cu răutate: 

— Las-că v-am găsit eu ac de cojoc. De-acum dormiţi, 
dormir-aţi somnul cel de veci, că v-am aşternut eu bine ! 
V-aţi face voi scrum până mine dimineaţă!“ 

Acum urmează trei pagini fără pereche în literatura 
universală, în sensul că nu găsim nicăieri o scenă bufă 
împinsă pînă la indecenţă, cusută pe ghergheful geniu¬ 
lui literar, ţesută pe un esoterism mai adînc. Trei condi¬ 
ţii pe care nici Boccaccio, nici Rabelais, nu le-au îm¬ 
binat mai desăvîrşit într-un unic episod. 

Mai întîi, o vorbă enigmatică a humuleşteanului., In 
clipa cînd Harap-Alb şi ajutoarele lui intră în casa de 
aramă, pentru o tălălăială pe trei pagini, Creangă spune: 
„se tologeşte care pe unde apucă şi... tac mă cheamă u , 
adică Creangă tace, Marele Pan tace, schimbîndu-şi nu¬ 
mele în Tăcere. Exterior e o contradicţie : dar nu cumva 
autorul a vrut să arate că „tologeala w este o scenă de 
mister şi îşi duce degetul la buze ca Harpocrat ? 

Bătrînii alchim' ti spun că „Materia Primă a a Operei, 
„compostul* 4 filozofai, adică ansamblul bine chibzuit, sus¬ 
ceptibil să sufere o transmutaţie, odată pus în Athanor 
şi ermetic închis într-o temperatură mijlocie, priel¬ 
nică vieţii, îşi îmboboceşte şi îşi dezvoltă posibilităţile 
în sensul expansiunii şi al deconectării ; puterea feroce 
de coeziune a materiei se descleştează din jurul germe¬ 
nilor; Focul Filozofai face pentru elemente şi minerale 
acelaşi oficiu ca putrefacţia pentru seminţele îngropate 

în pămînt. De aceea, cheia supremă a Artei Regale 
este găsirea termenului mediu al focului de Athanor şi 
aceasta o face Gerilă. 

Or, tocmai acest moment decisiv al procesului alchi¬ 
mic îl arată Creangă printr-o Gaya Scienza suverană. 
Urmează prima parte a operaţiei, destinderea, apoi im- 
bobocirea şi înflorirea, deci actualizarea în forma lor 
proprie deplină a entităţilor auxiliare ale lui Harap-Alb. 

„...ei cum au dat de căldurică, pe loc li s-au muiet 
ciolanele şi au început a se întinde şi a se hîrjoni în ciuda 
fetei împăratului Roş. 14 

Putem considera probaţiunea Casei de Aramă ca o 
preparare, ca o şlefuire a „virtuţilor 44 lui Harap-Alb, în 
vederea celor' ce vor urma ; tot aşa au fost pregătiţi şi 
încercaţi Daniel şi cei trei coconi în cuptorul babilonic. 
Dar aceasta e prima parte a operaţiei, Solve. în mo¬ 
mentul critic, cînd expansiunea e primejduită să devină 
fărâmiţare, intervine Coagula, încremenind procesul în 
faza lui medie, dîndu-i consistenţa pe care era pe cale s-o 
piardă, realizînd un termen, mijlociu între extreme, in¬ 
strument al victoriei. 

Trebuie să reproducem tot episodul; în el arcanele în¬ 
văţăturii tainice sînt exprimate cu mijloacele existenţiale, 
prin prezenţă reală, de un maestru al formei literare, dar, 
după impresia noastră, şi al doctrinei secrete. Frumuseţea 
artistică este Vălul Mayei, mama lui Hermes ale cărui 
secrete le învăluie şi le arată în limbaj mut. 

începe o sfadă mucalită, care e o expansiune a fiecă¬ 
ruia pentru el, pe socoteala celorlalţi ; în realitate e o şle¬ 
fuire, o ascuţire a tăiuşurilor în vederea bătăliei ce s-a 
dezlănţuit între împărăţia Verde şi împărăţia Roşie ; toţi 
prin glas şi putere în clocitoarea care e Athanorul. Se 
individualizează în el, capătă gust de gîlceavă şi de 
existenţă contestatară. 

„Ba încă, Gerilă se întindea de căldură, de-i treceau 
genunchele de gură, şi hojma morocănea pe ceilalţi zicînd : 

— Numai din pricina voastră am răcit casa, căci pen¬ 
tru mine era numai bună cum era. Dar aşa păţeşti, dacă 
te iei cu nişte bicisnici. Las* că v-a mai păli el bereche¬ 
tul ista de altă dată! Ştii că are haz şi asta ! Voi să vă 
lăfăiţi şi să vă huzuriţi de căldură, iară eu să crap de 
frig ! Buuună treabă! Să-mi dau eu liniştea mea pentru 
hatîrul nu ştiu cui ! Acuş vă trîntesc prin casă, pe rudă. 
pe sămînţă ; încaltea să nu se aleagă nimica nici de som¬ 
nul meu, dar nici de-al vostru ! 

— Ia tacă-ţi gura, măi Gerilă, ziseră ceilalţi. Acuş 
se face ziuă şi tu nu mai stincheşti cu braşoave de-ale 
tale ! A dracului lighioaie mai eşti î Destul acuma, că ne-ai 
făcut capul călindar I Cine-a mai dori să facă tovărăşie 
cu tine, aibă-şi parte şi poarte-ţi portul, că pe noi ştiu 
că ne-ai ameţit! Are cineva cap să se liniştească de răul 
tău ? Ia auzi-lăi ; parcă-i o moară hodorogită ; numai gura 
lui s-aude în toate părţile ; hojma tolocăneşte pentru ni¬ 
mica toată, curat ca un nebun ! Tu, măi, eşti bun de, trăit 
numa-n pădure cu lupii şi urşii, dar nu în case împă¬ 
răteşti şi între nişte oameni cumsecade ! 

— Ia ascultaţi, măi, de cînd aţi pus voi stăpînire pe 
mine ? zise Gerilă. Apoi nu mă faceţi din cal măgar, că 
v-iţi găsi mantaua cu mine! Eu îs bun cît îs bun, dar 
şi cînd m-a scoate cineva din răbdare, apoi nu-i trebuie 
nici ţigan de laie împotriva mea ! 

— Zău, nu şugueşti, măi Buzilă ? Da’ amarnic mai 
eşti la viaţă! Cînd te mînii, faci sînge-n baligă, zise Flă- 
mînzilă. Tare-mi eşti drag ! Te-aş vîrî în sîn, dar nu în¬ 
capi de urechi. Ia mai bine ogoieşte-te oleacă şi mai strîn- 
ge-ţi buzişoarele acasă, nu de altă, dar să nu-ţi pară rău 
mai pe urmă, că doar nu eşti numai tu în casa asta ! 

— Ei, apoi vorba aceea : «fă bine să-ţi auzi rău», zise 
Gerilă. Dacă nu v-am lăsat să intraţi aici înaintea mea, 
aşa mi se cade, ba încă şi mai rău decît aşa ! Cine a face 
de altă dată ca mine, ca mine să păţească J 

— Ai dreptate, măi Gerilă, numai nu te cauţi, zise 
Ochilă. Dar cu prujituri de-a tale ia, acuş, se duce noaptea 
şi vai de odihna noastră ! Măcar tu să fi acela, ce-ai zice 
cînd ţi-ar strica cineva somnul ? Ba încă ai dat peste nişte 
oameni ai lui Dumnezeu, dar să fi fost cu alţii, he- 
hei ! mîncai papara pănă acum ! 

— Dar nu mai tăceţi, măi? Că ia acuş trec cu picioa¬ 
rele prin păreţi şi ies afară cu acoperămîntul în cap, zise 
Lăţi-Lungilă. Parcă nu faceţi a bine, de nu vă mai astîm- 
pără dracul nici la vremea asta ! Măi Buzilă, mi se pare 
că tu eşti toată pricina gîlcevei dintre noi. 

— Ba bine că nu, zise Ochilă. Are el noroc de ce 
are, dar ştiu eu ce i-ar trebui. 

— Ia să-i faci chica topor, spinarea dobă şi pînte- 
cele cobză, zise Setilă, căci altmintrelea nici nu-i de chip 
s-o scoţi la capăt cu buclucaşul ista! 

Gerilă, văzînd că toţi îi stau împotrivă, se mînie 
atunci şi unde nu trînteşte o brumă pe păreţi de trei pal¬ 
me de groasă, de-au început şi ceilalţi a clănţăni de frig, 
de sărea cămeşa de pe dînşii. 

— Na! încaltea v-am făcut şi eu pe obraz. De-amu- 
nainte spuneţi ce vă place, că nu mi-a fi ciudă, zise Ge¬ 
rilă rîzînd cu hohot. Ei, apoi cicâ să nu te strici de rîs ! ? 

' De Harap-Alb nu zic, dar voi mangosiţilor şi farfasiţilor, 
de cîte ori îţi fi dormit în stroh şi pe tîrnomată, să am 

eu atîţia bani în pungă, nu mi-ar mai trebui altă ! Oare 

nu cumva v-aţi face şi voi nişte feciori de ghindă fătaţi 
în tindă, că sînteţi obraze subţiri ? 

— Iar cauţi sămînţă de vorbă, măi Buzilă, ziseră cei¬ 
lalţi. Al dracului să fii cu tot neamul tău, în vecii ve¬ 

cilor, amin ! 

— De asta şi eu mă anin şi mă închin la cinstita faţă 
dumneavoastră ca la un codru verde cu un poloboc de vin 
şi cu unul de pelin, zise Gerilă. Şi hai de-acuma să dor¬ 
mim, mai acuş să ne trezim, într-un gind să ne unim, pe 
Harap-Alb să-l slujim şi tot prieteni să fim, căci cu vrajbă 
şi urgie, raiul n-o să-l dobîndim. 44 

Elementele se înfoiesc în Athanor ca într-o clocitoare 
prielnică, prosperă pînă la maximum de distincţi vi- 
tate ; chiar prea mult, căci virulenţa lor ameninţă Va¬ 
sul Hermetic cu explozie. Lăţi-Lungilă o spune catego¬ 
ric : „că ia acuş trec cu picioarele prin păreţi şi ies afară 
cu acoperămînt în cap w . 

E timpul ca Gerilă să fixeze dilataţia şi să oprească 
fărâmiţarea, opunînd tendinţei Solve din Athanor, ten¬ 
dinţa Coagula: amîndurora le este stăpîn şi distribuitor. 

Pentru ca „virtuţile" tovarăşilor lui Harap-Alb să-şi do- 
bîndească maximul de eficacitate, trebuie să dobîndească 
deplina lor dezvoltare, apoi să se fixeze în ea, nu să se 
risipească în pulbere atomică. 

Harap-Alb este motorul imobil a acestor „puteri". 
Este semnificativ că în toată scena nu scoate un cu- 
vinţel. Regizorul lor imediat, animatorul lor este Ge- 
rilă, Corifeul elementelor, Regentul, Ministrantul Focu¬ 
lui Filozofai, căruia acum putem să-i destăinuim adevăra¬ 
tul nume, Elias Artista. 

Nimeni nu poate spune ce este exact Elias Artista, 
mai ales in divinis, doar atît că este suscitantul, Rectorul 
Focului Filozofai. In numele lui găsim reunite pe acelea 
ale lui Ilie şi Helios, cu atributele lor respective. Fără 
el Magnum Opus filozofai nu se poate înfăptui. Prezent 
şi operant în orice palingenezie în Athanor, ca Ilie la ri¬ 
tualul de circumciziune a fiecărui copil evreu, Elia se va 
manifesta şi macrocosmic la sfîrşitul lumii, pregătind 
şi punînd la punct acel foc cu care Hristos va mistui lu¬ 
mea la Parusia, la a doua venire. Igne Natura Renova - 
tur Integra. [Prin Foc Natura se va renova în întregime], 
spune un ilustru adagiu hermetic. Şi dacă citim numai 
iniţialele celor patru cuvinte I.N.R.I., vedem că sînt ace¬ 
leaşi care se găseau scrise pe crucea de pe Golgota, îesus 
Nazarenus Rex ludeorum. 

Cum am spus, pe cînd elementele se ciorovăiesc între 
ele şi se batjocoresc ca eroii lui Homer, Harap-Alb nu 
rosteşte nici un cuvînt, ca un motor imobil ce este. Se 
vede cît de colo că intenţia lui e să le lase să-şi facă men¬ 
drele, mai* precis, să le permită să-şi dilate propria lor 
natură la maximul ei de eficacitate ; asta, pînă în clipa 
cînd hîrjoana se transformă în harţă, expansiunea în lă¬ 
bărţare ; atunci, morocănosul, saturnianul Gerilă, trînteşte 
o brumă groasă de trei palme şi asta-i suficient să-i 
harponeze, să-i fixeze în momentul lor de maximă efi¬ 
cienţă. şi actualizare, de manifestare. Gerilă îi aţîţă, tot 
el îi opreşte, ca un bun corifeu ce era. De-acum înainte, 
Harap-Alb îşi are instrumentele bine puse la punct, di¬ 
namizate la gradul precis pentru războiul său iniţiatic. 

„In sfîrşit ce-or mai fi dondănit ei şi cît or mai U 
dondănit, că numai iaca se face de ziuă ! Şi atunci credin¬ 
ciosul împăratului, crezînd că s-a curăţit de oaspeţi, vine 
cu gîndul să măture scrumul afară, după rînduială. Şi 
cînd ajunge mai aproape, ce să vadă ? Casa cea de aramă, 
înfocată aşa de straşnic de cu sară, era acum toată numa 
un sloi de gheaţă şi nu se mai cunoştea pe din afară nici 
uşă, nici uşori, nici gratii, nici obloane la fereşti, nici 
nimica !“ 


Se ştie că printre regulile fundamentale ale Artei 
Regale este închiderea totală, „hermetică“ a Cuptorului 
în care se coace Magnum Opus. Rectorul Focului Filo¬ 
zofai, în cunoştinţă de cauză, astupă competent cele mai 
mici fisuri sau căi de aer ale Athanorului, trîntindu-i un 
adevărat iceberg împrejur. Altfel spus, peste arama în¬ 
cinsă pînă la incandescenţă (Solve), Gerilă aplică o cămaşă 
de gheaţă (Coagula), pentru ca între aceste două termene 
extreme să se creeze un termen mediu, căldura dulce şi 
Vitală a aripii de cloşcă, propice germenilor vieţii. Ade¬ 
vărat gest de Demiurg, pe care nu-1 poate îndeplini decît 
acela care posedă puterea cheilor. Şi, ca să-mi continui 
meditaţia temerară şi solitară, dacă Demiurgul, Magister 
Clavium, se ascunde în basm, într-un golan trenţăros 
înconjurat de sateliţi care de care „mai chipos şi mai 
îmbrăcat de se tîrîiau aţele şi curgeau oghelele după 
dînşii, parcă era oastea lui Papuc Hogea Ilogegarul a , în 
dosul măştii de Silen a lui Creangă, cu rîsul său tăcut, 
nu se ascunde faţa reală a unui iniţiat considerabil ? Am 
citat cu abundenţă din Guenon rîndurile care arată că, 
cu cît o civilizaţie este mai strict tradiţională şi esote- 
rismul ei mai autentic şi mai adînc, cu atît distanţa între 
polul ei esenţial şi polul substanţial, între Indicibil şi 
Demos, este mai mare şi prin analogia în sens invers, 
aspectul substanţial este mai rustic, mai grosolan. La 
polul ei substanţial devenirea iniţiatică a lui Harap-Alb 
este „operată“ de nişte vagabonzi trenţăroşi ; de aceea, 
nu mai e nevoie să ne răsturnăm capul ca să ştim că la 
polul esenţial se află Sfînta Duminecă în Cetatea ei de 
Soare. 

Deci Gerilă, într-o primă etapă, suflă în Athanor o 
temperatură medie propice vieţii; dar ca să nu se risi¬ 
pească şi să se destrame germenii, îi coagulează prin alt 
val de frig ocrotitor. Tot aşa, bobul de grîu după ce este 
pus la punct, încolţit toamna, e acoperit cu un strat gros 
de omăt ocrotitor, iarna, urmînd să-şi desăvîrşească mai 
tîrziu cariera, primăvara şi vara. 

„Atunci vine şi împăratul c-o mulţime de oameni, cu 
cazmale ascuţite şi cu cazane pline de uncrop ; şi unii 
tăiau gheaţa cu cazmalele, alţii aruncau cu uncrop pe la 
ţîţînele uşii şi în borta cheii şi, după multă trudă, cu 
mare ce, hălăduiesc de deschid uşa şi scot pe oaspeţi afară. 

Şi cînd colo ce să vezi ? Toţi erau cu părul, cu barba 
şi cu musteţele pline de promoroacă, de nu-i cunoştea, 
oameni sînt, draci sînt, ori alte arătări.“ 

După ce au ieşit roborificaţi din Athanor, renăscuţi 
după un „regressum in Utero“, căci Athanorul are şi 
un simbolism matricial, Harap-Alb şi ajutoarele sale pot 
să treacă prin celelalte probaţiuni, care pe lîngă alte 
sensuri superioare tangente, sînt probaţiunile clasice prin 
elemente, caracteristice tuturor iniţierilor. 

Prima a fost cum am văzut, aceea a Focului. Urmează 
acum probaţiunile prin elementele bazice ale cosmosului, 
Pămîntul şi Apa, simbolizate de Flămînzilă şi Setilă. 

„In sfîrşit nu trece mult timp la mijloc şi numai iaca 
li se aduc 12 harabale cu pîne, 12 ialoviţe fripte şi 12 buţi 
pline de vin de cel hrănit, de care, cum bei cîte oleacă, 
pe loc ţi se taie picioarele, îţi steclesc ochii în cap, ţi 
se-ncleie limba-n gură şi începi a bolborosi turceşte fără 
să şti bechiu macar.“ 

Ne regăsim iar în faţa numărului 12. 

„Atunci Harap-Alb, Gerilă, Ochilă şi Păsări-Lăţi-Lun- 
gilă se pun de ospătează şi beau cît le trebuie. Dar ce 
are-a face ? Parcă nici nu se cunoştea de unde au mîncat 
şi au băut, că doar mîncare şi băutură erau acolo nu 
şagă : dă ! ca la împărăţie... 

— Hai, ia daţi-vâ deoparte, măi păcătoşilor, că numai 
aţi crîmpoţit mîncarea, ziseră atunci Flămînzilă şi Setilă, 
care aşteptau cu neastîmpăr, fiind rupţi în coş de foame 
şi de sete. 

Şi atunci, unde nu începe Flămînzilă a cărăbăni 
deodată cîte o haraba de pîne şi cîte-o ialoviţă-ntreagă şi 
răpede mi ţi le-a înfulicat şi le-a forfăcat, de parcă n-au 
mai fost. Iaiă Setilă, dînd fundurile afară la cîte-o bute, 
horp ! ţ-o sugea dintr-o singură sorbitură, şi răpede-răpede 
mi ţi* le-a supt pe toate de-a rîndul, de n-a mai rămas 
nici măcar picătură pe doage. 

După aceea Flămînzilă a început a striga în gura mare 
că moare de foame şi a azvîrlit cu ciolane în oamenii 
împărăteşti care erau acolo de faţă.* Iară Setilă striga şi 
el cît ce putea că crapă de sete şi zvîrlea cu doage şi cu 
funduri de poloboc în toate părţile ca un nebun. 44 

Numărul zodiacal doisprezece care înconjură ca un 
brîu întregul Univers, e o indicaţie că această tehnică 
de actualizare a forţelor elementare consistă în ridicarea 
lor la un grad paroxistic, la nivelul superlativ al între¬ 
gului cosmos, la care, după ce-au mistuit lumea, se mis¬ 
tuie pe ei înşişi. Nu mai rămîn decît vîrtejuri de energie, 
particule atomice cu care se măsoară adecvat furnicile 
şi albinele, primele pe pămînt, celelalte în aer, adică în 
sensul Amploarei şi al Exaltării, după termenii esoteris- 
mului musulman. 

„— Iaca, le spune împăratul, vă dau o mierţă de să- 
mînţă de mac, amestecată cu una de năsip mărunţel şi 
pînă mîne dimineaţă să-mi alegeţi macul’ de o parte fir 
de fir şi năsipul de altă parte ; nu cumva să găsesc 
vrun fir de mac printre năsip sau vrunul de năsip prin¬ 
tre mac, că atunci am stricat pacea ! Şi dacă-ţi pute 
scoate la capăt trebuşoara asta, atunci* oi mai vede eu, 
iară de nu, îţi plăti cu capul obrăznicia ce aţi întrebuin¬ 
ţat faţă de mine, ca să prindă şi alţii la minte văzînd de 
patima voastră. 44 

Nici unul din cei de faţă nu se încumetă la asta. 
Atunci Harap-Alb îşi aduce aminte de puterile infinite- 

zimalului, „flecuşteţele 44 , cum le spune Creangă, scoate 
aripa de furnică de unde o avea strînsă şi-i dă foc cu o 
bucată ce iască. E o integrare a cantităţii discontinue, 
prin ajutorul focului. Cum spuneam mai sus, Igne Na¬ 
tul a... Serviciu pentru serviciu. 

„Şi-atunci, minune mare ! numai iaca au şi început a 
curge furnicile cu droaia, cîtă pulbere şi spuză, cîtă frunză 
şi iarbă ; unele pe supt pămînt, altele pe deasupra pămîn- 
tului şi altele în zbor, de nu se mai curmau viind. Şi 
într-un buc au şi ales năsipul deoparte şi macul de altă 
parte.“ 

Toate acestea pentru un gest de caritate şi o mică 
flacără ! Performanţă pur analitică, discriminînd indivi¬ 
dualul de colectiv, numărul în inumerabil. Apoi se stre- 
curară în zori în patul împăratului Roş şi-i arseră o frip¬ 
tură pişcîndu-1 (prodrom al viitoarei lui atomizări). Apoi 
s-au mistuit de nu se ştia ce s-au făcut, prin trecerea la 
limită în Materia Primă. 

între această încercare şi aceea cu albinele, se inter¬ 
calează probaţiunea în care Ochilă şi Păsări-Lăţi-Lungilă 
arată ce pot; ea este posibilă numai pentru că materia a 
fost disociată, slăbind încleştarea ei din jurul păsăricii 
volatile care era fata de împărat, focul roş ce se înalţă în 
sus, odată descătuşat. 

„Atunci Harap-Alb iesă din mijlocul celorlalţi şi se 
înfăţoşază înaintea împăratului zicînd : 

— Prea înalte împărate, de-acum cred că mi-ţi da 
fata, ca să vă lăsăm în pace şi să ne ducem de unde am 
venit. 

— A veni ea şi vremea aceea, voinice, zise împăra¬ 
tul, îngînînd vorba printre dinţi, dar pînă atunci mai este 
încă treabă. Iacă ce aveţi de făcut: fata mea are să se 
culce deseară unde se culcă totdeauna, iară voi să mi-o 
străjuiţi toată noaptea. Şi dacă mîne dimineaţă s-a afla 
tot acolo, atunci poate să ţi-o dau ; iară de nu, ce-i păţi, 
cu mine nu-i împărţi ! Inţeles-ai ?... 

După aceasta împăratul îi lasă încurcaţi şi se duce la 
ale sale. 

— Aici încă trebuie să fie un drac la mijloc, zise 
Gerilă clătinînd din cap. 

— Ba încă din cei bătrîni, săgeata de noapte şi dracul 
cel de amiazăzi, răspunse Ochilă [citind psalmul 90, n.n.j. 

Dar nu ş-a juca el mendrele îndelung, aşa cred eu.* 4 

Săgeata de noapte şi dracul de Miazăzi, sînt uniţi 
printr-o linie verticală nord-sud, perpendiculară pe ori¬ 
zontala est-vest, la a cărei extremitate, Insula Roşie, ne 
aflăm acum. încercarea care poate fi mortală pentru 
Harap-Alb e, în realitate, liberatoare şi pentru el, şi pen¬ 
tru fata de împărat. 

In procesul alchimic, după prelucrarea, am putea zice, 
după afînarea elementelor bazice, în speţă Pămîntul şi 
Apa, elementele volatile descătuşate se reped în sus, gata 
să iasă din Athanor, în cazul nostru, lumea sublunară, 
cum o 1 va arăta povestea. Cea mai imperioasă, cea mai 
implacabilă lege a Artei Regale impune hermetistului să 
nu îngăduie acest lucru, sub sancţiunea compromiterii 
întregii lucrări. Volatilul trebuie obligat să se întoarcă 
în „cămara* lui, în Athanorul lui, pentru că perfecţiunea 
Operei, nu poate rezulta decît din colaborarea armonică 
a tuturor elementelor din „compost*. Nici unul nu poate 
deveni „autonom*. Aceste cîteva lămuriri sînt indispen¬ 
sabile pentru înţelegerea celor ce vor urma. 

„în sfîrşit, durai-vurai, sara vine, fata se culcă şi 
Harap-Alb se pune de strajă chiar la uşa ei, iar ceilalţi 
se înşiră tot cîte unul-unul pănă la poartă, după poroncă. 

Şi cînd pe aproape de miezul nopţii, fata împăratului 
se preface într-o păsărică şi zboară nevăzută printre cinci 
străji. Dar cînd ajunge pe la străjerul Ochilă, el sireicanul 
mi ţ-o vede..." 

Dacă situăm cele cinci elemente în configuraţia cru¬ 
cială tradiţională, Ochilă-Etherul se situează în centrul 
unei cruci orizontale, punct pe care cade perpendicular 
axul vertical al lumii. Aceasta însemnează că fata zboară 
din „cămara* ei, de-a lungul acestui ax şi atunci e de 
înţeles de ce n-o văd cele patru elemente, excentrice şi 

orizontale. Deci Ochilă situat la mijloc vede fata şi dă 
de ştire lui Păsărilă zicînd : 


„—Măi, feţişoara împăratului ne-a tras butucul. A 
dracului zgîtie de fată ! S-a prefăcut în păsărică, a zburat 
ca săgeata pe lîngă ceilalţi şi ei habar n-au despre asta. 
Ei, apoi ? Lasă-te în sama lor, dacă vrei să rămîi făr* de 
cap. De-acum numai noi o putem găsi şi aduce la urma 
ei. Taci molcum şi haidem după dînsa. Eu ţ-oiu arăta-o 
pe unde se ascunde, iară tu să mi-o prinzi cum ţi-i meşte¬ 
şugul şi să-i strîmbi gîtul oleacă să se înveţe ea de altă 
dată a mai purta lumea pe degete. 

Şi atunci odată şi pornesc ei după dînsa.“ 

Putem vedea că în procesul alchimic se produce o 
dihotomie ai cărei termeni sînt în acelaşi timp antinomici 
şi solidari : pe de o parte separarea care înmoie forţa de 
coeziune sălbatecă a materiei, care ţinea încleştate ele¬ 
mentele în „haosul" lor originar, solve; pe de altă parte, 
elementelor volatile, odată separate, nu trebuie să li se 
îngăduie să părăsească vasul, cum le este tendinţa, ci tre¬ 
buie obligate să vie din nou jos, altminteri Opera riscă 
să se risipească, deci coagula. Textul fundamental al Her- 
metismului spune : separabis subtile a spisso, terra ab 
igne , suaviter, magno cum ingenio, dar şi, ascendit a 
terra in Coelum iterumque descendit in Terram et recipit 
vim superiorum et injeriorum; de asemenea : vis ejus 
integra est si versa fuerit in Terram. 

Dacă în cursul operaţiei, elementele volatile, urcîn- 
du-se, ajung la capul Athanorului, în cazul nostru Luna, 
după cum vom vedea, şi găsesc o fisură prin care pot 
evada, Volatilul trebuie constrîns să se întoarcă jos, pen¬ 
tru joncţiunea ulterioară. Dacă volatilul fuge din Atha- 
nor, alchimistul riscă moartea. Din fericire, Harap-Alb 
conduce operaţiunea aşa cum trebuie. 

„...nu merg mult şi Ochilă zice : 

— Măi Păsărilă, iacătă-o, ia, colo, în dosul pămîntului, 
tupilată sub umbra iepurelui; pune mîna pe dînsa şi n-o 
lăsa !“ 

ceea ce indică bine labilitatea mercurială. 

„Păsărilă atunci se lăţeşte cît se poate, începe a bojbăi 
prin toate buruienile şi cînd să pună mina pe dînsa, zbrr ! 
pe vîrful unui munte şi se ascunde după o stîncă.“ 

După cum se vede toată operaţiunea este pusă sub 
semnul evanescenţei : iepurele e labil, ce să mai zicem 
de umbra lui i! Adevărat Mercur nălucă ! 

După ce au epuizat planul orizontal, adică sensul 
Amploarei, Fata şi Păsări-Lăţi-Lungilă se „dimensio¬ 
nează 44 pe Verticală, în Exaltare, simbolizată de Munte, 
Axis Mundi. 

„— Iacătă-oiu măi, colo în vîrful muntelui, după stînca 
aceea, zise Ochilă." 

Motor Imobil, Martor, cum se cuvine Chintesenţei. 

„Păsărilă atunci se înalţă puţin şi începe a cotrobăi 
pe după stînci şi, chiar cînd să puie mîna pe dînsa zbrr ! 
şi de acolo şi se duce de s-ascunde tocma după lună. 

— Măi Păsărilă, iacătă-oi ia, colo, după lună, zise 
Ochilă, căci nu pot eu s-o ajung, să-i dau o scărmănătură 
bună. 

Atunci Păsărilă se deşiră odată şi se înalţă pînă la 
lună. Apoi, cuprinzînd luna în braţe, găbuieşte păsărică, 
mi ţ-o înşfacă de coadă şi cît pe ce să-i sucească gîtul.“ 

Cum spuneam mai sus, păsărică reprezintă Mercurul 
Filozofai care e pretutindeni şi nicăieri, care-şi găseşte 
însă acul de cojoc în Păsări-Lăţi-Lungilă, supralicitînd-o 
în labilitate. Entitatea noastră, foarte complexă, după 
cum se vede, simbolizează esenţialmente Ubicvitatea, 
Omniprezenţa, prin posibilitatea lui de a epuiza Adînci- 
mea şi Lăţimea în primul rînd, adică crucea orizontală, 
apoi înălţimea care, împreună cu planul, formează crucea 
cu trei dimensiuni, adică însuşi scheletul Universului. 
Păsărică e gata să iasă prin capacul Athanorului, în 
basmul, nostru Luna, căci mitul e bivalent şi semnifică 
şi în Microcosm şi în Macrocosm. Dacă fata trecea 

dincolo de lună, care e „Janua 44 , Poartă, toată Opera se 
risipea. Pentru motivele pe care le-am* spus mai sus, 
Fata-Pasăre trebuie imperios readusă în „cămara 44 ei. 
Cei ce au cunoştinţe sumare despre „rugăciunea minţii tt 
care trebuie „coborîtă 44 în „cămara 44 inimii, vor prinde 
importanţa mitului nostru, de altminteri precreştin. 
Păsărilă o găbuieşte în lună, care este centrul stării for¬ 
male, principiul* ei. Operaţia, nedepăşind luna, aparţine 
deci domeniului Micilor Mistere. Se va observa că, după 
economia textului, Muntele şi Luna se găsesc, în cazul 
nostru, la extremităţile inferioare şi superioare ale ace¬ 
luiaşi Ax, luna aflîndu-se în prelungirea axului muntelui. 
Muntele este Polul pămîntesc, iar Luna Polul ceresc. Dar 
în simbolismul Sfintei Dumineci, acest Pol este solar, 
adică masculin ; în Atlantida, din cauza sacerdoţiului ei 
feminin, este indicat ca Polul să fie simbolizat de lună. 
După ce Harap-Alb, prin isprăvile ocrotite şi’ patronate 
de Sfînta Duminecă, însumează în el simbolismul solar, 
în împărăţia Roşie, prin Păsări-Lăţi-Lungilă însumează 
simbolismul selenic. Cînd îl întîlneşte Harap-Alb în 
drumul lui spre Roş-împărat, Păsări-Lăţi-Lungilă ne este 
arătat capabil să ajungă pînă la soare, adică în stare să 
opereze şi în domeniul* Marilor Mistere. în episodul pe 
care-1 studiem, el îşi desfăşoară numai o parte din pute¬ 
rile lui, ceea ce arată „tehnicitatea a basmului nostru. 

Episodul se termină, după cum am văzut, prin rein¬ 
tegrarea păsăricii vagaboande în „cămara 44 ei. Păsări- 
Lăţi-Lungilă era să-i sucească gîtul, dovadă că ritul, căci 
de un rit e vorba, atinge moartea. 

„Ea atunci se preface în fată şi strigă înspăimîntată : 

— Dăruieşte-mi viaţă, Păsărilă, că te-oiu dărui şi eu 
cu milă şi cu daruri împărăteşti; aşa să trăieşti ! 

— Ba chiar că erai să ne dăruieşti cu milă şi cu da¬ 
ruri împărăteşti, dacă nu te vedeam cînd ai paşlit-o, far- 
mazoană ce eşti ! zise Ochilă. Ştiu c-am tras o durdură 
bună căutîndu-te ! Ia, mai bine hai la culcuş, că se face 
ziuă acuş. Ş-apoi, ce-a mai fi a mai fi. 

Ş-odată mi ţi-o înşfacă ei, unul de-o mînă şi altul de 
cealaltă şi hai-hai... hai-hai! în zori de zi ajung la palat 

şi, trecînd cu dînsa printre străji, o silesc sâ intre în 
odaia ei tot cum a ieşit. [...] 

Şi-atunci numai iaca şi împăratul vine ca un leu para¬ 
lei să-şi ieie fata pe samă şi, cînd o găseşte sub strajă, 
după cum nu se aştepta el, numa-i scînteiau ochii în cap 
de ciudă, dar nu avu ce face. 44 

El mai pune la o încercare pe Harap-Alb : 

„...eu mai am o fată luata de suflet, tot de o vîrstă 
cu fata mea ; şi nu e deosebire între dînsele nici la fru- 
museţă, nici la stat, nici la purtat. Hai, şi dacă-i cunoaşte-o 
care-i a mea adevărată, ie-ţ-o şi duceţi-vă de pe capul 
meu, că mi-aţi scos peri albi de cînd aţi venit. Iaca mă 
duc să le pregătesc, zise împăratul. Tu vină după mine 
şi dacă-i gîci-o, ferice de tine a fi; iară de nu, luaţi-vă 
catrafusele şi începeţi a vă cărăbăni de la casa mea, căci 
nu vă mai pot suferi! 

Şi ducîndu-se împăratul, pune de piaptănă şi îmbracă 
la fel pe amîndouă fetele şi apoi dă poroncă să vie Harap- 
Alb şi să gîcească care-i fata împăratului. 44 

La fiecare etapă a realizării iniţiatice, rezultatele ob¬ 
ţinute sînt puse din nou în cauză. Se reînnoieşte procesul 
cosmogonic iniţial ; tot ce iniţiatul a realizat pînă acum, 
tot proaspătul său cosmos redevine haos, pentru că rupe¬ 
rea continuă a echilibrului celor trei gune transformă în 
materie primă rezultatele dobîndite, susnumitele gune 
nestructurîndu-se din nou decît pe planul imediat su¬ 
perior, şi aceasta continuă indefinit prin însăşi tendinţa 
ascendentă a gunei Sattwa, pînă la integrarea finală. 
Toată manifestarea este rezultatul dozării indefinit varia¬ 
bile a celor trei gune, şi impermanenţa lumii este dovada 
acestui fapt şi urmarea lui necesară. De aceea repetiţia 
este imposibilă în Devenire prin însuşi acest fapt. La 
fiecare clipă, după orice suflu, după cel mai mărunt gest, 
fie numai conceptual, echilibrul celor trei gune se desface 
în noi şi în lume, pentru că această curgere indefinită 
exprimă faţa niciodată încremenită a Mayei. Singurul 
lucru pozitiv în hora de iele a gunelor, este tendinţa care 

le structurează jocul, fie el ascendent, descendent sau 
expansiv pe oglinda stării de fire pe care ne aflăm. Asta 
înseamnă că la fiece clipă, faţa de cleştar a acestei oglinzi 
e turburată şi irizată şi în lume, şi în noi. 

Cînd deci, în mers ascendent, atingem apele Supe¬ 
rioare, în care vedem la Zenit imaginea îngerului nostru, 
ele îşi sfarmă oglinda, devenind Ape Inferioare imediat 
ce le-am depăşit şi noi Tării se descoperă deasupra 
capului nostru. Zenitul devine Nadir, Apele ce-au fost 
pînă acum Cerul nostru devin Abis ; nu mai reflectă un 
înger ci un demon, un eidolon, înnebunit de spaima morţii, 
pentru că fumul sacrificial al aspiraţiilor noastre nu-1 
mai hrăneşte. De aici, îndemnul unanim, în toate tra¬ 
diţiile de mistere, ca Mistui să nu privească niciodată 
înapoi. Primejdia stă mai ales în faptul că mutaţia, din 
esenţă în substanţă, e strict interioară, aparenţele rămî- 
nînd aceleaşi. Discriminarea nu se poate face decît prin- 
tr-un simţ interior, care e mai mult o simţire, atrofiată 
la cei mai mulţi oameni, actualizată numai prin trudele 
realizării iniţiatice. La fiecare clipă avem de făcut ale¬ 
gerea lui Herakles, nu o dată pentru totdeauna, cum o 
cred sufletele credule. La fiece clipă, vedem în Zenit 
Arhetipul căutării* noastre spirituale, şi sub picioare, ca 
soră geamănă, imaginea ei reziduală. E ceea ce vechii 
Greci numeau Eidolon -ul Zeului, mortal pentru cel care 
îl confundă cu Prototipul. Toate facultăţile noastre de 
analiză nu folosesc cu nimic în acest proces de alegere. 
Furnica a putut deosebi sute de mii de fire de mac de 
sute de mii de boabe de nisip mărunt, pentru că sîntem 
în acelaşi plan, al cantităţii discontinue. Nu era nici o 
alegere calitativă de făcut; dar a discrimina realitatea de 
reflexul ei, calitatea de cantitate, îi depăşesc puterile şi 
competenţa. 

Atunci sagacitatea lui Harap-Alb îşi aduce aminte de 
abstractizarea de chintesenţă, de regina transmutaţiilor în 
lumea noastră, de prietena lui, albina, căreia în exilul 
ei în lumea noastră, îi făcuse pe vremuri un adăpost. 
Scapără în foc aripa dăruită de ea şi, îndată, se pome¬ 
neşte cu dînsa. 

„— N-ai grijă, Harap-Alb, zise Crăiasa Albinelor ; las* 
că te fac eu s-o cunoşti şi dintr-o mie. Hai, intră în casă 
cu îndrăzneală, căci am să fiu şi eu pe-acolo. w 

Şi-l învaţă ce să facă. 

„Atunci Harap-Alb intră cu albina pe umăr [acolo 
unde la botez se actualizează prin miruire insule calita¬ 
tive în trupul omului. Aceste părţi se numesc clavicule» 
adică mici chei n.n.], în odaia unde era împăratul cu fe¬ 
tele, apoi sta puţin deoparte şi începe a se uita cind la 
una, cînd la alta [exact mitul lui Herakles între viciu şi 
virtute, n.n.]. Şi cum sta el drept ca luminarea [în poziţie 
de completă receptivitate faţă de iluminaţiile descen¬ 
dente, n.n.] şi le privea cu băgare de seamă [activ deci 
faţă de ele, n.n.], Crăiasa Albinelor zboară pe obrazul fetei 
împăratului. Atunci ea, tresărind odată începe a ţipa şi a 
se apăra cu năframa ca de un duşman." 

Natural, reacţionează ceea ce este viu, nu idolul 
care este numai o umbră moartă pe faţa apelor. Sau» 
altfel spus, fata împăratului şi idolul ei sînt Atma şi 
Jivatma şi albina operează ceea ce se numeşte în alchi¬ 
mie, extragerea Viului din Mort. 

„Lui Harap-Alb atîta i-a trebuit. îndată face cîţiva 
paşi spre dînsa, o apucă frumuşel de mînă şi zice împăra¬ 
tului : 

— Luminarea Voastră, de acum cred că nu mi-ţi mai 
face nici o împiedecare, pentru că am adus întru îndepli¬ 
nire tot ceea ce ne-aţi poroncit. 

— Din partea mea poţi s-o iei de-acum, Harap-Alb* 
zise împăratul, ovilit şi sarbăd la, faţă de supărare şi 
ruşine ; dacă n-a fost ea vrednică să vă răpuie capul, fii 
măcar tu vrednic s-o stăpîneşti, căci acuma ţi-o dau cu 
toată inima. 

Harap-Alb mulţămeşte atunci împăratului ş-apoi zice 
fetei : 

— De-acum putem să mergem, căci stăpînu-meu, lumi- 
narea-sa, nepotul împăratului Verde, a fi îmbătrînit aş- 
teptîndu-mă. 

— Ia mai îngăduieşte puţin, nerăbdătorule, zise fata 
împăratului luînd o turturică în braţe, spunîndu-i nu ştiu 
ce Ia ureche şi sărutînd-o cu drag ; nu grăbi aşa, Harap- 
Alb, că te-i pripi. Stăi, că mai ai şi cu mine oleacă de 
vorbă: înainte de pornire, trebuie să meargă calul tău 
şi cu turturica mea să-mi aducă trei smicele de măr dulce 
şi apă vie şi apă moartă de unde se bat munţii în capete. 

Şi de-a veni turturica mea înainte cu smicelele şi apa, ie-ţi 
nădejdea despre mine, căci nu merg, ferească Dumnezeu ! 
Iară de-i ave noroc ş-a veni calul tău mai întăi şi mi-a 
aduce cele poroncite, să ştii că merg cu tine, oriunde mi-i 
duce, s-a mîntuit socoteala !“ 

De data asta ne aflăm în faţa unei competiţii directe, 
între sacerdoţiul feminin răzvrătit şi Autoritatea spiri¬ 
tuală, virilă prin definiţie. Subliniem identitatea de fond 
a episodului cu un celebru mit antic, întrecerea în fugă 
a Atalantei cu Hipomenes, acesta iese pînă la sfîrşit vic¬ 
torios, cu ajutorul merelor hesperide, întrecere terminată 
în ambele mituri cu o hierogamie. Dar pentru înţelegere, 
trebuie să revenim asupra mitului şi să considerăm anu¬ 
mite aspecte ale lui, inepuizabile ca în orice mit autentic. 

Avînd în vedere identitatea Atlantidei cu împărăţia 
Roşie, una din principalele, poate cea mai importantă, 
misiuni ale Hyperboreului Harap-Alb este aducerea la 
matca Tradiţiei Primordiale, recuperarea pe marginea 
prăpastiei a elementelor pozitive din tradiţia atlantă. Fata 
împăratului Roş este o atlantidă şi identitatea ei mitică 
cu Atalanta e arătată chiar de numele acesteia confirmată 
apoi de desfăşurarea ambelor mituri. 

Totul se ţine, totul este solidar în cosmos, din cauza 
omogenităţii naturii. Revenim la cele spuse în Povestea 
Porcului : cînd într-o anumită perioadă ciclică, un centru 
spiritual derivat trebuie să joace un rol de frunte, 
schimbarea centrului de gravitate era întovărăşită de 
transferuri de simboluri, de nume de constelaţii. Astfel, 
în epoca predominării atlante, civilizaţie cu simbolism 
echinocţial, numele de Balanţă, dat la început conste¬ 
laţiei solstiţiale şi polare a Ursei Mari, s-a deplasat în 
zona zodiacală, nu numai la constelaţia cunoscută astăzi cu 
acest nume, dar şi la Pleiade, care sînt şapte, ca şi stelele 

Ursei Mari. Or, Pleiadele sînt fiicele lui Atlas, în număr 
de şapte şi ca atare numite Atlantide. Civilizaţia atlantă 
se afla situată în Apus, Hesperos în greceşte, fapt care 
identifică Atlantida cu Grădina Ilesperidelor. Nimfele 
hesperide erau şi ele fiicele lui Atlas ; ele păzeau mărul 
Hesperidelor, care se identifică, fără posibilitate de greş, 
cu mărul din basmul nostru, în care farmazoana vede, cu 
bună dreptate, chintesenţa împărăţiei Roşii. Misiunea lui 
Harap-Alb era să transfere mărul în împărăţia Verde, 
obîrşie îndepărtată, dar necesară a împărăţiei Roşii şi a 
mărului din ea. Reamintim expresia populară „la mărul 
roşu u , indicînd extrema depărtare, în împărăţia Roşie. 
Amintire atlantă. 

înainte de a se căsători cu Hipomenes, Atalanta a par¬ 
ticipat, împreună cu alţi războinici, la vînătoarea mistre¬ 
ţului din Calidon, care, după anumite tradiţii, era alb, 
reprezentînd deci direct tradiţia hyperboreeană. Această 
vînătoare e o amintire a revoltei războinicilor contra 
autorităţii spirituale supreme ; participarea Atalantei in¬ 
dică instituirea unui amazonism ostil bărbaţilor : în ade¬ 
văr, Atalanta se complace în virginitatea ei, duce o viaţă 
masculină de vînătoreasă şi nu consimte să se mărite 
decît cu acela ce o va întrece în fugă, moartea fiind 
partea temerarului înfrînt, ca şi în basmul nostru, în 
încercările prenupţiale impuse de împăratul Roş. 

întrecerea cerută de Atalanta este o variantă, în fond 
identică cu aceea impusă de Domniţa Roşie din basmul 
lui Creangă. întrecerea în fugă se efectuează în basmul 
românesc prin Şakti, prin chintesenţele reprezentative 
obiectivale ale celor doi adversari, Calul Solar al lui 
Harap-Alb şi Turturica lunară a Atlantidei, a farmazoa- 
nei. Alchimic, este lupta dintre Sulf şi Mercur. întrecerea 
e încununată de succes cînd Sulful Solar, Calul, captu¬ 
rează şi fixează Mercurul lunar, Turturica, din labilitatea 
lui fără sfîrşit. 

în* mitul grecesc este o mică variantă, care comple¬ 
tează sensul lui. Hipomenes se prezintă pentru întrecere 
cu trei mere de aur din Grădina Hesperidelor, dăruite lui 
de Afrodita. De trei ori, cînd era să fie întrecut, Hipo¬ 
menes aruncă un măr ; Atalanta se opreşte, îl admiră şi-l 
culege, cu alte cuvinte se găseşte „fixată tt ; Hipomenes i-o 

ia înainte de fiecare dată şi, pînă la urmă, cîştigă. Nu e 
nevoie să arătăm analogia cu ispita Evei. 

Gbea ce este remarcabil, demonstrînd identitatea de 
fond a mitului Atalantei greceşti cu acel al Atalantei 
româneşti, e faptul, că în greceşte, Hipomenes însem¬ 
nează „Puterea Calului", tot Calul este „Puterea", Şakti 
a lui Harap-Alb, agentul său în întrecerea similară. Altă 
convergenţă : uneori, în variante ale mitului, lui Hipo¬ 
menes i se spune şi Melanos, adică „negru", reprezentînd 
elementul „harapic" al eroului lui Creangă, cu tot simbo¬ 
lismul ce-1 implică. 

Victoria, în basmul nostru, e obţinută cu mijloace 
mai aspre şi mai directe : între cele două redactări ale mi¬ 
tului a trecut Tantrismul. De aceea, caracterul de între¬ 
cere sexuală e mult mai sensibil în Harap-Alb decît în 
mitul Atalantei. 

„Ş-atunci odată pornesc şi turturica şi calul, fugind 
pe întrecute, cînd pe sus, cînd pe jos, după cum cerea 
trebuinţa.“ 

Atragem atenţia asupra terminologiei echivoce, care cere 
complicitatea redactorului... 

„Dar turturica, fiind mai uşoară, ajunge mai înainte; 
şi pîndind tocmai cînd era soarele în cruce, de se odihneau 
munţii numai pentru o clipită [admirabil simbol al momen¬ 
tului necondiţionat, la centrul crucii Timp-Spaţiu, singurul 
„loc“ al miracolului în lumea noastră n.n.], se repede ca 
prin foc şi ie trei smicele de măr dulce şi apă vie şi apă 
moartă, şi apoi ca fulgerul se întoarce înapoi. Şi cînd pe 
la poarta munţilor, calul îi iese înainte, o popreşte în cale 
[o fixează, n.n.} şi o ie cu măgulele, zicîndu-i [şi, adăugăm 
noi cu o împletire admirabilă de virilitate şi de delica¬ 
teţe, n.n.] : 

— Turturică-rică, dragă păsărică, adă la mine, cele 
trei smicele de măr dulce, apa cea vie şi cea moartă, [...] 
Hai, nu mai sta la îndoială şi dă-mi-le, căci atunci are să 
fie bine de stăpînu-meu, şi de stăpînă-ta, şi de mine, şi 
de tine ; iar de nu mi li-i da, stăpînu-meu Harap-Alb este 
în primejdie, şi de noi încă n-are să fie bine.* 4 

Amintim în treacăt, că Argonauţii de pe nava Argo, 
mergînd spre Colchida unde se afla Lîna de Aur, au 
străbătut Helespontul trecînd printre stîncile Symple- 
gade, care şi ele se băteau în capete, zdrobind navele 
temerare. Menţionăm, de asemenea, că una din principa¬ 
lele opere ale rozicrucianului Mayer este „Atalanta Fu- 
giens“, în care studiază simbolismul alchimic al mitului! 

Reluăm : 

„Turturica, parca n-ar fi voit. Dar calul n-o mai în¬ 
trebă de ce-i e cojocul ; se răpede şi-i ie apa şi smicelele 
cu hapca şi apoi fuge cu dînsele la fata împăratului şi le 
dă de faţă cu Harap-Alb. Atunci lui Harap-Alb i s-a 
umplut inima de bucurie. 

Vine ea şi turturica mai pe urmă, dar ce ţi-i bună ? 

— Alei, ţolină ce-mi eşti ! zise fata împăratului ; da’ 
bine m-ai vîndut ! Dacă-e aşa, hai, porneşte chiar acund 
la împăratul Verde şi vesteşte-i că venim şi noi în urmă ! 

Fata îşi ia rămas bun de la tată-său, îşi ia cele trebuitoare 
de drum, 


„...apoi încalecă şi ea pe-un cal năzdrăvan şi stă gata 
de plecare. Iară Harap-Alb, luîndu-şi oamenii săi, încalecă 
şi el şi pornesc spre împărăţie... 44 

Pe drumul întoarcerii, entităţile care l-au ajutat, re¬ 
intră în indistincţia din care fuseseră evocate. 

Pînă acum premisele tehnice ale hierogamiei finale 
au fost puse cu cea mai mare rigoare doctrinară. Mai 
lipseşte elementul conflagrator, dinamic, care înflăcă¬ 
rează totul şi care transformă un desen liniar, o simplă 
ecuaţie, într-o entitate organică, 

L’Amor che move il Sol e l’altre stelle, 

constelaţiile proprii ale celor două fiinţe predestinate. 

Iată cu ce mijloace suverane introduce Creangă pe 
Eros Kosmogonos, Desăvîrşitor al Operei în basmul lui : 

„Şi mai merg ei cît mai merg şi de ce mergeau înainte, 
de ce lui Harap-Alb i se tulburau minţile, uitîndu-se la 

} fată şi văzînd-o cît era de tînără, de frumoasă şi plină 
, de vină-ncoace. 

Sălăţile din Grădina Ursului, pielea şi capul cerbului 
le-a dus la stăpînu-său cu toată inima, dar pe fata împă¬ 
ratului Roş mai nu-i venea s-o ducă, fiind nebun de dra¬ 
gostea ei, căci era boboc de trandafir din luna maiu, scăl- 
1 . dat în rouă dimineţii, dezmerdat de cele întăi raze ale 
soarelui, legănat de adierea vîntului şi neatins de ochii 
fluturilor/ 4 

Miracula rei unius; Miranda... Magnum Opus este 
întrepătrunderea între rouă pămîntului şi Tăria Cerului, 
prin mijlocirea adierii vîntului care este fiul Aurorei... 

Adeptul Goethe spunea : 

„Auf, bade, Schiiler, unverdrossen 
Die ird’sche Brust im Morgenrot 1“ 

[„Scoală ucenicule şi îmbăiază-ţi, fără sfială 
Pieptul pămîntesc în Auroră.“] 

Fiecare cuvînt din citatul din Creangă este cîntărit 
pentru ca să-şi exprime tîlcurile... pentru cine ştie să le 
vadă. Este miracolul Transmutaţiilor întrupat într-o 
fiinţă omenească, în vîrtejul lui Eros Filtron, Eros maes¬ 
trul Filtrelor. 

„Sau, cum s-ar mai zice la noi în ţărăneşte, era fru¬ 
moasă de mama focului ; la soare te puteai uita, iar la 
dînsa ba. Şi de-aceea Harap-Alb o prăpădea din ochi, de 
dragă ce-i era. Nu-i vorbă, şi ea fura cu ochii, din cînd 
în cînd, pe Harap-Alb, în inima ei parcă se petrecea nu 
ştiu ce... poate vreun dor ascuns, care nu-i venea a-1 spune. 
Vorba cîntecului : 

Fugi de-acolo, vino-ncoace ! 

Şezi binişor, nu-mi da pace ! 

sau mai ştiu eu cum să zic ca să nu greşesc ? Dar ştiu 
atîta, că ei mergeau fără a simţi că merg, părîndu-li-se 
cale scurtă şi vremea şi mai scurtă ; ziua ceas şi ceasul 
clipă ; dă, cum e omul cînd merge la drum cu dragostea 
alăturea/ 4 

Ceea ce izbeşte este similitudinea uluitoare dintre 
peţitul lui Harap-Alb şi acela al lui Tristan. Trebuie să 
întîrziem puţin asupra mitului celtic. El apare în crepus¬ 
culul ciclului în care aduce adierea Melancoliei. Terme¬ 
nul este mult mai tehnic decît pare : Melancholia însem¬ 
nează literal „Bilă, Fiere Neagră 44 , „Atra bila 44 , şi e na¬ 
tural să învăluie cu aripile ei negre Vîrsta Neagră, 
Kali-yuga. Melancolia este caracteristica Vîrstei Sumbre. 
De la Tristan cel Trist, prin Dante, „care nu surîdea 
niciodată, nu pentru că văzuse Infernul, ci pentru că 
părăsise Paradisul 44 , cum spune Guenon, prin Shakespeare 
Jack Melancolicul, prin Cavalerul Tristei Figuri, pînă la 
„Weltschmerz 44 -ul romanticilor germani şi la crepuscu¬ 
lele în care se iveşte Hyperion, aripile Melancoliei sînt sin¬ 
gurul element pozitiv în noaptea Vîrstei Sumbre, pentru 
că presupune în mod necesar, asimţirea Paradisului Pier¬ 
dut. „Wunsch vom Paradies 44 , era, după Wolfram, trăsă¬ 
tura esenţială a acelora care căutau Graalul. 

Şi Harap-Alb, şi Tristan pornesc în peţitul fetei îm¬ 
păratului Roş şi a bălanei Isolde cu o totală loialitate, 
negîndindu-se decît să fie credincioşi stăpînului lor, căruia 
i-au jurat credinţă pînă la moarte. îşi împlinesc misiunea, 
dar iubirea îi năpădeşte, o iubire care nu e cădere, nici 
ispită, ci intervenţie incomensurabilă a Cerului care a 
hotărît ca un nou intersemn să apară ca un Luceafăr în 
lume. In divinis, perechea Harap-Alb şi Fata împăratului 
Roş, Tristan şi Isolda, Deucalion şi Pyrrha este unică, 
dar cînd se coboară în tiparele formale ale lumii noastre, 
ia haina momentului ciclic, cu lipsurile, adăugirile, 
transformările inerente Devenirii, fluenţei, labilităţii uni¬ 
versale. Un adevărat, un autentic mit e proteiform, îşi ia 
masca Nenumărabilului. Trebuie vigilenţa, luciditatea, 
concentrarea neşovăielnică a lui Menelau, a lui Peleu, a 
lui Făt-Frumos, care dibuie fără şovăire pe Iana Sînziana, 
între peştii mării, în mişuna solului, între păsările Ceru¬ 
lui, pentru a urmări continuitatea firului de aur, 
Sutratma, în proliferarea miturilor. Fiecare mit cere me¬ 
toda lui proprie de cercetare, pentru că este o entitate 
vie, prin urmare unică. Funcţiile cosmice sînt imuabile, 
dar oglindirea lor nenumărată ca valurile mării. 

Caracterul sacru al lui Tristan şi al Isoldei sau, se 
pare, mai exact, Esylt, este incontestabil. Se spune că 
din secolul al VH-lea chiar, Tristan era considerat ca 
un zeu erou, crainicul simbolic al Misterelor, „paznicul 
puilor de mistreţi sacri 44 , adică al ucenicilor druizilor, ri¬ 
val al unchiului său Marc, regele cal, regele cavaler, re¬ 
prezentant al clasei războinicilor, precum Tristan este 
al clasei sacerdotale a Druizilor. Raportul dintre Tristan 
şi Marc este cam acelaşi cu raportul dintre Harap-Alb 
şi Spin. Esylt era destinată să fie soţia legitimă a lui 
Tristan şi numai printr-o uzurpare, recte prin revolta 
clasei războinice contra castei sacerdotale, a putut, în 
med silnic, deveni soţia regelui Marc. Epoca mitului lui 
Tristan se situează intr-un moment de decadenţă ciclică 
mult mai înaintată decît momentul Harap-Alb — Fata 
Împăratului Roş. Substratul rămîne acelaşi, numai că 
Tristan nu mai poate efectua redresarea tradiţională îm¬ 
plinită de Harap-Alb, cu zece mii de ani înainte. Ca să 
realizăm noua situaţie, să ne închipuim pe fata împăra¬ 
tului Roş silită să se mărite cu Spinul. 

Din cauza întunecării ciclice, eroul poartă numele me¬ 
lancolic de Tristan, firesc sub vălul Melancoliei, tot aşa 
de firesc potrivit Cavalerului Dezmoştenit, El Desdichado, 
lui Jack Melancolicul, lui Don Quijote, Cavalerul Tris¬ 
tei Figuri, toţi umbriţi de aripile îngerului din gra¬ 
vura Melancholia a lui Diirer, formînd o singură fa¬ 
milie spirituală, exilată în Vîrsta Neagră. 

Se presupune că numele Isolda sau Esylt înseamnă 
„spectacol misterios 44 , „obiect de contemplare 44 , desem- 
nînd o zînă irlandeză, iapa cu coama albă, figuraţiune a 
licorii din căldarea Ceridwen, inspiratoarea barzilor, care 
vindecă şi învie, exact cum în basmul nostru „farma- 
zoana cumplită 44 stăpîneşte Apa Vie şi Apa Moartă şi 
smicelele de măr din Pomul Vieţii. 

Casa ele sticlă , în care Tristan vrea să ducă pe Isolda 
era, în mitologia druidică, corabia morţii, navigînd din¬ 
colo de nori pînă la cercul ceresc al lui Gwynfyd. Găsim 
aceeaşi casă de sticlă şi în basmele noastre, cu adăugi¬ 
rea semnificativă că se învîrte după soare, altfel spus, că 
soarele nu apune niciodată în „locul 44 unde se află. 

Fata împăratului Roş disputată de Harap-Alb şi Spin, 
Esylt sfîşiată între Tristan şi Regele Marc, între Mistreţi 
şi Cavaleri, sînt acelaşi lucru cu Soma vedică, băutura de 
Imortalitate, pe care Fata de împărat o ţine în mînă, 
disputată de Deva şi Asura. 

Cealaltă Isoldă, „aux blanches mains u , dublul Isol- 
dei, pe care Tristan o ia fără să şi-o facă soţie, nu e 
alta decît sora de lapte a fetei împăratului Roş, pe care 
Harap-Alb a ştiut s-o deosebească de adevărata lui mi¬ 
reasă cu ajutorul Crăiesei Albinelor. Dar sîntem în vîrsta 
Melancholiei : Tristan, spre deosebire de Harap-Alb, tre¬ 
buie să se însoare cu substitutul. 

Toate aceste concordanţe şi deosebiri nu sînt decît 
ilustrarea marii legi conform căreia o entitate transcen¬ 
dentă, cînd se coboară în lumea sublunară, prin misiune 
avatarică sau funcţională, trebuie să îmbrace haina pro¬ 
prie clipei ciclice în care se înfăptuieşte descinderea. 

Miracolul iniţiatic consistă în faptul că, pornind să 
peţească o idee, eroul se întoarce cu o mireasă. 

Turturica vestise întoarcerea lui Harap-Alb cu fata 
împăratului Roş. 

„Atunci împăratul Verde a şi început a face pregă¬ 
tiri ca pentru o fată de împărat, dînd şi poroncă să li 
iasă întru întîmpinare. Iară Spinul icnea în sine şi se 
gîndea numai la răzbunare . 44 

Răzbunare pentru ce ? Psihologic s-ar putea vorbi de 
complexul de inferioritate, dar la nivelul miturilor, aceste 
interpretări sînt inacceptabile. Spinul e un agent cosmic, 
o dunamis, cu misiunea de a fi rău, în realitate aspru* 
pentru că numai pe o asemenea gresie lama nobilă de 
Toledo, care este Harap-Alb, îşi capătă tăiuşul ei rar. 
Spînul este un supliciat al forţei compactante care lu¬ 
crează în el şi îşi înzeceşte încordarea, cînd, suprapusă 
pe ea, se aşază iubirea. 

„In sfîrşit, mai merge Harap-Alb cu fata împăratului» 
cît mai merge, şi de la o vreme ajung şi ei la împărăţie. 
Şi cînd colo, numai iaca ce le iese înainte împăratul Ver¬ 
de, fetele sale, Spînul şi toată curtea împărătească ca să-i 
primească. Şi văzînd Spînul cît e de frumoasă fata îm- 

pârâtului Roş, odată se răpede să o ie în braţe de pe caL 
Dar fata îi pune atunci mîna în piept, îl brînceşte cît colo 
şi zice : 

— Lipseşte dinaintea mea, Spînule ! Doar n-am venit 
i pentru tine, ş-am venit pentru Harap-Alb, căci el este 

adevăratul nepot al împăratului Verde. 

Atunci împăratul Verde şi fetele sale au rămas în¬ 
cremeniţi de ceea ce au auzit. Iară Spinul, văzînd că i s-a 
i dat vicleşugul pe faţă, se răpede ca un cîne turbat la 

Harap-Alb şi-i zboară capul dintr-o singură lovitură de 
paloş, zicînd: 

— Na ! Aşa trebuie să păţească cine calcă jurămîntul! 
Dar calul lui Harap-Alb îndată se răpede şi el la Spin 
şi-i zice : 

— Păn-aici, Spînule ! Şi-odată mi ţi-1 înşfacă cu din¬ 
ţii de cap, zboară cu dînsul în înaltul ceriului şi apoi, 
dîndu-i drumul de acolo, se face Spînul pănă jos praf 
şi pulbere. 

, Iară fata împăratului Roş, în vălmăşagul ista, răpede 

pune capul lui Harap-Alb la loc, îl încunjură de trei ori 
; cu cele trei smicele de măr dulce, toarnă apă moartă să 
stea sîngele şi să se prindă pielea, apoi îl stropeşte cu 
apă vie, şi atunci Harap-Alb îndată învie şi, ştergîndu-se 
cu mîna pe la ochi, zice suspinînd : 

— Eei, da* din greu mai adormisem j 

— Dormeai tu mult si bine, Harap-Alb, de nu eram 
eu, zise fata împăratului Roş, sărutîndu-1 cu drag şi dîn¬ 
du-i iar paloşul în stăpînire. 

{ Şi apoi, îngenunchind amîndoi dinaintea împăratului 

Verde, îşi jură credinţă unul altuia, primind binecuvîn- 
tare de la dînsul şi împărăţia totodată. 44 

Admirabil în acest sfîrşit de basm e că apoteoza 
eroului, în sensul cel mai riguros tehnic al cuvîntului, 
adică trecerea sa în universal, în lumea zeilor, se defi¬ 
nitivează prin gloria expresiei verbale. 

Harap-Alb a jurat să nu-şi dezvăluie identitatea pînă 
la moarte şi transfigurare („pînă cînd îi muri şi iar îi 
învia“ îi orînduise Spînul, stăpînul şi Guru-ul lui) şi el 
îşi ţine cuvîntul pînă la moarte, conform pactului ini- 

ţiatic. Pentru ca Eul individual, Jivatma, să treacă în 
lumea zeilor şi să devină Sinea, Atma, trebuie să se des¬ 
facă de accidentele lui, căci niciodată un „bogat a nu a 
intrat în împărăţia Cerurilor. Dacă ar fi să „psihologi¬ 
că m u basmul, am spune că Spinul este un om rău, quod 
absit; în perspectivă spirituală, singura valabilă, spu¬ 
nem că e o emanaţie a numelui divin de rigoare pe care 
Harap-Alb îşi ascute tăiuşul de brici. 

Dar cînd eroul lepădînd toate limitările individuale, 
murind faţă de ele, atinge planurile cauzale, toate pie¬ 
trele, copacii, fiinţele, întreaga fire, prin gura Fetei Îm¬ 
păratului Roş, îi proclamă calitatea de Desăvârşit, de 
Fiu legitim al Cerului şi al Pămîntului şi nu pot face 
altfel, pentru că raţiunea de existenţă a întregului Uni¬ 
vers este să mărturisească pe Supremul Brahma şi pe 
cei ce s-au identificat cu el, altfel spus, calitatea lui 
Harap-Alb de locotenent al divinităţii. Altfel, cad în 
neant. 

Credem că e cazul să dăm informaţii mai precise ci¬ 
titorului despre moartea şi naşterea iniţiatică. Cităm pe 
Guenon : 

„O altă problemă ce ni se pare neînţeleasă de cea mai 
mare parte a contemporanilor care au pretenţia să tra¬ 
teze despre lucrurile acestea, este aceea ce se numeşte 
-«moartea iniţiatică» ; astfel, ni s-a întîmplat să întâlnim 
expresia de «moarte fictivă», ceea ce mărturiseşte cea 
mai completă ignoranţă a realităţilor de acest ordin. Aceia 
care se exprimă astfel nu văd, evident, decît exteriorul 
ritului şi n-au nici o idee despre efectele pe care trebuie 
să le producă asupra acelora care sînt în adevăr califi¬ 
caţi ; altfel, şi-ar da seama că această moarte, departe 
de a fi «fictivă» este, din contra* într-un sens, mai reală 
chiar decît moartea înţeleasă în sensul ordinar al cu- 
A'întului, căci este evident că profanul care moare nu 
devine iniţiat prin acest fapt... Ne vom mulţumi să re¬ 
amintim, în această privinţă, că toate tradiţiile insistă 
asupra diferenţei esenţiale în stările postume ale fiin¬ 
ţei umane, după cum e vorba, de profan sau de iniţiat: 
dacă urmările morţii, luată în accepţia ei obişnuită, sînt 
astfel condiţionate prin această distincţie, înseamnă că 

schimbarea care dă acces la ordinul iniţiatic corespunde 
unui grad superior de realitate. 

Se înţelege bine că termenul «moarte» trebuie luat 
în sensul său cel mai general... este în acelaşi timp o 
moarte şi o naştere, după cum e privit, dintr-o parte 
sau din alta ; moarte, în raport cu starea antecedenţă, 
naştere, în raport cu starea consecutivă. Iniţierea este 
în general descrisă ca o a «doua naştere», ceea ce este 
şi în adevăr ; dar această a «doua naştere» implică, în 
med necesar, moartea pentru lumea profană şi o mr- 
mează imediat, deoarece nu sînt decît cele două feţe 
ale aceleiaşi schimbări de stare. [De aici, primirea unui nou 
nume, în cazul nostru „Harap-Alb 44 , pentru că eroul s-a 
născut într-o altă stare. Acest fenomen se va repeta la 
atingerea oricărei alte stări de existenţă n.n.] 

A doua naştere, înţeleasă ca fiind corespunzătoare 
iniţierii prime, este ceea ce s-ar putea numi o «regene¬ 
rare psihică» ce nu e decît preparatorie în raport cu rea¬ 
lizarea unor posibilităţi de un ordin mai înalt, vrem 
să spunem, de ordinul spiritual, în adevăratul sens al 
•cuvîntului. Punctul procesului iniţiatic la care am făcut 
aluzie este deci acela care va marca trecerea de la ordi¬ 
nul psihic la ordinul spiritual ; această trecere va putea 
fi privită, în special, ca fiind constituită de o «a doua 
moarte» şi de «a treia naştere». Trebuie să adăugăm că 
această «a treia naştere» va fi reprezentată mai de¬ 
grabă ca o «înviere» decît ca o naştere obişnuită . 44 29 

Să aplicăm cele citate la basmul nostru, lucru uşor 
acum. 

Harap-Alb e fiul Craiului, venit în lume prin naş¬ 
terea obştească, a tuturor oamenilor. începe să se dife¬ 
renţieze în cursul călătoriei sale iniţiatice. Intră în puţul 
adînc ; e „prima moarte 44 , şi iese regenerat, cu o nouă 
individualitate care se numeşte „Harap-Alb 44 , prin urmare 
e a „doua naştere 44 , după „prima moarte 44 ; urmează, după 
teribile probaţiuni, a „doua moarte 44 prin sabia Spinului, 
urmată de a „treia naştere 44 în mod necesar şi consecu- 


29 Rene Guenon, Aperşus sur Vinitiation, Chap. „De la Mort 
Initiatique", Paris, Les Editions Traditionnelles, 1946, p. 184. 

tiv. Dar de data aceasta nu mai primeşte un nou nume, 
pentru că a atins cerurile, Universalul, deasupra lui Na- 
ma-Rupa, deasupra „Numelui şi Formei u . De fapt s-a 
născut de trei ori, o dată cind l-a născut mama lui pămîn- 
tească, a doua oară cînd l-au expulzat măruntaiele pă¬ 
mântului, prin fîntîna-uter, entitate nouă cu numele de 
Harap-Alb, şi a treia oară, prin mina Spinului, cînd îşi 
pierde orice urmă de Individualitate. Rămîne numai 
Personalitatea, coextensivă cu Eternitatea. Capătă un nu¬ 
me indicibil prin identificare cu Lumina Necreată, cu 
Supremul din el şi din Univers. Calul Atma resoarbe îr* 
el pe Jivatma Spinul. 

Putem exprima realizarea spirituală a lui Harap-Alb 
în cîteva cuvinte : ca toţi cei născuţi sub semnul De¬ 
venirii şi al Impermanenţei, era iniţial un Haos, ca lu¬ 
mea la începutul ei. Toate calităţile şi determinaţiile lui 
zăceau în Indistincţie. Haosul se transformă în Cosmos 
printr-un Fiat cosmogonic, rostit de Verb ; el separă 
Cerul de Pămînt. Pentru Harap-Alb, acest Fiat a fost 
rostit de Zeiţa Solară, Dea Syra, Sfînta Duminecă. 
Atunci posibilităţile eroului nostru se polarizează în di¬ 
recţia Cerului şi a Pămîntului, prin actualizarea şi prin 
intermediul Calului şi al Spinului, al Focului Ceresc şi 
al Umidului Radical din fundul fîntînii, cu conferirea 
necesară a numelui antitetic de Harap-Alb, care exprimă 
bine această separaţie în Unitate, fără prejudiciul sen¬ 
sului superior al culorii negre, despre care am mai vorbit 

Alchimia menţionează mai multe feluri de focuri, fie¬ 
care cu „regimul u lui. Principalele le găsim pomenite 
în basmul nostru : mai întîi, focul sintetic al Zeiţei So¬ 
lare, care le cuprinde pe toate în indistincţie ; apoi, prin 
specificare, focul intelectual şi ceresc al Calului Năzdră¬ 
van, corporificat prin jăratecul sacrificial ; Spînul, deşi 
simbol umid, are prin meteahna lui luciul unei pietre 
şi, ca atare, cuprinde focul ascuns în cremene ; focul ti¬ 
tanic, demiurgic şi vulcanic al lui Gerilă, compactant si 
nu „exaltant u ca al calului ; în sfîrşit, un foc neutral, 
intermediar, disponibil şi la bun şi la rău, după acel 
ce-I stăpîneşte, focul fetei împăratului Roş, Pyrrha, cea 
Roş-aprinsă ; cucerită de Harap-Alb, e în întregime po- 

zitivă, dar care, dacă este scăpată din mina lui, ca în 
actualul moment ciclic, pustieşte lumea. 

Decapitarea a întrerupt în Harap-Alb circulaţia san¬ 
guină dintre trup şi creier. Inconjurîndu-i gîtul cu cele 
trei smicele de măr, farmazoana substituie o circulaţie 
de sevă vegetală circulaţiei sanguine. Mai precis, Harap- 
Alb e identificat prin acest gen cu Mărul Lumii, ceea 
ce îi arată accesul la calitatea de Motor Imobil, adică 
de Pol. E adevărat că administrînd smicele de măr şi mai 
ales Apa Vie şi Apa Moartă, adică virtuţile lui Solve şi 
Coagula, fata Împăratului Roş, se arată învestită cu Po- 
testas ligandi et deligandi, deci cu puterea Cheilor, dar 
nu e mai puţin adevărat că acestea au fost cucerite de 
Harap-Alb, fiind încredinţate farmazoanei numai în de¬ 
pozit. Acestea arată în modul cel mai limpede subordo¬ 
narea unei tradiţii secundare (în speţă tradiţia Atlantă) 
marii Tradiţii Primordiale, reprezentată de Harap-Alb. 
Atîta vreme cît subordonarea a durat, lumea a avut un 
echilibru relativ ; catastrofele au început cînd s-au pro¬ 
dus revolte şi rupturi, cînd farmazoana roşie a crezut 
că poate subzista prin ea însăşi, cînd a scuturat ju¬ 
gul ; rezultatul este amazonismul, amestecul impus de 
pasionalitate, de gnoză deviată, de ignoranţă savantă. 
Adăugăm că subversiunea era absolut necesară, căci fără 
ea nu se poate produce sfîrşitul de ciclu, eveniment emi¬ 
namente pozitiv, căci înseamnă resorbirea lumii în 
Brahma. 

Episodul final este o ilustrare riguroasă a aforismu¬ 
lui lui Hermes, pe care am avut ocazia să-l cităm : As- 
cendit a terra in Coelum iterumque descendit in Terram 
et recipit vim Superiorum et Injeriorum. Calul ridica 
în slava Cerului pe Spin, apoi îl lasă că cadă pe pămînt 
integrîndu-se în el pozitiv prin atomizare. („Spînul se 
face pană jos praf şi pulbere 44 .) 

Operaţia aceasta de transcendere se mai numeşte în 
Alchimie „Sublimare 44 , urmare logică şi necesară a „Se¬ 
paraţiei 44 . 

Alchimistul Geber sau Djabir care trăia în anii 800 
scrie în Kitab al Mărjid (Cartea Gloriosului): 

„Tot secretul acestei Arte, consistă în a purifica mai 
întîi. perfect prin sublimare piatra sau mai exact mate- 

ria sa primă, cu ceea ce i se adaugă, anume Sulful [Ca¬ 
lul de Foc, n.n.], apoi a solidifica cu îndemînare fugitivul, 
volatilizînd în acelaşi timp solidul şi, în sfîrşit, în a vo¬ 
latiliza din nou solidul. Fă-o, căci vei poseda prin aceasta 
un secret foarte preţios, care valorează incomparabil mai 
mult decît toate secretele tuturor ştiinţelor din această 
lume 44 . 

Reintegrarea finală se face printr-o dublă operaţie 
concomitentă : cind fata Împăratului Roş reîncheagă 
(coagula) şi apoi reînvie (solve) pe Harap-Alb, printr-o 
dublă putere ei încredinţată, şi, în acelaşi timp , calul 
apucă de creştet pe Spîn şi-l ridică în înaltul Cerului, 
de unde îl lasă să cadă pe pămînt, a doua operaţie con- 
diţionînd pe prima. Nu trebuie să ni-1 închipuim pe Spîn 
ca pe un accidentat de avion. Episodul trebuie, în mod 
obligator, geometrizat ca toate simbolurile şi atunci „praf 
şi pulbere 44 desemnează cantitatea discontinuă, o „re¬ 
cădere radioactivă 44 a atomilor. 

Aceasta însemnează că realizarea lui Harap-Alb e 
aşa de totală, încît nu lasă nimic rezidual îndărătul ei, 
realizare asemănătoare numai cu aceea a lui Enoh şi 
Ilie, urcaţi cu tot cu trup la cer. Ieşiţi din el, despărţiţi 
divergent din Harap-Alb, Calul şi Spînul converg din 
nou într-însul ca în principiul lor comun, după ce l-au 
laminat, după ce l-au înnobilat prin dubla mişcare în 
sens contrar a două pietre de moară. 

Avem indicate riguros în Harap-Alb, în Theosis-ul 
lui, o precipitare a posibilităţilor inferioare într-un ca- 
put mortuum şi cristalizarea posibilităţilor superioare, in 
Excelsis. La mijloc, individualitatea a dispărut, rămîne 
ca termen mediu un hieroglif cu aparenţă de om. 


Am crezut necesar să fundamentăm doctrinal înce¬ 
putul, mijlocul şi finalul pelerinajului lui Harap-Alb spre 
propriul lui „Sine 44 . 

Partea pozitivă a eroului se cristalizează într-o en¬ 
titate inefabilă şi transcendentă, partea sa negativă, in¬ 
evitabilă într-o fiinţă în care se întîlnesc lumile superi- 

oare şi lumile inferioare, se precipită în pulbere ato¬ 
mică, adică indistincţia Haosului. 


* 

* * 

Este necesar ca şi noi să luăm parte la „Festinul de 
Nemurire u ca să ne identificăm complet cu Mitul. 

E un ospăţ cosmic la care toată Firea participă ca îr* 
Mioriţa. 


Lumea de pe lume s-a strîns de privea 
Soarele şi Luna din Ceriu le rîdea, 
ca într-un scut heraldic. 

„Ş-apoi fost-au fost poftiţi la nuntă 44 
Crăiasa furnicilor, 

Crăiasa albinelor, 

Şi crăiasa zînelor, 

Minunea minunilor, 

Din ostrovul florilor 

geniile ocrotitoare ale ciclului încheiat. 

„Ş-a ţinut veselia ani întregi, ş-acum mai ţine încă 
(e perfect indicată suprimarea condiţiei temporale, n.nj. cine 
se duce acolo be şi mănîncă. 44 

Numai să poată ajunge, ceea ce, se va recunoaşte, nu? 
este la îndemîna tuturor. 

